I. FEJEZET 
ELŐJÁTÉK KLASSZIKUS FÖLDÖN 


M?7 Amália Krisztina, III. Ágost szász király leánya 1738-ban hagyta el 
a drezdai udvart, hogy feleségül menjen Bourbon Károlyhoz, Nápoly 
és Szicília királyához. 

Az életvidám, művészetkedvelő királyné nápolyi rezidenciájának kertjé- 
ben és palotájában olyan szobrokra és tárgyakra bukkant, melyek a Vezúv 
utolsó kitörése előtt részben véletlenül, részben d Elboeuf tábornok kezdemé- 
nyezésére kerültek napvilágra. 

A királynét elbűvölte a torzók szépsége, és elragadtatva ostromolta királyi 
férjét, hogy újabb és újabb darabokat kerestessen gyűjteménye számára. 
A király engedett kérésének, mivel a Vezúv az 1737-es májusi nagy kitörés óta 
- amikor is a hegy oldala megnyílt, és csúcsának egy része a levegőbe repült -, 
immár másfél éve nyugodtan pihent Nápoly kék ege alatt. 

Kézenfekvő volt, hogy a kutatásokat ott kell folytatni, ahol d Elboeuf 
abbahagyta. A király a hadmérnöki hivatal vezetőjével, Rocco Gioacchino de 
Alcubierre lovaggal tanácskozta meg a tennivalót. A spanyol parancsnok mun- 
kásokat kerített, ellátta őket szerszámokkal és puskaporral. A feladat nem volt 
könnyű, mert tizenöt méternyi kőkemény lávaréteggel kellett megbirkóznia. 
Egy kútaknából kiindulva, melyet még d Elboeuf fedezett fel, járatokat vájtak, 
majd robbantóüregeket fúrtak. Elérkezett a nagy pillanat, a csákányok ércbe 
ütköztek, mely úgy kongott ütéseik alatt, akár a harang. Elsőnek életnagysá- 
gúnál nagyobb bronzlovak három töredékére bukkantak. 

Csak ezután folyamodtak a legésszerűbb megoldáshoz, szakembert hívtak. 
A humanista Don Marcello Vehuti márki, a királyi könyvtár vezetője ellen- 
őrizte a további leleteket. Három márványszobor, tógába burkolt rómaiak, fes- 
tett oszlopok és egy bronz ló törzse került felszínre. A királyi pár is megtekin- 
tette a munkálatokat. A márki kötélen ereszkedett le a folyosók mélyére, és ott 
egy lépcsőt fedezett fel, melynek alakjából következtetett az épület rendelteté- 
sére. Feltevését az 1738. december 11-én talált felirat igazolta, mely szerint egy 
bizonyos Rufus saját költségén építtette itt a , Theatrum Herculanensét". 

Igy fedeztek fel egy elsüllyedt várost. Mert ahol színház volt, ott telepü- 
lésnek is kellett lennie. D Elboeuf egykor véletlenül - hiszen dermedt láva- 
folyammal borított széles hegyoldalakat kutatott át - épp a színpad kellős köze- 


pébe jutott. A színpadon szobrok zsúfolódtak össze, mivel a minden akadályt 
elemi erővel elsöprő lávafolyam a színház szobrokkal gazdagon díszített hát- 
falát a színpadra döntötte, hogy aztán hatalmas robajjal egymásra borult kő- 
alakjait tizenhét évszázadra maga alá temesse. 

A felirat elárulta az egykor virágzó város nevét: Herculaneum. 


A láva folyékony érceknek izzó keveréke, mely lehűlve üvegszilárdságú 
kőzetté dermedt, húsz méter mélységbe temette Herculaneumot. 

A tűzhányóból zsíros hamuval együtt kirobbantott apró vulkanikus ere- 
detű kövecskék (lapilli) alatt - melyek estükben csak lazán rétegeződnek és egy- 
szerű szerszámokkal könnyen eltávolíthatók - feküdt Pompeji, sokkal hozzá- 
férhetőbben, mint a szilárd lávatömegbe burkolt testvérvárosa. 

A történelem is, éppúgy mint az élet, gyakran a nehezebb és körülménye- 
sebb utat választja a rövidebb helyett. D Elboeuf ásatásainak megkezdése óta 
harmincöt esztendő telt el, míg az első ásónyom elvezetett Pompeji feltárásához. 

Az ásatásokat még mindig Alcubierre lovag vezette, akit azonban nem 
elégítettek ki a leletek, noha Bourbon Károly már az eddig felszínre hozott kin- 
csekből is az egész világon párját ritkító múzeumot rendezhetett volna be 
magának. A király és mérnöke megegyezett az ásatások színhelyének áthelye- 
zésében, valamint abban, hogy most már nem vaktában vágnak bele a föld 
mélyébe, hanem ott kezdik, ahová a tudósok odamutatnak, és így szólnak: ,, Itt 
fekszik Pompeji, melyet antik források szerint Hercules városával egyazon 
napon temetett be a Vezúv." 

Ami ezután történt, hasonlít a gyermekek , tűz és víz" játékához, azonban 
olyan játszótárssal, aki nem becsületes, és , tűz" helyett , víz"-et kiált, amikor a 
résztvevők a keresett tárgyhoz közelítenek. A félrevezető lidérc szerepét adott 
esetben a bosszúvágy, a kapzsiság és a türelmetlenség játszotta. 

Az ásatások 1748. április 1-én kezdődtek. Április 6-án már rátaláltak az 
első csodálatos nagy falfestményre, április 19-én pedig az első halottra. A csont- 
váz kezéből, mely még szinte görcsösen markolt, arany- és ezüstérmék gurul- 
tak szerteszéjjel. 

A kutatások rendszeres folytatása és a leletek következetes feltárása helyett 
az árkokat betemették, és más helyen kezdtek ásni, nem sejtve, hogy az imént 
már Pompeji kellős közepébe hatoltak. 

De hogy is lehetett volna másként ? A királyi pár buzgalma nem volt egyéb 
művelt laikusok kedvtelésénél, nem is szólva arról, hogy a király műveltsége 
igen gyenge lábon állott. Alcubierre-t pusztán a technikai problémák megoldása 
izgatta. (Winckelmann később méltatlankodva jegyezte meg róla, hogy a régi- 
ségekhez annyit értett, mint , hajdú a harangöntéshez".) A többi résztvevőt 
pedig kizárólag egy véletlen gyors, szerencsés fogás titkos reménye sarkallta, 
hátha a csákányok alatt újra arany és ezüst csörren. (Április 6-án az ásatásoknál 
foglalkoztatott huszonnégy ember közül tizenkettő fegyenc volt, a többit pedig 
igen rosszul fizették.) 


Felfedezték az amfiteátrum nézőterét. Minthogy itt nem leltek sem szob- 
rokat, sem aranyat vagy ékszert, másutt kezdtek ásni. Pedig kellő türelemmel 
célhoz értek volna. A herculaneumi kapu táján egy villára akadtak, melyről 
egészen indokolatlanul, és ki tudja, milyen elgondolás alapján, azt állították, 
hogy az Cicero háza volt. (Ilyen merőben légből kapott állítások később még 
gyakran szerepeltek a régészet történetében és arra nemegyszer termékenyítő- 
leg hatottak.) A villa falait díszítő csodálatos freskókat lemásolták. Majd a 
villát betemették! Közel négy éven át a Civitá (vagyis a régi Pompeji) tájékát 
teljesen figyelmen kívül hagyták, hogy Herculaneum környékén gazdagabb 
ásatásokba kezdjenek. Ott aztán valóban feltárták az akkortájt, legérdekesebb 
antik kincsek egyikét, Philodémos filozófus villáját és könyvtárát, melyet 
azóta Villa dei Papiri néven tart nyilván a régészet. 

1754-ben végül Pompeji déli határában ismét felbukkant néhány sírhely 
és antik falmaradvány. Ettől az időtől a mai napig csekély megszakítással 
mindkét városban folytak az ásatások és a csodák csodáit hozták napvilágra. 


Hogy milyen hatást gyakorolt e városok feltárása a , klasszicizmust meg- 
előző" századra, csak úgy tudjuk felfogni, ha megismerjük e szörnyű katasztrófa 
lezajlását. 

Azi. sz. 79. év augusztusának közepén a Vezúv közelgő kitörésére utaló 
ugyanazok a tünetek jelentkeztek, amelyeket már előző alkalmakkor is gyakrab- 
ban észleltek. Augusztus 24-én a délelőtti órákban már előrevetette árnyékát 
a soha nem látott katasztrófa. 

Borzalmas dörgés közepette széthasadt a hegy csúcsa. Hatalmas füstoszlop 
tört a mennyboltozat felé, moraj és cikázó villámok kíséretében kő- és hamu- 
zápor zúdult alá sisteregve és sötét függönyként takarta el a napot. Madarak 
röptükben holtan zuhantak a földre, emberek kiáltozva rohantak szerte, és riad- 
tan kerestek menedéket az állatok. Közben vízözön árasztotta el az utcákat, 
melyről nem lehetett megállapítani, vajon az égből jön-e vagy a földből tört elő. 

A városokat egy verőfényes, dolgos reggelen érte a csapás. Kétféle módon 
teljesedett be végzetük. Iszaplavina, hamuzápor, vízáradat és lávatömeg keve- 
réke zúdult Herculaneumra, elárasztott utcákat, tereket, nőttön-nőtt, elérte a 
háztetőket, beáramlott ajtón és ablakon, megtöltötte a várost - mint ahogy a víz 
megtölti a szivacsot - és betemette mindenestül. 

Pompejiben más volt a helyzet. Ide nem iszapáradat zúdult, mely elől futás- 
sal lehetett menekülni. Itt permetező hamuesővel kezdődött. Később vulkani- 
kus eredetű kövecskék hullottak, majd súlyos tajtékkövek. Mire a veszély nagy- 
ságát felismerték, már késő volt. A kéngőz bekúszott réseken és eresztékeken, 
hiába tartottak szájuk elé az egyre nehezebben lélegző emberek kendőket. 
Ha a menekülést a szabadban keresték, rémülten húzódtak vissza, mert kavics- 
eső hullott fejükre. Mire visszajutottak a házba, beszakadt a tető és maga alá 


temette a szerencsétleneket. Néhányan rövid időre lépcsőaljak és boltívek alá 


kuporodva leltek menedéket egy-egy szorongatott félórára, míg a kéngőz 
utánuk kúszott és őket is megfojtotta. 

Negyvennyolc óra múltán tört ismét elő a nap. Ekkorra Pompeji és Hercu- 
laneum már megszűnt létezni. Tizennyolc kilométeres körzetben minden el- 
pusztult, a földeket láva és hamu temette be. Afrikáig, Szíriáig és Egyiptomig 
repültek el a hamurészecskék. Már csak vékony füstoszlop szállt fölfelé a Vezúv- 
ból, és újra kék fényben tündökölt a mennybolt. 

El lehet képzelni, hogy minden múlttal foglalkozó tudományt mennyire 
izgatott ez a lélegzetelállító esemény. 

Közel ezerhétszáz év telt el azóta. 

Más tudású, más erkölcsű és gondolkodású emberek, mégis rokonságban 
az eltemetettekkel, ama vérségi kapcsolatok révén, melyek az egész emberiséget 
összefűzik, vájták ásójukat a földbe, hogy napvilágra hozzák azt, ami olyan rég- 
óta érintetlenül pihent a föld mélyén. Mindez valóban a feltámadás varázslatá- 
val volt határos. 

Csak a tudománytól megszállott és egyébként is minden kegyelettől mentes 
kutatóval történhet meg, hogy az ilyen katasztrófát különös szerencsének te- 
kintse. , Nemigen ismerek érdekesebb eseményt. . ." nyilatkozik Goethe igen 
profán módon Pompejiről. És valóban, egy ilyen hamuzápornál aligha kínál- 
kozhat jobb alkalom arra a kutató utókornak, hogy megfigyelhesse egy letűnt 
kor városának mindennapi életét. Itt nem elöregedett városokat ítélt természe- 
tes halálra az örök mulandóság. Varázspálca érintett meg itt hirtelen élettel hely- 
ségeket, itt az idő, a lét, az elmúlás törvénye elvesztette érvényességét. 


Az első ásatásokig egyéb adat nem állt rendelkezésre két város pusztulásá- 
nak egyszerű tényénél. Most azonban lassanként kibontakozott az egész drá- 
mai folyamat, és élettel teltek meg a klasszikus szerzők leírásai. Fel lehetett mérni 
a katasztrófa szörnyűségét, gyorsaságát, mely ellenállhatatlan erővel szakította 
félbe az élet menetét; arra sem maradt idő, hogy kivegyék a malacot a sütőből, 
és kihúzzák a kenyeret a kemencéből. 

Vajon mit élhetett át az a két megláncolt ember, kinek csontváza még 
a rabszolgák béklyóit viselte, amikor körülöttük tombolt a pusztulás ? Milyen 
kínszenvedés előzhette meg annak a kutyának a kimúlását, melyet ugyancsak 
megláncolva egy szoba mennyezete alatt találtak ? Nyilván az ajtón és ablakon 
betóduló kavicstörmelékre kapaszkodott mind följebb és följebb, míg a meny- 
nyezet , megállást" parancsolt, s ott utolsót, panaszosat vakkantva megfulladt. 

Családi tragédiák, élet és halál közt lejátszódó drámák bontakoztak ki az 
ásók nyomán. Bulwer , Pompeji utolsó napjai"-t ecsetelő híres regényének 
utolsó fejezete egyáltalán nem látszik valószínűtlennek. Anyákat találtak kis- 
gyermekükkel karjukon, kiket szakadt fátyluk foszlányaival igyekeztek védeni, 
míg mindketten megfulladtak. Férfiakat és nőket ástak ki, akik kincseiket össze- 
kapdosva, utolsó erejükkel is pénzüket és ékszerüket szorongatva a kapuig ju- 
tottak és itt roskadtak össze a kőzápor alatt. , Cave canem", , Óvakodj a kutya- 


II. tábla. 


Fent: Erós-fríz Pompejiből; kis Amorok kocsiversenye. A cél felé haladó győztest 

Amor üdvözli. Lent: Iphigenia feláldozása, festmény a ,, Tragikus költő háza" falán Pom- 

pejiben; Kalchas két társa segédletével a szűz feláldozásához készül. Az Artemis szobrá- 
val díszített oszlop mellett a gyászoló Agamemnón áll 


III. tábla. 


Pall amő 


39 4 


, 


Fent: a , Horgászó Venus", pompeji falfestmény. Lent: Az , arez- 

zói Chimaira". A két műalkotást fél évezred választja el egy- 

mástól. A bronzszoborban az ógörög befolyás és az etruszk mű- 
vészet találkozik össze (i. e. V. század) 


tói" - ez a mozaikfelirat olvasható annak a háznak bejárata előtt, melyben 
Bulwer Glaucusa lakott. A küszöbön két ifjú leány késlekedett a meneküléssel; 
értéktárgyaikat szerették volna még összeszedni, és közben késő lett. . . 

Hercules kapuja előtt holttest mellett holttest hevert. Az egyik betemetett 
szobában egy asszony és egy kutya csontjaira bukkantak. Borzalmas események 
színhelye lehetett ez a szoba! Míg a kutya csontváza megtartotta eredeti formá- 
ját, az asszony csontjai a szoba sarkaiban hevertek szerteszóródva. Vagy szét- 
hordták őket ? Széthordta a kutya, melyből az éhség perceiben kitört a farkas- 
természet, és hogy saját életét esetleg egy nappal meghosszabbítsa, nekiesett 
úrnőjének és felfalta ? Nem messze innen gyászünnepély szakadt félbe. A halotti 
lakoma heverőin feküdtek a gyászolók, úgy találtak reájuk ezerhétszáz évvel 
később; saját temetésükön vettek részt. 

Az egyik szobában hét gyanútlanul játszadozó gyermeket lepett meg a 
halál. Amott harmincnégy ember, velük egy kecske, mely bizonyára riadt 
kolompolással igyekezett menedéket keresni az emberi hajlék vélt biztonságá- 
ban. Aki fejvesztett futás helyett akár csak percekig habozott, azon már utólagos 
elszántság, körültekintés vagy erőfeszítés sem segített. Egy valóságos Hercu- 
lesre találtak, kinek roppant ereje sem tudott védelmet nyújtani az előtte futó 
anyának és tizennégy éves leányának. Együtt rogytak össze. Utolsó erejével 
megpróbált ugyan még egyszer talpra állni a hatalmas férfi, de ekkor elkábította 
a gőz, lassan lerogyott, hátára fordult és elnyúlt a földön. A hamu őt is befedte 
és épségben megőrizte formáját. Ebbe a formába a tudósok gipszet öntöttek, 
és így emberi alakot nyertek, szobrát egy halott pompejinek. 

Hogy dönghetett a betemetett ház, mikor valamelyik elhagyottan vissza- 
maradott rádöbbent, hogy minden ajtó és út elzáródott előle, amikor elővette 
fejszéjét, hogy a falat ledöntse. S amikor kiderült, hogy a falon túl sem volt már 
kiút, baltáját a másik falba verte, de azon túl is csak törmelék zúdult feléje, míg 
végül feladta a harcot. 

Úgy, ahogy egykor laktak, ahogy egykor éltek, úgy maradtak meg a házak, 
állt Isis temploma és az amfiteátrum. Az írnokok szobáiban ott feküdtek a viasz- 
táblácskák, a könyvtárban a papirusztekercsek, az iparosok helyiségeiben a 
szerszámok, a fürdőkben a csutakok. A kocsmák asztalán még ott állt az edény, 
ott hevert az utolsó sietve fizető vendég odavetett pénze. Az ivók falait epekedő 
vagy elkeseredett szerelmesek versei borították, a villák falait olyan falfestmé- 
nyek, melyek Venuti szerint , sokkal szebbek voltak Raffaello alkotásainál". 
(Lásd a II. és III. táblát.) 

A felfedezések ilyen bőségével nézett szembe most a XVIII. század művelt 
embere; a reneszánsz utáni kor szülötte fogékony volt az antik világ minden 
szépsége iránt, de mint a kor gyermeke, megsejtette az egzakt tudományok nö- 
vekvő jelentőségét, nem időzhetett a terméketlen esztétizálásnál, hanem telve 
sóvár vággyal a tényekre vetette magát. 


Szükség volt még valakire, aki e két szempontot egyesíti, aki az ősök művé- 
szetének szeretetét a tudományos kutatás és kritika módszereivel összehangolja. 
Amikor az első ásóvágásokkal Pompeji feltárásához kezdtek, az a férfi, akinek e 
feladat osztályrészül jutott, mint grófi könyvtáros élt Drezdában. Már betöl- 
tötte harmincadik életévét és még semmi lényegeset nem alkotott. Huszonegy 
évvel később azonban halálának hírére nem csekélyebb személyiség, mint Gott- 
hold Ephraim Lessing így írt róla: , Rövid időn belül ő a második író, akinek 
szívesen ajándékoztam volna néhány évet életemből!" 


2. FEJEZET 


WINCKELMANN- 
EGY Ú TUDOMÁNYÁG SZÜLETÉSE 


Angelika Kauffmann 1764-ben Rómában lefestette mesterét, Winckelmannt, 

amint tollszárral kezében egy nyitott könyv előtt ül. Feltűnően nagy, sötét 
szemek tekintenek reánk az átszellemült homlok alól. Orra nagy és erőteljes. 
A szája lágy, álla gömbölyded. Egészben véve inkább művész, mint tudós feje. 
; A természet megáldotta mindennel, ami az embert emberré teszi és díszére 
válik" - jegyezte meg Goethe. 

1717-ben született Stendalban, apja foltozóvarga volt. Már gyermekkorá- 
ban elcsavargott a környék őskori halomsírjaihoz, és rávette pajtásait, hogy régi 
urnák után kutassanak. 1743-ban Seehausenben iskolaigazgató. , Nagy odaadás- 
sal szenteltem magam a tanítói mesterségnek és oktattam az ábécére nehézfejű 
gyermekeket, miközben sóvárogva vágytam minden szépnek ismeretére, és ho- 
mérosi hasonlatok voltak az imádságaim" - mondja magáról visszaemlékezé- 
seiben. 1748-ban Bünau grófhoz szegődött könyvtárosnak Drezda közelében, 
és ezzel minden keserűség nélkül mondott búcsút a zsarnoki Poroszországnak, 
melyre csak irtózattal tudott visszagondolni. ,, Legalábbis mindenkinél jobban 
éreztem a rabszolgaságot" - mondja később. Ez a helyváltoztatás döntően 
befolyásolta további pályáját. Kiváló művészek társaságába került és Drezdában 
felfedezi Németország akkoriban legszámottevőbb ókori gyűjteményét, mely 
minden más tervét felborítja. (Ez idő tájt egy egyiptomi út gondolatával foglal- 
kozott.) Megjelennek első írásai. Egész Európában visszhangra találnak. Egyre 
növekvő szellemi függetlensége vallási vonatkozásban is felszabadítja minden 
dogmatizmus alól. Áttér a katolikus hitre, hogy Itáliában helyezkedhessen el; 
Róma megér neki egy misét. 

1758-ban Albani bíboros könyvtárosa és gyűjteményeinek felügyelője lesz. 
1765-ban megbízzák Róma és környéke összes régiségeinek főfelügyeletével, s 
ilyen minőségben ellátogat Pompejibe és Herculaneumba. 1768-ban meggyil- 
kolják. 


Winckelmann három művével vetette meg a tudományos régiségkutatás 
alapját: , Sendschreiben von den herculanischen Entdeckungen", főműve: 
,, Geschichte der Kunst des Altertums" és , Monumenti antichi inediti" című 
tanulmánya. 


A Pompeji és Herculaneum körüli ásatások tervszerűtlenségéről már hal- 
lottunk, Ezt tetézte a kutatások körüli titkolózás, melyet az önző uralkodók ren- 
delkezései még súlyosbítottak: idegeneket, utazót és tudóst egyaránt eltiltot- 
tak a leletek megtekintésétől, nehogy a világ tudomást szerezzen róluk. A király- 
tól mindössze egy Bayardi nevezetű könyvmoly kapott engedélyt a leletek első 
jegyzékének elkészítésére. Bayardi anélkül, hogy akár csak az ásatások helyét 
megtekintette volna, hozzákezdett az előszó megírásához. Írt, csak írt rendület- 
len, 1752-ben már öt kötet 2677 oldalát töltötte meg anélkül, hogy a tulajdon- 
képpeni munkához hozzálátott volna. Arra azonban mégis talált időt, hogy fél- 
tékenységből és rosszindulatból megakadályozza miniszteri tilalom kieszközlé- 
sével két másik tanulmány közzétételét. 

Ha valamelyik tudós közelebbi vizsgálat céljából mégis hozzá tudott fér- 
kőzni egyik-másik lelethez, a kellő előmunkálatok híján olyan téves elméletek 
útvesztőjébe jutott, mint Martorelli. Annak ellenére, hogy Philodémos papirusz- 
tekercseit saját szemével látta - kétkötetes, 625 oldalas műben egy kiásott tinta- 
tartó nyomán azt igyekezett bizonyítani -, hogy az ókorban nem papirusz- 
tekercseket, hanem négyszögletes könyveket használtak. 

Végre 1757-ben Valetta kiadásában megjelent az addig feltárt régiségekről 
az első ismertetés, a 12 000 aranyra rugó költséget a király fedezte. Az intrika, 
a rosszindulatú és a begyepesedett maradiság mérgezte itt a légkört, amikor 
Winckelmann ide került. Szinte emberfeletti nehézségek árán - hisz valósággal 
kémet láttak benne - sikerült végre engedélyt szereznie a királyi múzeum meg- 
tekintésére. A legszigorúbban tilos volt azonban a műemlékekről akárcsak a 
legfutólagosabb rajzot készítenie! 

Ebben az elkeseredett állapotában Winckelmann társra talált Piaggi atya 
személyében, akivel az Ágoston-rend kolostorában - ahol befogadták - ismer- 
kedett össze. A pátert igen különös tevékenykedés közepette találta. 

Annak idején, mikor a Villa dei Papiri könyvtárát kiásták, elragadtatva 
szemlélték az ott talált régi feljegyzéseket. Ha azonban az elszenesedett iratokat 
kézbe vették, hogy megvizsgálják, nyomban szétporladtak. 

Sok mindennel próbálkoztak, hogy a tekercseket megmentsék, de haszta- 
lan, míg egy szép napon meg nem jelent egy páter , a parókakészítők rámájához 
hasonló kerettel", s azt állította, hogy ezzel a készülékkel a papirusztekercseket 
felgöngyöli. Ráhagyták. Már évek óta dolgozott rajta, amikor Winckelmann 
megjelent cellájában. Az iratok felgöngyölése sikerrel járt, amit azonban sem a 
király, sem Alcubierre nem méltányoltak. 

A felbőszült szerzetes mindenen dühöngött, ami körülötte történt. Végte- 
len óvatossággal, mintha tollpelyhet válogatna, milliméterenként tekert gépére 
egy-egy elszenesedett papiruszt, s közben szidta a király nemtörődömségét, a 
tisztviselők és munkások tehetetlenségét. Mikor aztán végre a szobájában kuk- 
soló Winckelmann elé tárhatott egy-egy megmentett oldalt Philodémosnak 
5, A zenéről" szóló írásából, a sikeren felbuzdulva, újabb szitkozódásokba tört ki 
a türelmetlenek és irigykedők ellen. 


Winckelmann, mivel továbbra is eltiltották az ásatások színhelyétől, s ez- 
után is csak a múzeumba járhatott, de másolnia nem volt szabad, mindjobban 
hajlott a páter tanácsára. Megvesztegette az őröket, akik egyet-mást megmuto- 
gattak neki. Közben azonban az ókori kultúra átfogó megítélése szempontjából 
nagy fontosságú leletek kerültek felszínre: erotikus jellegű képek és ábrázolá- 
sok. A szűk látókörű királyt megbotránkoztatta egy szoborcsoport, mely egy 
kecskével szeretkező szatírt ábrázolt - az egészet tüstént Rómába szállíttatta, s 
ott szigorúan elzáratta. 

1762-ben Winckelmann az akadályok ellenére kiadta , Sendschreiben von 
den herculanischen Entdeckungen" c. művét. Két év múlva újra ellátogatott 
a városba meg a múzeumba, és kiadta második tájékoztatóját. Mindkét műve 
utal arra, amit a páter cellájában megtudott, és teli van csípős bírálattal. Mikor 
a második , Sendschreiben . . ." francia fordítása a nápolyi udvarba elkerült, 
kitört a felháborodás a német tudós ellen, aki így hálálta meg a múzeum látoga- 
tására kapott kiváltságos engedélyt! Winckelmann bírálatai indokoltak, haragja 
jogos volt. Mindez azonban ma már lényegtelen. A , Sendschreiben . . ." értéke 
abban rejlett, hogy a világnak első ízben szolgáltatott világos és tárgyilagos 
tájékoztatást a Vezúv körüli ásatásokról. 

Ugyanebben az időben jelent meg Winckelmann főműve, ,, Geschichte der 
Kunst des Altertums". Sikerült az antik emlékanyag óriásira megnövekedett 
tömegét szemléltető rendszerbe foglalnia és az ókori művészet fejlődésének 
útját - ahogy büszkén megjegyzi: , példakép nélkül" - elsőnek ismertetnie. 
A régiek gyér adataiból rendszert épített, éles elmével korszakalkotó felisme- 
réseket tett, és ezeket olyan magával ragadó stílusban tolmácsolta, hogy a mű- 
velt világot az ókori ideálok iránti lelkesedés hulláma árasztotta el. 

Ez a könyv nagy hatással volt a régészet fejlődésére. Vágyat ébresztett a 
még rejtett szépségek felkutatására, megmutatta, hogy az út a régi kultúrák 
megismeréséhez emlékeik tanulmányozásán keresztül vezet, és reményt keltett, 
hogy az ásók nyomán még más, soha nem látott remekművek is felszínre ke- 
rülnek. Pompejihez hasonlóan eltemetett, de csodákban nem kevésbé gazdag 
kincsek. 

A még gyermekcipőben járó régészeti tudomány 1767-ben közzétett , Mo- 
numenti antichi inediti" című művével kapta meg a tulajdonképpeni tudomá- 
nyos vértezetet, , példakép nélkül" maga vált példaképpé! E művében Winckel- 
mann az emlékanyag értelmezése és magyarázata érdekében bebarangolta a 
görög mitológia egész területét, és mivel a legcsekélyebb utalásokból is követ- 
keztetéseket vont le, megszabadította az addigi módszert minden filológiai el- 
fogultságtól, az ókori történetírók gyámkodásától, akiket mindeddig zsinór- 
mértéknek tartottak. 


Winckelmann számos feltevése téves volt, sok következtetése elhamarko- 
dott, az ókorról alkotott képe idealizált. Hellasban nem csupán , istenekhez 
hasonló" emberek éltek. A görög műemlékekről alkotott ismerete a gazdag 


anyag ellenére igen korlátolt maradt. A leletek többnyire római kori másolatok 
voltak, s a vízcseppek és az őrlő homokszemcsék billiói mosták makulátlan 
fehérre. Pedig az ősök világa nem volt sem rideg, sem vakítóan fehér. Színes 
volt, olyan színes, ahogy azt - még a mai pontos ismeretek birtokában is - alig 
tudjuk elképzelni. Az eredeti görög plasztika és szobrászat is színes volt. Az 
athéni Akropolis egyik női szobra piros, zöld, kék és sárga színekben pompá- 
zott, és nem volt ritkaság, hogy a szobroknak nemcsak ajkuk volt pirosra 
festve, hanem izzó drágakő szemekkel és mesterséges szempillákkal is ékesítet- 
ték, ami a mi szemünkben bizony elég szokatlan látvány. Winckelmann mara- 
dandó érdeme, hogy rendet teremtett a káoszban, értelmet adott a mondák és 
feltevések világának, és mindazokon az érdemeken felül, melyeket az ókor fel- 
tárásával Goethe és Schiller német klasszicizmusa körül szerzett, megvetette a 
későbbi tudományos kutatás alapjait, ami aztán lehetővé tette a régészek szá- 
mára további, még ősibb, az idők homályába merült kultúrák felfedezését. 

Winckelmann 1768-ban hazájából Itáliába visszatérve egy olasszal ismer- 
kedett meg a trieszti szállóban, akiről nem sejtette, hogy többszörösen büntetett 
gonosztevő. 

Csak feltételezzük, hogy Winckelmannt beteges hajlama sodorta ennek a 
volt szakácsnak és apacslegénynek a társaságába, akivel még együtt is étkezett 
szobájában. Winckelmann előkelő vendége volt a szállónak. Öltözéke választé- 
kos, modora elárulta a világfit, és olykor aranyérmeket mutogatott, melyeket 
Mária Teréziánál való kihallgatása alkalmával kapott. Az olasz, ki a hozzá egyál- 
talán nem illő Arcangeli névre hallgatott, késsel és zsineggel felszerelve, 1768. 
június 8-án este követte el a gyilkosságot. A tudós már félig levetkőzve, íróasz- 
talához ült, hogy néhány nyomdai utasítást leírjon. Ekkor belépett az olasz, hur- 
kot vetett Winckelmann nyakába, és rövid dulakodás után a tudóst hat kés- 
szúrással súlyosan megsebesítette. 

Az izmos ember halálos sebei ellenére még levánszorgott a lépcsőn, azon- 
ban véres külseje és halotthalvány arca olyan rémületet keltett a pincérekben és 
szobalányokban, hogy mire tehetetlenségükből felocsúdtak, már minden segít- 
ség elkésett. 

Íróasztalán papírlapot találtak. ,, Kell hogy ..." - ezek voltak utolsó sorai. 

E két szó után gyilkos kéz ütötte ki a tollat egy nagy tudós, egy új tudo- 
mány megalapítójának kezéből, 

Műve azonban gyümölcsöt érlelt. Szerte a világon élnek tanítványai. Két- 
száz esztendő telt el, de a régészek Rómában és Athénban, a jelenkor nagy régé- 
szeti intézeteiben, még most is minden évben megünneplik az úgynevezett 
, Winckelmann-napot", december 9-ét, születésének évfordulóját. 


3.FEJEZET 


ATÖRTÉNELEM NYOMKERESÖI 


Igondolkoztató, hogy a mai művészettörténeti könyvekben a szerzők az 
ókori műemlékekről látszólag minden nehézség nélkül, egész pontosan 
közlik a képek alatt, hogy miről szólnak, kit vagy mit ábrázolnak. Ez a fej, ame- 
lyet Campagnában ásott ki valamelyik paraszt, Augustus császáré, az a lovas- 
szobor Marcus Aureliust ábrázolja, emez pedig Lucius Caecilius lucundus ban- 
kárt - vagy még bővebben még pontosabban: ez Praxitelés Gyíkölő Apollónja, 
emez Polyklétosnak egyik amazonja. Vagy például ilyen képaláírásra is bukka- 
nunk: , Zeus elrabol egy alvó leánykát", , Duris egyik szignálatlan vázájának 
belső ábrázolása". 

De ugyan ki töri a fejét azon, hogy a képaláírások szerzője honnan merí- 
tette értésülését és megállapításainak biztonságát olyan művekről, melyeken 
sem alkotójuk, sem az ábrázolt személy neve nem szerepel? 

Ha múzeumokban barangolunk, gyakran látunk elsárgult, félig elenyé- 
szett, évszázadok kikezdte papiruszokat, vázákat, domborműveket, oszlop- 
töredékeket, teleróva csodálatos képekkel, jelekkel, hieroglifákkal, ékírással. 
Jól tudjuk, sokan ezeket a jeleket úgy olvassák, ahogy mi az újságot vagy a 
könyvet. Számba vesszük-e, mennyi munka és éleslátás kellett ahhoz, hogy fel- 
fedhessék olyan írások és nyelvek titkát, melyeken többé már senki sem ír, senki 
sem beszél, de már akkor sem beszélt, amikor Észak-Európában még barbár 
néptörzsek tanyáztak. Gondoljuk csak meg, miképpen lehetett a holt jelek értel- 
mét megfejteni? 

Vagy lapozgassunk történészeink műveiben. Ókori népek történetét olvas- 
suk, kiknek örökségét nyelvünkben, számtalan szokásunkban, hagyományunk- 
ban, kultúránk alkotásaiban hordozzuk, noha távoli tájakon zajlottak le, rég le- 
tűnt időkben. Történelmüket olvassuk. Nem mondákat, nem meséket hallunk, 
hanem számokat, időpontokat és adatokat, megtudjuk uralkodóik nevét s azt, 
hogy hogyan éltek háborúban, békében, házaikban, templomaikban. Évre, hó- 
napra, sőt napra pontosan ismerjük, hogy ívelt pályájuk felfelé, s mikor pusz- 
tultak el, noha mindez akkoriban történt, mikor időszámításunk még el sem 
kezdődött, naptárunk még meg sem született. 

Vajon honnan tudjuk mindezt, mi biztosítja a történelmi táblázatok pon- 
tosságát és megbízhatóságát ? 


De ne vágjunk az események elé, hiszen a régészet fejlődéséről akarunk 
szólni, születésétől kezdve. Az imént feltett kérdésekre további fejtegetéseink 
megadják a választ. De hogy senkit se fárasszunk ismétlésekkel, itt kell meg- 
említenünk néhány olyan mozzanatot, mely rávilágíta régészetitudomány mód- 
szereire és azokra a nehézségekre, melyekkel lépten-nyomon meg kell küzdenie. 

Augusto Jandolo római műkereskedő emlékirataiban elmondja, hogyan 
vett részt, mint gyermek atyjával egy etruszk szarkofág felnyitásában. 

, Nem volt könnyű a tetejét megmozdítani - írja -, végre felemelkedett, 
függőlegesen állt, majd a túloldalon súlyosan zuhant alá. Ami ezután történt, 
sohasem felejtem el, a látvány síromig kísér. A szarkofágban fiatal harcos pihent 
teljes hadifelszerelésben, sisakkal, lándzsával, pajzzsal és lábvérttel. Hangsúlyo- 
zom: nem csontváz feküdt előttünk, egész testét láttam feszesen kinyújtva, tag- 
jai egytől egyik megőrizték formájukat, mintha épp akkor fektették volna a 
sírba. Egy pillanat. Azután mintha hirtelen minden szertefoszlott volna a fák- 
lyák fényében. A sisak félregurult, a kerek pajzs beleesett a besüppedt mell- 
vértbe, lábszárvédői laposan terültek szét jobbra és balra a szarkofág alján. 
A levegő érintésére az évszázadok óta épségben megőrzött test egyszerre meg- 
semmisült ... a levegőben pedig aranyszínű por lebegett a fáklyák lángja 
körül." 

Annak a rejtelmes népnek egyik sarja pihent ott, melynek eredete és szár- 
mazása még ma is ismeretlen előttünk. A kutatók csak egyetlen pillantást vet- 
hettek arcára, alkatára - azután szétmállott, elporladt visszahozhatatlanul. És 
vajon ki okozta ezt? A feltárók vigyázatlansága. 

Amikor klasszikus földön - még jóval Pompeji felfedezése előtt - kiásták 
az első szobrokat, a csupasz alakokban már nemcsak pogány bálványokat lát- 
tak, hanem a szépségüket is megsejtették. Mégis, mikor a reneszánsz fejedel- 
mek, a városállamok akkori urai, bíborosok, zsoldosvezérek és parvenük palo- 
táikban felállították e szobrokat, nem je- 
lentettek többet kuriózumoknál, gyűjté- 
sük pedig éppen divatos volt. Könnyen 
megesett, hogy egy-egy ilyen magánmú- 
zeumban valamelyik antik szobor egy 
kétfejű torzszülött szárított embriója 
mellé került, egy-egy ókori dombormű 
pedig egy kitömött madár társaságába, 
melyet állítólag valaha Szent Ferenc, a 
madarak barátja érintett kezével. 

Egészen a múlt század derekáig sem- 
mi sem állta útját a kapzsiság és hozzá 
nem értés szabad garázdálkodásának, 
semmi sem gátolta, hogy értékes lelete- 
ken egyesek gazdagodjanak, vagy azokat 
a profit érdekében elpusztítsák. 


A Forum Romanumon, a rómaiak gyülekezőhelyén, a Capitolium tövében, 
ahol szebbnél szebb épületek csoportosultak, a XVI. században mészégető ke- 
mencék izzottak, a római templomköveket pedig építőanyagnak használták fel. 
A pápák kútjaikat díszítették antik márványkövekkel. A Serapeumot felrob- 
bantották, csakhogy az egyik Ince pápa udvari istállóját díszesebbé tegyék. 
Caracalla fürdőinek köveiből jól jövedelmező portéka lett, és a Colosseum négy 
évszázadon át kőbánya volt. IX. Pius még 1860-ban is folytatta ezt a rombo- 
lást. A pogány építészet örökségéből olcsón díszítette a keresztény épületeket. 

A XIX. és XX. század régészei csak romokat találtak ott, ahol épségben 
maradt emlékművek értékes felvilágosításokkal szolgálhattak volna. 

Olyan helyeken, ahol ez nem következett be, ahol nem romboltak avatatlan 
kezek, nem kutattak tolvajok rejtett kincsek után, ahol a régészek előtt - vajmi 
ritkán - érintetlenül tárult fel a múlt, ott kezdődtek az egyéb nehézségek. A he- 
lyes értelmezés körül sok hiba akadt. 

1856-ban Düsseldorf mellett csontvázmaradványokra bukkantak. Ma ezt a 
, neandervölgyi ősember" néven ismeri az egész világ. Akkoriban állatcsontnak 
tartották, és csupán dr. Fuhlrott elberfeldi gimnáziumi tanár értelmezte helye- 
sen a leletet. 

A bonni Mayer tanár például egy 1814-ben elesett kozák katona csontvázá- 
nak nyilvánította a leletet; a göttingeni Wagner egy hollandit, míg a párizsi 
Pruner-Bey egy régi keltát vélt benne felfedezni. Virchow, a híres orvos, aki 
sokszor tekintélyét vetette latba tudományos kérdéseknél, a csontvázat egy 
köszvényes aggastyán maradványainak nyilvánította. 

Kerek ötven esztendő múlt el, mire a tudomány megállapította, hogy az 
elberfeldi tanárnak volt igaza. 

Fenti példa ugyan nem annyira a régészethez, mint inkább az antropoló- 
giához és a temetőkutatáshoz tartozik. Sokkal inkább a régészet körébe vág 
az a vita, mely az egyik leghíresebb görög műemlék, a Laokoón-csoport idő- 
rendi besorolása körül támadt. Winckelmann még Nagy Sándor idejére vezette 
vissza, a múlt században a rhodosi iskola remekművének tartották, i. e. kb. 
150-ből. Mások az első császárok idejéből származtatják, míg végül ma már 
tudjuk, hogy a mű Agésandros, Polydóros és Athénodóros szobrászok alkotá- 
sa az időszámításunk előtti első század közepéről. 

A helyes meghatározás tehát még akkor is nehéz, ha sértetlen anyag áll 
rendelkezésünkre, de mi a helyzet olyan esetben, ha még az anyag eredetisége 
és valódisága is kétséges ? 

Ide tartozik az a vakmerő csíny, melynek a würzburgi Beringer professzor 
esett áldozatul. 1726-ban jelent meg egy könyve - latin címének idézését itt 
mellőzzük, minthogy másfél oldalra terjed. A könyv azokkal a kövületekkel 
foglalkozik, melyeket Beringer tanár és diákjai találtak Würzburg közelében. 
Hírt adott ez virágokról, békákról, pókról, mely éppen egy legyet készül be- 
kapni (zsákmányával együtt megkövesedve), kővé vált csillagról, egy félhold- 
ról, héber írásjelekkel teleírt táblákról és egyéb igen különös dolgokról. 


A könyv bővelkedett ábrákban. Természet utáni rajzok, gondosan készült réz- 
metszetek szemléltették a leírásokat. Ebben a terjedelmes műben a kommentá- 
rok derekasan támadták a tanár ellenlábasait. Sokan megvásárolták és meg is 
dicsérték, míg napvilágra nem került a döbbenetes valóság. Kegyetlen diák- 
csíny volt. A kövületeket házilag gyártották, és gondoskodtak róla, hogy azok 
oda kerüljenek, ahol a tanár ásatásait végzi. 

Ha már megemlítettük Beringert, Domenech nevéről sem szabad megfeled- 
keznünk. A párizsi Arsenal-könyvtár őrzi ennek a francia abbénak remekmű- 
vét, mely 1860-ban jelent meg 228 fakszimilével, , Manuscrit pictographigue 
américain" címmel. 

Ezek az , indián rajzok" később egy északnémet szülőktől származó, 
észak-amerikai telepes elemista fia mázolmányainak bizonyultak. Ne gondol- 
juk azonban, hogy ilyesmi csak egy Beringerrel vagy egy Domenech-el történ- 
hetett meg. Még a híres Winckelmannt is lépre csalta Casanova fivére, aki a 
, Monumenti antichi inediti" című művét illusztrálta. Ezzel a munkával egy 
időben Nápolyban három festményt készített. Az egyik Jupitert és Ganymedest, 
a másik kettő táncoló női alakokat ábrázolt. Mindhárom képet azzal a merész 
állítással küldte el Winckelmann-nak, hogy azokat Pompeji falairól szedték le. 
Még merészen romantikus mesét is kerekített egy tisztről - állításának bizonyí- 
tására -, aki titokban egyenként rabolta el a képeket. Életveszély, sejtelmes 
éjszaka, sírok árnya - Casanova jól ismerte a megfelelő körítés hatását. És 
Winckelmann beleesett a csapdába. 

Nemcsak megbízott a festmények eredetiségében, hanem elhitte az egész 
fantasztikus mesét is. , Geschichte der Kunst des Altertums" című művének 
ötödik részében közzétette a leletek pontos leírását, megállapította, hogy 
különösen Ganymedes , olyan festmény, melyhez hasonlót eddig még senki 
nem látott". S ebben igaza volt, mert Casanova után tényleg ő volt az első. 
, Jupiter kedvence - írja - kétségkívül az ókorból fennmaradt alakok legszeb- 
bike, és orcájához semmi nem hasonlítható; ez az arc annyi bujaságot tükröz, 
mintha egész élete egyetlen csókból állna." 

Ha még a fejlett kritikai érzékkel rendelkező Winckelmann is áldozatul 
eshetett ilyen csalásnak - mondhatja valaki -, ki lehet biztos benne, hogy elkerül- 
heti? Egy orosz régész bizonyította be újból napjainkban, hogy milyen nehéz 
a helyes meghatározás, amikor egy egyszerűnek látszó herculaneumi márvány- 
szobrot kilenc különböző módon értelmezett. 

Annak a művészetét, hogy senki be ne csaphasson bennünket, a módszert, 
melynek segítségével különféle ismertetőjelekből megállapíthatjuk egy tárgy 
valódiságát, stílusát és korát - hermeneutikának hívják. 

Az ismert klasszikus leletek értelmezésével foglalkozó irodalom egymaga 
könyvtárakat tölt meg. Nyomon követhetünk egy-egy ilyen értelmezést 
Winckelmann első kísérleteitől kezdve egészen napjainkig, amikor tudósaink 
még ugyanazon tárgyról vitáznak. A régészek valóságos nyomozók. Detektí- 


vekhez illő éleslátással kell egyik apró követ a másikhoz illeszteniük, gyakran a 
szó szoros értelmében, míg a következtetés logikusan meggyőző lesz. 

Hogy egyszerűbb a munkájuk, mint a bűnügyi nyomozóké, mert élettelen 
tárgyakkal állnak szemben, melyek nem fejtenek ki ellenállást, nem vezetnek 
tudatosan félre, nem állítanak megtévesztő csapdákat ? Igaz, hogy az élettelen 
kövek nem védekeznek semmiféle vizsgálat ellen. De mennyi hamisítás rejtő- 
zik már eleve bennük ? Mennyi hibát követtek már el azok, akik egy-egy lelet- 
ről az első meghatározást adták ? Hiszen nincsen olyan régész, kinek alkalma 
nyílna arra, hogy Európában, sőt a világ összes múzeumaiban szerteszórt lele- 
teket eredetiben tanulmányozza. Ma már a fénykép híven ad vissza minden 
részletet, de még korántsem áll mindenről fénykép rendelkezésre. Ezért a kuta- 
tóknak számtalanszor még mindig szubjektíven színezett vagy szubjektíven 
félreértett rajzokkal kellett beérniük. A rajzok pedig rendszerint pontatlanok és 
megbízhatatlanok, mert a mitológiában vagy régészetben többnyire járatlanok 
készítették. 

Az egyik szarkofágot, melyet ma a párizsi Louvre-ban őriznek, Ámor és 
Psyche szobra díszíti. Ámor jobb alkarja letörött, de a keze ott maradt Psyche 
arcán. Két francia régész tanulmányában ez a kéz szakállként szerepel. Psyche 
szakállasán! 

A rajz nyilvánvaló képtelensége ellenére, egy másik francia, az egyik 
Louvre-katalógus szerkesztője, ezeket írja: , A szarkofág szobrásza félreértette 
feladatát, mert Psychéjét, bár női öltözetben, mégis szakállal ábrázolja." 

És nem vezet-e kiagyaltnál is tévesebb nyomra az alábbi eset: 

Egyik velencei dombormű jelenet-sorozatban két fiút ábrázol, akik ökrös- 
szekeret vontatnak, melyen egy asszony áll. A domborművet mintegy száz- 
ötven évvel ezelőtt egészítették ki. Akkoriban a jelenetet egy Hérodotos- 
elbeszélés illusztrációjának tarották. Hérodotos mesél Kydippéről, Héra egyik 
papnőjéről, aki mindig ökörfogaton vitette magát a templomba. Egyik napon, 
amikor az ökrök elcsatangoltak, helyettük fiai állottak járomba, és ők vitték 
anyjukat az istentiszteletre. A meghatott anya az istenekhez fohászkodott, hogy 
minden áldozatra kész fiait részesítsék a legnagyobb földi boldogságban. És 
Héra, az istenek kétértelmű döntése alapján, a két fiút csendesen átszenderí- 
tette a másvilágra, mert a legnagyobb földi boldogság fiatalon, békében, szen- 
vedés nélkül meghalni. 

E magyarázat alapján kiegészítették a domborművet. Az asszony lábánál 
levő rácsból kerekes kocsi lett, az egyik fiú kezében levő kötélből kocsirúd. 
A díszítéseket dúsabbá tették, a körvonalakat kiegészítették, az egész dombor- 
művet kimélyítették. Ezután egymást követték az új részletmagyarázatok, me- 
lyek egytől egyig hamis nyomon haladtak. A művet a kiegészítés alapján tévesen 
keltezték, a díszítményeket képeknek tartották, a templomot sírkápolnának 
nyilvánították. Hérodotos meséjét kiszínezték, de hamisan, mivel az egész ki- 
egészítés helytelen volt. Nem is Hérodotos-illusztráció volt, minthogy az ókor- 
ban Hérodotost soha nem , illusztrálták". A kocsit a kiegészítéseket végző 


művész képzelete szülte, mely odáig fajult, hogy a kerekeket küllőkkel látta el, 
melyek ornamentikája az ókorban teljességgel ismeretlen volt. A kocsirúd épp- 
oly önkényes kitalálás, mint a hevederek az állatok nyaka körül. Ebből a példá- 
ból látható, hányszor csalogathat hamis nyomra egy-egy helytelen magyarázat. 

Hérodotost említettük, kinek műve még ma is kimeríthetetlen forrásmunka 
számunkra, műalkotások keltezésénél, alkotóik megállapításánál. Az ókori szer- 
zők művei, bármely korból származnak is, a hermeneutika alappillérei. De 
hányszor tévesztették meg azok is a régészeket! Nem hirdetnek-e az írók a 
valóságnál költőibb igazságot? Nem használhatják-e fel a történelmet (és a 
mítoszt különösen) puszta tárgyként, melyet alakítanak, kiegészítenek, meg- 
töltenék saját egyéniségükkel, s így művészi formába öntenek ? 

Az írók hazudnak, mondják az avatatlan emberek. Amennyiben azt a 
költői szabadságot bélyegezzük hazugságnak, mely a tudományos pontosság 
rovására megy, akkor az ókori írók sem csaltak kevesebbet, mint a modernek. 
A régészek pedig fáradságos munkával keresik a helyes ösvényt közléseik út- 
vesztőjében. Például Pheidias leghíresebb arany-elefántcsont művének, az 
olympiai Zeus szobornak helyes keltezéséhez feltétlenül tudni kell Pheidias 
halálának évét. Erről azonban a legellentétesebb adatok állnak rendelkezésre. 
Ephoros, Diodóros, Plutarchos és Philochóros egymásnak ellentmondanak. 
Egyik forrás szerint börtönben halt meg, másik szerint megmenekült, a har- 
madik azt állítja, hogy Élisben kivégezték, egy negyedik, hogy ugyanitt termé- 
szetes halál vetett véget életének. Csupán egy újabban felfedezett és 1910-ben 
Genfben közzétett papirusz erősíti meg végül Philochóros állítását. 

Fentiek alapján fogalmunk lehet a tárgyak álnokságától, mely ellen a 
régész ásóval és éleslátással küzd. A kritikai oknyomozó módszerek ismertetése, 
a vizsgálatok, rajzkészítés, leírás, a mítoszok, az irodalom, a feliratok, érmék és 
szerszámok alapján történő értelmezés, majd az egyéb műemlékekből, a lelő- 
helyből, a felállítás körülményeiből és a környezetből levont összetett követ- 
keztetések bemutatása meghaladná e könyv feladatát és megfosztaná szórakoz- 
tató jellegétől. 

Ezért azok szórakoztatására, akik szeretik elméjük élét próbára tenni, fel- 
tesszük a kérdést: Mi ez? - és mindjárt hozzáfűzzük 
azt is, hogy a régészek a rejtvényt a mai napig még nem 
fejtették meg. Az ábrán pentagondodekaéder alakú 

AV bronztárgy látható. Mindegyik síklap közepén különbö- 
ző nagyságú kerek nyílások vannak és belül üres. Min- 
den eddig talált példány lelőhelye az Alpoktól északra 
fekszik. A leletkörülmények római eredetre utalnak. 

tt e Egyik értelmezés szerint a titokzatos tárgy játék- 
szer, más valaki játékkockát lát benne, egy harmadik 
hengeres idomok mérésére szolgáló mércét, a negyedik 
pedig gyertyatartót. 
Mi ez? 


4. FEJEZET 


EGY SZEGÉNY KISFIÚ KINCSET TALÁL 


gy koldusszegény kisfiúról szól a mese, aki hétéves korában egy város fel- 
kutatásáról álmodozott, harminckilenc évvel később nekifogott, ásott, 
kutatott és nemcsak álmai városát, hanem egyúttal olyan kincset is talált, 
amilyet a világ a spanyol konkvisztádorok óta nem látott. 
Heinrich Schliemann életéről szól ez a mese, aki egyrészt a régészet törté- 
neteben vívott ki magának kiváltságos helyet, másrészt mint ember is a tudo- 


mányt szolgálók között a legcsodálatosabb egyéniségekhez tartozott. 


Így kezdődött a mese: Egy kisfiú állt szülőfaluja temetőjének egyik sírja 
előtt, messze fenn a németországi Mecklenburgban. A nevezett sír egy Hennig 
nevű gonosztevő földi maradványait takarta, akit Bradenkierlnek emlegettek. 
A hagyomány szerint elevenen megsütött egy pásztort, és amikor az már félig 
megsült, még bele is rúgott. Az áldozat bosszúja az volt - így mesélték -, hogy 
Bradenkierl selyemharisnyás ballába évente mindig újra kinőtt sírjából. 

A kisfiú várt, várt, de semmi sem történt. Ekkor megkérte édesapját, 
ásson és kutasson utána, hol maradt a láb. 

Nem messze a sírtól egy domb emelkedett. Ott meg állítólag egy arany- 
bölcsőt ástak el - a sekrestyés meg az anyókák legalábbis így beszélték. A gyer- 
mek kérlelte atyját, az elszegényedett, lezüllött lelkészt: ,Ássuk ki az arany- 
bölcsőt, ha nincs pénzünk!" 

Apja gyakran mondott el kisfiának meséket, mondákat és legendákat. 
Mint humanista képzettségű ember, beszélt neki Homéros hőseinek küzdelmei- 
ről is, Parisról és Helenáról, Hektórról és Achillesről, a hatalmas, a felgyújtott 
és elpusztult Trójáról. 1829-ben karácsonyi ajándékul megvette a gyermeknek 
Jerrer ,,Illustrierte Weltgeschichte" című könyvét. Az egyik kép Aeneast 
ábrázolta, amint kisfiát kézen fogva, agg apjával a hátán menekül az égő város- 
ból. A kisfiú nézegette a képet, meglátta a vastag falakat, az óriási Skaiai- 
kaput." , Ilyen volt Trója?" - kérdezte. Apja bólintott. , És ez mind elpusz- 
tult, teljesen elpusztult és senki sem tudja, hol volt?" - , Bizony, bizony" - 
válaszolt apja. 


x Az ,, Iias"-ban többször emlegetett várkapu. 


, Nem hiszem el" - kiáltott a gyermek Schliemann. , Ha nagy leszek, 
megtalálom Tróját és a király kincseit!" 


Apja csak nevetett. 

Ez a történet nem kitalált mese, nem is egyike az öregedő híres emberek 
gyakran érzelgős visszaemlékezéseinek. Amit ez a hétéves gyermek feltett 
magában, azt később valóra is váltotta. Az immár világhírű kutató még hatvan- 
egy éves korában is - egy futólagos hazai látogatás alkalmával - azon törte a 
fejét, hogy megvizsgálja a gonosz Hennig sírját. És Ithaka-könyvének elősza- 
vában ezeket írja: 

, Amikor 1832-ben, tízéves koromban apámnak karácsonyi ajándékul át- 
nyújtottam dolgozatomat a trójai háború főbb mozzanatairól, valamint Odys- 
seus és Agamemnón kalandjairól, nem sejtettem, hogy harminchat évvel később 
- miután abban a szerencsében részesültem, hogy tulajdon szememmel láthat- 
tam annak a háborúnak színhelyét és Homéros halhatatlan hőseinek hazáját - a 
nagyközönség számára fogok ugyanerről a tárgyról írni." 

, A gyermeket első benyomásai végigkísérik egész életén." Ám ezek a 
klasszikus kor elbeszéléseiből táplálkozó emlékek bizony hamarosan elhalvá- 
nyultak. Zilált anyagi helyzetük miatt a tizennégy éves fiú búcsút mondott az 
iskolának és egy fürstenbergi szatócshoz állt be inasnak. Öt és fél évig heringet, 
pálinkát, tejet és sót mért ki kicsinyben, burgonyát tört szeszfőzéshez és seperte 
a boltot. Hajnali öt órától este tizenegyig. 

Közben elfelejtette mindazt, amit tanult és amit apjától hallott. Egyik nap 
azonban egy részeg molnárlegény vetődött az üzletbe. Rákönyökölt a boltasz- 
talra és azzal a megvető pátosszal, mellyel a volt diák tudását a műveletlenek 
előtt fitogtatja, harsány hangon szavalni kezdett. Schliemann elragadtatva hall- 
gatta, bár egy szót sem értett az egész tirádából. De amint megtudta, hogy a 
versek Homéros Iliasából valók, összekaparta garasait és az ittas legénynek 
egy-egy kupica pálinkát fizetett minden ismétlésért. 

Schliemann további életpályája igen kalandos volt. 1841-ben Hamburgba 
ment, ahol elszegődött egy éppen Venezuelába induló hajóra. Tizennégy napos 
út után a hajó hatalmas viharba került és Texel szigete előtt elsüllyedt. Schlie- 
mann teljesen lerongyolódva egy kórházban kötött ki, majd családja egyik 
barátjának ajánlása révén Amsterdamba került irodaszolgának. És ha kirán- 
dulása a messze távolba nem is sikerült, a tudomány berkeit mégis meghódí- 
totta. 

Szegényes, fűtetlen padlásszobájában nekilátott a modern nyelvek tanulá- 
sának. Különleges, saját elgondolású módszerrel két év alatt megtanult ango- 
lul, franciául, hollandul, spanyolul, portugálul és olaszul. 

Erről az időről így ír: , Ez a megerőltető és túlhajtott tanulás egy éven belül 
annyira megedzette emlékezőtehetségemet, hogy a holland, spanyol, olasz és 
portugál nyelv elsajátítása már igen könnyen ment, és nem volt hat hétnél több 
időre szükségem ahhoz, hogy egy-egy nyelven folyékonyan beszéljek és írjak." 


1844-ben, huszonkét éves korában, miután egy Oroszországgal üzleti 
összeköttetésben levő cég levelezőjévé és könyvelőjévé lépett elő, oroszul kez- 
dett tanulni. Amsterdamban azonban senki sem beszélte ezt a nehéz nyelvet. 
Egy avult nyelvtan, egy lexikon és a , Télemachos"" silány fordítása volt min- 
den segédeszköze, amit fel tudott hajtani. 

Schliemann nekilátott a tanulásnak. Olyan hangosan szónokolt és olyan 
harsányan szavalta a kívülről megtanult ,, Télemachos"-t szobájában a csupasz 
falaknak, hogy a ház lakói panaszt emeltek ellene, és két ízben kellett szállást 
változtatnia. Végül az az ötlete támadt, hogy jó volna, ha valaki hallgatná, amit 
mond. Havi négy frankért felbérelt egy szegény zsidót, akinek nem volt más 
dolga, mint hogy egy széken ülve végighallgassa a , Télemachos"-t, anélkül, 
hogy egy szót is értett volna belőle. De hat fáradságos hét után az indigó-ár- 
verésre Amsterdamba érkezett orosz kereskedőkkel már folyékonyan tárgyalt 
saját nyelvükön. 

Tudásával együtt növekedtek üzleti sikerei. Szerencséje is volt, de azon 
kevesek közé tartozott, akik a kínálkozó szerencsét meg tudják ragadni. 

Immár nyolc nyelv birtokában, a szegény lelkész fia, a volt tanonc, hajó- 
törött és irodaszolga, először egyszerű kalmár lett, majd szédítő iramban nem- 
zetközi tekintélyű nagykereskedő, ki a pénzhez vezető utat egyben a siker útjá- 
nak tekintette. Huszonnégy éves korában, 1846-ban mint amszterdami cégének 
képviselője utazott Pétervárra, s egy év múlva saját céget alapított. Mindez 
munkába és időbe került. 

,, Csak 1854-ben jutottam hozzá, hogy megtanuljak svédül és lengyelül" - 
írja Schliemann. Közben sokat utazott. 1850-ben áthajózott Észak-Amerikába. 
Kaliforniának az Egyesült Államokhoz való csatolása automatikusan meghozta 
számára az észak-amerikai állampolgárságot. Az aranyláz, mint sok-sok mást, 
őt is elragadta. Aranykereskedelmi bankot alapított. Most azonban már tekin- 
télyes személyiség, akit az Egyesült Államok elnöke is fogad. , Hét órakor 
mentem az USA elnökéhez - írja -, és elmondtam neki, hogy azért jöttem ide 
Oroszországból, hogy meglássam ezt a gyönyörű országot, és megismerkedhes- 
--- nagy vezetőivel; első kötelességemnek tartottam, hogy őt üdvözölhessem. 
Nagyon szívélyesen fogadott, bemutatott feleségének, leányának, atyjának és 
másfél órát beszélgettünk." 

Röviddel ezután láz dönti le, majd szorongva menekül félelmetes és fék- 
telen ügyfelei elől, vissza Pétervárra. Ekkoriban Schliemann valóban , arany- 
kutató" volt, ahogy egyik életrajzírója (Emil Ludwig) jellemzi. 

Ebből az időből származó leveleiből és két önéletrajzából kiderül, hogy 
mindig és mindenütt fogva tartotta gyermekkori álma. Hitte, hogy egy napon 
mégiscsak megpillantja a homérosi hőstettek távoli színterét, és Trója felkuta- 
tásának szentelheti életét. Elgondolkoztató a különös tény, hogy ő, aki századá- 
nak nyilván legnagyobb nyelvtehetsége volt, egyre halogatta a görög nyelv el- 


X Fénelon , Télémague"-járól van szó. 


sajátítását. Nyilván attól félt, hogy a nyelv varázslatának hatása alatt felhagy 
üzleti tevékenységével, mielőtt szabad tudományos munkája anyagi alapjait 
megteremthetné. Csak 1856-ban kezdett hozzá az újgörög nyelv tanulásához, 
melyet szintén hat hét alatt sajátított el tökéletesen. Három további hónap alatt 
megbirkózott Homéros hexametereivel is. De milyen vasszorgalom kellett eh- 
hez! , Jelenleg Platónt tanulmányozom, de olyan alaposan, hogyha hat hét 
múlva egy levelet írnék neki, meg is kellene értenie" - írja magáról. 

A következő években két ízben majdnem el is jutott Homéros hőseinek 
földjére. Először, amikor Palesztinán, Szírián és Görögországon át a Nílus 
második vízeséséig vitte útja, csak váratlan betegség akadályozta meg abban, 
hogy Ithaka szigetére is ellátogasson. (Útközben mellesleg megtanult még lati- 
nul és arabul. Naplóiban csupán nyelvzsenik tudnak eligazodni; mindig annak 
az országnak nyelvén írt, amelyet éppen beutazott.) 

Bár 1864-ben már felkészült a trójai síkság felkeresésére, mégis egy kétéves 
föld körüli út mellett döntött. Erről az útról első francia nyelven írt könyve szá- 
mol be. 

Ekkor már szabad ember volt. A kis mecklenburgi lelkészfiú az új ameri- 
kai értelemben vett self-made man félelmetes üzleti szellemével rendelkezett. 
Egyik levelében , keményszívűségről" beszél, amiért kereskedelempolitikai 
szempontból kihasználta a krími háborút, meggazdagodott az amerikai polgár- 
háborún, a következő évben pedig a teabehozatalon. Minden vállalkozását 
hihetetlen szerencse kísérte. A krími háború alatt két hajórakomány árut kellett 
Memelbe átirányítania. Ekkor Memel raktárházaiban tűz ütött ki. Az összes áru 
odaveszett, csak Heinrich Schliemanné nem, mert azt férőhely híján véletlen- 
ségből egy távolabbi fészerbe rakták át. 

Ezután bátran elmondhatta magáról - és minden szerénység mellett bizo- 
nyos büszkeség csendül ki szavaiból -: , Az Ég csodálatos módon megáldotta 
üzleti vállalkozásaimat, úgy, hogy 1863 végére akkora vagyon birtokába jutot- 
tam, melyre legmerészebb terveimben sem gondoltam!" E sorokkal kapcsolat- 
ban szinte hihetetlenül hangzik a következő mondat, mely tárgyilagos egyszerű 
megállapítása, leírása egy valószínűtlen, csak Heinrich Schliemann számára 
magától értetődő eseménynek. 

,, Visszavonultam az üzlettől, hogy kizárólag azoknak a tanulmányoknak 
élhessek, melyek a legjobban vonzanak." 

1868-ban Ithakába utazott, bejárta a Peloponnésost és Trója vidékét. 

1868. december 31-én keltezte , [Ithaka" című könyvének előszavát. 
A könyv alcíme: , Heinrich Schliemann régészeti kutatásai." 


Pétervári napjaiból egy fénykép örökíti meg, dús prémekbe burkolt úri- 
embert ábrázol. Egy erdész feleségének ajándékozta, kit még kisleány korában 
ismert. A fénykép hátlapján büszke ajánlás: , Henry Schliemann, hajdan a 
fürstenbergi Hückstaedt úr inasa, jelenleg első céhbeli szentpétervári nagy- 

Női divat Krétában - i. e. 1600-ból, a krétai-mykénéi 
kultúra virágkorából. Fent: falfestmény. Lent: színesen 
festett fajanszszobrocskák Knóssos , minósi" palotájából 
és a kelet-krétai Petsofából 


V. tábla. 


Bikakép-részlet, amilyeneket Arthur Evans Knóssosban s előtte Schliemann Tiryns- 
ben talált. Ez az ifjú táncos, artista vagy bikaviador ? Vagy a kép talán azta mondát 
fejezi ki, amely szerint minden kilencedik esztendőben hét ifjat és hét szüzet kellett 
feláldozni Minős bikájának ? 


kereskedő, örökjogú orosz díszpolgár, a szentpétervári kereskedelmi bíróság 
tagja és a szentpétervári nemzeti bank igazgatója." 

Nem mesébe illő történet ez ? Hogy valaki gazdasági sikereinek tetőpont- 
ján minden hidat feléget maga mögött, csakhogy ifjúkori álmait kövesse ? Hogy 
valaki - és itt új fejezete kezdődik e nagy ember életének - nem sokkal több 
útravalóval, mint fejében Homérosával, szembe merjen szállni a tudományos 
világgal, a Homérosban kételkedőknek bátran oda merje kiáltani hitvallását, 
hogy a filológusok fejtegetéseinek fittyet hányva, ásójával tisztázza azt, amit 
addig sok száz könyv mindjobban összezavart. 

Schliemann idejében Homérost letűnt korok énekesének tartották. Létezé- 
sében éppúgy kételkedtek, mint szavahihetőségében, és a kor tudósai távol áll- 
tak a későbbiek merész megállapításától, akik Homérost a történelem első hadi- 
tudósítójának nevezték. A Priamos váráért folyó harc leírásának történelmi 
igazságát nem értékelték többre a régi hősi énekeknél, vagy éppenséggel a 
mítoszok ködös világába sorolták. 

Nem azzal kezdődik-e az ,,Ilias", hogy a , messzelövő" Apollón halálos 
betegséggel sújtja az achájok sorait? Nem avatkozik-e maga Zeus is a harcba, 
akárcsak a , fehérkarú Héra"? Nem válnak-e istenek sebezhető emberekké, 
amikor Aphrodité istennőt is megsebzi egy lándzsa? 

Csupa mítosz, csupa monda, legenda - a legnagyobb költők egyikének 
isteni szikrájával telítve -, de mégiscsak költői mű. 

Továbbá: az , Ilias" Görögországának nyilván igen fejlett kultúrával kel- 
lett rendelkeznie. Abból az időből viszont, amikor a görögök keltezhető törté- 
nelmünk színére léptek, földművelő népnek ismerjük, melynek sem pompás 
palotái, sem hatalmas királyai, sem félelmetes hajóhadai nem voltak. Már ezért 
is indokoltabb volt tehát a homérosi költői inspirációba vetett hit, mint annak 
feltételezése, hogy a legfejlettebb civilizáció korszakát az ifjúkori barbárság 
mélypontja, majd ezt újra a hellén kultúra hullámhegye követte. 

A homérosi álomvilágban élő Schliemannt azonban az ilyen meggondolá- 
sok nem tudták hitében megrendíteni . . . Homéros költői elbeszélését negy- 
venhat éves korában éppoly reális valóságnak fogadta el, mint kisfiú korában, 
a menekülő Aeneas képének láttán. 

Ha Agamemnón gorgófejes pajzsának és háromfejű kígyó alakú pajzstar- 
tójának vagy a különféle harci kocsiknak, fegyvereknek és szerszámoknak apró- 
lékos leírását olvasgatta, egy pillanatig sem kételkedett abban, hogy mindez 
tiszta valóság volt. Hogy megannyi hős, Achilles és Patroklos, Hektor és 
Aeneas, hogy cselekedeteik, baráti kapcsolatuk, gyűlöletük és szeretetük csupán 
a költői képzelet szülöttei lennének? Nem, Schliemann szilárdan hitt egyéni 
létezésükben. És ebben a meggyőződésében osztozott az egész görög ókorral 
és neves történetíróival, Hérodotosszal és Thukydidésszel, kik a trójai háborút 
valóságnak, és minden résztvevőjét történelmi személynek tartották. 

Ezzel a szilárd hittel szívében a milliomos Schliemann negyvenhat éves 
korában nem a modern Görögország felé vette útját, hanem egyenesen az achá- 


jok birodalmába. Elképzelhető, milyen mélyreható benyomást tett rá, hogy 
fellelkesíthette, amikor először találkozott egy ithakai kováccsal, akinek fele- 
sége Pénelopé, fiai pedig Odysseus és Télemachos néven mutatkoztak be. 

Valószínűtlennek hangzik, de mégis így történt: a gazdag és különös ide- 
gen esténként a falu főterén ülve az , Odysseia" XXIII. énekét olvasta fel a 
háromezer éve halott ősök ivadékainak. Annyira erőt vett rajta a meghatottság, 
hogy könnyezett, és együtt érzett vele az egész hallgatóság, férfiak és asszonyok 
egyaránt. 


Mindamellett mégis örök csoda, ami ezután történt. Mert a történelem 
folyamán ugyan hol és mikor vezetett a puszta lelkesedés tartós sikerhez ? Az a 
közmondás, hogy a szerencse csupán a rátermetteknek kedvez tartósan, Schlie- 
mann-nál ugyancsak érvényét veszti, mert képzettsége és hozzáértése a tudo- 
mányos régészet terén ásatásainak első évei alatt igen vitatható. A szerencse 
azonban mindvégig olyan mértékben kedvezett neki, mint senki másnak. 

A korabeli tudósok zöme a régi Trója helyéül - ha egyáltalán létezett - 
az akkori Bunarbashi nevű falucskát jelölte meg, mely csak azzal tűnt ki, hogy 
minden háza tetején (még ma is) vagy tucatnyi gólyafészek ékeskedett. A fa- 
lucska közelében csörgedező két forrásból elég merészen arra következtettek a 
régészek, hogy esetleg itt állhatott a régi Trója. 


55. . . és odaértek a kettős szép vizű kúthoz, ahonnan 
mélyörvényü Szkamandrosz két forrása előtör. 

Egy forrás langyos vízzel bugyog és körülötte 

száll a magasba a gőz, mint füst, ha lobognak a lángok; 
másiknak vize nyáron hűvös, akárcsak a jégnek 

zápora, vagy mint hó, vagy mint kristályba fagyott víz." 


Így szólnak az , Ilias" XXII. énekének 147-152. verssorai. Schliemann 
negyvenöt piaszterért vezetőt fogadott, felült egy nyergeletlen lóra, és elindult, 
hogy első ízben megszemlélje gyermekálmai földjét. 

, Bevallom - írja később -, alig tudtam uralkodni meghatottságomon, 
amikor a hatalmas trójai síkságot - gyermekkorom álomképét - megpillan- 
tottam." 

De már az első pillantásra megállapítottam: itt nem lehetett az ősi Trója 
három órányira a parttól, hiszen Homéros hősei naponta többször is megtették 
az utat hajóiktól a várig. Ezen a dombon állt volna Priamos vára, hatvankét ter- 
mével, kyklopsi falaival és kapubejáratával, melyen a falovat bevontatták a 
pusztulásra ítélt városba ? 

Schliemann megtekintette a forrásokat, és kétkedően csóválta a fejét. 
Ötszáz méternyi területen nem két forrást, mint Homérosnál olvashatjuk, ha- 
nem harmincnégyet számlált. Sőt, vezetője azt állította, hogy rosszul számolt, 


mert valóban negyven forrás fakad itt, ezért hívják a falut , Kirk Giös"-nek, 
vagyis , Negyven szem"-nek. 

És vajon nem egy meleg és egy hideg forrásról beszélt-e Homéros ? Schlie- 
mann, aki Homérosát szó szerint értelmezte, miként a korai teológusok a Bib- 
liát, elővette zsebhőmérőjét, megmérte mind a harmincnégy forrás hőfokát, és 
egytől egyig azonosan tizenhét és fél fokot állapított meg. 

De ezzel még nem elégedett meg. Fellapozta az ,,Ilias"-t, és elolvasta az 
Achillesnek Hektór elleni rettenetes harcát ecsetelő verseket, hogy Hektór 
miképpen menekült a , gyorsan futó" elől, amint , háromszor futottak Priamos 
vára körül", , és az összes istenek őket figyelték". 

Schliemann megtette a leírt utat. Közben olyan meredek lejtőre jutott, 


mor 


hogy csak négykézláb hátrálva tudott újból lejutni. Ez is megerősítette abban a 
meggyőződésében, hogy Homéros - kinek terepleírását katonai helyrajznak 
tekintette - nem gondolhatott arra, hogy hőseivel háromszor is megfuttassa ezt 
a meredek utat. 

Egyik kezében óráját, a másikban Homérosát szorongatva végigjárta az 
utat a trójai domb és a hegyfok között, melynek lábánál egykor az achájok hajói 
horgonyoztak. Nyomon követte a trójai háború első napjának csatáit, pontosan 
úgy, ahogy az , Ilias" a másodiktól a hetedik énekig leírja. Arra a megállapításra 
jutott, hogyha Trója valóban Bunarbashi helyén állt volna, akkor az achájok- 
nak kilenc óra alatt nem kevesebb, mint 84 kilométert kellett volna futniuk. 

Kételyeit igazolta az a tény, hogy ezen a vidéken romoknak a legcsekélyebb 
nyoma sincs. Még cseréptöredékek sem kerültek felszínre, melyeknek egyéb- 
ként gyakori előfordulása egyszer valakit a következő kijelentésre késztetett: 
5 A régészek sírleleteiből arra lehetne következtetni, hogy az ókori népek 
egyébbel sem foglalkoztak, mint vázák készítésével, és amellett olyan aljas jel- 
lemről tettek tanúságot, hogy röviddel pusztulásuk előtt mindent összetörtek, 
és a legszebb darabokat összerakós türelemjáték gyanánt hagyták örökségül az 
utókornak." 

, Mykéné és Tiryns - írja Schliemann - 2335 éve (ezt 1868-ban írta) pusz- 
tult el, és fennmaradt romjai mégis olyan állapotban vannak, hogy még 10 000 
évet túlélhetnek " Trója csupán 722 évvel előbb dőlt romba. A , kyklopsok 
építette" falak sem tűnhetnek el nyomtalanul. Nem is tűntek el - másutt már 
felületes vizsgálatra is szembeötlöttek Új-Ilion romjai közt, a mai Hissarlikban, 
ami annyit jelent, mint , palota". Két és fél órányira fekszik Bunarbashitól, és 
egy órányira a tengerparttól. Schliemann kétszer is átvizsgálta az egyik domb- 
tetőt, melynek négyszögletes fennsíkja 233 méter széles. Meg volt győződve 
arról, hogy megtalálta Tróját. 

Bizonyítékokat keresett. Meggyőződésével nem állt egyedül, ha nem is 
sokan osztották nézetét, mint például Frank Calvert, az angol születésű amerikai 
alkonzul, akié a hissarliki domb egyrésze volt. Mikor villát épített rá, néhol ásni 
is kezdett. Ásatásai ugyanarra a feltevésre vezették, mint Schliemannt, anélkül 
azonban, hogy ebből levonta volna a további következtetéseket. Hasonló véle- 


ményen volt továbbá C. MacLaren skót és Eckenbrecher német tudós, de sza- 
vuk nem talált meghallgatásra. 

De hol voltak Hissarlikban a homérosi források, a Bunarbashi-elmélet fő 
érvei? Schliemann meggyőződését csupán rövid időre tudta megingatni az a 
tény, hogyitt, Bunarbashival ellentétben, egyetlen forrást sem talált, míg amott, 
egy csapásra harmincnégyre bukkant. Calvert megfigyelése segítségére volt: 
a vulkanikus talajban ugyanis rövid idő leforgása alatt több meleg forrás tűnt el 
és bukkant fel újra. Így Schliemann mint mellékes körülményt tette félre azt, 
amit a tudósok mindeddig oly fontosnak véltek. A Hektór és Achilles közötti 
harc, ha itt zajlott le, ahol a domb szelíden lejtett, már egyáltalán nem látszott 
valószínűtlennek. Csupán tizenöt kilométert kellett megtenniük, ha háromszor 
futották körül a várost, ami - ezt Schliemann saját tapasztalata nyomán meg is 
állapíthatta - nem látszott túlzott teljesítménynek a gyűlölettől elvakult harco- 
sok számára. 

És az ókoriak híradása újból döntőbb volt számára, mint korának tudomá- 
nyos megállapításai. Hérodotos közlése szerint Xerxés, amint Ilionba érkezett, 
megtekintette a ,, Priamos Pergamonjának" maradványait, és ezer szarvasmarhát 
áldozott az ilioni Athénének. 

Xenophón elbeszélése alapján Mindaros spártai hadvezér ugyanígy csele- 
kedett és Arrianos szerint Nagy Sándor követte példáját, aki azonban nem elé- 
gedvén meg az áldozatokkal, fegyvereket is hozatott magának a trójai várból, 
melyeket aztán testőrsége szerencsét hozó jelként a csatában maga előtt hor- 
dozott. Végül Caesar is sokat tett Ilium Novumért, úgy is mint Nagy Sándor 
csodálója, úgy is mint aki szentül hitte, hogy családja a trójaiaktól származik. 

Mindezek az írók csak álmodtak volna ? Vagyis hamis tudósításoknak estek 
volna egytől egyig áldozatul? 

A fejezet végén, melyben az összegyűjtött bizonyítékokat felsorakoztatja, 
félretéve minden tudományosságot, elragadtatással szemléli a tájat és úgy ír, 
ahogy minden bizonnyal kisfiú korában is felkiáltott volna: ,,. . . még hozzá 
akarom fűzni, hogy a trójai síkságra lépve az ember mindjárt ámulatba esik 
Hissarlik szépséges dombja láttán, melyet a természet is arra teremtett, hogy 
egy nagy várost hordjon citadellájával együtt a hátán. Valóban, ha ez az állás jól 
meg volna erősítve, ura lehetne az egész trójai síkságnak, és az egész vidéken 
nincs még egy ehhez hasonló pont." 

,, Hissarlikból az Ida-hegy is jól kivehető, melynek ormáról Zeus egész 
Tróját látta!" 


Az első szemle után, mint egy megszállott látott munkához. Mindaz az 
energia, mely a kereskedőinast milliomossá tette, most arra összpontosult, hogy 
álma megvalósuljon. E célért fenntartás nélkül áldozta fel mind anyagi javait, 
mind saját magát. 

1869-ben görög nőt vett feleségül, Engastromenos Zsófiát, kinek szépsége 
Helnáról alkotott képéhez volt hasonló. Rövidesen éppoly odaadással fáradó- 


zott Homéros földjének megtalálásán, mint maga Schliemann. Minden nehéz- 
ségében, viszontagságában és küzdelmében ezentúl hűséges társként híven 
osztozott. Schliemann 1870 áprilisában kezdett ásatni. A következő évben két 
hónapig, azután két éven át évenként négy és fél hónapon keresztül folytatta 
az ásatásokat. Száz munkással dolgoztatott. Fáradhatatlanul működött és mun- 
kájában nem ismert akadályt. Sem a szúnyogok által terjesztett veszélyes mocsár- 
láz, sem az ivóvíz hiánya nem gátolta, sem a munkások akadékoskodása, a ható- 
ságok lassúsága, az egész világ tudósainak meg nem értése, kik bolondnak vagy 
még ennél is rosszabbnak híresztelték. 

A város magaslatán állt valamikor Athéné temploma, Pergamon falait 
Poseidón és Apollón építette - így olvassuk az , , [ias"-ban. Tehát a domb köze- 
pén kellett állnia atemplomnak és körös-körül az istenek őstalajra épített falának. 
Belevágott tehát a dombmagaslatba. Az útját álló jelentéktelennek látszó 
falakat leromboltatta. Fegyverekre, használati tárgyakra, ékszerekre és vázákra 
bukkant, ezek bizonyítékok voltak amellett, hogy itt valaha gazdag város 
állott. De egyebet is talált és Schliemann neve először járta be a világot: Új- 
Ilion romjai alatt más romokra bukkant, ezek alatt újból másokra. Az egész 
domb egy hatalmas hagymához hasonlított, rétegenként kellett lehámoznia. 
E rétegek mindegyike más és más kor településeit takarta. Különféle népek 
életéről és haláláról tanúskodtak ezek a romok, városok épültek itt, majd ismét 
romba dőltek, kard és tűzvész pusztított, egyik civilizáció a másikat váltotta és 
minden halott város fölé új, élő város épült. 

Minden nap újabb meglepetéssel szolgált. Schliemann a homérosi Trója 
felkutatására indult. Az évek folyamán ő maga és munkatársai nem kevesebb, 
mint hét eltemetett városra, később még két továbbira bukkantak! Kilenc bepil- 
lantás rég letűnt korszakokba, melyekről a világ mit sem tudott, melyek létezé- 
sét nem is sejtette. 

De a kilenc város közül vajon melyik volt a homérosi Trója, a hősök és 
ádáz küzdelmek Trójája? Nem fért kétség hozzá, hogy a legalsó réteg volt a 
történelem előtti, egyben a legrégibb, melynek lakói még nem ismerték a fém 
használatát, míg a legfelső réteg volt a legújabb keletű, ez fedte nyilván Új-Ilion 
romjait, ahol Xerxés és Nagy Sándor mutatta be áldozatát. 

Schliemann ásott és kutatott. Alulról a második és harmadik rétegben égési 
nyomokra, hatalmas bástyafalak maradványaira és egy rendkívül tágas kapu 
romjaira bukkant. Biztos volt benne, hogy ezek a várfalak Priamos palotáját 
övezték valamikor és hogy ez a kapu a Skaiai-kapu volt! 

Kincseket tárt fel, a tudomány szempontjából szinte felbecsülhetetlen 
értékű kincseket. Mindabból, amit hazaküldött, és a szakemberek rendelkezé- 
sére bocsátott, tüzetes vizsgálat után kiteljesedett egy távoli korszak képe, 
számtalan részletével, felismerhetővé vált egy nép portréja. 

Ez volt Heinrich Schliemann diadala, de egyben Homérosé is, mert ezzel 
igazolódott, hogy mindaz, ami eddig csak monda, mítosz vagy költői fantázia- 
ként élt a köztudatban, valóban létezett és történelmi tény. 


A lelkesedés hulláma végigsöpört az egész világon. És Schliemann, aki 
munkatársaival 250.000 köbméternél több földet mozgatott meg, úgy érezte, 
jogot nyert egy lélegzetnyi szünetre. Érdeklődése más feladatok felé fordult. 
Egyelőre 1873. június 15-re tűzte ki az ásatások befejezését. És ekkor, az 
utolsó előtti napon valami olyan történt, ami eddigi munkáját bearanyozta és 
elragadtatást váltott ki az egész világon. 


Drámai esemény volt. Még ma is eláll az ember lélegzete, ha erről a fel- 
fedezésről olvas. Egy forró nap reggelén Schliemann feleségével együtt a napi 
ásatásokat figyelte, szokása szerint mindenre ügyelve, noha már nem várt 
semmi jelentősebb meglepetést. Huszonnyolc láb mélységig értek annál a fal- 
,nál, melyet Schliemann Priamos palotájához tartozónak vélt. Ekkor hirtelen 
valami szemébe ötlött. Pillanatok alatt döntött és cselekedett. Megragadta 


felesége karját - ,arany" - suttogta elfojtottam Az asszony csodálkozva 
bámult rá. , Gyorsan" - lihegte Schliemann -, , küldd tüstént haza a munká- 
sokat, de haladéktalanul!" - , De" - vetette közbe habozva a szép görög nő. 


,, Semmi de, mondj nekik amit akarsz, mondd, hogy ma van a születésem napja, 
és hogy ez csak most jutott eszembe, és ezért mindnek szabad napot adok! 
Csak gyorsan, gyorsan!" 

A munkások eltávoztak. , Hozd ide a piros kendődet!" kiáltotta Schlie- 
mann és a kiásott gödörbe ugrott, úgy dolgozott a késsel, mint egy megszállott. 
Hatalmas kőtömeg, évezredek omladéka függött fenyegetően a feje felett. De ő 
ügyet sem vetett a veszélyre. Saját maga így írja le később ezt az emlékezetes 
pillanatot: , Sietve szabadítottam ki a kincset egy nagy kés segítségével, ami 
csak a legnagyobb erőfeszítéssel, állandó életveszély közepette volt lehetséges, 
mert a hatalmas várfal, mely alatt ásnom kellett, minden pillanatban összeom- 
lással fenyegetett. A rengeteg kincs látványa azonban vakmerővé tett és nem is 
gondoltam a veszélyre." 

Elefántcsont villant halvány fénnyel, arany csörrent. Felesége odatartotta 
sálját, amely megtelt felmérhetetlennek látszó kincsekkel. Priamos kincse! 
A ködös hajdankor egyik leghatalmasabb királyának aranykincse, melyhez vér 
és könny tapadt, istenekhez hasonlatos emberek ékszerei halmozódtak egymásra 
a kiterített kendőben. Háromezer éve pihentek eltemetve hét letűnt birodalom 
omladékai alatt, s most napvilágra kerültek. Schliemann egy pillanatig sem 
kételkedett abban, hogy valóban Priamos kincsét találta meg. Csak röviddel 
halála előtt bizonyosodott be, hogy Schliemannt felfokozott lelkesedése vezette 
félre, és Trója sem a második, sem a harmadik, hanem alulról számítva a hato- 
dik rétegben feküdt és a talált kincs egy Priamost talán ezer évvel megelőző 
királyé volt. 

Schliemannék a talált kincset tolvaj módra, titokban lopakodva fakunyhó- 
jukba vitték. Aztán elérkezett a pillanat, amikor egy gyalulatlan asztallapon ki- 
teregették a temérdek ékszert. Diadémok csillogtak ámuló szemük előtt, csatok, 
láncok, lemezek és gombok, sodrott huzalok, tekercsek és aranyszálak. , Ügy 


látszik, Priamos családjának valamelyik tagja sietve ládába csomagolta a királyi 
család ékszereit, hogy azokat megmentse, de már arra sem ért rá, hogy a szek- 
rényke kulcsát kihúzza, mert menekülés közben a várfalon utolérte az ellenség 
keze vagy a várost pusztító tűzvész. Így tehát cserben kellett hagynia a ládát, 
melyet rövidesen öt-hat lábnyi magasságban betemetett az izzó hamu és a 
közeli királyi palota leomló kövei." 

A rajongó Schliemann kikeres egy pár fülbevalót, egy nyakláncot, hogy fel- 
ékesítse vele fiatal feleségét - háromezer éves ékszerrel egy húszesztendős görög 
nőt. , Helena!" - suttogja elbűvölten. 

De merre, hova ezzel az aranykinccsel ? Schliemann képtelen titkát meg- 
őrizni, és a lelet híre kiszivárog. Felesége rokonainak segítségével kalandos uta- 
kon szállítja a kincset Athénba és onnan vidékre. Amikor a török követ indítvá- 
nyára Schliemann lakását lefoglalják, a házkutatók nyomát sem lelik az arany- 
nak. 

Tolvaj volt Schliemann ? - A török törvényhozás antik leletek tekinteté- 
ben többértelmű volt. Meglehetős önkény uralkodott. Csoda-e, ha az a férfi, aki 
egy álom kedvéért megváltoztatta egész életét, most a sikeres vállalkozás után az 
örökbecsű kincset a maga és egyben az európai tudomány számára igyekszik 
megmenteni ? Nem hivatkozhatott-e Thomas Bruce, Elgin és Kineardine gróf- 
jának példájára, akik hetven évvel ezelőtt egy egész más természetű kincs- 
csel hasonlóképpen jártak el? Athén akkoriban még török uralom alatt állott. 
Lord Elgin egy írás birtokában volt, mely a következő szöveget tartalmazta: 
, Senki ne akadályozza meg abban, hogy az Akropolisról elszállítson néhány fel- 
iratos vagy alakokkal díszített kőtömböt". Lord Elgin ezt az engedélyt igen 
tágan értelmezte és kétszáz, a Parthenón kincseivel telt ládát szállított Lon- 
donba. 

Évekig folyt a vita a görög művészet páratlan szépségű alkotásainak tulaj- 
donjogáért. Lord Elginnek 74.240 fontjába került a kincs megszerzése. 
Mikor 1816-ban parlamenti határozat alapján a gyűjteményt megvásárolták, 
még a felét sem fizették ki neki. Elgin mindössze 35.000 fontot kapott kéz- 
hez. - Miután Schliemann ,, Priamos kincsét" napvilágra hozta, úgy érezte, 
élete csúcspontjához érkezett. 

Fokozható volt-e még tovább az eddig elért siker ? 


5. FEJEZET 


AGAMEMNÓN MASZKJA 


gyes életpályákon oly valószínűtlen gyorsasággal követi siker a sikert, hogy 
EB a krónikásnak ügyelnie kell tollára, nehogy lelkesült túlzásokba essék és 
már a kezdet kezdetén kimerítse azokat a felsőfokokat, melyekre a későbbiek 
folyamán még égető szüksége lesz. Vannak azonban ilyen csodálatos sikerekben 
gazdag életek. Ilyen volt Heinrich Schliemanné is, kinek mesébe illő egyénisége 
egyre csodálatraméltóbban bontakozik ki, ha a régészet terén elért sikereinek 
három kiemelkedő teljesítményét vizsgáljuk. Ezek közé tartozott először 
Priamos kincsének feltárása, másodszor a mykénéi királysírok felfedezése. 

A görög történelem egyik legkomorabb és egyben legmagasztosabb, sötét 
szenvedélyekkel teljes fejezete, a mykénéi Pelopidák sorsa, Agamemnón haza- 
térésének és halálának története. Tíz évig harcolt Agamemnón Trójánál és ezt 
az időt Aigisthos jól kihasználta: 


, Ámde mi Trója alatt sok harcot víva időztünk, 
s lónevelő Argos zugolyán ezalatt nyugalomban 
bűvölgette szavával az Átreidés feleségét." 


Aigisthos őrt állított azzal a paranccsal, hogy tüstént jelentse, amint a 
távollevő férj hazatér. Húsz embert helyezett készenlétbe, majd lakomára 
hívta meg Agamemnónt - , gonoszt forgatva fejében" -, és leszúrta a lakoma 
alatt, mint egy , barmot a jászol előtt". Agamemnón egész kíséretéből senki 
sem menekült! Beletelt nyolc esztendő, mire fia, a bosszúálló Orestés eljött és 
megölte saját anyját, Klytaimnéstrát, valamint apja gyilkosát, Aigisthost. 
A drámaírókat sorra foglalkoztatta ez az esemény, Aischylos legmegrázóbb 
darabja Agamemnónról szól. Jean-Paul Sartre francia író még napjainkban is 
írt egy Orestés-drámát, és soha nem halványult el a , népek pásztorának", 
egész Peloponnésos urának emléke, ki a leghatalmasabbak és leggazdagabbak 
egyike volt. 

De nemcsak a , véres", hanem az , arany" Mykénét is ismerjük. Homéros 
szerint Trója gazdag volt, de Mykéné túltett rajta, és az Iliasban az , aranyos" 
szó Mykéné állandó jelzője. Priamos kincse megbabonázta Schliemannt, most 
újabb kincs után kutatott. És - ami egész valószínűtlennek látszott - meg is 


találta! Mykéné a , lovat tápláló" Argos , zugában" fekszik, félúton Argos és a 
korinthosi földszoros között. Nyugat felől nézve a hajdani királyi várat, csupán 
romhalmazt látni, hatalmas falak maradványait, melyek között kezdetben szelí- 
den, majd egyre meredekebben emelkedik az Euboia-hegy, Illés próféta kápol- 
nájával. 

I. sz. 170 körül járt itt Pausanias és leírta, amit látott. Ez akkoriban még 
több volt, mint ami most Schliemann szeme elé tárult. A régész feladata itt 
azonban egyben más volt, mint Trójában. Mykéné helymeghatározásához 
ugyanis nem férhetett kétség. Jóllehet a romokat évezredek pora fedte, és ahol 
egykor királyok uralkodtak, most juhok legelésztek, a romok mégiscsak itt 
álltak és hajdani nagyságról, pompáról és fényes dicsőségről tanúskodtak. 

A palota főbejárata, az , Oroszlán-kapu" ott állt szabadon az álmélkodó 
vándor szeme előtt, csakúgy, mint a valamikor sütőkemencéknek vélt kincses- 
kamrák, köztük a legnevezetesebb, Atreusé, a leghíresebb Pelopidáé, Agamem- 
nón apjáé. 

A föld alatti helyiség tizenhárom méternél magasabb, a kupola terhét az 
óriási kőtömbökből álló boltozat tartja, minden kötőanyag nélkül. 

Több ókori író ezt a helyet jelölte meg Agamemnón és vele együtt megölt 
társai sírjául. A vár elhelyezkedése tisztázott volt, a síroké azonban még nem. 
Ahogy Schliemann a tudósok véleményével szembeszállva megtalálta Tróját, 
pusztán Homérosára támaszkodva, úgy most Pausanias írásainak egy bizonyos 
fejezetére hivatkozva azt állította, hogy azt eddig minden tudós helytelenül for- 
dította és tévesen értelmezte. Míg az addig elterjedt felfogás szerint - melyet 
két igen tekintélyes régész, az angol Dodwell és a német Curtius is magáévá 
tett -, Pausanias a sírhelyet a bástyafalon kívül jelölte meg, Schliemann azt 
állította, hogy azon belül kell lennie. Már Ithaka-könyvében is ezt vallotta, s így 
újból tanúbizonyságot tett arról, hogy többre értékeli az ókoriak írásait a tudo- 
mányos megfontolásoknál. De végeredményben mindez nem is fontos, mert 
Schliemann ásott, és ásatásai őt igazolták. 

1876. augusztus 7-én 63 munkással láttam hozzá a nagy munkához - írja 


3. ábra 
Atreus kincseskamrájának keresztmetszete és alaprajza 


-, augusztus 19-től kezdve aztán átlag 125 munkással és négy kocsival foly- 
tattam az ásatásokat és jól haladtam." 

Valóban, az első, amire vázák és újra vázák hatalmas tömege után rábuk- 
kant, egy kövekből képzett különös alakú kettős kör volt. Schliemann számára 
nem férhetett kétség ahhoz, hogy itt a mykénéi kerek agorát találta meg. Fel- 
ismerte a kövekből formált körívben azt a körpadot, melyen egykor a vár nagy- 
jai foglaltak helyet gyűléseik, tanácskozásaik és bíráskodásaik alkalmával, me- 
lyeken Euripidés hírnöke állt, aki a népet - az ,, Elektra" egyik jelenetében - 
az agorára hívta. 

, Tudós barátai" igazolták. Amikor egy másik agorára vonatkoztatva Pau- 
saniasnál ezeket olvasta: ,, Itt építették meg a tanácsgyűlés helyét, hogy az ma- 
gába zárja hőseik sírjait", Schliemann szinte ugyanazzal a látnoki tévedhetetlen- 
séggel, mely hat városon keresztül Priamos kincséhez vezette - végleg megbi- 
zonyosodott afelől, hogy itt Agamemnón sírja felett áll. 

További kutatásai során kilenc sírhelyet fedezett fel (öt aknasírt a várfalon 
belül, négy további, száz évvel későbbi kupolasírt pedig a várfalon kívül; - ma 
már összesen tizenötről tudunk), ezek közül négyet jó állapotban levő dombor- 
művek díszítettek. Ezzel eloszlott utolsó kételye is, és túltéve magát a tudós 
kötelező óvatosságán, a nyilvánosság elé lépett: , Nem késlekedhetem kijelen- 
teni, hogy itt megtaláltam azokat a sírokat, melyeket Pausanias a hagyomány- 
hoz híven Atreus, továbbá Agamemnón, a népek pásztora, Eurymedón, annak 
kocsihajtója, valamint Kassandra és társaik sírjának tulajdonít." 

Az oroszlánkapu közelében épült kincseskamránál a munka csak lassan 
haladt előre. Kőkemény törmelék gátolta az ásatásokat. De itt is megnyilvánult 
Schliemann látnoki biztonsága: , Meg vagyok győződve arról, hogy a hagyo- 
mány - mely szerint ezek a titokzatos épületek hajdani királyok kincseit rejtet- 
ték - tökéletesen igaz." Már a feljárat előtt felhalmozódott törmelékben talált 
darabok kivitelezésük választékosságában, formai tökéletességükben és anya- 
guk minőségében messze felülmúlták a Trójában talált hasonló leleteket. Fríz- 
töredékek, festett vázák, Héra-szobrocskák terrakottából, ékszerek öntésére 
szolgáló mintakövek (, az ékszerek valószínűleg mind aranyból és ezüstből ké- 
szültek" - fűzi hozzá rögtön a kincskereső), mázzal bevont cserép díszítmé- 
nyek, üveggyöngyök és gemmák kerültek napvilágra. 

Arra, hogy mennyi földet mozgatott meg munkásaival, jellemző a követ- 
kező megjegyzése: , Eddigi ásatásaim folyamán a felhalmozott törmelék sehol 
nem haladja meg a 26 láb mélységet, és ilyen mély csak a nagy kőfalnál, onnan 
hirtelen emelkedik a sziklahegy, és a törmelék a továbbiakban nem mélyebb 
13-20 lábnál." 


De a munka megérte. 

December 6-ával keltezi Schliemann az első sír felfedezését. A kutatást a 
legnagyobb gonddal kellett végezni. Zsófia, felesége és fáradhatatlan munka- 
társa, huszonöt napon át térden csúszva, zsebkésével és puszta kézzel kaparta 


félre a törmeléket. Összesen öt sírhelyet találtak, és a sírokban tizenöt csont- 
vázat. 

Sürgönyt küldtek a görög királynak: 

,, Kimondhatatlan örömmel jelentem Felségednek, hogy felfedeztem azo- 
kat a sírokat, amelyekben a hagyomány szerint Agamemnón, Kassandra, Eury- 
medón és társaik nyugszanak, s akiket Klytaimnéstra és szeretője, Aigisthos 
lakoma közben meggyilkolt." 

Elképzelhető Schliemann megrendülése, amint sorra előkerültek azok 
csontvázai, akiket - akár a trójai harcok hőseit - a közhit a regék birodalmába 
utalt. A szétmálló, de még felismerhető arcok rámeredtek a tudósra üres szem- 
gödreikkel, elenyészett orrukkal, torz fintorral szájuk körül, mint egy szörnyű 
gaztett utolsó tanúi. A csontokon karkötők és ékszerek csörögtek. Olyanok vi- 
selték ezeket több mint két évezreddel ezelőtt, akik tele voltak gyűlölködéssel, 
indulatokkal és szenvedélyekkel. Schliemann egy percig sem kételkedett, és 
számos érv látszólag igazolta. ,, Ezek a tetemek a szó szoros értelmében roska- 
doztak a rájuk aggatott arany és drágakövek súlya alatt" - írja, majd felteszi a 
kérdést: , Vajon helyeztek volna közönséges halandók sírjába ilyen kincseket?" 
Fegyvereket is talált, drága, értékes fegyvereket, melyekkel a halottakat az 
árnyékvilág feltehető viszontagságaira felvértezték. Schliemann rámutatott a 
tetemek szemmel láthatóan sebtében véghezvitt elégetésére. A halottégetők a 
gyilkosok segítségével, csak hogy minden áruló nyomot a lehető leggyorsabban 
eltüntessenek, meg sem várták, hogy a tűz mindent elemésszen, máris rájuk 
szórtak földet és kavicsot. És a kor szokásai szerint melléjük adott kincsek elle- 
nére nem vallott-e minden jel a sírhelyek és az egész temetés méltatlan voltára, 
mint amilyet csupán a gyűlölettől elvakult gyilkos nyújt gyűlölt áldozatának. 
,, Nyomorúságos gödrökbe dobálták őket, mint tisztátalan állatok tetemeit." 

Schliemann felvonultatta szaktekintélyeit, az ókori írókat. Aischylos , Aga- 
memnón"-jából, Sophoklés , Élektrá"-jából és Euripidés , Orestés"-éből idé- 
zett. Semmilyen kétely nem merült fel benne, noha - ma már tudjuk - elmélete 
téves volt. Az agora alatt valóban királysírokat talált, de nem Agamemnón és 
társai sírját, hanem minden valószínűség szerint több mint négyszáz évvel ré- 
gebbieket. 

De nem is ezen volt a hangsúly. A lényeg az volt, hogy újabb nagy lépést 
tett előre egy letűnt hajdani korszak világába, s Homéros igazát újból bebizo- 
nyította. Az általa feltárt kincsek tudományos és anyagi értéke egyaránt vitat- 
hatatlan, s részletes bepillantást is nyújtottak egy olyan kultúrába, mely nekünk 
európaiaknak őskultúránk. 

, Egy egészen új, soha nem sejtett világot tártam fel a régészet számára!" 
- írja Schliemann. 

Ez a csodálatos ember, aki ismét a siker csúcspontjára érkezett, ez az em- 
ber, aki miniszterekkel és királyokkal tárgyal, aki mérhetetlenül büszke, de 
sohasem gőgös, akkor, amikor az egész világ izgatottan várja jelentéseit, nem 
feledkezik meg a legapróbb dologról sem. Minden igazságtalanság mérhetet- 


lenül felháborítja. Egy ízben sok külföldi látogató között megjelent Brazília 
császára Mykéné megtekintésére. Távozásakor Leonardos rendőrparancsnok- 
nak 40 frank , fejedelmi" borravalót adott. A parancsnokot Schliemann becsü- 
letes és tisztességes hivatalnoknak ismerte, így tehát érthető a felháborodása, 
amikor megtudja, hogy rosszindulatú tisztviselők azzal vádolják Leonardost, 
hogy valójában 1000 frankot kapott, a többletet pedig elsikkasztotta. Mikor 
Leonardost emiatt állásából felfüggesztik, Schliemann erélyesen közbelép. 
A világhírű kutató összeköttetéseit mozgósítja a jelentéktelen rendőrtiszt érde- 
kében. Nem sokat kertel, közvetlenül a miniszternek sürgönyöz: ,, Ellenszolgál- 
tatásul azért a sok százmillióért, mellyel Görögországot gazdagabbá tettem, azt 
a szívességet kérem, kegyelmezzenek Leonardos nauplioni rendőrnek, és hagyják 
meg állásában. Az én kedvemért. Schliemann." Mivel a válasz késik, újabb sür- 
gönyt meneszt: , Esküszöm, hogy Leonardos rendőr becsületes, derék ember. 
A vád nem egyéb rágalomnál. Kezeskedem, hogy csupán 40 frankot kapott. 
Igazságot követelek!" De ezzel sem elégszik meg. Vakmerő elhatározással ma- 
gának a brazíliai császárnak sürgönyöz, aki közben Kairóba érkezett: 

,, Felséged Nauplionból való távozásakor Leonida Leonardos rendőrpa- 
rancsnoknak 40 frankot adott a rendőrök közti szétosztásra. A polgármester a 
derék embert azzal rágalmazza, hogy 1000 frankot kapott Felségedtől. Leonar- 
dost elmozdították állásából, és csak nagynehezen tudtam letartóztatását meg- 
akadályozni. Miután évek óta a világ legbecsületesebb emberének ismerem, a 
szent igazság és emberség nevében kérem Felséged sürgönyválaszát, mennyit 
kapott Leonardos, 40 frankot vagy többet ?" És Heinrich Schliemann, a kutató, 
az igazság nevében arra kényszeríti Brazília császárát, hogy fukarságát a nyil- 
vánosság előtt beismerje. Leonardos rendőr megmenekült. Így jár el Schlie- 
mann, aki álmodozó, ha az ókori világot keresi, ridegen következtető detektív, 
ha kincsek után kutat, és fanatikus igazságkereső, ha ártatlanul meghurcoltak 
védelmére kel. 


Az aranyleletek értéke szinte felbecsülhetetlen volt. Csupán a XX. század- 
ban Carnarvon és Carter által feltárt egyiptomi kincsek múlták felül. , A világ 
összes múzeumában őrzött értékek együttvéve ennek ötödrészét sem érik el" 
- írja Schliemann. 

Az első sírban talált három csontvázon egyenként öt színarany diadémot, 
arany babérleveleket és kereszteket fedezett fel. Egy másik sírban három női 
csontváz sírmellékleteként nem kevesebb mint 701 darab vékony aranylevelet 
gyűjtött össze, melyeket különféle állatok és virágok, tintahalak és lepkék re- 
mekbe készült ábrái díszítettek. Voltak ott arany ékszerek, oroszlánok és egyéb 
állatok vagy küzdő harcosok figurális ábrázolásával, és olyanok, melyek fekvő 
szarvast vagy nőket ábrázoltak galambbal. Az egyik csontváz koponyáján 
aranykorona díszlett, melynek homlokpántjához 36 aranylevél volt erősítve, 
hegyükkel felfelé, koszorút alkotva egy már-már szétmálló koponya körül. 


Szétesett az évezredek során az a másik, ugyanott feltárt koponya is, melyhez 
egy remekművű diadém valósággal hozzátapadt. 

Talált még öt aranydiadémot ráforrasztott aranyhuzallal, a fejhez erősítve, 
megszámlálhatatlan aranykeresztet, rozettát, melltűt, hajcsatot, agátzárakat és 
lencse alakú szardonyx és ametiszt gemmákat. Továbbá aranyozott ezüstjoga- 
rokat hegyi kristály markolattal, aranyserlegeket és szelencéket, alabástrom dísz- 
tárgyakat. 

És - ami a legfontosabb volt - megtalálták azokat az aranymaszkokat, és 
azokat a halott mellé helyezett lapokat, melyekre a hagyomány szerint az a fel- 
adat várt, hogy a halott uralkodókat minden külső behatástól megóvják. Megint 
csak térden csúszva vakarta le felesége segédlete mellett a negyedik sír tetemei- 
ről az odatapadt agyagrétegeket. A tetemek koponyáját azonban mindössze 
néhány órán át látták ők is, mert rövidesen szemük előtt szétporladtak. De az 
aranymaszkok csillogó fényükben híven megőrizték vonásaikat, és ezek annyira 
egyéniek voltak, , annyira különböztek az istenek és hősök eszményi típusától, 
hogy kétségkívül mindegyikük híven örökítette meg az elhunytat". 

Csodálatos metszett pecsétgyűrűket talált, karkötőket, homlokpántokat és 
öveket, 110 aranyvirágot, 68 díszítetlen és 118 berakásos díszítésű aranygom- 
bot. Leletnaplója 130 aranygombot is említ, azután egy templom kicsinyített 
aranymását, majd egy arany tintahalat. Schliemann leírásában kétszázhat terje- 
delmes oldalt tölt ki a felsorolás. Tömérdek aranyat talált. 

Esténként, mikor a nap már leáldozott, és a mykénéi fellegvárat a közelgő 
éj már árnyaiba burkolta, Schliemann tüzet gyújtott , 2344 év óta először" - 
mint mondja, őrtüzeket, mint amilyenek valamikor Klytaimnéstrának és sze- 
retőjének jelezték Agamemnón érkezését. Ezúttal azonban azt a célt szolgálták, 
hogy távol tartsák a tolvajokat egy olyan kincstől, melynél nagyobbat, értéke- 
sebbet nem hoztak még felszínre királyi sírokból. 


4. ábra 
Aranyedények Mykénéből 


6. FEJEZET 
SCHLIEMANN ÉSATUDOMÁNY 


chliemann harmadik nagy ásatása már nem hozott napfényre aranyat, de 
feltárt egy várat Tirynsben. E legutóbbi és a mykénéi leletek, továbbá 

Evans angol régésznek egy évtizeddel később Krétában felszínre hozott leletei 
nyomán bontakozott csak ki a Földközi-tenger partvidékén valaha uralkodó ősi 
kultúra képe. 

De előbb vizsgáljuk meg, milyen volt Schliemann helyzete a maga korá- 
ban. Ez a kérdés azért időszerű, mert a kutatók még ma is a közönség és a szak- 
tudomány érdeklődésének egyaránt középpontjában állnak. Schliemann közlé- 
sei jóval szélesebb rétegekhez szóltak, mint a Winckelmann-féle , Értesítők". 
Winckelmann, a XVIII. századbeli világfi, a művelt közönség számára írt, a 
kiválasztottak ama szűk köréhez fordult, kik magánmúzeummal rendelkeztek, 
vagy mint az udvarnál bejáratosak, legalább látogathattak ilyeneket. Ezt a 
szám szerint igen kis réteget megrendítette Pompeji felfedezése, és elragadta- 
tásra késztette már egyetlen kiásott szobor is, de érdeklődése mindig csak a mű- 
vészi esztétika parkettás síkján mozgott. Winckelmann átütő sikert ért el, de 
szüksége volt még írói és költői közvetítőkre, akik mondanivalóját a műveltek 
szűk körén túl az egész korabeli világhoz eljuttatták. 

Schliemann közvetítők nélkül, közvetlenül hatott. Minden leletét haladék- 
talanul nyilvánosságra hozta, és önmaga volt azok legnagyobb csodálója. Leve- 
lei bejárták az egész világot, cikkei eljutottak minden újsághoz. Schliemann ma 
a rádió, film és televízió embere lenne. Trójai leletei nem csupán a művelt réteg 
szűk világát, de mindenkit felkavartak. Winckelmann szoborleírásai az eszté- 
tákhoz szóltak, és a lelkes műértőket vonzották. Schliemann aranyleletei egy 
olyan kor embereit hozták lázba hazájában - ahol az alapítások korszaka virág- 
zott -, akik a gazdasági jólét magaslatán álltak, s megbecsülték a , self-made 
man"-t, mellé álltak, mikor az , igazi tudósok" elfordultak a , laikustól". 

Néhány évvel Schliemann 1873-ban közzétett újságcikkei után egy mú- 
zeumigazgató így írt: , Ezek a cikkek mind a tudósokat, mind a közönséget 
nagy izgalomba hozták. Postakocsikban és vonaton, az utcán és otthon, min- 
denki Trójáról beszélt, mindenki telve volt csodálattal és kérdésekkel." 

Míg Winckelmann a , görögök titkát távolról mutatta" - mint Herder 
mondja -, Schliemann már elődeik világát tárta fel. Hallatlan merészséggel 


szabadította ki a régészetet a szobatudósok petróleumlámpáinak fényéből, és a 
napfényes hellén ég alá vezette, a trójai kérdést pedig ásója segítségével meg- 
oldotta. A klasszikus-filológia birodalmából egyszerre az eleven történelem 
talajára lépett, és egy , klasszikus" tudományt a történelem előtti idők feltárá- 
sával gazdagított. 

Schliemann mindent felforgató tevékenységének irama, sikereinek halmo- 
zása, kétlaki egyénisége - nem volt sem százszázalékos kereskedő, sem száz- 
százalékos tudós, és mégis mindkét téren átütő sikert ért el -, közléseinek , rek- 
lámszerű volta" megbotránkoztatta a nemzetközi tudóstársadalmat, de külö- 
nösképpen a németet. A nagy kavarodás méreteire jellemző, hogy Schliemann 
ásatásainak éveiben a szobatudósok nem kevesebb, mint 90 különféle, Trójára 
és Homérosra vonatkozó értekezést publikáltak. A tudósok filippikái elsősor- 
ban Schliemann dilettantizmusa ellen irányultak. Az ásatások történetében újra 
és újra találkozni fogunk a céhbeli régészekkel, akik megkeserítették azok éle- 
tét, akikben volt elég vakmerőség a bátor kezdeményezéshez. 

Wilhelm Dörpfeld professzor, Schliemann munkatársa, tanácsadója és egy- 
ben jó barátja, egyike azon kevés német szakembernek, aki mellette állt, még 
1932-ben is így ír: , Soha nem tudtam megérteni azt a gúnyt és megvetést, 
mellyel több tudós, különösen pedig a német filológusok Trójában és Ithaká- 
ban végzett munkáját illették. Engem is mindig újra elszomorított az a gúny, 
mellyel néhány neves tudós később az én homérosi helyeken végzett ásatásaimat 
kísérte, s ezt nemcsak indokolatlannak, de tudománytalannak is tartottam!" 

A , szakemberek" bizalmatlansága a sikert elért , outsider" iránt nem egyéb 
a polgár bizalmatlanságánál a tehetséggel szemben. Az, aki az élet biztonságos 
sima útjait járja, megveti a bizonytalan övezetek vándorát, aki , létét a semmire 
tette". Ez a lekicsinylés azonban igazságtalan. 

Bármily messzire nyúlunk is vissza a tudományos kutatások fejlődéstörté- 
netében, nem nehéz megállapítani, hogy a felfedezések egész sorát , dilettán- 
sok", sőt , autodidakták" vitték véghez, akik mint egy eszme megszállotjai, 
ügyet sem vetettek a szakképzettség szabta korlátokra, nem ismerték a szakmai 
előítéleteket, és merész lendülettel átugrották a kialakult hagyományok aka- 
dályait. 

Otto von Guericke, a XVII. század legnagyobb német fizikusa, eredetileg 
jogász volt, Denis Papin orvos, Benjamin Franklin egy szappanfőző fia, egye- 
temi, sőt gimnáziumi végzettség nélkül, nemcsak kiváló politikus, hanem el- 
ismert tudós is. Galvani, az elektromosság felfedezője, ugyancsak orvos volt, és 
- ahogy Wilhelm Ostwald , Geschichte der Elektrochemie" című művében 
olvashatjuk - felfedezését éppen hiányos alapismereteinek köszönhette. Fraun- 
hofer, a színképről írt fontos tanulmányok szerzője, tizennégy éves koráig sem 
írni, sem olvasni nem tudott. Michael Faraday, a legkiválóbb természettudósok 
egyike, patkoló kovács fia volt, és mint könyvkötő kezdte pályáját. Julius 
Robert Mayer, az energiafennmaradás törvényének felfedezője orvos volt, és 
ugyancsak orvos Helmholtz, amikor huszonhat éves korában ugyanerre a 


tárgyra vonatkozó első tanulmányát közreadta. Buffon matematikus és fizikus 
legjelentősebb művei a földtannal foglalkoznak. Az első elektromos távírót 
Thomas Sömmering anatómiatanár szerkesztette. Samuel Morse és Daguerre 
festő volt. Előbbinek köszönhető a távíró-ábécé, utóbbi a fényképezés feltalá- 
lója. A kormányozható léghajó lelkes alkotói Zeppelin, Gross és Parseval 
katonatisztek voltak, és igen fogyatékos műszaki ismerettel rendelkeztek. 

A felsorolást még soká folytathatnók. Ezek nélkül a nagy egyéniségek 
nélkül a tudomány egész hatalmas épülete összeomlana. Életükben mégis bőven 
jutott gúny és gáncs osztályrészül. 

Soruk az itt tárgyalt tudományág történetében sem szakad meg. William 
Jones, akinek a szanszkrit nyelv első jó fordításai köszönhetők, nem volt orien- 
talista, hanem főbíró Bengáliában. Grotefend, az ékírás első megfejtője, klasszi- 
kus-filológus volt, követője Rawlinson pedig katonatiszt és politikus. A hierog- 
lifák megfejtésének hosszú útján Thomas Young orvos tette meg az első lépé- 
seket. És Champollion, aki végül célhoz ért, voltaképpen történelemtanár volt, 
Humann, Pergamon feltárója pedig vasúti mérnök. 

Úgy hisszük, mondanivalónk bizonyítására nem szükséges több példát fel- 
hoznunk. Bár a szakember értéke és jelentősége semmiképp nem vitatható, 
mégis - feltéve, hogy az alkalmazott eszközök tiszták - nem mindig a vég- 
eredmény a legfontosabb, és nem tartozunk-e éppen a , megszállottaknak" 
különös hálával ? 


Igaz, Schliemann első ásatásai során súlyos hibákat követett el. Régi, 
értékes épületeket lerombolt, eltávolíttatott falakat és bástyákat, melyek fontos 
útmutatásul szolgálhattak voina. Mégis Eduard Meyer, a nagy német történész, 
ezt a bizonyítványt állítja ki számára: , Schliemann módszertelen eljárása, 
mellyel egyenesen az őstalajig hatolt, a tudomány szempontjából igen áldásos- 
nak bizonyult. Rendszeres ásatások esetén a domb régebbi rétegei és velük együtt 
a tulajdonképpeni 2 2trójai c. kultúra nemigen került volna valaha is napvilágra." 

Tragikus balszerencse, hogy éppen legelső értelmezései és keltezései csak- 
nem kivétel nélkül tévesek voltak. De amikor Kolumbus felfedezte Amerikát, 
ő is úgy vélte, hogy Indiát találta meg. Vajon csorbítja ez érdemeit? 

Nem kétséges az sem, hogy míg a hissarliki dombra Schliemann még úgy 
vonult fel, mint egy kisfiú, aki kalapáccsal megy neki játékszerének, hogy meg- 
lássa , mi van benne", a férfi, aki Mykénét és Tirynst tárta fel, már teljes joggal 
tudományos kutatónak számított. Dörpfeld ezt éppúgy igazolja, mint Evans, 
a nagy angol régész - igaz, hogy utóbbi csupán némi fenntartással. 

Ahogy Winckelmann szenvedett Poroszország , despotizmusától", úgy 
sínylette meg Schliemann azt a meg nem értést, mellyel éppen hazájában talál- 
kozott, saját szülőföldjén, ahonnan gyermekkori álmait hozta magával. Ásatásai 
ellenére, melyek kézzelfogható eredményeit már az egész világ ismerte, még 
1888-ban is megjelenhetett bizonyos Forchhammer ,, Erklarung der Ilias"-ának 
második kiadása, melyben a szerző arra a szerencsétlen kísérletre vetemedett, 


hogy a trójai háborút a tenger és folyó harcának, a trójai síkságon gyakorta 
küzdő köd és eső költői szimbólumának nyilvánítsa. De Schliemann oroszlán- 
ként védte igazát. Amikor a taplófejű és örökké gáncsoskodó Boetticher száza- 
dos, Schliemann főellenfele kijelentette, hogy Schliemann ásatásainál készakarva 
rombolt le minden olyan fal vonulatot, mely ellentmondott volna Trója-elmé- 
letének, a századost saját költségén meghívta Hissarlikba. Az összejövetelen 
szakemberek is részt vettek, akik igazolták Schliemann és Dörpfeld véleményét. 
A százados gondosan megszemlélt mindent, haragos képet vágott, hazautazott 
és elhíresztelte, hogy az , úgynevezett Trója" nem egyéb hajdani óriási égetéses 
temetkezőhelynél. 

Schliemann 1890-ben, negyedik ásatása alkalmával , dombjára" meghívta 
a nemzetközi tudósvilágot. A Skamandros-völgy domboldalán felállított 
deszkabódékban tizennégy tudós számára teremtett szállást. Angol, amerikai, 
francia és német tudósok (köztük Virchow is) elfogadták a meghívást, és a látot- 
taktól elragadtatva, ők is igazolták Schliemann és Dörpfeld állításait. Schlie- 
mann gyűjteményei felbecsülhetetlen értéket képviseltek. Végrendelkezése 
értelmében hagyatékul annak a nemzetnek szánta, , melyet legjobban szeretett 
és legtöbbre becsült". Először a görög, majd a francia kormánynak ajánlotta 
fel őket. Pétervárra 1876-ban egy orosz bárónak a következőket írta: , Mikor 
néhány évvel ezelőtt trójai gyűjteményem ára iránt érdeklődtek, azt 80 000 font- 
ban állapítottam meg. De miután életemből húsz évet Pétervárott töltöttem, 
minden rokonszenvem Oroszországhoz fűz és őszintén örülnék, ha gyűjte- 
ményem oda kerülne, az orosz kormánytól csupán 50 000 fontot kérek, sőt 
szükség esetén hajlandó volnék 40 000 fontra is lemenni. . ." 

Tulajdonképpeni és legnyíltabban vallott vonzalma azonban Angliának 
szólt, ahol munkássága a legnagyobb visszhangra talált, ahol a Times hasábjai 
mindig nyitva álltak számára, akkor is, amikor még az összes német lap elzár- 
kózott előle, annak az államnak, melynek miniszterelnöke - Gladstone - elő- 
szót írt Mykéné-könyvéhez (ahogy korábban a híres oxfordi A. H. Sayce írt 
előszót Trójáról szóló művéhez). 

Az, hogy a gyűjtemény , örök tulajdonul, osztatlan megőrzésre" végül 
mégis Berlinbe került, újból olyan valakinek köszönhető - és ez valóban a sors 
íróniája -, aki csak kedvtelésből foglalkozott régészettel. Virchownak, a 
világhírű orvosnak sikerült kieszközölnie, hogy Schliemannt az Antropológiai 
Társulat tiszteletbeli tagjává, Berlin városa pedig Bismarckkal és Moltkéval 
egyidőben díszpolgárrá válassza. 

Mint egy tolvaj, úgy rejtette és őrizte Schliemann egykor kincseit a ható- 
ságok elől. Csak hosszú kerülő út után sikerült trójai gyűjteményének fontos 
darabjait végül is a berlini őstörténeti múzeumba eljuttatni. Évtizedekig hábo- 
rítatlanul nyugodtak a kincsek a múzeum őrizetében és átvészeltek egy nagy 
háborút. Később jött egy második világháború és bombák zuhantak Berlinre. 
A gyűjtemény egy része épségben maradt, ezt azután biztos helyre igyekeztek 
menteni. ,, Priamos aranykincse" először a porosz állami bankba, majd a Berlini 


Állatkert óvóhelyére került. A bank épülete romba dőlt, a bunker is találatot 
kapott. A kerámiakincsek zömét részben az Elba melletti Schönebeckbe, rész- 
ben a Petruschen-kastélyba, valamint a Lebus-kastélyba szállították. Schöne- 
beckben semmi sem maradt meg. Petruschenből többé nem érkezett hír. Lebus 
kastélyát a háború befejezésekor kifosztották. Nemsokára azonban olyan hírek 
szivárogtak Berlinbe, hogy Lebusban mégis maradt még menthető kerámia. 
Amikor egy régésznő engedélyt kapott Lebus átvizsgálására, a helyi hatósá- 
goknál nem talált támogatásra. Ekkor néhány kiló cukorkát vásárolt és ezzel 
megnyerte a gyerekek közreműködését az elszórt régi cserepek összegyűjtésére. 
A gyerekek hamarosan rájöttek arra, hogyha az épen maradt edényeket össze- 
törik, az egyes cserépdarabok beszolgáltatásával többszörös cukoradaghoz jut- 
nak. Egyes parasztházakból mégis kerültek még elő sértetlen darabok, ott ahol 
a háznép azokat a fazekakat, tálakat és korsókat, melyekből egykor a régi tró- 
jaiak és az Atridák királyi nemzetsége evett és ivott, újra használatba vette. 

De ennél rosszabbat is tapasztalt a mentőakcióval megbízott kiküldött. 
A német összeomlás után Lebus megmaradt lakosságának fogalma sem volt a 
cserépedénnyel telt ládák értékéről. És amikor a faluban újra megindult az 
élet, lakodalmak előestéjén a legények kivonultak, hoztak egy taligára való urnát 
és amforát Schliemann pótolhatatlan leleteiből, és vidám ujjongás közepette 
földhöz vagdosták a nászszoba küszöbén! 

Így pusztult el 1945-ben másodszor számos régészeti emlék Trója hagya- 
tékából, és néhány kiló cukorka segítségével így gyűjtötték egy részüket újból 
Össze. 


7. FEJEZET 
MYKÉNÉ, TIRYNS ÉS A REJTÉLYEK SZIGETE 


zernyolcszázhetvenhatban fogott hozzá az ötvennégy éves Schliemann a 

mykénéi ásatásokhoz, 1878-1879-ben Virchow segédletével másodszor 
ásott Trójában, 1880-ban Orchomenosban - a harmadik városban, melyet 
Homéros , arany" jelzővel említ - feltárta Minós kincseskamrájának gazdagon 
díszített mennyezetét, 1882-ben Dörpfelddel harmadszor ásott Trója földjén, 
majd két évvel később Tirynsben kutatott. 

És újra az történt, amire Schliemann ásatásai már több példát szolgáltattak: 
a tirynsi vár falai szabadon álltak, köveit egy hajdani tűzvész mésszé égette, a 
köztük levő agyagot pedig valósággal téglákká. A régészek ezeket a falakat 
középkori maradványoknak nyilvánították, a görög idegenvezetők pedig lép- 
ten-nyomon azt hangoztatták, hogy Tirynsben nincs semmi különös látni- 
való. 

Schliemann bízott ókori szerzőiben, és olyan buzgalommal látott neki az 
ásatásoknak, hogy amikor tönkretette az egyik kofinioni paraszt köményültet- 
vényét, 275 frank kártérítést kellett fizetnie. 

A hagyomány szerint Tirynsben született Héraklés. A kyklopsfalak az 
ókorban csodaszámba mentek. Pausanias az egyiptomi piramisokhoz hasonlí- 
totta őket. A monda szerint Proitos, Tiryns legendás hírű királya hét Kyklopsot 
hozatott, azok emelték ezeket a falakat. Ilyeneket azután máshol is építettek, 
elsősorban Mykénében. Euripidés ezért egész Argolist , kyklopsi országnak" 
nevezi. 

Schliemann tovább ásott, és egy olyan palota alapfalaira bukkant, mely 
minden addig feltárt palotát felülmúlt, lenyűgözően hatott, és tiszteletet keltett 
a történelem előtti nép iránt, mely annak idején felépítette, s melynek királyai 
ilyen palotában éltek. 

A vár egy mészkő szikla tetején emelkedett, akárcsak egy erőd. Falait két- 
három méter hosszú egy méter magas és egy méter vastag tömbökből építet- 
ték. A vár alsó részében levő gazdasági helyiségek és istállók falai hét-nyolc 
métert tettek ki, a vár felső részében, ahol az uralkodó lakott, tizenegy métert 
is, míg az egész vár tizenhat méter magas volt. 

Képzeljük el ennek a várnak belsejét, amikor még fegyvercsörtető har- 
cosok zajától visszhangoztak falai. Eddig mit sem tudtak a homérosi paloták 


alaprajzairól, sem Menelaos, sem Odysseus, sem más uralkodó palotájából nem 
maradt fenn semmi; a palota alaprajza még Trója romjaiból, Priamos várának 
maradványaiból sem volt felismerhető. 

Itt viszont az ásók nyomán napvilágra került egy homérosi palota. Fenn- 
maradtak az oszlopcsarnokok és a termek, a férfiak udvara az oltárral, a hatal- 
mas megaron, előcsarnokával és előtermével, felismerhető volt a fürdőszoba 
(padlóját egyetlen zo 000 kilogramm súlyú mészkő tömb alkotta), melyben 
Homéros hősei fürödtek és illatos olajjal kenték be testüket. Schliemann ásója 
nyomán kirajzolódott az a kép, melyet az , Odysseia" a fortélyos hős hazatéré- 
séről, a kérők lakomájáról és a nagyteremben rendezett vérfürdőről rajzolt. 

De még ennél is érdekesebb volt az edények és falfestmények stílusa. 
Schliemann tüstént felismerte a hasonlóságot az itt feltárt kerámiák, fazekak és 
cserépedények, valamint a mykénéi leletanyag között. Sőt, rámutatott azokkal 
a kerámiákkal fennálló rokonságra is, melyeket más régészek Asinében, Naup- 
lionban, Eleusisban és a különböző szigeteken találtak - utóbbiak között Kréta 
volt a legjelentősebb. A mykénéi törmelékben talált strucctojás (melyet először 
ugyan alabástromvázának tartott) nem utalt-e Egyiptomra? Az úgynevezett 
, geometrikus" mintájú vázák nem voltak-e mindenben hasonlóak azokhoz, 
melyeket a föníciaiak i. e. 1500 körül szállítottak III. Thutmósis udvarának? 

Schliemann a legnagyobb alapossággal igyekezett bizonyítani, hogy egy 
ázsiai vagy afrikai eredetű kulturális összefüggés nyomára jutott. Ez a kultúra, 
véleménye szerint, végigvonult Görögország egész keleti partvidékén, kiterjedt 
a legtöbb szigetre is, központja pedig minden valószínűség szerint Kréta volt. 

Ma ezt a kultúrát kréta-mykénéi kultúrának nevezzük. Első nyomait 
Schliemann fedezte fel, feltárása másnak jutott osztályrészül. 


A palota összes termeit mésszel vakolták, minden falat frízszerű festmé- 
nyek borítottak. A valószínűleg testmagasságban húzódó sárga-kék szalag- 
szegély, a szobákon két részre osztotta a falfelületet. 

Az egyik falfestmény érdekes jelenetet ábrázol. Kék alapon hatalmas vörös- 
tarka bika; vadságot sejtető kerekre tágult szemmel, magasra tartott csapkodó 
farokkal, szilaj ugrással ront előre. A bika hátán egészen különleges - félig 
ugrásra kész, félig táncoló - helyzetben egy férfit látunk, amint egyik kezével 
a bika szarvába kapaszkodik. 

Schliemann ,, Tiryns" című könyvében egy bizonyos dr. Fabricius a követ- 
kező magyarázattal szolgál: ,,. . . így a bika hátán álló alakot műlovarnak vagy 
bikaviadornak lehetne tekinteni, aki bemutatja ügyességét, hogyan tud a vad 
iramban rohanó állat hátára ugrani, amint az olliask egyik közismert helyén 
említett lovas négy egymáshoz kötött száguldó paripa egyikéről a másikra ug- 
rik át." Ez a magyarázat, melyhez Schliemann-nak annak idején nyilván nem 
akadt hozzáfűzni valója, nem volt kielégítő. Ha azonban megvalósította volna 
régi tervét, és ellátogat Krétába, ott megtalálta volna azt, ami e képpel kapcso- 


latban sok mindent megmagyaráz, egyben életművére is feltette volna a még 
hiányzó koronát. 

Schliemannt élete végső órájáig kísérte a krétai és főleg a Knóssos körüli 
ásatások terve. Ott, ahol sok az omladék, ott számos leletre is van kilátás. Egy 
évvel halála előtt még ezeket írta: ,, Életem munkáját egy nagy művel szeretném 
betetézni. Krétában Knóssos királyainak történelem előtti, ősrégi palotáját sze- 
retném kiásni, melyet három évvel ezelőtt felfedezni véltem." 

De igen komoly akadályok állták útját. Kréta kormányzójától volt ugyan 
engedélye, a domb tulajdonosa azonban ellene szegült minden , turkálásnak", 
és a telket csupán 100 000 frankért volt hajlandó eladni, ami semmiképpen sem 
állt artányban annak értékével. Schliemann alkudozott, s az árat végül leszorí- 
totta 40 000-re. Mikor aztán egyik útjáról visszatért, hogy az alkut lezárja, újból 
számba vette leendő birtokának olajfáit. Rájött, hogy a telekhatárok kitűzését 
az eredeti megállapítástól eltérően hajtották végre, s így 2500 helyett csak 888 
olajfája maradt volna. Erre visszalépett. Schliemann kereskedelmi érzéke felül- 
kerekedett a régész érdekein. Egy vagyont áldozott a tudománynak, 1612 olajfa 
hozamáért azonban megfosztotta magát annak lehetőségétől, hogy meglelje a 
történelem előtti rejtélyek kulcsát, melyek nyitját leleteivel feltárta ugyan, de 
melyeket távolról sem fejtett meg teljes egészükben. 

Sajnálkozzunk efelett? Nem. Élményekben és eredményekben egyaránt 
gazdag életre tett pontot 1890-ben bekövetkezett halála, mely kiragadta kezéből 
az ásót. 

1890 karácsonyát feleségével és gyermekeivel akarta tölteni. Régi fülbaja 
erősen kínozta. Miután újabb tervek foglalkoztatták, megelégedett azzal, hogy 
Olaszországban néhány ismeretlen orvos megvizsgálja; azok megnyugtatták. 
Karácsony napján azonban a nápolyi Piazza della Santa Caritán összeesett. 
Eszméleténél maradt ugyan, de elvesztette beszélőképességét. Néhány könyö- 
rületes járókelő szállította a milliomost kórházba, ahol megtagadták felvételét. 
Mikor a rendőrségen átkutatták zsebeit, egy orvos címét találták meg nála. 
Előkerítették az orvost, aki rögtön közölte, kiről van szó, és kocsit hivatott el- 
szállításához. A körülállók ránéztek a földön fekvő, magával tehetetlen, egysze- 
rűen öltözött emberre, amikor azt kérdezték, vajon ki fogja kórházi költségeit 
viselni, az orvos felkiáltott: , De hiszen dúsgazdag ember!" Ezzel benyúlt a 
beteg kabátjába, és előhúzott egy zacskót tömve arannyal! 

Még egy éjszakát kínlódott Schliemann, mindvégig eszméleténél, azután 
meghalt. 

Holttestét átszállították Athénba, koporsója mellett ott állt a görög király 
és a trónörökös, az idegen hatalmak diplomáciai képviselői, az ország minisz- 
terei, valamint a görög tudományos intézetek vezetői. Homéros mellszobra 
előtt rótták le hálájukat a nagy görögbarátnak, aki a görög ókor ismeretét ezer 
évvel tette gazdagabbá. 

Ott állt koporsójánál felesége is és két gyermeke: Andromaché és Aga- 
memnón. 


Arthur Evans - 1851-ben született, tehát harminckilenc éves volt, amikor 
Schliemann szeme örökre lecsukódott. Evans ízig-vérig angol volt. Neki jutott 
osztályrészül, hogy csaknem bezárja azt a kört, melynek homályos körvonalait 
a történelem tábláján már Schliemann is nagyjában felismerte. 

Evans tökéletes ellentéte Schliemann-nak. Tanulmányait Harrow, Oxford 
és Göttingen egyetemein végezte, majd a hieroglifikus írások keltették fel 
figyelmét. Olyan írásjeleket talált, melyek Krétára utaltak. Odautazott, s 1900- 
ban ásatni kezdett. 1909-ben Oxfordban az ősrégészet tanára lett; lassan, de 
biztosan egyre feljebb jutott a tudomány ranglétráján, és egy napon neve elé 
írhatta a , Sir" jelzőt. Számtalan kitüntetésben részesült, 1936-ban megkapta 
a Royal Society értékes Copley-érmét - egyszóval mind egyéniségében, mind 
fejlődésében szöges ellentéte volt a csapongó és féktelen Schliemann-nak. 

Kutatásainak eredményei azonban nem kevésbé értékesek. Azért ment 
Krétába, hogy bizonyosságot szerezzen, vajon az őt főként érdeklő írásjelekkel 
kapcsolatos elmélete helyes volt-e. 

Eredetileg nem szándékozott hosszabb időt Krétán tölteni. Amint azon- 
ban a szigetet bebarangolta, az ő figyelmét is felkeltették azok a hatalmas rom- 
és törmeléktömegek, melyek már Schliemannt is megigézték. Egy szép napon 
félretette íráselméleteit és ásót ragadott. Ez 1900-ban történt. Egy évvel később 
kijelentette, ahhoz, hogy mindent felfedjen, ami a tudomány hasznára lehet, 
legalább még egy további évre van szüksége. Tévedett. Valójában egy negyed 
évszázad múlva is még ugyanott ásott, ahol eredeti szándéka szerint csupán 
rövid ideig akart időzni. 

Ő is legendák és mondák nyomán ásott, palotákat és kincseket tárt fel, 
éppúgy mint Schliemann. Keretet adott a Schliemann-rajzolta képnek, de egy- 
idejűleg sok további kép vázlatát is felrajzolta, melyeket élő színekkel telíteni 
még máig sem sikerült. 

Ásóját Kréta földjébe mélyesztette, és egy rejtélyes sziget talajába ütközött. 


8.FEJEZET 


ARIADNÉ FONALA 


réta annak a hegyvonulatnak a legszélén emelkedik ki a vízből, amely 
Görögországtól az Égei-tengeren át Kisázsiáig Ível. 

Az Égei-tenger nem volt válaszfal a partjait lakó népek között. Ezt már 
Schliemann bebizonyította, mikor Mykénében és Tirynsben távoli országokból 
származó tárgyakra bukkant - Evans pedig afrikai elefántcsontot és egyiptomi 
szobrokat talált Krétán. A kereskedelem és a háború az ókor szűkebb világában 
éppúgy, mint a mi mai kiterjedt világunkban a békés és erőszakos érintkezés 
hajtóereje volt. Így tehát régebben a szigetek anyaországaikkal gazdasági és 
kulturális egységben éltek. Anyaországaikkal? Ám az anyaország fogalma ez- 
úttal nem volt azonos a kontinens fogalmával, mert rövidesen nyilvánvalóvá 
vált, hogy a tulajdonképpeni anyaföldet az egyik sziget: Kréta képviselte. 

A monda szerint itt szülte Zeust a Dikté-hegy barlangjában Rhea, a föld- 
anya. A méhek gyűjtöttek neki mézet, Amaltheia, a kecske táplálta tejével, és 
a nimfák gondozták. Fegyveres ifjak sorakoztak fel, hogy saját apja, a gyermek- 
faló Kronos ellen megvédjék. 

Itt uralkodott a monda szerint a dicsfénytől övezett, legendás Minós, Zeus 
fia, a leghatalmasabb királyok egyike. 

Knóssosban, ahol Evans ásni kezdett, a falak közvetlenül a felszín alatt 
húzódtak végig. Néhány órai munka máris eredménnyel járt. Hetek múltán az 
ámuló Evans már nyolcszáz négyzetméter kiterjedésű épületmaradvánnyal állt 
szemben, az évek folyamán pedig két és fél hektárnyi területen terpeszkedő 
palota maradványai kerültek ki a földből. 

A palota elrendezése világosan kirajzolódott, kimutatható volt rokonsága 
Mykéné és Tiryns palotáival, bár külseje erősen különbözött azoktól. Pompával 
és szépséggel párosult hatalmas méretei egyben arra mutattak, hogy a száraz- 
földön épült várpaloták csupán kisebb központok, tartományi fővárosok, előre- 
tolt állomáshelyek lehettek. 

Egy gigászi méretű tégla alakú udvar körül minden oldalról épületszárnyak 
emelkedtek, vályogtéglából készült falakkal, pilléreken nyugvó lapos tetőkkel. 
Az egyes emeleteken a helyiségek, folyosók és csarnokok elrendezése azonban 
olyan bonyolult volt, a látogatót annyira megtévesztette és megzavarta, hogy 
még abban is önkéntelenül felvillant a , labirintus" kifejezés, akinek pedig sej- 

5. ábra 
A knóssosi palota déli feljáratának rekonstrukciója (Th. Fyfe után) 


telme sem volt Minós király mondabeli labirintusáról, melyet Daidalos építte- 
tett számára, s amely mintaképe lett minden későbbi labirintusnak. 

Evans habozás nélkül adta hírül a világnak, hogy megtalálta Minós palo- 
táját, akinek apja Zeus, leányai pedig Ariadné és Phaidra voltak, ő maga min- 
denható ura a labirintusnak és az abban tanyázó szörnynek, a Minótaurosként 
ismert bikaembernek vagy emberbikának. 

Amit Evans ezek után feltárt, az csodával volt határos. Az a nép, amely 
valamikor itt lakott, amelynek Schliemann csupán gyarmati nyomait tárta fel, 
és amelyről csak mondai vonások voltak addig ismeretesek, földi javakban dús- 
lakodott és kéjben, gyönyörben tobzódott, amikor pedig fejlődése tetőpontjára 
ért, az elbpuhultságnak esett áldozatul, mely magában hordja a pusztulás csíráit, 
mert kényes bőre még rózsaszirmokból vetett nyoszolyán is feltörik. 

Ennek a dekadens kultúrának egyedüli forrása a gazdasági virágzás. Kréta 
szigete ma is a bor és az olívaolaj orszá- 
ga, és az volt már akkor is, s egyben a 
tengeri kereskedelem központja. Az 
első ásatások nyomán az egész világot 
megdöbbentette, hogy a görög őstör- 
ténet e legkáprázatosabb palotáját sem 
erősítés, sem védőfal nem vértezte tá- 
madás ellen. Később, amikor nyilván- 
valóvá vált Kréta kimagasló kereskedel- 
mi jelentősége, ez a különös körülmény 
meggyőző magyarázatra talált. A nagy 
árubőség hathatósabb védelmét erős A ezt EAK j 
várfalak helyett sokkal eredményeseb- ÁE ÜLÉSE ZAY 
ben szolgálta egy ütőképes hajóhad, a (i. e. 1500 körül) 
tenger fölötti uralom biztosítéka. 

Nem zord várnak látta ezt a hatalmas palotát az akkori idők hajósa, hanem 
az izzó krétai napfényben fehéren vakító oszlopaival, stukkódíszes falaival mint 
a tenger ékszere kápráztatta el. 

Evans felfedezte a hajdani raktárhelyiségeket, ahol hosszú sorokban álltak 
egymás mellett a hatalmas korsók - egykor mindegyik olajjal tele. Gazdag orna- 
mentikájuk és művészi mintáik a tirynsi korsók díszítésére emlékeztettek. 
Evans nem sajnálta a fáradságot, felmérte az olajraktárak befogadóképességét. 
Becslése szerint meghaladta a 75 000 litert. És ez csupán egyetlen palota kész- 
lete volt! 

De vajon kik voltak ennek a vagyonnak haszonélvezői ? 

Evans hamarosan rájött, hogy leletei nem származhattak mind ugyanabból 
a korszakból. A falak különböző korokban épültek, a kerámiák, fajanszok, fest- 
mények más és más stílust képviseltek. Éles szemmel vizsgálva az évezredeket, 
nemsokára felismerte ennek a kultúrának , caesuráit", választóvonalait. Még ma 
is érvényben levő meghatározása szerint különbséget tett a kora minósi korszak 

(III-II. évezred), a középminósi (körülbelül i. e. 1600-ig) és a késő minósi kor- 
szak között. Utóbbi volt a legrövidebb és körülbelül i. e. 1250-ben hirtelen ért 
véget. Emberi tevékenység nyomaira bukkant már a korai periódust megelőző 
korból is, melyet mi neolitikusnak nevezünk, mert a fém akkor még ismeretlen 
volt, és minden szerszám kőből készült. Evans ezeket a nyomokat tízezer évre 
vezeti vissza, más tudósok azonban nem követik őt a történelem ilyen messzire 
visszanyúló távlatába, ötezer évet azonban ők is biztosra vesznek. 

Mi lehet az alapja ezeknek a keltezéseknek és a korszakbeosztásoknak ? 

Evans minden korszak leletei közt talált idegen származású tárgyakat, 
egyiptomi kerámiát, az egyes fáraók uralkodási ideje és dinasztiák szerint pon- 
tosan keltezhető cserépedényeket. A legnagyobb virágzás, vagyis a kulturális 
fénykor idejét a középminósi és késő minósi korszak közti átmeneti időszakra 
teszi, vagyis az i. e. 1600 körüli évtizedekre, amikor alighanem egy Minós nevű 
király volt a hajóhad és - annak segítségével - a tenger ura. Ez volt az a korszak, 
amikor az általános jólét fényűzéssé fejlődött. A szépség kultusza virágzott. 

Itt a kultúra már külsőséges, pazar pompába csapott át. Festészetében már 
felbomlottak a formák, mámorosan tobzódtak a színek. A lakás már nem a cél- 
szerűség törvényeihez igazodott, hanem a fényűzést szolgálta, a ruházkodást 
már nem a természet és szokás kívánalmai irányították, hanem a kifinomult 
ízlés és a divat szeszélyei. 

Nem csoda, hogy Evans a , modern" szót használta krétai leleteivel kap- 
csolatban. Hiszen ez az építészeti remekmű, mely méreteiben leginkább a lon- 

doni Buckingham-palotához hasonlítható, vízlevezető árkokkal, fényűző mos- 
dóhelyiségekkel, szellőzőberendezésekkel, emésztőgödrökkel és szennylevezető 
aknákkal rendelkezett. A kor embereinek szemlélete, magatartása, ruházata, 
divatja azonban még inkább arra késztette, hogy a , modern" kifejezést alkal- 
mazza. 

A középminósi korszak elején a nők még magas, csúcsos fejdíszt, felálló 
merev gallért és hosszú, elöl hasított, övvel összetartott tarkamintás ruhát visel- 
tek, mely mindkét mellüket szabadon hagyta. (Lásd a ÍV. táblát.) 

Ez a régi viselet a virágzás korában rafinált kosztümmé alakult. Az egy- 
szerű ruhából ujjas pruszlik lett, szorosan simult a derékhoz. A melleket is sza- 
badon hagyta, de ezúttal ezek már izgatóan, kacéran hatottak. A dús és tarka 
mintájú berakott szoknyák hosszan omlottak alá, némelyikét földhalmok ábrá- 
zolásai díszítették, stilizált lótuszvirágokkal. A szoknya fölött tarka kötényt 
hordtak, fejükön pedig a régi csúcsos sapkából kialakult magas főkötőt viseltek. 

Kecses, hanyag mozdulatokkal, kerti székeken elnyúlva, kesztyűjükkel ját- 
szadozva, párizsiasan elragadó szem- és arcjátékkal jelennek meg a képeken 
- s szinte valószínűtlennek tűnik, hogy ezek a hölgyek évezredekkel ezelőtt, egy 
régen letűnt világban éltek. 

Hogy az idő távlatát kellőképpen érzékeltessük, elegendő egy pillantást 
vetni a kor férfiaira. Ruházatuk mindössze egy ágyékkötő. 


Az Evans által Krétában feltárt csodás képek között újra felbukkan a már 
ismert , bikatáncos". (Lásd az V. táblát.) 

Táncos vagy artista, vélte Schliemann, mikor Tirynsben rátalált a képre, 
ebben a jelentéktelen vidéki várban, ahol semmi sem utalt régi legendákra, sem 
bikákra, sem az oltárokon füstölgő véres áldozatokra. 

Ezzel szemben Evans Krétában azon a földön állt, ahol egykor Minós 
király uralkodott a Mjnótauros nevű bika alakú szörnnyel. Hogy is szól a 
legenda ? 

"Minós - Knóssos, Kréta és a hellén tengerek királya - elküldte Androgeós 
nevű fiát Athénba, hogy részt vegyen az ünnepi játékokon. Androgeóst, ki 
erőben felülmúlta valamennyi görög vetélytársát s legyőzött mindenkit, Aigeus 
athéni király gonosz irigységből megölte. A felbőszült apa hajóhadával meg- 
támadta Athént, rövid ostrom után bevette, és jóvátétel fejében szörnyű engesz- 
telő áldozatot követelt. Az athéniaknak kilencévenként fiatalságuk színe-javát, 
hét ifjat és hét szűz leányt kellett küldeniük áldozatul a minósi szörnynek. Ami- 
kor azonban a kegyetlen áldozat harmadízben is esedékessé vált, Aigeus fia, a 
számos hőstett véghezvitele után messzi útról hazatért Théseus, vállalkozott rá, 
hogy maga is elhajózik Krétába és megöli 
a szörnyet. 


, Suhan a harcizaj hőse, Théseus, 

S a gyönyörű kétszer-hét athéni ifjú: 
Már Kréta habjait 

Szántja az égszínű hajó." 


Fekete vitorlákkal indult a hajó. 
Théseus megígérte, hogyha terve sikerül, 
visszatértekor fehér vitorlát tűz az ár- 
bocra. Amint Ariadné, Minós leánya, 
megpillantotta a halálra szánt ifjút, szíve 
lángra lobbant. Védelmére egy kardot 
adott át neki és egy fonalgombolyagot, 
melynek egyik végét saját kezében akarta 
tartani, amikor Théseus a labirintusba 
hatol, hogy megküzdjön a szörnyeteggel. Théseus borzalmas harcban legyőzte 
a szörnyet, a fonal segítségével megtalálta a kivezető utat, és sietve indult Ariad- 
néval és társaival hazafelé. A szerencsés menekülés izgalmában megfeledkezett 
a vitorlacseréről. Aigeus meglátva a fekete vitorlákat, fia elvesztése fölötti bá- 
natában a tengerbe vetette magát." Vajon ez a monda segít-e az említett kép 
megfejtésében? Két leány és egy ifjú játszadozik a bikával. Játék volt-e 


: A monda szerint Aigeusról (latinul: Aegeus) nevezték el az Égei-tengert. 


valóban vagy élethalálharc? Talán a Minótaurosnak szánt áldozatokat ábrá- 
zolta a kép? A Minótaurosnak, vagyis nyilvánvalóan , Minós bikájának"? 

Ha tovább kutatjuk a legenda és a feltárt valóság közti összefüggéseket, 
újabb kérdések is felmerülnek. E legendában megvan ugyan a valóság magva, 
mert a labirintus napvilágra került. De hogy Minós személyes bosszúja - vagyis 
az engesztelő áldozat, melyet meggyilkolt fiáért követelt - okozta volna biro- 
dalma pusztulását, több mint 
valószínűtlen. 

A birodalom mégis el- 
pusztult. Annyira hirtelen és 
alaposan semmisítették meg, 
hogy a pusztítóknak nem ma- 
radt idejük arra, hogy körül- 
tekintsenek és a látottakból 
tanuljanak. Olyan alapos rom- 
bolást vittek véghez, mint há- 
romezer évvel később egy 
maroknyi spanyol hódító 
Montezuma birodalmában; 
ott sem maradt egyéb csak romok és holt kövek, melyek örök némaságba 
dermedtek. 


Honnan jöttek - hová tűntek? Ennek a fejlett krétai népnek eredete és 
pusztulása minden régész és őstörténész számára még ma is rejtély. 

Homéros szerint öt különféle nép lakta a szigetet. Hérodotos szerint Minós 
nem volt görög származású - Thukydidés szerint mégis az volt. Evans, ki leg- 
többet foglalkozott ezzel a kérdéssel, afrikai-líbiai származást tételez fel. Eduard 
Meyer, az ókor alapos ismerője, csak annyit jegyez meg, hogy valószínűleg nem 
Kisázsiából származtak. Dörpfeld, Schliemann régi munkatársa még 1932- 
ben, nyolcvanéves korában is hevesen ellentmond Evansnak, és a kréta-myké- 
néi művészet eredetét Föníciából származtatja, vagyis azt fejtegeti, hogy ez a 
művészet Evans állításával ellentétben nem Krétán keletkezett. 

Hol van Ariadné fonala, mely az érvek és ellenérvek útvesztőjéből kivezet- 
hetne bennünket? 

Ezt a fonalat esetleg írásuk szolgáltathatná. Krétába íráskutatás végett jött 
Evans, aki az első krétai írásjeleket már 1894-ben ismertette. Számtalan kép- 
írásos emléket talált, és Knóssosnál közel kétezer cseréptáblácska került ásatásai 
nyomán felszínre, lineáris rendszerű írásjelekkel. Hans Jensen azonban még 
1935-ben, , Die Schrift"című művében is tárgyilagosan leszögezi: ,,A krétai 
írás megfejtésében még a kezdet kezdetén tartunk, lényegével ma sem vagyunk 
tisztában." 

A krétai birodalom letűnése éppolyan rejtélyes és tisztázatlan, mint eredete 
és írása. A legkülönbözőbb merész elméletekben nincs hiány. Evans a pusztu- 


lásnak három, világosan kivehető stádiumát ismerte fel. A palotát két ízben újra 
felépítették, harmadszor végleg elpusztult. 

Madártávlatból szemlélve a kor történelmét, északról (a Duna vidékéről 
vagy talán a délorosz síkságról) lefelé törő vándorhordákat figyelhetünk meg, 
fehér bőrű achájókat, kik betörnek Görögországba, megtámadják a sötétbőrűek 
várait, romba döntik Mykénét és Tirynst - barbár népek betörését, kik a ten- 
geren átkelve Kréta szigetét is elpusztítják. Kevéssel utóbb újabb seregek vo- 
nulnak fel, a dórok elűzik az achájokat, de még kevesebb kultúrát hoznak ma- 
gukkal. Míg az achájoknak fosztogatásaik ellenére is megvolt az a képességük, 
hogy a homérosi énekekhez méltóan , birtokba" is vegyék a meghódított terü- 
letet, a dórok csupán romboló fosztogatók voltak. Velük kezdődött a görög 
történelem újabb korszaka. 

Így történt - állítják némelyek. De mit mondanak mások ? 

Evans arra a megállapításra jutott, hogy a minósi palotát minden bizonnyal 
elemi csapás pusztította el. Az ilyenfajta esemény klasszikus példája Pompeji 
volt. Itt a krétai palota termeiben Evans a váratlanul és meglepetésszerűen be- 
következett halál és pusztulás hasonló jeleire bukkant, mint amilyenekre 
d Elboeuf és Venuti első ízben a Vezúv lábánál: széthagyott szerszámok, meg- 
kezdett munkadarabok és félbemaradt műalkotások, hirtelen abbamaradt házi- 
munka. 

Evans mindebből egy olyan elméletet alkotott, melyet aztán saját személyes 
tapasztalata is igazolt. 1926. június 26-án este 21 óra 45 perckor, amikor éppen 
ágyában olvasott, hatalmas földlökést érzett. Ágya megingott, a falak megre- 
megtek, egyes tárgyak felborultak, a vödörből kiloccsant a víz. A föld előbb 
sóhajtott, aztán feljajdult, majd felhördült, mintha a Minótauros kelt volna új 
életre. A hirtelen megrázkódtatás nem tartott sokáig. Mikor a föld újra meg- 
nyugodott, Evans kiugrott ágyából és hanyatt-homlok rohant a palotához. 
Újjáépítési munkálatai állták a földrengést. Ahol csak mód volt rá, évek óta 
acéltámasztékokat és -pilléreket alkalmazott. A környező falvakban azonban, 
egész Kandiáig, a sziget fővárosáig, szörnyű pusztulás ment végbe. 

Ez volt Evans személyes tapasztalata, ez erősítette meg elméletében, mely 
abból indult ki, hogy Kréta szigete Európa legveszélyesebb földrengésterüle- 
teinek egyike. Csupán egy ilyen hatalmas, a földet elemi erővel megremegtető 
földrengés nyelhetett el minden emberi 
alkotást pillanatok alatt, pusztíthatta el 
Minós palotáját olyan alaposan, hogy 
helyében csupán néhány nyomorúságos 
viskó épült. 

Evansnak ezt a véleményét néhá- 
nyan nem osztják. A vitát csak további 
kutatások fogják végleg eldönteni. Evans- 
nak megadatott, hogy bezárja azt a kört. 
melynek első halvány körvonalait a fana- 

tikus Schliemann pillantotta meg a mykénéi hamu alatt. Most már a további 
tudósokon a sor, hogy megtalálják Ariadné fonalát. Vajon ki lesz a krétai írás 
jövendő megfejtője, aki fényt vet majd arra az Európára, mely több mint 
háromezer éve áthatolhatatlan homályba temetkezett? 

A fenti kérdéssel zártam le 1949-ben (könyvem első kiadásában) ezt a feje- 
zetet. 1950 közepén érkezett rá az első válasz. A tübingeni Ernst Sittig profesz- 
szor - így szól a hír - megoldotta azt a problémát, melyen Sundwall finn kutató 
negyven évig dolgozott, majd a német Bossert, az olasz Meriggi, továbbá 
Hrozny cseh tudós (a bogazköyi hettita ékírásos szövegek megfejtője), míg 
végül is 1948-ban Alice Kober New Yorkban arra a rezignált következtetésre 
jutott, hogy ,egy ismeretlen nyelv ismeretlen írását nem lehet megfejteni". 

Úgy látszott, a tudomány átütő diadalt aratott. Az ókori nyelvészet terén 
Sittig alkalmazta elsőnek teljes következetességgel a katonai titkosírások meg- 
fejtésének két világháború alatt kifejlesztett módszerét (és egyben tudományát, 
mely statisztikai-matematikai alapon, az előfordulások gyakoriságából indul ki). 
Úgy gondolta, hogy egy csapásra sikerült megfejtenie az ún. , krétai lineáris 
B-írás" előbb II, majd 30 jelét. 1953-ban azonban más válasz érkezett kérdé- 
sünkre. A fiatal angol Michael Ventrisnek kezébe került egy Blegentől a pelo- 
ponnésosi Pylosban kiásott agyagtábla, mely olyan jelcsoportosítást tartalma- 
zott, amilyenről Sittignek mindaddig nem lehetett tudomása, és amelyet a zse- 
niális Ventris - hivatásos építész, tehát újból egy szakmán kívül álló - mint két- 
ségkívül görög nyelvű szöveget el tudott olvasni. Ezzel Sittig értelmezése érté- 
két vesztette: harminc megfejtése közül ugyanis csak három bizonyult helyes- 
nek. Most újabb erőpróba következik, amely sokáig fog tartani. A görög nyel- 
vészet a krétai írásrendszer végleges megfejtése előtt áll: a legtöbb tábla olvas- 
ható. De miért írtak Kréta szigetén, vagyis a magas fejlettségi fokon álló kul- 
túra központjában, kerek hatszáz évvel Homéros előtt saját írásjelek felhaszná- 
lásával a kevésbé fejlett kultúrájú görögök nyelvén? Vagy talán egyidejűleg 
kétféle nyelvet használtak ? Esetleg korai görög kronológiánk szorul kiigazí- 
tásra ? Avagy Homéros is újból problematikussá válik ? 

Leonard L. Palmer oxfordi professzor 1963-ban , Mycenaeans and Mi- 
noans" (Mykénéiek és minósiak. Az égei prehistoria a lineáris B-táblák meg- 
világításában) című könyvében új megoldásokra vállalkozott. A szakkörök 
azonban olyan hevesen támadták, és megállapításainak helyességét annyira két- 
ségbe vonták, hogy már két évvel később egy , lényegesen átdolgozott és bőví- 
tett" újabb kiadás megjelentetésére kényszerült. A jövő évek kutatásai bizo- 
nyára sok mindent tisztázni fognak. 

Időközben látogassunk el egy olyan országba, melynek írása ugyancsak 
sokáig rejtély maradt (mely rejtvényt azonban, mint látni fogjuk, szinte drámai 
módon sikerült megfejteni), olyan országba, mely az ókor örökségeként fenn- 
maradt legmonumentálisabb emlékanyaga révén kezdettől fogva mindig újra 
magára vonta a figyelmet, vagyis a Nílus országába. 


9. FEJEZET 

gyiptom archeológiai feltárása két ember munkájával kezdődik. Ez a kettő: 
FH Napóleon és Vivant Denon. Egy császár és egy báró. Egy hadvezér és egy 
művész. Rövid ideig kozos úton haladtak, jól ismerték egymást, de lényük 
merőben különbözött egymástól. Valahányszor tollat ragadtak, egyik paran- 
csokat, rendeleteket és törvénykönyvet adott a világnak; a másik pajzán köny- 
nyedségű, a jó erkölcs tilalmába ütköző novellákkal és rajzokkal örvendeztette 
meg az emberiséget. 

Napóleon, amikor ezt az embert választotta egyiptomi expedíciójának mű- 
vészi munkatársául, szerencsésen választott, helyességét csak az utókor tudta 
megfelelően méltányolni. 


Az 1797. október 17-én aláírt Campo Formió-i békeszerződés véget vetett 
az olaszországi hadjáratnak, és Napóleon visszatért Párizsba. 

, Napóleon hősi napjai véget értek!" - írta Stendhal. Az író tévedett. 
Napóleon hőskorszaka csak most kezdődött. De mielőtt még meteorként be- 
ragyogta volna egész Európát, hogy végül felperzselje - egy , eszelős, beteg 
agyban fogant ábrándkép" kerítette hatalmába. Gondolatokba merülve, nyug- 
talanul járt fel-alá egyszerű szobájában, miközben becsvágy emésztette, Nagy 
Sándorhoz hasonlította magát, és terveken rágódva ezeket írta: , Párizs ólom- 
köpenyként nehezedik rám! - A ti Európátok nem egyéb vakondtúrásnál! Csak 
Kelet, hatszázmillió ember hazája nyújt lehetőséget nagy birodalmak alapítá- 
sára, nagy tettek megvalósítására!" Egyiptomot egyébként mint a Kelet kapu- 
ját már Napóleon előtt igen nagyra értékelték; Goethe is megjósolta és politi- 
kailag helyesen értékelte a Szuezi-csatorna megépítését. Sőt még korábban 
Leibniz 1672-ben emlékiratban fordult XIV Lajoshoz - a távolabbi politikai 
fejlődést megsejtve -, melyben helyesen kifejtette Egyiptom jelentőségét a fran- 
cia imperialista politika számára. 

1798. május 19-én Napóleon parancsnoksága alatt háromszázhuszonnyolc 
egységből álló hajóraj, fedélzetén harmincnyolcezer főnyi hadsereggel (vagyis 
csaknem ugyanannyival, mint amennyit Nagy Sándor vezényelt India meghódí- 
tására) Toulonból kifutott a tengerre. Irány: Máltán át Egyiptom! 

Valóban Nagy Sándor-i terv volt. Napóleon Egyiptomon keresztül ugyan- 


csak Indiát vette célba. A tengerentúli hadjáratot kísérletnek szánta arra, hogy a 
megtámadhatatlan Angliát egyik végvárában halálra sebezze. Nelson, az angol 
flotta parancsnoka hiába kutatott egy teljes hónapon keresztül a francia különít- 
mény után, bár két ízben csaknem látótávolságra közelítette meg Bonapartét, 
mindkét alkalommal szem elől tévesztette. 

Napóleon július 2-án lépett egyiptomi területre. Katonái a szörnyűséges 
sivatagi menetelés után már a Nílusban fürödtek. Július 21-én hajnalhasadás- 
kor, mint álomkép az ,, Ezeregyéjszakából", tűnt fel Kairó négyszáz minaret- 
jének karcsú tornyával, a Dzsámi-el-Azhar mecset kupolájával. A hajnali köd- 
ben kecses látvány tárult elébük, az iszlám pompázó, varázslatos világa s a 
Mokattam hegység kékesszürke falaival szemben, a sivatag sárga végtelenségé- 
ből, gigászi alkotások élei meredtek zordan az égnek. Kővé vált mértani cso- 
dák, a néma örökkévalóság jelképei, tanúi egy letűnt világnak, mely már el- 
enyészett, amikor az iszlám még meg sem született: a gizehi piramisok! 

De a katonák nem értek rá csodálkozni és ámulni. Amott a halott múlt 
emlékeit láthatták, itt Kairót, mint a jövő varázslatát, előttük azonban ott állt a 
harcos jelen: a mamelukok serege. Tízezer harcedzett lovas, ficánkoló paripák, 
villogó jatagánok; az egyiptomi vezérek nyüzsgő hada élén Murad, huszon- 
három bégjével, hattyúfehér telivérén gyémántos, zöld turbánnal. Napóleon a 
piramisok felé mutatott. És ekkor nemcsak egy hadvezér szólt katonáihoz, nem 
csupán a született néptribún a tömeghez, hanem egy nyugati ember nézett 
farkasszemet a világtörténelemmel. Itt hangzott el a szállóigévé vált mondat: 
,, Katonák! Negyven évszázad tekint le reátok!" 

Az összecsapás rettenetes erejű volt. De végül is nem a keletiek lelkesedése, 
hanem az európai szuronyok győztek. Az ütközet mészárlássá fajult. Július 
25-én Napóleon bevonult Kairóba, és úgy tűnt, hogy a fél utat már megtette 
India felé. 

Csakhogy bekövetkezett augusztus 7-e, az abukiri tengeri ütközet napja. 
Nelson végre rábukkant a francia hajóhadra, és mint a bosszú angyala csapott 
le reá. Napóleon kelepcébe került. Ezzel az egyiptomi hadjárat sorsa eldőlt. 
A csatározások eltartottak ugyan még egy évig, Desaix tábornok még győzött 
Felső-Egyiptomban, végül Napóleon is aratott diadalt szárazföldön Abukir- 
nál, mely tanúja volt hajóhada pusztulásának. De a győzelemnek nyomorúság, 
éhség, végül pedig a pestis szegődött nyomába. Sokan megvakultak az egyip- 
tomi szembajtól, mely olyan hűségesen kísérte a katonai alakulatokat, hogy 
tudományos körökben csak , Ophthalmia militaris"-nak nevezték. 

1799. augusztus 19-én Bonaparte cserbenhagyta hadseregét, és augusztus 
25 -én már a Muiron háromárbocos fedélzetéről nézte, mint tűnnek tova a fáraók 
birodalmának partjai a látóhatáron. Visszafordult és újra Európa felé tekintett. 

Noha Napóleonnak ez a hadjárata katonailag kudarcba fulladt, a jövőt 
tekintve, mégis elősegítette a modern Egyiptom politikai, az ókori Egyiptom- 
nak pedig tudományos feltárását. Mert a francia hajóhad nemcsak kétezer ágyút, 
hanem százhetvenöt tudóst is szállított fedélzetén. Könyvtárt is vitt a flotta 


tengerentúlra, amely úgyszólván magában foglalta a Nílus menti birodalomra 
vonatkozó összes, Franciaországban fellelhető forrásmunkákat. Tucatnyi tudo- 
mányos készülékkel és mérőműszerrel telt láda egészítette ki a kutatómunkához 
szükséges felkészülést. 

1798 tavaszán az Institut de France nagy üléstermében beszélt Napóleon 
a tudósok előtt első ízben terveiről. Niebuhr kétkötetes , Arabische Reise" 
című műve volt előtte, s mialatt a könyv bőrkötését szavai igazolására mutató - 
ujjával kopogtatta, kifejtette a tudósokra váró feladatokat Egyiptomban. 
Néhány nap múlva hajóhada fedélzetén csillagászok, földmérők, vegyészek, 
mineralógusok, műszaki emberek és orientalisták, festők és költők jelentek 
meg. Köztük egy különös ember, kit Joséphine rajzolóként ajánlott be Napó- 
leonnál. 

Ezt az embert teljes nevén Dominigue Vivant Denonnan hívták. XV. La- 
jos uralma alatt antik kőgyűjteménye fölött őrködött, és Pompadour kegyeltjé- 
nek tartották. Majd Pétervárott követségi titkár és Katalin kedveltje. Denon 
szerette a nőket, világfi volt, a szépművészetek dilettánsa, tele csípős gúnnyal 
és szellemmel, mégis jó barátja mindenkinek. Mint a svájci államszövetség terü- 
letén működő diplomata, gyakori vendége volt Voltaire-nek, és ő festette a 
híres ,, Verney-i villásreggeli"-t. A Rembrandt stílusban rajzolt ,, Pásztorok imá- 
dása" című képével még akadémiai tagságot is nyert. Végül Firenzében, tos- 
canai szalonok művészettel telített légkörében érte a nagy francia forradalom 
kitörésének híre. Párizsba sietett. És az eddigi diplomata, a gazdag, független 
gavallér neve most a száműzöttek listájára került, birtokait elkobozták, vagyo- 
nát lefoglalták. 

Kifosztottan, elhagyatva, nyomorúságos szállásokon tengette életét, egy- 
egy rajz értékesítéséből élt. A piacok körül bolyongott, sok barátjának fejét 
látta a porba hullani a Gréve-téren, míg Jacgues Louis David, a forradalom 
nagy festője személyében váratlan pártfogóra akadt. Metszeteket készíthetett 
David kosztümtervezeteiről, azokról a ruhatervekről, melyek arra voltak hi- 
vatva, hogy a divatot is forradalmasítsák. Elnyerte a , Megvesztegethetetlen" 
jóindulatát is, és alig vetette meg újra a lábát a parketten - miután a Montmartre 
minden szennyét végigjárta -, máris érvényesítette diplomáciai képességeit. 
Robespierre-től rövidesen visszakapta birtokait, s a száműzöttek lajstromáról is 
törölték nevét. Később megismerkedett a szép Beauharnais Joséphine-nel, be- 
mutatták Napóleonnak, kinek megtetszett, és már részt is vehetett az egyiptomi 
expedícióban. 

Visszatérve a Nílus partjáról, az immár beérkezett, kipróbált, köztisztelet- 
ben álló ember a múzeumok főigazgatója lett. És Napóleont, a dicsőséges, 
Európa-szerte győztes hadvezért mindenütt nyomon követte, műkincseket szi- 
matolt és szerzett meg (ezt ő , gyűjtésnek" nevezte), és így vetette meg az alap- 
ját Franciaország vagyonának. Mivel mint festő és rajzoló ilyen sikeresen mű- 
kedvelősködhetett, miért ne próbálkozhatott volna éppen így az irodalom terén 
is ? Egy ízben felvetődött a társaságban, hogy nem lehet igazi szerelmi törté- 


netet írni anélkül, hogy az sikamlóssá ne válnék. Denon fogadást ajánlott, és 
huszonnégy óra múltán bemutatta , Le Point de Lendemain" című novelláját, 
mely kiváltságos helyet biztosított számára az irodalomban, és szakértők sze- 
rint a legfinomabb irodalmi csemege a maga nemében. Balzac így nyilatkozott 
róla: ,,. . . ez a férjek magasiskolája, agglegények számára pedig értékes portré 
az elmúlt század erkölcseiről". 

Tőle származik az először 1793-ban megjelent , Oeuvre Priapigue" című 
metszetgyűjtemény, mely beváltja, amit címe ígér és valóban nem nélkülözi a 
félreérthetetlen fallikus jelleget. Érdekes, hogy még azok a régészeti szakírók, 
kik tüzetesebben foglalkoznak Denon személyével, sem sejtették ilyen irányú 
tevékenységét. Viszont mulatságos, hogy olyan lelkiismeretes kultúrtörténész- 
nek, mint Eduard Fuchs, aki mint az erkölcsök kutatója egy egész fejezetet 
szentelt Denonnak, a pornográf írónak, nincs tudomása arról a jelentős mun- 
kásságról, amit az egyiptológia első szárnypróbálgatása idején végzett. 

Pedig ennek a sokoldalú, nem egy tekintetben csodálatos embernek mégis- 
csak az a munkássága őrizhette meg igazán emlékét: hogy míg Napóleon szuro- 
nyokkal hódította meg Egyiptomot, s egy évnél tovább mégsem volt képes 
megtartani, addig Denon rajzolóirónjávai hódította meg számunkra a fáraók 
birodalmát, és egy csapásra elénk varázsolta egy újabb örökkévalóság tartamára. 

A szalonoknak ezt az emberét - amint lába egyiptomi földet ért, s meg- 
pillantotta a homok vakító csillámlását - rabul ejtette az elragadtatás. 

Desaix mellé osztották be, aki Murad bey, a futásnak eredt mameluk vezér 
nyomában vad iramban vonult hadtestével Felső-Egyiptom felé. A tábornok, 
aki korához képest fia lehetett volna, kedvelte az ötvenegy éves Denont, és a 
katonák is, akik közt sok volt a fiatalkorú, bámulták és csodálták. És Denon 
mit sem törődve a forró éghajlattal és a fáradalmakkal, egy agyonhajszolt gebén 
hol az előőrsökkel nyargalt az élen, hol az utóvédekkel döcögött a derékhad 
után. Már hajnalban elhagyta a sátrat, rajzolt a táborban, rajzolt menetelés köz- 
ben, és vázlattömbje még akkor is mellette volt, amikor szűkös ebédjét el- 
fogyasztotta. Riadót fújtak, és belekeveredett valamilyen csetepatéba. Nem tágí- 
tott. Papírjait lobogtatva buzdította a katonákat, de amikor meglátott egy festői 
jelenetet, elfelejtette, hol van, és rajzolt, rajzolt. 

Amikor a hieroglifákat megpillantja, még semmit sem tud róluk. Senki 
sincs, aki tudásszomját kielégítené, de mindenesetre lerajzolja azokat. Bár laikus, 
mégis rendszerező tekintete rögtön megkülönböztet háromféle vésési techni- 
kát: lapos, kiemelkedő, bemélyített fajtát, melyeket igen helyesen három külön- 
böző kor kifejezőinek ismer fel. Sakkarában lerajzolja a lépcsőpiramist (lásd a 
VI. táblát), Denderában Egyiptom késői korának hatalmas emlékeit; Thébában 
a száz kapu városának terjedelmes romterületén fáradhatatlanul lót-fut, és két- 
ségbeesik, mikor felhangzik az indulási parancs, még mielőtt mindent rögzít- 
hetett volna, ami eléje tárul. Szitkozódások között hamar előkerít néhány csel- 
lengő katonát, hogy lázas sietséggel kiásassa még velük valamelyik szobor fejét, 
amelynek kifejezése megragadta. 


Így halad tovább a kalandozó csapat Asszuánig, az első vízesésig. Elephan- 
tinében Denon lerajzolja III. Amenóphis oszlopokkal övezett kecses kápolná- 
ját, amelyről ez a remek rajz az egyetlen fennmaradt emlék, mivel 1822-ben le- 
rombolták. Amikor a Sedimannál Murad bey fölött aratott megsemmisítő győ- 
zelem után a francia hadoszlop hazafelé indult, Dominigue Vivant Denon báró 
számtalan rajzlapjával poggyászában, sokkal értékesebb zsákmányt cipelt haza, 
mint a mameluk ékszerekkel megrakodott katonák. Az idegen világ bármeny- 
nyire is magával ragadta művészi érzékét, az soha nem ment rajzai pontosságá- 
nak rovására. Felhasználta a régi rézművesek realizmusát, akik nem hagytak el 
egyetlen részletet sem, s nem tartották lealacsonyítónak, hogy , mesterember- 
nek" csúfolták őket. Denon rajzai így felbecsülhetetlen anyagot szolgáltattak 
a kutató és összehasonlító tudósok számára. Főleg ennek az anyagnak felhasz- 
nálásával született meg az egyiptológiát megalapozó mű, a ,, Description de 
VTEgypte". 


Időközben Kairóban megalakult az Egyiptomi Intézet. Mialatt Denon raj- 
zolt, a tudósok és művészeti szakértők mértek, számoltak, kutattak és mindent 
összeszedtek, amit az egyiptomi föld felszíne csak nyújtott. A felszíne - mert 
olyan tömérdek anyag hevert mindenfelé, egyelőre felhasználatlanul, rejtélye- 
sen, hogy a kutatónak még csak ásóhoz sem kellett nyúlnia. Lenyomatokon 
(szaknyelven: pacskolatokon), feljegyzéseken, másolatokon, rajzokon, növényi, 
állati és ásványi leleteken kívül, huszonhét szobrot, többnyire szobortöredéket 
és több szarkofágot tartalmazott a gyűjtemény. Azonkívül még egy egészen 
különös leletet is őriztek itt: egy fekete csiszolt bazaltlapot - egy kőlapot, me- 
lyen háromnyelvű, háromféle írással rótt felirat volt látható. Ez a rosette-i 
háromnyelvű kőlap arról nevezetes, hogy később ez adta meg a kulcsot Egyip- 
tom titkainak megfejtéséhez. 

1801 szeptemberében, az alexandriai kapituláció után, Franciaország, hosz- 
szas vonakodás ellenére, kénytelen volt minden Bonaparte által zsákmányolt 
egyiptomi régiséget Angliának kiszolgáltatni. Hutchinson tábornok vette át a 
szállítmányt, és III. György király a British Museumba irányította az akkor 
legnagyobb ritkaságszámba menő értékes darabokat. Úgy látszott, Francia- 
ország érdeme hiábavaló volt, egyévi munkája kárba veszett, több tudós az 
egyiptomi betegség áldozataként fölöslegesen vesztette el szeme világát. Ám ki- 
derült, hogy ami Párizsba került, még mindig elegendőnek bizonyult egy egész 
tudósnemzedék számára. Minden darabot előzőleg lemásoltak, és aki elsőnek 
tette közzé az egyiptomi expedíció szemléltető és maradandó eredményeit, az 
Denon volt, kinek 1802-ben jelent meg , Voyage dans la Haute et la Basse 
Egypte" (, Utazás Felső- és Alsó-Egyiptomban") című műve. Ugyanakkor 
Francois Jomard, a tudományos bizottságtól, de főként Denontól összegyűjtött 
anyag nyomán, hozzáfogott a régészet történetében egyedülálló műnek a szer- 
kesztéséhez, mely ha nem is Trójához hasonlóan eltemetett, de nem kevésbé 


távoli, nem kevésbé rejtelmes, addig csak néhány utazó előtt ismert kultúrát 
tárt egy csapásra az újkori világ szeme elé. 

A , Description de I Egypte" négy év alatt került kiadásra, 1809 és 1813 
között. A feltűnés, melyet a huszonnégy vaskos kötet megjelenése keltett, csak 
Botta későbbi Ninivére vonatkozó első közléseinek, vagy Schliemann még 
későbbi Trója-könyvének hatásához hasonlítható. 

Ma, a rotációs gépek korában, nehezen érthető, hogy mit jelentett abban az 
időben ezeknek a terjedelmes díszköteteknek a kiadása. Az igen sok, részben 
színezett metszettel, pazar kiállításban meg- 
jelent könyvet kizárólag a tehetősek szerez- 
hették meg, akik pedig féltékenyen őrizték. 
Ma, amikor minden jelentősebb tudomá- 
nyos felfedezés azonnal befutja az egész vi- 
lágot, filmen, képben, szóval, hanggal, ezer- 
szeresen sokszorosítva, bárki megvásárol- 
hatja és azonnal el is felejtheti, mihelyt 
újabb, frissebb szenzáció köti le figyelmét, 
ma, amikor semmi nem maradandó, és az 
értékek gyakran elkallódnak az értéktelenek 
között, legjobb esetben is csak halvány fo- 


10. ábra galmat alkothatunk arról az izgalomról, 
Egyiptom művészetének egyik legkoraibb mely az embereken úrrá lett, amikor a 
bizonyítéka . Narmer király úgynevezett Tk " at he ; 4, 4, 
, szépítőszertartója". (Elülső és hátsó ,, Description . . ." első köteteit kézbe véve, 


oldal). A tábla körülbelül ötezer éves, és 
feltehetőleg magát a nagy Menést, az I. 
dinasztia megalapítóját ábrázolja alsó- 
egyiptomi ellenségein aratott győzelme után 


soha nem látott csodákat szemlélhettek, 
soha nem hallott történeteket olvashattak, 
egy soha nem sejtett világról értesültek. Ez 
a bepillantás letűnt évezredekbe jobban 


megrázta és sokkal nagyobb hódolattal töltötte el őket, mint a ma emberét. 

Mert Egyiptom régi volt, régibb bármely más kultúránál, melynek híre 
addig a köztudatba került. Sokkal ősibb volt, mint a római szenátus első ülései- 
nek korszaka, amikor egy világbirodalom politikai irányvonalát tárgyalták. Már 
rég le is tűnt, amikor Észak-Európa erdeiben germánok és kelták még med- 
vékre vadásztak. Az első - egyiptomi dinasztia uralmának kezdetekor, tehát 
kerek ötezer évvel ezelőtt, a rögzíthető egyiptomi történelem kezdetén, már 
csodálatos kultúra nyilatkozott itt meg. És a XXVI., utolsó egyiptomi dinasz- 
tia kihalását és letűnését még egy fél évezred választja el időszámításunk kezde- 
tétől. Addig még líbiaiak, etiópiaiak, asszírok, perzsák, görögök, rómaiak kerül- 
tek uralomra Egyiptomban. 

Az emberek természetesen tudtak valamit a Nílus menti kőcsodákról, de 
ez a tudás igen hiányos ismereteken alapult. Az emlékművek csekély hányada 
jutott el múzeumokba, és ennek is csak kis része került nyilvánosság elé. 
A Rómát járó turisták megcsodálhatták a Capitolium lépcsőjén elhelyezett 


has 


oroszlánokat vagy néhány Ptolemaios király szobrát, tehát igen késői műveket, 
azoknak az időknek alkotásait, amikor Egyiptom letűnt fénye helyében már 
az új alexandriai görög kor tündökölt. Ehhez járult még néhány obeliszk (ezek- 
ből tizenkettő volt Rómában), néhány dombormű a bíborosok kertjeiben, to- 
vábbá a szkarabeuszok, az egyiptomiak szent bogarának ábrázolásai, melyeket 
Európában a potrohukon található rejtelmes jelek miatt talizmánnak, majd ék- 
szernek, pecsétnyomónak használtak. 

Ez volt minden. 

A párizsi könyvkereskedések is csak kevés tájékoztató, tudományos anyag- 
gal szolgálhattak. Megjelent ugyan 1805-ben egy nagy, ötkötetes Strabón- 
kiadás, a , Geógraphika" remek fordítása, mely bárkivel megismertette mind- 
azt, ami addig csak a tudósok számára volt hozzáférhető. Strabón Augustus 
császár uralkodása idején utazta be Egyiptomot. Hérodotosnak, az ókor leg- 
érdekesebb utazójának második könyve szintén ismeretre érdemes dolgokat 
árult el, de ugyan kinek kerültek Hérodotos művei a kezébe ? És kinek emléke- 
zetében éltek az ókori szerzők egyéb szórványos tudósításai ? 


,, Körülvetted magadat világossággal, mint egy öltözettel" - így szól a 104. 
zsoltár 2. verse. Kora hajnalban, acélkék égen, sárgán és rikítóan kél a nap. 
Tikkasztóan vonul pályáján és hol sárga, hol okker színű, hol fehér homok tük- 
rTÖZi vissza sugarait. Az árnyékok élesek, mintha ollóval lennének körülvágva, 
kékesen vetődnek a homokra, mint a tinta. És ezen a szikföldön, ezen a nap- 
sütötte örök szárazságon keresztül, mely nem ismer esőt, sem havat, sem ködöt, 
sem zivatart, hol soha nem hangzik mennydörgés, soha villám nem cikázik, 
ennek az aszálynak közepette, melyben a levegő száraz, csíramentes, a föld ter- 
méketlenné, minden rögöcske szemcséssé, törékennyé válik, itt hömpölyög a 
Nílus, a folyamok atyja, a , Mindenség atyja". Afrika mélyéből fakad, a sötét, 
tropikus, nedves Szudán tavai és égi csatornái táplálják. Így dagad és duzzad 
szemlátomást, majd kilép a medréből, elárasztja a homoktengert, elnyeli a kör- 
nyező sivatagot, elborítja iszappal, a termékeny júliusi iszappal. Évezredek óta 
évenként visszatérően tizenhat könyöknyit emelkedik - ezért ábrázolja a Vati- 
kánban őrzött márvány csoport a folyamistent jelképesen tizenhat játszadozó 
gyermek körében - majd midőn lassan és jóllakottan visszahúzódik medrébe, 
nemcsak a sivatagot nyelte el, hanem a föld szárazságát is átitatta és a meddő 
homokot megtermékenyítette. Barna iszapos áradata helyén a föld csírázásnak 
indul, magasra szökik a gabona, kétszeres és négyszeres hozammal megteremti 
a , bő esztendőket", melyek elláthatják a , szűk esztendőket". Így születik újjá 
évről évre Egyiptom, s ez , a Nílus ajándéka", ahogy Hérodotos két és fél év- 
ezreddel ezelőtt elnevezte. Az ókor óriási magtára volt ez, mely még Rómát is 
éhezésre kárhoztatta, ha a víz egy-egy esztendőben alacsonyabban állt, vagy ha 
az ár túl magasra nőtt. 


Ezen a tájon, ahol most csillogó kupolák és törékeny minaretek magasod- 


nak, a városokban, ahol most százfajú és -színű emberáradat höpmölyög, fella- 
hok, arabok, núbiaiak, berberek, koptok, beduinok, négerek, soknyelvű zsibon- 
gással, itt emelkedtek a templomromok, sírok és oszlopcsarnokok, mint egy le- 
tűnt ősi világ emlékei. 

Itt merednek égnek a piramisok, itt sorakoznak fel az árnyéktalan sivatag- 
ban, ,a nap gyakorlóterén", a roppant nagyságú királykripták, melyek közül 
csak Kairó környékén hatvanhetet leltek. Egyetlen piramis két és fél millió kő- 
tömbből épült, százezernél több rabszolga verejtékével, húszévi munkával. 

Amott egy szfinksz, félig ember, félig állat, oroszlánsörénnyel, tátongó 
lyukakkal a szem és az orr helyén, mert a szfinksz fejét a mamelukok ágyúik cél- 
táblájául használták. Évezredek óta pihen, s újabb örökkévalóságig terpeszke- 
dik szélesen a sivatagban. Olyanok a méretei, hogy az egyik Thutmósis kápol- 
nát emeltetett két mancsa között, mert azt álmodta, hogy ennek fejében elnyeri 
a trónt. 

Itt nyúlnak a sivatagban mint mutatóujjak a magasba a tűhegyes obelisz- 
kek, a templomkapuk őrei. Huszonnyolc méter magasságig is felérnek az iste- 
nek és királyok dicsőségére. Találtak még ezen kívül szikla- és barlangtemplo- 

mokat, szoborműveket , a falubíró"-tól a fáraóig; szarkofágokat, oszlopokat, 


II. ábra 
Az edfui templom homlokzata 


VI. tábla. 

Fent: a sakkarai lépcsőpiramis, melyet Imuthes épített a III. dinasztiabeli Dzsoszer 
király számára. Lent: Sznofru király (IV. dinasztia) medumi lépcsőpiramisa. Erede- 
tileg hét lépcsőfoka volt, de csak három maradt meg 

A karnaki templom oszlopcsarnoka. Épült II. Ramses uralkodása alatt (XIX. di- 

nasztia, i. e. 1250). Az Obirodalom súlyos monumentalitását, amely a piramisok- 

ban nyilatkozik meg, itt az Ujbirodalom nagyszerű hatásokra való törekvése 
helyettesíti 


pylonokat," domborműveket és festményeket egyaránt. Végtelen menetben vo- 
nulnak fel a birodalom egykori uralkodói, mereven, kiegyenesedve, minden 
mozdulatukkal nagyságot árasztva, mindig profilban, egy célra törekedve: ,,az 
egyiptomiaknak az élet a hálálhoz vezető utat jelentette". Ezt a célratörést az 
egyiptomi domborművek annyira hangsúlyozták, hogy az egyik kultúrfilozófus 
az , utat" Egyiptom ősszimbólumának nyilvánította, mely jelentésének mélysé- 

gét tekintve egyértelmű a nyugati , tér" vagy a görög , test" fogalmával. 

És minden, e földünknek roppant kiterjedésű emlékműtemetőjében lelt 
darabot hieroglifák borítottak. Rejtélyes, titokzatos jelek, képek, körvonalak, 
jelzések, titkos írásjegyek, emberek, állatok, mesebeli lények, növények, gyü- 
mölcsök, szerszámok, ruhaneműk, fonatok, fegyver, mértani idomok, hullám- 
vonalak és lángok jelképei, fába és kőbe vésve, számtalan papiruszra rajzolva. 
Ott ékeskedik templomfalakon, sírkamrákban, emléktáblákon, koporsókon, 
oszlopokon, az istenek képmásain, ládákon, edényeken, sőt még az írószerszá- 
mokon és íróvesszőkön is fedeztek fel hieroglifákat. Úgy látszik, az ókori népek 
közül az egyiptomiak voltak az írás legszorgalmasabb ápolói. ,, Ha valaki le 
akarná másolni az edfui templom feliratait és reggeltől estig szakadatlanul írná, 
húsz év alatt sem érne a végére" - mondta egy egyiptológus. 

A , Description . . ." című könyv ezt a világot tárta a kutató Nyugat elé. 

Ennyi dicséret után azonban kell hogy a , Description ..." című művel 
szemben némi fenntartással is éljünk. Leírásokban, rajzokban, másolatokban 
bőséges anyagot tárt ugyan a nyilvánosság elé, de az ókori Egyiptom bemuta- 
tásában csupán a tények ismeretére szorítkozott. A kiadók legtöbbnyire semmit 
sem magyaráztak, mert nem tudták magyarázni, vagy ha igen, akkor tévesen. 

A bemutatott emlékek némák maradtak, a megkísérelt rendszerezés nem 
volt tudatos; csak érzéseken alapult. Olvashatatlanok voltak a hieroglifák, meg- 
magyarázatlanok a jelek, idegen a nyelv. A ,, Description . . ." új világot tárt fel, 
de ez az új világ összefüggéseiben, rendszerében, jelentőségében rejtély maradt. 

Mi mindent lehetett volna megtudni, ha valakinek sikerült volna a hierog- 
lifákat megfejteni! De hát lehetséges volt ez? , A probléma túl bonyolult és 
tudományos szempontból megoldhatatlan!" - jelentette ki De Sacy, a nagy 
párizsi orientalista. Viszont éppen akkoriban jelent meg egy Grotefend nevű 
szerény göttingeni német tanár vékonyka írása, melyben megmutatta a perse- 
polisi ékírás megfejtéséhez vezető utat. Sőt, már megfejtésének első eredmé- 
nyeit is bemutatta. És milyen elenyészően kevés anyag állt Grotefend rendelke- 
zésére, míg itt a hieroglifikus feliratok tömege került épen és sértetlenül nap- 
világra. Nem talált-e továbbá Napóleon egyik katonája egy rejtelmes bazalt- 
táblát, melyről nemcsak minden tudós, akinek a szeme elé került, hanem az első 
híreket közlő újságok is megállapították, hogy szerencsés véletlen folytán ebben 


: Toronymagasságú, felfelé keskenyedő falszárnyak, az egyiptomi templomok bejára- 
tánál állnak kétoldalt. 


rejlik a hieroglifák megfejtésének nyitja? Hol volt az az ember, aki ezt a kő- 
táblát hasznosítani tudta volna? 

Röviddel azután hogy a követ megtalálták, a Courrier de lEgypte című 
újságban ,, Le 29 fructidor, VII" année de la Républigue. Rosette, le 29 fructi- 
dor, an 7" forradalmi keltezéssel tudósítás jelent meg róla. Ez az Egyiptomban 
megjelent újság különös véletlen folytán annak az embernek szülőházába ke- 
rült, aki hivatott volt arra, hogy húsz évvel később páratlanul zseniális munkája 
eredményeként elolvassa a fekete tábla feliratait, és ezzel megoldja a hieroglifák 
titkát. 

CHAMPOLLION ÉS A HÁROMNYELVŰ KŐLAP 


r. Gallnak, a híres frenológusnak - miközben koponyatanát városról 
DET járva népszerűsítette - csodálat és ócsárlás, tisztelet és gyalázkodás 
egyaránt kijutott. , Micsoda nyelvtehetség!" — kiáltotta elragadtatva dr. Gall 
egy párizsi társaságban, amint szemügyre vette a bemutatott ifjú koponyáját. Az 
előtte álló tizenhat éves diák akkoriban már a latinon és görögön kívül, valóban 
még számos keleti nyelvet beszélt, amit a koponyadoktor nyilván nem sejthe- 
tett. (Vagy talán ez a felkiáltás is jól előkészített szemfényvesztéseinek egyike 
volt?) 


A XIX. században az életrajzírás különös módja honosodott meg. Nagy 
buzgalommal búvárkodtak ki például, hogy a hároméves Descartes egy Eukli- 
dés-szobor előtt ,, ha!" felkiáltással adott kifejezést tetszésének; összegyűjtötték 
Goethe mosócéduláit, hogy a fodrok és kézelők csoportosításában is kimutassák 
a lángész oroszlánkörmeit. 

Az első példa csak módszeres, értelmetlen túlzásra vall, a második ostoba- 
ságnak nevezhető. Ilyen forrásokból fakadnak az anekdoták, de lehet-e mende- 
mondák ellen hadakozni ? Még a hároméves Descartes meséje is megér talán egy 
könnyed tárcacikket, olyanok részére, akik nem tanulmányokkal töltik napjai- 
kat. Tehát Champollion csodálatos születésének történetét, úgy véljük, bátran 
elmondhatjuk 

Jacgues Champollion a Figeac nevű kis francia helység könyvkereskedője 
az 1790. év derekán - miután az orvosok sorra beismerték tehetetlenségüket - 
hirtelen ötlettel Jacgout, a , varázslót" hívatta el teljesen béna felesége beteg- 
ágyához. Figeac Franciaország délkeleti részében, a Dauphinében, ,,a hét csoda 
földjén", az ország legszebb vidékeinek egyikén fekszik. Lakossága keménykö- 
tésű, maradi fajta, nehéz kizökkenteni egykedvűségéből, de ha egyszer felocsú- 
dik, túláradó fanatizmusra hajlamos, ezenfelül szigorú katolikus, s könnyen hisz 
misztikumokban, csodákban. 

A varázsló - többek tanúsága és írásbeli bizonyítéka nyomán - a beteget 
forró füvekre fektette, forralt borral itatta, azonnali gyógyulást ígért s egyúttal 
(az egész család legnagyobb meglepetésére) egy fiú születését jósolta meg, s erről 


a még meg nem született magzatról kinyilatkoztatta, hogy egykoron majd év- 
századokra szóló dicsőséget szerez! 

Harmadnapra a beteg felkelt és 1790. december 23-án hajnali két órakor 
megszületett Jean-Frangois Champollion, a hieroglifák későbbi megfejtője. 
Mindkét jóslat valóra vált. 

Ha igaz, hogy az ördög nemzette gyermekek lólábbal jönnek a világra, 
akkor az sem lehet meglepő, ha apróbb jelenségek mutatkoznak ottis, ahol egy 
, varázsló" keze játszott közre. Az orvos - miután megvizsgálta az ifjú Frangois-t 
- csodálkozva állapította meg, hogy szaruhártyája sárga, ami kizárólag keleti 
népek sajátsága és közép-európaiaknál egyedülálló jelenség. Bőre szokatlanul 
sötét, úgyszólván barna, és arca kifejezetten keleties. Húsz évvel később minde- 
nütt , egyiptomi"-nak nevezték. 

Champollion a forradalom gyermeke volt. 1792 szeptemberében kiáltották 
ki Figeacban a köztársaságot, 1793 áprilisában kezdődtek a terror napjai. Cham- 
pollion szülőháza harminc lépésnyire volt a Place darmes-tól (melyet később 
róla neveztek el), itt állították fel a szabadságfát. Ébredő öntudatának első élmé- 
nye a Carmagnole harsogó zenéje és az apja házában menedéket keresők sirán- 
kozása volt. Közülük egy pap első tanítója lett. 

Ötéves - írja elérzékenyülve egyik életrajzírója -, mikor először fejt meg 
írásjeleket, amennyiben a könyv nélkül megtanult szöveget összehasonlítja a 
nyomtatott betűkkel és így önmagától megtanul olvasni. Alig töltötte be hete- 
dik életévét, amikor először hallja a bűvös , Egyiptom" szót. De ez most még a 
délibáb csalóka fényével tűnik fel előtte, mert tizenkét évvel idősebb bátyjának, 
Jacgues-Josephnek terve, hogy részt vegyen az egyiptomi expedícióban, meg- 
hiúsul. 

Bizonyítványok és egyéb tanúságok szerint Frangois Figeacban rossz 
tanuló volt. Ezért bátyja, a tehetséges nyelvész, 1801-ben magával viszi 
Grenoble-ba és magára vállalja neveltetését. A tizenegy éves Francois a latin és 
görög nyelvben rövidesen egészen rendkívüli előrehaladásra tesz szert, majd 
meglepő eredménnyel sajátítja el a héber nyelvet. Bátyja, noha maga is ragyogó 
tehetség, mégis úgy érzi, hogy öccse hivatott a családi névnek dicsőséget sze- 
rezni. Magát szerényen csak Champollion-Figeacnak, majd később csupán 
Figeacnak nevezi. Az ifjú Francois ugyanebben az évben találkozott Fourier- 
vel. Fourier, a híres fizikus és matematikus részt vett az egyiptomi hadjáratban, 
a kairói Egyiptomi Intézet titkára, a francia kormány egyiptomi megbízottja, 
a bíróságok főnöke és mindezen felül a tudományos bizottság lelke volt. Akko- 
riban, mint az isére-i kerület elöljárója, Grenoble-ba költözött, és rövidesen 
számos kiváló embert gyűjtött maga köré. Egy iskolai szemle alkalmával vitába 
bocsátkozott Francois-val, felfigyel rá, meghívja magához és megmutatja a 
gyermeknek egyiptomi gyűjteményét. A sötét bőrű fiú elbűvölten bámulja az 
első papirusztöredékeket, lenyűgözötten tekint a kőtáblák hieroglifáira. 
,;, El lehet ezt olvasni?" - kérdezi. Fourier fejét rázza. ,, Én el fogom olvasni!" - 

mondja a kis Champollion teljes meggyőződéssel. (Később gyakran tett említést 
erről a párbeszédről.) 

, Néhány év múlva elolvasom! Majd ha nagy leszek!" 

Nem emlékeztet-e ez a történet egy másik kisfiúra ? Aki éppilyen meggyő- 
ződéssel, épp ilyen látnoki biztonsággal jelentette ki apjának: , Én meg fogom 
találni Tróját!" De mennyire különböző utakon, milyen teljesen más módszerrel 
indultak gyermekkori álmaik megvalósítására! Schliemann mint igazi autodi- 
dakta és Champollion, aki egy pillanatra sem tért le a tudományos képzés meg- 
szabott útjáról. (Ezt az utat mindenesetre olyan gyors iramban tette meg, hogy 
minden társát jóval túlszárnyalta.) Míg Schliemann alapvető szakmai ismere- 
tek híján kezdte meg működését, Champollion az akkori évszázad tudományos 
ismereteit magáénak mondhatta. 

Tanulmányait bátyja irányította. Igyekezett a gyermek kielégíthetetlen, 
félelmetes tudásszomját fékezni, de eredménytelenül. Champollion bebarangolta 
a tudományok legtávolabbi területeit és legmeredekebb csúcsait. Tizenkét éves 
korában írja első, igen különös tárgyú könyvét: a , Híres kutyák története" 
címen. Mivel rendszerező, áttekintő történelmi művek hiánya gátolja munkájá- 
ban, felállít egy történelmi táblázatot, amelynek , Kronológia Ádámtól ifjabb 
Champollionig" címet adja. 

Champollion itt közvetve bátyjára céloz, midőn magát az , ifjabbnak" 
nevezi, noha bátyja, mivel érezte, hogy öccse, Francois adja meg majd a családi 
név fényét, nem használta a Champollion nevet. 

Tizenhárom éves korában nekilát az arab, szíriai, kaldeus és kopt nyelv 
elsajátításának. Különös módon minden amit tanul, cselekszik, s ami vonzza, 
Egyiptom bűvkörébe tartozik. Bármivel foglalkozik, önkéntelenül is egyiptomi 
ismereteit gazdagítja. Az ókínai nyelvet csak azért tanulmányozza, hogy kimu- 
tathassa ennek rokonságát az óegyiptomival! Zend, pehlevi és párszi szövegpró- 
bákkal kísérletezik, a legtávolabbi nyelveket, a legobskurusabb anyagot tanul- 
mányozza, ami csak Fourier révén Grenoble-ba jut. Minden fellelhető anyagot 
összegyűjt és 1807 nyarán, tizenhét éves korában elkészíti a fáraók birodalmá- 
nak, Egyiptomnak első történelmi térképét. 

Merész vállalkozás volt, annál is inkább, mert ehhez semmilyen más forrás 
nem állt rendelkezésére, mint a Biblia vonatkozó utalásai, rendszerint töredékes 
latin, arab és héber szövegek, valamint a XVII. századig Felső- Egyiptomban 
még használt kopt nyelv, az egyetlen, mely bizonyos kapcsolatot teremthetett 
az ősi egyiptomi nyelvhez. 

Egyidejűleg anyagot gyűjtött össze egy könyv megírásához. Elhatározta, 
hogy Párizsba utazik. A grenoble-i akadémia azonban megkívánta a szokásos 
évzáró előadás megtartását. Az akadémia vezetői szokványos beszédre gondol- 
tak, szónoki teljesítményre. Champollion azonban záróelőadásként elkészíti az 
,, Egypte sous les Pharaons" című könyvének vázlatát. 

1807. szeptember 1-én olvassa fel a bevezetést. Egy karcsú, nyúlánk ifjú 
áll gyertyaegyenesen az akadémia tagjai előtt. Merész megállapításokkal fogai- 

mazott beszéde, meggyőzően logikus előadása, rendkívüli hatást kelt. Atizenhét 
éves ifjút egyhangúlag az akadémia tagjává választják. Renauldon, az elnök 
feláll és az ifjút átkarolva így szól: , Midőn az akadémia önt, fiatal kora ellenére 
tagjai sorába választja, tekintetbe veszi eddigi teljesítményeit, de még inkább 
számít további eredményes munkásságára! Meg vagyunk róla győződve, hogy 
ön reményeinket valóra váltja, és ha munkásságával majdan hírnevet szerzett, 
visszaemlékezik majd arra, hogy az első bíztatást akadémiánktól kapta." 

Így egyik napról a másikra Champollionból akadémiai tag lett. 

Mikor elhagyja az épületet, eszméletlenül összeesik. Abban az időben túl 
érzékeny. Nemcsak szellemileg szárnyalja túl ifjú korát - többen már zseninek 
ismerik el, hanem testi fejlettsége is meghaladja éveit. (Amikor az iskolapadot 
elhagyva nősülni szándékozik, ez többet jelent nála puszta diákrajongásnál.) 
Életének új szakasza előtt áll. Hatalmas várost lát maga előtt, Európa központ- 
ját, a szellemi élet, a politika és kaland fellegvárát, Párizst. Míg a nehézkes kocsi- 
ban bátyjával együtt hetven órán át döcögtek Párizs felé, álom és valóság közt 
hánykolódva, sokat gondolkodik, elmerül sárgult papiruszok és tucatnyi nyelv 
szavainak sokaságában, hieroglifákkal sűrűn borított kövek képe lebeg előtte. 
Köztük ott feketéllik a titokzatos rosette-i bazaltkő, melyet néhány napja látott 
meg először, mikor Fourier-től búcsúzott, feliratán töri a fejét szüntelenül. 

És ekkor - van erről is hiteles feljegyzés - hirtelen bátyja felé fordulva 
hangosan folytatja gondolatait, szavakba foglalja élete titkos reményét, mely 
ebben a pillanatban teljes bizonyossággá válik előtte, sötét szemei tűzben égnek, 
mikor megszólal: , Megfejtem a hieroglifákat! Tudom, hogy megfejtem!" 


Azt tartják, hogy Dhautpoul talált rá a rosette-i kőlapra. Dhautpoul azon- 
ban csupán a hadmérnöki csapatok parancsnoka volt, annak az embernek a fő- 
nöke, aki valóban rátalált. Más források állandóan Bouchard nevét emlegetik. 
Bouchard viszont a Rosette-től 7,5 kilométerre északnyugatra fekvő Rachid 
erődnek mindössze erődítményi munkálatait irányító tisztje volt, aki nem tett 
egyebet, mint hogy később Kairóba szállította a követ. 

A kőlap tényleges megtalálója egy ismeretlen katona. Sohasem tudjuk meg, 
hogy mikor csákánya a kőbe ütközött, vajon mint tudományosan képzett ember 
ismerte-e fel a lelet értékét, vagy csak a látvány szokatlan érdekességétől meg- 
igézve kezdett el gyermeki naivitással kiáltozni a titokzatos jelekkel telerótt 
kőlap láttán. 

Az erődítmény romjai alól váratlanul felbukkanó kőlap akkora volt, mint 
egy asztallap, finoman szemcsés, acélkemény fekete bazaltból. Csiszolt felén 
három sávban három felirat, mely a kétezer év alatt rárakódott homokszemcsék 
horzsolása folytán lekopott, elmosódott. A három felirat közt az első tizennégy 
sor hieroglifikus, a következő huszonkét sor demotikus egyiptomi jelekkel, 
míg az alsó ötvennégy sor görög betűkkel van írva. 

Görög, vagyis olvasható, érthető betűkkel! 

Napóleon egyik tábornoka, aki kedvtelésből foglalkozott a göröggel, rög- 


tön nekilátott a szöveg fordításának. Fogadalmi feliratról van szó - állapította 
meg a tábornok -, melyben a memphisi papság az időszámításunk előtti 196. 
évben V. Ptolemaiost jótéteményeiért dicsőíti. 

Alexandria kapitulációja után a kőtábla a többi francia zsákmánnyal együtt 
a londoni British Museumba került. A Bizottság, hasonlóan a többi lelethez, 
erről is másolatot és lenyomatokat készített. Ezek eljutottak Párizsba, és a fran- 
cia tudósok sietve fogtak hozzá a szövegek összehasonlításához. 

Igen, összehasonlító munkába fogtak, mert mi sem volt természetesebb, 
mint az a feltevés, hogy a három feliratsáv - már csak az elrendezésükből is 
következtethetőleg - azonos szöveget tartalmaz. Már a Courrier de I Egyipte is 
célzott erre. Hangoztatta, hogy ez a kőlap a holt birodalomba vezető kapu 
kulcsa, itt kell rejtőznie annak a lehetőségnek, hogy Egyiptom titkát az egyipto- 
miak segítségével deríthessük fel. A görög szövegű felirat lefordítása után a 
hieroglifák megfejtése okozhatott-e különösebb nehézséget, hiszen szövegük- 
nek egyezniük kellett a görög szavakkal, fogalmakkal és nevekkel ? 

Az akkori idők legjobb koponyái fáradoztak a megoldáson, nemcsak Fran- 
ciaországban, hanem Angliában is (itt az eredeti kőlap alapján), Németország- 
ban és Itáliában is. Mindhiába! Mert egytől egyig mindenki téves feltevésből 
indult ki és Hérodotosig visszavezethető elképzelésben élt a hieroglifák értelme- 
zésének megítélésében. A hamis elképzelésekhez való ragaszkodás a történelem 
folyamán gyakran volt állhatatos kísérője a kutató emberi szellemnek és számos 
esetben elhomályosította az elmék tisztánlátását. A hieroglifák titkának megfej- 
téséhez kopernikuszi fordulatnak kellett bekövetkeznie. Olyan ötletnek kellett 
kipattannia, mely a hagyományok korlátján áttörve, villámfényként hatol át a 
sötétségen. 

De Sacy - Champollion későbbi tanítómestere - kis jelentéktelen külsejű 
emberke volt, de híre messze túljárt Franciaország határain. Mikor a tizenhét 
éves Champollion - kit bátyja ajánlott be hozzá - először jelent meg előtte, 
nem volt sem zavart, sem elfogódott, és mint egykor tizenegy éves korában 
Grenoble-ban Fourier-t elbűvölte, magával ragadta De Sacyt is. 

De Sacy kezdetben bizalmatlan volt. A negyvenkilenc éves ember, kora 
tudományának tetőfokán, egy ifjúval állt itt szemben, ki , Egypte sous les 
Pharaons" című könyvében hallatlanul vakmerően, olyan tervhez merészelt 
nyúlni, melyről ő maga is kijelentette, hogy még nem jött el megvalósításának 
ideje. De mit mond később, emlékezéseiben erről az első találkozásról ? A bölcs 
ekkor már arról a mély hatásról beszél, melyet az ifjú reá gyakorolt. De hát 
csoda ez ? A könyv, melynek De Sacy csak bevezetését olvashatta, az év végére 
csaknem teljesen elkészült. A tizenhét éves ifjúnak tehát máris kijárt az elisme- 
rés, melyben hét évvel később, a mű megjelenése után, oly bőven részesült. 

Champollion teljesen elmerül tanulmányaiba. Elhárítja magától Párizsnak, 
a világvárosnak minden kísértését, beletemetkezik a könyvtárakba, intézetről 
intézetre lót-fut, a grenoble-i tudósoknak, kik mindig újból elárasztják leveleik- 


kel, száz megbízását intézi el és amellett a szanszkrit, arab és főleg a perzsa nyel- 
vet tanulmányozza. Közben bátyjától egyik levelében kínai nyelvtant kér 
, szórakozás céljából!" 

Annyira beleéli magát az arab szellembe, hogy hangja is elváltozik. Az 
egyik társaságban egy arab saját fajtájabelinek nézi, meghajol előtte és a szer- 
tartásos , Salamát"-tal akarja köszönteni. Egyiptomi ismeretei pusztán tanul- 
mányai alapján annyira elmélyülnek, hogy Somini de Manencoutrt, az akkoriban 
legnevesebb Afrika-utazó, egyik beszélgetésük után, meglepve kiált fel: 
, Ugyanúgy ismeri a szóban forgó országokat, mint jómagam!" 

Már egy év után olyan jól bírja a kopt nyelvet (, saját magammal beszél- 
getek koptul..." - írja), hogy gyakorlat céljából megfigyeléseit kopt nyelven, 
demotikus írásjelekkel jegyzi fel. És negyven évvel később történik az a hallat- 
lan eset, hogy egy tudós az egyik ilyen írást mint az Antoniusok idejéből szár- 
mazó eredeti egyiptomi szöveget adja ki és magyarázza igen elmésen. Íme, 
Beringer kövületekről szóló könyvének francia párhuzama! 

Champollion közben nyomorog, keserves nélkülözések közepette tengeti 
életét. Ha bátyja nem volna, aki mindig a legönzetlenebbül támogatja, éhen 
pusztulna. Egy nyomorúságos szobában lakik a Louvre mellett, ezért tizennyolc 
frank bért fizet. De még ezzel is adós marad, kérésekkel ostromolja fivérét, 
tanácstalan, nem képes gazdálkodni. Viszont megdöbben, amikor arról érte- 
sül, hogy fivére kénytelen lesz könyvtárát elzálogosítani, ha Francois nem 
takarékoskodik jobban. Még jobban takarékoskodjék ? Cipője rongyos, kabátja 
elnyűtt. Végül már társaságban is röstell megjelenni. Egyik szokatlanul kemény 
párizsi tél folyamán megbetegszik és a nyirkos hidegben megtámadj a a kór, mely 
később halálának okozója lesz. 

A császárnak katonákra van szüksége, 1808-ban kezdődik az újoncok soro- 
zása, tizenhat éves korától kezdve mindenkit behívnak. Champolliont rémület 
fogja el. Egész lénye fellázad a kényszer ellen. Ö, aki szellemi téren a legnagyobb 
fegyelemről tesz tanúságot, megborzad a gárdacsapatok bárgyú katonai fegyelme 
láttán, mely minden szellemet egy szintre szorít. Vajon nem szenvedett-e már 
Winckelmann is a militarizmus fenyegetésétől ? , Vannak napok, amikor telje- 
sen elvesztem a fejemet" - írja kétségbeesetten bátyjának. 

Az áldozatkész testvér ezúttal is segít. Mozgósítja a jó barátokat, rengeteg 
beadványt, levelet ír és végül eléri, hogy Champollion tovább dolgozhasson. 
Egy fegyvercsörtetéstől mámoros korszakban továbbra is holt nyelvek tanul- 
mányozásának szentelheti magát. 

Ami ezenkívül foglalkoztatta, sőt olyan ellenállhatatlanul vonzotta, hogy 
időnként még a katonai behívó fenyegető veszélyét is elfeledte, a rosette-i kő 
tanulmányozása volt. Ügy, mint később Schliemann, ki miután már az összes 
európai nyelvet szóban és írásban bírta, csak az ógörögtől vonakodott - noha 
ez volt vágyainak netovábbja -, mert sejtette, hogyha ennek tanulmányozásába 
belefog, menthetetlenül rabjává válik - éppúgy Champollion minden gondolata 
is a háromnyelvű kőlap körül keringett, ahhoz tapadt, mint a folyondár. De 


minél jobban megközelítette, annál lassabban, annál tétovábban haladt előre . . . 
Mintha az lett volna az érzése, nem tett még eleget ahhoz, hogy kellően felké- 
szülve, kora minden tudományával felvértezve vághasson neki a nagy problé- 
mának. 

Egyszerre azonban, a rosette-i kő egyik Londonban készült másolata lát- 
tán, nem tudja magát tovább türtőztetni. Jóllehet még ezúttal sem fog hozzá a 
tulajdonképpeni megfejtéshez - mert megelégszik a rosette-i kőnek egy papi- 
russzal való összehasonlításával -, mégis egy csapásra sikerül neki a fekete kö- 
vön látható betűk egész sorának helyes hangértékét megállapítani önállóan! 
, , Bemutatom neked első ténykedésemet" - írja a tizennyolc éves fiú 1808. 
augusztus 30-án bátyjának. És módszerének fejtegetése közben először tör ki a 
szerény fiatal sorai mögül a felfedező büszkesége. 

Amikor sikerült megtennie az első lépést, mikor tudja már, hogy megta- 
lálta az eredményhez és dicsőséghez vezető helyes utat, villámcsapásként sújt le 
reá egy hír. Semmi egyebet nem látott a célhoz vezető úton, csak munkát, ve- 
sződséget, nélkülözést, de ezt mind magára vállalva haladt előre. És ekkor érke- 
zett a hír, mely értelmét szegte minden addigi tevékenységének, minden hité- 
nek, reményének, tudásának: a hieroglifákat megfejtették! 

Hasonló esettel találkozunk más kutatás területén is. Például a Déli-sark 
meghódítása körüli évtizedes harc során játszódott le egy ugyanolyan pillanat, 
mint amilyet Champollion élt át, mikor megtudta, hogy valaki más már meg- 
előzte. Ott Scott kapitány közelítette meg néhány emberrel, néhány szánnal és 
kutyával, borzalmas viszontagságok közepette a Déli-sarkot. És akkor, az éh- 
ségtől és kimerültségtől félig aléltan, de elsőségének büszke tudatában, a szűz- 
nek tartott fehér hómezőn, hirtelen megpillantott egy zászlót: Amundsen zász- 
laját! 

Amint mondottuk, ez a párhuzam drámaibb, mert nyomon követte a jeges 
halál. De vajon mennyiben különbözött az ifjú Champollion érzése Scott kapi- 
tányétól ? És az sem volt számára vigasz, hogy az egyidejű felfedezések száza- 
dában hasonló eset megtörtént másokkal is, akiket bizonyára ugyanaz az érzés 
fogott el, mint Scott kapitányt a zászló láttán. 

Villámcsapásként érte Champolliont ez a hír, de hirtelen múló volt hatása 
is. Amundsen zászlaja szilárdan állt győzelme jeléül. De egyáltalán nem állt 
szilárd alapon a hieroglifák megfejtése. 

Champolliont az utcán érte a hír, útban a College de France felé. Egy 
barátja közölte vele lélekszakadva, nem sejtve, mivel viaskodott Champollion 
évek óta, miről álmodott, miért lelkesedett, min dolgozott hosszú napokon és 
éjjeleken át, miért éhezett, nélkülözött és alázkodott meg számtalanszor. Meg- 
döbbent, midőn Champollion megtántorodott és belekapaszkodott. 

, Alexandre Lenoir!" - mondja a barátja. , Most jelent meg műve egy kis 
füzet alakjában, Címe: :Nouvelle Explicationx, és a hieroglifák teljes megfej- 
tését tartalmazza! Képzeld csak, mit jelent ez!" 

És ezt neki mondja! 


, Lenoir?" - kérdi fejét csóválva Champollion, majd felvillan benne a 
remény apró szikrája. Hiszen csak tegnap találkozott Lenoirral. Egy éve ismeri 
őt. Nagy tekintélyű tudós ugyan, de semmi esetre sem lángelme. ,, Ez lehetet- 


len!" - kiált fel Champollion. - ,, Erről soha senki nem beszélt, még Lenoir 
maga sem szólt róla egy szót sem!" 
, Te ezen csodálkozol?" - kérdi a barátja. - , Ki bolond ilyen felfedezést 


idő előtt elárulni ? 

Champollion hirtelen felocsúdik. , Ki a kiadó?" - kiáltja, és már rohan is. 
Remegő kézzel számolja le a frankokat a könyvesbolt poros asztalára. A kis 
füzetnek még csak néhány példánya került eladásra. Champollion hazarohan, 
kopott pamlagjára veti magát és olvasni kezdi. 

Rövid idő múlva özvegy Mécranné pokoli lármát hall bérlője szobájából. 
A konyhaasztalra csapja fazekait, rémülten hallgatózik, majd átsiet és benyit. 
Ott fekszik a pamlagon Francois Champollion, teste vonaglik, ajkáról tagolat- 
lan szavak törnek elő, de nevet, kétséget kizáróan nevet, szinte rázza valami 
hisztérikus nevetőgörcs. 

Kezében Lenoir könyve. A hieroglifák megfejtése ? Ezúttal valaki idő előtt 
tűzte ki zászlaját! Champollion a megfejtési lehetőségek teljes ismeretében 
pontosan meg tudja ítélni, hogy Lenoir minden állítása merő képtelenség, lég- 
ből kapott badarság, a szabad fantázia és tévúton haladó tudomány kalandos 
keveréke. 

De a csapás borzasztó volt. Nem felejtheti el soha. A puszta hír megrázó 
hatása felfedte előtte, hogy lelkileg mennyire eggyé forrott már azzal a feladat- 
tal, hogy szólásra bírja a holt jeleket. Mikor kimerültségében végre elnyomja 
az álom, vad víziók űzik, hajszolják. Mély bódulatában egyiptomi hangokat vél 
hallani, s álmán keresztül ébred tudatára annak, amit a gyakorlati élet elhomá- 
lyosított előtte: megszállott volt, a hieroglifák őrültje, ördöngös rögeszméjé- 
nek rabja. 

De álmai a siker felé viszik. A siker felé, melyet szinte kézzelfoghatóan 
érzékel a tizennyolc éves fiú, aki nyugtalanul hánykolódva fekhelyén, még nem 
tudta, hogy célja eléréséig több mint tizenkét évnek kell eltelnie. Nem sejti még, 
hogy mindig újból és újból vissza fogják az események vetni, hogy végül őt, 
kinek minden gondolatát a fáraók országa és a hieroglifák töltik be, egy szép 
napon hazaárulás vádjával száműzni fogják. 


11, FEJEZET 
A , HAZAÁRULÓ" MEGFEJTI A HIEROGLIFÁKAT 


nyozása után, egyik dolgozatában a köztársaságot nyilvánította az egyet- 
len ésszerű államformának. Azok között a szellemi áramlatok között nevelke- 
dett, amelyek a felvilágosodás századát előkészítették, és a nagy forradalmat 
kiváltották. Champollion éppen ezért szenvedett az újjászülető zsarnokságtól, 
mely előbb a rendeletekbe és határozatokba lopta be magát, majd Napóleon 
császárrá koronázásával nyíltan felfedte valódi lényét. Bátyjával ellentétben, kit 
Napóleon varázsa magával ragadott, ő kritikus maradt még a nagy sikerekkel 
szemben is, és gondolatban sem szegődött a francia sas diadalútjának nyomába. 

Nem célunk ezen a helyen Champollion politikai fejlődését végigkísérni, 
de vajon elhallgassuk-e, hogy ő volt az az egyiptológus, aki fékezhetetlen sza- 
badságvágyát követve, zászlóval kezében vett részt Grenoble fellegvárának 
meghódításában ? ö, aki szenvedett Napóleon kemény uralma alatt, a Bourbo- 
nokat még kevésbé szenvedhette, úgyhogy végül ismét csak ő volt az, aki a 
liliomos lobogót saját kezűleg szedte le a citadella tornyáról, és helyébe a bona- 
partisták másfél évtizede lobogtatott zászlaját tűzte ki, melyben akkor már a 
szabadság jelképét látta. 

Champollion újra Grenoble-ban volt. 1809. július 10-én az egyetem törté- 
nelemtanárává nevezték ki. Tizenkilenc éves korában tehát tanár lett ugyanazon 
az egyetemen, amelynek hallgatója volt. Diákjai között olyanok is hallgatták 
előadásait, kik két évvel előbb még vele együtt szorongtak az iskolapadban. 
Csoda-e, ha ellenségeskedés és áskálódás vette körül, főleg a magukat kijátszott- 
nak és mellőzöttnek érző idősebb tanárok részéről ? 

És miféle eszméket hirdetett a fiatal történelemtanár! A történelemkutatás 
célkitűzését az igazságra való törekvésben látta és ezen sem bourboni, sem 
napóleoni igazságot, hanem egyszerűen igazságot értett. Ennek érdekében a 
tudomány szabadságát követelte, melyen szintén feltétlen szabadságot értett, és 
nem az engedélyekhez, tilalmakhoz, mindenkori hatalmi követelésekhez alkal- 
mazkodó szabadságot. A nagy forradalom vezéralakjainak szabadságeszméit 
követelte, melyeket évről évre kijátszottak és elárultak. 

Politikai nézetei ezért szükségszerűen ellentétbe kerültek a , napi politi- 
kával". Soha nem árulja el eszméit, de gyakran bátortalanná válik. Egy idézetet 


A tizenkét éves Champollion, az ótestamentum eredeti szövegének tanulmá- 


említ bátyjának, melyet mások alighanem Voltaire , Candide"-jának végszavai- 
ból merítettek volna, ő azonban mint orientalista, a Kelet egyik szent könyvé- 
ből idézett: , Tedd termővé földjeidet! A Zend-Avesztában olvashatjuk, hogy 
többet ér hat négyszögölnyi kopár földet termővé tenni, mint huszonnégy csa- 
tát nyerni, s én ugyanezen a véleményen vagyok!" Nem sokkal később, miután 
már szinte belebetegszik az őt körülvevő intrikákba, és kollégái rosszindulatú 
mesterkedéseikkel elérték azt is, hogy fizetését negyedére csökkentsék, ezt írja 
bátyjának: , Sorsom eldőlt, szegény vagyok, akár Diogenés, és hozzá hasonlóan 
én is megpróbálok magamnak egy hordót meg egy zsákot szerezni, melybe 
belebújhatok. Megélhetésem gondját ezután majd az athéniek közismert nagy- 
lelkűségére bízom." 

Szatírákat ír Napóleon ellen. De amikor Napóleon bukása végre bekövet- 
kezik, és a szövetségesek 1814. április 14-én bevonulnak Grenoble városába, 
keserű tépelődéssel kérdi, vajon a zsarnok uralmának letűnésével elkövetkez- 
het-e valóban az eszmék uralma ? Champollion nem bízik benne. 

De bármilyen heves is a nép és a tudomány szabadságáért való rajongása, 
felülmúlhatja-e azt a szenvedélyt, ami őt egyiptomi tanulmányai felé hajtja! 
Most is, mint mindig, hihetetlenül termékeny. Sok mellékes dologgal foglal- 
kozik; egy kopt szótárt szerkeszt magának, egyidejűleg színdarabokat ír a gre- 
noble-i szalonok számára, többek között egy Iphigenia-drámát. Dalokat, poli- 
tikai színezetű sanzonokat költ. Ezek íróasztaláról egyenesen az utcára, a nép 
ajkára kerülnek. Ilyen ténykedés német szaktudósoknál szinte elképzelhetetlen, 
de Franciaországban ez tradíció, mely még a XII. században, Pierre Abélard 
szereplésével kezdődött. De mindezeken túl Champollion továbbra is élete 
egyetlen céljának szenteli magát. Egyre mélyebben merül bele Egyiptom tit- 
kaiba. Ez köti le teljesen, akár a császárt, akár a királyt éltetik az utcán. Szám- 
talan dolgozatot ír, könyvanyagot gyűjt, más szerzőknek segít szerte a világon, 
tanít, középszerű diákokkal bajlódik. Mindez azonban felőrli idegeit, aláássa 
egészségét. Így ír 1816 decemberében: , Kopt szótáram egyre gyarapszik, de 
szerzőjéről pont az ellenkezőjét állíthatom." Keservesen sóhajt fel, mikor mű- 
vét még az 1069. oldalra érve sem tudja befejezni. 

Közben Európa újból felnyög Napóleon ökle alatt, eljön a , száz nap", 
romba dönti a keservesen elért eredményeket. Az üldözöttek üldözőkké válnak, 
az uralkodók alattvalókká, a király földönfutóvá lesz. Az események Champol- 
liont is kiűzik dolgozószobájából. Napóleon visszatér! Az újságok a hazugsá- 
gok mérföldköveivel szegélyezik útját és szinte operettszerű fokozatokban har- 
sogják: ,A szörnyeteg kiszabadult!" ,A fenevad Cannes-nál partra szállt!" 
5 A zsarnok Lyonban volt!" , A trónbitorló hatvan órányira van a fővárostól!" 
,, Bonaparte gyors léptekkel közeledik!" , Napóleon holnapra már városunk 
falai közt lesz!" , Őfelsége Fontainebleau-ban tartózkodik!" 

Március 7-én a főváros felé vezető úton Napóleon eléri Grenoble városát. 
Dohányszelencéjével kopogtat a kapun. Az éjszakában fáklyafény lobogja kö- 
rül. Világtörténelmi opera jelenet, mert Napóleon egy idegtépő percen keresztül 


néz farkasszemet a sáncokon összevissza futkosó tüzérek ágyúival. Azután fel- 
harsan a kiáltás: ,, Éljen Napóleon!", és a , kalandor bevonul, hogy császárként 
hagyja el a várost". A Dauphiné szívében fekvő Grenoble ugyanis a legfonto- 
sabb támaszpont, melyet meg kellett nyernie. 

Champollion bátyja, Figeac, aki mindig is rajongott a császárért, most vég- 
leg bűvkörébe került. Napóleonnak magántitkárra van szüksége. A polgármes- 
ter Figeacot mutatja be neki, s nevét készakarva helytelenül betűzi , Champo- 
léon"-nak, mire Napóleon örömmel kiáltja: , Milyen jó előjel, saját nevem felét 
viseli!" Maga Champollion is jelen van. Napóleon kérdezősködik munkája 
felől, értesül a kopt nyelvtanról, a szótárról. A császár el van ragadtatva a fiatal 
tudóstól, akit ez teljesen hidegen hagy, hiszen azok az uralkodók, kikkel tizen- 
két éves kora óta érintkezett, sokkal közelebb álltak az istenekhez, mint Napó- 
leon. A császár hosszasan elbeszélget vele, imperátori hangulatában megígéri 
neki a két mű párizsi kinyomtatását, sőt mi több, másnap meg is látogatja a 
könyvtárban, mindig újból visszatér nyelvtanulmányaira - és mindezt azokban 
a rövid napokban és órákban teszi, amikor világuralma visszahódítására indul. 
Két hódító áll szemben egymással, mindkettőjük célja Egyiptom meghódítása. 
Egyikük Egyiptomot politikai terveibe igyekezett bevonni (ezer zsilip építését 
tervezte Napóleon annak idején, hogy Egyiptom gazdasági jövedelmezőségét 
minden időkre biztosítsa), és most, hogy közelebbit hall a kopt nyelvről, újra 
fellelkesülve nyomban elhatározza, hogy ezt a nyelvet majd az egyiptomi nép 
egységes nyelvévé emeli. És a másik, aki Egyiptomot még soha nem látta, de 
már százszor és ezerszer varázsolta lelki szeme elé az ősi, letűnt birodalmat, 
értelmével és tudásával akarja még majd később meghódítani. 

Napóleon napjai azonban meg vannak számlálva. Amilyen meglepetés- 
szerűen gyors volt másodszori felemelkedése, ugyanolyan hirtelenséggel követ- 
kezett be másodszori bukása. Míg Elba csupán kirándulóhely volt számára, 
Szent Ilona szigete halálos ágya lesz. 

A Bourbonok ismét bevonulnak Párizsba. Nem erősek, nem hatalmasak, 
tehát nem is bosszúvágyók. Természetesen mégis százakat ítélnek számkive- 
tésre. Figeac, mivel Napóleont Párizsba követte, most szintén üldözött. Nem 
csoda, hogy a politikai eljárások hajszájában - nem is szólva azokról az irigyek- 
ről, akik a fiatal grenoble-i tanárt körülvették - a két testvér között nem tesznek 
különbséget, hiszen tudományos téren is gyakran összetévesztették őket. De 
ez bajos is lett volna, hiszen a fiatalabbik Champollion - miközben kétségbe- 
esetten igyekezett egy egyiptomi papirusz megszerzésére ezer frankot össze- 
szedni - , a száz nap" utolsó óráiban szintén segédkezet nyújtott a szabadság 
ügyét szolgáló, most azonban rossz szemmel nézett , Dauphinéi Szövetség" 
megalapításához. 

Amikor a royalisták Grenoble felé közeledtek, Champollion teljesen félre- 
ismerve a nagyobb szabadság lehetőségét, a sáncokon szítja az ellenállást. De 
mi történik ekkor? Abban a pillanatban, amikor Latour tábornok megnyitja 
a tüzet a belvárosra, és Champollion veszélyeztetve látja a tudományt, úgyszin- 


tén saját munkásságának gyümölcsét, politikának és katonaságnak hátat for- 
dítva, hanyatt-homlok rohan le a sáncokról, fel a könyvtár második emeletére, 
ahol vizet és homokot cipelve, élete kockáztatásával menti papiruszait. 

Champollion, az elbocsátott professzor, a száműzött , hazaáruló", ezekben 
a napokban fogott hozzá a hieroglifák végleges megfejtéséhez. Száműzetése 
másfél évig tartott. Fáradhatatlanul folytatja munkáját, állomáshelyei megint 
Grenoble és Párizs. Majd hazaárulási per fenyegeti, úgyhogy 1821 júliusában 
szökevényként hagyja el a várost, mely tanúja volt diákból akadémikussá való 
felemelkedésének. Egy év múlva mindamellett kiadja ,, Lettre a M. Dacier, rela- 
tíve á lValphabet des hiéroglyphes phonétigues" című írását, azt az írást, mely 
a megfejtés alapjait tartalmazza. És Champollion neve ismét közszájon forog, 
ajkára veszi mindenki, aki eddig kielégületlenül és szomjazva tekintett a pira- 
misok és ősi templomok rejtélyei felé. 


Hogy a hieroglifákat, melyekkel az ókori írók egész sora foglalkozott, 
melyeket a középkorban nyugaton a legkülönbözőképpen értelmeznek, s melyek 
a napóleoni expedíció nyomán számtalan másolatban kerültek a tudósok aszta- 
laira, és hozzáférhetővé váltak a nagy nyilvánosság számára, ez ideig mégsem 
tudta senki megfejteni, mindez - bármilyen különösen hangzik is - nem csupán 
tehetetlenségre, nemcsak a többség ismerethiányára vezethető vissza, hanem 
egyben megtévesztés eredménye, melyet egyetlen ember indított el. 

Már Hérodotos, Strabón és Diodóros is említette Egyiptomot: hierogli- 
fáit érthetetlen képírásnak nyilvánították. Jelentésük részletes leírását csupán 
Hórapollón hagyta ránk az i. sz. IV. századból. Világos tehát, hogy minden 
egyéb támpont híján, Hórapollón írása lett minden további vizsgálódás kiin- 
dulópontja. Hórapollón azonban a hieroglifákat állandóan képírásnak tekin- 
tette, s így évszázadokon át a képek szimbolikus értelmét kutatták. Ez szabad 
teret nyitott a laikusok fantáziájának, a tudósokat pedig végképp kétségbe ejtette. 

Amikor Champollionnak végül csakugyan sikerült megfejtenie a hierogli- 
fákat, akkor derült csak ki, mennyi volt igaz Hórapollón írásaiból, a vizet ábrá- 
zoló hullámvonal, a házat jelentő alaprajz, az istent ábrázoló zászló ősi jelképei- 
nek értelmezéséből. A szimbólumoknak ilyen magyarázása, Hórapollón nyo- 
mán a késői feliratokra alkalmazva, tévutakra vezetett. 

Ezek a tévutak igen kalandosak voltak. Athanasius Kircher, a találékony 
jezsuita atya (többek között ő szerkesztette a laterna magicát is) 1650-1654-ig 
Rómában négy kötetet adott ki a hieroglifák megfejtéséről, melyek közül azon- 
ban egyetlenegy sem volt helyes, sőt még a legtávolabbról sem közelítette meg 
valódi értelmüket. A római császárok névmegjelöléseiben szereplő , autokra- 
tór"" jelcsoportot például a következőképpen olvasta: , A termékenység és 
minden növényzet megteremtője Osiris, kinek nagy nemző erejét a szent 
Mophta juttatja birodalmába az egekből." 


: Görögül a. m. , egyeduralkodó". 


FANEN " a 


De legalább felismerte a kopt nyelvnek, az egyiptomi későbbi változatának 
útmutató értékét, melynek fontosságát a többi tudósok egész serege tagadta. 

Száz évvel később De Guignes hieroglifikus összehasonlítások alapján a 
párizsi Académie des Inscriptions előtt kijelentette, hogy a kínaiak Egyiptom- 
ból kivándorolt gyarmatosok. Ám legalább (ez az , ám legalább" majd minden 
kutatóra alkalmazható, mert mindegyik rátalált egy-egy helyes nyomra) - a 
, Menés" egyiptomi királynevet helyesen olvasta. Nosza, egyik ellenfele ezt 
mindjárt , Manouph"-ra forgatta, ami Voltaire-t, korának legepésebb szatiri- 
kusát mérges kitörésre késztette az etimológusok ellen: , kiknél a magánhang- 
zók nem számítanak, és akik a mássalhangzókkal édeskeveset törődnek". 
(Egyébként ugyanebben az időben angol tudósok a fenti tétellel ellentétben az 
egyiptomiakat származtatták Kínából.) 

Feltételezhető volna, hogy a háromnyelvű kőlap felfedezése véget vetett 
a vad találgatásoknak. De éppen ellenkezőleg. A megfejtés lehetősége olyan 
kézenfekvőnek látszott, hogy most már laikusok is vállalkoztak rá. Egy név- 
telen drezdai kutató a rosette-i kő rövid hieroglifatöredékéből kibetűzte az egész 
görög szöveget. Az arab Ahmed Bin Abubekr , feltárt" egy olyan szöveget, me- 
lyet Hammer- Purgstall, az egyébként igen komoly orientalista, még le is fordí- 
tott. Egy párizsi névtelen kutató az egyik denderai templomfeliratban a századik 
zsoltárt vélte felfedezni, és Genovában megjelent az úgynevezett ,, Pamphylai 
obeliszk" feliratának fordítása: ,a jámborok győzelméről a gonoszok felett", 
mely írás állítólag az i. e. négyezredik évből származik. 

A fantázia vadul csapongott. Különös önteltséggel és ostobasággal páro- 
sult Palin gróf esetében, aki azt állította magáról, hogy a rosette-i kő lényegét 
már az első pillanatban felismerte. Hórapollón írásai, pythagorasi tanok és kaba- 
lák segítségével olyan iramban fedte fel jelentését, hogy egyetlen átvirrasztott 
éjszaka alatt már megoldásra is jutott. Egy héttel később közzé is tette , ered- 
ményeit", és saját állítása szerint , csak a gyorsaság mentette meg őt a rendsze- 
res tévedésektől, melyek kizárólag túlzott gondolkodás következményei". 

Mindezeknek a megfejtéseknek kereszttüzében rendezett, hasonlítgatott, 
vizsgálódott Champollion, s fokról fokra haladt a megoldás felé, miközben 
olyasmi jutott a füléhez, hogy például Tandeau de St. Nicolas abbé egyik ki- 
adványában hajszálpontosan bebizonyította: a hieroglifák egyáltalán nem vol- 
tak írásjelek, hanem pusztán díszítő elemek. De Champollion továbbra sem 
zavartatta magát, és már 1815-ben így nyilatkozott Hórapollón írásáról: 
,, Ennek a műnek címe: :Hieroglyphicac, de éppenséggel nem fejti ki a hierog- 
lifák lényegét, hanem a szent szobrok szimbolikáját magyarázza, illetve az 
egyiptomi jelképekkel foglalkozik, melyek merőben különböznek a tulajdon- 
képpeni hieroglifáktól. Ez a nézetem ellenkezik az általános véleménnyel. Az 
egyiptomi szobrokon azonban fellelhető állításom bizonyítéka. A kőbe vésett 
jeleneteken ott találjuk a Hórapollónnál említett szent szoborműveket: a kí- 
gyót, mely saját farkába harap, a keselyűt, a tőle leírt helyzetben, a mennyei esőt, 


a fej nélküli embert, a galambot a babérággal stb. De ezeknek egyikét sem talál- 
juk meg a tulajdonképpeni hieroglifák közt." 

Ezekben az években a hieroglifákat misztikus, epikureus, kaballisztikus, 
asztrológiai vagy gnosztikus titkos tanok kifejezőinek tartották. Mezőgazda- 
sági, kereskedelmi, közigazgatási utalásokat olvastak ki belőlük a gyakorlati 
élet számára, majd bibliai fejezeteket, sőt özönvíz előtti irodalmat, kaldeus, hé- 
ber, kínai fejtegetéseket, , mintha az egyiptomiak egyáltalán nem rendelkeztek 
volna saját nyelvvel" - jegyzi meg ehhez Champollion. 

Mindezek a megfejtési próbálkozások többé-kevésbé Hórapollón írásaiból 
indultak ki. A helyes megfejtésnek csak egyetlen útja maradt, a Hórapollóné- 
val ellentétes mód. Champollion ezt az utat választotta. 


Nagy szellemi felfedezések időpontja nemigen rögzíthető. Számtalan gon- 
dolatfolyamatnak, az agy sokévi egyetlen problémára irányuló erőfeszítésének 
eredményei ezek, tudatos és öntudatlan felismerések, céltudatos figyelem és 
zavaros álmok kereszteződéséből alakulnak ki. Csak nagyon ritkán adódik a 
megoldás villanásszerű ötlet nyomán. 

Minden nagy felfedezés veszít nagyszerűségéből, amint előzményeit bon- 
colgatjuk. A tévutak együgyűeknek, a hamis elképzelések elvakultaknak, a 
problémák egyszerűen megoldhatóknak látszanak az utódok szemében. Ma már 
nehezen képzelhető el, mit jelentett Champollionnak, akkoriban a Hórapollónra 
felesküdött tudományos világgal szemben, lépésről lépésre saját véleményét 
érvényre juttatnia. Nem mintha a tudósok és sokan mások Hórapollónhoz, az 
emberhez húztak volna, mintha valami különös tekintélyt tiszteltek volna 
benne, mint ahogyan középkori kollégáik Aristotelésben vagy a későbbi teoló- 
gusok az egyházatyákban, hanem mert még a legnagyobb kételkedők sem láttak 
semmilyen más lehetőséget, mint azt, hogy a hieroglifa - képírás! A kutatók 
vesztére ugyanis ebben az esetben a tekintélyi nyilatkozat és a látszat pontosan 
megegyezett. Hórapollón írásaiból nemcsak az író szólt, aki az utolsó hierogli- 
fák leírásához másfél évezreddel közelebb állt, hanem egyben azt írta le, amit 
mindenki láthatott: képeket, képeket és újra csak képeket! 

És csak abban a meghatározhatatlan pillanatban, amikor Champollionban 
felötlött a gondolat, hogy a hieroglifák képei betűk (pontosabban , hangjelek"; 
saját maga először így fogalmazta: ,,. . . ha nem is szigorú betűrendhez igazodó 
jelek, de mégis hangjelek"), csak akkor következett be a nagy fordulat: Cham- 
pollion elfordulása Hórapollóntól. És ugyanez a lépés vezette a megfejtéshez. 
De lehet-e egyáltalán ötletről szó egy ilyen élet, ennyi munka után? Vagy 
szerencsés pillanatról? Alighogy először villant át agyán egy gondolat, máris 
újra elvetette. Amikor egy napon a fekvő kígyó képét az , f" hang jelével azono- 
sította, ezt a feltevést is, mint tarthatatlant félrelökte. Amikor más kutatók, 
így a skandináv Zoega és Akerbald, a francia De Sacy és elsősorban az angol 
Thomas Young a rosette-i kő démotikus rovatát , betűírásnak" ismerte fel, 
sikerült részletmegoldásokat találnia. De nem jutottak tovább vagy feladták a 


reménytelennek látszó harcot, vagy újra visszavonták korábbi megállapításai- 
kat, és De Sacy végképp kapitulált a hieroglifák előtt, amidőn kijelentette, hogy 
, olyan érintetlenül állnak ma is, miként a szent frigyláda!" 


Thomas Young, aki a démotikus rész megfejtésével kiváló eredményeket 
ért el, mert az ábrákat hangjeleknek olvasta, 1818-ban visszavonta állításait, 
mikor a Ptolemaios név kibetűzésénél a jeleket újra betűkre, egy- és kétszótagú 
hangértékekre bontotta. 

És itt vált nyilvánvalóvá a kétféle módszer s egyben a kétféle eredmény 
közötti különbség. Young, a természettudós, kétségkívül zseniális, de a nyelvé- 
szet terén iskolázatlan ember, sematikusan, összehasonlítás alapján dolgozott, 
elmés behelyettesítésekkel. De csak néhány szót tudott megfejteni, jóllehet 
intuíciójának fényes bizonyítéka Champollionnak az a későbbi beismerése, hogy 
kétszázhuszonegy jelképes csoportjából hetvenhatot helyesen értelmezett. 
Champollion azonban több mint tucatnyi ókori nyelvet ismert, és a kopt nyelv- 
ben való gyakorlata révén az óegyiptomi nyelv birodalmát bárki másnál sokkal 


12. ábra 


Azi. e. IV. évezred végéről szdrmazó képírásjel, amelyből később a tulajdonkép- 

beni hieroglifák különböző fajtái alakultak ki. Csak néhány évtizede tudjuk, hogy 

ez egy Horus-sályom által szimbolizált király.  Legyőzött szíriai országot tart 

pórázon (a képen ovális rajz egy hegyes szakállú szíriai fejével) , ami azt jelenti, hogy 

uralkodik fölötte. A jelképes Horus-sólyom hat lótuszvirágon ül, azaz : hatezer 

hadifoglyon. Az alul ábrázolt szigony alighanem az ország nevét jelenti, és a hullám- 

vonalakkal kitöltött téglalap azt fejezi ki, hogy ez az ország víz mellett terül el NÉ 
- mindkettő Szíriára utal 


jobban meg tudta közelíteni. Nem egyes szavakat vagy betűket talált ki, mint 
Young, hanem felismerte a rendszert. Nemcsak az egyes jeleket értelmezte, ha- 
nem magát az írást is olvashatóvá, taníthatóvá tette. A rendszer alapjának fel- 
ismerése után újra visszatérhetett ahhoz a már több ízben felmerült ötlethez, 
mely szerint a megfejtést a királyok nevével kell kezdeni. 


De miért éppen a királyok nevével ? Ez az elképzelés is természetes ma, 
ez a gondolat is egyszerűnek látszik. Mint már említettük, a rosette-i felirat 
tartalma szerint a papság Ptolemaios Epiphanés királyt különleges megtisztel- 
tetésekben részesítette. Ez a világosan olvasható görög szövegből mindjárt ki- 
tűnt, a hieroglifikus feliratban pedig ott, ahol a király név feltételezhető volt, 
egy ovális gyűrűbe foglalt jelcsoport szerepelt. Ezt a keretet (francia szakkifeje- 
zéssel) , cartouche"-nak szokták nevezni. Nem volt-e természetes ebben a 
, cartouche"-ban, az egyetlen kiemelt jelben, azt a szót keresni, amely kieme- 
lésre érdemes, ti. a király nevét. Több-e ez annál, amit egy értelmesebb tanuló 
is tenne, hogy ti. a Ptolemaios név betűit a megfelelő hieroglif jelek alá sora- 
koztatná, és ezzel (a régi írásmód szerint) a nyolc hieroglifjelet nyolc betűvel 


azonosítaná. 


Champollion munkája végén végre megtörtént a szakítás a hórapollóni 
hagyományokkal, melyek tizennégy évszázadon át keltettek zavart a fejekben. 
Nem csorbíthatja a felfedező megérdemelt diadalát az a körülmény sem, hogy 
jószerencséje mindjárt fényes igazolást is játszott kezére. 1815-ben rátaláltak 
az úgynevezett ,,Philai obeliszk"-re, melyet Banks régész 1821-ben Angliába 
szállított. Ezen is (mint a rosette-i kőtáblán) egy hieroglifikus és egy görög fel- 
irat szerepelt. És ezen is újra fellelhető volt a , cartouche"-ba foglalt, bekere- 
tezett Ptolemaios név. Itt azonban még egy feliratcsoport volt bekeretezve. 
Ebben Champollion - az obeliszk talpazatán olvasható görög 


af1—1 


Ptolemaios 


Kleopatra 


13- ábra 
A két ,, cartouche", amely Champolliont a hieroglifák megfejtésének he. 


felirat sugallatára - a Kleopatra nevet sejtette. Ez megint fölöttébb egyszerű- 
nek látszik, de mikor Champollion a két feliratcsoportot a vélt nevek szerint 
egymás alá írta (mégpedig a későbbi kiejtésnek megfelelő írásmód szerint), és 
mikor a Kleopatra név 2., 4. és 5. írásjele a Ptolemaios név 4., 3. és 1. jelével 
egyezett, megtalálta a hieroglifák megfejtésének nyitját. De nem csupán egy 
idegen írás megfejtését, hanem egyúttal Egyiptom minden zárt kapujának kul- 
csát is. 


Ma már tudjuk, milyen végtelenül bonyolult a hieroglifikus írásrendszer. 
Magától értetődően tanítják manapság a diákoknak azt, ami akkoriban még fel- 
ismerhetetlen volt, amihez Champollionnak az első megismerésre támaszkodva, 
keservesen kellett felküzdenie magát, ami akkor még áttekinthetetlen maradt 
három évezred homályában. 

Ma már ismerjük a hieroglifikus írások változatait, ismerjük fejlődésüket, 
mely a régi hieroglifáktól az úgynevezett hieratikus íráshoz, majd végül a még 
rövidebb, lekoptatottabb, közhasználatú , demotikus" íráshoz vezetett. Ezt a 
fejlődési folyamatot a tudósok Champollion idejében még nem ismerték. Ha 
felfedezéseik egy-egy feliratnál segítették is őket, a legközelebbinél csődöt 
mondtak. Ugyan melyik európai képes ma egy XII. századbeli szerzetes írását 


4. 


elolvasni, még ha a mai nyelvek egyikéről van is szó ? Sőt, egy középkori okirat 


díszes, cikornyás iniciáléjában a képzetlen ember még a szóban forgó betűt sem 
tudja felismerni, habár ezek az írások saját kultúránk körébe tartoztak, és még 
egy évezred sem választ el tőlük. A tudósok azonban a hieroglifák tanulmá- 
nyozása közben egy idegen kultúra írásfejlődésével álltak szemben háromezer 
év távlatában. 

Napjainkban már nem okozhat nehézséget a , hangjelek", , magyarázó 
jelek" megkülönböztetése. Ez a felosztás teremtett először rendet a jelek és 
képek sokféleségében. Senkit sem zavar, ha az egyik feliratot jobbról balra, a 
másikat balról jobbra, a harmadikat felülről lefelé 
kell olvasni, mert tudjuk, hogy - az azóta rögzített  Hicroglypb.  Hierat. —— Demot, 
különböző időszakokban - ez volt a szokás. Olasz- zés sss SE stétászáss 
országban Rosellini, Hollandiában Leemans, Francia- 
országban Rougé, Németországban  Lepsius és SH 1 y 
Brugsch munkássága nyomán egyik felismerés kö- 
vette a másikat. A papiruszok tízezrei kerültek Euró- 
pába, és az újabb meg újabb sír-, szobor- és temp- 
lomfeliratokat végül folyékonyan olvasták. Champol- M e) Ld 
lion halála után jelent meg , Grammaire Egyptienne" 
című műve (Párizs, 1837-1841), kevéssel utána ? 
óegyiptomi szótára, mely az első kísérlet volt e té- B asszái a 
ren; végül , Notices" és , Monuments" című írásai. 


(A nyelv magyarázása ezekben a munkákban az írás MM al r 
megfejtésével mindig karöltve halad.) Ezeknek az 

eredményeknek és a későbbi kutatásoknak alapján 


sikerült atudománynak a megfejtéstől az íráshoz ve- Pndei Jt 64 
zető, gyakorlatilag talán szükségtelen, mégis diadal- 

mas lépést megtennie. A sydenhami Kristálypalota f 

, Egyptian Court"-jában például Viktória királynő ő [/ p A 


és Albert királyi herceg neve hieroglifákban van meg- 

örökítve. A berlini Egyiptomi Múzeum alapítási ada- 14. ábra 

tait az épület udvarán hieroglifák hirdetik. A gizehi — Így alakultak át a fejlett 
der saő 8 z SL14; , zs hieroglifák, előbb a minden- 

Cheóps Piramison Lepsius táblája a kutató expedíció napi életben, hasziiáli. hieráti: 

költségeit viselő IV. Frigyes Vilmos nevét és uralko- xs, majd a még jobban leegy- 

dói címét hieroglifjegyekkel örökítette meg. szerűsített demotikus írássá 
Túlzás-e tehát, ha azt az embert, aki szólásra 

bírta az élettelen emlékeket - noha kutatásainak színhelyét harmincnyolc éves 

koráig csak feliratokból ismerte -, legalább első, valóságban megtett egyip- 


tomi útján végigkísérjük? 


A szobatudósnak nem mindig jut osztályrészül, hogy elméleteinek igazo- 
látás saját szemével is láthassa. Sokszor még arra sem nyílik alkalma, hogy való- 
ságban is felkeresse azokat a helyeket, ahol képzelete évtizedekig vándorolt. 

Champollionnak nagyszerű elméleti diadalát már nem volt alkalma tetézni 


még eredményes ásatásokkal is, de legalább eljutott Egyiptomba. Saját szemé- 
vel láthatta csöndes magányában folytatott elmélkedéseinek bizonyítékait. 

Champollion a puszta megfejtési kísér- 
leteken messze túlmenően, már ifjú korá- 
ban az ókori Egyiptom helyrajzi és idő- 
rendi feldolgozásán munkálkodott, és 
egy-egy szobor, egy-egy felirat időbeli 
meghatározásához a feltevések egész so- 
rát vonultatta fel. Amikor eljutott kuta- 
tásainak birodalmába, úgy érezhette ma- 
gát, mint a zoológus, aki csontmaradvá- 
nyok és kövületek nyomán dinoszauruszt 
szerkeszt, majd hirtelen a krétakorba ke- 
rülve egy igazival találkozik. 
Champollion egyiptomi expedíciója 
(1828 júliusától 1829 decemberéig) egyet- 
len diadalmenet. Csak Franciaország hi- 
vatalos képviselői nem felejtették el még, 
hogy egykor árulónak bélyegezték. (Az 
ellene folytatott eljárást a királyi toleran- 
cia jegyében megszüntették, de pontos 
részletek erről hiányoznak.) A bennszü- 
löttek mind elősereglettek megérkezése- 
kor, hogy saját szemükkel lássák azt az 
embert, , aki el tudja olvasni a régi kövek 
feliratait". Champollionnak vasfegyelmet 
kellett tartania, hogy expedíciója tagjait 
estéről estére visszaterelhesse a Níluson 
veszteglő , Hathor" és , Isis" nevű ha- 
jókra, ennek a két barátságos egyiptomi 
istennőnek oltalma alá. A bennszülöttek 
lelkesedése magával ragadja az expedíció 
tagjait, olyannyira, hogy Mohamed Bey- 
nek, Girge kormányzójának még a , Mar- 
seillaise"-t és a , Portici néma" szabadság- 


15 ábra 

Az egyiptomi , ábécé" legkésőbbi formáját ábrázoló 
táblázat. Huszonnégy betűből - de csupa mással- 
hangzójelből áll. Ebben az írásrendszerben egy olyan 
betűösszeállítás, . mint például ,,m-n-b", ,,viasz"-t is, 
, papirusznövény"-t is, de ,itfjú"-t is jelenthetett. 
Már ez a körülmény is világosan mutatja, milyen 
nehézséggel járt a megfejtés munkája 


dalait is eléneklik. Az expedíció emellett dolgozik is. Champollion útját a felfe- 
dezések és bizonyítékok sorozata jelzi. A memphisi kőbányákban a különböző 
korszakok alkotásait egyetlen pillantással felismeri és besorolja. Mit-Rahine-ban 
két templomot és egy teljes nekropolist (temetőt) fedez fel. Sakkarában (ahol né- 
hány év múlva Mariette akad számottevő lelőhelyre) rábukkan az , Onnos" 
királynévre, melynek eredetét biztos ítélettel mindjárt a legkorábbi időre he- 
lyezi. Tell-el-Amarnában megállapítja, hogy az óriási építmény, melyet Jomard 
gabonaraktárként jelölt meg, valójában a város nagy temploma volt. 

Champollionnak nagy elégtétel, hogy saját szemével megbizonyosodik 
egyik állítása igazáról, amiért hat évvel előbb az egész Egyiptomi Bizottság 
kinevette. 

A hajók Denderában kötnek ki. Előttük a templom, Egyiptom hatalmas 
templomainak egyike, melyről ma már tudjuk, hogy az Újbirodalom leg- 
hatalmasabb uralkodói, a XII. dinasztia királyai, III. Thutmósis, a Nagy 
Ramses és utóda, végül a Ptolemaiosok és a rómaiak: Augustus és Nerva császár 
emeltették, a kapu és kerítés falait pedig még Domitianus és Traianus is tovább 
építette. Ide érkeztek meg 1799. május 25-én Napóleon csapatai kimerítő mene- 
telés után, itt álltak lenyűgözve az eléjük táruló látvány előtt. Itt szakította 
félbe ezt megelőzően Desaix tábornok egész hadosztályával a mamelukok 
üldözését, annyira rabul ejtette a letűnt óegyiptomi birodalom hatalma és fen- 
sége. Itt állott Champollion is, leírások, rajzok és feliratmásolatok révén csak- 
nem minden részlettel szinte meghitt barátságban. (Hányszor beszélgetett 
mindezekről Denonnal, Desaix tábornok kísérőjével!) Éjszaka volt, csillogó, 
holdvilágos egyiptomi éjszaka, Champollion engedett kísérői sürgetésének 
és az expedíció tizenöt tudósa, szinte feltartóztathatatlan kényszer alatt, 
Champollionnal élükön, valósággal megrohamozta a templomot. Egyiptomi 
szemlélő beduin csapatnak, európai pedig egy sereg jól felfegyverzett karthauzi 
barátnak nézhette volna a társaságot. 


L Hőte, az expedíció egyik résztvevője szinte elcsukló hangon így nyilat- 
kozott: , Vaktában nekivágtunk egy pálmaligetnek - tündéri látvány tárult 
elénk a holdvilágban. Azután magas fűbe, tüskék és bozótok közé visz utunk. 
Visszaforduljunk? Nem, ezt nem akarjuk. Továbbmenjünk? De hogyan? 
Elkezdünk hangosan kiáltozni, de csak távoli kutyaugatás válaszol. Ekkor meg- 
pillantunk egy fal alatt bóbiskoló fellahot. Hiányos öltözéke mindössze néhány 
fekete rongyból áll. Bottal felfegyverkezve olyannak tűnik, mint egy démon. 
(Champollion , sétáló múmiának"nevezte.) A rémülettől reszketve tápászkodik 
fel, abbeli félelmében, hogy biztosan agyonütjük . . . Még jó kétórás gyaloglás, 
aztán végre feltűnik a templom, a hold fényében tündöklően, lenyűgözően. 
A csodálatos látvány valósággal megrészegít mindnyájunkat. Hogy türel- 
metlenségünket elfojtsuk, útközben énekeltünk, de most elénk tárul a földön- 
túli fényárban úszó előcsarnok . . . milyen fenséges élmény! A csarnokban, 
melyet roppant nagyságú oszlopok tartanak, tökéletes csend és mélységes 


árnyék titokzatos varázsa uralkodik - kint pedig vakít a holdfény. Különös, 
csodálatos ellentét. . . 

Azután odabent száraz avarból tüzet gyújtunk. Újabb bűvölet kerít hatal- 
mába, újabb lelkesedés tör ki belőlünk. Mintha láz vagy téboly vett volna erőt 
rajtunk, mintha delíriumba estünk volna. Az elragadtatás erőt vesz mindany- 
nyiunkon. És mégis ez a mágikus, varázslatos álomkép a denderai templom 
oszlopcsarnokában - valóság volt." 

És mit ír erről Champollion ? Mesternek hívják őt a többiek, és ehhez a 
rangjához méltóan mértéktartó. Szavainak szándékos józanságából azonban 
mégiscsak kiérződik az izgalom. , Meg sem kísérlem leírni azt a benyomást 
- jegyzi fel -, melyet főleg a nagy templom előcsarnoka tett reám. Ezt felmérni 
esetleg lehet, de elképzelhető, felfogható képet adni róla lehetetlen. A báj és 
magasztosság lehető legmagasabb fokát egyesíti. Két órát töltöttünk ott 
lenyűgözve, elragadtatva a fenséges látványtól. Fellahunkkal, ezzel a szegény 
ördöggel végigjártuk a csarnokokat és a szikrázó holdfénynél megkíséreltük 
elolvasni a külső falfeliratokat." 

Ez volt az első nagy, jó állapotban fennmaradt templom, mely a sóvárgó 
Champollion szeme elé tárult. És még akkori, éjszakai és másnapi feljegyzései 
világosan bizonyítják, hogy ez az ember egész addigi életén át milyen teljes- 

16. ábra 
Így olvassuk manapság a hieroglifákat 


séggel adta át magát Egyiptom világának, mennyire felkésült képzeletében, 
álomvilágában, gondolataiban erre a látványra. Ez a felkészültség a kísérő tudó- 
sokat is meglepte. Champollion kísérői részére a templomok, kapuk, oszlopok 
és feliratok nem jelentettek többet halott kőnél és szobornál. Számukra az a 
különös jelmez, melyet magukra öltöttek, valóban csak jelmez volt - míg Cham- 
pollion benne élt. Hatalmas turbán övezte fejüket, arannyal hímzett posztó- 
kabát fedte testüket és sárga csizmába bújtatták lábukat. ,, Illendően és méltóság- 
teljes ábrázattal viseltük" - mondja L Hőte, de megjegyzése a jelmez mókás 
voltára céloz. A Grenoble-ban és Párizsban már évek óta , egyiptominak" 
nevezett Champollion viszont - s ezt minden barátja megerősíti - úgy mozgott, 
mint egy bennszülött. 

Nemcsak feliratokat fejt meg, nemcsak magyaráz. Megfogalmazza 
gyors felismeréseit. Fennhangon nyilvánítja ki igazát az Egyiptomi Bizottsággal 
szemben: , Ez nem Isis temploma, ahogyan állítják, ez Hathor, a szerelem 
istennőjének temploma. S méghogy állítólag xősrégix lenne ez a templom? 
Végső formája csak a Ptolemaiosok uralma alatt alakult ki és a rómaiak idejében 
fejezték be. (Ez a tizennyolc évszázad az egyiptomi történelem harminc évszá- 
zados múltjával szemben igazán nem számíthat kornak.)" De a holdfényben 
tündöklő templom lebilincselő hatása sem gátolja Champolliont abban a kijelen- 
tésében, hogy noha maga a templom , építészeti remekmű", szobor- és dom- 
borművei igen silányak. , A Bizottság ne vegye rossz néven írja -, de a den- 
derai domborművek silányak, ami nem is lehet másként, ha meggondoljuk, 
hogy a hanyatlás korszakából származnak. A szobrászat már lehanyatlott, míg 
az építészet, mely monumentálisabb, lassabban alakul át, és így továbbra is 
méltó maradt az egyiptomi istenekhez és arra, hogy az évszázadok csodálatát 
kiérdemelje." 

Champollion három évvel később bekövetkezett halála túl korai volt az 
egyiptológia fiatal tudománya számára, és ugyancsak korai ahhoz, hogy Cham- 
pollion megérhesse érdemeinek teljes elismerését. Közvetlenül halála után, 
főleg angol és német tudósok gúnyiratokban gyalázták, melyekben - érzésünk 
szerint nyilván elvakultan - megfejtési módszerét, vitathatatlanul helyes ered- 
ményei ellenére, puszta fantazmagóriának bélyegzik és elvetik. Fényesen iga- 
zolja azonban őt később Richard Lepsius, a német tudós, aki 1866-ban rátalál 
a kétnyelvű úgynevezett , Kanóposi dekrétum"-ra, mely Champollion rend- 
szerét fenntartás nélkül és tökéletesen igazolja. A francia Le Page-Renouf a 
Royal Society előtt 1896-ban tartott beszédében aztán Champolliont végre - 
hatvannégy évvel halála után - az őt megillető módon méltatja. 

Champollion megfejtette az egyiptomi írás titkát, az ásó megkezdhette 
munkáját! 


12. FEJEZET 
, NEGYVEN ÉVSZÁZAD TEKINT LE REÁTOK!" 


z a könyv csupán áttekintést akar adni. A csúcsteljesítményeket emeli ki, 
EB s ezért nem tud sem kellő időt, sem elég helyet szentelni a szobatudósok 
hangyaszorgalmú munkájának, akik pedig nemcsak katalogizálnak és rendez- 
getnek, hanem a merész magyarázatok, az értelmezés, az alkotást előmozdító 
feltételezés és termékeny ösztönzés is az ő érdemük. A Champollion hieroglifa- 
megfejtéseit követő évtizedeknek nagy egyiptológiai felfedezései négy névhez 
fűződnek. Ezeknek mindegyikét - szemléleti módszerüknek megfelelően rang- 
sorolva - külön-külön jelző illetheti. Az olasz Belzoni: a gyűjtő; a német 
Lepsius: a rendszerező; a francia Mariette: a megőrző, és az angol Petrie: a fel- 
mérő és értelmező. Szép és példaadó ennek a négy embernek, négy különböző 
nemzet fiának egyetlen cél felé törő lelkes munkája. Tekintsük a mi századunk- 
ban is szép szimbólumnak e négy férfiú magatartását, akik a megismerés és az 
igazság utáni törekvést mindenek fölé helyezték. 

,, Egyike a legfigyelemreméltóbb embereknek az egyiptológia egész törté- 
netében" - mondja Howard Carter archeológus Giovanni Battista Belzoniról 
(1778-1823), ki nem sokkal egyiptomi útja előtt még az egyik londoni cirkusz- 
ban mint erőművész mutogatta magát. Carter megjegyzése inkább Belzoni 
egyéniségére, mint teljesítményére vonatkozik. A kívülállók fontos szerepe 
az archeológia történetében régóta ismert tény. Belzoni , kívülállósága" azon- 
ban kétségtelenül a legkülönösebbek egyike. 

Páduában született. Mint tisztes római család sarját, papnak vagy szer- 
zetesnek szánták. Mielőtt azonban a csuhát magára ölthette volna, politikai 
intrikába keveredett, s a mindig befogadóképes itáliai börtönök elől inkább 
London felé vette útját. Egy fennmaradt írás beszámol az , olasz óriásról" az 
, erőművészről", aki esténként egy csomó embert hordoz körbe az egyik kül- 
városi színpad porondján. (Akkor még nyilván távol állott minden régészeti 
becsvágytól!) Később, úgy látszik, gépszerkesztéssel foglalkozott a (szemfény- 
vesztéstől sem riadt vissza), mert 1815-ben Egyiptomban egy mechanikus 
vízi kerék bevezetésével próbált szerencsét, mely a bennszülöttek merítőkere- 
keinek teljesítményét állítólag négyszeresen felülmúlta volna. Mindenesetre 
igen ügyes ember lehetett, hiszen kivívta magának azt az engedélyt, hogy 
találmányának modelljét Mohamed Alinak, ennek a csöppet sem veszélytelen 


embernek palotájában felállíthassa. Mohamed Ali akkor indult el a siker útján: 
a koldusszegény albán előbb kávékereskedő, majd hadvezér és pasa lesz, végül 
Egyiptom, valamint Szíria és Arábia egy részének ura. Abban az időben, mikor 
Belzoni nála járt mint a Porta által megerősített pasa már tíz éve ült az elűzött 
török kormányzó helyén. Két ízben mért megsemmisítő csapást az angol 
seregekre és már ekkor véghezvitte a világtörténelem egyik legnevezetesebb 
mészárlását. A mamelukokkal felmerült politikai nézeteltérést úgy oldotta 
meg, hogy lakoma ürügyén mind a négyszáznyolcvan béget Kairóba csalta és ott 
mind egy szálig megölette. Mohamed Alit nem győzte meg Belzoni vízi kereke. 
Belzoni időközben Burckhardt svájci Afrika-utazótól ajánlást szerzett Salt 
egyiptomi angol főkonzulhoz és arra a meglepő dologra vállalkozott, hogy a 
, Memnon kolosszust" (mely II. Ramses mellszobrának bizonyult és jelenleg 
a British Museumban áll) Luxorból Alexandriába szállítsa. 

Életének további öt éve gyűjtéssel telt el. Először Salt megbízásából, majd 
saját számlájára gyűjtött szkarabeusztól obeliszkig mindent, ami ásója nyomán 
keze ügyébe került. (Egy obeliszkje szállítás közben a Nílusba esett. Kihalászta.) 
Mindezt abban az időben cselekedte, amikor Egyiptom mint a világ leghatalma- 
sabb régiségtemetője vált legendássá, és éppen ezért válogatás nélkül rabolták 
ki. Minden habozás nélkül ugyanazzal a módszerrel láttak neki az antik arany 
megszerzésének, mint amellyel két évtizeddel később a kaliforniai és ausztráliai 
aranyásók buzgólkodtak a természetes arany megszerzése körül. Törvények 
nem voltak és ha voltak, nem vették tekintetbe, az esetleges nézeteltéréseket 
pedig nemegyszer puskával döntötték el. 

Nem csodálkozhatunk azon, hogy a gyűjtőszenvedély, mely csupán a 
tárgyra irányult, nem pedig a felismerésre, többet rombolt, mint amennyit fel- 
fedezett, több kárt okozott, mint amennyi ismeretet szerzett. Belzoni - kinek, 
mint kiderült, igen változatos élete ellenére sikerült időt szakítania némi szak- 
tudás elsajátítására - lázas célratörekvésében ugyancsak nem ismert akadályt. 
A lepecsételt sírkamráknak például faltörő kosokkal ment neki. 

Érthetetlennek tűnnék, hogy ilyen módszerrel, melynek láttára a modern 
régésznek minden hajaszála égnek áll, olyan ember, mint Howard Carter, azt 
mondja Belzoniról, hogy ásatásai , és a mód, ahogyan azokat végezte, teljes 
elismerést érdemelnek", ha Belzonit elsősorban nem mint kora gyermekét 
tekintenénk. Azonkívül két vitathatatlan érdemet szerzett. 

1817 októberében a Théba melletti Biban-el-Muluk völgyében Belzoni 
több más sírral együtt felfedezte I. Séthosnak, a Nagy Ramses elődjének, a 
líbiaiak, szíriaiak és hettiták legyőzőjének száz méter hosszúságú sírját. A benne 
talált, gyönyörű, de üres alabástrom koporsót a Soane Múzeum őrzi London- 
ban. (A szarkofág már háromezer éve üresen állt, hogy a múmia hova lett és 
milyen kalandokon ment keresztül, annak felkutatása már nem Belzoninak 
jutott osztályrészül.) Ennek a sírnak felfedezése indította meg a , Királyok 
völgyé"-ben a legfontosabb leleteknek sorozatos feltárását, mely csak a mi 
századunkban ért el csúcspontjára. 


Fél évvel ezután, 1818. március 2-án - mint ahogy ezt még ma is hirdeti a 
bejárat fölött elhelyezett felirat - az olasz felnyitotta a második gizehi piramist: 
Chephrén piramisát és abban egészen a sírkamráig hatolt. Ezekkel az első 
vizsgálatokkal indult meg az antik világ leghatalmasabb építkezéseire, a pirami- 
sok ismeretére vonatkozó tudomány. 

A korai egyiptomi idők sötétjéből ezeken a hatalmas mértani csodákon 
belül rajzolódtak ki először az ősi Egyiptom emberi vonásai. 

Nem Belzoni volt a legelső, aki a ,, Királyok völgyé"-t megbolygatta. Nem 
is ő volt az első, aki valamelyik piramis bejáratát kereste. De annak ellenére, 
hogy sokkal inkább arany, mint igazságok után kutatott - mégis ő volt az első, 
akinek munkája nyomán két helyen: a sírkamrákban és a piramisoknál egyaránt 
olyan régészeti problémákkal került szembe, melyek ugyanezeken a helyeken 
még ma is fejtörést okoznak a tudósoknak. 

Belzoni 1820-ban Angliába utazott és a nyolc évvel azelőtt a londoni 
Piccadilly negyedben épült Egyptian Hallban kiállítást rendezett. A kiállítás 
fénypontját az alabástrom koporsó és Séthos sírjának egy modellje képviselte. 
Néhány évvel később, egy Timbuktuba irányuló újabb felfedező útján Belzoni 
meghalt. Bocsáttassék meg neki, hogy a thébai , Ramesseum"-ban II. Ramses 
trónján megörökítette nevét, mert ezzel a cselekedetével, sajnos, olyan ostoba 
divatot teremtett, melynek az archeológusok legnagyobb bossszúságára, 
a Mister Brownok, Herr Schmidtek és Monsieur Blanc-ok egész , gyűjtő"- 
nemzedékei mind a mai napig hódolnak. 

Belzoni volt a nagy gyűjtő. Munkájának befejezésével elérkezett a nagy 


rendszerező ideje. 


Alexander von Humboldt, az utazó és természettudós bírta rá ÍV. Frigyes 
Vilmos porosz királyt (aki egyébként inkább tervekkel, mint tettekkel dicseked- 
hetett), hogy egy egyiptomi felfedező út céljaira nagyobb pénzösszeget engedé- 
lyezzen. Az expedíció vezetőjéül szerencsés kézzel a harminchárom éves Richard 
Lepsiust választották. 

Lepsius (aki 1810-ben Naumburgban született) filológiát és összehasonlító 
nyelvészetet tanult. Huszonhárom éves korában doktorált és harminckét éves 
korában Berlinben rendkívüli tanárrá nevezték ki. Egy évvel később, kétévi 
előkészület után indult útnak. 

Az expedíciót három évre tervezték, 1843-1845-ig. Olyasmivel rendelkezett 
tehát a vállalkozás, amivel még előtte egyetlen expedíció sem: idővel! Most már 
nemcsak gyors zsákmányra törekedtek, hanem belemélyedhettek a kutatásba, 
rendszerezésbe és bárhol, ahol eredmény ígérkezett, nekifoghattak az ásatásnak. 
Így például csupán Memphisnek hat és Thébának hét hónapot szentelhettek. 
(Ha elgondoljuk, hogy századunkban egyetlen sír feltárására, Tut-ench-Amun 
sírjára, több évet fordítottak, akkor az az idő, mely Lepsiusnak a hatalmas 
romterületek feltárására rendelkezésére állt, rövidnek tűnik. Akkoriban azon- 
ban igen tekintélyes időnek számított.) 


17. áhra 


/. Séthos a hettiták ellen harcol Szíriában. Az írásjelekkel együtt színesen kifestett dombormű egy thébai templomból származik. 
Belzoni, aki Séthos sírját egykor felfedezte, a színeknek már csak nyomait találta 


Lepsius első sikereit az Óbirodalom feltárásával érte el, melynek számos 
emlékét hozta felszínre. (Óbirodalom a kora ókori Egyiptomot jelenti - i. e. 
kb. 2900-2270-ig -, ez volt a piramisépítők kora.) 

Harminc, addig ismeretlen piramis nyomára és maradványaira bukkant. 
Az ismert piramisok száma ezzel hatvanhétre emelkedett. Teljesen ismeretlen 
sírfajtákat is talált, az úgynevezett masztabákat. Az Óbirodalom előkelőségei- 
nek aknasírjai voltak ezek, melyek közül százharmincat kutatott át. Tell-el- 
Amarnában tűnt fel előtte először körvonalaiban IV. Amenóphis, a vallásrefor- 
mátor alakja. A , Királyok völgyé"-t Lepsius mérte fel elsőnek. A templom- 
falak domborműveit, a rengeteg feliratot és főleg a , cartouche"-okat, vagyis a 
bekeretezett király neveket mind leíratta vagy lemintáztatta. Átkutatta az év- 
ezredek emlékeit, egészen az i. e. negyedik ezredig (így gondolta ő, de ma már 
tudjuk, hogy csak a harmadikig). Ő volt az első, akiben a látottak rendeződtek, 
aki felismerte az egyiptomi történelmet, észrevette egy birodalom létrejöttét ott, 
ahol mások csak rendezetlen romhalmazt láttak. 

Ez az expedíció hordta össze a berlini Egyiptomi Múzeum kincseit. A köz- 
vetlen forrásoknál végzett tanulmányok eredménye pedig tengernyi ismeretter- 
jesztő közlemény volt, kezdve a , Denkmaler Agyptens und Athiopiens" című 
tizenkét kötetes díszkiadástól (ezt a , Description . . ." egyik unokájának tekint- 
hetjük) a legtávolabb eső problémák részletes vizsgálatáig. Lepsius 1884-ben, 
hetvennégy éves korában halt meg. Német életrajzírója, Georg Ebers (a kiváló 
egyiptológus, de csapnivalóan silány regényíró, kinek azonban a fáraók birodal- 
mában játszódó regényei, az , Uarda" és az , Egyiptomi királylány" még a 
századfordulón sem hiányoztak egyetlen kölcsönkönyvtárból sem, és sok fiatal 
leány szívét dobogtatták meg) méltán mondhatta, hogy Lepsius volt a modern 
tudományos egyiptológia tulajdonképpeni megalapítója. 

Ezt a rangot elsősorban két műve biztosítja a nagy rendszerezőnek az utó- 
kor szemében: az 1849-ben Berlinben megjelent , Chronologie Ágyptens" és 
az egy évvel később ugyancsak Berlinben kiadott , Ágyptens Königsbuch". 

Az egyiptomiaknak, akárcsak a többi ókori népnek, nem volt a mai érte- 
lembe vett rögzített történelmi időpontból kiinduló szilárd időszámításuk. 

Időszámítás nélkül viszont nincs történetírás sem. Így tehát nem voltak 
egyiptomi történetírók sem, csupán hiányos évkönyvek állnak rendelkezésre, s 
a mi mondáinknál és meséinknél a történelmi igazságot alig jobban megközelítő 
utalások elmúlt időkre. Képzeljük el, ha a mi nyilvános épületeink felirataiból, 
az egyházatyák írásaiból és például a Grimm testvérek meséiből kellene a nyu- 
gati történelemnek akárcsak megközelítően helyesen keltezett kronológiáját 
összeállítani! Csaknem hasonló feladattal álltak szemben eleinte a régészek, 
amikor első ízben kísérelték meg Egyiptom történelmét dátumszerűen rekonst- 
ruálni. Egy ilyen kronológiai kísérletre térünk ki most röviden, hogy példával 
szemléltessük a régészek hallatlan éleslátást követelő, fáradságos munkáját, 
mellyel négy évezred feldolgozásának nekivágtak. A régészeknek köszönhet- 
jük, hogy mai tájékozottságunk Egyiptom történelmi kronológiáját illetően 


sokkal pontosabb, mint például a görögöké volt, pontosabb, mint Hérodotosé, 
aki csaknem két és fél évezreddel előbb utazta be Egyiptomot. Jóllehet minden 
egyiptomi forrás eleve óvatosságra intett, mégis egy egyiptomi pap írása szol- 
gáltatta az első támpontokat. A sebennytosi Manethó volt az, ki i. e. mintegy 
háromszáz évvel, a két első Ptolemaios király uralkodása alatt (tehát röviddel 
Nagy Sándor halála után), immár görög nyelven, , Aigyptiaka" címen megírta 
hazája történetét. 

Műve nem maradt fenn teljes egészében. Julius Africanus, Eusebios, vala- 
mint Josephus Flavius vázlataiból és kivonataiból ismerjük. Manethó az általa 
ismert fáraók hosszú sorát harminc dinasztiára osztotta fel. Ezt a felosztást vet- 
tük mi is át, és ezt alkalmazzuk még ma is, bár Manethó hibaforrásai régóta 
ismeretesek, és J. H. Breasted, az ókori Egyiptom modern amerikai történésze, 
Manethó könyvét már csak , gyermekes népmesék gyűjteményének" nevezi. 

Ilyen éles bírálattal szemben meggondolandó azonban, hogy Manethó 
minden előd híján - három évezreddel birkózva -, hasonló helyzetben lehetett, 
mint például egy modern görög történész, kinek pusztán nemzeti hagyomá- 
nyok nyomán kellene összeállítani Görögország történelmét, a trójai háborútól 
kezdve. Mindenesetre évtizedeken át Manethó lajstroma szolgált az archeoló- 
gusok egyedüli támpontjául. (Egyiptom műemlékeinek és feliratainak tömege 
idővel különleges tudományágat tett szükségessé, melyet Lepsius óta , egyip- 
tológiának" nevezünk, ahogy újabban , asszirológiáról" is beszélünk Mezopo- 
támia régészeti felkutatásával kapcsolatban.) Hogy a nyugati tudósok később 
mennyire eltértek Manethótól és időmeghatározásaitól, azt a következő felsoro- 
lás mutatja meg. Itt ugyanis megjelöljük azt az évszámot, mikor az egyes tudó- 
sok szerint Menés király Óegyiptom első egyesítését létrehozta, tehát a leg- 
régibb dinasztikus dátumot, azt, amellyel Egyiptom történelme tulajdonképpen 
kezdődött: 

Champollion: i. e. 5887; Lesueur: 5770; Bökh: 5702; Unger: 5613; 
Mariette 5004; Brugsch: 4455; Lauth: 4157; Chabas: 4000; Lepsius: 3892; 
Bunsen: 3623; Eduard Meyer: 3180: Wilkinson: 2320; Palmer: 2225. Legújab- 
ban azonban egy lépéssel megint visszakanyarodtak a múltba, így Breasted 
3400-ra keltezi Menést, a német Georg Steindorff 3200-ra, míg a legújabb kuta- 
tások 2900-ra. 


Világos, hogy a keltezések annál nehezebbé váltak, minél mélyebben hatol- 
tak a kutatók a múltba. Az újabb kor tanulmányozásához - , újabbon" az Új- 
birodalom és az ún. , késői kor" történelmét értjük, mely már akkor befejező- 
dött, mikor Caesar még Kleopatra kegyeit élvezte - rendelkezésre álltak az 
asszír-babilóniai, a perzsa, héber, valamint a görög történelem összehasonlító 
keltezései. (Lepsius 1859-ben ,, Über einige Berührungspunkte der agyptischen, 
griechischen und römischen Chronologie", , Az egyiptomi, római és görög 
kronológia egyes érintkezései pontjairól" írt.) 

A távolabbi múlt időrendi kutatásai számára viszont egyszerre új össze- 


hasonlítási és egyben ellenőrzési lehetőségek nyíltak, amikor 1843-ban a párizsi 
nemzeti könyvtárba került az úgynevezett , karnaki királylista", amely az egyip- 
tomi királyok nevét sorolja fel a legrégebbi kortól egészen a XVIII. dinasztiáig. 
A kairói Egyiptomi Múzeumban viszont az egyik sírban lelt , sakkarai király- 
lista" látható, egyik oldalán az alvilág istenéhez, Osirishez szóló himnusszal, 
másik felén Tunri írnok ötvennyolc imájával, melyeket azokhoz a királyokhoz 
intézett, akiket két oszlopban írva sorolt fel. A sorban az első Miébis, az utolsó 
pedig Nagy Ramses. 

Még nevezetesebb és az egyiptológia számára fontosabb azonban az , aby- 
dosi királylista". Séthos templomának egyik oszlopcsarnokában I. Séthos, kezé- 
ben tömjénfüstölővel, és az akkor még trónörökös II. Ramses láthatók, őseik 
tiszteletére tartott ceremónia közben. Ezeket az ősöket - szám szerint hetven- 
hatot - a falfelirat két oszlopban, név szerint sorolja fel. (Nem szabad továbbá 
megfeledkezni a kenyér, sör, marha- és libahús tömegéről, a tömjénről és egyéb 
tárgyakról, melyek az áldozathoz kellettek.) Ez a lelet, bár kétségtelenül adód- 
tak általa összehasonlítási lehetőségek, és a sorrendet is ellenőrizhetővé tette, 
mégsem volt alkalmas évszámok megállapítására. 

Rendelkezésre álltak azonban egyéb szórványadatok egyes királyok ural- 
kodási idejére, egyik-másik hadjárat vagy egy-egy templom építési időtarta- 
mára vonatkozólag. Valamennyi király , minimális uralkodásának" összegezése 
pedig megadta Egyiptom történelmének vázát. 


Az első pontos keltezéseket azonban egyéb támpont tette lehetővé, valami, 
ami régibb volt Egyiptomnál, régibb az emberiség történelménél, régibb magá- 
nál az embernél: a csillagok járása! 

Az egyiptomiaknak volt éves naptáruk. Szükségük volt rá ősidők óta, hogy 
abból előre kiszámíthassák a Nílus áradási idejét, mely országuk létfeltételét 
jelentette. Ez volt az ókor egyetlen némileg használható naptára. Nem ez volt 
az első - mint ahogy a továbbiakból majd kitűnik -, habár a német Eduard 
Meyer megállapítása szerint már i. e. 4241-ben bevezették. (Ez a naptár szol- 
gált egyébként az i. e. 46-ban Rómában bevezetett Julián-naptár alapjául, me- 
lyet a nyugat átvett, és melyet csak i. sz. 1582-ben helyettesítettek a Gergely- 
naptárral. 

Matematikusoktól és csillagászoktól kértek tanácsot a régészek. Ösi szöve- 
gekkel, lefordított feliratokkal látták el őket, és olvasható formában rendelke- 
zésükre bocsátották a hieroglifák összes, égi jelenségekre, a csillagok és boly- 
gók állására vonatkozó utalását. 

Így a Siriusnak az égbolton való megjelenésére vonatkozó feljegyzések 
alapján (Thout első napja, ami július 19-ének felel meg - ekkor kezdődött az 
egyiptomi újév) sikerült a XVII. dinasztia kezdetét eléggé pontosan i. e. 1580- 
ban és a XII. dinasztiáét körülbelül 2000-ben megállapítani. (Az esetleges el- 
térés 3-4 év). Minthogy számos király uralkodási idejét ismerték, most már be 
lehetett , illeszteni" a többit is. Így azután megállapították, hogy egyes dinasz- 


tiák Manethó által megadott uralkodási ideje elképzelhetetlenül hosszúra nyúlt. 
(Ma már tudjuk: gyakran a valóságos időtartam kétszerese.) Ezek után három 
évezred , csontvázának" felhasználásával, a rendszerező Lepsius által kidolgo- 
zott kronológia segítségével hozzá lehetett fogni Egyiptom történetének re- 
konstruálásához. 

Hogy az összefüggések érthetőbbé váljanak, a Nílus menti ország törté- 
nelméről rövid áttekintést adunk. (Az egyiptomi történelem legjobb összefogla- 
lása még ma is az amerikai J. H. Breasted , A History of Egypt" című műve.) 

Egyiptom kultúrája folyami kultúra. Az első politikai kapcsolatok létre- 
jötte után alakult meg a Nílus deltájában az Északi birodalom, Memphis (Kairó) 
és a Nilus első vízesése között pedig a Déli birodalom. 

Egyiptom tulajdonképpeni történelme ennek a két birodalomnak egyesí- 
tésével kezdődik, körülbelül i. e. 2900-ban, az I. dinasztiabeli Menés király 
uralkodása alatt. 

Az ezután következő dinasztiák hosszú sorát az áttekinthetőség kedvéért 
, birodalmaknak" nevezett nagyobb csoportokba foglalták össze. A keltezési 
adatok, főleg ami a korai időket illeti, ma sem pontosak, és Egyiptom történel- 
mének kezdeti idejére vonatkozólag a valóságtól egy-egy évszázaddal is eltér- 
hetnek. A dátumok és tagozódás terén egészen az Újbirodalomig Georg Stein- 
dorff adatait idézem." 


AZ OBIRODALOM (CG. e.  2900-2270) 


a kultúra kezdeteinek kora, az I-VI. dinasztiát öleli fel. Megteremti első tör- 
vényeit, vallását, írását, valamint első művészi formanyelvét. A gizehi piramis- 
építők kora ez - Cheóps, Chephrén, Mykerinos királyok kora, akik valameny- 
nyien a ÍV. dinasztiához tartoznak. 


Az első átmeneti kor (i. e. 2270-2100) 


az Óbirodalom összeomlásával kezdődik, és a Memphisben továbbra is fennálló 
bábkirályságával leginkább talán a társadalmi anarchia korába vezető átmeneti 
korszaknak tekinthető. Ez az időköz magába foglalja a VII-X. dinasztiát, har- 


mincnál több királlyal. 
A  KÖZÉPBIRODALOM Ci. e.  2100-1700) 


fejlődését thébai fejedelmek határozzák meg, akik Hérakleopolisban megbuktat- 
ják a királyokat és a birodalmat újra egyesítik. Felöleli a XI-XIII. dinasztiát, 
és a kulturális felvirágzás korának nevezhető, mely négy Amenemhet és három 
Sesostris nevű uralkodója alatt számos kiváló építkezésben nyilvánult meg. 


(A kezdeti időpontra vonatkozólag lásd a 344. old. jegyzetét.) Utána a célnak meg- 
felelő, áttekinthető tagozódást választottam, a dinasztikus időszakokat illetően azonban ismét 
a nevezett szerzőt követem. 


A második átmeneti kor (i. e. 1700-1555) 


a hikszoszuralom jegyében áll; XIV-XVI. dinasztia. A semita hikszoszok 
(pásztorkirályok) betörnek a Nílus menti országba, azt elfoglalják, és egy év- 
századon át uralkodnak fölötte. A thébai fejedelmek azonban újra kiűzik őket 
az országból. (Régebben úgy vélték, hogy Izrael fiainak a Bibliában megírt ki- 
vonulása Egyiptomból a hikszoszoknak ezzel a kiűzetésével függ össze, de ez a 
feltevés már megdőlt.) 


AZ ÚJBIRODALOM Ci. e.  1555-1090) 


a politikai nagyhatalom, a XVIII-XX. dinasztia "cézári" fáraóinak korszaka. 
III. Thutmósis hódításai érintkezést teremtenek Elő-Ázsiával, idegen népeket 
hadisarc fizetésére köteleznek, így uralkodása alatt hatalmas vagyon áramlik az 
országba. Építészeti remekműveket alkotnak. III. Amenóphis érintkezésbe lép 
az asszíriai és babilóniai királyokkal. Utóda IV. Amenóphis (ennek felesége volt 
Nofretete), a nagy hitújító, aki a régi vallás helyébe a nap kultuszt állítja, és ettől 
kezdve magát Echnatonnak nevezi. A sivatag homokjában új fővárost létesít: 
Théba után felépül Tell-el-Amarna. Ám az új vallás nem éli túl a királyt. Polgár- 
háborúk során megsemmisül. Echnaton veje, Tut-ench-Amun uralkodása alatt 
ismét Théba lesz a királyok székhelye. 

Politikai hatalmának csúcspontját azonban a XIX. dinasztia uralkodása 
alatt éri el Egyiptom. II. Ramses, a későbbi , nagy" Ramses hatalmát, uralko- 
dásának hatvanhat esztendejét Karnak és Luxor, valamint az Abu Simbel-i 
,, Ramesseum"", abydosi és memphisi monumentális, jobban mondva gigászi 
építkezései hirdetik. 

Ramses halálát anarchia követi. Majd III. Ramses huszonegy évi uralko- 
dása folyamán újra helyreállítja a rendet és nyugalmat. Halála után a mind na- 
gyobb hatalomhoz jutott Amun-papok veszik át az uralmat Egyiptom felett. 


A harmadik átmeneti kor (i. e. 1090-712) 


a fellendülések és hanyatlások váltakozó sorozata. A XXI-XXIV. dinasztia ki- 
rályai közül számunkra I. Sesonchisznek, Jeruzsálem meghódítójának, Salamon 
temploma kifosztójának neve érdekes. A XXIV. dinasztia alatt egy időre egész 
Egyiptom az etiópok uralma alá kerül. 


A késői kor (i. e. 712-525) 


A XXV. dinasztia uralkodási idején az asszírok hódítják meg Egyiptomot 
Asszarhaddon alatt. A XXVI. dinasztiának még egyszer sikerül Egyiptomot 
egyesítenie, de már Etiópia nélkül. A Görögországgal való kapcsolatok újra fel- 
lendítik a közlekedést, a kereskedelmet és a kulturális életet. Kambysés perzsa 


t Ramses (egyiptomi nyelvben: Ra-mes-su, a. m. , Ra teremtette"). Latinos formában, 
de az eredeti névből képzett szóval , Ramesseum" néven emlegetik II. Ramses monumentális 
halotti templomát (Théba). 

király Pélusionnál legyőzi III. Psammétichost, a dinasztia utolsó képviselőjét, 
Egyiptom perzsa tartománnyá válik, és tulajdonképpeni történelme, saját kul- 
túrájának fejlődése 525-ben befejeződik. 


A PERZSA URALOM Ci. e. 525-332) 


Kambysés, I. Dareios és I. Xerxés alatt szilárdult meg, II. Dareios alatt le- 
hanyatlik. Az egyiptomi kultúra ebben az időben hagyományaiból él, az ország 
, erős népek zsákmányává lesz". 


A GÖRÖG-RÓMAI URALOM Ci. e. 332-től i. sz. 638-ig) 


332-ben Nagy Sándor meghódítja Egyiptomot. Megalapítja Alexandriát, amely 
a görög világvárosi szellem központjává válik. Nagy Sándor birodalma szét- 
hullik. III. Ptolemaios még egyszer politikai hatalomhoz juttatja Egyiptomot. 
Az i. e. két évszázad úgyszólván a Ptolemaiosok dinasztikus viszálykodásaiból 
áll. Egyiptom mindinkább Róma befolyása alá kerül. A későbbi császárok alatt 
fenntartják ugyan még az egyiptomi nemzeti állam látszatát, valójában azonban 
Egyiptom már nem egyéb római tartománynál. Kizsákmányolt gyarmat, a 
római birodalom gabonatára. 

A kereszténység Egyiptomban korán terjed el. I. sz. 640-től azonban az 
ország teljesen az arab kalifabirodalom, majd az Ozmán birodalom függőségébe 
kerül, és csak a napóleoni hódító hadjárat révén kapcsolódik Európa törté- 
nelmébe. 


1850-ben egy francia archeológus, a harminc év körüli Auguste Mariette 
megmászta a kairói citadellát. Tekintete azonban nem csupán egy várost, hanem 
egy egész birodalmat ölelt fel. A szakképzett ember szeme a játékosan kecses 
minareteken túl, a sivatag nyugati szélét övező hatalmas emlékművek körvona- 
laiban megpillantotta az egész letűnt világot. Rövid megbízatással érkezett 
Egyiptomba, de amit a citadelláról meglátott, az a sorsát pecsételte meg. 

Mariette 1821-ben, Boulogne-ban született. Egyiptomi tanulmányait korán 
kezdte, és 1849-ben már Párizsban, a Louvre-ban asszisztens. Kairói megbíza- 
tása papiruszok felvásárlására vonatkozott. De mikor látta, hogy Egyiptomban 
a régiségekkel milyen rablógazdálkodás folyik, gyors mentésre, segítő tettre 
vágyott. De hogyan lehetne itt segíteni ? Mariette tisztán látta, hogy Egyiptom 
- anélkül, hogy sejtette volna, mit is cselekszik - régiség-kiárusítást rendezett. 
Tudósokat, turistákat, kutatókat és mindazokat, kik lábukat bármilyen okból 
Egyiptom földjére betették, azonnal megszállta a , régiséggyűjtési" szenvedély, 
ami annyit jelentett, hogy kifosztották a régi épületeket, és elhurcolták az érté- 
kes kincseket az országból. A bennszülöttek pedig ehhez segédkezet nyújtottak. 
A régészek szolgálatában álló munkások a kisebb tárgyakat sorra eltüntették 
és elkótyavetyélték a , bolond" idegeneknek, kik színarannyal fizettek értük . . . 
És tovább folyt a kíméletlen rombolás. Az anyagi érdekek mindinkább háttérbe 
szorították a tudományos törekvéseket. Lepsius útmutató példája ellenére újra 


Belzoni korának módszerei jöttek divatba. És Mariette, aki minden ízével csu- 
pán kutatni és ásni vágyott, felismerte, hogy a régészeti tudomány jövőjére 
nézve minden egyébnél fontosabb: megóvni a még meglevő értékeket. Amikor 
elhatározta, hogy véglegesen letelepszik Egyiptomban, az a cél vezette, hogy 
oltalmat és védelmet nyújtson. Akkor még csak nem is álmodott eljövendő 
sikereiről. Nem sejtette, hogy néhány éven belül megteremtheti a világ egyik 
legnagyobb egyiptológiai múzeumát. 


A megóvás és megőrzés fontosságát azonban 
Mariette-nél, a harmadik múlt századbeli nagy egyip- 
tológusnál is megelőzte a felfedezés vágya. 

Nemrégen tartózkodott még Egyiptomban, ami- 
kor különös dologra lett figyelmes. Feltűnt neki, 
hogy a különféle magasrangú méltóságok díszkertjei- 
ben éppúgy, mint az újabb templomok előtt Alexand- 
riában, Kairóban és Gizehben - a reneszánsz fejedel- 
mek luxustkertjeiben szintén dísznek felállított görög 
szobrokhoz hasonlóan - azonos jellegű kőszfinkszek 
álltak. Mariette tette fel elsőnek a kérdést: honnan 
kerültek ezek ide, honnan hurcolták el őket ? 

JGKMAÉB Felfedezések terén a véletlen mindig fontos sze- 

Az  ÁApis-bika 
A homlokán levő fehér három- .  Tepet játszik. A sakkarai romterületen áthaladva, a 
szög egyike az ismertetőjelek- — nagy lépcsőpiramis alatt Mariette ismét egy szfinkszre 
nek, melyek - mint szent álla- " bukkant, melynek már csak a feje látszott ki a homok- 
tot - a többi bikától meg- 7 . 
különböztették ból. Nem Mariette volt az első, aki ezt a szfinkszet 

megpillantotta, de ő volt az első, aki felismerte azonos- 
ságát a Kairóban és Alexandriában látottakkal. S amikor a memphisi szent 
bikához, Ápishoz szóló feliratot megtalálta, összegezte, amit addig olvasott, 
tapasztalt és hallott. Felrémlett benne a titokzatos, nyomavesztett szfinksz-sor 
látomása, melynek létezéséről tudtak ugyan, de melynek lelőhelyét senki sem 
sejtette. Hamarosan szerzett néhány arabot, maga is felkapta az ásót és száz- 
negyvenegy eltemetett szfinkszet hozott a napvilágra! 

Ma a sakkarai homok felett és alatt feltárt leletek lényeges részét Serapis 
istenről, , Serapeum"-nak vagy , Serapeion"-nak nevezzük. De mit jelentenek a 
homok alatti leletek? A szfinksz-sor két templomot köt össze egymással. És 
amikor Mariette rájuk talált (jó állapotban fennmaradt szfinkszeken kívül még 
számtalan alapzatra is lelt, melyekről az , oroszlánembereket" ellopták vagy el- 
hurcolták), amikor megszabadította őket az örökkön áramló homokrétegtől, 
mely azóta újra belepte a Serapeumot, egyúttal másra is talált, amit a szfinksz- 
sorral mindig együtt emlegettek: a szent Ápis-bikák sírjaira! Ez a felfedezés 
mélyebb betekintést nyújtott Egyiptom sajátos kultikus megnyilatkozásaiba, 
egy számunkra idegen és szinte félelmetes vallás megnyilvánulásába, mely már 


a régi görögökre is olyan idegenül és félelmetesen hatott, hogy útleírásaikban is 
merőben szokatlan sajátosságként jegyzik fel. 

Egyiptom istenei csak később öltöttek emberi alakot. A régiek vallási 
tudata jelek, növények és állatok képében testesítette meg őket. Hathor istennő 
egy szikomorfában élt, Nefertem isten a lótuszvirágban, Neith istennőt egy 
pajzs alakjában tisztelték, melyre keresztbe két nyíl volt felszegezve. Az istenség 
azonban mindenekelőtt állati alakban testesült meg. Chnum isten kos, Horus 
isten sólyom, Thout ibisz, Suchos krokodilus, a bubastisi istennő macska, a 
butói istennő kígyó volt. I a; 

Ezekben az állatalakokban lakozó isteneken kívül azonban e zey 
az állatot magát is tisztelték, amennyiben azon bizonyos ismer- ZT 
tetőjelek mutatkoztak. A legismertebb szent állat, melynek a 
világ valamennyi állata közül a legpompázatosabb kultusz 
jutott osztályrészül, Ápis volt, a memphisi szent bika, az 
egyiptomiak hite szerint ,, Ptah isten szolgája". 

Ennek a szent állatnak tartózkodási helye maga a temp- 
lom volt. Papok ápolták. Ha pedig kimúlt, ünnepélyes szer- 
tartások keretében bebalzsamozták, eltemették és helyét egy 
másik, azonos ismertető jelekkel rendelkező bika foglalta el. 
Istenek és királyok emlékezetéhez méltó állattemetők léte- 
sültek. Ide tartoztak a macskatemetők Bubastisban és Beni- 
hasanban, a krokodilustemetők Ombosban, az asmuneni ibisz 
sírok, az elephantinéi kos sírok. Ezek a kultuszok végigvonul- 


tak az egész országon és Egyiptom történelme folyamán 1. ábra 
, z , ső jé Ptah isten, 

számtalan változáson mentek keresztül. Helyenként olykor új világ 

felvirágoztak, majd évszázadokra újból letűntek. megteremtője 

Mariette ott állt a szent Ápis-bikák temetőjében! Mint 
az előkelőségek sírjainál, itt is kápolna állt a bejáratnál. Ferde akna vezetett 
le a sírboltokba, melyekben a , nagy" Ramses óta az összes Ápis-bikák együttes 
nyugvóhelyre találtak. A sírkamrák egy száz méter hosszú folyosó mentén voltak 
elhelyezve. (A ptolemaiosi időkig folytatott bővítési munkálatok ezeket a 
folyosókat 350 méterre hosszabbították meg.) 

A fáklyák lobogó fényében, suttogni is alig merészkedő munkások kísére- 
tében járt Mariette sírkamráról sírkamrára. A kőszarkofágok, melyekben a bikák 
nyugodtak, súlyos fekete és vörös gránitból készültek, mindegyik egyetlen 
darabból faragva. Három méternél magasabbak, két méternél szélesebbek 
és hosszúságuk négy méter. (Egy tömb súlya 65 000 kilogrammot tesz ki.) 

Sok szarkofág teteje félre volt csúszva. Mariette és az őt követő kutatók 
már csak két sértetlen, dísztárgyakat is tartalmazó koporsót találtak. A többit 
már előzőleg kifosztották. Vajon mikor ? Senki sem tudja. És vajon kik ? A rab- 
lók névtelenek maradtak. Működésük , eredményeivel" azonban, a régészek 
legnagyobb bánatára és jogos, de tehetetlen bosszúságára lépten-nyomon 


találkozunk. A templomokat, sírboltokat és egész városokat betemető örökkön 
vándorló, áramló homok eltörölt minden nyomot. 

Mariette behatolt a letűnt kultuszok sötét világába. De megadatott neki az 
is (Edfuban, Karuakban és Der-el-Bahriban végzett ásatásaira és kutatásaira 
nem tudunk itt bővebben kitérni), hogy a régi egyiptomiak gazdag és színes 
mindennapi életébe bepillanthasson. 

A mai turista, miután kimászott a bikasírokból, a , Mariette ház" teraszán 
pihen meg. Jobbról a lépcsőpiramis, balról a Serapeum tekint le reá, s kávéját 
szürcsölve hallgatja a bőbeszédű őrök meséit a még reá váró látnivalók színes 
világáról. 

Nem messze a Serapeumtól Mariette az udvari hivatalnokok és a nagybirto- 
kos Tijdrját fedezte fel. Míg a bikasírok utolsó munkálatai még a Ptolemaiosok 
alatt is folytak (amikor azután olyan hirtelen szakadtak félbe, hogy egy hatalmas 
gránitszarkofág ottmaradt közvetlenül a bejáratnál és már nem kerülhetett 
rendeltetési helyére), addig a gazdag Ti sírja ősrégi volt. Már akkor elkészült, 
mikor i. e. 2600-ban Cheóps, Chephrén és Mykerinos királyok éppen megépí- 
tették piramisaikat. Ez a sír, a halálnak ez a birodalma, olyan szemléltetően 
tanúskodott az eleven életről, mint addig egyetlen más emlékmű sem. Mariette 
elég járatos volt már az egyiptomiak temetkezési rítusában s így ebben a sírban 
is az ékszereken kívül a legkülönfélébb használati tárgyakra, bőséges kép- 
anyagra és beszédes domborművekre számított. Ami azonban itt a csarnokok- 
ban és folyosókon szeme elé tárult, felülmúlt minden addigi, a mindennapi élet 
részletes ábrázolására vonatkozó leletet. 

A gazdag Ti igen fontosnak tartotta, hogy élete folyásának, üzleti tevé- 
kenységének valóban minden mozzanata körülvegye még halálában is. Minden 
ábrázolás középpontjában természetesen ő maga állott, a gazdag Ti, három- 
négyszer akkora méretben, mint rabszolgái és az alantas népség, hogy arányai- 
val is kiemelje hatalmát és fontosságát az alantasakkal és kevésbé tehetősökkel 
szemben. 

Az erősen stilizált lineáris, de mindig aprólékosan részletező falfestmények 
és domborművek azonban nem csupán a henyélő gazdagot ábrázolják. Bemu- 
tatják a kender készítési módját, a kaszáló aratókat, szamárhajcsárokat, a csép- 
lést, a vetést, de a négy és fél évezred előtti egész hajóépítést is: a fatörzsek 
megfaragását, a deszkák megmunkálását, a szekercék, fakalapácsok, vésők és 
feszítővasak gyakorlati kezelését. (Az utóbbiak , vasa" abban az időben valójá- 
ban még réz volt.) A kéziszerszámok tisztán felismerhetőek, és láthatjuk, hogy 
nemcsak a fűrészt vagy a baltát, de még a pörgőfúrót is ismerték. Láthatjuk az 
aranyműveseket és megtanulhatjuk tőlük, hogyan hevítették fel akkoriban a 
kemencéket az aranyolvasztáshoz, és bepillantunk a szobrászok, kőfaragók és 
cserzővargák munkájába. 

De azt is látjuk - újra meg újra --, hogy milyen nagy hatalom volt a 
kezében a Ti úrhoz hasonló magas hivatalnokoknak. Falusi bírákat hajtanak 
elszámolás végett háza elé, kiket a poroszlók a földön vonszolnak, durván és 


vadul fojtogatják ókét. Parasztasszonyok végtelen sorát szemlélhetjük, amint 
, ajándékaikat" hozzák, szolgákat, kik áldozati állatokat vonszolnak és azokat 
mindjárt le is vágják. (Annyira részletesek a képek, hogy tisztán látható, milyen 
fogással taglózták le negyvenöt évszázaddal ezelőtt az ökröket.) És mintha a 
lakása ablakán néznénk be, úgy pillanthatunk be Ti úr magánéletébe. Ti úr étke- 
zés közben, Ti úr feleségével, családjával. Ti úr madarászás közben, Ti úr család- 
jával úton a Delta környékén, Ti úr - és ez az egyik legszebb dombormű - a 
papirusznádas sűrűjében. 

Egyenesen áll tovasikló csónakjában, megkínzott rabszolgák görnyednek 
az evezők fölé. A magasban madarak surrannak el a sűrű felett. Lent a vízben 


e 


EE ÁTOTA 7 AZOGY EZT 
NZÁNNT ZEGJASN Í : ép 14, ; SOKAN NA 


9 MV 
RENÉE LÉNYÉT 
CZY bes KÜ vedi zi 
VAgy ÁT vs 
/ dd 
I TE jell di 
szé BÉL 


Ks 


HASA 


ay 


él 


u ti 


20. ábra 
A nagy Ti utazása a papiruszrengetegen át 


halak nyüzsögnek és a Nílus egyéb vízi állatai. Az egyik csónak elől halad. 
Legénysége szigonyt vet a vízilovak vastag tarkójába, az egyik víziló éppen egy 
krokodilust marcangol szét. A kompozíció, teljes zártsága, tiszta és biztos vonal- 
vezetése ellenére is félelmetesen hat a ma emberére. Mintha Ti úr nem csupán 
a papiruszcserjék sűrűjén hatolna keresztül, hanem a világ összes dzsungel- 
jein is . . . 

Az ilyen ábrázolások értékét Mariette korában nem művészi jelentőségük 
képviselte. Értékük abban rejlett, hogy az ősi Egyiptom hétköznapi életét tár- 
ták fel, belőlük nemcsak azt tudtuk meg, hogy mi az, amit csináltak, hanem 
azt is, hogy miképpen csinálták. Ti sírján kívül még a - szintén a Serapeum 
közelében lelt - Ptahhotep előkelő államhivatalnok s a negyven évvel később 
felfedezett Mereruka sírjai is ugyanazt mutatták. Rabszolgamunkára épült itt 
minden. A technikai eszközök kezdetlegessége a piramisok építőinek teljesít- 
ményét még nagyszerűbbnek, de Mariette kora számára még rejtelmesebbnek 
tüntették fel. (Mariette után mind a sajtóban, mind a szakkönyvekben még év- 
tizedeken át a legfantasztikusabb elképzelések kísértettek azt illetően, hogy 
vajon milyen titkos eszközökkel is vihették véghez kyklopsokhoz méltó építke- 
zéseiket az egyiptomiak ? Aki ezt a titkot - ami nem is volt titok - megfejtette, 
éppen akkoriban született London mellett, amikor Mariette a Serapeum környé- 


kén végezte ásatásait.) 


Nyolc évvel azután, hogy Mariette - ki csupán néhány papirusz beszerzése 
céljából látogatott el a Nílus menti országba - a kairói citadella tetejéről először 
pillantotta meg a régi Egyiptomot, nyolc évi ásatás után, melynek folyamán 
lépten-nyomon tehetetlenül kellett végignéznie az egyiptomi régiségek garázda 
kiárusítását, végre elérte amit lényeges feladatául tűzött ki: Bulakban meg- 
alapította az Egyiptomi Múzeumot és az egyiptomi alkirály kevéssel utóbb az 
Egyiptomi Régiségfelügyelőség igazgatójává és az összes ásatások főfelügyelő- 
jévé nevezte ki. 

A múzeumot 1891-ben ideiglenesen Gizehbe, majd 1902-ben véglegesen 
Kairóba helyezték át. Itt, nem messze a nílusi nagyhídtól építette fel Dourgnon, 
a századfordulón divatos antikizáló stílusában. A múzeum nem csupán gyűjte- 
ménytár, de egyben ellenőrző állomás is volt. Amit ezután Egyiptomban fel- 
fedeztek, tervszerűen kiástak vagy véletlenül találtak, a múzeum tulajdonába 
ment át. Kivételt csak azok a lelettárgyak képeztek, melyeket a mindenkori 
komoly kutatóknak, régészeknek és tudósoknak a tisztelet kifejezéséül ajándé- 
koztak. Ezzel Mariette véget vetett a kiárusításnak, a régiségekkel való rabló- 
gazdálkodásnak és - francia létére - megmentette Egyiptom számára azt, ami 
Egyiptom jogos tulajdona. Egyiptom hálája jeléül szobrot emelt neki a múzeum 
kertjében, halála után pedig holttestét márványszarkofágban helyezte örök nyu- 
galomra. 

Műve egyre nőtt. Utódai: Grébaut, Morgan, Loret és főleg Gaston Mas- 
pero igazgatók kezdeményezésére évente régészeti kutatásokat rendeznek 


Maspero igazgatósága idején a múzeum feltűnést keltő bűnügybe keveredett, 
de ez már a királysírokról szóló fejezethez tartozik. Előbb azonban még külön 
fejezetben kell megemlékeznünk arról az emberről, aki a tulajdonképpeni 
egyiptológia nagy megalapítói sorában a negyedik volt. Arról az angolról, aki 
akkor került Egyiptomba, mikor Mariette már a halállal vívódott. 


13. FEJEZET 
AMENEMHET SÍRJA ÉS PETRIE 


sodálatos, hogy éppen a régészet terén milyen gyakori az ifjú tehetségek 
e feltűnése. Schliemann már kereskedősegéd korában féltucat nyelven 
beszélt, Champollion tizenkét éves korában politikai kérdésekben nyilatkozott, 
Rich már kilencéves korában magára vonta az emberek figyelmét. És William 
Matthew Flinders Petrie, a régészeti leletek későbbi nagy felmérője és értelme- 
zője egy életrajz jellegű újságcikk szerint már tízéves korában élénk érdeklődést 

tanúsított az egyiptomi ásatások iránt. Ekkor fejtette ki először meggyőződé- 
sét, mely a későbbiekben vezérigéje lett: Egyiptom földjét rétegről rétegre, 
porszemként kellene , lehántolni", nemcsak azért, hogy megtudjuk, mit rejt itt 
a föld, hanem hogy egyúttal felismerjük, milyen volt egykor az elrejtett műem- 
lék szabad ég alatt. Ez a feljegyzés (melyet itt csak az érdekesség kedvéért 
említünk meg anélkül, hogy valódiságát ellenőrizhettük volna) 1892-ben jelent 
meg Londonban, amikor Flinders Petrie-t az University College tanárává 
nevezték ki. (Ekkor Petrie egyébként már harminckilenc éves volt, tehát a 
kinevezéssel nem nagyon siettek.) 

Már kora ifjúságában, talán éppen a régészet iránti érdeklődése miatt egy 
sereg dologgal foglalkozott, ami később különös hasznára vált. Természettudo- 
mányi kísérleteket végzett, a dilettantizmust meghaladó érdeklődést tanúsított 
a vegyészet és a matematika iránt. Ugyanakkor végigböngészte London régi- 
ségkereskedéseit, hogy az elméletben feldolgozott anyagot gyakorlati objektu- 
mokon ellenőrizze. Már diákkorában nehezményezte, hogy a régészet és különö- 
sen az egyiptológia terén az alapvető munkák mennyire hiányosak. 

Amit a diák hiányolt, megteremtette a férfi. Tudományos közleményei 
kilencven kötetet ölelnek fel. A háromkötetes , Egyiptom története" (1894- 
1905) előfutárja lett minden későbbi hasonló műnek. , Tízévi ásatás Egyiptom- 
ban, 1881-1891" című írása (megjelent 1892-ben) még ma is izgalmas olvas- 
mány. 

Petrie 1853. június 3-án született London közelében. Régészeti kutató- 
munkáját Angliában kezdte, s első dolgozata a stonehenge-i neolitikus telepü- 
lésről szólt. De már 1880-ban, huszonhét éves korában Egyiptomba utazott és 
kisebb-nagyobb megszakításokkal, negyvenhat éven át, egészen 1926-ig ott 
végezte ásatásait. 


Feltárja Naukratist, a görög gyarmatvárost, Nebeshe törmelékhalmazából 
egy Ramses-templomot ás ki. Kantara környékén - ahol egykor Egyiptomból 
Szíriába vezetett a nagy hadiút, s ahol ma óriási repülőtér van - a , sírásók 
halmai" alól , kihámozza" I. Psammétichos egyik zsoldostáborát és megálla- 
pítja a helység azonosságát a görög Daphnéval, valamint a bibliai Tachpan- 
chesszel. Végül elérkezik oda, ahol kétszáz évvel előtte, 1672-ben az első érdek- 
lődő nyugati tudós, Vansleb erfurti páter állott: III. Amenóphis két hatalmas 
homokkő szobrának maradványaihoz, melyekről már Hérodotos is említést tett. 

Az idő alapos pusztítást végzett itt. Míg Vansleb legalább láthatta az egyik 
szobor alsó részét, Petrie már csak romokkal állt szemben. Így hozzávetőleges 
számítások alapján az ott trónoló királyalakokat 12 méter magasra becsülte. 
(A déli kolosszus kezének középső ujja 1,38 méter hosszú.) 

, Memnón oszlopai"-nak nevezték ezeket a szoborkolosszusokat a régi 
görögök. Arníkor Eós, a hajnal istennője megjelent a láthatáron, fia, Memnón, 
földöntúli, szívbe markoló panaszos hangon sóhajtott fel, amint erről Strabón és 
Pausanias is megemlékezett. Sokkal későbbi időben (i. sz. 130) Hadrianus, fele- 
ségével, Sabinával, szintén Memnón panaszos hangját leste. Várakozásukat 
busásan jutalmazta a felhangzó, megrázó sóhaj. Septimius Severus később új 
homokkő tömbökkel , helyre állíttatta" a szobrok felső részét, és ezzel a hang 
megszűnt. Még a mai napig sem tudta a tudomány elfogadható módon kiderí- 
teni az egykor minden kétséget kizáróan naponta észlelt hang keletkezésének 
okát. 

És végül nem messze innen Petrie megleli a hauvarai piramis bejáratát, s 
ezzel egyúttal Amenemhet és leánya, Ptahnofru elveszett sírját. Ennek a lelet- 
nek történetéről még ma is érdemes bővebben megemlékeznünk. 

Petrie összes ásatásait nem áll módunkban felsorolni, de felesleges is 
volna, hiszen ez a könyv nem Petrie életrajza. Mert ásott egész életén át. Nem 
egy bizonyos tárgy után kutatott, mint Evans, ki negyedszázadot szentelt pusz- 
tán a knóssosi palota tanulmányozására. Petrie valóban , lehántolta" egész 
Egyiptomot, miközben bebarangolt három évezredet. És ami leginkább jel- 
lemző rá, szakértője lett Egyiptom legapróbb, de egyik legjellegzetesebb kincsé- 
nek, a kerámiának és a kisplasztikának. (Felhasználta őket az időrendi meghatá- 
rozások céljaira.) Ugyanakkor pedig épp olyan kiváló szakértője volt az egyip- 
tomiaktól ránk maradt leghatalmasabb és legfenségesebb alkotásoknak, az 
óriási, égbe nyúló síremlékeiknek: a piramisoknak! 


Olvasóim, kik az utóbbi fejezetekben inkább történelemmel, semmint tör- 
ténetekkel, inkább felsorolásokkal, semmint élményekkel ismerkedtek meg, 
bizonnyal már türelmetlenek. Remélem, a következő fejezetekben kárpótlást 
kapnak. 

1880-ban egy különös európai jelent meg a gizehi piramisok környékén. 
A telep átkutatásakor egy elhagyott sírra bukkant, melyre előtte már valaki - aki 
alighanem raktárnak használta - ajtót szerelt. A különös férfi közölte málha- 


hordójával, hogy ő ebben a sírban óhajt ezentúl lakni. Másnapra már be is 
rendezkedett. Egy láda tetején lámpa füstölgött, a sarokban tűzhely parázslott. 
Flinders Petrie otthon érezte magát. És alkonyatkor, amikor kék árnyékok 
ereszkedtek a földre, egy anyaszült meztelen angol férfi kúszott át a nagy pira- 
mis lábánál elterülő törmeléken. Elérte a bejáratot és holt birodalmak kísértete- 
ként ereszkedett le a forró sírkamrába. Éjfél után újra kimászott, majd a tüzes 
kohóból menekülve, égő szemmel, gyötrő fejfájással, verejtéktől ázottan kupo- 
rodott ládája elé és másolta a piramisban készített jegyzeteit, méréseit, a hossz- 
és keresztmetszeteket, lejtési- és szögméreteket - és egyben mindjárt papírra 
vetette első következtetéseit is. 

Következtetéseket? Vajon rejtett-e még magában titkokat ez az évezredek 
óta mindenki szeme láttára a szabad ég alatt emelkedő piramis ? Már Hérodotos 
is megcsodálta - míg például a szfinkszet nem is említette -, és a régiek a hét 
világcsoda egyikének tartották. 

Azt mindenki tudta, hogy a piramisok sírok voltak, óriási szarkofág- 
építmények. De ugyan mi késztette vajon a fáraókat ilyen hatalmas arányú épít- 
kezésekre, amelyek páratlanul állanak széles e világon ? (Akkoriban legalábbis 
azt hitték. Ma már ismerik Közép-Amerikát, tudvalevő, hogy a tölték dzsun- 
gelben hasonló arányú leletekre akadtak.) Vajon mi kényszerítette őket arra, 
hogy sírhelyeikből erődítményeket csináljanak rejtett bejáratokkal, vakajtók- 
kal, meglepetésszerű gránittömbökben végződő zsákaknákkal? Mi késztette 
vajon Cheópsot (i. e. III. évezred elején) arra, hogy szarkofágja fölé valóságos 
kőhegyet halmozzon ? Két és fél millió köbméter mészkövet! A félig betemetett 
folyosók tikkasztó levegőjében, éjszakákon át félvakon, fuldokolva dolgozó 
angol tudós eltökélte, hogy korának minden tudományos módszerét felhasz- 
nálva, megfejti a piramisok rejtélyét. Keletkezésük és építési rendszerük titkait, 
mindent, ami hatalmas kérdőjelként mered a szemlélő elé. Eredményeinek nagy 
része később igazolódott, egyes megállapításait az újabb kutatások megcáfolták. 
Amikor mi most a piramisokról beszélünk, nemcsak Petrie felfedezéseit hasz- 
náljuk fel. Számadataink korszerű kutatások eredményein alapulnak. Ha azon- 
ban elsőnek nyomon követjük azokat, akik a fáraókat ilyen hallatlan erőfeszí- 
tésre késztették - vagyis az egyiptomi rablókat -, újra csak Petrie-t választjuk 
vezetőül. 


Több mint négy és fél ezer évvel ezelőtt meztelen rabszolgák végeláthatat- 
lan tömege vonult a Nílus mentén felfelé. Világos bőrűek és feketék, lapos 
orrúak és duzzadt ajkúak és kopaszra nyírottak. Avas olaj, verejték, retek, 
hagyma és fokhagyma bűzét árasztották maguk körül. (Hérodotos közlései 
alapján számítva a Cheóps-piramis munkásainak csak az élelmezésére hétmillió 
márka értéket költöttek.) Kiáltozva és a hajcsárok ostorcsapásai alatt nyögve 
vonultak a Nílustól az építkezésig vezető csiszolt gránitúton. Nyögtek a válluk 
húsába váió kötelek terhe alatt és erejük teljes megfeszítésével rángatták a hatal- 

mas kőtömbökkel megrakott, hengereken tovagördülő óriási szánokat. Az ő 


ordításuk, az ő sóhajuk, az ő haláluk közepette növekedett a piramis, húsz 
esztendőn át. Minden évben, amikor a Nílus iszapáradata elborította a partokat, 
amikor abbamaradt minden munka a földeken, akkor terelték össze a százezre- 
ket Cheóps részére, az ,, Echet Chofu", azaz , Cheóps horizontja" nevű síremlék 
építésére. És a piramis nőtt. 

2 300 000 kőtömböt hordtak össze és halmoztak egymásra emberi erővel. 
230 méternél hosszabbra nyúlt az építmény egy-egy oldala, 146 méternél 
magasabbra emelkedett a csúcsa. Egyetlen fáraó síremléke majdnem olyan 
magas, mint a kölni dóm, magasabb, mint a bécsi Szent István-székesegyház, 
jóval magasabb a római Szent Péter-templomnál, a kereszténység legnagyobb 
templománál, melyet a londoni Szent Pál-katedrálissal együtt kényelmesen el 
lehetne helyezni az egyiptomi fáraó sírjában. A Nílus innenső és túlsó partjáról 
kifejtett szikla- és mészkőből emelt falazat térfogata összesen 2 521 000 köb- 
métert tesz ki és közel 54 300 négyzetméternyi területen van feltornyozva. 

Napjainkban a 14-es jelzésű kairói villamos visz ki a piramisokhoz, ahol 
baksist követelők, kiabáló szamár- és tevehajcsárok fogadják az utast. A rab- 
szolgák sóhajai elhaltak, az ostorok suhogását elnyelte a nílusi szél, elpárolgott 
a verejtékszag. Csak a roppant mű maradt meg. És nem is egy, hanem sok sok 
ilyen mű. Ha a Cheóps-piramisra (amely a legmagasabb és legnagyobb) fel- 
megyünk és dél felé tekintünk (balra tőlünk emelkedik a szfinksz, jobbra a 
második és harmadik piramis, Chephréné és Mykerinosé), a távolban a fáraók 
óriás emlékeinek újabb csoportja tárul elénk: Abusir, Sakkara és Dahsur pira- 
misai. Jó néhánynak az emlékét már csak romok jelzik. Az Abu Roahsi piramist 
lebontották, úgyhogy fentről be lehet látni az egykor ezer tonna kőzet alá rejtett 
sírkamrába. Égetetlen nílusi téglákból emelték egy-egy sziklamag köré a hauva- 
rai piramist (melynek iszapos járataiban Petrie 1889-ben a rablók nyomait 
követte, valamint az illahunit. Ugyancsak nyitva állt az idő és a homok pusztító 
hatásának az úgynevezett , álpiramis" Medum közelében. Így nevezték: ,el 
Haram el Kaddab"-nak, mert az arabok szemében annyira különbözött a többi 
piramistól. Soha nem fejezték be, mégis negyven méter magasra nyúlik. Pira- 
misok tömege a legrégibb időktől egészen a meroéi etióp uralkodók korszakáig. 
Egyedül a meroéi sírmező északi csoportja negyvenegy piramisból áll, melyek 
harmincnégy királyt, öt királynőt és két trónörököst rejtettek magukban. 
Véren, verejtéken és könnyeken épült piramisok! Egyesek, egyedülálló egyének 
síremlékei ezek, olyanokéi, kik évezredeket meghaladó időre mindig újabb és 
újabb névtelenekkel vésették nevüket kőbe égbe nyúló síri építkezéseiken. 
Csak a dicsőség kedvéért? Csupán egy monumentális akarat megkövesedett 
kinyilatkoztatásaként? Vagy a hatalmasok kevélysége jeléül, mely túlnőtt 
minden földi és halandó mértéken ? 

A piramisépítkezések csupán az egyiptomiak különleges vallási meggyőző- 
déséből válnak érthetővé. Nem istenhitükből - isteneik megszámlálhatatlanok; 
nem is papjaik bölcsességéből -- a rítusok és dogmák éppoly átalakulásokon 


mentek keresztül, akárcsak az Ó- és Közép- és Újbirodalom templomai -, 
hanem vallási alapfelfogásukból kiindulva érthetjük meg a piramisok rejtélyét, 
hogy ti. az emberi lélek útja a test elmúlása után folytatódik és az örökkévalóság 
felé halad. Szerintük a , túlvilág" az ég és föld , ellenvilága", melyet benépesíte- 
nek az elhunytak lelkei, feltéve - s ezen van a hangsúly -, hogy a létük folytatá- 
sához szükséges feltételeket biztosították. Ezekhez a feltételekhez hozzá tarto- 
zott éppenséggel minden, ami földi életükben körülvette őket. Hozzá tartozott 
a szilárd ház csakúgy, mint az étel és ital, hogy éhségüket és szomjúságukat 
csillapíthassák. Hozzá tartozott a szolgaszemélyzet, a rabszolgák meg a hivatal- 
nokok és a mindennapi élet használati tárgyai. Az örökléthez első és főfeltétel 
volt azonban testük épségben maradása és teljes védettsége minden romboló 
behatás ellen. Csak ez tette lehetővé, hogy a halál után felszabadultan lebegő 
, lélek" az elhagyott testet bármikor újra felkereshesse, csakúgy mint védő- 
szelleme, az életerő megszemélyesítője, mely a testtel együtt született, azonban 
a test elmúlásával nem szűnt meg létezni, hanem tovább élt, hogy az elhunytat 
a túlvilágon felruházza a szükséges testi erővel ; a túlvilágon, ahol hét rőfnyire 
nő a gabona, mégis művelni kell. . . 

Ez az elképzelés kétféle eredményre vezetett: elsősorban a halottbalzsamo- 
záshoz (ez az inkáknál, maoriknál is fellelhető, de nem ilyen fejletten), továbbá 
az erődítményszerű sírok építéséhez. Minden egyes piramis erődítményül szol- 
gált, de csakis az abban elrejtett múmia számára, kétszeresen, ötszörösen, tíz- 
szeresen biztosítva a halottat minden ellenséges beavatkozás és nyugalmának 
megzavarása ellen. 

Élők ezreit áldozták fel rabszolgamunkában csak azért, hogy egyetlen 


21. ábra 
Egyiptomi isiének. Balról: Ra, a napisten - Középen: Osiris, a halál istene -Jobbról: Isis, 
Osiris hitvese, a természet istennője 


halott háborítatlan nyugalmát és , örök életét" biztosítsák. Az a fáraó, aki tíz, 
tizenöt, húsz éven át építtette síremlékét, ezzel aláásta népe erejét és nemcsak 
önmagát verte adósságba, hanem gyermekeit és azok ivadékait is. Sőt még 
halála után is veszélyeztette birodalma pénzügyi helyzetét, mert védőszelleme 
állandóan áldozatokat és papi szolgálatot követelt. Egy elővigyázatos fáraó 
tizenkét falu bevételét íratta a papokra, a védőszelleme tiszteletére rendezendő 
szertartások költségére. 

A vallásos szokások hatalma túlharsogta a józan ész hangját. A piramisok 
a fáraók határtalan önzésének torzszülöttei. Persze kizárólag a fáraóké, hiszen 
kisebb hatalmasságok megelégedtek a masztabákkal, a nép pedig homokba 
ásott sírokkal. 

A kereszténység hatalmas építkezéseivel, a dómokkal és székesegyházakkal 
ellentétben, a piramisok elsősorban nem vallásos gyülekezések célját szolgálták 
és nem az istenek lakhelyét képviselték, mint Babilónia tornyai, a zikkuratok, 
melyek szentélyt jelentettek mindenki számára. A piramisok elsősorban csak a 
fáraókért létesültek, kizárólag az ő holttestüket, az ő lelküket, az ő védőszelle- 
müket szolgálták. 

A IV. dinasztia királyainak negyvenkét évszázaddal ezelőtt emelt piramisai 
azonban arányaikban kétségtelenül túllépik még a vallás és biztonság követelte 
mértéket is. Később láthatjuk, hogy a piramisépítkezések hatalmas méretei 
fokozatosan csökkentek, míg végül teljesen megszűntek. Éspedig megszűntek 
olyan korszakban, melynek királyai épp olyan abszolút uralkodók voltak, sőt az 
istenekhez még hasonlatosabbak, mint elődeik: Cheóps, Chephrén és Mykerinos 
I. Séthost és II. Ramsest még nagyobb szakadék választotta el a szolgasorban 
élő tömegektől, mint korábban. 

Ennek a változásnak oka, - mely ugyan túlságosan anyagias ahhoz, hogy 
kellőképpen indokolja a nagy piramisépítkezések letűnését - ott kereshető, hogy 
a sírrablók egyre merészebbé váltak, sőt egyes falvakban a rablás az évszázadok 
folyamán valóságos kereseti ággá alakult: az örökké éhezők harca volt ez a 
mindig jóllakottak ellen. (Ezekről a rablókról, kik a sírok történetét valóságos 
bűnügyi krónikává fejlesztették, a továbbiakban még szó lesz.) A holttestek a 
piramisokban többé nem voltak biztonságban, és a helyzet alakulása folytán 
egészen más óvintézkedések s egyben másfajta sírépítkezések váltak szüksé- 
gessé. 

A döbbenetes arányú piramisépítkezések másik okát azonban nyilván csak a 
morfológiai történelemszemlélet" világíthatja meg, mely a különféle kultúrákat 
egymás mellé állítva, fejlődésükben, valamint pusztulásukban szemlélve azt 
tapasztalja, hogy minden kultúra hajlamos az égre törő monumentalitásra kez- 


x A , kultúrmorfológia elméletét" Spengler fejtette ki , Untergang des Abendlandes" 
című könyvében. Eszerint a kultúrák - élő szervezetek, amelyeknek van gyermek-, ifjú-, 
érett- és öregkoruk - születnek és meghalnak; ,lelkük", , szellemük" van. Az elmélet 
reakciós, Ceram fejtegetései közben csak felesleges kitérés, amelynek semmi különösebb 
összefüggése nincs a könyv egészével, érdekes mondanivalójával. 


deti szakaszában. Akkor pedig - bármennyire különbözzenek is egymástól -, 
mégis fennáll az összefüggés a babilóniai zikkuratok, Nyugat román-gótikus 
templomépítkezései és Egyiptom piramisai között, mert egy-egy új kultúra ki- 
alakulásának küszöbén létesültek, melyekben mindent elsöprő erővel tört fel a 
roppant méreteket öltő monumentalitás. (Gondoljunk csak a korai gótikus 
székesegyházakra, melyeket oly hatalmasra építettek, hogy az azokat építő város 
egész lakossága sem tudta e hatalmas dómokat megtölteni.) Akadályokat nem 
ismerő friss alkotó erővel teremtették meg a szükséges statikai számításokat, s a 
mechanika első, legszükségesebb törvényeit a természet fáradságos megisme- 
réséből. 

A XIX. század, a technikai fejlődés százada nem akart ebbe belenyugodni. 
A Nyugat technikusai egyszerűen nem tudtak elképzelni , gépek", csigasorok és 
valószínűleg csörlők meg daruk nélkül ilyen hatalmas építkezéseket. Pedig a 
monumentalitásra való törekvés túltette magát minden nehézségen és a korai 
kultúrák mennyiségbeli ereje egyenrangúnak bizonyult a későbbi civilizációk 
minőségi fölényével. 

A piramisok kézi erővel épültek fel. Előzetesen kivájt lyukakba farudakat 
illesztettek be, s ezeket vízzel addig locsolták, míg megduzzadtak: így feszítet- 
ték ki egymás után a kőkockákat a Mokattam hegységből. Majd hengereken és 
szánokon gurították és vonszolták őket tova. A piramisok rétegről rétegre épül- 
tek fel. Hogy egy vagy több építési terv alapján, ez már az archeológusok vitájá- 
nak tárgya. ( Lepsius és Petrie e téren ellentétes véleményt képviselt, de az újabb 
kutatás Lepsius nézete felé hajlik és több építési tervet, ugrásszerű bővítéseket 
tételez fel.) 4700 évvel ezelőtt olyan kitűnő munkát végeztek, hogy a nagy pira- 
mis hossz- és szögméreteiben fellelhető hibák , egy hüvelykujj alatt elfértek". 
Úgy illesztették egymáshoz a köveket, hogy Abd-el-Latif arab író nyolcszáz 
évvel ezelőtt csodálattal jegyezte meg azt, amit a mai Cook-utas a Cheops- 
piramis nagy előcsarnokában villanófénnyel és fényképezőgéppel rögzíthet is: 
mesteri munkát végeztek itt, mert a kőkockák résein , nemhogy tű, de még egy 
hajszál sem" fér át! A statika terén - így jegyzi fel az egyik kritikus - az ókor 
építészeinek elővigyázata még túl is ment a kelleténél. Amikor például a tulaj- 
donképpeni sírkamra fölé a gránitból készült födémtartók tehermentesítésére 
ötüreges kamrát képeztek ki, holott a modern vizsgálatok szerint egyetlen üreg 
is elegendő lett volna. A megjegyzés nagyon is igazságtalan, mert írója nem 
veszi figyelembe, hogy napjainkban az átvilágított T-tartóvasak korában, mi is 
öt-, nyolc- vagy akár tizenkétszeres biztosítással szoktuk hidainkat építeni. 

A piramisok még hosszú-hosszú ideig állhatnak fenn. Cheóps piramisának 
még csak a csúcsa töredezett le (ezáltal egy tíz négyzetméternyi plató képződött 
rajta) és a sima, finom mokattami mészkő burkolat, a külső díszítőréteg hámlott 
le róla, szabaddá téve a közelben fejtett, tömör anyagot képező sárgás mészkő 
tömböket. A piramisok szilárdan állnak, de hol vannak a királyok, akik bense- 
jükben biztonságot, tetemük és védőszellemük számára védett otthont remél- 
tek találni ? 


Itt teljesedett be a fáraók nagyravágyásának megérdemelt tragikuma. 
Több igazság jutott osztályrészül azoknak, akik nem kőerődítményekben, 
hanem masztabákban vagy egyszerű homoksírokban pihentek, mert ezeket a 
rablók rendszerint nem méltatták figyelemre. Cheóps fáraó gránitkoporsója 
azonban - ki tudja mióta - megcsonkítva és üresen áll. Chephrén szarkofágjá- 
nak tetejét Belzoni már 1818-ban törötten találta, s a koporsót tele törmelékkel; 
Mykerinos gazdagon díszített bazaltkoporsójának már a múlt század harmincas 
éveiben - amikor Vyse ezredes rátalált - hiányzott a teteje; a belső fakoporsó 
egyes részei, a fáraó múmiájának darabjaival együtt, valamelyik felső helyiség- 
ben hevertek szerteszét. A szarkofág azután azzal a hajóval együtt, melynek 
Angliába kellett volna szállítania, a spanyol partok mentén elsüllyedt. 

Kőkockák milliói őrködtek a halott királyok teteme fölött, a befalazott 
folyosók, a rejtett építészeti cselfogások pedig arra szolgáltak, hogy távol tart- 
sák a betolakodót, aki netalán e bűnös úton kívánt meggazdagodni. A pirami- 
sok elképzelhetetlen vagyonokat, hihetetlen kincseket rejtettek. A király haló 
poraiban is király maradt - és amennyiben védőszelleme a túlvilági új életre 
ismét bebújt múmiájába, szüksége volt az ékszerekre, a fényűző díszekre, a meg- 
szokott pompás eszközökre, az aranyból és nemesfémből készült, lapis lazulival, 
drágakövekkel és kristályokkal díszített, megszokott fegyverekre. De biztosí- 
tottak-e védelmet a piramisok? Kiderült, hogy éppen hatalmas méreteikkel 
nemhogy elijesztették volna a gonosztevőket, sőt hívogatóan integettek feléjük. 
Hatalmas kőkockáik takargatták ugyan a kincseket, nagyságuk azonban harsá- 
nyan hirdette: , Van mit rejtegetnünk!" 

Így tehát, a legrégibb időktől kezdve, egészen napjainkig, mindig újra és 
újra működésbe lépett a rablók hada. Hogy milyen furfangosan, milyen kitar- 
tóan, milyen bűnös agyafúrtsággal űzték mesterségüket, azt Petrie fedezte fel, 
amikor Amenemhet sírkamrájában is csalódás érte. 


Itt néhány megjegyzést kell ahhoz a témához fűznünk, amely a sajtóban 
- még a szaksajtóban is - körülbelül száz év óta , A nagy piramis rejtélye" 
gyűjtőcím alatt mindig újra felmerült. 

Jól tudjuk, hogy bizonytalan dolgok körül mindig tág tere nyílik külön- 
böző okoskodásoknak. Különbséget kell azonban tennünk, okoskodások és fel- 
tevések közt. Az utóbbiak általában minden tudományos módszer tartozékai; 
biztos eredményekből indulnak ki, és lehetőséget tárnak fel, melyek mögött 
azonban a nyitott kérdések mindig világosan láthatók maradnak. Az okoskodás 
ezzel szemben nem ismer gátat. Rendszerint még kiindulási pontjai sem bizto- 
sak, hanem mondvacsináltak. Amit pedig az okoskodók következtetésnek ne- 
veznek, az csak fantázia, mely álomkórosan bolyong a metafizika berkeiben, a 
misztika legsötétebb dzsungeljében, s amely elkalandozik a hamisan értelmezett 
Pythagoras és a kabbala titkos mezejére is. A legveszedelmesebbek ezek az 
okoskodások olyankor, amikor látszólag logikával párosulnak, amit mi, a XX. 
század gyermekei annyira ünneplünk. 


Az egyiptomi leletek valósággal kihívták az okoskodásokat. Néhány ilyent 
már említettünk, mikor a Champollion előtti idők hieroglifamagyarázatairól 
szóltunk. Ezekhez hozzáfűzhetjük Sir Galahad (e név mögött egy nő rejtőzik) 
modern próbálkozását, aki , Anyák és amazonok" című könyvében nem csupán 
vitatható tételként említi, hanem határozottan állítja is, hogy Egyiptomban a 
történelmi időkben matriarchátus volt. (Sir Galahad egyébként a nyelv és stílus 
olyan káprázatos tűzijátékával vonultatja fel érveit, hogy az ember szívből 
kívánná, bár adatna meg csak egyetlenegyszer egy komoly régész számára az 
előadásnak ilyen meggyőző ereje!) Ezzel kapcsolatban külön meg kell említe- 
nünk Silvio Gesell közgazdászt, a pénzzsugorodási elmélet feltalálóját, akiről 
1945 óta Németországban újra sokat beszélnek. Gesell elpártolt szakmájától, és 
felvetette a jogos kérdést: ismerte-e Mózes a puskaport? Nem mindennapi 
képességgel , bizonyítja", hogy Mózes, Ramses udvarában (apósa, Jethro segít- 
ségével, aki mint pap, titkos ismeretek birtokában volt) a frigyláda szentségével 
visszaélve, azt robbanószer laboratóriumnak használta, Mózes II. könyve 30. 
fejezetének 23-38. verse pedig nem egyéb, mint robbanóanyag-recept. Az égő 
csipkebokor, a felboruló egyiptomi harci kocsik, melyeknek kerekeit titkos erő 
szaggatja le, az egy csapásra felrobbanó szikla, a felszakadó föld által elnyelt 
korahi csapat története, Jerikó falai, melyek kürtszóra dűlnek össze - mindez 
Silvio Gesell szerint annak a tudománynak eredménye, melynek műhelye a 
frigyládában volt. Ezenfelül, nem dörgés és füstgomolyagok közepette vette-e 
át Mózes a törvénytáblákat ? És az ügyetlen laboránsnak nem volt-e negyven 
napra szüksége, hogy égési sebeit meggyógyítsa ? 

Silvio Gesell véleményét a természettudomány részéről Johannes Lange, 
az űrvilág-elmélet rendületlen harcosa támasztotta alá. Ritkán vádolja önmagát 
egy-egy okoskodás ilyen világosan. 

Tulajdonképpen arról van szó, hogy a legrégibb időktől fogva, mindig a 
Nagy Piramis (Cheóps piramisa - csodálatosképpen sohasem valamelyik másik) 
szolgáltatta a legkülönbözőbb misztikus számcsodákat. Ez a számmisztika 
ugyanolyan értékű, mint az idézett példák. És ezen még az sem változtat sem- 
mit, hogy komoly tudósok, kik egyébként más területen igen kiváló eredmé- 
nyeket értek el, még napjainkban is hódolnak a számok misztikájának. 

A Nagy Piramist gyakran , kőbe vésett bibliának" nevezték. A Nagy Pira- 
mis magyarázásai csakugyan majdnem felérnek a jól ismert bibliamagyarázatok- 
kal. A piramis alaprajzából, a kapuk, folyosók, csarnokok és a sírkamra fekvé- 
séből kiolvasták az egész emberiség történetét! Egyik kutató ennek, a piramis- 
ban lefektetett , történelemnek" alapján az első világháború kitörését az 1913-as 
évre jósolta meg; a hivők mindjárt feljegyezték, hogy csak egy évet tévedett. 

A számok misztikusainak mindig van kéznél olyan anyaguk, mely megdöb- 
bentően hat, ha nem értékeljük le azonnal a megfelelő fokra. A piramisok pél- 
dául valóban pontosan az égtájak irányában épültek. Így a Cheóps-piramis 
északkeletről délnyugatra húzódó átlója folytatásában pontosan egyezik Chep- 
rén piramisának átlójával. A további megállapítások zöme hibás méréseken 


vagy túlzásokon alapul, vagy a nagy építmények méreteire alkalmazott kis mér- 
tékegységekből adódó lehetőségek méltánytalan felnagyításából származik. 
Időközben - Flinders Petrie első felmérései óta - a Nagy Piramison viszonylag 
pontos méréseket eszközöltek. Nem szabad azonban figyelmen kívül hagyni 
azt a tényt, hogy a modern felmérés is csak hozzávetőlegesen pontos eredményt 
adhat, mert a piramis borítása lemállott, csúcsa elpusztult. Tehát a számok min- 
den misztikuma, mely bizonyítékait hüvelyk- és centiméteregységben igyekszik 
elébünk tárni, eleve hitelét veszti. És mi több, az egyiptomiak rendkívüli csil- 
lagászati ismereteinek elismerése ellenére sem tulajdoníthatunk nekik a mi pá- 
rizsi ősméterünkhöz hasonló mértékegységet. (Hogy ezt megértsük, utalunk itt 
az egyiptomiak teljesen idegen gondolatvilágára, mely nem irányul abszolút 
pontosságra, mint a mienk, és ugyancsak utalunk történelmi időérzékük teljes 
hiányára.) 

Igen nagy méretű építkezéseknél igen kis mértékegységekkel nem nehéz 
meglepő eredményekre jutni. Valószínű, hogyha a chartres-i székesegyházat, 
vagy a kölni dómot centiméteres méretekben vizsgálnánk, a megfelelő össze- 
adások, kivonások és szorzatok révén szintén csodálatos összehasonlításokat 
tehetnénk kozmikus számértékekkel. Valószínűleg ugyanezen a síkon mozog 
az a megállapítás is, hogy a n sem tekinthető ,, Ludolf-féle számnak", mert a pi- 
ramisok építői már ismerték. 

Még akkor is, ha kiderülne, hogy az egyiptomiak valóban magas szintű 
csillagászati és matematikai ismereteket rögzítettek a Nagy Piramis méreteiben 
- olyan ismereteket, amilyenekre a modern tudomány csak a XIX. században 
jött rá, mint például a tényleges naptávolságra -, ez még mindig nem ok arra, 
hogy e számértékeket misztikus vonatkozásokkal hozzuk összefüggésbe vagy 
mi több, jóslatokat boncoljunk ki belőlük. 

1922-ben Ludwig Borchardt német egyiptológus a Nagy Piramis beható 
tanulmányozása után kiadott egy könyvet: , Gegen die Zahlenmystik der Gros- 
sen Pyramide bei Gizeh" címmel. A könyvben olyan érveket vonultat fel, me- 
lyek a miszticizmus alól végképp kihúzzák a talajt. 


Petrie azok közé az archeológusok közé tartozott, kik nem riadtak vissza 
semmiféle akadálytól. Csökönyösen, makacsul, állandóan nyomozott és kitar- 
tással dolgozott. 1889-ben aknát ásott az egyik király nílusi téglából emelt pira- 
misába, melyről az ásatás idején még nem is tudta, hogy az III. Amenemhetnek, 
Egyiptom egyik nagy és ritka béke-uralkodójának sírja. Mivel nem találta meg 
a bejáratot, rézsút vágott át a kőzeten, hogy ezután döbbenten állapítsa meg: 
előtte már mások, még talélékonyabb, még kitartóbb nyomozók, még ügyesebb 
betolakodók jártak ezen a helyen. Régmúlt idők emberei, kiket nem az a szán- 
dék vezetett, hogy letűnt korszakokat hozzanak napvilágra a múlt dicsőségére, 
a jelenkor okulására, hanem tisztán rablási vágytól hajtva űzték sírgyalázó 
mesterségüket. Hangsúlyozzuk: éppen a fáradhatatlan Petrie az, aki a rablók 
még fáradhatatlanabb munkáját dicséri. 


Amikor elhatározta, hogy nekikezd a piramis felkutatásának - az építményt 
Hauvaret-el-Makta nevű faluból szamárháton háromnegyed órai lovaglással 
lehet elérni -, ott kereste a bejáratot, ahol az csaknem minden piramisnál lenni 
szokott: az északi oldalon. Hiába keresett csakúgy, mint előbb ott járt kollégái. 
Mikor a keleti oldalon is hiába kutatott, elhatározta, hogy fölösleges keresgélés 
és időfecsérlés helyett, rézsútos alagutat váj a falazaton keresztül. 

Nagyszerű ötlet volt. Petrie technikai eszközei azonban igen hiányosak 
voltak. Tudta, hogy nehéz munka vár reá, de azt aligha sejtette, hogy hetekig 
fog fúrni. Igen erős fantázia kell ahhoz, hogy elképzelhessük, mit jelentett 
Petrie-nek, amikor annyi vesződség után, az egyiptomi hőséggel, az elégtelen 
szerszámmal és a mindig újra ellenszegülő munkásokkal vívott harc és küzde- 
lem után, abban a pillanatban, hogy az utolsó követ is elmozdította a szerencsé- 
sen megtalált sírkamrához vezető úton, meg kellett állapítania, hogy nálánál 
fürgébbek már megelőzték! 

Itt ismét találkozunk a csalódás szörnyű érzésével, mely a kutatót oly sok- 
szor várja keservesen elért céljánál, s melynek bénító hatásából csak az erős lel- 
kek tudnak újra felemelkedni. (Pontosan tizenkét évvel később, hasonló esettel 
kapcsolatosan legalább a káröröm elégtételét élvezhette volna. Az ókori sírrab- 
lók modern szaktársai feltörték az i. e. 1420 körül elhunyt II. Amenóphis sírját, 
és királyi kincsek reményében felvágták a múmia burkait. Csalódtak - és elő- 
deik méltó társaiként minden bizonnyal még keservesebben, mint Petrie. 3000 
év előtti céhtársai ugyanis olyan alapos munkát végeztek, hogy az utódoknak 
semmit, de semmit sem hagytak.) 

Petrie vállainak a rés, melyet vájt, túl szűknek bizonyult, de mivel nem 
bírta kivárni a további bővítést, egy egyiptomi fiúnak kötelet kötött a derekára, 
gyertyát nyomott a kezébe, és leküldte a sötét sírkamrába. A gyertya meleg, 
lobogó fénye két szarkofágra esett - mindkettő feltörve, üresen állott. 

A tudósnak nem maradt más hátra, mint hogy a fosztogatás ellenére meg- 
kísérelje megállapítani, hogy tulajdonképpen kinek a sírját is törte fel. Újabb 
nehézség! A piramisban talajvíz tört fel. Miután Petrie kiszélesítette az első rést, 
és maga lépett be a sírkamrába, vízben állt, ugyanúgy, mint később egy másik 
aknasírban, mely azonban ékszerekkel megrakott múmiákat juttatott neki. 
Petrie sem most, sem később nem riadt vissza. Ásóval hüvelykről hüvelykre 
végigkotorta a padlót. Végül egy alabástrom edényt talált Amenemhet nevével. 
Egy szomszédos kamrában pedig számtalan, főleg Ptah-nofru hercegnőnek, 
III. Amenemhet leányának ajánlott áldozati tárgyra bukkant. 

III. Amenemhet a XII. dinasztia királya volt, és Breasted szerint i. e. 
1849-180i-ig uralEocTott. Az az időszak, melyben III. Amenemhet viselte 
Egyiptom két koronáját, az ország egyik legboldogabb korszaka volt. Egyip- 
tom már évszázadok óta sínylődött részint külső - barbár szomszédos népek 
ellen viselt - háborúk, részint az állandóan lázongó tartományi fejedelmek ellen 
vívott belső harcok alatt. Amenemhet békét teremtett. Építkezései - köztük 
egy tó gátmunkái - világi és vallási célokat egyaránt szolgáltak. Szociális intéz- 


kedései, bár a nyugati civilizáció szemszögéből nézve nem jelentősek, a kaszt- 
rendszerben vergődő, és kizárólag rabszolgamunkára támaszkodó Egyiptom- 
ban számottevőek voltak. 


,Ő E gyiptomot még a nagy Nílusnál is jobban felvirágoztatja, 
Ö mindkét országot erővel tölti meg, 

Ő az élet, mely hűsíti az orrlyukakat, 

Az általa adott kincsek eledel azok számára, akik őt követik, 


Táplálja mindazokat, akik az ő ösvényein járnak. 
A király: táplálék, és szája: bőség." 


Petrie-nek dicsőségére vált ez a királysír felfedezés, és a tudós nem maradt 
kielégületlen. Ám a kutatót, az ásató régiségbúvárt más egyéb is izgatta. Vajon 
milyen úton hatoltak be azok, akik megelőzték ? Hol volt a piramis igazi be- 
járata ? Felfedezték-e a rablók az ajtót, melyet ő és az előtte kutatók hiába keres- 
tek? - A rablók az építészek nyomain haladtak. Petrie pedig a rablók nyomait 
követte. 

Ez a vállalkozás - oly megszámlálhatatlanul sok évvel a rablóhadjárat után 
- felért az alagútépítés műveletével, mivel a talajvíz egyre emelkedett. Tégla- 
maradványok, törmelékek és a sár nyúlós iszappá álltak össze, és ez a vegyülék 
olyan süppedékes talajt képezett, amelyen a fáradhatatlan Petrie csak hason 
csúszva, lihegve tudott átvergődni, mialatt szája és orra megtelt iszappal. Meg 
akarta tudni, hol volt az igazi bejárat! És meg is találta. Minden eddigi tapasz- 
talattal és az egyiptomi hagyományokkal ellentétben, a déli oldalon volt - és a 
rablók mégis megtalálták! A kutatói becsületében megrendült Petrie-ben tehát 
önként felvetődött a kérdés, vajon ez a , megtalálás" tiszta ügy volt-e? Vajon 
pusztán találékonyság, csupán fáradhatatlan kitartás eredménye volt-e ? Petrie 
gyanút fogott, melynek alapján tovább nyomozott. 

Lépésről lépésre, módszeresen haladt végig a rablók járta úton. Szembe 
találta magát mindazokkal a nehézségekkel, melyek amazokat is nyilván akadá- 
lyozták. Újra meg újra törte a fejét és töprengett, de korántsem józan értelme 
adta meg kérdéseire a választ, amelyre a rablók rájöttek. Milyen titokzatos ösz- 
tön vezérelhette át ezeket a piramisépítők csapdáin, cselfogásain és gáncsveté- 
sein ? Emitt egy lépcső, mely hirtelen egy úttalan kamrában végződött. A rablók 
nyilván hamarosan rájöttek, hogy a kiút a kamra tetején vezetett át, s az egész 
tető egy óriási csapóajtó volt. Ezen a rablók nagy kínnal áttörtek, mint ahogyan 
a modern kasszafúrók áthatolnak a pénzszekrények páncélajtaján. De innen 
hová jutottak ? Egy szilárd kőtömbökkel teli folyosóba. Petrie, a szakember, fel 
tudta mérni, mennyi munkába kerülhetett ennek a folyosónak puszta kiürítése. 
És bele tudta élni magát a rablók érzéseibe is, midőn az akadályok leküzdése 
után, megint csak egy kijárat nélküli kamrába értek, majd az akadályok újbóli 
elhárítása után, egy harmadik, ajtó nélküli kamrába. Petrie csodálatában ekkor 
már nem tudta eldönteni, mi volt bámulatra méltóbb: a rablók ösztöne, kik 


minden nehézségen keresztül mindig megtalálták a helyes kiutat, vagy szívós 
kitartásuk ? Kétségtelenül hetekig, hónapokig, talán egy évig vagy még tovább 
kellett ásniuk. És milyen körülmények között? Talán állandó félelemben az 
őröktől, a papoktól és az áldozatokat hozó látogatóktól, kik ajándékokkal látták 
el a nagy Amenemhet királyt ? Vagy talán nem is így volt? . . . Petrie-nek 
ugyancsak latba kellett vetnie teljes éleslátását és minden tapasztalatát, hogy az 
újra meg újra elébe tornyosuló akadályokat leküzdje, melyeket az ókori építé- 
szek tudatosan gördítettek az eljövendő gonosztevők útjába. Becsvágya és 
büszkesége arra késztette, hogy kétségbe vonja az évszázadok előtt itt garáz- 
dálkodó egyiptomiak oly méretű furfangját és leleményességét, amellyel meg- 
oldották az utak felfedezését. 

Nem volt-e kézenfekvőbb - amire egyébként az egyiptomi irodalom is 
szolgáltatott bizonyos támpontokat -, hogy a rablók úgyszólván szakértői 
segédlettel rendelkeztek ? Hogy a papok és őrök - egy megvásárolható hivatal- 
nokréteg megvesztegetett tagjai - titkos útmutatással és támogatással kezükre 
játszottak ? Ezzel elérkeztünk Egyiptom történetének terjedelmes , rablófejeze- 
téhez", mely időtlen időkkel ezelőtt kezdődött, a ,, Királyok völgyé"-ben izgal- 
masan folytatódott, és nem is olyan régen, egy egész korszerűnek látszó bűn- 
ügyi esettel érte el tetőpontját. 


14 FEJEZET 


RABLÓK A , KIRÁLYOK VÖLGYÉ"-BEN 


Az 1881-es év elején egy művészetkedvelő, jómódú amerikai utazott a Níluson 
felfelé Luxorig, a régi királyvárossal, Thébával szemben fekvő faluig. 
Néhány régiséget akart vásárolni. A hivatalos, nagyon is szigorúan szabályozott 
árusítási forgalom, mely Mariette intézkedései nyomán lépett életbe - nem volt 
ínyére. Ezért inkább ösztönére bízta magát, mely esténként sötét utcákba, bazá- 
rok rejtett zugaiba vezette, míg végül összeakadt egy sötét képű egyiptomival, 
aki néhány valódinak látszó, értékes tárgyat ajánlott neki megvételre. 

Ennek az amerikai műkedvelőnek egyéni akciója eszünkbe juttat egyet- 
mást. Napjainkban minden idegenvezető óva inti a turistákat a régiségeknek 
, feketén" való felvásárlásától. Teljes joggal, mert ezeknek az úgynevezett 
, Tégiségeknek" legtöbbjét a modern egyiptomi háziipar állítja elő, de még az is 
megesik, hogy éppen Európából importálják. A feketeárusok a legkörmön- 
fontabb mesterkedésekkel igyekeznek árujuk valódiságának látszatát kelteni. 
A húszas években még olyan kiváló műértőt, mint Julius Meier-Graefe német 
műtörténészt is sikerült megtéveszteniük. Egyszer a homokban - nem gya- 
nítva, hogy kísérője egyben remek üzleti szellemmel rendelkező idegenvezető 


4. 


volt -, a kitűnő műtörténész egy szobrocskát talált. Saját leletéről lévén szó, 
nem kételkedett a , régiség" valódiságában. Vezetőjét megvesztegette, hogy 
titoktartását biztosítsa, majd kabátja alá rejtve csempészte a kis művet szállodá- 
jába. Felkeresett egy árust, hogy megfelelő talpazatot vásárolhasson a szobrocs- 
kához. Közben azt is megkérdezte, vajon mi a véleménye a műtárgyról? Az 
árus elmosolyodott. Julius Meier-Graefe a továbbiakról a következőkben szá- 
mol be: , Az árus megkért, kövessem kis boltjának hátsó kamrájába. Ott ki- 
nyitott egy szekrényt, és megmutatott négy vagy öt darab hajszálra ugyanolyan 
szobrocskát. Valamennyit ezeréves homok fedte. Bunzlauból jönnek - mondta, 
de ő kairói ügynökétől, egy görögtől szerezte." 

De túl a kereseti forrásként űzött hamisításokon, még furcsa tréfákkal, 
különös meglepetésekkel is kell számolnia a tudománynak. Híven tükrözi ezt 
egy modern francia regényírónak, de Gaulle tábornok kultuszminiszterének, 
Malraux-nak önéletrajzában szereplő történet. Az eset szavahihetőségében 
semmi okunk nincs kételkedni, de ennek alapján nem általánosíthatunk, és itt 
csupán kuriózumként közöljük, Malraux 1925-ben a szingapúri bárban össze- 


találkozott egy orosz gyűjtővel, aki a bostoni múzeum megbízásából műtár- 
gyak felvásárlásával foglalkozott. Beszélgetés közben öt darab, elefántcsont- 
ból készült kis elefántot mutatott Malraux-nak, melyeket éppen egy industól 
vásárolt, és mint az orgonasípokat, sorakoztatott fel maga előtt az asztalon. 
, Látja, barátom - szólt - kis elefántokat vásárolok. Ásatások alkalmával 
elhelyezem őket a sírokban, mielőtt azokat újra betemetnénk. Ötven év múlva 
majd mások, kik a koporsókat újra felnyitják, szép patinásán és elmállasztva 
megtalálják őket, és erősen törik majd a fejüket . . . Szívesen okozok utódaim- 
nak egy kis fejtörést; Angkor-Wat tornyainak egyikére például egy nagyon 
tisztességtelen szanszkrit feliratot véstem be. Szépen elmázoltam, és így igen 
réginek látszik. Valamelyik agyafúrt fickó majd megfejti. Bosszantsuk egy kicsit 
jámbor embertársainkat..." 

Ezután a kis elkalandozás után térjünk vissza az amerikaihoz, aki az egyip- 
tológia terén dilettáns volt, mégis rendelkezett némi szakismerettel. Az egyip- 
tomi ajánlatától felcsigázottan, a keleten ilyenkor szokásos alkudozást is mellőzte 
és gondolkozás nélkül megvásárolt egy kitűnő állapotban levő ritka szép papi- 
ruszt, amilyenhez hasonlót nemigen látott. A papiruszt elrejtette bőröndjében 
és az összes vám-, valamint rendőrségi vizsgálatok sikeres megkerülésével, 
sürgősen elutazott. Mikor Európába visszatérve a papiruszt szakértővel meg- 
vizsgáltatta, megtudta, hogy nem csupán rendkívüli kincsre tett szert, de ezen- 
felül - igaz, hogy ebben már teljesen ártatlan volt - egy igen különös ügyet 
indított el. 

Mielőtt azonban erre rátérnénk, vessünk előbb egy pillantást a ,, Királyok 
völgyé"-nek egészen szokatlan történetére. 

A , Királyok völgye" (lásd a IX. táblát), vagyis a , Biban-el- Muluk-i király- 
sírok" a Nílus nyugati partján fekszenek, Karnakkai és Luxorral szemben (ahol 
az Újbirodalom roppant oszlopcsarnokai és templomai emelkednek), és ahhoz 
a terjedelmes, ma teljesen sivár vidékhez tartoznak, melyen egykor a thébai 
nekropolis, , a halottak városa" emelkedett. Itt épültek egykor az Újbirodalom 
előkelő halottainak sírboltjai, éppúgy, mint a királyok és az Amun isten 
tiszteletére emelt templomok. 

A halottak e hatalmas városának közigazgatása és állandó terjeszkedése 
tömérdek személyzetet igényelt, akik egy külön főtisztviselő fennhatósága alá 
tartoztak. A halottak városának parancsnoka a , Nyugat fejedelme" és a 
,, Nekropolis zsoldoshadának vezetője" címet viselte. Az őrség tagjai kaszárnyák- 
ban laktak. Egész falvakra kiterjedő házcsoportokban pedig a föld- és építő- 
munkások, kőfaragók és festők, a kézművesek minden fajtája éldegélt, vala- 
mint a balzsamozók, a mumifikálók, akik az utókor számára megőrizték az 
elhunytak porhüvelyét, örök burkot teremtve védőszellemük részére. 

Mindez, mint már mondottuk, az Újbirodalom idején történt, amikor 
Egyiptom felett a leghatalmasabb fáraók, I. és II. Ramses, a , Nap fiai" uralkod- 
tak. A XVIII., de főleg a XIX. dinasztia idején, i. e. kb. 1350-től 1200-ig. 
Az egyiptomi Óbirodalom piramidális nagysága a fennhéjázó karnaki (lásd 


a VII. táblát), luxori és abydosi építkezésekké sekélyesedett. Hasonló folyamat 
figyelhető meg Szanhérib uralkodása alatt Ninivében, az , asszír Rómában". 
Ez volt az a kor, amikor az egyiptomi kultúrának az lett a sorsa, ami az Újvilág 
lakosságának a New York-i felhőkarcolók árnyékában. 

Az előttünk ismert legnagyobb metropolis kialakulásának főként azonban 
a , Királyok völgyé"-ben végbemenő építkezéseknek kiindulópontja és döntő 
indítéka I. Thutmósis király (1545-1515) egyik legfigyelemreméltóbb elhatáro- 
zása volt, mely számottevően befolyásolta nemcsak az Egyiptomban utána 
uralkodó dinasztiák történetét, hanem - bár ez irányú, a régészet szakterületén 
lényegesen túlmenő vizsgálatokat eddig alig végeztek - bizonyára jelentősége 
volt annak az időpontnak meghatározása szempontjából is, amikor a hagyomá- 
nyokból alkotott egyiptomi kultúra hagyománytagadó, lélektelen és minden 
természetes formát szétzúzó , civilizációvá" változott. 

I. Thutmósis volt az első király, aki elhatározta, hogy sírját emléktemplo- 
mától elkülönítve, másfél kilométerrel távolabb építteti meg, és holttestét nem 
messzire látható pompás síremlékben, hanem elrejtett sírkamrában helyezteti 
örök nyugalomra! 

A mi szemünkben ez alig jelentős; Thutmósis rendelkezése azonban teljes 
szakítást jelentett egy ezerhétszáz éves hagyománnyal. 

Azáltal, hogy templomát sírjától elválasztotta - a templomot, melyben 
ünnepségek alkalmával a védőszejleme részére oly nélkülözhetetlen áldozati 
adományok összegyűltek -, védőszelleme és ezzel saját túlvilági továbblétezése 
szempontjából igen jelentős nehézségeket okozott. Elhatározásának külső indí- 
téka az volt, hogy biztonságot akart teremteni magának, amely - mint ahogy 
a meggyalázott sírok tapasztalata mutatta - elődeinek nem adatott meg. Építő- 
mesterének, Ineninek adott utasításait a félelem sugallta. Minden racionalista 
felbomlás s a vallás elvilágiasodása ellenére is - a XXI. dinasztia Amun papjai, 
a ,papkirályok" már előzőleg egyre nagyobb hatalomra jutottak - még mindig 
ott viharzott benne a múmiájának elpusztulásától és sírjának meggyalázásától 
való félelem. A thébai XVIII. dinasztia uralmának kezdetén egész Egyiptom- 
ban alig volt már sírbolt, melyet ne raboltak volna ki, alig volt olyan előkelő 
múmia, melyet nem fosztottak volna meg , mágikus felszerelésének" egy-egy 
darabjától, amivel örökre meggyalázták. A rablókat csak igen ritkán sikerült 
kézre keríteni. Legfeljebb itt-ott, működésük közben zavarták meg őket, ami- 
nek következtében zsákmányuk egy részét ott kellett hagyniuk. Ötszáz évvel 
Thutmósis előtt azt a gonosztevőt, aki Zer király hitvesének múmiáját köny- 
nyebb elszállítás céljából éppen feldarabolta, megzavarták. Ezért a rabló a holt- 
test egyik összeaszott karját sebtében a sír falmélyedésébe rejtette. Ott bukkan- 
tak rá azután 1900-ban angol régészek. Sértetlen állapotban volt, burkai alatt 

ametiszt és türkizgyöngyökből készült, értékes gyűrűt viselt. 
Amint tudjuk, Thutmósis főépítészét Ineninek hívták. De hogy miképpen 
folyt le az uralkodó és építésze közötti tanácskozás, azt legfeljebb csak sejthet- 


jük. Miután Thutmósisban megérlelődött az elhatározás, hogy szakít a hagyó- 


mányokkal, nyilván hamar felismerte az egyetlen kiutat, mellyel elődei sorsát 
elkerülheti. Ez a kiút a titoktartás volt; mind az építkezés, mind a sír helyének 
teljes titokban tartása. 

Ineni építész hiúságának köszönhetjük azonban, hogy megtudhatta a ma 
embere is, miképpen ment egykor végbe a művelet. Saját sírboltja falain életraj- 
zának keretében, ránk hagyta az első aknasír építésének történetét is. Az ide- 
vágó mondat így hangzik: , Én egymagam ügyeltem fel őfelsége sziklasírjának 
építésére. Senki nem látta, senki nem hallott róla!" Egy modern régész, a ,, Ki- 
rályok völgyé"-nek és az ottani építkezési nehézségeknek alapos ismerője (Car- 
ter) százon felülire becsüli a munkások számát, akiket Ineninek kétségen kívül 
foglalkoztatnia kellett. Carter minden moralizálás nélkül, tárgyilagosan és józa- 
nul jegyzi meg: , Természetes dolog, hogy a száz vagy ennél is több munkás, 
akik előtt ismeretessé vált a király legféltettebb titka, nem járhatott többé sza- 
badon a világban. Ineni valószínűleg hathatós eszközöket talált elhallgattatá- 
sukra. Lehet, hogy hadifoglyokat használt fel az építkezésnél, akiket annak befe- 
jeztével kivégeztek!" 

Vajon ez a minden hagyománnyal való, mélyreható szakítás meghozta-e a 
Thutmósistól annyira óhajtott eredményt? Az ő sírja az első a , Királyok 
völgyé"-ben, a magános, komor völgykatlan erősen lejtős hátfalán. Meredek 
lépcsőt vájatott a sziklába és a sírt elvben úgy helyeztette el, ahogyan azt a ké- 
sőbbi fáraók építészei ötszáz éven át tették. A görögök, a sírok tömlő alakjából 
kiindulva, a syrinx nevezetű hosszú pásztorsípról ,, Syrinx"-eknek nevezték őket. 
(Strabón, az i. e. utolsó évszázad görög utazója, már negyven megtekintésre 
érdemes sírról tesz említést.) 

Meddig adatott meg Thutmósisnak a zavartalan nyugalom? Nem tudjuk. 
Csak annyit tudunk, hogy Egyiptom történelmi méreteihez viszonyítva, nem 
sokáig. Holttestét leányával és más múmiákkal együtt egy szép napon elhurcol- 
ták - de ezúttal nem a rablók, hanem éppen a rablók elől, mert sziklasírja sem 
bizonyult biztonságos helynek. A királyok áttértek arra, hogy sírjaikat minél 
szorosabban egymás mellé vájják a sziklába. Az őrszemélyzet így jobban vigyáz- 
hatott, figyelme nem forgácsolódott szét - de mindez vajmi keveset változtatott 
a helyzeten, mert a rablás minden óvintézkedés ellenére tovább folyt. 

Tut-ench-Amun sírjába már tíz-tizenöt évvel halála után rablók törtek be. 
IV. Thutmósis sírjában halála után szintén alig néhány évvel már garázdálkod- 
tak és antik tolvajnyelven, falba vésések és cinkelések képében még névjegyüket 
is otthagyták. A sírt pedig annyira tönkretették, hogy száz évvel később a ke- 
gyeletes Haremheb, uralkodásának nyolcadik évében, Kej nevű hivatalnokát 
utasította, , hogy a megboldogult ÍV. Thutmósis sírját Théba nyugati részének 
legszebb helyén állítsa újból helyre". 

De a sírrablások tetőpontjukat a XX. dinasztia alatt érték el. A hatalmas 
I. és II. Ramses, valamint I. és II. Séthos dicsőséges uralkodása véget ért. 
A következő kilenc Ramses nevű király már csak elődei nagy nevét viselte. 
Uralkodásuk ingatag és állandóan veszélyeztetett volt. A megvesztegethetőség 


X. tábla. 


Tut-ench-Amun trónszéke, lemezarannyal bevont fából, fajansz-, üveg- és kőberakásokkal 
diszítve. A kép az ifjú uralkodót hitvesével, Anches-en-Amunnal. ábrázolja. A király - az 
ábrázolás tanúsága szerint is - nyilván fiatalon, tizennyolc éves korában halt meg 


XI. tábla. 


da. 


Howard Carter felnyitja a második aranyozott szekrényt, amelyben Tut-ench-Amun kopor 
sóját sejti. Pillantása a harmadik aranyozott szekrényre esik . . . 

és korrupció új eddig ismeretlen hatalmat jelentett. A temetőőrök a papokkal, a 
felügyelők a kerületi elöljárókkal szövetkeztek, sőt Théba nyugati részének elöl- 
járója, a temetőváros őrizetével megbízott legfelsőbb hivatalnok, egy szép 
napon szintén a sírrablók cinkosává vált. Döbbenetes, hogy napjainkban 
IX. Ramses (i. e. 1142-1123) idejéből származó papiruszleletek alapján, tanúi 
lehetünk egy ilyen sírrablópernek, mely annak idején nagy feltűnést keltett. 
Tanúi egy háromezer év előtti pernek, melyben egyszeriben megnevezik az 
eddigi névtelen rablókat! 

Peser, Théba keleti részének elöljárója egy napon a nyugati részről nagy- 
arányú sírrablásról kapott jelentést. Théba nyugati elöljárója pedig, a kétes hírű 
Pevero volt, aki éppoly kevéssé szívelte Pesert, mint az őt. Peser tehát nyilván 
örömmel kapott az alkalmon, hogy vele egyenrangú kollégájának hitelét az 
egész thébai kerület vezírjénél megrontsa. (Itt Howard Carter erre vonatkozó 
mulatságos leírását követjük, aki idézeteiben Breasted remek egyiptomi okirat- 
gyűjteményére, az , Ancient Records of Egypt"-re támaszkodik). 

Peser számára az ügy balul végződött, mert elkövette azt a hibát, hogy 
számszerűen felsorolta az összes kifosztott sírt, tíz királyét, négy papnőét, és 
számos magánsírt. A vizsgálóbizottság több tagja, lehet, hogy a vezetőjük, eset- 
leg maga a vezír is, kétségtelenül sápot húzott a rablásokból, vagy hogy mai 
kifejezéssel éljünk, részesedést kaptak, ami kétségkívül Pevero elővigyázatos- 
ságára vall. Amikor áteveztek a folyón, ítéletük nyilván már eleve készen volt. 
Ezért a feljelentést pusztán jogi formaságokkal intézték el, miközben nem azt 
firtatták, hogy történtek-e egyáltalán rablások, hanem bebizonyították, hogy 
Peser adatai nem helytállóak. Mert tíz királysír helyett ténylegesen csak egyet 
törtek fel, négy papnő sírja helyett csak kettőt! Azt a tényt, hogy valóban majd- 
nem minden magánsírt kifosztottak, nem lehetett letagadni A bizottság azonban 
nem tartotta indokoltnak, hogy emiatt egy olyan érdemes tisztviselőt, mint 
Pevero, bíróság elé állítson, a feljelentést tehát tárgytalannak nyilvánította. 
Másnap a diadalmaskodó Pevero (ez viszont jellemére vall) összetoborozta a 
, felügyelőket, a nekropolis gondnokait, mesterembereit, rendőrségét és összes 
arabjait", és együttes felvonulásra küldte őket a keleti oldalra - ezt a felvonu- 
lást a mai nyelvhasználatnak megfelelően valószínűleg , spontán tüntetésnek" 
nevezhetők, mégpedig azzal a külön utasítással, hogy Peser háza táját semmi 
esetre se kerüljék el. 

Ez Pesernek már sok volt! 

A történteket teljes joggal arcátlan kihívásnak tekintette és érthető felhá- 
borodásában elkövette második, ezúttal döntő jelentőségű hibáját. Heves szó- 
váltásba került a nyugati csőcselék egyik vezetőjével és végül is teljes felindult- 
ságában tanúk előtt bejelentette azt a szándékát, hogy ezt a hallatlan eljárást 
a vezír megkerülésével, egyenesen a királynak fogja jelenteni. 

Csak erre várt Pevero. Haladéktalanul értesítette a vezírt Pesernek erről a 
, felháborító", minden rendet és szabályt felborító szándékáról. Méghogy egy 
főtisztviselő a szolgálati utat meg merje kerülni! A vezír egybehívta a bíróságot 


és az ügyetlen Pesert arra kényszerítette, hogy bírói minőségben közreműköd- 
jék. Segédkezni kellett tehát abban, hogy önmagát hamis esküvel vádolja és 
vétkesnek nyilvánítsa. 

Ehhez a történethez semmit nem fűzhetünk hozzá. Sokkal részletesebben 
lehetne elmondani. Modernségét a mindig óhajtott, de valójában ritkán átélt 
,jó befejezés", a ,happy end" is gyarapítja. 

Két-három évvel ez után a különösen korrupt eljárás után ugyanis egy 
nyolctagú sírrabló bandát fogtak el. S , miután dupla vesszővel veretett meg 
kezük-lábuk", vallomást tettek, mely nyilván egy megvesztegethetetlen szemé- 
lyiség kezébe került, s amelyet ezért nem lehetett agyonhallgatni. A banda 
tagjai közül ötnek nevét ismerjük: Hapi, a kőfaragó, Iranum, a műiparos, Ame- 
nemheb, a paraszt, Kemvese, a vízhordó és Ehenufer a néger rabszolga. A kö- 
vetkezőket vallották: 

,, Felnyitottuk koporsóikat és a testüket övező burkokat. Megtaláltuk a 
király fenséges múmiáját. . . Nyakán egy egész sor amulett és ékszer volt, fejét 
aranymaszk fedte. A király fenséges múmiáját tetőtől talpig arany borította. 
Burkai kívül-belül aranyozva és ezüstözve voltak, s csupa pompás kővel kirakva. 
Letéptük a fenséges múmiáról az aranyat, nyakáról az amuletteket és ékszereket, 
valamint a burkolatot, melyben nyugodott. 

Ugyanígy találtuk a király hitvesét is, és hasonlóképpen róla is letéptünk 
mindent, amit csak találtunk. Elloptuk a náluk talált tárgyakat, az arany-, ezüst- 
és bronzedényeket. Az aranyat, melyet ennek a két istennek múmiáján talál- 
tunk, leszedtük és az amuletteket, az ékszert, meg a burkokat nyolc részre osz- 
tottuk." 

A bíróság bűnösnek nyilvánította őket. Peser állításait tehát tények iga- 
zolták, mert a sírok közt, melyeknek kifosztását most beismerték, volt olyan is, 
melyet Peser már korábban megnevezett. 

Úgy látszik, ez a bírói ítélet (pedig még számos hasonló esetben ítélkeztek), 
sem tudta a völgy rendszeres, szervezett fosztogatását megszüntetni. Törvény- 
széki iratokból tudjuk, hogy III. Amenóphis, I. Séthos és II. Ramses sírját 
feltörték. ,,. . . és az ezeket követő dinasztia alatt - írja Carter - úgy látszik 
felhagytak minden sírőrzési kísérlettel." Ezek után feltárja a völgyben elkö- 
vetett rablóhadjárat egész komor körképét. , Különös dolgok tanúja és merész 
kalandok színhelye lehetett a völgy. Képzeljük csak el a napokig tartó tervez- 
getést, a titkos éjszakai összejöveteleket a sziklák között, a temetőőrök megvesz- 
tegetését vagy elkábítását, majd a vakmerő betörést a sötétben és miután egy 
keskeny nyíláson átfúrták magukat a sírkamráig, a lázas keresés-kutatást az 
elmozdítható kincsek után. Végül visszatérésüket zsákmánnyal megrakottan a 
hajnali szürkületben. Mindez élénken elképzelhető, de egyben az is érthető, 
hogy mindez mennyire elkerülhetetlen volt. Azzal, hogy a királyok múmiájuk 
részére drága és pompázatos felszerelésről gondoskodtak, melyet méltóságuk- 
nak megfelelőnek tartottak, saját maguk járultak hozzá bebalzsamozott tetemük 
elpusztításához. Túlságosan nagy volt a kísértés. A kapzsiság legmerészebb 


vágyálmait is felülmúló vagyon várt arra, aki megtalálta e kincsek megszerzésé- 
nek útját-módját és a sírrablónak előhb-utóbb mégiscsak célhoz kellett érnie." 


Ennél azonban sokkalta izgalmasabb dolgok is történtek. Eddig annyit be- 
széltünk sírrablókról, hitszegő papokról, megvesztegethető hivatalnokokról, 
korrumpált polgármesterekről, erről az egész társadalmi ranglétrán keresztül- 
kasul szervezett tolvaj hálózatról (melyet elsőnek Petrie gyanított, mikor 
Amenemhet sírjában a rablók nyomát követte), hogy már-már azt hihetnők, 
mintha Egyiptomban, különösen a XX. dinasztia idejében nem is akadtak volna 
hűséges és igaz emberek, akik kellő tisztelettel adóztak a halott királyoknak. 

Ugyanakkor azonban, amikor a tolvajok zsákmányukkal éjjelente titkos 
ösvényeken lopakodtak, a hűségesek kis csoportjai más mezsgyéken leskelődtek. 
Szükségszerűen ellenfeleik módszereit kellett alkalmazniuk, bár egészen más 
eredményre törtek. Rablás ellen csak megelőző rablással lehetett védekezni. És 
a csekély számú hűséges papnak és megvesztegethetetlen hivatalnoknak ezek- 
ben az apró csatározásaiban, védekező, megelőző hadakozásában a kitűnően 
megszervezett rablók ellen még nagyobb titoktartást, még rejtettebb előkészü- 
leteket kell feltételeznünk; éjszakai ellenszervezkedéseket, talán nem is olyan 
messze a rablók tanyájától. 

Képzelőtehetségünk teljes mozgósítására van szükségünk, hogy kellőkép- 
pen érzékelhessük a forró suttogást, hogy meglássuk a szarkofág előtt az ellen- 
zővel tompított fáklyafénynél a rajtaütéstől félő, lekuporodó alakokat. Bár nem 
kockáztatták saját biztonságukat - hiszen jogosan tartózkodtak ott -, de bár- 
melyik megvesztegethető személynek egyetlen pillantása tudathatta volna a rab- 
lókkal, hogy melyik királyt szöktetik el megint védőőrizetbe zsákmányra éhes 
karmaik elől. Majd felismerhetjük a papok menetét, amint kettesével, legfeljebb 
hármasával, lázas sietséggel követik a hivatásukhoz hű kevés számú őrök egyi- 
két, aki most vezetőjük. Halott királyaik bebalzsamozott tetemeit cipelik. Sírról 
sírra cipelik a múmiákat, hogy bűnös kezektől megóvják. Majd újabb bűnszö- 
vetkezésről értesülnek, és éjszakai kirándulásaikat meg kell ismételniük. És 
a halott királyok, kiknek pihenniük kellene az örökkévalóságig, vándorútra 
kelnek! 

De volt idő, amikor megint másképpen történt minden. Akkor valószínű- 
leg világos nappal ment végbe a vándorlás. A völgyet körülzárta a rendőrség. 
Teherhordók és igásállatok karavánjai szállítottak egy-egy óriás koporsót a 
veszélyeztetett sírkamrából új rejtekhelyére. Kivonult a katonaság is és - a 
szemtanúknak talán megint egyszer életébe került, hogy titokban maradhasson 
az új rejtekhely. 

III. Ramsest három ízben hurcolták el sírjából, és temették el újra. Amosis, 
I. Amenóphis, II. Thutmosis, sőt még a Nagy Ramses is egyre vándorolt. Végül 
új rejtek híján, többedmagukkal fektették őket egyetlen sírba. 

5 A 14-ik év második évszaka harmadik hónapjának 6. napján Usermare 


(II. Ramses) királyt vitték Osiris elé, hogy Pinutem, Amun főpapja által Men- 
mare király (I. Séthos) sírjába újra eltemettessék." 

De itt sem maradtak biztonságban. I. Séthost és II. Ramsest továbbhur- 
colták Inhapi királynő sírjába. Végül II. Amenóphis sírjában nem kevesebb, 
mint tizenhárom királyi múmia feküdt. A többieket is a legkülönbözőbb alkal- 
makkor, újra meg újra előráncigálták eredeti sírjukból, első és második számú 
rejtekhelyükről. A kopár, magános hegyi ösvényen át (amely még ma is járható) 
kivitték őket a , Királyok völgyé"-ből, hogy a Der-el-Bahri-i sziklakatlanba vájt 
sírba helyezzék el ismét, nem messze az óriás templomtól, melynek építését 
Hatsepszut királyné, harmadik Thutmósis szerencsétlen uralkodótársa és nő- 
vére kezdte meg. 

Itt azután háromezer évig békében nyugodhattak a múmiák. A sír fekvésé- 
nek pontos ismerete valószínűleg a véletlen folytán ment veszendőbe. A vélet- 
len óvta meg az első felületes fosztogatás után Tut-ench-Amun sírját is, talán 
egy zivatar, mely a mélyen fekvő völgy bejáratát elöntötte. A másik, véletlen, 
amelyet már a mi időnkben az amerikai műgyűjtő luxori útja derített ki, az, 
hogy a királyoknak ezt a hatalmas tömegsírját ezúttal i. sz. 1875-ben egy további 
véletlen folytán ismét megtalálták! 


15. FEJEZET 


MÚMIÁK 


,, Királyok völgye" felett megállt a történelem, és homály borult reá. Kép- 
zeljünk el egy elhagyatott völgyet - írja Carter - kifosztott, üres, barlang- 
szerű aknáival az egyiptomiak szemében kétségtelenül a kísértetek birodalma. 
Egyik-másik barlang bejárata nyitva áll, és rókák, denevérek seregének tanyája. 
Kifosztott és feldúlt sírkamráinak ellenére, a x Völgy varázsa mégsem ment tel- 
jesen veszendőbe. A skirályok szent völgyex maradt továbbra is, és a rajongók 
meg a kíváncsiak serege bizonyára még gyakran látogatta. Tény, hogy a sírok 
némelyikét I. Osorkon idejében (kb. i. e. 900) papnők temetkezési helyéül újból 
felhasználták." 
Ezer évvel később a völgy újra benépesedett: az első keresztény remeték 
ide húzódtak és befészkelték magukat az üres syrinxekbe. 
5 A királyi fény és pompa helyét az alázatos szegénység foglalta el. A kirá- 


Vt 


lyok fényűző lakosztályából remeték szűk cellája lett." 

Később újra változik a kép. Mert hiába, hagyományos rendeltetése úgy 
tűnik, arra szemelte ki a völgyet, hogy továbbra is királyok és rablók hazája 
maradjon. Richard Pococke angol utazó szolgáltatta 1743-ban a völgy első mo- 
dern leírását. Egy sejk vezetésével tizennégy nyitott sírt sikerült megtekintenie. 
(Strabón, mint mondottuk, negyven sírról tudott, ma hatvanegyet ismerünk.) 
De a vidék nem volt biztonságos. Kurna dombos vidékének barlangjaiban 


ha 


rablóbanda ütött tanyát. James Bruce huszonhat évvel később látogatott el a 
völgybe, s ez alkalommal a bandák kifüstölésének eredménytelen kísérletéről 
így számolt be: , A rablókat kiközösítettnek tekintik, és halálbüntetés vár reá- 
juk, ha bárhol is megtalálják őket. Miután Osman Bey, Girge egyik öreg hely- 
tartója már nem bírta tovább elviselni ennek a népségnek garázdálkodását, szá- 
raz rőzsekötegeket hordatott össze, és katonáival megszállta a hegynek azt a 
felét, ahol a nyomorultak zöme tartózkodott. Parancsot adott, hogy az összes 
barlangot töltsék meg a száraz rőzsekötegekkel, majd felgyújtatta azokat. A go- 
nosztevők legtöbbje odaveszett. Azóta azonban megint csak elszaporodtak, 
anélkül, hogy szokásaikkal felhagytak volna." 

Bruce egy alkalommal a sírkamrában akarta tölteni az éjszakát, hogy a 
III. Ramses sírfalán levő domborműveket lemásolja. Bennszülött vezetőin erre 
olyan irtózatos félelem vett erőt, hogy hangos szitkozódások közepette hajítot- 


ták el fáklyáikat. A lassan kialvó fáklyafény villanásai mellett, , borzalmas" jós- 
lásokba bocsátkoztak. Micsoda rémség tör majd elő távozásuk után a barlang- 
ból! És mikor egyetlen megmaradt szolgájával a völgyön át lefelé lovagolt a 
Nílus felé, hogy elérje csónakját, mögötte nagy ordítozás hangzott fel, és a sötét 
barlangból kőtörmelék zúdult alá, majd lövések dördültek el. Ez véget is vetett 
völgybéli látogatásának, mert az általános lövöldözések elől futva kellett mene- 
külnie. Sőt, mikor újabb harminc év eltelte után Napóleon Egyiptomi Bizott- 
sága megjelent a völgy és a sírok felmérésére, a thébai rablók ugyancsak lövöl- 
dözni kezdtek. 

Manapság a völgyet a világ minden tájáról látogatják az odaözönlő idege- 
nek. Itt fedezték fel a legnagyobb ókori kincsek egyikét kerek fél évszázaddal 
ezelőtt. Azóta a lelőhely előtt ordítozó dragománok gyülekeznek szamaraik 
hátát ütlegelve, s mialatt a látogatók tömege özönlik odaátról a Der-el-Bahri 
közelében levő Cook-vendéglőből a sírhoz, az arabok egész angol tudományuk 
latbavetésével hívogatják őket a , kingses tombes" megtekintésére. A látogató 
lelki szemei előtt elvonul a Nílus völgyének, királyainak és népeinek hatalmas 
történelme, és kicsit fájdalmasan, de egyben felderítően hat reá, amikor az úti- 
kalauzban ezt olvassa: 

5 A nevezetesebb sírokat és Tut-ench-Amun sírját háromszor hetenként 
villanyfénnyel kivilágítják." 

A , Királyok völgyé"-ben 1922-ben bukkantak a legpompásabb leletre. 
Ez a régészeti esemény Európa-szerte olyan lázas izgalmat keltett, amelyhez 
hasonló csak egyetlenegy esetben fordult elő, amikor Schliemann megtalálta 
Tróját. 

Már néhány évtizeddel ezelőtt Der-el-Bahri völgykatlanában egy majdnem 
ugyanilyen csodálatos felfedezés ment végbe, de még sokkal különlegesebb 
körülmények kíséretében. 

Emlékezzünk csak vissza arra az amerikaira, akinek Luxor zegzugos utcái- 
ban egy értékes egyiptomi papiruszra sikerült szert tennie. Miután az európai 
szakértő a papirusz vitathatatlan valódiságát és értékét megállapította, elkezdte 
faggatni az amerikait. A vidám gyűjtő, kit európai területen már senki nem 
foszthatott meg zsákmányától, szívesen válaszolt a kérdésre, és nem rejtette 
véka alá, amit tudott. A szakértő ezek után levélben részletes jelentést küldött 
Kairóba, és ezzel egy egészen rendkívüli sírgyalázás leleplezését indította el. 

Gaston Maspero professzort, amikor kairói múzeumában kézhez vette az 
Európából érkezett levelet, két dolog döbbentette meg. Először az, hogy mú- 
zeuma újból elesett egy értékes lelettől. Valóban, újból - mert a régiségek fe- 
ketepiacán több mint hat éve a legtitokzatosabb módon bukkantak fel egyre- 
másra ritka, és a tudomány szempontjából igen értékes darabok, melyeknek 
származását még olyankor sem sikerült felderíteni, amikor a szerencsés vásárló 
valahol Egyiptom területén kívül készséggel közölte a vétel körülményeit. 
Ilyenkor rendszerint a nagy ismeretlenről volt szó, de ez az ismeretlen egyén hol 


egy arab, hol egy fiatal néger, majd egy rongyos fellah képében jelentkezett, 
vagy éppen egy nyilván jómódú sejk volt. A másik körülmény, mely Masperót 
izgatta, az volt, hogy ez a legújabb darab, melyről hírt kapott, a XXI dinasztia 
egyik királyának sírjából származott. E királyok sírjait pedig mind ez ideig nem 
tudták felfedezni. Vajon ki találta hát meg ezeket a sírokat ? És vajon csak egyet- 
len király sírja volt-e ? 

Amikor Maspero professzor szemügyre vette mindazokat a , fekete" dara- 
bokat, melyeknek felbukkanásáról idáig tudomást szerzett, a legfelületesebb 
vizsgálattal is meg tudta róluk állapítani, hogy ezek különböző királyok sírjából 
származnak. Lehetséges, hogy a modern sírrablók egy csapásra mindjárt több 
régi sírt fedeztek volna fel? Kézenfekvőbb volt azonban annak feltételezése, 
hogy a nagy gyűjtősírok egyikére találtak rá. 

Az ebből adódó lehetőségek kilátása csak természetes, hogy izgalommal 
töltött el olyan tudóst, mint Maspero. Valaminek történnie kellett. Az egyip- 
tomi rendőrség csődöt mondott. Magának Masperónak kellett tehát az új rab- 
lást kinyomoznia. A legszűkebb körben folytatott megbeszélések eredménye- 
képpen egyik fiatal asszisztensét küldte Luxorba. 

Ez az asszisztens attól a pillanattól kezdve, hogy elhagyta a nílusi hajót, 
egészen másként viselkedett, mint a régészek általában. Ugyanabban a szállo- 
dában szállt meg, mint az az amerikai, aki a papiruszt megszerezte. Az utcákon 
és a bazárok zugpavilonjaiban itt-ott megvásárolt egy-egy csekélységet, és bő- 
kezűen fizetett érte. Ha az árusokkal bizalmasabb beszélgetésbe elegyedett, jó 
borravalót adott nekik, de ezt pontosan adagolta, nehogy gyanút keltsen. A mo- 
dern háziiparnak egyre újabb és újabb , régiségeit" ajánlották neki megvételre. 
Ezt a fiatalembert azonban, aki 1881 tavaszán végigbarangolta Luxort, nem 
lehetett becsapni. Erre hamar rájöttek, mind az engedéllyel rendelkező kereske- 
dők, mind a zugárusok. Az idegennek megnőtt a tekintélye, a tekintély pedig 
bizalmat gerjeszt. Egy szép napon magához intette egy kereskedő, aki üzletének 
ajtaja előtt guggolt. És az Egyiptomi Múzeum asszisztense a következő percek- 
ben egy igen érdekes szobrocskát tartott kezében. Minthogy tudott uralkodni 
magán, teljesen közömbös arccal nézegette. Majd lekuporodott az árus mellé a 
gyékényre, és alkudozni kezdett. Közben egyre forgatta a szobrocskát kezében, 
és már tudta, hogy ez nem csupán egy közel háromezer éves valódi darab, ha- 
nem, hogy - amint azt felirata is igazolta - egy XXI. dinasztiabeli sír tartozéka. 

Az alkudozás hosszúra nyúlt. Végül az asszisztens megvásárolta az aprósá- 
got, miközben igen becsmérlőleg nyilatkozott róla. Éreztette, hogy valami na- 
gyobbra, értékesebbre vágyik. Még ugyanaznap megismerkedett egy sudár nö- 
vésű, javakorabeli arabbal. Abd-el-Rasulnak hívták, és egy igen népes család 
feje volt. A fiatal asszisztens néhány napon keresztül eszmecserét folytatott vele, 
majd mikor egy újabb összejövetelük alkalmával Abd-el-Rasul egyéb érdekes 
holmik után még a XIX. és XX. dinasztia sírjaiból kikerült tárgyakat is muta- 
tott neki - lefogatta az arabot. Meg volt győződve róla, hogy megtalálta a sír- 
rablót. 


De vajon valóban megtalálta-e? 

Abd-el-Rasult több hozzátartozójával együtt a kenei mudir elé vitték. 
Dad pasa személyesen vezette a kihallgatást. Ámde a mentőtanúk egész hada 
vonult fel. Abd-el-Rasul ártatlanságára szülőfalujának minden lakója megeskü- 
dött, sőt az egész család ártatlanságára, mert a községben ez a család a legrégibb 
és legtiszteletreméltóbbak közé tartozott. Az asszisztens, aki szentül meg volt 
győződve vádja igazáról, már sürgönyzött Kairóba, és jelentette az eredményt. 
Most azután azt kellett látnia, hogy Abd-el-Rasult hozzátartozóival együtt bizo- 
nyítékok hiányában szabadon engedték. Az asszisztens a hivatalnokokat ostro- 
molta, de ezek csak vállat vontak. Elment a mudirhoz. Ez meg csodálkozva 
bámult reá, nem értette az ifjú türelmetlenségét, s csak annyit mondott neki: 
- várjon. 

A fiatal asszisztens várt egy napot, majd még egyet. Azután újra sürgöny- 
zött Kairóba, és módosította előző jelentését. Közben belebetegedett az emésztő 
bizonytalanságba, meg a mudir keleti nyugalmába. Az utóbbi azonban jól is- 
merte embereit. 

Howard Carter leírja egyik legöregebb munkásának elbeszélését Daud 
pasáról. Ezt ifjú korában tolvajláson kapták és a mudir elé hurcolták. Rettenetes 
félelme a szigorú Da ud pasától még növekedett, amikor ahelyett, hogy a rendes 
bíróság elé vitték volna, bevezették a pasa magánlakosztályába, aki, izzó meleg 
nap lévén, egy hatalmas agyag fürdőkád hűs vizében feküdt elterülve. 

Da ud pasa ránézett. Semmi mást nem tett, csak ránézett, de az öreg mun- 
kás még évek múlva is ennek a tekintetnek hatása alatt állt, és így mesélte to- 
vább a történteket: , , . . . amikor áthatóan rám tekintett, úgy éreztem, csontjaim 
vízzé válnak. Azután nyugodt hangon így szólt hozzám: 

- Ez az első eset, hogy elém kerülsz; most elbocsátlak, de nagyon, nagyon 
vigyázz, nehogy még egyszer ide vezessenek! 

Engem pedig úgy elfogott a rémület, hogy felhagytam a hivatásommal s 
így soha többé nem kerültem a szeme elé!" 

Da ud pasa tekintélye - amelyet ha kellett, hathatós rendszabályokkal öreg- 
bített - meg is hozta gyümölcsét. A fiatal asszisztens, aki közben lázasan hevert 
betegágyán, már nem is igen reménykedett. Egy hónappal később ugyanis Abd- 
el-Rasul egyik rokona és cinkostársa került Da"ud pasa elé, és mindent beval- 
lott. A mudir azonnal értesítette a még mindig Luxorban tartózkodó fiatal 
tudóst. Megkezdődtek az újabb kihallgatások, amelyeknek során kiderült, hogy 
egész Kurna, Abd-el-Rasul szülőfaluja, szenvedélyes sírrablók központja volt. 
Ez a , mesterség" időtlen idők óta apáról fiúra szállt, és virult megszakítás nél- 
kül valószínűleg már az i. e. XIII. századtól kezdve. Ilyen rablódinasztia sem 
akadt még egy a világon! 

A Der-el-Bahri-i gyűjtősír volt a legnagyobb zsákmány, amihez ez a rabló- 
dinasztia valaha is hozzájutott. A sír felfedezésében, majd kifosztásában a vélet- 
len a módszerességgel párosult. Hat évvel azelőtt, 1875-ben Abd-el-Rasul a 
,, Királyok völgye" és Der-el-Bahri közt emelkedő sziklatömbben puszta vélet- 


len folytán egy rejtett nyílást fedezett fel. Miután különféle nehézségek köze- 
pette tüzetesebben megvizsgálta, látta, hogy múmiákkal telt tágas sírkamrára 
bukkant. Már az első szemle alkalmával megállapította, hogy az ott harácsol- 
ható kincsek saját magának és egész családjának örök életjáradékot biztosíthat- 
nak - feltéve, ha meg tudják őrizni a titkot. 

Felfedezésébe csupán a család vezető tagjait avatta be. Ezek ünnepélyes 
esküvel fogadták meg, hogy a titkot soha el nem árulják. A leletet otthagyják, 
ahol az háromezer éve feküdt, és a sírt kizárólag az Abd-el-Rasul család , mumi- 
fikált bankbetétjének" tekintik, melyhez csak akkor szabad hozzányúlni, ha a 
családnak arra szüksége van. Egész hihetetlen, hogy hat éven át valóban sike- 
rült megőrizni a titkot. Ez alatt a hat év alatt a család meggazdagodott. 1881. 
július 5 -én viszont Abd-el-Rasul vezetésével a kairói múzeum megbízottja lépett 
a sír titkos nyílásához! 


A sors mindig tartogat az emberek számára valami váratlan kis kajánságot. 
Ilyen volt az is, hogy a kiküldött megbízott nem a fiatal asszisztens lett, akinek a 
rablás felfedezését tulajdonképpen köszönhették . . . De még Maspero sem, aki 
az egészet kezdeményezte. A Kairóba menesztett, most már minden kétséget 
kizáró újabb sürgöny nem érte ott Masperot, aki éppen elutazott. Mivel az ügy 
sürgős volt, helyettesről kellett gondoskodni. Ez meg is történt. Heinrich 
Brugsch híres egyiptológus fivérét, Emil Brugsch Beyt küldték ki Kairóból, aki 
akkoriban konzervátori minőségben működött a múzeumban. Luxorba érkezé- 
sekor fiatal kollégáját, aki olyan eredményes detektívmunkát végzett, lázas bete- 
gen találta. Emil Brugsch diplomáciai látogatást tett a mudirnál. Az összes érde- 
kelt megegyezett abban, hogy a sírt - nehogy a tolvajok újabb időt nyerjenek 
a fosztogatásra - haladéktalanul zár alá kell helyezni. Így hát Emil Brugsch Bey 
csupán Abd-el-Rasul és saját arab segédje kíséretében július 5-én hajnalban 
útnak indult. Amit röviddel ezután látott, Aladdin csodálatos kincseihez hason- 
lított, ami pedig a következő kilenc nap leforgása alatt történt, örökké emléke- 
zetében maradt. 

Hosszas és fáradságos hegymászás után Abd-el-Rasul végül is megállt, és 
egy kövekkel igen ügyesen elfedett nyílásra mutatott, mely szinte láthatatlanul 
rejtőzött ott. Nem csoda, hogy három évezreden át minden emberi szem elsik- 
lott felette. Abd-el-Rasul kötelet tekert le válláról, és jelezte Brugschnak, hogy 
le kell ereszkednie a nyíláson. Brugsch, miután rosszhírű vezetőjét megbízható 
arab segédje őrizetére bízta, habozás nélkül követte a felszólítást, számolva az- 
zal a lehetőséggel, hogy egy minden hájjal megkent bandita csapdájába kerül. 
Óvatosan ereszkedett lefelé. Ha megvillant is benne halványan a remény, hogy 
esetleg valamit talál, az, ami valójában odalenn reá várt, minden képzeletét 
felülmúlta! 

Kiderült, hogy az akna mintegy tizenegy méter mély volt. Amikor leért, 
meggyújtotta fáklyáját, majd néhány lépés után egy éles sarkot került meg, és 
ott állt az első nagy szarkofág előtt. 


A közvetlenül a bejárat mögött álló egyik legnagyobb szarkofág - felirata 
szerint - I. Séthos múmiáját rejtette magában. Azt a múmiát, melyet Belzoni a 
,, Királyok völgyé"-ben, a fáraó eredeti sírboltjában 1817-ben hiába keresett. 
Fáklyája fényében Brugsch további koporsókat és az egyiptomi halottkultusz 
megszámlálhatatlan kincsét pillantotta meg, gondatlan összevisszaságban, szer- 
teszórva a padlón és a koporsókon. Brugsch továbbhaladt. Lépésről lépésre 
tört magának utat, amikor hirtelen megnyílt előtte a tompa fényben végtelen- 
nek tűnő tulajdonképpeni sírkamra. A koporsók részben felnyitva, részben még 
lezárva, rendszertelenül hevertek összevissza. Egy-egy múmia számtalan hasz- 
nálati tárgy és ékszer között feküdt. Brugsch lélegzetvisszafojtva nézett szét. 
Vajon tudta-e ebben a pillanatban, hogy olyan látvány tárult elé, amilyen előtte 
még egyetlen európainak sem jutott osztályrészül? 

Ott állt az ókor leghatalmasabb uralkodói előtt . . . Többször kúszva, 
majd jártában ismét felegyenesedve állapította meg, hogy itt fekszik I. Amósis 
(i. e. 1580-1555-ig), ki a barbár hikszoszok, a , pásztorkirályok" végleges kiűzé- 
sével öregbítette hírnevét (ezzel azonban a mai felfogás szerint a zsidók Egyip- 
tomból való kivonulásának bibliai története semmi összefüggésben nem áll). 
Kisvártatva I. Amenóphisnak (i. e. 1555-1545), az egész thébai nekropolis 
későbbi , védőszentjének" múmiáját pillantotta meg. Végül számtalan kevésbé 
ismert egyiptomi uralkodó koporsója között talált valamit, ami olymód megren- 
dítette, hogy fáklyájával kezében, azon nyomban le kellett ülnie. Annak a két 
legnagyobb uralkodónak múmiája feküdt előtte, kiknek dicsőséges hírneve 
régészek és a történelem tudománya nélkül is évezredeken át fennmaradt, és 
nemzedékről nemzedékre szállt reánk. Megtalálta III. Thutmósis (i. e. 1501- 
1447) tetemét és II. Ramsesét (i. e. 1298-1232), akinek udvaránál - az ak- 
kori közhiedelem szerint- Mózes, Izrael népének és a nyugati népeknek törvény- 
hozója nevelkedett. Ez a két hatalmas fáraó - ötvennégy, illetve hatvanhat 
évi uralkodása alatt - nemcsak világbirodalmakat alkotott alattvalóik vére és 
könnye árán, hanem azokat hosszú időn át fenn is tudta tartani! 


Noha az elbűvölt Brugsch, aki hirtelenében azt sem tudta, hol kezdje, 
csak futólag szemlélte meg a koporsók feliratait, azonnal a , vándorló múmiák" 
történetére gondolt. Lelki szemei előtt feltűnt a sok-sok éjszaka képe, amikor a 
papok a , Királyok völgyé"-ben előráncigálták sírjaikból a halott fáraókat. A 
tolvajlástól és meggyalázástól óva a tetemeket, sokszor több állomás közbeikta- 
tásával, itt Der-el-Bahriban helyezték egyiket a másik elé, új szarkofágokba. 
Brugsch egyetlen pillantással felmérte, hogy annak idején ezeknek a mentőknek 
a feje felett a félelem és a sietség ostora suhogott, mert az egyes múmiákat csak 
úgy ferdén a falnak támasztották. Megrendülve olvasta később Kairóban mind 
azt, amit a papok a koporsók falain örökítettek meg: a halott királyok Odisszea- 
ját. 

Összesen negyven uralkodót vett számba, negyven múmiát. Negyven 
istenhez hasonló világbíró földi maradványa pihent itt háromezer éve békében, 


míg első ízben egy rabló, most pedig ő maga, Emil Brugsch Bey meg nem pil- 
lantotta őket. 

Az egyiptomi uralkodók, a leggondosabb óvintézkedéseik ellenére is (me- 
lyeket részben még haláluk előtt foganatosítottak) többnyire igen pesszimisták 
voltak. , Akik itt gránitból építkeztek és csarnokot állítottak a piramisok belse- 
jében, akik íme remekeltek e szép művek alkotásában . . . áldozati kőemlékeik 
éppoly üresek, mint azoké a névteleneké, kik utódok nélkül, fáradtan hajtották 
fejüket a folyóparton örök nyugalomra." 

Pesszimizmusuk azonban nem gátolta őket abban, hogy mindig újabb 
módját ne eszeljék ki annak, hogyan óvhatnák meg holttestüket a leghatéko- 
nyabban. Hérodotos saját kutatásai alapján olyan temetkezési szokásokról és 
balzsamozási eljárásokról számol be, melyek még akkor is divatban voltak, 
amikor ő beutazta Egyiptomot. , Amikor valamilyen tekintélyes személyiség 
meghal, a ház asszonyai fejüket, sőt arcukat is sárral kenik be. Majd a halottat 
magára hagyva kirohannak a házból és magasra kötött ruhában, csupasz mellü- 
ket verve vonulnak végig a városon. Az összes nőrokon csatlakozik a menethez 
és ugyanezt cselekszi. A férfiak felkötik öveiket és szintén mellüket verik. 
Ez után a ceremónia után viszik el a halottakat bebalzsamoztatni." (Hérodo- 
tos II. 85.) 

Ideje, hogy szóljunk néhány szót a múmiákról. A szó maga igen sokér- 
telmű, amint ez a már említett Abd-el-Latif arab utazónak a XII. századból 
származó feljegyzéseiből is kitűnik. Azt írja ugyanis, hogy , múmiát" orvosi 
célokra olcsón árusítanak. Mumiya vagy mumiyai arab szó és Abd-el- Latif sze- 
rint aszfaltot vagy szurkot jelent, vagy pedig a sziklák természetes gyantája 
értendő rajta, amilyet Perzsiában és a Der-el- Bahri-i múmiahegyből szereznek. 
Az arab utazó , szurok és mirrha keverékének" nevezte a múmiát - s ez méga 
XVI. és XVII. században is igen kelendő volt. Sőt, törések és sebek gyógyítá- 
sára még a múlt században is árultak a patikusok , múmiát". , Múmia" az élő 
emberről levágott köröm vagy haj is, mint az embernek egy része, mely az 
egészet képviseli, ezért ördögűzésnél és megbabonázás céljaira is alkalmazták. 
Ma a , múmia" szón csaknem kizárólag bebalzsamozott holttesteket értünk, 
különösképpen pedig az egyiptomiak viszonylagos épségben maradt tetemeit. 
Régebben különbséget tettek , természetes" és , mű" mumifikáció között. 
,, Természetes" múmiáknak tekintették azokat a holttesteket, mélyek minden 
külön kezelés nélkül bizonyos kedvező feltételek folytán, oszlás nélkül fenn- 
maradtak, tehát mondjuk a palermói kapucinus kolostorban vagy a Nagy 
Szent Bernát kolostorban, a brémai székesegyház ólompincéjében, vagy a 
guedlinburgi várban. Ezt a megkülönböztetést még ma is fenntartják, de némi 
megszorítással, mert különösen Elliot Smith számtalan vizsgálata, valamint 
Tut-ench-Amun múmiájának Douglas E. Derry által készített analízise azt 
eredményezte, hogy a csodálatos konzerválódás nem annyira a művészi balzsa- 
mozásnak, mint inkább a Nílus-vidék különösen száraz klímájának, a levegő és 
a homok teljes csíramentességének tulajdonítható. Így a csupasz homokban is 


kitűnően konzervált múmiákat találtak, melyek még csak nem is feküdtek a 
koporsóban és amelyeken a belső szervek eltávolításának nyoma sem látszott. 
Mégsem voltak rosszabb állapotban, mint némelyik gondosan bebalzsamozott 
tetem, amely gyanták, aszfaltok és bőségesen alkalmazott balzsamos olajok 
hatására, valamint - ahogyan a Rhind-féle papirusz mondja - ,, Elephantiné 
vizétől, az Eileithyiaspolisból származó nátrontól és Kim város tejétől" az idők 
folyamán szétmállottak vagy alaktalan, ragacsos tömeggé álltak össze. 

Főleg a múlt században tételezték fel az egyiptomiakról, hogy különleges, 
titkos vegyszerek birtokában voltak. Az igazság az, hogy még a mai napig sem 
sikerült egyetlen hiteles, valóban pontos és teljes balzsamozási utasításra rátalál- 
nunk. Ma azonban már tudjuk, hogy a számtalan tartozék alkalmazásánál sok- 
szor nagyobb jelentősége volt a vallásos rítusoknak és misztikus szertartások- 
nak, mint a vegyi hatásnak. Azt is figyelembe kell vennünk, hogy a mumifikálás 
művészete az évezredek folyamán többször változott. Így már Mariette is meg- 
figyelte, hogy a memphisi, tehát a régi múmiák csaknem feketék, kiaszottak és 
igen törékenyek. Ezzel szemben a Thébában talált újabbak sárgák, tompa- 
fényűek és sokszor még rugalmasak is, amit a korbeli különbség egyedül még 
nem indokol. 

Hérodotos háromféle balzsamozási eljárást ír le, melyek közül az első 
háromszor olyan drága volt, mint a második, míg a harmadik fajta volt a leg- 
olcsóbb. Ez utóbbit már a kisebb hivatalnok is megengedhette magának. (De a 
nép fia semmiképpen, az holttestének sorsát kizárólag az előnyös éghajlat jóin- 
dulatára bízhatta.) 

A legrégibb időkben csak a test külső formáját sikerült megőrizni. Később 
felfedeztek olyan szereket, melyekkel a bőr zsugorodását is meg tudták akadá- 
lyozni, úgyhogy találtak olyan múmiákat, melyeknek arcvonásai egyéni kifeje- 
zésüket is megtartották. 

A holttesteket általában a következőképpen kezelték: először az orrlyuka- 
kon át egy fémkampó segítségével kihúzták az agyvelőt, majd egy kőkéssel fel- 
nyitották a hasüreget és eltávolították a belső szerveket. (Olykor valószínűleg a 
végbélen át.) Utóbbiakat az e célra szolgáló ,kanóposokba" (kancsókba vagy 
vázákba) külön temették el. Kivették a halott szívét is és egy kőszkarabeuszt 
tettek a helyébe. Ezután a tetemet igen alaposan lemosták és , besózták". 
A sóban a holttestet egy hónapnál is tovább áztatták, végül újra megszárították. 
Ez a szárítás egyes tudósítások szerint hetven napig is eltartott. 

A sírba tételhez leginkább az emberi testhez hasonló alakú fakoporsókat 
vagy szarkofágokat használtak, vagy több egymásba illesztett fakoporsót ágyaz- 
tak be egy-egy kőszarkofágba. Az alakokat fekvő helyzetben temették el vagy 
mellen, vagy ölben keresztezett kezekkel, vagy pedig test mellett kinyújtott ka- 
rokkal. Hajukat többnyire egész rövidre nyírták, de a nők haját sokszor teljes 
hosszában meghagyták és csodásan kiondolálták. Az ágyékszőrzetet leborot- 
válták. 

Hogy a test össze ne essék, agyaggal, homokkal, fűrészporral, gyantával 


vagy gyolcskötegekkel tömték ki. Az ehhez felhasznált különféle aromatikus 
anyagok között sajátságos módon a hagyma is szerepelt. A nők kebleit ugyan- 
csak kitömték. Azután megkezdődött a begöngyölés bizonyára igen hosszadal- 
mas művelete. A múmiákat gyolcstekercsekbe és kendőkbe csavarták, melyek az 
idők folyamán az impregnáló anyagokkal annyira átitatódtak, hogy a tudósok- 
nak többnyire csak nagyon nehezen sikerült épségben újra letekerniük. A tol- 
vajok, akik csupán a tömérdek ékszert tartották szem előtt, természetesen nem 
vették maguknak ezt a fáradságot, hanem a göngyölegeket egyszerűen össze- 
vissza felvagdosták. 

1898-ban Loret, az egyiptomi régiségek felügyelőségének akkori főigazga- 
tója, feltártatöbbek közt II. Amenóphis sírját, ö is talált , vándorló múmiákat", 
tizenhárom király maradványait, melyeket szintén a XXI. dinasztia korában 
hordtak össze éjszakai munkával a papok. Loret azonban már korántsem talált 
olyan drágaságokat, mint Brugsch. Csupán magukat a múmiákat találta meg, 
s bár ezek érintetlenek voltak (Amenóphis szarkofágjában feküdt), minden 
egyebet elraboltak. Annak ellenére, hogy a sírt Sir William Garstin javaslatára 
megint befalazták - hogy a halott királyok békén pihenhessenek - egy-két év 
múlva modern sírrablók újra betörtek, kirángatták Amenóphist koporsójából 
és a múmiát erősen megrongálták. Bizonyára ők is összejátszottak az őrökkel, 

mint az előző évezredek egész tolvajnemzedéke. Ez az eset bizonyította Brugsch 
igazát, hogy igenis helyesen cselekedett, mikor a gyűjtősírt kiürítette és semmi- 
féle kegyeletből fakadó meggondolást nem talált helyénvalónak. 

Mikor Emil Brugsch Bey újra felkapaszkodott a szűk aknán és elhagyta a 
negyven halott királyt, máris biztonságba helyezésükön törte a fejét. A sírt nem 
lehetett úgy hagyni, ahogy volt. Kiürítéséhez viszont és ahhoz, hogy a leleteket 
Kairóba szállítsák, rengeteg munkásra volt szükség, akiket aligha lehetett volna 
máshonnan előteremteni, mint Kurnából Abd-el-Rasul szülőfalujából, a tolva- 
jok őshazájából. Mire Brugsch újabb kihallgatásra jelentkezett a mudirnál, az 
összes elképzelhető szörnyű eshetőség ellenére, mégis az utóbbi cselekedetre 
határozta el magát. Már másnap reggel háromszáz fellahhal jelent meg a lelő- 
helyen. Az egész terepet körülzáratta, majd arab segédjével egyetemben kivá- 
lasztott egy kis csoportot, melyet a többieknél valahogy megbízhatóbbnak 
gondolt. Ez a csoport igen nehéz munkát végzett, mert kiderült, hogy a legsú- 
lyosabb darabok felvontatásához tizenhat emberre volt szükség. Mialatt egyen- 
ként hordták fel a drágaságokat, Brugsch segédjével együtt szintén egyen- 
ként vette át azokat. Minden egyes darabot azonnal lajstromoztak, azután a 
domb lábánál sorba fektették. Az egész munkát negyvennyolc óra leforgása 
alatt elvégezték! Howard Carter, a modern régész, szűkszavúan állapítja meg: 
, Manapság már nem dolgozunk ilyen gyorsan!" A nagy sietség nem csupán 
régészeti szempontból volt túlzott, de egyébként is feleslegesnek bizonyult, 
mert a kairói gőzös több napot késett. Brugsch Bey becsomagoltatta a múmiá- 
kat, beburkoltatta és Luxorba vitette a koporsókat. Behajózásukra csak 
július 14-én kerülhetett sor. 


Akkor azonban olyasvalami történt, ami Brugschot, az edzett régészt még 
jobban megrendítette, mint maga az egész felfedezés. Mialatt a nílusi gőzös 
lassan haladt a folyamon lefelé, a parton megrázó színjáték pergett le. 

Szélsebesen elterjedt a hajórakomány híre, minden Nílus menti faluban és 
szerte az országban. És ekkor nyilvánult meg a napnál világosabban, hogy még- 
sem halt meg teljesen az ősi Egyiptom, amely uralkodóiban isteneket látott. 
Brugsch a fedélzeten állt és a fellahok százait látta, amint feleségeikkel kísérték 
a hajót. Mindig többen és többen sorakoztak fel a part mentén Luxortól messzi 
le, egészen a nagy folyamkanyarig, Kuftig és Kenchig. A férfiak fegyvereiket 
sütötték el a halott fáraók tiszteletére, az asszonyok port hintettek arcukra és 
testükre és homokkal dörzsölték kebleiket. A hajó útját messzehangzó sirató- 
ének kísérte. Az egész úgy hatott, mint valami fantasztikus halotti menet, mely 
minden gyászpompa nélkül is mindennél drámaibb volt a maga jaj szavával. 

Brugsch nem bírta el tovább a látványt és elfordult. Helyesen cselekedett-e? 
Vajon azoknak szemében, kik ott siránkoztak, nem volt-e ő is csak rabló ? Ha- 
sonlatos azokhoz a tolvajokhoz és gonosztevőkhöz, akik háromezer éven át 
gyalázták a sírokat? Vajon a tudományos cél eléggé indokolta-e tettét? 

Howard Carter sok évvel később világosan válaszolt ezekre a kérdésekre. 
Az Amenóphis sírja körül történtek alapján a következőket jegyezte meg: 
,, Ez az eset igen tanulságos számunkra és megszívlelhetnék bírálóink is, kik 
vandáloknak neveznek, mert kiürítjük a sírokat. Pedig éppen azáltal, hogy a 
régiségeket múzeumokba szállítjuk, gondoskodunk fennmaradásukról; a hely- 
színen előbb-utóbb menthetetlenül a tolvajok martalékává válnának, s ez egy- 
ben pusztulásukat jelentené." 

Amikor Brugsch Bey kikötött Kairóban, nem csupán egy múzeumot tett 
gazdaggá, hanem az egész világot, azzal, hogy megismertette vele egy hajdani 

dicsőség soha vissza nem térő nagyságát. 


16. FEJEZET 


HOWARD CARTERFELFEDEZITUT-ENCH-AMUNT 


Az amerikai Theodor Davis 1902-ben engedélyt kapott az egyiptomi kor- 
mánytól, hogy a , Királyok völgyé"-ben ásatásokat végezhessen. Tizenkét 
télen keresztül ásott és kutatásai során több számottevő sírt fedezett fel. 
így például IV. Thutmósis, Siptah és Haremheb sírját. Megtalálta továbbá 
IV. Amenóphisnak, a nagy , eretnek királynak" múmiáját és koporsóját is. Ez a 
reformátor uralkodó magát ,, Echnaton"-nak nevezte - ami annyit jelent, 
hogy ,a napkorong fénye" - és a régi hagyományos vallás helyett egy időre a 
napkultuszt vezette be. Az ő felesége volt különben Nofretete, kinek gyönyörű 
színes mellszobra nálunk az egyiptomi szobrászat legismertebb alkotása. 

Az első világháború kezdetén Theodor Davis kutatási engedélye átszállt 
Lord Carnarvonra és Howard Carterre. Ezzel indult meg a legjelentősebb 
egyiptomi sírlelet története, mely - ahogy Carnarvon nővére később fivérére 
vonatkozó egyik feljegyzésében írja - , úgy kezdődött, mint Aladdin csoda- 
lámpájának története, és úgy ért véget, mint egy görög monda a bosszuló neme- 
zisről". 

Tut-ench-Amun sírjának felfedése könyvünk számára különösen fontos, 
mert ez a régészeti felfedezések történetében az eddigi eredmények csúcspont- 
ját jelenti. A drsráma bevezetését, az expozíciót Winckelmann, továbbá a rende- 
zők és a szekemberek végeláthatatlan sora írta meg. A cselekmény első bonyo- 
lult csomóit Champollion, Grotefend és Rawlinson oldotta meg. (E két utóbbiról 
A tornyok könyvé"-ben lesz szó.) A drámai cselekmény továbbfejlesztésében 
tevékeny részt vettek és már nyílt színen is sikert arattak: Egyiptomban Mariette 
Lepsius és Petrie, Mezopotámiában Botta és Layard (lásd , A tornyok köny- 
vé"-t), Yucatánban pedig az amerikai Stephens és Thompson (lásd ,A lép- 
csők könyvé"-t). Lélegzetelállító drámai csúcspontjához - persze az összes 
szereplők lelkes együttműködésével - első ízben Schliemann trójai és Evans 
knóssosi felfedezései során jutott el a cselekmény, majd Koldewey és Woolley 
leletei révén Babilóniában, és Ábrahám hazájában, Úrban. Schliemann volt a 
zseniális, saját elképzelése szerint kutató, önálló utakon járó utolsó nagy dilet- 
táns. Knóssosban és Babilonban már a szakemberek egész sora dolgozott. Kor- 
mányok, fejedelmek, gazdag mecénások, tehetős egyetemek, archeológiai inté- 
zetek és magán pénzemberek évről évre a modern világ minden tájáról jól fel- 


szerelt expedíciókat küldtek az óvilág legkülönbözőbb tájaira. Tut-ench-Amun 
sírjának feltárásánál került nagyszerű összefoglalásra mindaz, amit addig a kuta- 
tás terén - egyéni teljesítmények és tengernyi tapasztalat révén - elértek. Itt 
nem érvényesült semmi más parancs, egyedül a tudomány parancsa. Azokat a 
nehézségeket, melyekkel Layardnak a babonákkal teljes butaság, Evansnak 
pedig az illetékes hatóságok rosszindulata ellen meg kellett küzdenie, itt már 
elhárította a kormány készséges támogatása. A tudós kollégák irigykedéseit, 
melyek Rawlinsont elkeserítették és Schliemann-nak pokollá tették az életét, 
a tudomány terén idáig példa nélkül álló nemzetközi együttműködés és segítő- 
készség váltotta fel. A nagy, úttörő vállalkozás, a kalandos egyéni akciók ideje 
lejárt, amikor például Layard szamarával és tarisznyájával felszerelve, egymagá- 
ban indult el egy elsüllyedt város meghódítására! Howard Carter, noha mint 
Petrie-tanítvány még régi vágású ember volt - a régészet tudományának végre- 
hajtó hivatalnoka lett -, ha szabad egyáltalán ilyen hasonlattal élnünk, ő már 
nem tört vaktában előre, ismeretlen tájak felé, hanem szigorúan követte az ősi 
kultúrákat regisztráló, felmérő módszert, melyet a tudós elődök teremtettek. 

Tudományos pontossága mellett meg tudta őrizni lelkesedését és ugyan- 
akkor fejlesztette magában a szigorúan tudományos gondosságot és lelkiismere- 
tességet. 


Lord Carnarvon, a sportember, műgyűjtő, gentleman és világjáró keveré- 
kének úgyszólván kizárólag Angliában honos típusát képviseli. Cselekedeteiben 
realista, érzelmeiben romantikus lélek. Még mint a cambridge-i Trinity College 
növendéke, egy napon azzal áll elő, hogy szobája falainak eredetileg szép bur- 


ha 


kolatáról, saját költségén, leszedeti a későbbi silány átfestést. Már ifjú korában 
bejárja az összes régiségkereskedést, később pedig szenvedéllyel és nagy hozzá- 
értéssel gyűjt régi metszeteket és rajzokat. Ugyanakkor a lóversenyeknek is 
állandó látogatója, szívós gyakorlattal kitűnő lövésszé válik, majd a vízisport- 
ban ér el eredményeket. Miután huszonhárom éves korában nagy vagyont 
örököl - körülvitorlázza a földet. Az Angliában akkoriban engedélyezett har- 
madik magánautó az övé. Az autósport egyébként is szenvedélyévé válik és ez 
a szenvedély új irányba tereli életét. A századforduló körül Németországban, 
Langenschwalbach fürdőhely közelében autószerencsétlenség éri. Kocsijával 
felborul és az elszenvedett súlyos sérülések következtében egész életén át lég- 
zési nehézségekkel küzd, ami az angliai teleket tűrhetetlenné teszi számára. 
Betegségére melegebb éghajlat alatt keres enyhülést. Így kerül - először 1903- 
ban - Egyiptomba, ahol több régészeti expedíció ásatási területére bukkan. 
A vagyonos, független ember, aki mindeddig feladat és cél nélkül bolyongott a 
világban - most nagyszerű lehetőségét látja annak, hogy a sportteljesítmények 
iránti vonzalmát komoly művészi foglalkozással egyesítse. 1906-ban önálló 
ásatásokba kezd, de még ugyanannak az évnek telén azt tapasztalja, hogy isme- 
retei az ilyen vállalkozáshoz nem elegendők. Maspero professzorhoz fordul 
tanácsért, aki a fiatal Howard Cartert ajánlja neki munkatársul. 


XII. tábla. 


Fent: Howard Carter felhajtja a Tut-ench-Amun második koporsóját borító szem- 
fedőt. Lent: a második koporsó már szabadon fekszik - világosan látható, hogy 
az elsőbe (ez a külső) milyen szorosan illesztették be 


XIII. tábla. 


Tut-ench-Amun fejét és vállát fedő aranymaszk. Simított aranyból készült, és több 
színű üveg, lapis lazuli, zöldföldpát, karneol, alabástrom és 
díszítették 


Ennek a két embernek társulása rendkívül szerencsésnek bizonyult. 
Howard Carter egyénisége tökéletesen kiegészítette Lord Carnarvonét. Átfogó 
műveltségű tudós volt, aki - mielőtt Lord Carnarvon megbízta volna ásatásai- 
nak állandó főfelügyeletével - Petrie és Davis mellett már jelentős tapasztala- 
tokra tett szert. Távolról sem volt fantázia nélküli, száraz kutató, noha munkás- 
ságának bírálói túlzott pedantériát vetettek szemére. Gyakorlati téren mindig 
nagyon ügyes volt, és ha a körülmények megkövetelték, rettenthetetlen, sőt 
vakmerő is tudott lenni. Ezt bizonyítja az alábbi, 1916-ban történt kalandos 
esemény is. 

Carter éppen rövid szabadságát töltötte Luxorban, amikor egy napon a 
falu vénjei felkeresték és rémülten könyörögtek segítségéért. A háborús köve- 
telmények, melyek még Luxorban is éreztették hatásukat, a hivatalnokok karát 
erősen megtizedelték. Ezáltal a rendőri felügyelet és az ellenőrzés lazábbá vált, 
és Abd-el-Rasul élelmes unokáinak jóvoltából újra felvirágzott a sírrablók mes- 
tersége. 

A rablók egyik csoportja a , Királyok völgye" fölött elterülő domb nyugati 
oldalán egy leletre bukkant. Alighogy erről tudomást szerzett a másik konkur- 
rens csoport, rögtön útra kelt, hogy ő is kivegye részét a várható javakból. Ami 
ezután lejátszódott, olyan mint egy rossz kalandorfilm. 

A két banda közt harcra került a sor. Az első csoporton rajtaütöttek, meg- 
verték, szétkergették, és ennek következtében újabb véres összetűzések veszé- 
lye fenyegetett. Carter, aki szabadságon volt ugyan, és ezekért az eseményekért 
a legcsekélyebb mértékben sem volt felelős, mégis cselekvésre szánta el magát. 
Engedjük át neki a szót: 

, Már késő délutánra járt az idő. Sietve magam köré gyűjtöttem a katonai 
szolgálat alól mentesített csekély számú munkásomat, és kellőképpen felszerelve 
megindultam a tett színhelyére. Ez a vállalkozás azt jelentette, hogy a holdvilág 
fénye mellett hatszáz méter magasra kellett felmásznunk Kurna dombjaira. 
Éjfélre járt, mire célhoz értünk. Vezetőnk ekkor egy kötél végére mutatott, 
mely egy teljesen meredek falú szikláról csüngött lefelé. Ha odafigyeltünk, hall- 
hattuk a rablók buzgó tevékenykedésének zaját. Először is elvágtam kötelüket, 
és ezzel egyszersmind menekülésük útját. Majd saját, jó erős kötelemet rögzítve, 
jómagam leereszkedtem a sziklán. Hogy az ember éjfélkor, egy szál kötélen, a 
serényen dolgozó sírrablók fészkébe ereszkedjék, nem mondható éppen kedé- 
lyes időtöltésnek. Összesen nyolcan működtek odalent, és megjelenésemmel 
bizony igen feszült helyzetet teremtettem. Az elé a választás elé állítottam őket, 
hogy vagy sürgősen odébbállnak az én kötelem segítségével, vagy kötél nélkül 
ott maradnak, ahol vannak. Végül észhez tértek és eltávoztak. Az éjszaka hátra- 
levő részét a helyszínen töltöttem ..." 

Ez a szerény és csaknem száraz jelentés a helyzet veszedelmes voltát csak 
akasztófahumor formájában villantja meg. Ahhoz tehát, hogy felidézhessük a 
benne szereplő igen harcias régész képét, a leírást képzelőtehetségünkkel kell 
kiegészítenünk. A rablók egyébként, ha Carter nem is akadályozza meg őket 


munkájukban, csalódtak volna. A sírt, melyre rábukkantak, eredetileg nyilván 
Hatsepszut királynőnek szánták, de építése félbemaradt. Nem rejtett magában 
semmilyen kincset, csupán a kristályos homokkőből készült, befejezetlen 
szarkofágot. 


Carnarvon és Carter együttesen láttak munkához. Azonban csak 1917 őszén 
tudtak olyan arányokban dolgozni, hogy munkájuk nyomán eredményeket 
remélhessenek. És újra megismétlődött a tudományok története folyamán már 
nemegyszer előforduló eset: szerencsésen sikerült a felfedezés területét rögtön 
helyesen kijelölniük! Jelentkeztek a terv kerékkötői is: külső körülmények, 
kritikus meggondolások, bátortalanság, különféle kételyek, főleg pedig a , szak- 
értői útmutatások" késleltették, sőt majdhogynem teljesen meghiúsították az 
egész munkát. 

Idézzük csak fel emlékezetünkben a nápolyi Alcubierre lovagot, aki a leg- 
első ásatásokat végezte. Nem temette-e be ő is a már kiásott gödröket, amikor 
1748. április 6-án, hasonló szerencsés véletlen folytán pontosan Pompeji kellős 
közepébe talált ? Nem kezdett-e türelmetlenül más helyen ásni, csak évek múlva 
eszmélve rá, hogy első ásócsapása volt a helyes ? 

Carnarvon és Carter előtt ott feküdt a , Királyok völgye". Milyen sokan 
ástak itt már előttük, de ezek egyike sem hagyott hátra pontos feljegyzéseket 
vagy terveket. Mint valami holdbéli hegység, úgy sorakozott egyik törmelék- 
hegy a másik mellé, köztük pedig itt-ott előbukkant a már felfedezett sírok be- 
járata. Nem maradt más hátra, minthogy tervszerűen leássanak a sziklatalajig. 
Carter azt javasolta, hogy a IJ. Ramses, Merenptah és VI. Ramses fáraók sírjai 
által határolt háromszögben kezdjék meg az ásást. , Megkockáztatva - írja ké- 
sőbb -, hogy esetleg utólagos tudálékossággal vádolnak, mégis meg kell állapí- 
tanom, határozottan reméltük, hogy megtaláljuk egy bizonyos király sírját. Ez 
a király pedig Tut-ench-Amun volt!" 

Ha az ember a már keresztül-kasul szántott völgyet maga elé képzeli, 
mindez teljesen hihetetlennek hangzik. Főleg ezért tűnik olyan merésznek ez az 
állítás, mert egyrészt az indítóokok, melyek ilyen reményekkel kecsegtethették 
a kutatókat, rendkívül jelentéktelenek voltak, másrészt pedig, mert a szakma 
egyöntetű véleménye az volt, hogy a , Királyok völgyé"-ben a felfedezések kora 
végleg bezárult. 

Már Belzoni, miután I. Ramses, I. Séthos, Eje és Mentu-her Chopshet 
sírját kiürítette, száz évvel korábban ezt írja: , Szentül meg vagyok róla győ- 
ződve, hogy Biban-el-Moluk völgyében más sír az általam felfedezetteken kívül 
nem létezik, mert mielőtt elhagytam a völgyet, tőlem telhetőleg mindent meg- 
kíséreltem és minden erőmet megfeszítettem, hogy még további sírokat fel- 
fedezzek, de eredménytelenül. Ezt a véleményemet az is igazolja, hogy saját 
kutatásaimtól teljesen függetlenül Salt úr, a brit konzul, távozásom után még 
négy hónapon át tartózkodott ugyanazon a helyen és szintén hiába fáradozott, 
hogy még egy sírt találjon." Belzoni után huszonhét évvel, 1844-ben jött a nagy 


porosz expedíció és alaposan felmérte a völgyet. Amikor újra elvonult, veze- 
tője, a már több ízben említett Richard Lepsius, szintén úgy vélte, hogy min- 
dent felfedeztek már, ami csak felfedezhető volt. Ennek ellenére röviddel a 
századforduló előtt, Loret és nem sokkal utána Davis talált még sírokat. Most 
már aztán a szó szoros értelmében minden homokszemcsét háromszor is átros- 
táltak és megforgattak a völgyben. Amikor Maspero professzor mint a régisé- 
gek főfelügyelője Lord Carnarvon részére az engedélyt aláírta, szintén kifejezést 
adott határozott meggyőződésének, hogy az engedély tulajdonképpen teljesen 
felesleges, a völgy már semmiféle leletet nem tud szolgáltatni. 

Mindezek után Carternek ugyan mi nyújtott reményt arra, hogy talál még 
sírt, mégpedig nem akármilyet, hanem egy általa pontosan meghatározottat ? 
Ismerte Davis leleteit, saját szemével látta azokat. Ezek között volt egy Tut- 
ench-Amun nevével ellátott fajanszedény, melyet egy szikla alatt találtak. Ez- 
után Carter egy egész közeli aknasírban összetört faládikára bukkant. A még 
fellelhető apró aranylevelekre ugyancsak Tut-ench-Amun neve volt bevésve. 
Davis elhamarkodottan azt állította, hogy ez az aknasír volt a király végső 
nyughelye. Carter más következtetést vont le, és ez igazolódott is, amikor ki- 
derült, hogy Davisnek egy harmadik leletét az első vizsgálat során nem ismer- 
ték fel helyesen. Ez a lelet egy sziklaüregben talált, látszólag jelentéktelen, 
agyagtörmelékkel és gyolcskötegekkel telt agyagedényekből állott. A Metro- 
politan Museum of Art újabb felülvizsgálata során kiderült, hogy kétségtelenül 
a Tut-ench-Amun bonyolult temetési szertartásaival kapcsolatosan használt 
anyag elrejtett maradványairól van szó. Davisnek ezenfelül, mikor rátalált az 
eretnek Echnaton király rejtekhelyére, kezébe került Tut-ench-Amun több 
agyagpecsétje is. 

Ezeknek a bizonyítékoknak az alapján Carternek valóban alapos oka volt 
arra következtetni, hogy minden eddigi meddő kísérlet ellenére, Tut-ench- 
Amun sírjának mégiscsak valahol a talált tárgyak közelében, tehát a völgy kö- 
zepe táján kell feküdnie. Nem hagyhatjuk azonban figyelmen kívül a völgy 
felett azóta elvonult három évezredet, továbbá a sírok tartalmának többszörös 
elhurcolását sem, akár a papok, akár a rablók részéről. Sőt nem feledkezhetünk 
meg a kezdetben még járatlan régészek gyakran romboló munkájának kihagyá- 
sairól sem. Carter négy , bizonyítéka" tehát néhány aranylapocska, egy fajansz- 
bögre, egy pár cserépedény és néhány pecsét volt. Ahhoz, hogy valaki ezekből 
ne csupán reményt merítsen, de ösztönös biztonsággal érezze, hogy meg is 
találja Tut-ench-Amun sírját - ahhoz rendületlenül kellett bíznia saját jó szeren- 
cséjében. Amikor Carnarvon és Carter hozzáfogott az ásatásokhoz, egy télen át 
tartó munkával eltávolították a kiielölt háromszögön belül fekvő terület leg- 
felsőbb rétegeit és egészen VI. Ramses nyitott sírjáig hatoltak előre. ,, Itt - írja 
Carter - egy egész sor kovakő törmelékre épült munkáskunyhóra bukkantunk, 
ami a völgyben mindenkor egy sír közellétét jelzi." 

Ha összesűrítjük mindazt, ami több év alatt lejátszódott, igen izgalmas tör- 
ténet bontakozik ki előttünk. A turisták kedvéért ugyanis, akik az ásatások 


miatt nem látogathatták volna Ramses sírját, a kutatók úgy határoztak, hogy a 
további munkálatokat e helyen kedvezőbb alkalomra halasztják. Így 1919-1920 
telén csupán VI. Ramses sírjának bejáratánál folytatták az ásatást és találtak is 
néhány, régészeti szempontból eléggé jelentős sírmellékletet. , A völgyben vég- 
zett eddigi munkánk folyamán még soha nem álltunk ilyen közel igazi lelethez" 
- jegyzi fel Carter. 

A kijelölt háromszöget, annak a résznek kivételével, ahol a munkáskuny- 
hók álltak, már , lehántották", ahogy Petrie mondta volna. De épp ezt az utolsó 
részt megint csak érintetlenül hagyták. Majd újra egész más helyen, egy kis 
oldalvölgyben, III. Thutmósis sírjának vágtak neki. Két télen át ástak, anélkül, 
hogy bármi , valóban említésre méltót" találtak volna. 

Ezek után összeültek és komolyan megvitatták, hogy a több évi, viszony- 
lag igen gyér eredménnyel záruló munka után ne helyezzék-e át ásatásaik szín- 
helyét egészen más területre ? Csakhogy azt a bizonyos részt, VI. Ramses sírjá- 
nak lábánál, a kovakő törmelékkel és munkáskunyhókkal, mind ez ideig még 
nem kutatták át. Hosszas habozás és többszörösen elvetett elhatározások után 
mégiscsak megállapodtak abban, hogy egy utolsó, de most már igazán utolsó 
telet szentelnek a völgynek. 

Most végre a völgynek pontosan azon a helyén vágták ásójukat a földbe, 
amelyet hat évvel előbb kijelöltek - a kunyhók és kovakövek helyén. Tehát 
hozzáfogtak ahhoz, amihez hat évvel ezelőtt kínálkozott az alkalom. Lebontot- 
ták a munkáskunyhókat, és alighogy csákányukat a földbe vágták, - rátaláltak 
Egyiptom leggazdagabb királysírjának, Tut-ench-Amun sírjának bejáratára! 
5. . . Ez a hirtelen felfedezés szinte elkábított - írja Carter - és az ezt követő 
hónapok annyira zsúfolva voltak eseményekkel, hogy még gondolkozni sem 
volt időm!" 

1922. november 3-án kezdett hozzá Carter - Lord Carnarvon ekkor éppen 
Angliában tartózkodott - a munkáskunyhók lebontásához. (Ezek XX. dinasz- 
tiabeli kunyhók maradványai voltak.) A következő nap reggelén az első kunyhó 
alatt egy kőlépcsőre bukkantak. November 5-én délutánra olyan törmelék- 
tömeget takarítottak el, hogy már nem lehetett kétséges: valóban egy sír bejára- 
tát fedezték fel. 

De hátha ez a sír egyike volt a befejezetlen, fel nem használt síroknak? 
Vagy ha tényleg múmiát rejtett magában, azt régen kifosztották és meggyaláz- 
ták, mint a többi sírt. Sőt az is lehetséges volt, hogy a múmia, amennyiben 
egyáltalán megvolt, csupán egy udvari méltóságnak vagy papnak a holtteste ? 

A munka előrehaladásával Carter izgalma egyre fokozódott. Egyik lépcső- 
fok a másik után bontakozott ki a törmelék alól, és mire a nap szokott hirtelen- 
ségével aláhanyatlott, előbukkant a tizenkettedik lépcsőfok s , egy vakolat borí- 
totta, lezárt, lepecsételt ajtó felső része vált láthatóvá" - írja Carter. 

Lepecsételt ajtó . . . Tehát csakugyan igaz volt... Ez az a pillanat, amely 
minden régészt megborzongat. Carter megvizsgálta a pecséteket. A királyok 
temetkezési helyének, a halottak városának pecsétjei voltak. Tehát legalábbis 


egy igen magas személyiség pihenhetett idelenn. Miután a munkáskunyhók a 
XX. dinasztia ideje óta elzárták a lejáratot, a sírt azóta nem fosztogathatta senki! 
És amikor Carter lázas izgalommal kémlelőnyílást fúrt az ajtóba , éppen csak 
akkorát, hogy egy villanylámpái átdughassanak rajta" - írja - felfedezte, hogy 
az ajtó mögötti folyosót kőtörmelék reteszeli el. Ez további megnyugtató bizo- 
nyítéka volt a sír érintetlenségének. 

Carter - miután a sír őrzésére legmegbízhatóbb munkásait hagyta hátra, 
a völgyön át a hold fényében hazafelé lovagolt, és vívódott önmagában. , Min- 
den, szó szerint minden ott rejtőzhetett a folyosó mögött, és össze kellett szed- 
nem önuralmamat, hogy ne törjem fel rögtön az ajtóbejáratot és ne kutassak 
azon nyomban tovább!" - jegyezte fel, miután a kémlelőnyíláson bepillantott. 
Így tehát, mialatt öszvére hazafelé poroszkált, erejének megfeszítésével le kel- 
lett küzdenie vágyát, türelmetlenségét, tettre hajtó izgalmát. Belső sugallata 
pontosan jelezte, hogy óriási felfedezés küszöbén áll. Éppen ezért csodálatra 
méltó, hogy a kutató, mikor végre hatévi hiábavaló munka után a nagy lelet 
küszöbén áll, mégis elhatározza, hogy a sírt újra betemeti és bevárja barátjának, 
Lord Carnarvonnak érkezését. 

November 6-án reggel sürgönyt küld neki: ,, Végre, csodálatos felfedezésre 
jutottam a völgyben! Nagyszerű, töretlen pecsétekkel ellátott sírra találtam. 
Megérkezéséig mindent újra befedettem. Gratulálok!" Már 8-án két válasz is 
érkezik: , Lehetőség szerint rövidesen megyek." Majd: , Ügy gondolom, 20-án 
érkezem Alexandriába." 

Lord Carnarvon leányával együtt 23-án érkezett Luxorba. Carter több 
mint két hétig ült tétlenségre ítélve, emésztő türelmetlenséggel, lázban égő 
vágyakozással az újra betemetett sír előtt. Két nappal a lépcsők felfedezése után 
szerencsekívánatok tömegével árasztották el. De hát vajon mihez, milyen fel- 
fedezéshez, milyen sír feltárásához gratuláltak ? Carter ekkor még nem tudta, 
hogyha csak egyetlen arasznyival ás tovább, Tut-ench-Amun pecsétjének telje- 
sen érintetlen és tisztán kivehető lenyomatára bukkan. , Nyugodalmasabb éjsza- 
kám lett volna - írja -, és majd háromheti bizonytalanságot takaríthattam volna 
meg magamnak." 


November 24-én a munkások már az egész lépcsőt szabaddá tették. Carter 
tizenhat lépcsőfokot ment lefelé s ott állt a lepecsételt ajtó előtt. Most pillan- 
totta meg a tisztán kivehető lenyomatokat és a Tut-ench-Amun nevet. De ennél 
is többet látott. Ugyanazt, amit eddig a királysírok majd minden felfedezőjének 
keservesen tapasztalnia kellett, azt, hogy előzőleg is itt jártak már mások. A rab- 
lók itt is elvégezték munkájukat. 

, Miután az egész ajtó szabadon állt előttünk, észrevehettük azt is, amit 
addig nem láthattunk, hogy az ajtót egy helyen kétszer egymás után nyitották 
ki és zárták újra le. A sakállal és kilenc rabbal díszített, korábban megtalálf 
pecséteket az ajtó újból lezárt részére ismét felrakták. Tut-ench-Amun pecsét- 
jei az ajtónak azon a részén voltak elhelyezve, amely megmaradt eredeti állapo- 


tában. Nyilván ezek biztosították az ajtót. A sír tehát nem volt teljesen sértet- 
len, mint ahogy azt reméltük. Jártak benne fosztogatók, nem is egyszer. A sír 
fölé emelt kunyhókból ítélve ezek a rablók nem élhettek IV. Ramses uralkodá- 
sánál későbbi időben. De hogy a sírt nem rabolták ki teljesen, az bizonyította, 
hogy az ajtót újra lepecsételték." 

Ez a felfedezés még nem volt elég. Carter zavara és bizonytalansága egyre 
fokozódott. Mikor a lépcsőkről az utolsó törmeléket is eltávolíttatta, Echnaton, 
Sakere, valamint Tut-ench-Amun nevével ellátott cserepeket és ládikákat 
talált, majd III. Thutmósis egyik szkarabeuszát és egy másiknak töredékét III. 
Amenóphis nevével. Vajon ez a sok királynév engedett-e másra következtetni, 
mint arra, hogy várakozásuk ellenére mégsem magánsírt, hanem több sír 
rejtekhelyét fedezték fel? 

Bizonyosságot csak az ajtó felnyitása hozhatott. A következő napok ezzel a 
munkával teltek el. Mint ahogy Carter azt már az első pillantásra, a kis kémlelő- 
nyíláson keresztül megállapította, az ajtó mögött egy kőtörmelékkel eltorlaszolt 
folyosó húzódott. Ennek a kőrengetegnek egyenlőtlen voltából pontosan meg 
lehetett állapítani, hogy a rablók egy vállszélességnyi alagúton át hol hatoltak be 
és azt is, hogy miként temették be újra a folyosót. 

Több napi munka után körülbelül tíz méterre a folyosó mélyében újabb 
ajtó állta útjukat. Ezen is szembeötlőttek Tut-ench-Amun és a halott királyok 
városának pecsétjei, de itt is pontosan meglátszottak az illetéktelen betolakodók 
nyomai. 

Az egész elrendezés annyira hasonlított Echnatonnak egyik közvetlen 
közelben talált rejtekéhez, hogy Carter és Carnarvon arra a meggyőződésre 
jutottak, hogy mégsem sírra, hanem valóban csupán rejtekhelyre leltek. És mit 
is lehetett várni egy olyan rejtekhelyen, ahol már egyszer rablók jártak! 

Reményeik lelohadtak. De minél jobban fogyott a törmelék a második 
ajtó előtt, annál inkább fokozódott izgatott kíváncsiságuk. ,, Elérkezett a döntő 
pillanat - írja Carter. - Reszkető kézzel fúrtunk egy kis nyílást az ajtó bal 
felső sarkába ..." 

Carter egy vasrudat tolt át a nyíláson; a rúd üres térben szabadon lebegett. 
Majd néhány lángpróbát csinált. Gázoknak azonban nem mutatkozott nyoma. 
Ezek után kitágította a nyílást. 

Odatömörült minden érdekelt: Lord Carnarvon, Lady Evelin, a leánya és 
Callender egyiptológus, aki már az új lelet első hírére felajánlotta segítségét. 
Carter ideges kézzel lobbantott fel egy gyufaszálat, gyertyát gyújtott és azt 
remegő kézzel bedugta a nyíláson. Mikor azután a várakozástól és kíváncsiság- 
tól valósággal reszketve, feje a nyíláshoz közeledett, hogy végre egy pillantást 
vessen a helyiség belsejébe, az onnan kiáramló forró levegő meglobogtatta a 
gyertya lángját, úgyhogy Carter az első pillanatban semmit sem láthatott. De 
amikor szeme hozzászokott a bágyadt, imbolygó fényhez és a körvonalak, majd 
árnyékok után a színeket is meg tudta különböztetni, amikor mind élesebben 


rajzolódott ki szeme előtt a második lepecsételt ajtó mögötti helyiség belseje, 
nem az elragadtatás kiáltása tört fel belőle, hanem - teljesen szótlanná vált. . . 
És ez a néhány percnyi némaság örökkévalóságnak tűnt azok számára, akik 
mellette várakoztak. Végül Carnarvon már nem bírta tovább a bizonytalanságot 
és megkérdezte: , Lát valamit?" 
Howard Carter lassan hátrafordult és elbűvölten felelte: , Igen, csodálatos 


dolgokat!" 


,, Bizonyos, hogy az ásatások történetének folyamán eddig még soha senki 
nem látott ilyen csodálatos dolgokat, mint amilyeneket gyertyánk fénye itt 
elénk tárt!" 

Ezt mondta Carter, miután a felfedezők első izgalma lelohadt és most már 
lecsillapodva léptek egymás után a kémlelőnyíláshoz. És hogy Carter nem túl- 
zott, beigazolódott 27-én, amikor az ajtót végre kinyitották, s az erős villanyégő 
fénye cikázó villámokat vetett aranyravatalokra, egy arany trónszékre, bágyadt 
visszfényt két nagy fekete szoborra, alabástrom vázákra és egészen furcsa, 

Tut-ench-Amun sírjának alaprajza 


különleges szekrényekre. Bizarr állatfejek torz árnyéka vetődött a falakra. Az 
egyik szekrényből mintha aranykígyó sziszegett volna. Mint két őrszem, úgy 
állt egymással szemben a két szobor, , arany ágyékkötőkkel, arany szandálban, 
kezükben buzogánnyal és pálcával, homlokukon a szent kígyóval". 

E megrendítő nagyságú pompán kívül eleven élet nyomai is látszottak. Az 
ajtónál egy habarccsal félig telt edény állt, amott egy kormos lámpa, itt a friss 
festéken egy ujjlenyomat; a küszöbön még ott feküdt az utolsó odahelyezett 
virágfüzér. 

Jó időbe telt, míg Carter és Carnarvon a halotti pompa és eleven élet nyo- 
mai között hirtelen arra döbbent, hogy az értékesnél értékesebb muzeális kin- 
cseknek ebben a sokaságában nem volt nyoma sem szarkofágnak, sem múmiá- 
nak. Újból felmerült tehát a már sokat vitatott kérdés: vajon sír-e vagy csak rej- 
tekhely, amit az imént feltártak ? 

Amikor első ízben tüzetesebben átkutatták a falakat, a két királyi őrszem 
között felfedeztek egy harmadik ajtót. , Lelki szemünk előtt látomásszerűen 
vonult fel egyik kamra a másik után, az elsőhöz hasonlóan valamennyi kinccsel 
telten. Lélegzetvisszafojtva álltunk ott." Callender időközben erős villanyégő- 
ket szerelt fel, melyek segítségével 27-én ezt a harmadik ajtót is megvizsgálták. 
Közvetlenül az ajtó felett egy nyílást vettek észre, mely szintén pecséttel volt 
ellátva, később azonban ez bizonyult a tulajdonképpeni ajtónak. Itt is jártak 
már a rablók. Ugyan mit rejthetett még ez a második kamra vagy újabb folyosó ? 
S ha a múmia az ajtón túl csakugyan megvolt még, vajon megsérült-e vagy ép- 
ségben maradt? Némely körülmény igen rejtélyesnek látszott. Nem csupán az, 
hogy a sírnak egész tervezete és berendezése eltért minden eddigitől, hanem 
ennél még sokkal különösebb volt az a tény, hogy a rablók fáradságosan be- 
hatoltak a harmadik ajtón is, anélkül, hogy magukhoz kaparintották volna 
mindazt, ami ez előtt az ajtó előtt hevert. Vajon mit kerestek, mi után kutattak, 
hogy az előkamrában szerte heverő aranyhalmazon csak éppen keresztül- 
gázoltak ? 

Mikor Carter ebben a csodálatos kincseskamrában körülnézett, a tárgyak 
mögött anyagi értéküknél többet látott. Tömérdek felvilágosítást a kutatás szá- 
mára! Számtalan egyiptomi használati és fényűzési tárgy, kulturális emlék 
feküdt itt egymásra halmozva. Akármelyik darabot minden régész külön-külön, 
egy egész téli ásatási munka bőséges jutalmának tekintette volna. Carter futóla- 
gos áttekintés után már tisztán látta, hogy a kiásott tárgyak Egyiptom egy 
bizonyos korszakának művészetére jellemzőek, s tüzetes átvizsgálásuk , teljesen 
megváltoztatja, sőt esetleg teljesen felborítja majd az eddigi nézeteket". 

Nem telt bele sok idő, és újabb fontos felfedezésre jutottak. Egyikük kíván- 
csian nézett a három nagy ravatal egyike alá. Kis nyílásra lett figyelmes. Oda- 
hívta a többieket. Villanylámpával bevilágítottak a nyílásba, ahol újabb kis 
oldalkamrát pillantottak meg, mely kisebb volt az elülső kamránál, de telve, sőt 
zsúfolva mindenféle használati tárggyal és drágasággal. Viszont ebben a kamrá- 
ban a fosztogatók látogatásuk után nem takarítottak el semmit, mint ahogy 


azt az elülső kamrában nyilvánvalóan megtették. Az a rabló, aki itt garázdálko- 
dott , munkáját egy földrengés alaposságával végezte" - ahogyan Carter írja. 

Eddig mindannyian, akiknek az előkamrába szabad volt belépniük, mámo- 
rosak voltak az elébük táruló látványtól. Bódultságukban még az agyuk sem 
működött rendesen. Most, amikor felfogták, hogy mi minden van az oldalkam- 
rában, és ráeszméltek arra is, vajon még mi mindent rejtegethet számukra a 
harmadik ajtó - most döbbentek csak rá igazában, micsoda óriási tudományos 
feladat, mennyi munka és szervezés vár itt reájuk valójában. Mert ez a lelet - 
csupán csak mindaz, amit eddig találtak - egy téli ásatás folyamán semmikép- 
pen nem volt sem felmérhető, sem értékelhető. 


17. FEJEZET 


AZ ARANYFAL 


a most azt olvassuk, hogy Carnarvon és Carter a frissen kiásott sírt újból 
betemette, annak egész más jelentősége van, mint amikor régebben, a 
sietve kiásott lelőhelyeket hasonlóképpen gyorsan újra betemették. 

Tut-ench-Amun sírjának ásatásait - ekkor még nem volt biztos, hogy azt 
találták meg - az első pillanattól kezdve olyan gondos tervszerűséggel készí- 
tették elő, hogy az bármilyen ásatásnak mintaképül szolgálhatna. Még akkor is, 
ha tekintetbe vesszük, hogy kevésbé szenzációs leletre való kilátás esetén aligha 
nyíltak volna meg olyan segélyforrások, mint amilyenek itt kezdettől fogva ren- 
delkezésre álltak. 

Carter tisztán látta: semmi esetre sem szabad a munkának erőltetett iram- 
ban nekikezdeni. Először is időbeli és egyéb támpontok meghatározása érdeké- 
ben igen fontos volt minden tárgy eredeti helyzetének pontos megállapítása. 
Számolni kellett továbbá azzal is, hogy igen sok eszközt és értéktárgyat, fenn- 
maradásuk érdekében, érintésük után azonnal vagy még előbb is megfelelően 
konzerválni kell. A preparáló eszközökről és a csomagoláshoz szükséges anya- 
gokról is gondoskodni kellett, a lelet nagyságához mérten. A legmegfelelőbb 
kezelési módszer alkalmazásához szakemberek tanácsát kellett kérni, és egy 
laboratóriumot felállítani, hogy lehetőség nyíljék a fontos, de érintésre esetleg 
széthulló anyagok azonnali megvizsgálására. Egy ilyen arányú leletnek a puszta 
katalogizálása is bonyolult szervező előmunkálatokat igényel. Mindezek együtt- 
véve olyan rendszabályok foganatosítását tették szükségessé, melyeket a hely- 
színen nem lehetett keresztülvinni. Carnarvonnak feltétlenül Londonba kellett 
utaznia és Carternek legalábbis Kairóba. És aki azok után, amit előzőleg elmon- 
dottunk az egyiptomi rablók garázdálkodásáról, még mindig kételkednék ab- 
ban, hogy ez a fejezet napjainkban sem zárult le, annak okulásul szolgálhat, hogy 
Carter december 3-án újból betemettette a sírt. Ezenfelül - noha Callendert 
otthagyta a sír őrizetére, mert egyedül ebben látott biztosítékot Abd-el-Rasul 
késői utódainak esetleges garázdálkodásai ellen - Kairóba érkezésekor haladék- 
talanul még egy erős vasrácsot is rendelt a belső ajtóra. 

Ennek a nagyszerű egyiptomi ásatásnak igen alapos és gondos megszerve- 
zése szolgáltat magyarázatot arra a lelkes segítőkészségre, mely az első pillanat- 
tól kezdve a világ minden részéről - gyakran a legönzetlenebb módon - meg- 


a kis picris virágzásának, valamint a mandragóra - az , Énekek éneké"-ben 
szereplő , szerelemalma" - és az ebszőlő beérési idejének ismeretében meg tudta 
állapítani, hogy Tut-ench-Amunt március közepe és április vége közt helyezték 
sírba. A , különleges anyagokat" ezenkívül Alexander Scott és H. J. Plender- 
leith vette vizsgálat alá. 

Az elsőrendű szaktudósok összefogása - a tudomány olyan területeiről is, 
melyek teljesen távol álltak az archeológiától - biztosította, hogy ezt a sírt 
minden eddiginél alaposabban kiaknázzák tudományos szempontból. A mun- 
kálatok újrafelvételét tehát kellőképpen előkészítették. December 16-án felnyi- 
tották a sírt, 18-án Burton fényképész az előkamrában első felvételeivel kísérle- 
tezett és 27-én napvilágra hozták az első leleteket. 


Az alapossághoz idő kell. A Tut-ench-Amun sírja körüli munkálatok több 
télen át folytak. Részletes ismertetésüknek itt nincs helye. Howard Carter csodá- 
latosan színes leírását csak nagy vonalakban követhetjük, így többek közt az 
összes leletek felsorolása és tárgyhű leírása sem áll módunkban. A legszebb 
darabokat azonban mégsem hagyhatjuk szó nélkül. Feltétlenül meg kell emlé- 
keznünk egy faládáról, mely az egyiptomi műemlékek egyik legértékesebb 
darabja. A ládát vékony, mindegyik oldalán festményekkel díszített gipszréteg- 
gel vonták be. A festményeken erőteljes kifejezőkészség és színérzék csodálato- 
san párosult a rajz egészen különleges finomságával. A vadász- és csatajelenetek 
részletei kompozíció és formakészség tekintetében oly nagyszerűek, hogy még a 
perzsa miniatűröket is felülmúlják. Ez a láda sokféle tárgyat tartalmazott. A tu- 
dományos, szakszerű munka pontosságára jellemző, hogy Carternek három 
egész heti nehéz és aprólékos munkájába került, míg a láda fenekére ért. 

Nem kevésbé jelentős volt a három nagy ravatal. Használatuk sírfestmé- 
nyek alapján már ismeretes volt, de mindeddig még soha, egyetlenegyet sem 
találtak. Sajátságos bútordarabok voltak ezek, a fejrész helyett a lábvégnél 
magasítva. Az egyiken oroszlánfejek, a másikon tehénfejek ékeskedtek, a har- 
madikon pedig félig víziló, félig krokodilfejet ábrázoló díszítmény. Mindhárom 
ravatalt drágaságok, fegyverek és ruhák borították. A ravatalon olyan díszes 
háttámlájú trónszék feküdt, amelyről Carter habozás nélkül kijelentette, hogy 
, ez a legszebb darab, amit eddig Egyiptomban feltártak". (Lásd a X. táblát.) 

Végül meg kell még említenünk azt a négy kocsit, melyeket terjedelmüknél 
fogva nem lehetett egy darabban a sírba helyezni. Ezért előzőleg szétfűrészel- 
ték őket. A rablók azután a kocsik tartozékait még összevissza is dobálták. Mind 
a négy kocsi végig arannyal volt borítva; felületük minden centiméternyi terüle- 
tét vagy kikalapált díszítmények és ábrák, vagy színes üveggel és ékkövekkel 
berakott képek díszítették. 

Az előkamra egymagában hat-hétszáz tárgyat őrzött. A munkát számos 
körülmény gátolta, nemcsak odabent, ahol a legkisebb balfogás már pótolhatat- 
lan rombolást okozhatott, - hanem kívül is; erről még a későbbiekben lesz szó. 

Május 13-án indult útnak az első harmincnégy súlyos, kincsekkel telera- 


kott láda. A hőmérő árnyékban 37 fokot mutatott s egy tábori vasúton - ahol a 
megtett útról a sínpárokat mindig fel kellett szedni ahhoz, hogy elöl a vágányo- 
kat megtoldják - gördült a rakomány a Nílushoz vezető másfél kilométeres 
szakaszon lefelé. A kincsek és drs$ágaságok most ugyanazon az úton vándoroltak 
visszafelé, melyen több mint háromezer évvel ezelőtt, ünnepélyes menetben ide- 


ha 


szállították. Hét nappal később már Kairóban voltak. 


Február közepére kiürült az előkamra. Helyet teremtettek a feszült érdek- 
lődéssel várt további munka számára: a két őrszem közötti, pecséttel lezárt ajtó 
szabaddá vált. Most érkezett el végre a várva várt pillanat, mely eldönti, vajon a 
következő kamrában valóban ott van-e a múmia . . . Mintegy húsz ember osz- 
tozott abban a dicsőségben, hogy tanúja lehessen a nagy eseménynek. Amikor 
ezek február 17-én, pénteken délután két órakor az előkamrában összegyűltek, 
egyikük sem sejtette, hogy két órával később milyen látvány tárul majd elébük. 
A mostanáig biztonságba helyezett kincsek tömege után bajosan lehetett elkép- 
zelni, hogy még jelentősebb, még értékesebb lelet kerülhessen napvilágra. 

A jelenlevők - főleg a kormány tagjai és a tudósok - szűken egymás mellé 
helyezett széksorokban helyezkedtek el. Mikor Carter fellépett a lépcsőszerű 
előépítményre, hogy onnan kényelmesebben távolíthassa el a bejáratot elzáró 
kőlapokat, néma csend támadt. 

Carter a legnagyobb óvatossággal szedte ki a kövek legfelső rétegét. Nem 
volt könnyű munka, és bizony sok időbe telt, mert fennállt az a veszély, hogy 
a levált kövek befelé esnek, és bármi legyen is az ajtó mögött, tönkreteszik vagy 
megsértik. Azonfelül ügyelniük kellett arra is, hogy a tudomány számára igen 
fontos pecsétnyomatok lehetőleg épségben maradjanak. , Amikor az első rés 
szabaddá vált - írja Carter -, szinte ellenállhatatlan kísértést éreztem a munka 
abbahagyására, csak hogy egy pillantást vessek az ismeretlen kamrába." 

Mace és Callender segítségére sietett. Elfojtott suttogás hallatszott, amikor 
Carter tíz perc múlva elkérte a hosszú zsinórra erősített villanylámpát, és be- 
dugta a nyíláson. 

Amit ott látott, minden várakozását felülmúlta. Valóban döbbenetes volt, 
de az első pillanatokban teljesen érthetetlen is. 

Carter egy csillogó falat látott maga előtt. Hiába járatta végig rajta a sze- 
mét, nem sikerült lemérnie, mert a fal az egész bejáratot elzárta. Carter egész 
mélyre bevezette lámpáját. Tömör aranyfal állt előtte. 

Amilyen gyorsan csak lehetett, kilazított még néhány követ. Most már a 
többiek előtt is felvillant az arany fénye. Mikor azután egyik követ a másik után 
eltávolította, és az aranyfalból egyre több vált láthatóvá, akkor ,, mintha villany- 
áramon keresztül éreztük volna az izgalom bizsergését, mely a korláton túl el- 
helyezkedő nézőket elfogta". 

Most már azonban mind Carter, mind Mace és Callender előtt egyszeriben 
tisztázódott ennek a falnak rendeltetése: a sírkamra bejáratánál állottak. Ami a 
fal hatását keltette, egy egészen rendkívüli nagyságú szekrénynek - nyilván a 


legértékesebb halottasszekrénynek, melyet emberi szem valaha is látott - elülső 
fala volt. Annak a szekrénynek aranyfala volt ez, melynek belseje a koporsókat, 
a szarkofágot és a múmiát rejthette. 

Kétórai nehéz munkába telt, míg a bejáratot sikerült annyira kiszélesíteni, 
hogy be lehetett lépni a halottaskamrába. A jelenlevők idegeit pattanásig feszí- 
tette a most beálló szünet, mert a küszöbön egy nyaklánc gyöngyei hevertek 
szerteszórva, melyet valószínűleg a fosztogatók ejtettek el. Mialatt a résztvevők 
türelmetlenül fészkelődtek helyükön, Carter, a vérbeli régész, a lényeges dol- 
gok mellett a legcsekélyebbet is figyelemmel kísérve, gondosan, egyenként sze- 
degette össze a gyöngyszemeket. 

Kiderült, hogy a halottaskamra körülbelül egy méterrel mélyebben feküdt, 
mint az előkamra. Carter, lámpával a kezében, leereszkedett. Valóban egy halot- 
tasszekrény állt előtte, mely olyan nagy volt, hogy majdnem az egész kamrát 
betöltötte. Carter, amikor lépésekkel akarta felmérni a kamrát, csak egészen 
keskeny, körülbelül 65 centiméteres járatot talált a szekrény és a fal között. 
Nagyon óvatosan kellett haladnia, mert ebben a szűk folyosóban mindenütt ott 
voltak a halottnak szánt adományok. 

Elsőnek Carnarvon és Lucas követték Cartert. Felbecsülték a szekrény 
nagyságát. Méretei a későbbi pontos mérések alapján 5,20 X 3,35 X 2,75 m. 

Szótlanul álltak a látvány előtt. Valóban véges-végig arannyal volt be- 
vonva, oldalain a halott védelmére szolgáló varázsjelekkel. 

Mindhármukat ugyanaz az égető kérdés izgatta: vajon a rablóknak volt-e 
idejük, hogy ide is behatoljanak ? Meggyalázták-e a múmiát ? Carter felfedezte, 
hogy a szekrény hatalmas, keletre néző szárnyas ajtói el voltak ugyan reteszelve, 
de nem voltak lepecsételve. Remegő kézzel húzták félre a tolózárat és tárták ki 
a csikorgó ajtószárnyakat. Újabb szekrény ragyogott feléjük. Ezen is elreteszelt 
ajtók voltak, de a reteszeken ezúttal - sértetlen volt a pecsét! 

Mindhárman hangosan fellélegeztek. Eddig mindig és mindenütt rablók 
előzték meg őket. Ám itt, méghozzá a sír legfontosabb részében, itt ők voltak 
az elsők. Érintetlen állapotban találják majd a múmiát, úgy, ahogyan azt több 
mint háromezer év előtt elhelyezték! 

Halkan betették az ajtót, , amilyen halkan csak lehetett" - írja Carter. Úgy 
érezték, hogy hívatlan betolakodók. Megpillantották a belső szekrényen le- 
csüngő, fakó gyolcs ravatali leplet. , Szinte éreztük a halott király jelenlétét, 
akinek tiszteletadással tartoztunk." 

Ezekben a pillanatokban képtelennek tartották magukat minden további 
kutatásra. Túlontúl magasztos és felette lenyűgöző volt mindaz, ami eléjük 
tárult. A következő perc mégis újabb felfedezést tartogatott számukra. 

Átmentek a kamra túlsó végébe. Ott váratlanul egy alacsony ajtóra buk- 
kantak, amely egy másik, de elég kicsiny kamrába nyílt. Helyből át tudták tekin- 
teni a kamra egész belsejét. Elképzelhető, mit láthattak, ha Carter az eddig 
tapasztaltak után így ír: , Egyetlen pillantás elegendő volt ahhoz, hogy meg- 
tudjuk: Itt rejtőznek a sír legértékesebb kincsei!" 


A kamra közepéből aranyszobor világított feléjük, amely négy védő isten- 
nőjével annyi bájt, természetességet, olyan megindító együttérzést sugárzott, 
, hogy az ember szentségtörésnek vélte, hogy csak ránézzen". Carter így emlé- 
kezik meg: ,,. . . nem szégyellem bevallani, hogy képtelen voltam egyetlen szót 
is szólni". 

Carter, Carnarvon és Lucas lassan vonultak az aranyszekrény mentén az 
előkamrába. Most azután már a többiek is bemehettek. , Érdekes volt az elő- 
kamrából megfigyelni őket, hogyan bukkantak fel egymás után újra az ajtóban. 
Csillogó szemmel és felemelt karral léptek elő sorjában, jelezve, hogy képtelenek 
a látott csodákat szavakba foglalni." 

Délután öt óra körül - három órával azután, hogy bementek a sírba - 
mindannyian feljöttek. Amikor ismét kiléptek a nappali fénybe, , úgy tűnt, 
hogy a völgy is megváltozott, és egészen új, különös színekben tárult eléjük". 


Ennek a régészet történetében egyedülálló felfedezésnek további vizsgálata 
több télen át tartott. Ebből az első tél sajnos teljesen kihasználatlanul telt el; 
Carnarvon meghalt, és heves viták merültek fel az egyiptomi kormánnyal az 
engedély meghosszabbítása és a leletek szétosztása körül. Végül nemzetközi 
közbenjárások eredményeképpen az ügy kedvezően rendeződött. A munka 
tovább folyhatott 1926-1927 telén. A következő lépés volt az aranyszekrény 
felnyitása, a különböző drága koporsó szétszedése és Tut-ench-Amun múmiá- 
jának vizsgálata. Végül ez a munka is - mely a szenzációéhes nyilvánosság szá- 
mára nem sok meglepetést hozott ugyan, de annál többet az egyiptológia ré- 
szére - elérkezett a csúcspontjához: a kutatók szemtől szembe találták magukat 
annak arcvonásaival, aki harminchárom évszázad óta minden halandó tekintete 
elől rejtve aludta örök álmát. Hogy azután éppen ez a pillanat okozta az egész 
sírfeltárás egyetlen csalódását, ez nem más, mint a szerencse legragyogóbb lán- 
colatában is előforduló törések egyike. 

A munkát az előkamra és a sírkamra közötti téglafal lebontásával kezdték. 
Azután következett az első aranyszekrény szétszedése, melyben egy második, 
abban pedig egy harmadik aranyszekrény állott. 

Carter joggal remélhette, hogy most már valóban a koporsóra talált. Követ- 
kezőképpen írja le a harmadik szekrény felnyitását. ,, Elfojtott izgalommal fog- 
tam a harmadik szekrény kinyitásához, és fáradságos munkánknak ezt a döntő 
pillanatát, úgy hiszem, soha nem felejtem el. Elvágtam a zsineget, eltávolítot- 
tam az értékes pecsétet, félrehúztam a reteszeket, kitártam az ajtókat, és íme, 
egy negyedik szekrény állt előttünk. Ez is hasonlított a többihez, de kivitelezése 
még szebb, még pompásabb volt, mint a harmadiké. Ezek a régész számára leg- 
izgalmasabb pillanatok: Újra valami ismeretlen előtt álltunk. Vajon ez a szek- 
rény mit rejthetett magában? Határtalan izgalommal húztam félre az utolsó, 
pecsét nélküli ajtók reteszeit, mire azok lassan széttárultak. És íme, megpillan- 
tottuk az egész szekrényt betöltő, sárga kvarcitkoporsót. Érintetlenül, mintha 
ájtatos kezek az imént zárták volna le. Felejthetetlen, magasztos látvány, 


melyet még fokozott a szekrények aranyos csillogása. A szarkofág lábánál egy 
istennő védőén tárta szét karját és szárnyát, mintha óvni akarná a halottat min- 
den betolakodótól. Áhítattal telve álltunk e beszédes jelkép előtt..." (Lásd a 
XI. táblát.) 

Nyolcvannégy napi erős fizikai munkát igényelt csupán a szekrények ki- 
szállítása a sírkamrából. A négy szekrény körülbelül nyolcvan darabból állt, 
minden részük súlyos, nehezen kezelhető s ezenfelül végtelenül kényes volt. 
Még legfennköltebb dolgok sem nélkülözhetik a humort, bizonyítják Carter 
megjegyzései, aki mint a szétszedések nagy szakembere kifogásolta azok mun- 
káját, akik a szekrényeket egykor összeállították. Míg a szekrények készítőinek 
mesteri munkáját csodálja, mert azok az összeállítás előtt minden egyes alkat- 
részt gondosan megszámoztak és minden darabot elláttak a megfelelő tájékoz- 
tató jelzésekkel, az összeállítók munkáját szigorúan bírálja. , A szekrények fel- 
állítását - írja - nyilván elsietve és teljesen megbízhatatlan kontárokkal végez- 
tették, akik az egyes részeket felcserélték, és ellentétes égtájak felé helyezték el. 
Így a harmadik szekrény ajtói kelet helyett nyugat felé nyíltak, a lábrészt pedig 
megfordítva, nyugat helyett keletnek irányították. Ezt a hibát talán még elnéz- 
hetjük . . . Egyéb gondatlanságok azonban megbocsáthatatlanok, mert az 
aranydíszítések megsérültek, és a kalapácsütések mély nyomai még ma is látsza- 
nak. Helyenként egész darabokat vertek le róluk, és a faforgácsot meg az egyéb 
hulladékot soha nem takarították el." 

Február 3-án a kutatók végre teljesen szabadon állva láthatták a szarkofá- 
got. Egyetlen hatalmas nemesfényű sárga kvarcittömbből kivájt remekmű volt. 
2,75 méter hosszú, 1,50 méter széles és 1,50 méter magas. Fedele gránitlap. 

Amikor a csörlők működésbe léptek, hogy felemeljék a több mint tizenkét 
mázsás lapot, ismét egy sereg kiválasztott látogató tartózkodott a sírban. , Mély- 
séges csend közepette emelkedett felfelé az óriás lap ..." - írja Carter. - , Az 
első pillanatban csalódtunk, mert tengernyi gyolcskötegnél egyebet nem lát- 
tunk. Annál lenyűgözőbb volt azután, mikor a gyolcskötegek alól kibontako- 
zott maga a király." 

Valóban, maga a király lett volna ? Nem, csupán a még serdülőkorban el- 
hunyt uralkodónak aranymása. Az aranymaszk úgy ragyogott, mintha csak az 
imént került volna ki a műhelyből. A fej és a kezek kidolgozása tökéletesen 
plasztikus volt. Az alakot lapos dombormű formájában képezték ki. Keresztbe 
kulcsolt kezében az uralkodói jelvényeket tartotta: kék fajansszal berakott 
görbe királyi pálcát és legyezőt. Orcája színaranyból, szemei aragonitból és 
obszidiánból voltak, szemöldöke és szemhéja lapis lazuli színű üvegből. Ez a 
sokszínű arc, noha merev, maszkszerű benyomást keltett, mégis elevennek 
hatott. 

De mi lehetett az, ami Cartert s a többi jelenlevőt még ennél a látványnál is 
mélyebben meghatotta? Carter leírja: ,,. . . a megható kis virágkoszorú, az ifjú 
özvegy utolsó üdvözlete szeretett férjéhez. A királyi pompa és dicsőség, a sok- 
sok arany minden fénye és csillogása eltompult a szerény, hervadt kis koszorú 


mellett, melynek virágai még megőriztek valamit egykori színükből. E kis cso- 
kor hirdette legelevenebben az idő kérlelhetetlen múlását." Figyelemre méltó 
az is, hogy Carter, amikor 1925-1926 telén ismét leereszkedik a sírba, hogy a 
koporsókat felnyissa, így szól: , Most is hatalmába kerített bennünket a sír 
titokzatossága, a tisztelet és hódolat a még mindig hatalmas múlt előtt. Hiába, 
a régész tisztán gépies működése közben sem tud ettől az érzéstől teljesen meg- 
szabadulni." Az ilyen megjegyzéseket, éppúgy mint a virágkoszorúra vonat- 
kozókat, nem szabad érzelgősségnek tekintenünk, hanem emberi megnyilat- 
kozásnak. 


A koporsó felnyitásának kisebb-nagyobb jelentőségű eseményeinél nem 
időzhetünk. (Lásd a XII. táblát.) Hosszadalmas munka volt, és a szűk helyen 
állandóan az a veszély fenyegetett, hogy egyetlen rossz mozdulat, a csigasor 
helytelen beállítása vagy egy támasztópillér törése súlyos károkat okoz a kin- 
csekben. Éppúgy, mint az első koporsó tetején, a másodikon is ott feküdt az 
ifjú fáraó alakja, ünnepélyes díszben és pompában Osiris képében. A harma- 
dik koporsó feltárása sem nyújtott új látványt. Feltűnt azonban a koporsó rend- 
kívüli súlya. És itt - minthogy a meglepetések sora ebben a sírban, úgy látszik, 
nem akart megszakadni - újabb váratlan felfedezésre bukkantak. 

Miután Burton végzett a fényképezéssel, Carter pedig a kis virágkoszorút 
és a védő gyolcsterítőt eltávolította, nyomban megoldódott a nagy súly 
rejtélye. 

A harmadik, 1,85 méter hosszú koporsó, két és fél-három és fél milliméter 
vastagságú tömör aranyból készült. Egyedül a felhasznált arany felbecsülhetet- 
len értéket képviselt. 

E kellemes meglepetés nyomába tüstént egy másik, kevésbé örvendetes 
szegődött, s a kutatókat aggodalommal töltötte el. Már a második koporsónál 
megállapították, hogy a díszítményeket valamilyen nedvesség támadta meg. 
Most aztán kiderült, hogy a második és harmadik koporsó közötti hézagot 
csaknem a koporsók tetejéig valami tömör fekete massza töltötte ki. Egy arany- 
és fajanszgyöngyökből készült duplasoros nyakláncról ugyan sikerült ezt a szu- 
rokszerű anyagot maradéktalanul eltávolítani, de nagy volt a bizonytalanság, 
vajon milyen károkat okoztak a nyilván túlzott mértékben alkalmazott kenő- 
olajok a múmián? Amikor ugyanis egyik munkatársuk megérintette az elég ép- 
nek látszó utolsó gyolcskendőt, valamint egy fajanszgyöngyös virágkoszorút, 
szétestek. A szent olajok teljesen szétmállasztották. 

Lucas azon nyomban hozzáfogott az olajok vegyelemzéséhez. Valamilyen 
folyékony vagy majdnem folyékony anyagról lehetett szó, melynek alapelemei 
különböző zsírok és gyanták voltak, míg a szurok, melynek szaga a massza fel- 
melegítésekor erősen érzett, egyelőre nem volt kimutatható. Megint lázban 
égtek mindannyian, de ezúttal valóban az utolsó döntő percek izgalmának 
lázában. 

Meglazítottak néhány aranyszöget, majd aranyfogantyúinál fogva felemel- 


ték az utolsó koporsó fedelét, és felfedték a múmiát. Előttük feküdt, aki után 
hat éven keresztül kutattak: Tut-ench-Amun teljes valóságban. 
, Iyen pillanatokban - mondja Carter - elakad a szó!" 


Vessünk fel most már egy régen esedékes kérdést: ki volt tulajdonképpen 
ez a fáraó, Tut-ench-Amun, akinek ilyen sírt készítettek ? Bármilyen csodálato- 
san is hangzik: igen jelentéktelen uralkodó volt. Tizennyolc éves korában halt 
meg. Az bizonyos, hogy Echnatonnak az , eretnek királynak" veje, de minden 
valószínűség szerint tulajdon fia is volt. Gyermekkorát apósa vallásújító lég- 
körében töltötte, mint az Aton-kultusz híve. Minthogy nevét azután megvál- 
toztatta (Tut-ench-Atonból Tut-ench-Amun lett), nyilvánvaló, hogy később 
újra visszatért a régi valláshoz. Annyit tudunk, hogy uralkodásának ideje poli- 
tikailag igen zavaros volt. Némelyik fennmaradt kép úgy ábrázolja, amint rá- 
tapos a hadifoglyokra, és a harc hevében ellenségeit valóban , királyi módon" 
sorra leteríti. De emellett korántsem biztos, vajon valaha is hadba vonult-e ? 
Még uralkodásának pontos időpontjával sem vagyunk teljesen tisztában (i. e. 
1350 körül lehetett). A trónhoz felesége, Anches-en-Amun révén jutott, akit 
nagyon fiatalon vett nőül, és aki - amennyiben az őt ábrázoló képek nem túl 
hízelgőek - elbűvölő teremtés lehetett. 

A sírban talált számos képből és domborműből (lásd a X. táblát), vala- 
mint néhány használati tárgyból, melyek, mint például a trónszék is, nyilván 
közvetlen kapcsolatban álltak Tut-ench-Amun személyével, az ifjú király sok 
kedvező egyéni jellemvonására következtethetünk. Királyi ténykedése felől 
azonban nem vagyunk tájékozva, uralkodói mivolta ismeretlen előttünk. Bizo- 
nyos azonban, hogy ez a ténykedés - tekintettel arra, hogy már tizennyolc éves 
korában meghalt - nem is lehetett jelentős. 

Így a történelmi áttekintést illetve, bizonyára találóan írta Carter: , Jelen- 
legi ismereteink alapján nyugodtan elmondhatjuk, hogy Tut-ench-Amun éle- 
tének egyetlen számottevő eseménye volt, hogy meghalt és eltemettetett." 

Ez a tény önkéntelenül is arra a kérdésre indítja az embert, hogy ha ezt a 
tizennyolc éves fáraót ilyen, minden európai képzeletet felülmúló pompával 
temették el, milyen sírmellékletek kísérhették utolsó útjára a Nagy Ramsest 
(lásd a XV. táblát) és I. Séthost ? Séthos és Ramses sírjáról egyébként Derry a 
következőképpen nyilatkozik: , Minden egyes sírkamrájukban bizonyára 
ugyanannyi drágaságot halmoztak fel, mint Tut-ench-Amun egész sírjában." 

Milyen elképzelhetetlen kincstömeg kerülhetett évezredek folyamán a 
völgy királysírjaiból rablókézre! 


A fáraó múmiája magasztos és egyben borzalmas látványt nyújtott. Az értel- 
metlenül sok kenőolaj fekete masszává keményedve, mindent összeragacsolt. 

Ezzel a sötét, alaktalan tömeggel ellentétben azonban valóban királyi fény- 
ben tündökölt az aranymaszk, mely az arcot fedte. Ez a maszk teljesen tiszta 
és ment volt a sötét olajtól, csakúgy, mint a lábak. (Lásd a XIII. táblát.) 


Különböző meddő kísérletek után, igen hosszadalmas eljárással, ötszáz 
Celsius-fokra való hevítés útján - mialatt az aranykoporsót cinklemezekkel véd- 
ték - sikerült végre a fakoporsót az aranykoporsótól elválasztani. 

Amikor sor került a múmia vizsgálatára, annak az egyetlen múmiának a 
megvizsgálására, amely a völgyben harminchárom évszázadon át érintetlenül 
feküdt - olyasvalami derült ki, amit Carter a következőképpen fogalmazott 
meg: ,A sors gúnyos mosollyal oktatta ki a tudósokat arra, hogy a legjobb 
konzerválási munkát a rablók és a papok végezték, akik a kifosztott múmiákat 
elhurcolták és elrejtették. Mert az évszázadokkal előbb elrabolt és elhurcolt 
múmiák ezáltal idejében mentesültek a kártékony olajok hatása alól. Jóllehet 
megsérültek és rendszerint kifosztották őket - hacsak nem a papok praboltákc 
el őket -, de jobb állapotban maradtak fenn, mint Tut-ench-Amun múmiája. 
S ez okozta az egyetlen csalódást a sírban." 

November 11-én délelőtt 9 óra 45 perckor végezte dr. Derry anatómus az 
első metszést a múmia felső gyolcstekercsein. Arcától és lábától eltekintve, 
melyekhez nem ért hozzá a kenőolaj, a múmia szörnyű állapotban volt. A gyan- 
taalkatrészek oxidálódása olyan égési tüneteket idézett elő, hogy nemcsak a 
gyolcstekercsek túlnyomó része, de bizonyos fokig még a múmia szövetei és 
csontjai is kifejezetten elszenesedtek. A kenőcsréteg helyenként annyira meg- 
keményedett, hogy azt a törzsről és a végtagokról vésővel kellett eltávolítani. 
(Lásd a XIV. táblát.) 

Meglepő felfedezés volt, amikor a múmia fejénél, a korona alakú párna 

23. ábra 
Echnaton és felesége. Tut-ench-Amun apósa ajándékokkal halmosa el Efe nevű papjai 
és annak hitvestársát 


alatt egy amulettet találtak. Ennek önmagában még nem lett volna különösebb 
jelentősége. Hiszen a gyolcstekercseken belül Tut-ench-Amun holttestét is 
amulettekkel, szimbólumokkal és varázsjegyekkel ellátott , mágikus vértezet" 
fedte. Az ilyen amulettek rendszerint hematitból készültek, ez azonban vasból 
volt! A legkorábbi egyiptomi vasleletek egyikére bukkantak tehát, és némi 
iróniával kell leszögeznünk, hogy íme, egy színültig arannyal telt sírban a leg- 
jelentősebb kultúrtörténeti útmutatást egy vasdarabka szolgáltatta! 

Rendkívül felelősségteljes művelet volt az utolsó gyolcstekercsek lefejtése 
az ifjú fáraónak már szinte megszenesedett fejéről. A korhadt, szétmálló szövet- 
maradványok a munkálatoknál felhasznált cobolybőr pamacs legfinomabb érin- 
tésére is - szétestek. Adjuk át ismét a szót Carternek, aki végre megpillant- 
hatta az ifjú király arcvonásait: ,,. . . békés, szelíd ifjú arc volt. Nemes és elő- 
kelő, szép metszésű, élesen kirajzolódó ajkakkal". (Lásd a XV. táblát.) 

A királyt elborító ékszerek tömege minden elképzelést felülmúlt. A sok- 
szoros tekercsek alól mindig újabb és újabb drágaságok kerültek elő. Kéz- és 
lábujjain aranytokok ékeskedtek. Harminchárom oldalon keresztül írja le 
Carter a múmia vizsgálatát. A leírás fele csupán a testet borító tárgyakkal foglal- 
kozik. A király - ez a tizennyolc éves fáraó - a szó szoros értelmében többszö- 
rös arany- és drágakő rétegbe volt burkolva. 

Később Derry külön műben, az anatómus szemszögéből írta le a múmia 
vizsgálatának eredményeit. Megállapításaiból hármat kívánunk kiemelni. 
Derry először is a legnagyobb valószínűséggel bebizonyítja Echnaton és Tut- 
ench-Amun apa-fiúi rokonságát. Ez pedig a kihaló XVIII. dinasztia idejének 
dinasztikus és egyúttal politikai viszonyai megítélése szempontjából rendkívül 
jelentős. 

Továbbá, egy művészettörténetileg igen érdekes dolgot jegyez meg (amit 
különben Carter is több ízben igazol): az egyiptomi képzőművészet viszonyát a 
realizmushoz. Engedjük át neki a szót: , Az aranymaszk Tut-ench-Amunt barát- 
ságos, előkelő ifjúnak ábrázolja. Akinek megadatott az a szerencse, hogy a 
múmia szabaddá vált arcvonásait maga is megszemlélhette, azt bizonyítja, hogy 
a XVIII. dinasztia művésze milyen ügyesen, milyen pontosan és élethűen 
mintázta meg ezt az arcot. Magas színvonalú művészete megajándékozott ben- 
nünket az ifjú király elenyészhetetlen, fémből készült, gyönyörű arcképével." 


Végül mint anatómus, megállapítja a király életkorát, mely történelmileg 
nincsen leszögezve. Az ízületi végek elcsontosodásából, valamint a lábszár- 
csontok növekedési állapotából tizenhét és tizenkilencedik életév közötti korra 
következtet. A fáraó minden valószínűség szerint tizennyolc éves volt. 


Ezzel tulajdonképpen véget is érhetne Tut-ench-Amun király felfedezésé- 
nek története. Az oldalsó kamra és a kis kincseskamra kiürítése jelentős esemé- 
nyeket és ismereteket eredményezett ugyan, de ezek a mi szempontunkból nem 
nélkülözhetetlen fontosságúak. 


Valamit azonban még meg kell említenünk: a , fáraó átkát" és annak a több 
mint húsz személynek titokzatos és természetellenes halálát, akik részt vettek a 
fáraó sírjának feltárásában. 

Közel két évszázad leforgása alatt - amióta a régészet tudománya egyál- 
talán létezik - a letűnt világok egyetlen nagy lelete sem vált olyan széles körben 
ismertté a nagy nyilvánosság előtt, mint Tut-ench-Amun sírjának felfedezése. 
Nemhiába zajlott le ez az esemény már a rotációs gépek, a fényképezés, a filmek 
és az akkoriban fejlődésnek indult rádió idejében. A világ részvétele kezdetben 
üdvözlő táviratok tömegében nyilvánult meg. Ezt követően nyomban a helyszí- 
nen termettek a riporterek. Majd - mert az egész világon , kidobolták", hogy 
kincset találtak - sorra érkeztek kritikusok és jóakarók levelei. Carter közlése 
szerint az előbbiek halottgyalázás vádjaival, utóbbiak pedig különféle praktikus 
és divatos síröltözetre vonatkozó szabadalmakkal halmozták el őket. Az első 
télen át naponta tíz-tizenöt teljesen esztelen vagy legalábbis felesleges levél 
érkezett. , Hogy vélekedjen az ember például olyasvalakiről - kérdi Carter -, 
aki egész komolyan azt kérdi, vajon a sír feltárása fényt vetett-e a Belga 
Kongó-beli állítólagos rémtettekre ?" 

És a látogatók! Ezeknek eleinte még tűrhető hada később zarándokcsopor- 
tokká növekedett. És egyre fényképeztek. Minthogy a sírban folyó hosszadal- 
mas munkálatok miatt, különösen az első időkben csak nagy ritkán került egy- 
egy tárgy a napvilágra - vagyis a laboratóriumba -, a fotórajongóknak olykor 
napokig kellett várakozniuk, hogy végre elkattinthassák gépüket. Egy ízben 
Carter megállapította, hogy egy darabka közönséges múmiapólyát, melyet a 
sírból átvitetett magának a laboratóriumba, útközben nyolcszor fényképeztek le. 

1926-ban, a Tut-ench-Amun körüli világszenzáció tetőfokán, három hónap 
leforgása alatt 12 300 turista tekintette meg a sírt, 270 különféle csoport pedig a 
laboratóriumot. 

Minden valamirevaló szerkesztőségnek természetesen közölnie kellett olva- 
sóival azt, amiről az egész világ beszélt. Azonban csak néhány újságnak állt 
módjában, hogy minden egyes cikket és híradást valamelyik egyiptológiai szak- 
emberrel írasson meg. A sokféle hírszolgálat, megbízhatatlan írásbeli tudósítás 
alkalmával óhatatlanul hibák csúsztak a Tut-ench-Amunra vonatkozó újság- 
cikkekbe. S minthogy a hírlapírás lényeges tartozéka, hogy nagyobb súlyt 
helyez a szenzációra, mint a tárgyilagos híradásra, elkerülhetetlen volt, hogy ne 
a fantázia pótolja a szükségképpen adódó hézagokat. 

Miképpen jött létre a , fáraó átkáról" szóló legenda? Ez ma már nem álla- 
pítható meg pontosan. Tény, hogy egészen a harmincas évekig mindig újra 
végigvonult az egész világsajtón. Mégsem értékelhető többre, mint a már letár- 
gyalt , számmisztika" a nagy piramis körül, vagy mint a szintén mindig felbuk- 
kanó és ugyancsak légből kapott mese az újra kicsírázó , múmia-búzáról". A régi 
egyiptomi sírokból származó, három- vagy akár négyezer éves búzaszemek állí- 
tólag csodálatosképpen nem vesztették el csíraképességüket. (Amióta ez a 
monda kellőképpen elterjedt, turisták elég gyakran találnak ilyen , múmia- 


búzát" a királysírok réseiben. Erről a , leletről" persze az idegenvezetők gon- 
doskodnak és nem járnak vele rosszul.) 

5, A fáraó átka" éppoly hatásos, enyhén hátborzongató társadalmi téma, 
mint például a közismert , Hope-gyémánt átka" vagy ama borzalmas sorscsapá- 
sok sorozata, melyet a kevésbé ismert , Lacromai szerzetes átka" vont maga 
után. (Miután a Ragusa előtt fekvő szigetről kiűzték őket, elátkozták az egész 
szigetet. Ennek következtében a sziget későbbi birtokosai - Miksa császár, 
Erzsébet királyné és Rudolftrónörökös, II. Lajos bajor király és Ferenc Ferdi- 
nánd trónörökös - nem természetes halállal fejezték be életüket.) 

5, A fáraó átka" című rémrege indító okát Lord Carnarvon korai halála 
szolgáltatta. Amikor a lord egy moszkitócsípés következtében háromheti 
szenvedés után 1923. április 6-án meghalt, némelyek ,,a szentségtörő-bűnhődé- 
séről" kezdtek suttogni. 

A fáraó bosszúja" címszó alatt rövidesen megjelentek a különféle alcímek 
is: , Tut-ench-Amun átkának újabb áldozata!" Majd a , második", a , hetedik", 
, tizenkilencedik áldozat". Ez a , tizenkilencedik áldozat" egyébként egy 
51930. II. 21-i londoni távirati jelentés nyomán" szerepelt az egyik német 
újságban: ,A hetvennyolc éves Lord Westbury ma Londonban kiugrott 
hetedik emeleti lakása ablakán és szörnyethalt. Lord Westbury fiát, aki annak- 
idején mint Carter titkára részt vett a Tut-ench-Amun-féle ásatásoknál, tavaly 
novemberben halva találták lakásán, noha előző este épen és egészségesen tért 
nyugovóra. A halál pontos okát azóta sem lehetett kideríteni." 

, Egész Anglián hideg borzongás fut végig" - írja a másik lap, amikor 
Archibald Douglas Reid egy múmia röntgenezése közben meghal és a fáraó 
huszonegyedik , áldozataként" Arthur Weigall egyiptológus , ismeretlen láz- 
ban" hal meg. 

Majd távozik az élők sorából A. C. Mace is, aki Carterrel együtt nyitotta 
fel a sírkamrát. De Mace már ekkor is beteg volt, és éppen betegsége miatt 
kellett felhagynia az ásatási munkálatokkal. 

Végül , pillanatnyi elmezavarában öngyilkosságot követ el" még Lord 
Carnarvon féltestvére, Aubrey Hervet is. Azután pedig - ami tényleg meg- 
döbbentő, 1929 februárjában - egy , rovarcsípésbe" belehal Lady Elisabeth 
Carnarvon. 1930-ban a közvetlen résztvevők közül már csupán Carter, a fel- 
fedező maradt életben. 

, Gyors szárnyakon jő el a halál ahhoz, aki a fáraó álmát megzavarja" - 
így hangzik a Tut-ench-Amun átkáról elterjedt számos változat egyike. Ezt a 
feliratot állítólag a fáraó sírjában találták. 

Mikor azután egy napon azt jelentették, hogy Amerikában a fáraó legújabb 
áldozataként egy Mr. Carter nevű urat rejtélyes módon halálos szerencsét- 
lenség ért - ami nyilván annak a jele, hogy a fáraó hozzátartozóján keresztül 
már a felfedezőt is megfenyegette -, akkor néhány komoly régész megsokallta 
a dolgot és hadba szállt a nekivadult híradásokkal. 

Az első választ Carter maga adta meg. Az bizonyos, hogy a kutató - mint 


mondja: , kellő áhítattal és halálos komolysággal lát munkához, de minden olyan 
bűvös borzongás nélkül, melynek titokzatos varázsa oly könnyen rabul ejti a 
lelki emóciókra szomjazó tömeget". Továbbá , nevetséges mesének" és a , szab- 
ványos kísértethistóriák egyik válfajának" bélyegzi a mendemondát. Majd tár- 
gyilagosan boncolja a különböző híreket. Rátér arra az állításra, hogy a sírok 
küszöbének átlépése tényleges életveszéllyel jár, ami tudományos alapon köny- 
nyen meg is magyarázható. Rámutat a sír feltétlen csíramentességére, amit elő- 
zőleg gondos vizsgálatok bizonyítottak. Utolsó mondatában pedig némi kese- 
rűséggel jegyzi meg: ,A bölcs megértés szellemének bizony nyoma sincs ezek- 
ben az ostoba fecsegésekben. A hajdani korok óta nyilván korántsem fejlődtünk 
annyit, mint ahogyan azt a derék emberek hinni szeretnék." 

1933-ban Georg Steindorff német egyiptológus válaszol. Ösztönös érzék- 
kel a nyilvánosság gondolkodásmódja iránt, komolyan hozzálát, hogy a kiderít- 
hetetlen forrásokból származó híreknek utánajárjon. Először megállapítja, hogy 
az Amerikában elhunyt Carter úrnak puszta névrokonságon kívül semmi köze 
sem volt a felfedezőhöz. A két Westbury nem vett részt - sem közvetve, sem 
közvetlenül a sír felnyitásában, sem kiürítésében, sem pedig a múmiához nem 
nyúltak. Végül további fejtegetései során felhozta a legdöntőbb ellenérvet, azt, 
hogy a , fáraó átka" egyáltalán nem létezik, mert sehol sincs feljegyezve és 
egyetlen feliraton sem szerepel. 

Igazolja továbbá - amire mellesleg Carter is utalt -, hogy , az egyiptomi 
halotti szertartások leírásai nem tartalmaznak ilyen vagy hasonló értelmű átkot, 
csupán felszólítják az életben maradottakat, hogy lássák el az elhunytat útra- 
valóul jóindulatú és jámbor kívánságaikkal". 

Helytelen értelmezés és hamisítás, ha a sírkamrában talált bűvös kisplasz- 
tikák egyikén-másikán látható és kizárólag védelmül szolgáló varázsigékbe, 
bárki is , átkot" akar belemagyarázni. Ezek a varázsigék csupán arra valók 
hogy , Osirisnek (már mint az elhunytnak) ellenségeit - bármilyen alakban 
közelednek is - távol tartsák". 


Tut-ench-Amun sírjának felfedezése óta számos expedíció tevékenykedett 
Egyiptomban. 1939-ben és 1946-ban Pierre Montet professzor Tanis mellett 
több király sírját fedezte fel a XXI. és XXII. dinasztiából, többek közt Psusen- 
nes fáraóét is. Sami Gabra professzor ezer méternél hosszabb föld alatti szikla- 
folyosókban az ibiszkultusz nyomaira és szent állatok sírhelyére bukkant. 
Egyiptom őskoráig jutott vissza és i. e. a II. és III. évezredből talált sírokat az az 
expedíció, melyet Faruk király szerveztetett. Dr. Ahmed Badawi és dr. Mustapha 
El-Amir 1941-ben Memphis közelében véletlenül (tulajdonképpen egész más, 
egyéb ásatással voltak elfoglalva) felfedeztek egy II. Amenóphis tiszteletére 
emelt síroszlopot, valamint Sesonk herceg drágakövekkel dúsan kirakott, még 
érintetlen sírját. 

Mivel is kezdődött könyvünknek ez az egyiptomi része ? Napóleon Nílus 
menti hadjáratával: egy sötét bőrű, Jean Francois Champollion nevű kisfiú 


megszületésével. Abban az időben, amikor Napóleon reményei meghiúsultak 
és Champollion első nyelvtanulmányait végezte, egy göttingeni tanár néhány 
igen sajátságos feliratmásolat tanulmányozásába merült. Alighogy megfejtette 
a másolatokon látható jelek értelmét, máris megkezdődött egy még Egyiptom- 
nál is régebbi birodalomnak: a Tigris és Eufrátesz közti országnak meghódítása 
a tudomány számára, ahol egykor Bábel tornya emelkedett égnek, ahol hajdan 
Ninive állott és örökre elpusztult. 


19. FEJEZET 
BOTTA MEGTALÁLJA NINIVÉT 


A ram-Naharaim - a folyamok közötti Szíria -, így nevezi a Biblia felső Mezo- 
potámiát. Ott álltak egykor azok a városok, amelyek magukra vonták 
isten haragját. Ott, Ninivében és tőle délre, a nagy Bábelben uralkodtak a ret- 
tenetes királyok, akik ,,ö rajta kívül más isteneket is imádtak" és ezért kiirtattak 
erről a földről. 

Mi ezt a földet Mezopotámiának ismerjük. Ma Irak a neve és Bagdad a fő- 
városa. Északról Törökország, nyugatról Szíria és Jordánia, délről Szaud- 
arábia, keletről Perzsia - a mai Irán - határolja. 

Törökországban ered a Tigris és az Eufrátesz, a két folyam, amely ezt a 
földet egy kultúra bölcsőjévé tette, ahogy a Nílus Egyiptomot. Északnyugatról 
folynak délkelet felé, a mai Basra előtt egyesülnek (az ókorban még nem talál- 
koztak) és beleömlenek a Perzsa-öbölbe. 

Asszíria, az ősi Asszur északon terült el, a sebes folyású Tigris mentén. 
Babilónia, a régi Sumér és Akkad pedig délen helyezkedett el az Eufrátesz és 
Tigris között, egészen a Perzsa-öböl zöld vizéig. Egy 1867-es lexikonban a 
Mezopotámia címszó a következő megjegyzéssel záródik: ,,Ez a föld az asszír 
és a babiloni uralom alatt élte virágkorát. Az arabok alatt a kalifák székhelye 
lett, és ismét fellendült. A szeldzsukok, tatárok és törökök betörésekor indult 
pusztulásnak s most nagyrészt nem egyéb elnéptelenedett sivatagnál." 


Ebből a sivatagból emelkedtek ki a titokzatos halmok, melyek felül lapo- 
sak, oldalt meredekek, szaggatottak és repedezettek voltak, mint a beduinok 
kiszáradt juhsajtja. Olyannyira felcsigázták némelyek fantáziáját, hogy az 
archeológia mint az ásó tudománya itt, a két folyam országában ünnepelhette 
első nagy diadalait. 

Paul Émile Botta ifjú éveiben valóságos világ körüli utat tett meg. 1830-ban 
mint orvos Mohamed Ali szolgálatába lépett és részt vett egy egyiptomi expedí- 
cióban. (Akkor még rovarokat gyűjtött.) 1833-ban a francia kormány konzullá 
nevezte ki Alexandriába. Innen arábiai utazásra indult, és erről az útjáról terje- 
delmes könyvet írt. 1840-ben konzulátusi tisztviselő lett Moszulban. Ez a város 
a Tigris felső folyásánál fekszik, és napszálltakor, amikor Botta a bazárok fojtó 
légköréből menekülve lovaglásra indult, megpillantotta a különös dombokat. 


Nem mintha ezek a dombok neki tűntek volna fel legelőször. Régebbi uta- 
zók: Kinneir, Rich, Ainsworth is már romokat sejtettek alattuk. (Legérdeke- 
sebb közülük Rich. Csodagyermek volt, akár Champollion. Kilencéves korában 
már keleti nyelveket tanult. Tizennégy éves korában tudott kínaiul, huszon- 
négy éves korában az East Indian Company bagdadi képviselője lett, s mint 
ilyen, beutazta a Folyamköz vidékét, amivel az akkori tudományos világnak 
értékes szolgálatokat tett.) Az angolok és a franciák a tudományt és művészeteket 
olyan férfiakkal képviseltették, akik egyszersmind világfiak is voltak, és külföl- 
dön ragyogóan érvényesítették hazájuk érdekeit. Gyakran hajlottak ugyan ka- 
landos vállalkozásokra, viszont az emberi szellem kiváló megnyilvánulásai iránt 
mindenkor igen nagy érdeklődést tanúsítottak, és amellett kitűnő politikai ér- 
zékkel is rendelkeztek. (Példa erre az újabb időkben a francia Paul Claudel és 
André Malraux meg az angol Lawrence ezredes.) 


E férfiak sorába tartozott Botta is. Orvos volt, természettudós, de ugyan- 
akkor diplomata is, aki értett a társadalmi összeköttetések kihasználásához. 
Csak éppen archeológus nem volt. Nem is hozott magával elkövetkezendő fel- 
adatához egyebet, csak a bennszülöttek nyelvének ismeretét. (Ezt utazásai során 
szerezte meg, hogy a próféta híveivel barátságos kapcsolatot tarthasson fenn.) 
No meg lankadatlan munkaerejét, amelyet még Jemen gyilkos éghajlata s a 
Nílus elmocsarasodott lapályai sem tudtak megtörni. 

Ezekkel az adottságokkal kezdett munkájához. Archeológiai működését 
ma, az idők távlatából vizsgálva, megállapíthatjuk, hogy nem tervszerűen in- 
dult el, de még csak nem is holmi merész feltételezésből. Valami furcsa, kíván- 
csisággal vegyes, ösztönös sejtelem, ködös remény lehetett szívós munkásságá- 
nak hajtómotorja. Hiszen későbbi sikere őt magát ugyanúgy meglepte, mint az 
egész világot. Estéről estére, miután irodáját bezárta, Moszul vidékét tanulmá- 
nyozta. Példátlan kitartással és pontossággal. Házról házra, kunyhóról kuny- 
hóra járt, és mindenütt ugyanazt kérdezte: , Vannak régiségeitek? Öreg csere- 
pek ? Talán valami ócska vázátok ? - Honnan szedtétek azokat a téglákat, ame- 
lyekből ez az istálló épült? Honnan valók ezek a különös, ékírásos cserép- 
darabok?" 


Megvásárolt mindent, amit csak megvásárolhatott. De ha az embereket 
arra kérte, hogy mutassák meg azt a helyet, ahol ezt vagy azt találták - azok 
vállyonogatva mormolták, hogy Allah nagy és mindenüvé elszórt ilyesmit. Ha 
körülnéz, meggyőződhetik erről maga is. 

Bottának be kellett látnia, hogy kérdezősködéssel nem akad rá az áhított 
gazdag lelőhelyekre, elhatározta tehát, hogy az első útjába eső dombnál, Kujun- 
dzsiknál, megkezdi az ásást. 

Ez a domb nem volt még az igazi Botta számára, legalábbis nem az ásatá- 
sok első esztendejében. Mert azt, hogy ez a domb Asszurbanipal (a görög Sarda- 
napal) egyik várát rejtette, azt később mások fedezték fel. Bottaá itt hiába ásott. 

Képzeljük el, mit jelent a szívós kitartás a folytonosan ismétlődő balsiker 


ellenére. Mit jelent, minden világos támaszpont nélkül tovább folytatni a mun- 


kát, valami homályos elképzelés alapján, hogy ez a domb mégis magában rejti 
azt, amiért érdemes alatta kutatni. És napról napra, hónapról hónapra mást se 
találni, mint értelmetlen jelekkel telerótt néhány téglát, egy-két dombormű- 
töredéket, de annyira összeroncsolva, hogy az egész felismerhetetlen maradt, 
vagy annyira primitívnek látszott, hogy a legmerészebb kutatófantázia sem 
találhatott bennük semmi érdekeset. 

Így folytatódott ez egy álló esztendeig. 

Nem csoda, hogy ennek az évnek elteltével a bennszülöttek számtalan fél- 
revezető meséje után, Botta elutasított 
egy fecsegő arabot, aki színes szavak- 
kal ecsetelte mondanivalóját, s egy 
olyan dombról regélt, ahol mindent 
megtalálhat, amit csak kíván. Már- 
már kikergette sátrából, amikor az arab 
egyre erőszakosabban fecsegett arról, 
hogy távoli faluból jött ide, mert hal- 
lott a frank ember vágyairól, és ő sze- 
reti a frankokat, szívesen segítene. 
Ékírásos téglákat keres ? Tömegekben 
hevernek szülőfalujában, Chorsabad- 

"Ta ban, ő csak tudja, mert a kemencét is 
lovasok ilyen téglákból építette, akárcsak a falu 
többi lakója, időtlen idők óta. 

Amikor Botta semmiképpen sem tudta lerázni az arabot, meggondolta 
magát. Néhány emberét elküldte vele. Határozott utasításokkal látta el őket, 
mert hát ki tudja . . . 


Ez a kis expedíció örökre halhatatlanná tette Bottát a régészet történeté- 
ben. Az arab nevét senki sem tudja már, de Botta volt az, aki először hozta nap- 
világra egy kultúra maradványait, mely csaknem kétezer évig virágzott, és több 
mint két és fél évezredig pihent mindenki elől elrejtve, elfedve a föld alatt. 

Egy héttel később az expedíció egyik tagja izgatottan érkezett vissza. Alig 
kezdtek ásni - mondta -, máris falakra bukkantak. Az első szemétréteg eltávo- 
lítása után feliratok, képek, domborművek, ijesztő állatok váltak láthatóvá. 

Botta lóra pattant és odaszáguldott. Néhány órával később ott guggolt a 
kiásott árokban, és rajzolta a csodálatos figurákat, szakállas embereket, szárnyas 
állatokat, minden képzeletet felülmúló alakokat, amilyeneket még Egyiptom- 
ban sem látott, és amilyenek európai szem számára mind ez ideig ismeretlenek 
voltak. Néhány nap múlva már valamennyi emberét áthozatta Kujundzsikból. 
Gyorsan működésbe lépett az ásó meg a csákány. Falak és megint újabb falak 
kerültek felszínre. Botta már-már nem kételkedett abban, hogy ha nem is egész 
Ninivét, de az ókori asszír királyok egyik legfényesebb palotáját tárta fel. Eljött 
az a pillanat is, amikor ezt a meggyőződését nem tudta többé magában tartani, 
hanem szétküldte a világba, Franciaországba, Párizsba. 


, Úgy hiszem - írta büszkén, s ezt a levelet nagy betűkkel közölték a la- 
pok -, hogy én vagyok az első, aki olyan szobrokat fedezett fel, melyeket jogo- 
san lehet Ninive fénykorának alkotásai közé sorolni." 


Az első asszír palota felfedezése nem csupán újságszenzációja volt Európá- 
nak, hanem becses segítség a tudomány számára is. Ez ideig az emberiség böl- 
csőjét Egyiptomban gyanították, mert sehol nem volt az emberiség története 
oly messzire visszavezethető, mint a múmiák országában. A Folyamköz vidé- 
kéről csak a Biblia tudósított, ez pedig a XIX. század szemében legendagyűj- 
teménynek számított. Ókori írók szórványos utalásait már komolyabban vet- 
ték. Hihetőbben is hangzottak, bár gyakran ellentmondtak egymásnak, és a 
Biblia időpontjaival sehogysem voltak összeegyeztethetők. 

Botta felfedezése tehát nem jelentett sem többet, sem kevesebbet, mint azt, 
hogy a Tigris és Eufrátesz közelében egy legalább olyan régi, de - ha a Bibliá- 
nak tovább is hitelt ad az ember - talán még régibb kultúra virágzott, fényben 
és hatalomban, amíg csak tűzzel és fegyverrel el nem pusztították. 

Franciaország fellelkesült, és a legnagyobb bőkezűséggel segítette Botta 
további munkálatait. Három évig ásott Botta, 1843-tól 1846-ig. Közben hada- 
kozott az éghajlat, az időjárás, a bennszülöttek, a pasa és a törökországi kor- 
mányzó ellen, aki korlátlan zsarnoka volt az egész vidéknek. Ez a kapzsi köz- 
hivatalnok egyetlen magyarázatot talált Botta fanatikus és szűnni nem akaró 
munkásságára: aranykutatás . . . 

Elszedte Botta bennszülött munkásait, börtönnel és kínzással fenyegette 
őket, ha nem fürkészik ki Botta titkait. Örök gyűrűjével vétette körül a chorsa- 
badi dombot. Közben Konstantinápolyba jelentéseket írogatott. De Botta nem 
hátrált. Nemhiába volt diplomata, intrikára intrikával felelt. Végre a pasa hiva- 
talosan szabad kezet adott neki. Nem hivatalosan azonban borzalmas bünteté- 
sek, fenyítések kilátásba helyezésével megtiltotta a bennszülötteknek, hogy bár- 
miben is segédkezet nyújtsanak a frank embernek. Annak a frank embernek, aki 
gödreivel Mezopotámia népei szabadságának ássa a vermét. . . 

Botta rendíthetetlenül folytatta munkáját. 

Hatalmas teraszaival felszínre került a hajdani palota. Azok az archeológu- 
sok, akik Botta első tudósítására odasiettek, az Ézsaiás jóslataiban szereplő 
Sargon király palotáját ismerték fel benne. Nyári palota lehetett Ninive környé- 
kén, a versailles-i palotához hasonlóan, egy óriási Sanssouci i. e. 709-ből, mely 
Babilon meghódítása után épült. Egyik fala a másik után emelkedett ki a törme- 
lékből, udvarok egész sora gazdagon díszített kapukkal, dísztermekkel, folyo- 
sókkal, kamrákkal. Felszínre került a három részre osztott hárem és egy tera- 
szosan épített maradvány. (Lásd a XVI. táblát.) 

Lenyűgöző volt a szobrok és domborművek sokasága. Asszíria titokzatos 
népe egyszeriben kilépett az évezredek sötétjéből. Itt voltak képmásaik, eszkö- 
zeik, fegyvereik, láthatóvá váltak harcaik, vadászatuk és hétköznapi munkájuk. 

A nagyrészt törékeny alabástromból készült szobrok, védő törmelékréte- 


güktől hirtelen megfosztva, szétestek a sivatag forró leheletében. Eugéne 
Napoleon Flandin, a hírneves, Perzsiát járt rajzoló, aki már több régiségről 
készített rajzával szerepelt a nyilvánosság előtt, a kormány megbízásából 
Párizsból odasietett. Botta számára ő játszotta ezentúl azt a szerepet, melyet 
Vivant Denon Napóleon Egyiptomi Bizottságában betöltött. Csakhogy Denon 
leginkább azt rajzolta, ami továbbra is fennmaradt, míg Flandinnek gyorsan 
kellett papírra vetnie, vagyis átmentenie mindazt, ami úgyszólván szeme előtt 
semmisült meg. 

Bottának sikerült több szobrot tutajokra rakni. De a Tigris, ez a kivált itt, 
a felső folyásnál vad és zabolátlan hegyi folyó, nem tűrte a szokatlan terhet. 
A tutajok duhaj táncba kezdtek, forogtak saját tengelyük körül, majd elvesztet- 
ték egyensúlyukat, és Asszíria alig feléledt istenei és királyai ismét elsüllyedtek. 

Botta mégsem veszítette el bátorságát. Csakhamar újabb szállítmányt vitt 
lefelé a Tigris vize. Most már minden elővigyázatossági szabályt szem előtt tar- 
tottak, és ezúttal siker koronázta a vállalkozást. Hajóra rakták a csodás értékű 
köveket, és egy napon Európa földjére érkeztek az első asszír szobrok. Pár hó- 
nap múltán a párizsi Louvre-ban álltak. 

Botta most egy terjedelmes, képekkel illusztrált mű összeállításába kezdett, 
amelynek kiadását kilenc tudósból álló társaság vállalta magára. Közöttük volt 
Burnouf, aki hamarosan a franciák egyik legnevesebb régésze lett (negyedszá- 
zaddal később Schliemann Henrik gyakran idézett tudós barátja), és egy Layard 
nevű angol, akinek hírneve Bottáét csakhamar elhomályosította. Ö lett a leg- 
szerencsésebb régészek egyike, ki ásóját valaha is évezredek törmelékébe vágta. 

Bottát, az asszír föld pionírját nem szabad elfelejteni. Igaz, hogy azt a szere- 
pet töltötte be Asszíriában, mint Belzoni Egyiptomban. Akadályt nem ismerő, 
gátlás nélküli kutató volt, a Louvre , kincskeresője". (Utána ismét egy francia 
konzul, Victor Place, vette át igazi , gyűjtőként" Ninivében azt a szerepet, 
amelyet Mariette Kairóban játszott.) Botta könyve azonban a régészet klasszi- 
kus művei között foglal helyet. , Ninive műemlékei - felfedezte és ismerteti 
Bottaá, mérte és rajzolta Flandin" (, Monuments de Ninive - découverts et 
décrits par Botta, mesurés et dessinés par E. Flandin") - ez a könyv címe. Az 
1847 és 1850 közötti években jelent meg az ötkötetes munka. Az első kettőben 
vannak az építészet és szobrászat képtáblái, a harmadikban és negyedikben az 
összegyűjtött feliratok, az ötödikben pedig mindennek a leírása. 


20. FEJEZET 


AZ ÉKÍRÁS MEGFEJTÉSE 


ajon kinek a kezébe került Botta könyve? Ki rágta át magát harmadik és 
V negyedik kötetén? És ki értette meg a benne összegyűjtött feliratokat? 

A tudományos kutatások története azt bizonyítja, hogy a felfedezések 
és azok gyakorlati hasznosítása között igen nagy időbeli eltérés lehetséges. 

Amikor Botta a domborművek mellett még a sajátságos, ék alakú jelekkel 
telirótt téglákat is összegyűjtötte, lerajzoltatta és Párizsba küldte, még nem sej- 
tette, hogy a furcsa jeleket hogyan lehet kibetűzni. Ugyanakkor azonban szerte 
Európában és Közel-Keleten számos tudós ült könyvei fölé görnyedve - már 
a titkokhoz vezető kulcsok birtokában. 

Hihetetlenül hangzik: de ezek a tudós férfiak már kezükben tartották 
esztendők óta e népek rejtélyes írásához a megfejtés kulcsát, amely országról 
Botta csak most szolgáltatta az első biztos, részletes felvilágosításokat. Sőt, ha 
Botta könyvének megjelenési időpontjától visszafelé-számolunk - pontosan 
negyvenhét esztendő óta! Csupán az eddig ismerteknél újabb, pontosabb, több 
korabeli felirat hiányzott nekik, hogy a kibetűzés tudományában előrehaladhas- 
sanak. Lényegében az ékírás megfejtéséhez vezető út járhatóvá vált már akkor, 
amikor Sargon palotájának még egyetlen fala sem látott napvilágot, s amikor 
Ninivéről - melynek feltárásához éppen akkor kezdett hozzá Layard - még 
csak annyit tudtak, amennyit a Biblia mesélt. Időközben Botta úttörő munkáját 
még Layard felfedezései és annak a vakmerő angolnak eredményei is gazdagí- 
tották, aki egy felirat másolásáért csigasor segítségével ereszkedett le a meredek 
sziklafalon. Egyetlen évtized alatt egymást követték az ásatások és felfedezések. 
Ezekkel együtt következett be a tudományok gyors haladása, írásmegfejtések, 
különféle helyesbítések és új felismerések a nyelvtudomány és általában a régi 
népek ismeretének terén. A múlt század derekán tehát az archeológia már jól 
felvértezetten, készen állott arra, hogy minden újabb felfedezést azonnal fel- 
dolgozhasson. 

Azt az embert azonban, aki az ékírás megfejtéséhez az első döntő lépést 
megtette - s ezen mosolyogni kell! - nem tudományszomj, nem kíváncsiság 
indította erre. Ennek az 1802-ben a göttingeni városi iskolában segédtanárkodó, 
huszonhét esztendős fiatalembernek sikerült, zseniálisnak nevezhető módszer 


Jésg 


alapján, egy ékírásos feliratnak első tíz betűjét megfejtenie - fogadásból! 


Az ékírás létezéséről már a XVII. században tudtak. Az első másolatokat 
Pietro della Valle olasz utazó küldte Európába. Majd 1693-ban Aston a 
Philosophical Transactionsban egy bizonyos Flower nevezetű férfiúnak, a Kelet- 
indiai Társaság perzsiai ügynökének kétsornyi másolatát közölte. A legizgal- 
masabb tudósításokat, mégpedig nem csupán feliratokról és szoborművekróől, 
hanem az illető országokról és azok népeiről is Karsten Niebuhr küldte világgá. 
A hannoveri Niebuhr I. Frigyes dán király szolgálatában állott. 1760-tól 1767-ig 
beutazta a Keletet. Több tudóstársával együtt indult, de útközben, már az első 
év leforgása alatt, rajta kívül az expedíció valamennyi tagja meghalt. Niebuhr 
azonban társtalanul is elszántan folytatta megkezdett útját. Majd szerencsésen 
hazaérkezve kiadta , Útleírások Arábiáról és a környező országokról" című 
könyvét, amelyet Napóleon egyiptomi útján állandóan magával hordott. 

A legkorábbi ékírásmásolatok tekervényes utakon, hiányos és megcson- 
kított állapotban kerültek Európába. Annyira, hogy még Hyde, a XVIII. század 
hírneves angol orientalistája sem írásnak, hanem díszítő motívumoknak minő- 
sítette azokat. Szűkebb földrajzi értelemben véve nem asszír vagy babiloni 
földről származtak. Csaknem valamennyi egy Siráztól északkelet irányban hét 
mérföldnyire fekvő romhalmazból eredt. Ezt a gigászi romtemetőt már Niebuhr 
- jogosan - az ókori Persepolis maradványainak tartotta. 

Ezek a romok, Dareios és Xerxés hatalmas rezidenciájának romjai későbbi 
kultúra tanúbizonyságaként keltek életre Bottá ásója nyomán a negyvenes évek- 
ben. Minden képzeletet felülmúló palota volt az, amelyet Nagy Sándor pusztított 
el, , egy tivornyázás közepette, amidőn már nem volt öntudatának birtokában" 
- írja Diodóros. Kleitarchos is beszél erről a tivornyáról, de szerinte Thais, 
az athéni táncosnő volt az, aki a tánc őrületében az oltárról egy tűzcsóvát 
felragadott és a palota fapillérei közé dobta, a teljesen ittas Nagy Sándor pedig 
híveivel együtt követte példáját. (Droysen a ,, Hellénizmus történeté"-ben így ír 
ezekről az ókori feljegyzésekről: , Rendkívüli tehetséggel, de a történelem 
számlájára szerkesztettek itt történeteket.") Az iszlám középkori, fejedelmei 
még ebben a palotában uralkodtak. Később már juhnyájak legeltek a romok 
közt. Az első ízben erre járó utazók, amit tudtak, elhordták innen; ezért 
úgyszólván alig akad valamirevaló múzeum, amely ne tudna persepolisi dom- 
bormű töredékeket felmutatni. Flandin és Coste rajzokat készített a romokról. 
Andreas és Stolze 1882-ben fényképeket. Közben ugyanúgy, mint Rómában a 
Colosseumot, Dareios palotáját is kőbányának használták. A múlt században 
évtizedről évtizedre szemmel lehetett kísérni a romok pusztulását. 1931-től 
1934-ig, Ernst Herzfeld vezetése alatt végre megtörtént a rommező első mód- 
szeres kivizsgálása. Herzfeld működése - amelyet a chicagói egyetem Keleti 
Intézetének megbízásából végzett - arra is szolgált, hogy hatásos intézkedé- 
sekkel meggátolja a további rombolást és biztosítsa az értékek megőrzését. 

Ezen a vidéken annyira egymás hegyén-hátán rétegződnek a különböző 
kultúrák, mint sehol másutt. Így itt könnyen elképzelhető a következő eset: 
mondjuk, hogy Bagdadban egy archeológus éppen szolgálati szobájában dolgo- 


zik, amikor belép hozzá egy arab. Néhány ékírással telerótt agyagtáblát hoz 
magával. Ezeken a talán Behisztun tájáról való agyagtáblákon Dareiosról, a 
perzsák királyáról esik szó. Az archeológusnak kéznél lévén Hérodotosa, az 
ógörög forrásokból, valamint a modern kutatás eredményeiből bizonyságot sze- 
rez, hogy Dareios a mi időszámításunk előtt ötszáz évvel állott hatalma csúcs- 
pontján és egy óriás birodalom feje volt. Az arab által hozott többi táblán utalást 
talál egymást követő régi nemzedékekre, háborúkra, pusztításokra, gyilkos cse- 

26. ábra 


Asszurbanipal  legöngyölített ékirás-hengere. A tizenharmadik sorban a király egy templom alapítását 
nyilatkoztatja ki: ,,Ez idő tájt a babili Ninmah istennő templomát, E-mahot újjáépíttettem." Az 
utolsó négy sor pedig fenyegetés: , Aki a nevemben megírt okiratot gonosz szándékkal elpusztítja, 
tönkreteszi vagy helyéről elhurcolja, azt Bel és Sarrateia előtt Ninmah nyilvánítsa gonosznak, semmi- 
sítse meg nevét és magvát az országokban" 


lekedetekre. De találhat utalást Hammurapira és egy másik óriásbir odalomra, 
amely i. e. 1700-ban virult. Vagy Szanhérib királyra s egy harmadik óriás biro- 
dalomra, ezúttal a VIII. és VII. század fordulóján . . . 

Ha pedig az archeológus most már nem akar eltérni az óriás birodalmak so- 
rozatától, kövesse csak szépen arab látogatóját. Ez már a következő sarkon leku- 
porodik néhány összecsoportosult embertársa körébe, akikkel együtt szájtátva 
hallgatja egy mesélő arab mondókáját. Hatásos szünetekkel tarkított, egyhangú, 
éneklő modorban folyik az előadás, Harunról, a csodálatos kalifáról, aki i. sz. 
800-ban - amikor a Nyugatot Nagy Károly kormányozta - állott hatalma és 
bölcsessége tetőfokán. Ha még mindehhez hozzáfűzzük a ,, Két folyam orszá- 
ga"-t illető legújabb ismereteinket, megállapíthatjuk, hogy a mai Damaszkusz 
és Siraz között - befolyása alatt tartva az egész ókori világot - hat különböző 
óriás kultúrcentrum váltotta egymást. Ezek az egymástól független, de mégis 
egymásba fonódó, egymásra ható kultúrák erre az igen szűk helyre sűrítetten 
öt évezredet töltöttek meg a legizgalmasabb, legelevenebb élettel. Ötezer év - 
az emberiség történelmének gyakran borzalmas, de gyakran magasztos ötezer 
esztendeje! A múlt dúsgazdagságával szemben valósággal eltörpül az a kilenc 
réteg, amelyre Trója kiásásánál Schliemann rábukkant. Mert a kilenc réteg 
között csak egyetlenegy képviselt valódi, történelmi nagyságot. A jelentéktelen 
kultúrrétegeknek pedig Mezopotámiában se szeri, se száma. Egy, az i. e. 3000. 
évből való Akkad-korabeli város például öt ilyen különböző kultúrréteg romjai 
fölé épült. És akkor Babilon még meg sem született! 


Érthető tehát, hogy az egymásra torlódó történelmi korszakoknak ezen a 
gigászi színpadán nemcsak nyelvek, hanem az írásmódok is egyre változtak. 
Ahogy a hieroglifa nem lett azonnal hieroglifa, úgy az ékírás sem volt mindig 
ugyanaz az ékírás. Amit Botta Párizsba küldött, egészen mást mutatott, mint az, 
amit Niebuhr Persepolisból hozott magával. Az ékírás megfejtéséről szóló első 
tudósításokban pedig soha nem asszír vagy babilóniai, hanem mindenkor perse- 
polisi feliratokról beszélnek. Azért, mert ezek a kétezer éves feliratok nyitották 
meg a megfejtés útját mindazokhoz az ékírásokhoz is, amelyek később a Tigris 
és Eufrátesz völgyének romhalmazai alól felszínre kerültek. 


Az ékírás megfejtése az emberi szellem mesterműve, és azt a legnagyobb 
tudományos vagy műszaki felfedezések mellé sorolhatjuk. 

George Friedrich Grotefend 1775. június 9-én született a németországi 
Mündenben. Előbb szülővárosában tanult, később Ilfeldben a pedagógiai, majd 
Göttingenben a filológiai fakultás hallgatója lett. 1797-ben segédtanár a városi 
iskolában, 1803-ban Frankfurt am Mainben a gimnázium prorektora, azután 
igazgatója. 1817-ben tudományos egyesületet alapít a német nyelv tanulmányo- 
zására. 1821-ben a hannoveri líceum igazgatója, 1849-ben - ahogyan az állami 
tisztviselőknél szokásos - nyugdíjazzák, majd 1853. december 15-én meghal. 

Huszonhét esztendős korában ez az ember, aki egész életén keresztül 
maga a megtestesült józanság, a minden különcködéstől mentes, egyenes úton 


való haladás mintaképe, belemegy vidám poharazgatás közben egy képtelen 
fogadásba. Arra vállalkozik, hogy megfejti az ékírás titkát. Néhány persepolisi 
felirat rossz másolatán kívül semmi sem állott rendelkezésére, amikor fiatalos 
gondtalansággal nekivágott az akkor reménytelennek tűnő feladatnak. 

És az, amit korának tudósai lehetetlenségnek tartottak, neki sikerült. Kuta- 
tásainak első eredményeit 1802-ben terjesztette a göttingeni tudományos aka- 


27. ábra 


Ékírás Babilon északi várának simított terméskőből épültfalán, E"t a feliratot még nem tudta volna 
kibetűzni Grotefendil Nabukodonozor közlését tartalmasa: ,, A babiloni palota határerődjét hegyi 
kövekből építtettem" Majd egy ima következik 


démia elé. Későbbi filológiai értekezéseinek tömegéből - amelyek ma már 
érdektelenségbe és feledésbe merültek - minden időre kimagaslóan emelkedik 
ki ez az , Adalékok a persepolisi ékírás magyarázatához" (Beitrage zur Eplau- 
terung der persepolitanischen Keilschrift") című tanulmánya. 

Grotefend az alábbi támpontokból indult ki. 

A persepolisi feliratok nagyon különböző jellegűek voltak. Egyes táblákon 
háromfajta típust lehetett megkülönböztetni, s ez a három típus három egy- 
mástól észrevehetőleg elválasztott oszlopban sorakozott egymás mellé. A régi 
perzsák és a persepolisi uralkodók történetét a kutatók s így Grotefend is, az 
ifjú humanista, a görög történetírók munkáinak alapján ismerték. Tudták, hogy 
Kyros i. e. 540 körül megsemmisítő csapást mért a babilóniaiakra, megpecsé- 
telve Babilónia pusztulását és földjükön megalapította az első nagy perzsa biro- 
dalmat. Ebből már arra lehetett következtetni, hogy a feliratoknak legalábbis 
egyikét a hódítók nyelvén készítették. A további feltevés az volt, hogy a rovás- 
írás középső oszlopát - minthogy az általános felfogás szerint mindig a leg- 
fontosabbat helyezik középre - minden valószínűség szerint óperzsa nyelven 
írták. Feltűntek még egyes, igen gyakran előforduló, különálló jelek és jelekből 
álló csoportok. Elképzelhető volt, hogy egy-egy ilyen jelcsoport alighanem a 
, király" fogalmat jelentheti, amit az addigi megfigyelések is valószínűsítettek. 
Az ék alakú, egyedülálló jelet, amely felül kezdődött és balról jobbra, lefelé 
húzódott, szavakat elválasztó jelnek lehetett tartani. 

Ez volt minden. Csodálatosan kevés. Mert ezekből a nyers feltevésekből 
kiindulva még arra sem derült világosság, hogy melyik oldalról kezdődhetik 
a feliratok olvasása, de még arra sem, hogy a táblának melyik az alsó és melyik 
a felső része. Nem is beszélve arról, hogy az írás kibetűzése balról vagy jobbról 
kezdődik-e. 

Grotefend, akit fiatalsága nem csábított felületességre, a legelején kezdte 
a munkát. 


FOI a 


Champollion, aki pontosan húsz évvel később hatolt be a hieroglifák tit- 
kába - ha az előzményeket tekintetbe vesszük -, távolról sem állott ilyen 
bonyolult probléma előtt. Grotefend nem volt olyan értékes dokumentum bir- 
tokában, mint a rosette-i háromnyelvű kő, amely Champollionnak a lefordítás 
világos lehetőségeit nyújtotta. Grotefend nem ismerte azt a három nyelvet és 
írást, amely itt három oszlopban egymás mellett sorakozott. Ö tehát alapvető 
tényekből indulhatott csak ki. 

Először leszögezte, hogy az ékjelek nem díszítőelemek, hanem írás célját 
szolgálták. Majd felismerte, hogy ezek a jelek, lekerekítő vonalak teljes hiányá- 
ban a tulajdonképpeni , írásra" használhatatlanok és csakis szilárd anyagba való 
bevésésre alkalmasak. (Ma már tudjuk, hogy ez a nehézkesnek tűnő írásmód 
tökéletesen elegendő volt ahhoz, hogy Mezopotámia és Óperzsia összes politi- 
kai és gazdasági vonatkozású ügyleteit - egészen Nagy Sándor koráig - sike- 
resen lebonyolítsa. A mai modern világban egy áruház üzleti leveleit írógéppel 
írja s indigó segítségével készít róla másolatot. E letűnt kor kereskedői nád- 
vesszővel a még friss, puha agyagtáblákba vésték árulistájukat. Megtartottak 
egy példányt s egy erről készült másolatot átnyújtottak ügyfelüknek, miután 
mindkét táblát kemencében kiégették. Ezek aztán annyira megkeményedtek, 
hogy mindenfajta papírt túléltek. Ügy, hogy még ma, háromezer év múltán is 
tudomást szerezhetünk általuk az akkor történtekről!) 

Arra is rámutatott Grotefend, hogy az ékek észrevehetően négyfelé irá- 
nyulnak. Mégpedig olyan módon, hogy a főirány vagy fentről lefelé, vagy 
balról jobbfelé húzódik. A két ékből képzett szögek nyílásukkal következetesen 
jobbfelé néznek. Ezekből a látszólag jelentéktelen tényekből állapította meg 
mégis Grotefend, hogy milyen módon jutunk el a feliratok helyes értelmezésé- 
hez: , A táblákat úgy kell kézben tartani, hogy a függőleges ékek csúcsa lefelé, 
a vízszintes ékek sarkai pedig nyílásukkal jobbfelé nézzenek. Tüzetesebb meg- 
szemlélésüknél úgy tapasztaljuk, hogy az ékírást sohasem függőleges, hanem 
mindig vízszintes irányban írták és a metszett drágaköveken és gemmákon 
meg a pecséthengereken felfedezhető mellékábrák nem mértékadóak az ékírás 
irányának szempontjából." Egyidejűleg arra az eredményre is eljutott Grote- 
fend, hogy az ékírást balról jobbra kell olvasni, - amit csak a nyugati világ tart 
természetesnek. 

Mindezzel azonban maga a megfejtés nem oldódott meg. Grotefend döntő 
lépés előtt állott. Lángeszének bizonysága, hogy ezt a lépést meg tudta tenni. 

A zsenialitás többek között azt a képességet is magában foglalja, amely 
a bonyolultban az egyszerűt s a már kész szerkezetben az alapvető lényeget 
meglátja. Grotefend valóban zseniális, döntő jelentőségű ötlete elképesztően 
egyszerű volt. 

, Ne tételezzük fel" - így szólt saját magához -, ,hogy a műemlékek 
feliratain észlelhető bizonyos szokásokat (és az előtte fekvő ékírásmásolatok 
monumentális feliratok voltak) csak úgy hirtelenében megváltoztatják." Szülő- 

hazájának temetőjében a , nyugodjék békében" ott állt bevésve mind a nagy-, 


kő 


mind a dédszülők sírkövén. Visszatérően és szabályosan. S alighanem ott áll 
majd a későbbi utódokén is. Miért ne lehetnének fellelhetők az általa ismert 
újperzsa emlékművek állandóan ismétlődő feliratai ugyanúgy az óperzsákéin is, 
persze, ha helyes a feltevés, hogy az oszlopsorok egyike óperzsa szöveget tartal- 
maz? Miért ne kezdődhetnének a persepolisi feliratok is hasonlóan az új per- 
zsákéihoz : 

, X, a nagy király, a királyok királya, A és B király, Fia Y-nak, a nagy király- 
nak, királyok királyának . . ." tehát a nemzedékek mindig visszatérő felsorolásá- 
val? Ez az elgondolás zseniális továbbfejlesztése volt a már megelőző feltevés- 
nek, hogy a sűrűn előforduló ékcsoportok a , király" szót jelentik. S mindez 
még további következtetésekhez vezetett: ha az első szó a király nevét jelenti, 
azt egy ferdén álló éknek - a szóelválasztó éknek - kell követnie. Utána olyan 
két szónak kell jönnie, melyek közül az egyik ismét a , király" nevet rejti. És a 


VITA 


, király" szónak a felirat első részében sűrűn kell előfordulnia! 


Grotefendnek a most következő szövevényes gondolatmenetét ezen a he- 
lyen csupán alapjaiban vázolhatjuk. Egy kis fantáziával elképzelhetjük azt a dia- 
dalmas érzést, amely az ifjú segédtanárt elfoghatta, amikor ott Göttingenben 
- sok ezer kilométerre a helytől, ahol feliratainak eredeti példányai feküdtek, és 
háromezer évnyire attól az időtől, amikor azokat megírták - rájött, hogy fel- 
tevései helyesnek bizonyultak! De ez még nem volt minden. Bár többszörösen 
megtalálta az általa elképzelt sorrendet, noha gyakran lelt rá a szerinte , királyt" 
jelentő szóra, vajon akad-e valaki, aki mindezt el is fogadja bizonyítéknak? 
Végül is: nyerhetett-e valamit a világ az ilyen felfedezéssel ? 

Grotefend átvizsgálta, hogy mi is az, amit eddig elért. És akkor a követ- 
kező felfedezéshez jutott: csaknem valamennyi rendelkezésére álló táblán az 
első ékcsoportnak csak két különböző fajtáját találta meg. Akármeddig ment is 
az összehasonlításban, mindig csak ebbe a két csoportba ütközött. Abba a két 
kezdő szóba, amely az ő elmélete szerint egy király nevét jelentette. És talált 
olyan feliratot is, amelyben egyszerre mindkét név előfordult! 

Grotefend gondolatai lázasan kergették egymást. Mi mást jelenthet ez az ő 
elképzelése alapján, mint azt, hogy az emlékművek, melyeknek másolatai előtte 
feküdtek, csupán két királyt dicsőítettek ? Nem látszott-e igen valószínűnek - 
mivel egyes táblákon ezek a királyok egymás mellett szerepeltek -, hogy itt 
apáról és fiáról lehet szó ? 

Ha ezek a nevek elkülönítve tűntek fel, akkor az egyik név mögött a 
, királyt" jelentő jel volt látható, míg a másik mögött már nem. Ezek nyomán az 
elméletnek megfelelően a következő sematikus felállítás vált elképzelhetővé: 

,X - király, Z fia 

Y - király, X - király fia . . ." 

Tisztában kell lennünk azzal, hogy idáig Grotefend valamennyi elgondo- 
lása puszta feltevésen alapult, s ez a feltevés semmi másra nem támaszkodott, 
mint egyes jelek sűrű ismétlődésére és sorrendszerűségére. Elképzelhető, mi- 


lyen izgalom vett erőt rajta, amikor a fenti, legutóbb feljegyzett feltevésének 
átvizsgálása során egy csapásra rátalált a bizonyosság útjára, a tényleges és 
helytálló bizonyítékra, amely tisztán és világosan igazolta elméletét. A figyelmes 
olvasó pedig - aki már a vetélkedők és egyéb fejtörő sportok kedvelőinek szá- 
zadában született - mielőtt tovább olvasna, vegyen részt maga is a két sor át- 
vizsgálásában. Mi a feltűnő benne ? 

A megfejtés nyitját nehéz nem észrevenni. Döntő jelentőséget kap egy 
hézag. Jobban mondva egy szónak a hiánya. Mégpedig a , király" szónak hiá- 
nya a név mögött, amelyet a sematikus felvázolásban a , , 2" betű ábrázol. 

Mert ha a felállítás helytálló, akkor egy nemzedék felsorolását jelenti. 
Nagyapát, apát és fiút, közülük apa és fiú király volt, de a nagyapa nem, és 
Grotefend fellélegezve mondhatta magában: , ha most sikerül az általunk ismert 
perzsa királyok sorában olyan generációra találnom, amelyre ez ráillik, akkor 
elméletem igazolódott és az ékírás első szavait - megfejtettem! ..." 

A megfejtésnek erről a döntő időszakáról számoljon be maga Grotefend: 

,, Biztosra vettem, hogy itt az Achaimenidák dinasztiájának két királyát kell 
keresnem. És mert a történetírásban úgy is mint kortársat, úgy is mint részletes 
elbeszélőket, a görögöket tartottam legmegbízhatóbbaknak, elkezdtem kutatni 
a királyokat. Közülük kik azok, akiknek neve leginkább beleillene a feliratokba ? 
Kyros és Kambysés nem lehetett, mert a feliratokban szereplő két névnek nem 
egyeztek a kezdőbetűi. Kyros és Artaxerxés sem lehetett, mert az ékjelekhez 
képest az első név túl rövid, a másik túl hosszú volt. Maradt Dareios és Xerxés, 
akiknek neve simán alkalmazkodott az ékírás betűihez! Nem is kételkedtem 
benne, hogy jól választottam. Megerősített még az is, hogy a fiú feliratán az apa 
királysága is fel volt tüntetve, de az apáén nem, amely megállapítást bármilyen 
írásmóddal írt valamennyi persepolisi felirat igazol." 

Megvolt tehát a bizonyíték. Nemcsak a saját elméletében bízó Grotefend- 
nek, de az elfogulatlan bírálóknak is meg kellett hajolniuk az ésszerű következ- 
tetések meggyőző ereje előtt. 

Az utolsó lépés azonban még nem történt meg. Idáig Grotefend a király- 
nevek görög írásából indult ki, úgy ahogy azokat főként Hérodotosnál olvasta, 
Így mondja el tovább, a már ismert nagyapát véve alapul: 

, Minthogy a nevek helyes kibetűzésével már több mint tizenkét betű isme- 
retéhez eljutottam - amelyek között egy kivételével a királyi cím valamennyi 
betűje helyet foglalt -, most arra került a sor, hogy a görög nyelven ismert 
neveknek perzsa nyelvű formáját megállapítsam. Szükség volt rá, hogy meg- 
felelő értékeléssel a királyi cím rangját és jellegét kibetűzzem, és ennek segítsé- 
gével felderítsem azt a nyelvet, amelyen a feliratok íródtak. Már a Zend-Avesz- 
tából (a perzsák szent könyvéből) megtanultam, hogy a Hystaspés név perzsa 
nyelven Gostaps, Gustaps, Kistaps vagy Vistaspa nevekkel azonos. Ennek az 
összehasonlításnak segítségével, Dareios felirataiban - Hystaspés nevében - 
megtaláltam az első hét betű megfejtését, míg további három betűt már a király- 
címek összehasonlításakor felismertem." 


Az ékírás kibetűzése tehát megkezdődött. 

Most már csak a javítások, tökéletesítések következtek. Csodálatosképpen 
több mint harminc év múlt el addig, amíg ezen a téren újabb, valóban lényege- 
set felfedeztek. Ez a francia Émile Burnouf és a norvég Christian Lassen nevé- 
hez fűződik. Mindkettőnek értekezései 1836-ban jelentek még. 

Sajátságos a dologban az, hogy míg Champollionnak, a hieroglifák megfej- 
tőjének neve közismert, addig Grotefend neve teljes feledésbe ment. Iskolákban 
nem tanítják, és modern lexikonjaink nagy része egyáltalán nem, vagy csak a 
vonatkozó forrásmunkákra történő utalásoknál tesz róla említést. És mégis az 
övé, egyedül az övé az elsőség ebben a döntő horderejű felfedezésben, melynek 
segítségével a nagyszerű mezopotámiai ásatások óriási történelmi jelentősége 
felismerhetővé vált. 

Azt mondtuk, hogy Grotefendé az elsőség. Igen, mert az ékírás megfejté- 
sénél ugyanaz történt, ami az emberi szellem sok más felfedezésénél: hogy egy- 

28. ábra 


Így betűzte ki Grotefend az első ékírásszöveget 


más után kétszer is felfedezték! Grotefendtől teljesen függetlenül egy angolnak 
is sikerült ugyanaz, de érdekes, hogy nemcsak Grotefendnél, hanem még annak 
tökéletesítőinél, Burnoufnál és Lassennél is későbben. (Az első erről szóló 
lényegbevágó tanulmány csak 1846-ban jelent meg.) 

Ez az angol túlszárnyalta mindazt, amit elődei felfedeztek. Sikerült neki 
az ékírást illető összes ismereteket a tudósok elzárt szobáiból az egyetemek nyil- 
vánossága elé vinni, a kibetűzés állapotából a megtanulhatóság állapotába 
felemelni. így lehetővé vált az egyre gazdagodó ókori feliratanyagnak tanul- 
mányozása. Mert egy egész könyvtárat találtak meg egy napon, könyvtárat - 
csupa agyagtáblából. (Ezt a történetet majd később mondjuk el.) Mezopotámia 
szinte kimeríthetetlen kincseiről pedig némi fogalmat ad az a tény, hogy a 
német-amerikai V. Hilprecht expedíciója 1888-tól 1900-ig Nippurban annyi 
ékírásos táblát tárt fel, hogy megfejtésük és nyilvánosságra hozataluk még ma 
sem fejeződött be teljesen. 


21. FEJEZET 


GYAKORLATI PRÓBATÉTEL 


zernyolcszázharminchétben történt, hogy a perzsa hadiszolgálatban álló 

Henry Creswicke Rawlinson angol őrnagy a perzsa Behisztun környékén 
csigasor segítségével leereszkedett egy magas sziklafokról, csupán azért, hogy 
egy kőbe vésett feliratot lemásoljon. A francia Botta óta ez az angol volt az első 
férfi, aki az asszirológia iránti hajlamát a politikus és világfi életmódjával össze 
tudta egyeztetni. 

Életútja annyira kalandos, amennyire Grotefendé hivatalnokosan egyszerű 
volt. Véletlen találkozás keltette fel érdeklődését a régi Perzsia iránt. Tizenhét 
éves korában mint kadét teljesített szolgálatot egy hajón, amely a Hoorn-fok 
megkerülésével Indiába tartott. Hajóújságot szerkesztett, hogy az utasoknak a 
hónapokig tartó tengeri úton az időt megrövidítse. Sir John Malcolm, Bombay 
kormányzója - aki egyben kiváló orientalista is volt - szintén a hajón utazott. 
Megtetszett neki az ügyes, tizenhét esztendős szerkesztő. Órákig beszélgetett 
vele. Természetesen arról, ami Sir John Malcolmot érdekelte: a perzsa történe- 
lemről, perzsa irodalomról, perzsa nyelvről. Ezek a beszélgetések megszabták 
a fiatal Rawlinson érdeklődését. Élete végéig hatásuk alatt maradt, még akkor 
is, amikor politikai működése lekötötte minden erejét és idejét. 

1810-ben született, 1826-ban lépett a Keletindiai Társaság katonai szolgá- 
latába, és 1833-ban már őrnagy Perzsiában. 1839-ben politikai ügynök az afga- 
nisztáni Kandaharban, 1843-ban bagdadi konzul, 1851-ben főkonzul és alezre- 
des. 1856-ban visszatér Angliába, ahol a képviselőház tagjává s ugyanebben az 
évben a Keletindiai Társaság tanácsosává választják. 1859-ben angol követ a 
teheráni udvarnál. 1865-től 1868-ig ismét az angol parlament tagja. 

Mikor az ékírással kezdett foglalkozni, ugyanazokat a feliratokat vizsgálta 
meg, mint Burnouf. Megtörtént a csoda: anélkül, hogy tudomása lett volna 
Grotefend, Burnouf és Lassen munkásságáról, Grotefend módszerével, első 
nekifutásra kibetűzte a három perzsa király nevét. Dareiosnak, Xerxésnek és 
Hystaspésnek óperzsa változata Darayavaus, Khsayarsa és Vistaspa! Ezenkívül 
még négy más nevet és további szavakat is kibetűzött. Az utóbbiakban nem 
volt egészen bizonyos. Amikor 1836-ban először vette kezébe Grotefend érte- 
kezéseit, és összehasonlította saját ékírás-ábécéjével, úgy találta, hogy messze 
túljutott a göttingeni tanár eredményein. 


Amire még szüksége volt: feliratok nevekkel, sok-sok névvel! 

Bagistana ősidőktől fogva szent vidékén, a Hamadantól Kermanshahon 
keresztül Babilonba vezető ókori kereskedelmi úton, kétcsúcsú sziklahegy me- 
red az égnek. Ennek egyik meredek fala, több mint ötven méternyire emelkedik 
a völgy színe fölé. Ezen a falon örökítette meg Dareios, Perzsia királya tetteit, 
győzelmeit és dicsőségét kerek kétezerötszáz esztendővel ezelőtt. (Ugyanannak 
a névnek Darayavaus, Dorejavos, Dara, Darab, Dareios különféle változatai 
más-más nyelven és írással.) 

A sziklafal előtt szoborcsoport áll, hozzáférhetetlenül, ég és föld kö- 
zött, biztonságban minden szentségtörő kéztől - itt van a , Nagy Király". 
Íjára támaszkodik és jobb lábával a leterített Gaumatára tapos, a mágusra, aki 
országát egykor el akarta orozni tőle. Mögötte íjjal, tegezzel, lándzsával vérte- 
zett két perzsa előkelőség áll. Előtte, béklyóba vert kézzel, nyakuknál egymás- 
hoz kötve, leigázva, megbüntetve, a kilenc , hazug király". Az emlékmű aljára 
és oldalára tizennégy oszlopban a király személyének és cselekedeteinek magasz- 
talását írták azon a három nyelven, amelyeket már Grotefend is megkülönböz- 
tetett anélkül, hogy azokat meg tudta volna határozni: óperzsa, elámi és babiló- 
niai nyelven. Ékírással vésték a sziklába a feliratot az örökkévalóság számára: 


, Darayavaus király hirdeti: 

Te, aki eljövendő napokban 

Ezt az írást meglátod, 

Melyet én sziklába véstem, 

S ezeket az emberalakokat itt - 
Ne törődj és ne pusztíts semmit! 
Gondoskodj, mig magvad bírja, 
Hogy épségben megtartsad őket!" 


A huszonhat éves Rawlinson mint katona és sportember nem riadt vissza 
attól az ötven métertől, mely a feliratot a völgy szintjétől elválasztotta. A le- 
zuhanás állandó veszélye közben, szédítő magasságban függve másolta a felirat 
óperzsa változatát. A babilóniaihoz csak néhány évvel később merészkedett. 
Nehezen ideszállítható óriás létrák, kötelek és mászóhorgok kellettek ehhez. 
Rawlinson 1846-ban nemcsak a híres felirat pontos másolatát, hanem tökéletes 
fordítását is benyújtotta a londoni Ázsiai Társaságnak. Ez volt az ékírás meg- 


fejtésének első nagy, látható és mindenki számára hozzáférhető diadala. 


Közben azonban az európai tudósok dolgozószobáiban sem szünetelt a 
munka. Főként a német-francia Oppert és az ír Hincks járt az élen. Atudomány 
csodákat teremtett. Mindenekelőtt a nyelvtudomány, amely az egyre tökélete- 
sebben megismert zend nyelvet, a szankszkritot és egyáltalán minden indo- 
európai nyelvet felhasznált arra, hogy az óperzsa nyelv grammatikáját tisztázza. 


És így, egyesült erővel, nemzetközi munkaközösségben sikerült az óperzsa ék- 
írás körülbelül hatvan betűjét megállapítani. 

Ekkor azonban Rawlinson is, mások is áttértek a behisztuni feliratok (me- 
lyek terjedelemben minden addig gyűjtött anyagot felülmúltak) oszlopainak 
tanulmányozására. És íme Rawlinson olyan felfedezésre jutott, amely egyszerre 
megingatta a bizalmat az írások további megfejtését illetően: különösen a 


Botta-féle feliratok kibetűzése vált kétségessé. 


Emlékszünk rá, hogy mind a persepolisi, mind a behisztuni feliratokon há- 
rom különböző nyelvet lehetett felismerni. Grotefend biztos kézzel nyúlt a 
középső oszlophoz, úgy gondolta, itt az időbeli közelség bizonyos párhuzamo- 
sítást tesz lehetővé ismertebb nyelvekkel, s ez megkönnyíti a feladatot. 

Alighogy az I. oszlop nehézségeit leküzdötték, máris a másik kettő felé 
fordultak. A II. oszlop kibetűzésének megalapozásáért a dán Westergaardot 
illeti a dicsőség, aki eredményeit 1854-ben Koppenhágában hozta nyilvános- 
ságra. A III.-ért viszont részben Opperté, részben megint Henry Creswicke 
Rawlinsoné az érdem, aki ez időben konzul volt Bagdadban. 

A III. oszlop vizsgálata során - mindjárt kezdetben - lesújtó felfedezésre 
jutottak: az I. oszlopban betűkből álló írás volt, a mi nyugati ábécé-rendsze- 
rünkhöz hasonló ábécé-vei, amelynek valamennyi ék-, illetve betűjele egyszer- 
smind hangzó is. Minden ékcsoportjel egy-egy hangzót képviselt. A most vizs- 
gálandó írásban azonban egyetlen jel egy egész szótagot, sőt gyakran egész szót 
fedett. S ami még ennél is rosszabb: voltak esetek - és a vizsgálatok során egyre 
több ilyenre bukkantak - amikor egyetlen jel különböző szótagokat, sőt többféle, 
egymástól teljesen eltérő szót jelentett. Végül rájöttek, hogy utóbbi esetek nem 
kivételesen, hanem szabályszerűen fordulnak elő. 

A felfedezést teljes összevisszaság és tanácstalanság követte. 

A többértelműség őserdejében lehetetlenségnek tűnt utat vágni. Kivált 
Rawlinsonnak nyilvánosságra hozott felfedezései (amelyeket azzal a határozott 
véleménnyel toldott meg, hogy a fennálló tények ellenére is lehetségesnek tartja 
a megoldást) váltottak ki nagy izgalmat a tudósok világában, a laikusokéban 
pedig a felháborodás viharát. Hivatottak és nem hivatottak egyaránt bekapcso- 
lódtak a vitába. Az újságok tudományos és irodalmi rovataiban ismert és isme- 
retlen szerzők, szakmabeliek és laikusok szólaltak fel, és azt kérdezték: lehet- 
séges-e, hogy egy ilyen, teljesen zavaros írás valóban létezett. És ha igen, ho- 
gyan tarthatják lehetségesnek még el is olvasni ? Sokan minden kertelés nélkül 
kijelentették, hogy azok a kutatók - Rawlinsonnal az élükön -, akik ilyesmit 
állítanak, legyenek szívesek, hagyjanak fel az ilyen , tudományhoz méltatlan 
tréfákkal". 

Egy olyan részből, amelyet bonyolultsága miatt itt nem mutathatunk be, 
szemléltetés céljából kiszakítottuk ezt a példát: az , r" betűt hatféle jellel fejezik 
ki, aszerint, hogy , ra", , ri", , ru", , ar", , ir" vagy , ur" szótagokban foglal-e 
helyet. Ha ezekhez a szótagokhoz még egy mássalhangzó is járul, akkor két-két 


jel összetételéből külön jeleket kap a , ram", , mar" stb. szótag. A többértelmű- 
ség azon alapszik, hogy a csoportokba tömörített jelek, éppen az egyesítés kap- 
csán, eredeti hangzási értéküket elveszítve, egy bizonyos fogalmat vagy nevet 
fejeznek ki. így az a jelcsoport, amely a híres Nabukodonozor király nevét 
rögzíti, helyesen olvasva Nebukudurriussur. Ha ellenben a jelek közönséges 

hangzási értékét tekintjük, ilyen eredményre jutunk: , an-pa-sa-dus-sis". 
Azokban a napokban, amikor a kívülállók úgy látták, hogy a zűrzavar tető- 
fokára hágott, Kujundzsiknál - ahol már Botta is kutatott - egy munkás ása- 
tás közben egy föld alatti szobában 


Sumér Ékjel Semita idiomával egymás után mintegy száz cserép 

idiomával táblára bukkant. Ezek a táblák, 

ad ds) ábú (apó mint később megállapították, a VII. 

. . , század derekán készültek. Nyilván 

Bit e kirr(olyasztó kemence) az ékírást tanulók számára készítet- 

udun Hap utunn (kemence) ték, és tartalmazták az egyes ékje- 

gu Pp alpu (szarvasmarha) lek különféle értékeit és jelentését, 
ama 31H rimu (vadbika) szembeállítva a betűírással. 

tti ullu (ujjongás) A kiásott táblák tudományos 

új haaa albu (örömujjongás) értéke szinte felbecsülhetetlen volt. 

já i sánÁnt ln énbés Kétségkívül szótárak voltak, me- 

du HA asámu (odainduló) lyek akkor válhattak szükségessé az 

ékírás-ábécé tanulói számára, ami- 

29. ábra kor a nyelv az ősi kép- és szótag- 


Ilyenek voltak i. e. a VII. száadban az ékírást r ZENÉNT mr mem psz sé 
tanulók  segédkönyvei. — Kujundzsikban találtak rá, írásról a betűírásra kezdett áttérni, 


és ami egykor az iskolásokat segítette, kétezer esztendő vagyis amikor modernizálódott. 
elmúltával a tudósok munkáját is megkönnyítette Egymás után találtak egész , tan- 

könyveket" kezdőknek és haladók- 
nak, majd szótárakat, amelyekben sumér szavak mellett az azonos semita fo- 
galmakat is feltüntették. Végül egy gyakorlati lexikonfélére bukkantak, amely- 
ben egymás mellett sorolták fel a mindennapi élet összefüggő tárgyait, és az 
első oszlop ismét a sumér (csak a vallási életben és jogtudományban haszná- 
latos), a második pedig a semita elnevezéseket tartalmazta. 

Világos azonban, hogy ez a nagy jelentőségű lelet sem nyújthatott többet 
fontos támpontoknál eredendő fogyatékossága miatt. Csak a szakembernek van 
tudomása azokról a kerülő- és tévutakról, amelyeken a kutatóknak át kellett 
vergődniök, amíg végre az első kézzelfogható eredményeket nyilvánosságra 
hozhatták, és azt mondhatták: Igen, most már ott tartunk, hogy a többértelmű- 
ség ellenére is képesek vagyunk a legbonyolultabb ékírást elolvasni! 

Amikor Rawlinson a teljes zűrzavar idején (méltatlan és becsmérlő táma- 
dások közepette, amit nyilván egyetlen tudományág úttörője sem kerülhetett 
el), éppen ennek az állításnak bizonyítékait készült nyilvánosságra hozni, a lon- 
doni Ázsiai Társaság szokatlan és a tudományok történetében párját ritkító 
lépésre határozta el magát. 


Egy újonnan felfedezett, terjedelmes asszír ékírásos szöveget négy lepecsé- 
telt borítékban elküldött a kor legjelentősebb négy ékírás-szakértőjének, egy- 
szerre - anélkül azonban, hogy egyik a másikról tudott volna - azzal a kéréssel, 
hogy fejtsék meg! 

A négy tudós, az angol Rawlinson, az ugyancsak angol Talbot, az ír Hincks 
és a német-francia Oppert volt. Egy időben láttak munkához. Egyik sem sej- 
tette, hogy rajta kívül más ugyanilyen megbízást kapott. Mindegyik saját, egyéni 
módszerével dolgozott, majd munkájuk eredményét lepecsételt borítékban 
ismét visszaküldték, hogy az erre kijelölt bizottság felülvizsgálja. S amiben nem- 
rég oly kitartóan és hangoskodva kételkedtek az emberek, az most fényesen 
igazolódott, az a felismerés, hogy valóban lehetséges még a legzűrzavarosabb 
szótagírás elolvasása is. A lényeges pontokban ugyanis mind a négy dolgozat 
szövege egyezett! 

A szokatlan kísérlet bizonyára sok kutatót keserített el. Kijátszottnak 
érezhették magukat az ilyen, a nyilvánosság tetszésére alapozott, de a tudo- 
mányhoz méltatlan felülvizsgálati módszer miatt. 

A kitűzött célt azonban mégiscsak elérték. 1857-ben megjelenhetett Lon- 
donban: , Asszíria királyának, Tiglatpileszárnak egyik felirata. Fordította 
Rawlinson, Talbot, dr. Hincks és Oppert." Legragyogóbb és legmeggyőzőbb 
bizonyítéka volt ez annak, hogy a legnehezebb tudományos célkitűzések is meg- 
oldhatók egymástól teljesen eltérő utakon. 


A fejlődés tovább haladt. Tíz évvel később már megjelentek az első asszír 
nyelvű grammatikák. Túl az íráson, most már a nyelv titkaiba is behatolt a 
tudomány. Ma már számos kutató olvassa az ékírást. Ezen a téren alig akad 
egyéb nehézség, mint az írásjelek esetleges elmosódottsága, a szövegtáblák hiá- 
nyossága, egyszóval külső természetű akadályok, amit háromezer év szele, esője 
homokja, iszapja okozott agyagtáblákon, palotákon és ősi városokon. 


22. FEJEZET 


PALOTÁK NIMRUD DOMBJA ALATT 


zernyolcszázötvennégyben a  Hyde-parkbeli Kristálypalotát, amelyben 

három évvel korábban a világkiállítás zajlott le, Londonból Sydenhambe 
költöztették át és múzeumnak rendezték be. 

Itt csodálkoztak rá először Európa nyugati zónájának lakosai az elsüllyedt 
metropolisok fényére és pompájára, azokéra, melyeket a Biblia annyi átokkal 
sújtott, bűnök tanyájának és romlás helyének nevezett. Két roppant óasszir 
terem épült fel itt, gigászi palotahomlokzatot rekonstruáltak. Az emberek végre 
fogalmat és közvetlen benyomást kaphattak az addig legfeljebb mondákból, 
legendákból, kétes hitelű antik leírásokból vagy vallásos könyvekből ismert 
csodálatos építőművészetről. 

Fogadótermeket, királyi lakószobákat, szárnyas emberállatokat mutattak 
ott be. (Lásd a XVI. táblát.) Ott állt az oroszlánfojtogató Gilgames, a , győz- 
tes vitéz" és az , ország ura". Idáig még más építőművészetnél nem tapasztalt, 
színes mázú téglákból építették a falakat. Izgalmas vadászjelenetek és a nagy 
Asszurnaszirpal király huszonhét évszázad előtti csatáit ábrázolták a dombormű- 
veken. 

Henry Austen Layard érdeme, hogy erre a kiállításra sor kerülhetett. 
Layard 1839-ben mint szegény ördög, egyetlen szál kísérővel érkezett lóháton 
a Tigris-menti Moszulba. Ám abban az esztendőben, amikor a Sydenham-i 
Múzeum az általa kiásott kincseket bemutatta, a , szegény ördög" már helyettes 
államtitkári rangban ült az angol külügyminisztériumban. 


Layard életpályája Bottáéhoz és Rawlinsonéhoz hasonlatos. Mindhárom 
szíve mélyén kalandor és mégis nagy ember, tekintélyes tudós és mégis a gya- 
korlati élet minden terén járatos egyéniség. 

Layard francia családból származott, mely régen megtelepedett Angliában. 
Életútját a következő évszámok jelzik: 1817-ben, Párizsban született. Ifjúságá- 
nak egy részét Olaszországban töltötte atyjával. 1833-ban visszatért Londonba, 
ahol jogot tanult. Az 1839-es esztendő már Keleten találja, s az ezt követő idők- 
ben Konstantinápoly angol követségén dolgozik. 1845-ben kezd ásatni a két 
folyam országában. 1852 és 1861 között két ízben helyettes államtitkár, 1865- 


ben az állami építkezések minisztere és 1869-ben Anglia meghatalmazott 
minisztere Madridban. 

Vágyakozása a Kelet, a távoli Bagdad, Damaszkusz és Perzsia után gyer- 
mekkori álma volt. Huszonkét éves korában még egyhangú életet élt. London 
egyik dohos ügyvédi irodájában dolgozott, amikor hirtelen áttörte akkori élet- 
viszonyainak szűk korlátját és megindult álmai útján. 

Pályafutása a megfordítottja Heinrich Schliemannénak. Mindkettő gyer- 
mekkori vágyálommal kezdődik, amelyet Schliemann-nál Homéros, Layard-nál 
az , 1001 éjszaka" olvasása váltott ki. De míg Schliemann szigorú következetes- 
séggel előbb külső sikereket keres, világszerte összeköttetésekkel rendelkező 
milliomosként lép álmai ösvényére, Layard nem tud várni. A lelkes fiatalember 
szegényen vág neki álmai országának, ahol többet talál, mint amennyit valaha is 
elképzelt. Hírre, dicsőségre tesz szert s így fokról fokra emelkedve ér el a siker 
magaslatára. 

De akadnak közös vonásai is Schliemann-nal. Schliemann amsterdami 
padlásszobájában idegen nyelveket sajátít el, hogy valóra váltsa álmait, Layard 
is korán megtanult mindent, amiről úgy gondolta, hogy álmai országában egy- 
kor hasznát veheti. A jogtudománytól teljesen távol álló, viszont igen célszerű, 
gyakorlatias dolgokkal foglalkozott; megtanulta az iránytű, a szextáns haszná- 
latát, valamint mindenfajta földrajzi mérőkészülék és műszer gyakorlati alkal- 
mazását. De a trópusi betegségek kezelésének s a sebészeti elsősegélynyújtásnak 
hasznos tudnivalóiról sem feledkezett meg. Végül a perzsa nyelvből és Irak, 
meg Trán népeiről is megtanult egyet-mást. 

1839-ben búcsút mondott irodája négy szürke falának. Elindult első keleti 
útjára. Nemsokára kitűnt kiváló képessége, mellyel kevés vele hasonló tudomá- 
nyos szakmában dolgozó pályatársa rendelkezett. Nem csupán nagy kutatónak 
bizonyult, hanem cselekedetei és kalandjai remek krónikásának: kitűnő író- 
nak is. 

Hagyjuk őt magát szóhoz jutni ebben a lerövidített idézetben: 

1839 őszén és 1840 telén bebarangoltam Kisázsiát és Szíriát. Kísérőm 
legalább oly tanulni vágyó volt, mint jómagam. Semmiféle veszéllyel nem 
törődtünk. Magunkban lovagoltunk, egyedüli védelmünk fegyverünk volt, 
ruhatárunkat pedig a nyereg mögötti iszákban hordoztuk. Ha egy-egy turko- 
mán falu vagy egy-egy arab sátor vendégszeretete nem mentett fel minket ez 
alól - lovainkat is magunk ápoltuk. Így keveredtünk a nép közé. 

Élvezettel gondolok vissza azokra a boldog napokra, amikor hajnali deren- 
gésben elhagytuk a szerény kunyhót vagy a meghitt sátrat. Kedvünk szerinti 
vándorlás után naplemente idején valami ősrégi romnál kötöttünk ki, amelyben 
egy arab ütötte fel tanyáját, vagy valami omladozó, de nagyon ismerősen csengő 
nevű falunál . . . 

Ellenállhatatlan vágy hajtott az Eufráteszen túli vidék felé, melyet a nyu- 
gati bölcsesség szülőhelyének tart a történelem és hagyomány. Ismeri ezt a 
vágyat a legtöbb utazó: a nagy folyót átlépni, majd Aleppótól a Tigris partjáig 


húzódó s a szíriai határtól a térképen óriási fehér folttal elválasztott területet 
átkutatni. Asszíriát, Babilóniai és Kaldeát még sűrű homály borítja. Az e nevek- 
hez szorosan láncolódó nagy nemzeteket, nagy városokat a történelem sötét 
árnyai takarják. Sivatagok kellős közepén döbbenetes kőmaradványok - sivá- 
rak és alaktalanok - merednek gúnyos titokzatossággal az utasra. Nagy nép- 
törzsek késői ivadékai - ahogyan azt a próféták megjósolták - még ma is ván- 
dorolnak azokon az országokon, pusztaságokon keresztül, amelyeket a zsidók 
és pogányok törzsük bölcsőjének tartanak. 

Március 18-án kísérőmmel együtt elhagytam Aleppót. Még mindig vezető 
és szolga nélkül utaztunk. Április 10-én Moszulba érkeztünk. Itt-tartózkodá- 
sunk alatt megtekintettük a folyó keleti partján magasodó Ninive romjainak tar- 
tott nagy kőhegyeket. Kilovagoltunk a sivatagba is, hogy a Kalah Shergat dom- 
bot megvizsgáljuk. Ez a roppant kőhegy a Tigris partján fekszik, - ötven kilo- 
méternyire attól a helytől, ahol a Tigris a Záb folyóval egyesül. Oda vezető 
utunkon egy Hamun Ali nevű kis faluban pihentünk meg éjszakára, melynek 
környékén ókori város nyomai találhatók. Egy mesterséges magaslat ormáról 
hatalmas síkságot pillantottunk meg, melytől csak a folyó választott el. Tekin- 
télyes dombok sorozata határolta kelet felől a síkságot. Egyik közülük piramis 
alakú volt és magasságban valamennyit túlszárnyalta. Mögöttük a Záb vizeinek 
folyását csak bizonytalanul lehetett megállapítani. A gúla formájú dombot 
viszont fekvéséből minden bizonyossággal azonosítani tudtuk: ez volt a Xeno- 
phóntól leírt piramis, amely körül a xtízezerx táborozott!" A görög hadvezér is 
ugyanezeket a romokat pillantotta meg huszonkét évszázaddal ezelőtt, s ezek 
a romok már akkor is egy ősi város maradványai voltak. Bár Xenophón az 
ottaai idegen nyelvű lakosság által említett helységnevet összetévesztette a 
görög nyelv számára ismerősebb hangzásúval: Larissának nevezi, a hagyomá- 
nyok vissza vezérelnek a város eredetéhez. Ezek szerint a város, amelyet Nimród 
alapított - a romok még mindig az ő nevét viselik - azonos az emberiség első 
letelepülésével." 

Layard, ha mindjárt nem is tudta a múlttal terhes, titokzatos dombokat át- 
vizsgálni, erősen a hatásuk alá került. Mint a pénzsóvár az arannyal telt kincses- 
ládát, úgy kerülgette, éppoly vágyódással szemlélte azokat. Útleírásaiban állan- 
dóan vissza-visszatér hozzájuk, hogy más és más szavakkal szóljon róluk: 

, Most fűvel benőtt, formátlan, roppant tömeg ez a dombvonulat, amelyen 
emberi kéz nyoma sehol nem található, csak egyes, a téli esőzések által kivájt és 
ezáltal hozzáférhetővé vált függőleges szakadékokban." Majd egy lappal tovább 
5 A kopár formátlan domboknak, amelyeket az utas megpillant, lehetetlen az 
alakját meghatározni." 

A Szíriában látott tájakkal és romokkal pedig így hasonlította össze: ,, Gaz- 


x Xenophón, a hadvezér és történetíró részt vett az ifjabb Kyros hadjáratában, bátyja 
Artaxerxés ellen, s amikor a trónkövetelő királyfi a kunaxai ütközetben elesett, mesteri ügyes- 
séggel vezette vissza tízezer görög zsoldosát Görögországba. Legnevezetesebb műve az 
Anabasis, ennek a híres hadivállalkozásnak a leírása. 


dag faragású, dús növényzettel félig befedett párkányok és oszlopfők helyén itt 
alaktalan, sötét földhányások foglalják el, amelyek dombokként emelkednek a 
napégette pusztaság fölé." 

Noha sietve vissza kellett fordulnia, Layard végül is nem bírta fékezni 
kíváncsiságát. , Az arabok között az a szóbeszéd járja, hogy a romok fekete kő- 
ből faragott, különös alakokat takarnak. Ezért a nap legnagyobb részében a 
Tigris jobb partján húzódó föld- és agyagdombok átvizsgálásával foglalkoz- 
tunk, de hiába, - a fekete szobrokat mégsem találtuk meg." 

Végül is így foglalta össze személyes tapasztalatait: , Asszíriának ezek az 
irdatlan dombjai erősebben hatottak rám, mélyebb elmélkedésre, komolyabb 
meggondolásra késztettek, mint Baalbek templomai és lIónia színházai." 

Különösen az egyik domb izgatta, nagysága, kiterjedése és a lábánál elte- 
rülő község neve miatt. Jól ismerte ezt a nevet, mely kapcsolatban állt az 
, emberiség bölcsője" elnevezéssel - ahogy ő maga meg is írta - és Nimród- 
dal, akiről a Biblia mesél. 

Mózes I. könyvének 10. fejezetében van megírva, hogy Khus, Noé fiának, 
Khámnak a fia, - aki a nagy özönvíz után három fiával, azoknak feleségeivel és 
mindenfajta tiszta és tisztátalan állattal újból elkezdte az emberiség szaporítá- 
sát, - eza Khus nemzette Nimródot. 

,, Ez hatalmas vadász vala az Úr előtt, ezért mondják: Hatalmas vadász 
az Ür előtt, mint Nimród. Az ő birodalmának kezdete volt Bábel, Erekh, 
Akkád és Kálnéh a Sineár földén. E földről ment aztán Asszíriába. És építé 
Ninivét, Rekhóboth városát és Kaláht. És Reszent Ninive között és Kaláh 
között: Ez az a nagy város." 

De Layard-nak vissza kellett fordulnia. Utazásra szánt kevéske pénze el- 
fogyott. Konstantinápolyba ment. Itt megismerkedett Sir Stratford Canninggel, 
az angol követtel. Mindennap mesélt neki a Moszul körüli titokzatos dombok- 
ról, egyre élénkebben és meggyőzőbben. Közben azonban a világ már felfigyelt 
Botta chorsabadi ásatásaira, és Layard lelkesedéstől izzó előadásai sem marad- 
tak a követre hatás nélkül. Egy szép napon - közben öt egész esztendő telt el 
Layard első útja óta, és Botta chorsabadi sikereinek tetőfokán állott - Sir 
Canning hatvan fontot ajándékozott az akkor huszonnyolc éves Layard-nak. 
Hatvan font! Édeskevés ahhoz, amit Layard tervezett, mert ő többre vágyott 
annál is, amit Botta elért, Botta, aki mögött a francia kormány segítsége állt, 
akinek hivatalos állása volt Mosulban! 

1845. november 8-án Layard tutajon utazott a Tigrisen lefelé, hogy meg- 
kezdje ásatásait Nimrud dombjai körül. 

De nemcsak az anyagiak hiánya akadályozta. Egészen más természetű 
nehézségek is adódtak. Öt év múlt el azóta, hogy itt járt. Amikor most tutajáról 
partra tette lábát: forradalomtól lángoló ország földjére lépett! 


Kétfolyam köze török uralom alatt állott. Új helytartót neveztek ki. Min- 
den helytartó magatartásához, úgy látszik, szervesen hozzátartozik az is (erről 


a legérdekesebb történeteket a római ókor szolgáltatja), hogy az általa kormány- 
zandó területet csupán a kizsákmányolás szempontjából nézi. 

A moszuli kormányzó módszerei ázsiai méreteket öltöttek. Leírások tanús- 
kodnak róla. Mintha csak valamilyen mesekönyvből lépett volna elő a gonosz- 
ság e megtestesítője. Már külsőleg is ijesztő volt: fél szeme, fél füle hiányzott. 
Alacsony termetű és elhízott. De, hogy gazfickós külseje tökéletesen hátborzon- 
gató legyen, ábrázatát himlőhelyek rútították. A hangja ijesztő, mozdulatai 
otrombák, ugrásszerűen hirtelenek és alattomosak voltak, mint aki cselvetések 
elleni védelemre áll szakadatlanul készen. Leleményes szadista volt és hajme- 
resztő humorral rendelkezett. Hivatalába lépve egyik első intézkedései közé 
tartozott a , fogak adójának" bevezetése. Ez a fajta adó a Nyugat legfondorlato- 
sabb , sóadóit" is messze túlszárnyalta. Mint mondta: így kárpótolja magát saját 
fogai romlásáért és kihúzásáért, amit szerinte ennek az országnak , förtelmes" 
eledelei okoztak. 

Ám ez csupán apró és szeszélyes előjátéka volt mindannak, ami ezután 
következett. Reszketett tőle a nép. Büntető eljárásai rablóhadjáratokká fajultak. 
Kifosztotta a városokat, megsarcolta a falvakat. 

A zsarnokság velejárója a titkos hírterjesztés is: a gyöngék suttogó hírszol- 
gálata. Egy nap néhány ember Moszulban elhíresztelte, hogy Allah megkönyö- 
rült a népen és a pasát eltávolítják állásából. Pár órával később már a kormányzó 
fülébe jutott a beszéd, s a pasának régi olasz elbeszélésekre emlékeztető ötlete 
támadt. Boccacciónál fordult elő hasonló történet, csak persze kellemesebb 
kísérő körülményekkel. 

Egyik legközelebbi sétakocsizása közben rosszullétet színlelt a kormányzó. 
Sürgősen visszavitték palotájába, ahová látszólag élettelenül érkezett meg. 
A szemtanúk híradása a reménység villámgyors szárnyain járta be az utcákat. 
Másnap zárva maradtak a palota kapui. Amikor pedig a falak mögül felhangzott 
a testőrök és eunuchok egyhangú jajveszékelése, a nép örömzsivajgásba tört ki: 
,, Dicsőség Allahnak, a pasa meghalt!" Mire a kurjongató és a zsarnokot ordítva 
átkozó tömeg a palota előtt gyülekezett, egyszeribe szétnyíltak a kapuk. Ott állt 
előttük a pasa. Aprón, kövéren, undorítóan, kötéssel az egyik üres szemgödrén; 
himlőtől szétmart ábrázatával, vigyorogva . . . 

Egy intés - és a katonák rárontottak a meglepetéstől bénult lakosságra. 
Borzalmas bosszúhadjárat kezdődött. Fejek gurultak szerteszét. Amellett a pasa 
szadizmusába némi üzleti érzék is vegyült. Elfogatta az összes , lázítót" és egy- 
idejűleg - kellő indokolással persze - mindazokat, akiknek javaihoz addig nem 
férhetett hozzá. , A fennálló hatalom ellen ártalmas híreket terjesztettek" - ez 
volt az indok. 

És ekkor felkelt az ország. Felkeltek a törzsek, a Moszul körüli sivatagok 
lakói. Persze a maguk módja szerint. Szervezett lázadásra képtelenek voltak, de 
fosztogatásra fosztogatással feleltek. Nem volt többé biztos az út. és minden 
idegennek veszélyben forgott az élete. Ezekben a napokban kötött ki Layard, 
azzal a szándékkal, hogy kiássa Nimrud dombját. 


Layard hamarosan világosan látta a helyzetet. Néhány órával partra szál- 
lása után tisztában volt vele, hogy Moszulban egy szót sem szabad szólnia ter- 
veiről. Vásárolt tehát egy nehéz puskát, egy rövid lándzsát, és mindenkivel - 
akit ez érdekelt - közölte, hogy vaddisznóvadászatra készül a folyó völgyébe. 

Pár nap múlva lovat bérelt és elszáguldott Nimrud irányába, - vagyis egy 
rabló beduin falu felé. 

Ami ezután történt, az egész valószínűtlen: mire az est leszállt, szoros 
barátságot kötött Avaddal, a Nimrud domb közvetlen szomszédságában tábo- 
rozó törzsek egyik vezérével. Sőt, mi több, percek alatt hat bennszülött állott 
rendelkezésére. Ezek szerény bér ellenében már másnap reggel munkába áll- 
tak, hogy segítsenek felderíteni, vajon mit is rejt magában ,a hegy gyomra". 

Amikor e nap estéjén a huszonnyolc esztendős Layard végre visszavonult 
sátrába, nyilván nem aludt mindjárt el. Álmatlanul forgolódva találgatta, mit 
hoz számára a holnap. Mert holnap dől el, vajon a szerencse tovább is kitart-e 
mellette vagy sem. Már holnap ? Talán csak néhány hónap múlva . . . Hát nem 
ásott-e Botta egy egész éven át hiába ? 

Huszonnégy órával később két elsüllyedt asszír palota falaiba ütközött 
Layard ásója. 

A felkelő nap a dombon találta. Ahogy körben kutatgatott, mindenütt 
pecsétszerű feliratos téglákat talált. Avad, új barátja, a beduin vezető, figyel- 
meztette őt egy alabástrom lapnak a földből csak kevéssé kiálló darabjára. Ez a 
lelet egyszeriben megoldotta a fogas kérdést, hogy hol is kezdjenek neki az 
ásatásnak. 

Két ember nekivágott a munkának, és kutatóárkot vágott a dombba. Elő- 
ször - már néhány óra múlva - függőleges helyzetben levő kőlapokat találtak. 
Kiderült, hogy ezek úgynevezett orthosztátok, azaz a falak alját díszítő dombor- 
művű kőlapok. Tehát egy helyiség falburkolatának részeit találták meg. Ily 
gazdag díszítés pedig csak palotákhoz illett! 

Layard megosztotta kis csapatát. Abbeli félelmében, hogy egy még gazda- 
gabb lelőhelyet elkerülhetne, valamint abban a reményben, hogy tökéletesen 
ép falakra is találhat (az előbbieken égés nyomai látszottak), három emberével 
a dombnak egész más oldalán kezdett ásni. Layard ásója ismét a varázspálca 
biztonságával működött. Azonnal egy domborműlapokkal borított falra buk- 
kant. A domborműveket feliratokból álló szegélydíszek választották el egy- 
mástól. Immár egy másik palota sarkára talált! 

Hogy tisztán láthassuk, milyenek is voltak azok a leletek, amelyeket Layard 
még november folyamán felszínre hozott, olvassuk el, hogyan ír az egyik ilyen 
domborművű kőlapról. 

,, Csatajelenet, amely két kocsit ábrázol. A kocsikat vágtató lovak húzzák. 
Mindkettőn három-három harcosból álló csoport, közülük a szakálltalan fő- 
személy - nyilván kasztrált - tetőtől talpig ércpikkelyes vértet visel. Fején he- 
gyes sisak, fejdísze a régi normannokéra emlékeztet. Bal kezében kifeszített íj, 
jobbjával az íj húrját húzza meg a kilövésre kész nyílvesszővel. Kardja benn a 


hüvelyében, amelynek két végét oroszlán alakja díszíti. Ugyanebben a kocsiban 
a kocsit hajtó személy gyeplővel és ostorral ösztökéli a lovakat, míg a pajzshor- 
dozó színaranyból vert kör alakú pajzzsal tartja fel az ellenség nyílvesszeit. 
Elcsodálkoztam a díszítések gazdagságán és eleganciáján, az emberek és lovak 
végtagjainak, izomzatának hű és finom ábrázolásán. Az alakok elrendezése, az 
egész kompozíció pedig fejlett művészi készségre vall." 

Hasonló domborműveket ma már Európa és Amerika valamennyi múzeu- 
mában találunk. A néző, rövid rátekintés után, többnyire sietve elhalad mellet- 
tük. Pedig ezek a domborművek megérdemlik, hogy alaposan szemügyre ve- 
gyük. Annyira részletekbe menően, reálisan ábrázolják a tartalmat - a stílus 
realizmusáról csak egyes korszakoknál beszélhetünk -, hogy néhány tucatnyi 
dombormű gondos tanulmányozása már elegendő ahhoz, hogy bepillanthas- 
sunk az akkori emberek életmódjába. Elsősorban az uralkodókéba, akikről a 
Biblia annyi retteneteset mesél. 

Ma, a fényképezés korszakában már az iskolás gyermek is fogalmat alkot- 
hat magának ezekről a domborművekről. Akkor azonban, mikor Layard a siva- 
tag homokjában maroknyi csapata élén kutatott, még csak Botta küldött né- 
hány hasonlót Párizsba. A leletek újak és igen érdekesek voltak, főként azok 
számára, akik frissen a földből emelték ki és évezredek porrétegétől tisztogat- 
ták meg. 

Érdekes manapság visszatekinteni arra, hogy Európa előtt micsoda gyor- 
sasággal foszlott szét a , Két folyam országá"-t borító sötétség: 1843-ban Raw- 
linson Bagdadban vesződik a behisztuni felirat kibetűzésével. Ugyanebben az 
évben kezdi kutatásait Kujundzsiknál és Chorsabadnál Botta, 1845-ben pedig 

Tudományos bizottság jelenlétében kezdi meg dr. Derry anatómus a Tut-ench-Amun 
múmia burkának felmetszését 


Baltól: a későbbi , Nagy" jelzővel ellátott II. Ramses múmiájának feje. Jobbról: Tut-ench-Amun feje 


gy 


s. 


t 
esatább 
EBVREDLEV 


S VGELTELÉTÉ 


) 
ő 
ő 


sei me TE sÉ né 


mert 
ún? 


: 8 


A chorsabadi palota északi szárnyának rekonstrukciója. Az épület homlokzatának egész hosszában felismerhetők az 
óriási, szárnyas emberállatok, melyeket előbb Botta, majd Layard ásott ki. Az ilyen rekonstrukciók egyéni benyomások 
alapján készülnek, s ezért részleteikben még akkor is eltérnek egymástól, ha a tárgy ugyanaz. (Múlt századbeli rajz.) 

A babiloni Naram-Szin sztéléje. A király valószínűleg ötvenöt évig uralkodott, és az 

Agade-dinasztiához tartozott (i. e. 2630-2470 körül). Az 1899-ben Susában kiásott 

sztélé két méter magas. A királyt lázadó hegyi népek - főleg a lulubeusok - felett 

győzedelmeskedve mutatja be. Erdemes az ilyen régi domborművet figyelmesen 

szemügyre venni; aki erre időt fordít, a történelem sok tanulságos, apró epizódját 
találhatja meg rajta 


Nimrudnál Layard. Ez a három esztendő hihetetlen gyorsasággal vitte előre a 
régészet tudományát. Egyedül a behisztuni felirat pontosabb adatokkal szolgált 
a perzsa uralkodókat illetően, mint az ókori írók együttvéve. Ma már minden 
túlzás nélkül állíthatjuk, hogy Asszíria és Babilónia történelméről, Babilon és 
Ninive város virágzásáról és bukásáról többet tudunk, mint az egész , klasszi- 
kus" ókor, mint valamennyi görög és római történetíró, noha ők e távoli idők- 
höz több mint kétezer évvel közelebb állottak! . . . 

Persze az arabok, akik naponta látták Layard rajongó elragadtatását, az 
ócska, ütött-kopott kőlapok vizsgálatakor, őrültnek tartották gazdájukat. De 
amíg fizetett, készségesen segítettek és derekasan ástak neki. A régészet úttörői 
közül azonban senkinek sem sikerült még zavartalanul befejeznie munkáját. 
Kaland és kutatás, veszély és tudomány, csalárd beavatkozás és önzetlen áldo- 
zat - úgy látszik - egy fán teremnek. Layard-nál sem történt másképpen. Csak- 
hogy Layard ügyes ember volt. 

Egyik napon - az ásatás már javában előrehaladt -, mikor már minden a 
legvérmesebb reményekre biztatott, és Layard a legrövidebb munkaszünetet is 
elvesztegetett időnek minősítette - Avad, a vezér és barát, félrehívta a kutatót. 
Cinkos egyetértéssel hunyorgott szemével, miközben piszkos ujjai között jelen- 
tőségteljesen forgatott egy lemezarany bevonás nyomait mutató szobrocskát. 
Körülményes szóáradat és a prófétára való többszöri hivatkozás után közölte, 
hogy ő nagyon is jól tudja, mi az, ami után az igen tisztelt frank kutat. Kívánja 
neki ehhez a legnagyobb szerencsét és a domb gyomrában rejtőzködő összes 
aranyat. (Nem hagyott azonban kétséget afelől sem, hogy érdekeiket közösnek 
tekinti.) A legmesszebbmenő óvatosságra van szükség. Az ostoba munkások 
nem tudják a szájukat befogni, pedig feltétlen elkerülendő, hogy Layard sike- 
reinek híre a pasa hosszú füléhez Moszulba eljusson. És Avad, kinyújtott karjá- 
val mindjárt szemléltette is a pasafül rendkívüli hosszúságát. 

Ám a zsarnoknak nemcsak egy, hanem ezer hosszú füle van. Érzékszervei 
megsokszorozódnak mindazon tömegek érzékszerveivel, amelyek szemében ő 
- isten, akit boldogan szolgálnak. Nem telt el sok idő ez után a beszélgetés után, 
és a pasa máris elkezdett foglalkozni Layard-ral. Egy százados jelent meg né- 
hány katonával. Csak éppen a forma kedvéért, megtekintették Layard futó- 
árkait, a kiásott szobrászati műveket, az itt-ott mutatkozó aranynyomokkal 
pedig a jelek szerint már úgyis tisztában voltak. Végül a kapitány ünnepélyesen 
átnyújtotta az ásatások folytatását eltiltó végzést. 

Elképzelhető, hogy ez a tilalom hogyan hatott Layard-ra, akit - óriási kez- 
deti sikereire való tekintettel - a legcsekélyebb időveszteség is felizgatott. Lóra 
pattant - akárcsak falkavadászatról lett volna szó - és Moszulba száguldott. Ott 
azonnali kihallgatást kért a pasától. 

Megkapta. A pasa rimánkodva emelte égnek mindkét kezét: ő természete- 
sen mindent, de mindent megtenne, hogy Layard-nak segítségére lehessen. 
A franknak, akit csodál, akinek népét tiszteli és akinek barátságáért esedezik. 
Ma, holnap, sőt élete végéig, ameddig csak Allah el nem szólítja. De hát, ott 


továbbásni? Lehetetlenség. Hiszen ez a terület ői mohamedán temető. Ha a 
frank körülnéz, megtalálhatja a sírköveket. Layard további működése minden 
igazhitű szemében szentségtörésnek számítana. Az igazhitűek fellázadnának a 
frank ellen. De még ő ellene, a pasa ellen is, aki akkor már nem tudná többé 
védőszárnyait kiterjeszteni messzi idegenből jött barátja fölé . . . 

A látogatás lealázó volt. Amellett semmi célra nem vezetett. Layard este a 
kunyhója előtt üldögélve, tisztán látta a tényeket. Egész munkája kockán for- 
gott. Mikor a pasától eljött, azonnal visszalovagolt a dombhoz, hogy meggyő- 
ződjék róla, igaz-e, amit a zsarnok helytartó az ottani mohamedán sírokról mon- 
dott. Igaz volt! Egy eléggé eldugott helyen megtalált egy követ és erre beszün- 
tette a további keresést, rosszkedvűen visszafordult. Hogy nyugodtan végig- 
gondolhassa, mitévő legyen, azt hitte, legjobb, ha a takarója alá bújik. Ezt pedig 
nagyon rosszul cselekedte. Vizsgálta volna meg inkább pontosabban a sírköve- 
ket, amire különben már a pasánál tett látogatása előtt is elég alkalom kínálko- 
zott. De már azért sem lett volna szabad pokróca alá bújnia, mert ezzel valami 
nagyon tanulságosat mulasztott el. Olyan látványtól fosztotta meg magát immár 
másodízben, melynek pedig a pasával folytatott beszélgetésénél kitűnő hasznát 
vehette volna. Mindkét éjszakán át megfigyelhette volna ugyanis, miként nyo- 
mulnak titokzatos alakok rejtett ösvényeken, lábujjhegyen Nimrud dombja 
felé, anélkül persze, hogy minden neszt el tudtak volna fojtani. Kettesével jöt- 
tek, kettesével tűntek ismét el. Vajon rablók lehettek, mint Egyiptomban? De 
ha rablók voltak, ugyan mit vihettek el innen, ahol a zsákmány csupán mázsás 
súlyú kőemlékekből állt. 

Layard valóban rendkívül megnyerő személyiség lehetett és nyilván egé- 
szen mesterien tudott bánni az emberekkel. Amikor másnap reggel a dombhoz 
lovagolt, találkozott azzal a századossal, aki az ásatást betiltó írást hozta neki. 
Beszélgetésbe elegyedett vele és - ezt másképpen nem lehet kifejezni - meg- 
nyerte a szívét. A százados bizalmasan közölte Layard-ral négyszemközt, hogy 
ő és emberei a pasa parancsára két éjszakán keresztül nehéz munkával cipelték 
el a környező falvak sírköveit ide, Nimrud dombjaira. 

, És hogy hamis sírköveket állítsunk fel, az igazhitűeknek sokkal több 
valódi sírját romboltuk le, mint amennyit te Záb és Selemijah között meg tud- 
nál szentségteleníteni. Halálra hajszoltuk sajátmagunkat és lovainkat az átko- 
zott kövek ide-oda szállításával!" 

Még mielőtt Layard ezt a meglepő újdonságot - amelyet, ha kicsit jobban 
odafigyel, már előbb megtud - kellőképpen hasznára fordíthatta volna, a nehéz- 
ségek egészen más és teljesen váratlan módon oldódtak meg. Röviddel ezután a 
beszélgetés után ugyanis Layard a börtönben látogathatta meg a pasát. Igen, ő 
a pasát és - nem megfordítva! 

A jó sors, amely kevés despotának engedélyezi a hosszú életű garázdálko- 
dást, gondoskodott a pasa leváltásáról, sőt arról is, hogy cselekedeteit számon 
kérjék tőle. Így került azután börtönbe. Layard egy sötét lyukban találta őt, 
ahová még az eső is beesett. , Ilyenek ezek a kutyák" - kiáltott fel a pasa - 


, tegnap még a lábamat csókolgatták, ma mindent rám zúdítanak" - itt felpil- 
lantott a tetőre - , még az esőt is!" 

A zsarnok bukásával a szabad munkalehetőség napjai virradtak Layard-ra. 
Egyik reggelen, a második kutatási helyről, a domb északnyugati sarkáról izga- 
tott munkások rohantak elő. Csákányaikat lengetve ugráltak, táncoltak. Visel- 
kedésükben furcsamód öröm és félelem keveredett. , Siess, ó bey" - kiáltották. 
- , Allah nagy, és Mohamed az ő prófétája! Megtaláltuk Nimródot! Nimródot 
magát! Saját szemünkkel láttuk őt!" 

Layard sietve indult oda. Lépteinek szárnyat adott a reménység. Egy per- 
cig sem képzelt olyasmit, amit a bennszülöttek állítottak, hogy a törmelékből 
Nimród képe emelkedett volna ki. De reményeit Bottá sikerei táplálták. Talán 
előkerült egy olyan csodás emberállat, amilyent Bottá talált ? 

És akkor megpillantott egy hatalmas szobortorzót! Egy szárnyas oroszlán- 
nak alabástromból kifaragott óriási fejét. , Bámulatosan jó állapotban maradt 
fenn. Kifejezése nyugodt és méltóságteljes. A fej körvonalai és vonásai olyan 
művészi szabadságot, könnyedséget mutattak, amely ilyen korai periódustól 
aligha várható." 

Ma már tudjuk, hogy az asszír világistenek egyikének első nagy képmása 
volt ez. (A világ négy sarkának istenei: Marduk, a szárnyas bika, Nebo, az em- 
ber, Nergál, a szárnyas oroszlán, Ninurta, a sas.) 

Layard mélyen megilletődve így ír erről: 

, Órákig nézegettem ezeket a titokzatos szoboralakokat, elgondolkoztam 
jelentőségük és történetük felett. Meghonosíthatott-e a nép ennél nemesebb 
formákat isteneik templomaiban ? A természetnek vajon milyen kifejezőbb alak- 
jait használhatták volna fel azok, akik kinyilatkoztatott vallási tételek híján böl- 
csességet, hatalmat s egy legmagasabb lény mindenütt jelen valóságát akarták 
megszemélyesíteni? Észt és tudást emberi fő, a test erejét oroszlán, s a minde- 
nütt jelen valóságot egy madár szárnycsapása képében ábrázolták. Ezek a szár- 
nyas, emberfejű oroszlánok nem jelentőség nélküli alkotások, nem csupán a 
fantázia szüleményei. Alakjuk beszédesen fejezi ki, hogy mit jelentenek. Három- 
ezer év előtt élt, viruló nemzedékek sorát tanították és töltötték el tisztelettel, 
hódolattal. A kapukon át, melyeket ők őriztek, királyok, papok, harcosok vit- 
ték áldozataikat oltáruk elé, sokkalta előbb, mint ahogy a Kelet bölcsessége 
Görögországba eljutott, előbb, mint ahogy a görögök mitológiájukat meg- 
alkották olyan jelképekből, melyeket az asszír beavatottak réges-rég ismertek. 
Az Örök város alapításakor már régen a földben porladtak, létük ismeretlen- 
ségbe süllyedt. Két és fél ezer esztendővel ezelőtt tűntek el minden emberi szem 
elől, s íme most teljes, ősi méltóságukban feltámadtak. Körülöttük a színtér 
alaposan megváltozott. Egy hatalmas birodalom fényűzése és civilizációja fél- 
vad törzsek szegényes világának és tudatlanságának adta át a helyét. Templo- 
mok pompáját, meseszerű városok gazdagságát romok és alaktalan földhányá- 
sok temették be. A tágas csarnokok felett eke szántotta fel a földet, s felettük 
gabonatenger hullámzott. Egyiptom sem szűkölködik csodálatos műalkotások- 


ban, de azok évszázadokon keresztül szabadon állva hirdették országuk régi 
dicsőségét és hatalmát. Ezek itt csak az imént jelentek meg, hogy bizonyságot 
tegyenek a próféta szaváról: egykor sxAsszur, mint a libanoni cédrus, olyan volt. 
Ágai szépek, lombjai dúsak, koronája vastag ágaival magasba ívelt. . .2 " 
Szofóniás második részében a 13-15. vers így fejezi be a rettenetes jóslatot: 


, És kinyújtá kezét észak felé és elveszti Asszíriát, 
Ninivét pusztasággá teszi, 
Kietlenné mint egy sivatag. 


És nyájak heverésznek bensejében, mindenféle állatok serege: 
Bölömbikák és sündisznók hálnak párkányain, 

Az ablakban azoknak szava hangzik, 

A küszöbön omladék lészen, mert lefosztatott a cédrus! 


Ímé, a víg város, a bátorságban lakozó, 
Amely ezt mondja vala szívében: 

Én vagyok és nincs kívülem más! 

Milyen pusztasággá lőn, vadak tanyájává, 
Aki átmegy rajta, mind süvöltöz 

És csapkodja kezét." 


A jóslat teljesült. Már sok-sok évszázad előtt. És most Layard felszínre 
hozta, ami megmaradt. 

A lelet híre, mely a bennszülöttekre többé-kevésbé ijesztően hatott, hama- 
rosan elterjedt. Közelből és távolból odasergelettek a beduinok, egy sejk fele 
törzsével együtt érkezett, és valamennyien díszsortüzet adtak. Fényes ünnepsé- 
get rendeztek az ősidők óta elsüllyedt világ tiszteletére. Egészen az árok széléig 
lovagoltak, ott egy pillantást vetettek az évezredek vasfogától elhalványult 
óriásfőre, majd karjukat égnek emelve Allahhoz kiáltottak. 

Csak hosszabb rábeszélésre sikerült a sejket rábírni, hogy a kiásott gödörbe 
leszálljon. Győződjék végre meg, hogy onnan sem ijesztő kísértet, sem gonosz 
dzsin, de még csak Allah sem készül előjönni. Odalenn a sejk így kiáltott fel: 
,, Ez nem emberi kéz műve, hanem azoké a hihetetlen óriásoké, akikről a próféta 
- béke legyen vele - mondotta, hogy nagyobbak voltak a legmagasabb datolya- 
fánál. Bálvány kép ez, egyike azoknak, amelyeket Noé - béke legyen vele - a 
vízözön előtt elátkozott." 

Közben azonban az egyik arab, aki az óriásfejet először pillantotta meg, 
rémüldözve és szerszámait eldobálva elszáguldott. Moszulig meg sem állt, ahol 
azzal a hírrel, hogy a nagy Nimród kiszállt sírjából, nem kis izgalmat okozott a 
piactéren. 

A kádi is beleavatkozott. Kihallgatta a jövevényt. Mit találtak? A csonto- 
kat, Nimród földi maradványait ? Vagy csak emberi kéztől származó szobrát ? 


A kádi a muftitól is tanácsot kért. Utóbbit főleg teológiai szempontból érde- 
kelte az ügy, és annak megállapítására törekedett, hogy Nimród igazhitűnek, 
avagy hitetlen kutyának számít-e ? 

Az új kormányzó, a régi despota utóda, salamoni ítéletet hozott. Azt aján- 
lotta Layard-nak, hogy a , maradványokat" mindenesetre kezelje a legmélyebb 
tisztelettel, egyelőre pedig minden ásatást szüntessen be. 

Nem ez volt az első tilalom, amelyet nekiszegeztek Layard-nak. Megbe- 
szélést eszközölt ki, és sikerült a pasát meggyőznie, hogy a további ásatások 
semmiképpen sem sérthetik az igazhitűek érzelmeit. Azonfelül megérkezett a 
szultán fermánja is Konstantinápolyból, amely egyszer s mindenkorra magsza- 
badította Layard-t a helyi hatóságok zaklatásaitól, valamint az arabok vallási 
aggodalmaitól. 


Szobor szobor után került most már felszínre. Gyors egymásutánban 
tizenhárom pár szárnyasoroszlán és bika lépett elő a földből. A díszes palota, 
amelyet Layard a Nimrud-domb északnyugati sarkán lassan megszabadított 
sok évezred földrétegétől, s amelynek kiásása felfedezői hírnevét Bottáénál 
magasabbra emelte, II. Asszurnaszirpal (i. e. 884 - 859) palotájának bizonyult. 
Ő volt az a király, aki székhelyét Asszurból ide, Kalhuba helyezte át. Mint ősei 
és utódai, Nimród szellemében élt, aki mint a Biblia mondja: , Hatalmas 
vadász vala az Ür előtt." Ebből a palotából hozta felszínre Layard azokat a 
vadász-domborműveket és állatképeket, amelyeknek naturalizmusa - miután 
Európa-szerte ismertté váltak - a modern festők egész generációit ihlette 
meg. Vadászat volt az asszír nemesember napi elfoglaltsága. Ezt mutatja vala- 
mennyi dombormű, kép és felirat. Állatkerteket tartottak, , paradicsomokat", a 
mi állatkertjeink előfutárait, védett, szabad területen pedig gazellákat és orosz- 
lánokat. Hajtóvadászatokat rendeztek és egy bizonyos fajta hálóval való vadá- 
szatot, amely ma már sehol a világon nem ismeretes. 

Layard-nak komoly gondot okozott, hogy is szállíthatna néhány szárnyas 
szoborkolosszust Londonba. A nyár rossz termést hozott, és várható volt, hogy 
fosztogató hordák a főváros környékét végigportyázzák. Noha Layard sok jó 
barátot szerzett, mégis sürgősnek vélte a kincsek biztonságba helyezését. 

Egy napon arabok kis csapata nyüzsgött Moszul korhadozó hajóhídján. 
Húzták, tolták, vonszolták azt a gigantikus otromba járművet, egy óriáskocsit, 
amelyet az elébe fogott hatalmas bivalyok alig bírtak megmozdítani. Layard 
lázas sietséggel itt, Moszulban ácsoltatta össze ezt a kocsi-szörnyeteget. Első- 
nek egy bikát és egy oroszlánt szállított el, a két legépebb példányt. Azonkívül 
ezek voltak a legismertebbek is. A rendelkezésre álló silány segédeszközök miatt 
a vállalkozás eléggé kockázatosnak látszott. 

A lelőhelytől a domb széléig harminc méter hosszú, öt méter széles és hét 
méter mély árkot kellett ásni ahhoz, hogy a törmelékhegyből egyetlen bikát ki- 
szabadíthassanak. Mialatt Layard majd megszakadt a gondoktól, az arabok szá- 
mára ez a vállalkozás valóságos népünnepélyt jelentett. Míg a fellahok gyász- 


menetben, panaszos énekkel kísérték halott királyaikat, akiket Brugsch szökte- 
tett el a Níluson lefelé Kairóba, addig ezek fülsiketítő örömujjongásra láttak itt 
pompás alkalmat. Ilyen lelkes harci zsivaj közepette gurították ki hengereken a 
kolosszust. 

Mikor Layard az első sikeres munkanap után hazalovagolt, Abd-el-Rahman 
sejk kísérte el. Layard feljegyezte a sejk beszédét, amelynek egy részét már feje- 
zetünk élén mottóként közöltük, mint az arab csodálat számunkra humoros faj- 
táját. De álljon itt a kisséé megmosolyogtató beszéd további részlete is. 

,, Csodás! Csodás! Csak egy Isten létezik és Mohamed az ő prófétája! 
A Legdicsőbbnek nevében, mondd ó Bey, mit akarsz ezekkel a kövekkel csi- 
nálni? Annyi sok pénzes zacskót ilyesmire elkölteni! Lehetséges, hogy amint 
te mondod, néped bölcsességet tanul belőlük ? Vagy amint őtiszteletreméltósága, 
a kádi mondja, a királynő palotájába kerülnek, aki a többi hitetlennel együtt 
imádja majd ezt a bálványképet ? Mert, ami a bölcsességet illeti, ezek a figurák 
nem tanítanak meg benneteket jobb késeket, ollókat és egyéb tarka holmit csi- 
nálni, amiben ti angolok amúgy is nagy bölcsességet tanúsítotok. De Isten 
nagy! Íme a kövek, amelyek a szent Noé - béke legyen vele - ideje óta itt 
voltak eltemetve. Talán már az özönvíz előtt is a föld alatt nyugodtak. 

Évekig éltem ebben az országban. Atyám és az én atyámnak atyja itt ütötte 
fel előttem sátrát, de soha még ezekről a szoboralakokról nem hallottam. Tizen- 
két évszázada annak, hogy az igazhívők - akik, Istennek légyen dicsőség, egye- 
düli birtokosai a valódi bölcsességnek - ezen a vidéken megtelepedtek. Közü- 
lük egyik sem hallott föld alatti palotákról, sem azok, akik előttünk jártak itt. 

És lám csak, innen több napi utazásra levő távoli hazájából ide érkezik egy 
frank, megáll egy helyen, majd egy pálcával ide meg oda vonalakat húz a 
homokban. oltt van - mondja - a palota, ott meg - mondja - a kapuc, és meg- 
mutatja nekünk azt, ami egész életünkön át a lábunk alatt feküdt, aminek jelen- 
létéről azonban soha sejtelmünk nem volt. 

Csodálatos! Csodálatos! Könyvekből tudod te ezt, avagy varázslat által, 
avagy prófétáitoktól? Beszélj, ó Bey! Mondd el nékem a bölcsesség titkát!" 

Leszállt az éj és Nimrud dombja még mindig kiáltozástól, lármától volt 
hangos. Tánccal, muzsikával, citerapengetéssel ünnepelték a munka sikeres 
eredményét, míg a szárnyasbika hatalmasan terpeszkedett a kocsin és bámult 
bele a megváltozott világba . . . 


Másnap megindult a szállítmány a folyóhoz. A vontatóbivalyok nem bírva 
a roppant terhet, felmondták a szolgálatot. Layard segítséget kért. A sejk embe- 
reket és hajóköteleket bocsátott rendelkezésére, majd Layard mellett elöl lova- 
golt, hogy az utat mutassa. Mögöttük hangszereikkel a lehető legharsányabb 
zajt csapva, dobosok és síposok táncoltak. , Utánuk a kocsi következett, ame- 
lyet háromszáz, torkaszakadtából üvöltő ember húzott, akiket viszont  fel- 
ügyelők és hajcsárok noszogattak, hajszoltak. Asszonyok serege zárta le a fel- 
vonulást; ők éles sivalkodással lelkesítették az arabokat. Abd-el-Rahman lovasai 


látványos mutatványokat végeztek közben a menet körül - hol előre, hol hátra 
ugratva, hol bajvívást színlelve." 

De még így sem hárult el minden nehézség. A kocsi kétszer elakadt. 
Layard a rémülettől verejtékezett, miközben a tutajra felrakodtak. A korábban 
hazaszállított, sokkalta könnyebb kő relieflapok betutajozása korántsem ment 
ilyen nehezen. Azokat Moszulból Bagdadba, onnan a Perzsa-öböl menti Basrába 
szállították. Ott a rakodás a tengeri hajóra - tekintettel a rendelkezésre álló 
technikai segédeszközökre - már gyerekjáték volt. A borzalmas súlyú szárnyas- 
állatokkal Layard ki akarta kerülni Bagdadot, ahol ő nem lehetett jelen, s így 
nem ellenőrizhette volna az átrakodást. 

Moszuli hajósok még soha életükben nem utaztak le Basráig. Kezüket tör- 
delve, kétségbeesetten utasították vissza ezt a feladatot. Csupán a véletlennek 
köszönhette Layard, hogy bár nehéz anyagi áldozatok árán, de sikerült a behajó- 
zást lebonyolítania, anélkül, hogy úgy járt volna mint Botta, akinek jó néhány 
szobra a Tigrisbe veszett. A véletlen ezúttal egy bagdadi hajós személyében 
jelentkezett, akit az adósok börtöne fenyegetett. 

Huszonnyolc évszázados pihenőjük után így indultak el tehát útjukra a 
szárnyas emberállatok. Ezer kilométert tettek meg tutajon, a Tigris sodra men- 
tén lefelé, kerek húszezer kilométert pedig Afrika körül és két óceánon keresz- 
tül (a Szuezi-csatorna csak 1869-ben nyílt meg) egészen Londonig. Új otthonra 
a British Museumban találtak. 


Mielőtt ásatásait Layard egy időre megszakította, jegyzetkönyvével kezé- 
ben még egy utolsó őrjáratot végzett kutatásai színhelyén. Erre vonatkozik a 
néhány év múltán híressé vált , Niniveh and its remains" című könyvének egyik 
részlete, melyet itt közlünk: 

, Megyünk a mesterséges dombon föl, de még nem látunk egyetlen követ 
sem, ami a talajból kiemelkednék, csak széles, lapos fennsíkot. A földet vagy dús 
árpavetés takarja, vagy sárga, kiszáradt és szegényes tevetövis bokrokon kívül 
nincs rajta növény. Néhol alacsony, fekete halmokat pillantunk meg. Közepük- 
ből vékony füstsáv kígyózik az ég felé. Arabok sátrai ezek. Körülöttük szánal- 
mas vénasszonyok őgyelegnek. Egy-két biztos lépésű, egyenes tartású fiatal 
leányt is láthatunk vállukon vizeskorsóval, vagy fejükön rőzsecsomóval, amint 
a domb csúcsa felé haladnak. 

A domboldalon lobogó hajú, rövid, bő fehér ingbe öltözött, vad külsejű 
alakok tűnnek elő a mélyből. Egyesek ugrándozva, bohóckodva, de valameny- 
nyien bolondok módjára futnak ide meg oda. Mindegyiknél kosár, amelyet ki- 
ürítenek, amikor a törmelékhalom szélére érnek. Porfelleg marad utánuk. Aztán 
ahogy lábuk bírja, futnak vissza, táncolva, kiabálva, kosarukat a fejük fölött 
ide-oda lengetve, és ahogy jöttek, tűnnek el ismét a mélységben. A munkások 
ezek, akik a törmeléket hordják ki a romokból. 

Most pedig egy földbe vájt lépcsőn ereszkedjünk le a legjobban sikerült 
futóárokba. Húszlábnyi mélységben, kaput alkotó két emberfejű szárnyas- 


oroszlán között találjuk magunkat. A föld alatti labirintusban nyugtalanság és 
zűrzavar honol. Arabok rohannak különböző irányba; egyesek földdel telt kosa- 
rakat visznek felfelé, mások vízzel telt korsókat hoznak lefelé bajtársaik részére. 
Csíkos ruhájú kaldeusok, sajátságos, kúp alakú sapkával fejükön, csákánnyal 
hasítják a kemény talajt, minden csapásnál finom porfelhőt kavarva maguk 
körül. Olykor egy távoli dombról kurd muzsika vad melódiája hangzik ide, és 
valahányszor a dolgozó arabok fülét a zeneszó üti meg, kórusban tör ki belőlük 
csatakiáltásuk, és megújult erővel látnak munkához. 

A kőoroszlánok között ellépve a főcsarnok romjaihoz érünk. Mindkét 
oldalon gigászi szárnyasalakokat látunk. Egyesek sas-, mások emberfejeket 
viselnek és kezükben titokzatos jelképeket tartanak. Balról újabb kapu, ezt is 
szárnyasoroszlánok őrzik. Egyikük keresztben a bejárat elé esett, s alig találunk 
helyet, hogy alatta átmászhassunk. Ezen a kapun túl egy szárnyas alak és két 
domborművű kőlap áll, de annyira sérültek, hogy alig lehet meghatározni, mit 
ábrázolnak. 

Továbbhaladva nem találunk falak nyomaira, bár az árok kiásása itt is 
folytatódott. A csarnok túlsó oldala is eltűnt, csupán egy magas földfal látható. 
A pontosabb vizsgálat azonban falépítkezés maradványait fedezheti fel, de a 
vályogtégla, amiből egykor készült, már réges-rég eggyé vált a környező földdel 

A leesett alabástrom lapokat ismét felállítottuk. Így beléphettünk a kis 
reliefek labirintusába, amelyek kocsikat, lovasokat, csatákat, ostromot ábrázol- 
tak. Ha a munkások először állítanak fel egy ilyen alabástrom lapot, türelmetlen 
kíváncsisággal várjuk, vajon az asszír történelemnek melyik új, fontos esemé- 
nyét, avagy melyik még ismeretlen szokását, vallásos szertartását tárja elénk. 

Mikor már vagy száz lábnyira elkalandoztunk ennek az ősi történelemnek 
és kultúrának romjai között, sárga mészkőből faragott roppant szárnyasbika 
alakokból képzett kapubejárathoz érünk. Az egyik még egészben van, de a 
másik eltört. Óriási emberfeje lábunk előtt hever. 

Továbbmegyünk. Újabb szárnyas alakot látunk, kezében kecses virággal, 
amelyet valószínűleg mint áldozati ajándékot, a szárnyasbikának nyújt át. 
Mellette nyolc szép domborművet találunk. Egyiken a király vadászik, éppen 
oroszlánt és vadbikát győz le, egy másikon várat ostromolnak faltörő kossal. El- 
érkeztünk a csarnok végébe. Rendkívül szépen megmunkált szobor elé jutunk. 
Szárnyas alakok kíséretében két király áll a legmagasabb istenség jelvénye előtt, 
közöttük a szent fa. E dombormű előtt kőemelvényt látunk. Ezen állhatott egy- 
kor az asszír uralkodók trónszéke, amikor elfogott ellenségeiket vagy udvaron- 
caikat fogadták. 

Balról két oroszlán jelzi a negyedik kijáratot. Amikor átmegyünk rajta, 
mély szakadék szélén állunk. Észak felől lenyűgözőn, méltóságteljesen maga- 
sodnak a romok. A szakadék menti falnálhadifoglyok szobrai állnak, amint vált- 
ságdíj gyanánt fülbevalókat, karkötőket, majmokat hoznak. A szakadéknak 
majdnem a szélénél két óriás bika és két szárnyas - tizennégy lábnál magasabb 
- szobor hever. 


Mivel ezen az oldalon a romokat szakadék határolja, vissza kell térnünk a 
sárga bikához. Rögtön, amikor ezen a bejáraton átmegyünk, sasfejű szobrokkal 
benépesített lakosztályba lépünk. Egyik végében levő kapuja előtt két pap vagy 
istenség áll őrt, középen a másik kapu, amelynek két oldalán egy-egy szárnyas- 
bika áll. Most bármilyen irányban indulunk is el, mindenfelé szobrok, termek 
sorozatát találjuk. Helyismeret nélkül bizonyára eltévednénk. Miután a felhal- 
mozott törmelék a szobák közepén maradt, tulajdonképpen az egész ásatási 
terület szűk folyosók tömegéből áll. A kiásott folyosók egyik oldalát alabástrom 
lapok szegélyezik, míg a másik oldalon magas földtöltés emelkedik. Utóbbiban 
itt-ott egy-egy eltört váza vagy fénylő, mázas tégla látszik félig betemetve. Két 
órán keresztül is barangolhatunk a galériában és nézegethetjük a csodálatos 
szobrokat, meg a sok feliratot. Királyok papjaik és eunuchjaik kíséretében, majd 
szárnyas szobrok hosszú sora következik. Előbbiek fenyőtobozt és vallásos 
jelvényeket viselnek és a szent fa előtt hódolnak. 

Újabb bejáratok - ugyancsak oroszlán- és bikapárokból kifaragott díszek- 
kel - újabb szobákhoz vezetnek. Mindegyikben talál az ember csodálatra méltó 
tárgyakat. Elfáradva megyünk keresztül egy árkon - ellentétes oldalán annak, 
amelyen beléptünk -, és kijutunk a betemetett palotából, vissza a kopár fenn- 
síkra." 

És Layard, saját maga is mély benyomások hatása alatt, még hozzáteszi: 

, Hiába nézünk körül, hiába keressük az imént látott nagyszerű maradvá- 
nyok nyomait. Félig-meddig az az érzésünk: álmot láttunk vagy keleti mesét 
hallgattunk. Akik egyszer talán idejönnek, később, amikor a fű újra benövi 
az asszír paloták romjait, gyanút foghatnak, hogy nem valóságról, csupán 
látomásról írtam." 


23. FEJEZET 


GEORGE SMITH GOMBOSTŰT KERES 
A SZENAKAZALBAN 


ayard ásatásai Nimrud dombján nemcsak gazdag, hanem váratlanul 
L nagyszerű eredménnyel jártak, és még Botta chorsabadi sikereit is túl- 
szárnyalták. Ilyen feltűnő siker után nem szokta az ember kockára tenni hírnevét 
holmi fölösleges kísérletezéssel, amely előreláthatólag amúgy is balul üt ki. 

Ám a téglákkal borított földhányások további kutatásra csábították 
Layard-t, aki a rendelkezésére álló választékból most a Kujundzsik-dombot 
szemelte ki magának, ugyanazt a dombot, amelyen Botta egy esztendeig ásott 
hiába, s már-már a kétségbeesés határáig jutott. 

Ez a látszólag kilátástalan elhatározás azt bizonyítja, hogy Layard sokkal 
több volt, mint jó csillaga által vezérelt, szerencsés felfedező. Mutatja, hogy 
előző ásatásai folyamán szerzett tapasztalatait hasznára fordította, és a föld- 
hányások felületeit szakértelemmel bírálva el, még a legcsekélyebb jelből is 
helyesen és biztosan következtetett. 

Róla is, mint Schliemannról - amikor a volt nagykereskedő és milliomos 
Tróját kiásta, s hozzálátott a mykénéi Oroszlán kapu feltárásához - azt hitte a 
világ, hogy első nagy felfedezését csak szerencsés véletlennek köszönhette. Le- 
hetetlennek tartották, hogy az első átütő sikert másik, talán még nagyobb is 
követheti. De mindkét kutató hamarosan megkapta a megérdemelt elégtételt. 
Ország-világ megtanulhatta, hogy az első sikerek nem a végső eredményt, 
hanem csupán az első bepillantást jelentették abba a réges-rég elsüllyedt 
múltba, amely igazi kincseit csak ezután tárta fel a modern tudománynak. 

Layard 1849 őszén Moszullal szemközt, a Tigris túlsó partján kezdte meg 
újabb ásatásait és ott talált rá Ninive egyik legnagyobb palotájára! 

Függőleges aknát vágatott a hegybe és húszlábnyi mélységben téglarétegre 
bukkant. Onnan kiindulva azután különböző irányban, függőlegesen folyosó- 
kat ásatott. Először egy csarnokra s egy szárnyasbikákkal díszített kapura talált. 
Négyheti munka eredményeként kilenc szobát fedett fel, az asszír birodalom 
egyik leghatalmasabb és legvérengzőbb uralkodója, Szanhérib (i. e. 704-681) 
palotájának szobáit. 

Egyik felirat a másik után került napvilágra. Képek, domborművek és 
szobrok, fénymázas téglákból, mozaikokból rakott pompás falak, türkizkék ala- 
pon fehér feliratok váltak láthatókká. És mindez valami sajátságos hideg és sötét 


színpompában játszott, amelyben főként a fekete, sárga és sötétkék szín ural- 
kodott. A szobrok és domborművek élénk kifejezőereje, s az apró részletek 
naturalizmusa túltett a Nimrud-dombi leleteken. 

Kujundzsikból való a gyönyörű (valószínűleg Asszurbanipal idejében 
készült) halálra sebzett nőstény oroszlán reliefje. Gerincén megsebezve, bénul- 
tan nyúlik el a földön, de a fejét még egyszer, egy utolsó ordításra fölemeli. Az 
ábrázolás olyan megkapó és közvetlen, annyira lenyűgöző, hogy a Nyugat bár- 
mely korból származó legjobb alkotásaival egyenrangúnak tekinthető. 

Fogalmaink tehát a rettenetes, de egyben nagy és tiszteletet parancsoló 
városról - amelyet a Biblia hol dicsőít, hol ócsárol, hol elátkoz - nem szorít- 
koztak immár néhány próféta szavára. Layard ásója nyomán életre kelt Ninive. 

Nintől, a , Két folyam országá"-nak nagy istennőjétől kapta nevét az ős- 
régi város. Már Hammurapi, a törvényhozó, megemlíti i. e. 1930-ban" az Istar- 
templomot, amely köré egykor Ninive épült. De mezőváros maradt még akkor 
is, amikor Asszur és Kalah már főváros volt. 

Ninivét Szanhérib emelte fővárossá, hogy elkerülje Asszurt, mely atyja 
székhelye volt. Annak az országnak lett fővárosává, amely magában foglalva 
egész Babilont, Szíriáig és Palesztináig terjedt, keletre pedig a vad és tartósan 
meg nem hódítható hegyi népek vidékéig. 

Asszurbanipal alatt érte el Ninive fénykorát; , ahol a kereskedők a menny- 
bolt csillagainál is számosabbak", egyaránt központja a politikai és gazdasági 
életnek, a kultúrának, a tudományoknak és a művészeteknek is. A császári idők 
Rómájához hasonlítható csupán. De már Asszurbanipal fia, Szinszáriskun ide- 
jén - aki csak hét évig uralkodott - megjelent falai előtt Kyaxarés, a médek 
királya. Perzsa és babiloni erősítésekkel érkezett, megostromolta és bevette a 
várost, feldúlta a palotákat, lerombolta a falakat, és romhalmaznál egyebet nem 
hagyott maga után. 

Ez i. e. 612-ben történt. Ninive mindössze kilencven évig volt főváros. De 
micsoda kilencven esztendő lehetett ez! Az események micsoda szédületes soro- 
zatát zárhatta magába, hogy a város hírnevét huszonöt évszázadon keresztül 
fenntartotta: nagyság és borzalom, elpuhultság és civilizáció, káprázatos fellen- 
dülés és gyors pusztulás, gonosz bűnözésnek és igazságos büntetésnek örök jel- 
képeként! 

Ma már sok mindent tudunk. Kutatók és ékírás-szakértők feltárták a két 
uralkodónak, Szanhéribnek és Asszurbanipalnak (valamint elődeiknek és utó- 
daiknak) életét. 

Ninive az emberiség tudatában egyet jelent gyilkossággal, fosztogatással 
elnyomatással, gyengék meggyalázásával, a háborúskodásnak és rémületnek 
minden fajtájával, véres kezű uralkodók sorozatával, akik csak zsarnoksággal 


A modern kutatás Hammurapi uralkodását későbbre (i. e. 1728—1686) teszi. 


maradhattak hatalmon, akiknek ritkán maradt idejük természetes halálra, s aki- 
ket mindig még sokkal rosszabbak követtek. 

Szanhérib az első félőrült uralkodó az első civilizált világváros trónján. 
Akárcsak - sokkal későbben - Néró Róma trónján. Ninive az asszír Róma. 
Teljhatalmat élvező város, nagyváros, világváros. Óriás paloták, óriás terek, 
óriás utak városa. Új és még soha nem hallott technikai csodák városa. Vékony 
uralkodó réteg városa. Egyre megy, hogy ez a kivételezett réteg származása, 
pénze, erőszakossága vagy mindezeknek tudatosan kifinomult vegyüléke révén 
érvényesíti-e hatalmát és előjogait. De városa annak a meggyötört, minden 
jogától megfosztott szürke tömegnek is, amely csak dolgozik és csak rabszolga, 
még ha nemegyszer megadják is neki a szabadság látszatát. Persze, ügyes jel- 
szavak kíséretében:" munka a közös jólétért, háború a nép jólétéért. Ide-oda 
hánykolódó massza ez, örök imbolygásban forrongások és langyos szolgaság 
között, húszévenként megismétlődő időszakos változásokkal. Vakon, hiszéke- 
nyen és áldozatra készen állnak, mint a letaglózásra váró barmok ezeknek a 
városoknak udvaraiban. A városokban, amelyek már nem is egy, hanem több 
istennek, gyakran idegenből ide hozott, régi erejükből kivetkezett isteneknek 
tulajdonai. Hazugság és propaganda színhelyei, ahol a politika nem egyéb csa- 
lárd mesterkedésnél. 

Ilyen város volt Ninive. 

Ott állott büszkén. Messzire hivalkodó fényes palotasorait visszatükrözte a 
Tigris vize. Külső fal vette körül, majd egy másik nagy fal, , amelynek rettene- 
tes ragyogása térdre kényszerítette az ellenséget". Hatalmas terméskő alapza- 
ton emelkedett ez a fal. Szélessége negyventéglányi, azaz tíz méter, magassága 
száztéglányi. azaz huszonöt méter volt. Tizenöt kapu törte meg. Körös-körül 
negyvenkét méter széles városárok futott, amelyet a , kertkapunál" az akkori 
építőművészet csodájának számító kőhíd ívelt át. 

Nyugati részében állott Szanhérib díszlaka, az a palota, , amelynek nem 
volt mása". (Ez az uralkodó az új építészeti terveit akadályozó összes régi épü- 
letet könyörtelenül leromboltatta. Mint amikor Augustus a tégla- Róma helyébe 
márvány-Rómát épített.) 

Szanhérib építkezési őrülete Asszurban, az Asszur isten temploma előtt 
érte el tetőfokát. A templomot környező tizenhatezer négyzetméternyi terüle- 
ten, körös-körül lyukakat fúratott a sziklákba. Ezeket föld alatti csatornaháló- 
zattal köttette össze, és az egészet földdel töltette meg. Kertet óhajtott látni ott 
az uralkodó! 

Uralkodását Szanhérib azzal kezdte, hogy családfáját korrigálta. Atyját, 
Sargont megtagadta, és származását az özönvíz előtti királyokra és félistenekre 
- Adapára és Gilgamesre - vezette vissza. (Az effajta becsvágyra is találunk pár- 
huzamot a történelemben: Róma cézárjai önmagukat koronázták istenné, és 
valamennyi tartományukban emlékműveket állítottak saját személyüknek.) És 
vajon a modern idők első nyugati diktátorai nem igényelték-e Isten dicsőségét, 
amikor csalhatatlannak minősítették magukat ? 


, Szanhérib minden tekintetben különös egyéniség, rendkívüli tehetség, 
aki egyaránt lelkesedett a sportért, a művészetért és a tudományért, de főleg a 
technikáért. Ám minden jó tulajdonságát elhomályosította erőszakos, hirtelen 
haragú természete: mit sem törődve terveinek kivitelezési lehetőségeivel, kono- 
kul tört előre meghatározott célja felé. Ezért a jó államférfiúnak pontos ellen- 
téte." (Meissner) 

Uralkodása örök háborúskodás volt. Csatázott Babilonban, hadba vonult a 
kaldeusok és kussuk ellen, 701-ben Tyros, Sidón, Askalón, Ekron ellen, és 
Juda királya, Hiszkia ellen is, akinek tanácsadója Ézsaiás próféta volt. Noha 
Szanhérib azzal hivalkodott, hogy a zsidók országában negyvenhat várat és 
számtalan falvat meghódított, Jeruzsálem előtt mégis átélte a maga teutoburgi 
csatáját. Ézsaiás kijelentette: 

, Nem jő be a városba, nyilat sem lő reá és nem szállja meg pajzzsal azt és 
sáncot sem készít ellene." 

, Akkor kijött az Úrnak angyala és levágott az asszír táborban száznyolc- 
vanöt-ezret, és midőn reggel az emberek fölkeltek, ímé azok mindnyájan holt 
hullák valának!" 

A pestis (ma már tudjuk, hogy a trópusi malária) elpusztította Szanhérib 
hadseregét. 

Katonai sétakirándulásokat szervezett Arméniába. Újra meg újra csatázott 
Babilonnal, amely nem tűrte kegyetlen helytartóit. Flottával vonult a Perzsa- 
öbölig. , Sáskahad módjára" lepte el seregeivel az országokat. Saját hőstetteire 
vonatkozó híradásai túláradóak, és ami a számadatokat illeti, azok légből kapot- 
tak. Hangnemük pedig pontosan egyezik a modern diktátorok népeikhez és 
hadseregükhöz szónokló hangnemével, telve biztonsággal, hogy a többség hisz 
bennük. Vigasztalásul szolgálhat-e nekünk, kései utódoknak, hogy Babilon 
romjai alatt egyik régészünk olyan cseréptáblácskát talált, amelyen az a rövid 
mondat állott: , Ha jól megnézed, az emberek mindannyian ostobák!" 

Nem keresve keresett, mesterkélten szerkesztett párhuzamok ezek, hanem 
szinte maguktól kínálkoznak, ha a történelmi korokat nemcsak egymás után, 
hanem egymás mellett, összefüggésükben vizsgáljuk meg. 

Szanhérib féktelen despotizmusa 689-ben érte el csúcspontját, amikor el- 
szánta magát, hogy az ismételten lázongó Bábelt eltörli a föld színéről. Még- 
pedig olyan alapossággal pusztította el, amelyre a második világháború idején a 
modern Nyugat az , ausradieren" (, letörölni") kifejezést feltalálta. Egymás 
után gyilkolták le a város lakóit, amíg csak az utcákat hullahegyek nem torla- 
szolták el. A magánházakat lerombolták, az E-sagila-templomot tornyostul az 
Arachtu-csatornába döntötték, majd vízzel árasztották el a várost úgy, hogy 
utcák, házak és terek síksággá változtak. De Szanhérib dühe még mindig nem 
tombolta ki magát. A város megsemmisítése nem volt neki elég, jelképesen is 
el akarta pusztítani. Bábel földjét hajókra rakatta. Tilmunig vontatta, majd ott 
szétszóratta a szélben. 

Úgy látszott, ezek után lesz egy kis nyugalma, s foglalkozhat belpolitikai 


ügyeivel. Nakija nevű kegyencnője kedvéért egyik ifjabbik fiát, Asszarhaddont 
nevezte ki trónörökösnek. Megfelelő hatalmi eszközökkel gondoskodott róla, 
hogy az isteni jövendőmondás helyeselje választását. Azután Asszarhaddon idő- 
sebb fivérei, az asszír hivatalnokok és a nép tömegeinek részvételével ország- 
gyűlésfélét rendezett. Beleegyezésüket kérte. Igent kiáltottak. Ám az idősebb 
fivérek 681-ben meggyilkolták atyjukat, amikor Ninive templomában istenéhez 
imádkozott. így fejezte be életét Szanhérib. 


Asszíria véres eseményekkel teli történelmének ezt a részletét Layard ásója 
fedte fel. Egy másik részlete csak akkor került napvilágra, amikor Layard egész 
könyvtárat talált két olyan teremben, amelyek nyilván utólag épültek Szanhérib 
palotájához. 

A , könyvtár" kifejezés helyénvaló, és számszerűség szempontjából nem is 
túlzott. Harmincezer kötetből álló könyvtár: cseréptáblákból! 

Asszurbanipal (i. e. 668-626), akit nagyanyja, Szanhérib egykori kegyenc- 
nője, Nakija segített a trónra, tökéletes ellentéte volt Szanhéribnek. Feliratai 
elődeihez hasonlóan, gyakran túláradóak, viszont békességhez és nyugalmas 
jóléthez való hajlandóságot árulnak el. Ez nem jelenti azt, hogy ne háborúsko- 
dott volna. Fivérei - kivált a Bábelbe királyként beültetett Samassumukin - 
sok gondot okoztak neki. (Egy másik fivére, a Hold-istenség főpapja, rendkívül 
hosszú neve miatt érdemel figyelmet: Asszur-etil-same-irsziti-ubalitsunak hív- 
ták!) Asszurbanipal elpusztította a lázongó Elámot, meghódította Bábelt, me- 
lyet közvetlen elődje épített fel újra. De nem rombolta le, mint Szanhérib, ha- 
nem megkegyelmezett a városnak. (A két évig tartó ostrom ideje alatt Bábel- 
ben zugkereskedelem virult. Kialakult a feketepiac-rendszer, amely kétezer- 
ötszáz évvel később, a két "világháború után Nyugaton is ismeretessé vált, és 
amelyet a mai század emberei úgy tekintettek, mint a gazdasági összeomlás és 
ziláltság vadonatúj, modern formáját... A bábeli rokon helyzetről így értesü- 
lünk: Három sila gabona - azaz két és fél liter - egy sékel, tehát 84 gramm 
ezüstbe került. Ennyi pénzért rendezett viszonyok között a hatvanszorosát 
lehetett vásárolni.) 

Asszurbanipalról pedig olyan dicsérő szavakat ír a költő, amilyeneket 
Szanhéribről nyilván nem tudott volna: 


, A lázongók fegyverei pihentek, 
Kifogták méneiket a harckocsit hajtók, 
A hegyes dárdák többé nem repültek, 
Lazává váltak a megfeszült íjak; 
Megfékezetté az erőszaktevők, 

Kik ellenségeikkel annyit viaskodtak. 


A város és a házak belsejében 
Senki javait veszély nem érte, 


A messzi szép vidékeken 
Ember fia kárt nem szenvedett. 


Ki ment a maga útján egyedül, 

Bármerre járt, biztonsággal haladt, 
Nem ragadták meg vérontó kezek, 
Rabló erőszak már sehol sem érte. 


Az otthon nyugalma uralt 
Itt minden vidéket, 

Mint frissen sajtolt olaj, 
Ragyogott a négy világtáj." 


Asszurbanipal nevének dicsőségét minden időkre biztosította a könyvtár, 
amelyet , saját szórakoztatására" gyűjtött össze. Layard utolsó nagy régészeti 
diadala a könyvtár tábláinak megtalálása volt. Ezután másoknak adta át helyét 
mint kutató, s ő maga visszatért Angliába, hogy politikai pályafutását meg- 
kezdje. 

Ez a könyvtár volt a kulcs az egész asszír-babiloni kultúra megismeréséhez. 
Annak idején módszeresen állították össze. A táblák egy része magántulajdon- 
ból került a király birtokába, a nagyobbik rész pedig olyan másolatokból állt, 
amelyeket országának minden kerületében külön készíttetett a király. Sadanut, 
egyik hivatalnokát, a következő utasítással küldte Babilonba: 

, Azon a napon, amikor levelemet megkapod, vedd magad mellé Shumát, 
fivérét Beletirt, Aplát és Borszippa" művészeit, akiket te ismersz, és hozd el az 
összes, házaikban levő táblákat, valamint az Ezida templomban találhatókat is, 
mind együtt." 

Ezt a levelét így fejezi be: ,, Keressétek meg és hozzátok el nekem azokat az 
értékes táblákat, amelyeknek másolatai Asszíriában nem találhatók! Most írtam 
a templomfelügyelőnek és Borszippa polgármesterének is. Te, Sadanu, őrizd 
a táblákat saját raktáradban, és senki ne tartson vissza tőled táblákat. Ha vala- 
milyen tábláról vagy szertartási szövegről úgy gondolod, hogy a palotába illik, 
keresd meg azt, vedd el és küldd ide!" 

Ezenkívül tudósoknak és , íróművészeknek egész gyülekezete" dolgozott 
számára. így gyűjtötte össze azt a könyvtárat, amely az akkori idők minden 
ismert tudományát felölelte. Mivel pedig ezek a tudományok a mágia, a sötét 
babonahit s a varázslatok erős hatása alatt állottak, ezért a könyvtár túlnyomó 
része előjelek magyarázatával, ráolvasási, jóslási és rituális előírásokkal foglal- 
kozik. Nem hiányoznak az orvosi könyvek sem - persze, kuruzslással és varázs- 
lattal vegyes orvostudomány ez -, és a filozófia, asztronómia, matematika, filo- 
lógia is bőven van képviselve. (Kujundzsik dombjának romhalmazában találta 


: Babilon egyik külvárosa az Eufrátesz jobb partján. 


meg Layard a behisztuni felirat III. oszlopának kibetűzéséhez oly fontos 
, tanulótáblákat".) 

Királyok listája, történelmi feljegyzések, jegyzetek a palota politikai esemé- 
nyeiről, sőt költői művek is akadnak, eposzok, legendás elbeszélések, énekek, 
himnuszok. 

Itt találták meg azokat a cseréptáblákat is, amelyekre az ókori Mezopotá- 
mia legjelentősebb irodalmi művét vésték, a világtörténelem első nagy eposzát, 
a felségesen-rettenetes Gilgamesről szóló mondát. Gilgamesről, aki - kéthar- 
mad részében isten, egyharmad részében ember volt! 

Az utóbbi táblákat azonban már nem Layard találta meg, hanem valaki 
más, akit röviddel azelőtt egy expedíció szabadított ki két évig tartó gyötrelmes 
abesszíniai fogságából. Ha még ezeket is Layard fedezte volna fel, ez dicsősége 
mérlegét talán túlontúl megterhelte volna. Mert a Gilgames-eposz nem csupán 
irodalmi szempontokból érdekes. Előfordul benne egy olyan elbeszélés, amely 
egészen meglepő világításba helyezi régebbi múltunkat, s amelyet Európa vala- 
mennyi gyermeke még ma is tanul az iskolákban, anélkül azonban, hogy a 
kujundzsiki felfedezések előtt bárki is sejthette volna, hogy honnan származik. 


Hormuzd Rassam Layard mellett segédkezett. Mikor Layard minisztersé- 
get vállalt, a British Museum megbízásából Rassam lett az utódja. 

Rassam keresztény kaldeus volt, és a Tigris-parti Moszulban született 1826- 
ban. 1847-ben kezdte meg tanulmányait Oxfordban. 1854-ben az angol minisz- 
teri helytartó tolmácsa Adenben, hamarosan pedig - alig harmincéves korában 
- helyettes kormányzó. 1864-ben egy küldöttséggel Theodor királyhoz utazott 
Abesszíniába. Theodor, az önkényes fekete király, igazi királyi gesztussal - el- 
fogatta. Hormuzd Rassam két évet töltött Abesszínia börtöneiben, míg végre 
Napier expedíciója kiszabadította. Röviddel ezután megkezdte ninivei ásatásait. 

Rassam eredményei tulajdonképpen nem sokkal kisebbek Layard-éinál - 
de két dolog hiányzott nála, ami Layard-nak a hírnevet megszerezte. Hiányzott 
a szerencse, hogy első lehessen, s így felfedezése szenzációként hasson, és 
hiányzott a leendő diplomatának, a világfinak az a képessége, hogy felfedezései- 
ről színes előadásban, ragyogó megfogalmazásban, merész távlatokban tájékoz- 
tassa a nagyközönséget és a tudományos világot. 

Milyen pompásan tudta volna , tálalni" Layard, ha a már keresztül-kasul 
feltúrt és feltárt Nimrud-domb gyomrában, még egy ötven méter hosszú, har- 
minc méternyi széles templomra akad . . . Micsoda színekkel ecsetelte volna 
annak a munkáslázadásnak leverését, amelyet Rassam vaskézzel erőszakolt ki, 
amikor északi irányban tizennégy kilométerre Nimrudtól, Balawatnál, nemcsak 
Asszurnaszirpal egyik templomát, hanem egy teraszváros maradványait is meg- 
találta. Számtalan más egyéb között egy közel hét méter magas bronz szárnyas- 
kaput is talált, mint odáig egyetlen bizonyítékát az ilyen ajtók és kapuk létezé- 
sének a , Kétfolyam országá"-ban. És milyen káprázatosan szerény stílusban, 
áhítatos kifejezésekkel adta volna elő Layard a Gilgames-eposz felfedezését, 


még akkor is, ha azon nyomban éppoly kevéssé tudta volna értékét felmérni, 
mint Hormuzd Rassam. 

A Gilgames-eposz értékének felismerése csak évek múltával történt meg. 
Ma már természetesen valamennyi világirodalom-történet az első oldalon em- 
líti. Ám a modern szerzők könnyen intézik el a dolgot. Tíz sort idéznek belőle, 
majd irodalmilag értékelik. Utalnak rá, mint minden epikus elbeszélő művészet 
ősforrására, de nem törődnek az egész mű tartalmával. Hogy ennek a forrásnak 
nyomára jöttek, az annak az embernek az érdeme, aki négy évvel felfedezése 
után már meg is halt, s akinek nagyon is mindennapi nevét az archeológia tör- 
ténete - teljesen igazságtalanul - csupán lábjegyzetekben örökíti meg. 

George Smith volt ez az ember. Ismét egy kívülálló az archeológia terüle- 
tén, bankjegynyomdai vésnök, aki a London melletti Chelseaben született 
1840. március 26-án. Minden előzetes szakmai képzettség nélkül, autodidakta 
módra, viszont szenvedélyes buzgalommal tanulmányozta kis szobájában 
esténként az asszirológiára vonatkozó első kiadványokat. Huszonhat éves korá- 
ban néhány rövid értekezést írt egyes, akkor még kétséges ékírásjelekről. 
Korán, harminchat esztendős korában halt meg. Addig vagy egy tucat könyve 
jelent meg, és neve igen jelentékeny felfedezésekkel került kapcsolatba. 

Ez a hajdani vésnök szenvedélyesen mélyedt bele 1872-ben azoknak a 
tábláknak a kibetűzésébe, melyeket Hormuzd Rassam küldött a múzeumnak. 

Ez idő tájt még senki sem tudott olyan babiloni-asszíriai szépirodalom 
létezéséről, amely a későbbi irodalmak kiugró teljesítményei között is helyt 
állhatott volna. De a tudományt buzgóságból és nyilván lelkesedésből űző 
Smitht sem ez érdekelte, őt mindjárt, amikor a megfejtés munkáját megkezdte, 
maga a tartalom ragadta meg. Nem az hogy , hogyan" írták meg, hanem hogy 
, mit" írtak meg benne. És minél tovább jutott a kibetűzésben, annál inkább 
izgatta az, amit ott, csak mellékesen, a végén közöltek . . . 

Smith szorgosan követte a vitéz Gilgames dicső tetteit. Olvasott Enkidu- 
ról, az erdei emberről, akit egy templomi hetéra hozott a városba, hogy 
Gilgamest,a felfuvalkodottat legyőzze. Ama hősi küzdelem eldöntetlenül vég- 
ződött. Gilgames és Enkidu szoros barátságot kötöttek, és közös erővel hatal- 
mas cselekedeteket hajtottak végre. Megölték Humbabát, a cédruserdő rette- 
gett urát, és még az isteneket is kihívták maguk ellen, amikor Istart - aki isteni 
szerelmét Gilgamesnek felkínálta - durván megsértették. 

Smith a fáradságos olvasmányban egyre tovább jutott. Olvasta, hogyan 
halt meg borzalmas betegségben Enkidu, hogyan siratta meg Gilgames, aki, 
hogy maga ezt a sorsot elkerülhesse, elindult megkeresni a halhatatlanságot. 
Utnapistimhez, minden emberek őséhez vándorolt el. Mert amikor az istenek 
az emberiséget nagy büntetéssel sújtották, csak egyedül Utnapistim menekült 
meg családostul és ezáltal halhatatlanná vált. 

Utnapistim, az ős elmondja Gilgamesnek menekülésének csodálatos törté- 
netét. Smith lázban égő szemekkel olvasta. De amikor izgalma már-már a fel- 
fedezés biztonságának adott volna helyet, éppen akkor bukkantak fel mind 


nagyobb és nagyobb hézagok a Rassam-táblák szövegében. Smithnek be kellett 
látnia, hogy a feliratoknak csak egy része van birtokában. A számára legfonto- 
sabbik rész, a nagy eposz befejezése, Utnapistim elbeszélése, csak töredékeiben 
volt meg. 

Amit azonban addig a Gilgames-eposzból kiolvasott, nem hagyta nyugton. 
Nem tudott hallgatni. Erre a szigorúan bibliahívő Anglia lázba jött. A legelter- 
jedtebb napilapok egyike George Smith segítségére sietett. A londoni Daily 
Telegraph hírül adta, hogy ezer guineat bocsát annak rendelkezésére, aki a 
Gilgames-eposz hiányzó részeit előteremti, illetve elmegy Kujundzsikba és 
azokat onnan elhozza. 

Az ötlet alig látszott megvalósíthatónak. 

George Smith, a British Museum asszisztense, azonban elfogadta az aján- 
latot. Amit tőle kértek, nem volt sem több, sem kevesebb, mint hogy utazzék 
el a Londontól sok ezer kilométerre fekvő Mezopotámiába, s ott egy roppant 
törmelékdombban - amelyen nagyságához képest az addigi munkálatok alig 
hagytak nyomot - keresgéljen bizonyos fajtájú cseréptáblák után! Ez szinte 
olyan feladat, mint egy meghatározott vízibolhát a tóból kihasználni, vagy azt a 
bizonyos gombostűt megtalálni, amely a szénakazalban elveszett. 

George Smith vállalta a megbízást. 

És most ismét csoda történt az archeológia történetében. Smith meg- 
találta a Gilgames-eposz hiányzó részeit! 

Háromszáznyolcvannégy cseréptábla töredéket hozott haza, közöttük 
Utnapistim történetének - amely már olvasásának kezdetén olyan lázas izga- 
lomba hozta - kiegészítő darabjait. Ez a történet pedig az özönvíz leírása volt! 
Nem a majd minden nép korai mitológiájában előforduló vízi katasztrófa egyi- 
kéé, nem, hanem azé az egy bizonyos özönvízé, amelyről sokkal később a Biblia 
beszél. Mert Utnapistim Noé volt! íme az idevonatkozó szöveg (az Embersze- 
rető Ea isten védencét, Utnaplstimet álmában figyelmeztette az istenek büntető 
szándékára; és Utnapistim hajót épített): 


, Mindent magammal vittem, mit életem munkája szerzett, 
bevittem bárkámba s vele családot s minden rokont, 
állatokat a rétről, barmot a legelőről és kézműveseit 
az iparnak, 

mind behajóztam őket. 

Majd a bárkába én is beléptem, lezártam az ajtót. . . 
Amint a másnap ragyogóan virradt, 

fekete felhő szállt fel a láthatár szélén . . . 

Hirtelen aztán éjbe borulnak a nappali fények, 
testvér a testvért nem látja már ennyi sötétben, 

a mennyek népe sem ismer egymásra többé. 

A szörnyű vízárt az istenek rettegve látták, 
felszöktek, elmenekültek, fel, Anu messzi egébe, 


s mint ebek, úgy kuporogtak csendben a falnak lapulva . . . 
Hat napon át, hat éjen keresztül 

tombolt a vihar, dagadt az ár, s a földön orkán uralkodott 
A hetedik nap hajnalán a zivatar elült. 

Megcsendesült az ár, mely harci seregként dühöngött. 

A hullámok megszelídültek, elcsendesült a szélvész, 

az áradat megállt. 

Szétnéztem a messzi vizén, elnémult a zúgás, 

agyaggá vált a sok ember! 

Sűrű iszap lepte el a házakat mind a tetőig! . . . 

A földet kerestem végig a tengeri láthatáron, 

s egy kis sziget tűnt a szemembe egy távoli ponton. 
Bárkámmal arra tartva, megálltam Nissir hegyénél, 

hol megfeneklett a jármű lehorgonyzott hajóként. . . 

A hetedik nap delén már 

galambot küldtem a szabadba, könnyű szárnyra bocsájtva, 
elszállt, de vissza is tért hozzám, az én galambom, 

mert nem talált helyet, ahol meg is pihenhet, 

azért szállt vissza hozzám. 

Utána fecskét küldtem, hogy messzire repüljön. 

elszállt, de vissza is tért hozzám az én fecském, 

mert nem talált helyet, ahol meg is pihenhet, 

azért szállt vissza hozzám. 

Egy hollót küldtem aztán, hogy messzire repüljön, 
elszállt és látta már, a víztükör hogy süllyed; 

táplálékot talál és vígan szállong körbe, 

károg és vissza nem tér." 


Kétséges lehet-e még, hogy a bibliai özönvíz-legenda ősformájára akadtak 
itt rá? Nem csupán az egész esemény hasonlósága elképesztő, de az egyes kis 
részletek hasonlósága is, melyek a Bibliában ismét felbukkantak. Találkozha- 
tunk itt galambbal meg hollóval, amelyeket Noé is felrepít. 

A Gilgames-eposz ékírásos szövege George Smith korának feladta a meg- 
döbbentő kérdést: vajon a Biblia igazsága többé nem a legrégibb igazság? 

Az ásatások segítségével a kutatás ismét mérföldes ugrást tett a múltba. 
Ez alkalommal azonban új távlatok nyíltak meg: lehetséges volna, hogy Utna- 
pistim története a bibliai mondának egy még régebbi mondán keresztül való 
igazolása ? És még röviddel ez előtt nem tartottak-e mindent egyszerűen mon- 
dának, amit a Biblia erről a csodálatosan gazdag országról, a ,, Kétfolyam orszá- 
gáéról hirdetett ? És nem derült-e ki, nem bizonyosodott-e már be, hogy mind- 
ezek a mondák igazságon alapulnak ? 

A nagy özönvízről szóló történet is több volna tehát legendánál ? 


És ha tovább gondolkodunk: az ősidőknek vajon micsoda távlatába vezet- 
het vissza a , két folyam országá"-nak történelme? 

Amire idáig mint áthatolhatatlan falra tekintettek, mely mögött már csak 
történelem előtti sötétség honol; pusztán függönynek bizonyult egy még 
régebbi világszínpad előtt! 

Néhány évvel George Smith felfedezése után De Sarzec - ismét egy 
francia, ismét egy konzulátusi ügynök - 1880-ban a babilóniai Tellónál egy kis 
szobrot ásott ki a homokból, amelynek művészi megmunkálása egészen más 
volt, mint a ,, Két folyam országá"-ban addig fellelt szobroké. Noha emlékezte- 
tett a korábban felfedezettekre, azoknál sokkal archaisztikusabb és monumentá- 
lisabb volt. A Teliónál kiásott szobrocska a gyermekcipőben járó emberi kultúra 
legkorábbi művészi alkotása volt - még az egyiptominál is sokkal régebbi, 
melyet pedig addig a legrégibbnek tartottak. 

Ennek az ősi kultúrrétegnek, ennek az ősi népnek a felkutatása a tudósok 
egyik szokatlanul merész feltételezésének gyümölcse. De Sarzec véletlen lelete 
fényesen igazolta ezt a feltételezést. 

Ez a történet már századunknak a húszas éveibe nyúlik. Sőt, csúcspontját 
talán éppen napjainkban éri el. miután-ami még a múlt században eszeveszett 
képtelenség számba ment volna - 1949-ben egy török paraszt jelentése alapján 
három expedíció kerekedett fel, hogy az Ararát hegyén, a legkomolyabban, 
Noé bárkájának maradékai után kutasson. 


Előzőleg azonban, még a századforduló táján, egy német tudós hozzákez- 
dett Bábel feltárásához. 


24. FEJEZET 


KOLDEWEY GOLYÓZÁPORBAN 


zernyolcszázhetvennyolcban a huszonegy éves Francis H. Bacon, bostoni 
HB építész, Clarke nevű barátjával görög- és törökországi utazásra indult. 
Clarke a dór építészet történelmén dolgozott, és Bacon akarta a hozzávaló 
rajzokat elkészíteni. A bostoni építészeti társulat csekély hozzájárulásán kívül 
mindegyiknek ötszáz dollár megtakarított pénze volt. 

, Angliába való átkelésünkkor - írja később Bacon - költségvetést csinál- 
tunk, és úgy találtuk, nincs elég pénzünk ahhoz, hogy ezt az utazást a szo- 
kásos módon tegyük meg. Elhatároztuk, hogy Angliában olyan csónakot 
veszünk, amelyben lakhatunk is, átvitorlázunk a Csatornán, fel a Rajnán, le a 
Dunán a Fekete-tengerig, azután Konstantinápolyba látogatunk el, majd a 
Dardanellákon keresztül a szigetek világába, hogy ott a régi görög városokat 
felkeressük. - Ezt a tervünket végre is hajtottuk." 

Három évvel később a vállalkozó szellemű két archeológus immár második 
útjára indult. Ezúttal nagyobb munkatársi segédlettel, Tróas déli partjára, az 
assosi ásatásokhoz. Tudósok voltak, de fiatalok és vidámak. 

, 1881. április 4-én - írja Bacon -, hosszas alkudozások után nyolc fontért 
csónakot vettünk. Szmirna kikötőjében azt a gőzös után kötöttük, és a baksis- 
éhes népet a parton hagyva Mytilénébe hajókáztunk." Északi ellenszél tartóz- 
tatta fel őket. ,, Ezalatt megtisztítottuk és újramázoltuk csónakunkat, vitáztunk 
afelett, hogy milyen nevet adjunk neki. Miután sxAriónc, xSapphócx vagy más 
klasszikus hangzású névben nem tudtunk megegyezni, $Metsitráx-nak, azaz 
sFriss sajtkc-nak neveztük el!" 

1882. április 1-én ezekhez a jókedvű fiatalemberekhez egy nagyon is hoz- 
zájuk illő harmadik csatlakozott, a német Robert Koldewey, aki húsz évvel 
később már századunk legszerencsésebb archeológusai közé számított. (Lásd a 
XVIII. táblát.) 

Huszonhét éves voltakkor. 1882. április 27-én Bacon így ír róla: , Koldewey 
csak nyer azzal, ha valaki közelebbről megismeri, és pontosan az az ember, aki 
Clarke-hez és hozzám illik." Ez az első jellemzés, amit egy kolléga adott Kol- 
deweyről. És mert olyan ember tollából származik, aki csöpp hajócskáján 
Európán keresztül a Földközi-tengerre csónakázott és apró vízi járművét 
, Friss sajt"-ra keresztelte, de amellett komoly tudós volt, - álljon hát itt ez 


a jellemzés. Azonban elbúcsúzunk Clarke-től és Bacontól is, mert ők a nagy 
régészek ranglistáján jóval Koldewey mögött sorakoznak, akit egykor oly 
barátian fogadtak be expedíciójukba. 


Robert Koldewey 1855-ben a németországi Blankenburgban született. 
Berlinben, Münchenben és Bécsben tanult építészetet, régészetet és művészet- 
történetet. Mielőtt harmincadik életévét betöltötte, Assosban és Lesbos szige- 
tén ásott. 1887-ben már a babilóniai Surgulban és El Hibbában, később Szíriá- 
ban, Dél-Olaszországban és Szicíliában, majd 1894-ben ismét Szíriában. 
Negyventől negyvenhárom éves koráig Görlitzben, egy építészeti iskolában 
tanított, majd 1898-ban, negyvenhárom éves korában megkezdte bábeli ásatá- 
sait. 

Koldewey tehetséges ember volt. Szaktársai köréből mint tudós is kivált. 
Az archeológiához - amelyet a szaktudósok értekezéseikben általában nagyon is 
szárazon tárgyalnak - gyengéd szeretet fűzte, de ez a szeretetteljes elkötelezett- 
ség nem akadályozta abban, hogy nyitott szemmel figyelje az embereket és 
országokat, a mindennapok ezer baját, de vidámságát és kedvességét is. És 
minden helyzetben megőrizte frissen sziporkázó kedélyét. 

Koldewey, az archeológus, verseket is írogatott. Vidáman csengő rímeiből 
jó kedély sugárzik, aforizmáiból pedig bölcs humor. Nem diák, hanem világ- 
hírű, ötvenhat éves professzor volt már, amikor nem átallotta ezt az újévi 
köszöntőt nyilvánosságra hozni: 


,, Kétes sorsot rejt az élet, 
Szeszélyes jócsillagom, 
Mielőtt ágyamba térek, 
Konyakomat megiszom." 


Számtalan olyan levelet írt, amely csapongó hányavetiségével a halálosan 
komoly szokvány-tudósban nemcsak bizalmatlanságot, hanem méltatlankodást 
is keltett. 

Egy olaszországi útjáról így ír: , Az ásatáson kívül most semmi nem törté- 
nik Selinusban," bezzeg egykor annál fékevesztettebb élet folyt itt. Elképzel- 
hető, miért: ameddig a szem ellát, gabonát, gyümölcsöt és bort termett a hullá- 
mos partvidék. Mindez a görögöké volt, akik ezt néhány száz évig szakértelem- 
mel és békésen élvezték. Ez 409-ig tartott, amikor a segestaiakkal való veszeke- 
dés miatt a karthagóiak benyomultak, és Hannibal Giskón"" faltörő kosaival a 
megrémült selinusiak falai ellen támadt, ami már azért is igen aljas művelet 
volt, mert röviddel előtte még a selinusiak nyújtottak segítséget a karthagóiak- 
nak. De Hannibal lerohanta az omladozó falakat, és kilencnapi borzalmas utcai 
harc után - amelyben részt vettek a város asszonyai is - tizenhatezer halott 


: Selinus - gyarmat. Szicíliának legnyugatibb görög városa. 
kk Nem tévesztendő össze a nagy Hanniballal, Hamilkar Barkas fiával! 


feküdt az utcákon. A karthagói barbárok raboltak, fosztogattak, szent és profán 
területeken gázoltak át, és öveiket levágott kezekkel meg más förtelmes dol- 
gokkal díszítették. Ezt Selinus soha többé nem heverte ki, ezért szaladgál annyi 
házinyúl utcáin, hogy itt-ott mi is vacsorázhatunk belőlük. Gioffri úr lelövöl- 
dözi őket, s mire esténként kutatástól fáradt testünket a tenger örökké mozgó, 
zajló hullámaiba mártjuk - már meg is süti a nyúlpecsenyét." 

Az operák és tenorok országából ezt írja: , Van itt az embereknek hang- 
juk, annyi bizonyos, és azt az embert, akinek a magas C némi nehézséget okoz, 
egyszerűen nyomoréknak tekintik" - és már a következő sorokban igen komo- 
lyan i. e. V. századbeli templomok számbavételébe csap át, egészen addig, amíg 
az olasz karabinierikre nem terelődik át a figyelme: ,,. . . ha az ember előtt sűrűn 
zsinórozott frakkjukban és háromszögkalapjukban ellovagolnak, lovasított 
admirálisoknak gondolhatnók őket. Így vonulnak a kongó ürességű utakon át 
és - fenntartják a rendet." 

Nagy örömére a régi Akragasban egy antik csatornarendszert fedezett fel. 
, A műszaki emberek itt már kezdettől fogva igen fontos szerepet játszottak. 
Agrigentum első zsarnoka, a rettenetes Phalaris, építész és építkezési vállalkozó 
volt. Amikor a várban templomot emelt, mindjárt falat is húzott és megcsinál- 
tatta a oPhalaris bikájátk is, s az emberáldozatok közben azt mondogatta: 
Phalaris vagyok, Akragas zsarnoka." Ez a Krisztus előtti 550. évben történt. 
Phalaris utódai manapság ritkán futnak be ilyen karriert." - Akkor még Kolde- 
wey mit sem sejthetett arról a félig-meddig szaktársról, aki 1933-tól kezdve 
egész Európát megrázkódtatta . . . 

Himera temploma a következő levélre ihlette: , De hát mi is lett a hatalmas 
Himerából? . . . Lenn, szorosan a vasút mellett állnak apompás templom nyo- 
morúságos maradványai, és néhány oszlopát egy modern tehénistállóba építet- 
ték be. Igen: tehénistállóba - és a tehenek az oszlopok vájataihoz dörzsölgetik 
testüket - egyáltalán nem viselkednek úgy, ahogy egy ókori templomhoz ille- 
nék és kellene. Az egyetlen, amit az ember az ilyen helyzetben tehet az, hogy 
sajnálja a templomot és irigyli a teheneket. Mert mit nem adna ezért számos 
német régiségkutató, ha egy antik templomban éjszakázhatna!" 

Akkoriban az olasz utak még nem voltak biztonságosak. Koldewey azon- 
ban csalódottnak érzi magát. Nincs sok reménye arra, hogy rablókkal találkoz- 
zék. Egyszer az úton mégis egy látszólag szörnyen veszélyes , rablóval" akadt 
össze, aki fenyegető terpeszállásba vetette magát, szeme villogott sötétbronz 
arcában, míg vad calabriai fejrevalója és minden egyéb, amit magán viselt, káp- 
rázatos színekben pompázott. , Gyorsan betértünk egy közeli söntésbe, de ő 
követett minket. Mikor a hosszan lengedező és kifejezésteli fülönfüggőt viselő 
kocsmárosnéval ártatlan beszélgetésbe kezdtünk arról, hogy vajon hányat is 


X A kegyetlen Phalaris az athéni Perillosszal vasbikát készíttetett, amelynek üres bel- 
sejébe zárták a büntetésre szánt áldozatot, akit azután a bika alá rakott tűzön lassan meg- 
sütöttek. Egy belső szerkezet bikabömbölést utánzott, amely elvegyült a szerencsétlenek 
jajgatásával. 


ütött az óra, a rabló közbeszólt, szó szerint így: 2,Sischt no" a Viertelstund bis 
fienflx - (omég egy fertályóra hibádzik öthözc). Velencei volt, sok ideig dolgo- 
zott Ausztriában és Bajorországban, és nem is volt rabló!" 

És ugyanez az ember, ez a Robert Koldewey 1897. október 2-án , titok- 
tartás pecsétje alatt" közli egyik barátjával, hogy babilóniai utazásra készül. Az 
ügy azonban halasztást szenvedett. 1898. augusztus 2-án ugyanennek a barát- 
jának ír a berlini múzeumok főigazgatójánál, Richard Schönénél tartott meg- 
beszéléséről: , Babilonban fogok ásatni!!" - és két felkiáltójelet tesz utána. 
,, Most az expedíció számára készülő utasítások összeállításán dolgozom. A vál- 
lalkozást egyelőre egy évre tervezik. Én Babilonért ötszázezer márkát kértem 
- ötévi munka -, s az első évre szágnegyvenezer márkát." Szeptember huszon- 
egyedikén ezt írja: , Én vagyok az ásatások vezetője, és havi hatszáz márkát 
kapok ... A bőrömből szeretnék kiugrani örömömben . . . mert ha valaki 
tizenhat évvel ezelőtt azt mondta volna, hogy én ásom ki Babilont, őrültnek 
néztem volna." 


, AZ angolok Babilonban és Asszíriában többnyire aknában és alagutakban 
ástak, közülük némelyik még járható - bár nehezen és kényelmetlenül; - én 
először mindig beléjük lövöldözök, hogy az állatokat elkergessem. A baglyok, 
hiénák rémültükben nem tudják, hogy felfaljákce az embert vagy sem." 

Koldewey leveleiben hemzsegnek az ilyen és hasonló megjegyzések. Szél- 
jegyzetei éppúgy, mint a fenti idézetek, beszámolnak arról az ezernyi apró ne- 
hézségről, amely az archeológiai kutatásnak állandóan útjában áll. Tudományos 
értekezésekben, abban a könyvben, amely mint hosszú évek munkájának gyü- 
mölcse kerül a szakemberek elé, semmit sem olvashatunk ezekről. E tudós 
könyvek nem írnak a klímáról, a betegségekről, a különböző nehézségekről, 
sem a szűk látókörű helyi hatóságokkal, a rendőrséggel való vesződésről. 

De Koldewey leveleiből sok mindenről értesültünk. Amikor Asszurban 
egy közbeeső ásatást vezet, ezeket írja: , Szeptember 25-én fizetési nap volt. 
Szerencsésen elértük a munkásoknál a kilencvenes létszámot. Ebből huszon- 
nyolc a fizetésnél beszüntette a munkát, mert érdes és bütykös lett a kezük a 
nehéz munkától, keveselték a fizetést, béremelést kértek. Hagytam őket menni, 
mondván, hogy ez így most kedvemre történt, mert látom, úgysem bízhatom 
bennük. Ez váratlanul érte őket. Néhányan közülük másnap visszajöttek és dol- 
gozni akartak, erre én megmondtam nekik, hogy ez így nem megy. Aki menni 
akar, azt ebben meg nem akadályozom, de aki egyszer elment, az munkát többé 
nem kap. Ekkor Homadi nevű sejkjük vezetésével könyörgésre fogták a dol- 
got. Homadi azt állította, hogy emberei híján vannak az értelemnek, amit én 
helyben hagytam. Végül megígértem neki, hogy embereit hétfőn ismét felfoga- 
dom, így ma visszajöttek, miután mindegyikük, saját felfújt birkabőrén átúszta 
a Tigrist. A folyó túlsó oldalán laknak, és úszótömlőjüket ugyanolyan szabá- 
lyosan hordozzák magukkal, mint a hamburgiak az esernyőjüket." 

Gyakran számol be az utak bizonytalanságáról, a Sammar-törzsbeli rablók- 


ról, a kurd jezidákról. Nádból font gyékényt, cukrot, lámpát nem lehetett sze- 
rezni, mert a karavánvezetők, éppen az útonállások miatt, szédületes árakat kér- 
tek. Munkatársait fegyveres őrséggel kellett kísértetnie. Humorát mégsem vesz- 
tette el. , Tegnapelőtt Beni Hedseim emberei jöttek a mi környékünkre, hogy 
elrablott birkákat - kissé harcias módon - követeljenek vissza. Erre tegnap a 
mi embereink elégtételt szereztek maguknak a támadásért. Kétszáz puskás, élü- 
kön sejkjeikkel, Muhameddel, Abuddal, Misellel és húsz lovassal Cherchére 
vonult fel. Ott azután sor került a közkedveltségnek örvendő, lövöldözésekkel 
tarkított verekedésre, ami Beni Hedseiméknál egy ember halálát és egy puska 
elvesztését eredményezte. A mi oldalunkon egyik munkás altesti lövést kapott 
és néhány buzogánycsapást a koponyájára, egyik őrünknek pedig, akinek persze 
szintén jelen kellett lennie, átlőtték a felső combját. Az őr viszont hősiesen le- 
terítette ellenfelét, és elzsákmányolta puskáját. így hát a veszteség körülbelül 
egyenlő: itt két sebesült, ott egy halott és egy puska. Estére Deibel apró ter- 
metű, barátságos fickó, nem egész tiszta inggel - rózsás hangulatban ült az őr- 
házában. Övéi körülvették és dicsőítették. 


Ismét egy közbeeső ásatásról - ezúttal Farából - visszajövet, egy fülledt 
éjszakán hazafelé lovagolt Babilonba. 

,, Körülbelül két órával Muradieh után, az úttól jobb oldalra eső faluból 
tüzet kaptunk. A derék út menti lakosság nyilván rablóknak tartott bennünket, 
és ilyen esetben nincs hosszas tárgyalásnak helye. Hogy tévedésükről meggyőz- 
zük őket, lassan belovagoltunk a tűzbe, míg a sörétek nyergünk bőrén pat- 
togtak. 

A minket védő két katona egyre kiabált: , asker, asker" - katonák! -, hogy 
ártalmatlan voltunkat igazolják. De ez az igazolás beleveszett a fegyvertűz ropo- 
gásába, a férfiak üvöltésébe és az asszonyok trillázó sivalkodásába. Utóbbiak 
ezzel a módszerrel ösztökélik még nagyobb harci kedvre férjeiket. 

Sötétben, hosszú csatárláncban, előttünk vagy száz méterre álltak az embe- 
rek. A puskalövéseknek vakító és körös-körül felvillanó tüze a különben nem 
sötét éjszakát a valóságnál áthatolhatatlanabbá tette. Szakácsinasunk, Abdallah, 
aki éppen nyaralni utazott Hilleh felé, a málhás ló mögött keresett fedezéket. 
Kétségbeesetten, védekezőn tartotta maga elé a kabátja csücskét , cher Allah"- 
kiáltással a többiek nagy mulatságára, akik az út hátralevő részén nem győzték 
csúfolni. 

Végre észre tértek és beszüntették a lövöldözést. Vagy kétszáz félmezíte- 
len barna fickó táncolt körül minket. Ócska mordályaikkal vadul ugrándoztak, 
és ellenvetés nélkül tűrték a rájuk zúdított szidalmakat: ,, Ti baglyok! Mik vagy- 
tok ti? Sakálok? Hát nem látjátok, hogy itt katonák jönnek, és a farai bég 
meg a posztadzsi? Micsoda szemtelenség, összevissza lövöldözni, mintha az 
egész sivatag egyedül a tiétek lenne!" - , Milyen könnyen a fűbe haraphat így 
az ember" - írja Koldewey és még hozzáteszi: , Ezek a lövöldözések szép kis 
zűrzavart okoznak ezen a vidéken " 


25. FEJEZET 


ETEMENANKI - BÁBEL TORNYA 


Amikor Ninive mezővárosból fővárosi rangra emelkedett, s ezzel együtt a 
történelem színpadára lépett, Babilon akkor már tizenhárom évszázados 
fővárosi múltra tekinthetett vissza, és ezerkétszáz esztendeje volt annak, hogy 
Hammurapi, a törvényhozó uralma alatt elérte tündöklésének és hatalmának 
csúcspontját. 

Ninive pusztulása után (ami nem olyan volt, mint Babiloné, melyet lerom- 
boltak s aztán újból felépítettek, hanem olyan, hogy Lukianos?" azt mondatja 
róla Hermésszel Charónnak: , Ninivét, én jó révészem, úgy megsemmisítették, 
hogy nem maradt nyoma sem, és senki meg nem mondaná, hol állott valaha") 
Bábelben Nabupolasszár generális új babiloni birodalmat alapított, amelyet fia, 
II. Nabukodonozor erőssé és dicsőségessé tett. Ez az új Babilon hetvenhárom 
esztendővel élte túl Ninivét, s azután esett áldozatul a perzsa Kyros hódítá- 
sának. 

Koldewey 1899. március 26-án kezdte meg a bábeli vár, a ,,Kasr" keleti 
oldalán Bábel tornyának kiásását, ö már akkor - nem úgy, mint Botta meg 
Layard - nagyjából tisztában volt azzal a történelmi múlttal, amit a törmelék- 
tömeg itt eltakart. A Chorsabadnál, Nimrudnál, Kujundzsiknál lefolyt ásatások, 
de legfőképpen Asszurbanipal óriás könyvtára jóvoltából szerezte ismereteit. 
Utóbbi, amely nagyrészt babiloni másolatokat, ezenkívül sokkal régebbi, ere- 
deti babiloni feliratokat tartalmazott a két nagy folyam torkolatának vidékéről, 
annak történelméről, népeiről és uralkodóiról bőven szolgáltatott adatokat. 
De az ásó nyomán vajon melyik Babilon kel majd életre? Amurru tizenegy 
királyból álló dinasztiájának: Hammurapinak ősrégi Babilonja ? Vagy a későbbi, 
Szanhérib szörnyű rombolása után újra felépült Babilon? 

Koldewey nyilván már 1898 januárjában sejtette a későbbi fejleményeket, 
amikor még el sem döntötték, hogy őt bízzák meg az ásatásokkal, a különféle 
romterületeket éppen csak átvizsgálta, és a berlini Királyi Múzeumoknak jelen- 
téseit elküldte. ,, Ott főleg Nabukodonozor művei találhatók" - írja Babilonról 
ebben az időben Bagdadból. 

A látszat az volt, hogy Koldewey túlzott várakozással néz a dolgok elébe. 


" Római kori (II. század) görög író. Az idézet a , Charón" c. dialógusból való. (23. fej.) 


De örömujjongása, amikor végre megkapta a megbízatást, ellene szólt ennek. 
És rövidesen minden kétségnek el kellett oszlania - az eredmények láttán. 

1899. április elsején így ír: , Tizennégy napja, hogy ások, és az egész vál- 
lalkozás tökéletesen sikerült!" 

Elsőnek mindjárt rábukkant a hatalmas babiloni falra. A falak mentén 
domborművek maradványait találta. Egyelőre csak töredékeket: oroszlánsö- 
rényt, oroszlánfogakat, farkat, karmokat, szemet; vékony lábú állatok - való- 
színűleg gazellák - lábait, vaddisznófogakat; emberi lábakat, szakállt, szemet. 
Csupán nyolcméternyi falvonulaton vagy ezer ilyen töredékre akadt. Mivel a 
domborművek hosszát háromszáz méternyire becsüli, levelében ezt írja: ,, Leg- 
alább 37 000 töredékre számítok!" 

Ilyenek voltak a kilátások tizennégy napi ásatás után! 

Babilonról a legszemléltetőbb leírásokat Hérodotosnak, a , történetírás 
atyjának" és Ktésiasnak, II. Artaxerxés görög háziorvosának köszönhetjük. Ők 
a városfalat valóságos csodának tekintették. Hérodotos közléseit ennek a falnak 
méreteiről kétezer éven keresztül mint afféle világutazói túlzást bírálták el. 
A szájhagyomány szerint a fal olyan széles volt, hogy két egymással szemben 
találkozó négyesfogat is elfért rajta. 

Koldewey tüstént rábukkant erre a falra. Munkáját nagyon megnehezítet- 
ték a körülmények, amelyek itt mostohábbak voltak, mint a világ bármely ása- 
tási területén. Míg másutt a két-, három- vagy hatméternyi magasságot nem 
haladta túl a lelőhelyet borító törmeléktömeg, addig itt tizenkét, sőt gyakran 
huszonnégy méter vastagságú földmassza várt eltakarításra. Kétszáznál több 
munkással ásott Koldewey, télen és nyáron, másfél évtizeden keresztül. . . 

Akkor ünnepelte első diadalát, amikor bebizonyította, hogy Hérodotos fel- 
jegyzései nem túlzottak. (Csaknem valamennyi sikeres kutatóval megtörtént 
ugyanez: Schliemann Homéros és Pausanias igazát bizonyította be, Evans a 


31. ábra 


A Babilon déli várától északra fekvő erődfalak keresztmetszete. A középső, külön oromzattal védett 
falra egy har cos alakját rajzolták, ami fogalmat ad a méretekről. Al és A 3 — Nabupolas szár falai; 
G1 — Ingur-Bel árokfala; SL, — déli vályogfal; S — Sargon-fal 


Minótauros-legendák magvának valóságát, Layard pedig a Biblia egyes szaka- 
szainak szó szerinti értelmét.) 

Koldewey hét méter vastagságú vályogtégla falat ásott ki. Ettől tizenkét 
méternyi távolságra egy másik, 7,80 m vastag fal emelkedett égetett téglából egy 
ugyancsak égetett kövekből épült 3,30 m vastag árokfal kíséretében. Nyilván 
árok húzódott alatta, amelyet sárgán hömpölygő vízzel töltöttek meg, ha külső 
veszély fenyegetett. 

A falak közötti térség földdel lehetett megtöltve, valószínűleg egészen a 
külső fal magasságáig. Itt fértek el a négyesfogatok! A falra egymástól ötven 
méternyi távolságban őrtornyokat építettek. Számukat a belső falon három- 
százhatvanra becsülte Koldewey. A külsőn kétszázötvenet számolt meg Ktésias, 
ami ezek után teljesen hihető. 

Ezzel a fallal a világ legnagyobb városerődítményét ásta ki Koldewey. És 
ez a fal azt is elárulta, hogy Babilon volt az egész Kelet legnagyobb városa, még 
Ninivénél is nagyobb. Ha pedig a , város" fogalmát a szó középkori értelmében, 
mint , fallal körülbástyázott lakótelepülést" fogjuk fel, akkor Babilon mind- 
máig a legnagyobb város, amelyet valaha emberi kéz épített. 

Nabukodonozor ezt írja: ,,. . . hatalmas fallal vétettem körül Babilon keleti 
oldalát. Árkot ástam, amelynek oldalát szurokkal és téglákkal raktam ki. Partján 
hegymagasságú falat húztam, abba széles kapukat vágtam, cédrusfából készült, 
rézzel bevont kapuszárnyakkal. Hogy gonosz szándékú ellenség Babilon falain 
erőt ne vehessen, a tenger hullámáradatához hasonló vízárral vettem körül a 
várost. Morajlása olyan volt, akár a sós vizű tengeré. Földhányást emeltettem és 
téglákkal burkolt parti falakat, hogy a víz áttörését megakadályozzam. A bástyá- 
kat mesterien megszilárdítottam s ezzel Babilon városát erőddé építettem ki." 

Akkoriban egy ilyen erődítmény bevehetetlennek látszott. Hogyan történ- 
hetett mégis, hogy Bábelt elfoglalták ? A válasz magától adódik: az ellenség nem 
kívülről, hanem belülről győzött. Nyilván, amikor az ellenség a falak előtt állott 
a város belpolitikájában zűrzavar uralkodott és hiányzott az egyetértés. Voltak 
pártok, amelyek - ma okkal, holnap ok nélkül - felszabadítóként várták az 
ellenséget. Így esett el a földkerekség akkoriban bevehetetlennek hirdetett vára. 

Koldewey tehát Nabukodonozor Babilonjára talált. Nabukodonozoréra, 
akit a bibliai Dániel , királyok királyának" és , arany fejnek" nevezett, és aki a 
város monumentális újjáépítését megkezdte. Felépítette a várbeli E-mah- 
templomot, az E-sagilát, a Ninurta-templomot és Merkesben a régi Istar- 
templomot. Megújította az Arachtu-falat, megalkotta az első kőhidat az 
Eufráteszen és a Libilhigalla-csatornán, kiépítette a déli várat a palotákkal, és az 
Istar-kaput a zománcfestészet remekeivel, a kék alapon különféle sárgával meg- 
festett állatreliefekkel díszítette. 

Míg Nabukodonozor elődei napon szárított vályogtéglából építkeztek, 
melyet a szél és eső hamar kikezdett, addig ő - kivált az erődítményekhez - 
nagyrészt valódi égetett téglákat használt. Az építőanyag silányságán múlott, 
hogy a , Kétfolyam országá"-ban a régi építkezésekből csak óriási, alaktalan 


agyagdombok maradtak fenn. Sajnos, a szilárdabb anyag ellenére Nakukodono- 
zor építkezéseiből sem maradt több az utókorra; ez a népek évszázadokon 
keresztül űzött rablógazdálkodásának következménye. Az történt itt is, mint 
a középkori pápák idejében Róma pogány templomaival. A modern Hilleh 
városa és a környék számos falva Nabukodonozor tégláiból épült. (Pontosan 
tudjuk, hiszen a téglákon rajta van a király pecsétje.) Még az Eufrátesz vizét 
a Hindijje-csatornától elválasztó modern duzzasztógátat is azokból a téglákból 
készítették, melyeken hajdan a babiloniak lépkedtek. Ha egykor ez a duzzasztó- 
gát is a múlté lesz s a jövő archeológusai 
kiássák, joggal feltételezik, hogy Nabuko- 
donozor egyik védőbástyáját fedezték fel. 

A királyi palota tulajdonképpen nem 
egyetlen épület, hanem valóságos palota- 
komplexum, óriási kiterjedésű palotaváros 
volt. A sohasem nyugvó Nabukodonozor 
- , mint a királyi felség méltóságához elég- UDVAR 
telent" - állandóan továbbfejlesztette a pa- 
lotát, mely valóságos csodaszámba ment. 
Pazar díszítésével, gyönyörű zománcfesté- 
ses, tarkán csillogó tégladomborműveivel, 
egy idegen, barbár, hideg pompa csodája 
volt! (Nabukodonozor állítása szerint tizenöt 
nap alatt épült az egész! Ezt a dicsekvő állí- 
tást a hagyomány sok évszázadon keresztül 
hűségesen továbbadta.) 


jat eosz ahá 5 m 
Koldewey ezenkívül három különleges 2 - aj 
dolgot talált, amelyre az egész világ felfi- 32. ábra 
gyelt: egy kertet, egy tornyot és egy utat. Az. I. ház alaprajza Babilonban. 


Az elülső homlokzat érdekes, fogazott 
alapvonalai arra magyarázhatók, hogy az 
építkezéshez egykor egymás fölé nyúló fa- 
Egy napon Koldewey a déli vár észak- gerendákat használtak. Az építkezésnek 
ks F z BA ezt a módját később, a kőépületeknél is 
keleti sarkában szokatlan, mind az ideig fenntartották, bár ezeknél már minden 
egyedülálló boltíves építkezésre bukkant. értelmét elvesztette 
Először is itt pillantotta meg az egyetlen 
pincehelyiségeket egész Bábelben. Másodszor: ehhez hasonló boltívépítkezést 
idáig nem láttak még a , Kétfolyam országá"-ban. Harmadszor: volt egy 
kút, amely három, egészen szokatlan elrendezésű aknákból állott. Csak hosszas 
tűnődés után - de még akkor sem teljes bizonyossággal - állapította meg 
Koldewey, hogy az öntözőkút lehetett - természetesen már nem működő 
-  páternoszterszerű merítőszerkezettel. Negyedszer: a boltívek téglából és 
terméskőből készültek. Terméskövet pedig az eddigi tapasztalatok szerint 
Babilonban, a Kasr északi falát kivéve, sehol sem használtak. 


E szokatlan építkezés sajátságait egybevetve, arra a következtetésre kellett 


Mindhárom páratlan a földtekén. 


jutni, hogy az akkori időkhöz képest szokatlanul jól megépített létesítmény 
különleges célokat szolgálhatott. 

Egy szerencsés pillanat Koldeweyt rávezette a dolog nyitjára. Babilonról, a 
, bűnös városról" szóló és rendelkezésre álló irodalomban, beleértve Josephus 
Flaviust, Diodórost, Ktésiast, Strabónt és az addig megfejtett ékírásokat is, 
csak két olyan helyet neveztek meg - mégpedig kifejezetten mint érdekességet 
- ahol terméskövet használtak: a Kasr északi falát (Koldewey itt meg is találta) 
és - , Semiramis függőkertjét". 


33. ábra 
A babiloni boltív-építkezés keresztmetszete. Koldewey szerint alighanem , 
volt egykor az alapzata 


Rátalált volna Koldewey a mesés kertekre, amelyek szépségükkel annyira 
elbűvölték az ókor népeit, hogy a világ hét csodája közé sorolták és Semiramis 
legendás nevével fűzték egybe ? 

Az ilyen lelet s a vele kapcsolatos, szerencsés ihletből született feltételezés 
izgalmas perceket okoz. A felhányt földet lázas izgalommal állják körül a részt- 
vevők; élénk megbeszélések, tüzes szakmai viták hangzanak el, már ott a hely- 
színen. Mindenki tanúja akar lenni a nagy pillanatnak, amely esetleg évezredek 
rejtélyére vet világosságot. 

Koldewey átvizsgálta az ókori írásokat. Mondatról mondatra, szóról szóra. 
Úgyszólván minden betűt mérlegre tett. Sőt, még az összehasonlító nyelv- 
tudomány előtte ismeretlen területeire is elmerészkedett. Mindebből végül 
leszűrhette, hogy nem tévedett. Amit talált, nem lehetett más, mint azok a bol- 
tozatok, melyeken egykor a , függőkertek" nyugodtak, amelyek a kertet titok- 
zatos módon látták el vízzel és biztosították az örökös virágzást. 

A felfedezés elvette a kertektől a legendás fényt, és a csoda is összezsugo- 
rodott. Ha Koldewey feltételezései megfeleltek a valóságnak, akkor mik is vol- 
tak tulajdonképpen ezek a , függőkertek?" Bizonyára igen pompás, nagy ha- 
tású, bámulatot keltő kertek - egy arra a célra emelt épület tetőzetén! Minden- 
esetre az akkori műszaki tudásnak egyik kimagasló teljesítménye, de nem 
tűnik-e silánynak a babilóniaiak egyéb nagyszerű építkezéseihez képest, melye- 
ket a görögök nem soroltak a világ hét csodája közé ? 


Egyébként a legendás Semiramisról való értesüléseink kétségesek. Több- 
nyire a túlzott fantáziával bíró Ktésiastól származnak, aki szerint Dareios behisz- 
tuni óriási szoborcsoportja Semiramist száz testőrétől körülvéve ábrázolja! Dio- 
dóros szerint Semiramist gyermekkorában kitették, és galambok táplálták. Majd 
egy udvari főemberhez ment feleségül, akitől a király magához vette. Olyan 
ruházatot viselt, , hogy senki nem ismerhette fel, férfi-e vagy nő", végül is, 
miután fiának átadta az uralmat, galamb alakjában kirepült a palotából - egye- 


nesen a halhatatlanságba.) 


Bábel tornyal (Lásd a XVIII. táblát.) 

Ez az épület az, amelyről Mózes első könyvének 11. fejezete 3. és 4. versé- 
ben a következő áll. , És mondának egymásnak: Jertek, vessünk téglát és éges- 
sük ki jól, és lőn nékik a tégla kő gyanánt, a szurok pedig ragasztó gyanánt. És 
mondának: Jertek, építsünk magunknak várost és tornyot, melynek teteje az 
eget érje, és szerezzünk magunknak nevet, hogy el ne széledjünk az egész föld- 
nek színén." 

Koldewey nem ásott ki egyebet belőle, mint roppant alapzatát. De felira- 
tokból tudta, hogy egykor állt a torony. Az a torony, melyről a Biblia beszél (és 
amely kétségen kívül létezett), már nyilván Hammurapi ideje előtt elpusztult. 
Ám a régi emlékére, helyébe később másikat építettek. Nabupolasszár írta az 
utókor számára: , Abban az időben Marduk megparancsolta nekem, hogy Bábel 
tornyát, mely az én időm előtt meggyengült és beomlott, alapjaiban, a föld 
kebelében megerősítsem, míg csúcsa egek felé törekedjék." És fia, Nabukodo- 
nozor Így folytatta: , Megkezdtem felrakni Etemenanki csúcsát, hogy az egek- 
kel versenyre keljen." 

Roppant teraszokon emelkedett a torony, Hérodotos nyolc egymásra épí- 
tett, egyre kisebbedő toronyról számol be. (A valóságban csak hét volt.) A leg- 
kisebbiken, felhőkbe törő magasságban a szentély foglalt helyet. A torony a 
Sachn síkságból nőtt ki, ami szó szerint , serpenyőt" jelent. , A mi Sachnunk 
azonban - írja Koldewey - nem egyéb, mint mai alakja annak a régi, szent 
kerületnek, amelyen körfallal övezve az Etemenanki-zikkurat, égnek és földnek 
alapköve - a Bábel tornya - épült. A körfalhoz mindenféle, a vallási gyakorlattal 
összefüggő építkezés csatlakozott." (Zikkurat, zigura, ziggurah - a sumér- 
babiloni lépcsőpiramisokat vagy lépcsőzetes terasz-templomokat jelentő szó 
különböző formái.) (Lásd a XXL táblát.) 

Kilencven méter volt a torony alapzatának szélessége és ugyancsak kilenc- 
ven méter a torony magassága is. Harminchárom méter magas az első terasz 
tizennyolc a második, hat-hat méter magas a harmadik, negyedik, ötödik és hato- 
dik, de ismét tizenöt méter magas a Marduk, Babilonistenének szentélye. Arany- 
nyal bevonva, kék téglákkal díszítve, messzire csillogva köszöntötte az utasokat. 

, Mily sápadtak a fennmaradt jellemzések azokhoz az élénk és világos be- 
nyomásokhoz képest, melyeket közvetlenül a romoknál nyerhetünk, ha azok 
mégannyira feldúltak is!" - írja Koldewey. ,A torony gigászi mérete - ame- 


lyet a zsidók az emberi felfuvalkodottság jelképének tekintettek -, a papok 
büszke palotái, a tágas raktárházak a számtalan idegen szállás között, a fehér 
falak, a bronzajtók, körös-körül a fenyegető védőfalak hatalmas díszkapukkal 
és ezernyi torony erdejével - mindez a nagyság, hatalom és gazdagság olyan 
lenyűgöző hatását kelthette, amilyet kevés más dolog válthatott ki Babilon tágas 
birodalmában." 

Valamennyi jelentősebb babiloni városnak megvolt a maga zikkuratja, de 
egyikük sem versenyezhetett , Bábel tornyával". Nyolcvanötmillió téglát hasz- 
náltak fel építéséhez, és óriás méreteivel távoli vidékek fölött tekintett a messzi- 
ségbe. 

Bábel tornya is rabszolgák munkája volt, itt is ugyanúgy csattogott a haj- 
csárok ostora, mint a piramisoknál, Egyiptomban. Mégis volt itt valami, ami 


34. ábra 
Bábel tornya: az Etemenanki, a hozza tartozó templomépületekkel 
és az Eufrátesz-híddal. - Rekonstrukció 


egészen alapvetően más volt: a piramisokat egy-egy uralkodó építette, gyakran 
igen rövid tartalmú élete alatt, kizárólag sajátmagának, saját múmiájának, 
saját , Ka"-jának. A lépcsőzetes tornyokat pedig uralkodók egész nemzedékei 
építették. Amit a nagyapa elkezdett, folytatta az unoka. Ha Egyiptomban el 
pusztultak egyes piramisok, vagy fosztogatók dúlták fel és rabolták ki - soha 


senki nem építette fel többé, senki nem töltötte meg új kincsekkel. Babilon zik- 
kuratjait azonban - akár összeomlottak, akár elpusztultak - mindig újra épí- 
tették, újra díszítették. 

Mert a zikkuratot építő uralkodók nem maguknak építkeztek, hanem 
mindenki számára. A zikkurat szentség volt a nép szemében, ezrek zarándok- 
helye, mindazoké, akik Mardukot, mint legfőbb istenséget tisztelték. Micsoda 
látvány lehetett, amint az , alsó templomból" kiözönlöttek, ahol először áldoz- 
tak Marduknak, az isten szobra előtt, melynek súlya Hérodotos adatai szerint, 
trónust, zsámolyt, asztalt beleértve nyolcszáz talentum volt és - színaranyból 
készült. (A papság házában állott az , őstalentum", azaz egy 29,68 kiló súlyú 
kőkacsa.) Bevésett felirat szerint , az igazi talentum". Ezek után Marduk szobra 
a hozzávalókkal együtt kerek 23 700 kilót nyomott: színaranyban. 

És micsoda látványos színjáték lehetett, amikor széles menetben felfelé 
vonultak a babiloni torony oldalán végighúzódó hatalmas kőlépcsőkön, melyek 
a harminchárom méter magas első teraszra vezettek. Közben a papság elérte a 
második teraszt, hogy azután titkos lépcsőkön a torony legfelső részét, Marduk 
szentélyét megközelíthesse. 

Mélységes kék színben ragyogtak a szentély zománcozott téglái. Hérodotos 
i. e. 45 8-ban látta, tehát vagy százötven évvel az egész zikkurat elkészülése után, 
bizonyára még jó állapotban. Az alsó templommal ellentétben, ezt a magas 
templomot nem díszítették szobrok. Nem állt benne egyéb, mint egy kellő- 
képpen elkészített étkező heverő, előtte aranyozott asztallal. (Az előkelő kele- 
tiek, mint még a görögök és a rómaiak is, az asztalnál fekve étkeztek.) Ebbe a 
legszentebb helyiségbe a nép nem léphetett be, mert ott maga Marduk jelent 
meg, akinek látását közönséges halandó el nem viselhette. Csak egy asszony 
maradt ott, egy kiválasztott. Éjszakáról éjszakára, az isten élvezetére szánva. 

, Mondják még azt is - írja, ezúttal kissé kételkedve Hérodotos -, hogy 
az isten maga is látogatja templomát és megpihen az ott levő ágyon, de ez előt- 
tem hihetetlennek tűnik." 

Körös-körül, fallal körülkerítve, házak állottak, amelyekben zarándokok 
laktak, ha nagy ünnepkor messziről idesereglettek, hogy a vallásos felvonulásra 
előkészüljenek. Itt álltak Marduk papjainak házai is, akik mint olyan istennek 
papjai, aki királyokat koronázott, kétségtelenül nagy hatalmat élveztek. Így ez 
az udvar, amelynek közepén Etemenanki emelkedett, tulajdonképpen a babiloni 
Vatikán szerepét töltötte be. Csak zordabb és gigantikusabb pompával. 

Tukulti-Ninurta, Sargon és Asszurbanipal megostromolták Bábelt és fel- 
dúlták Marduk szentélyét; Etemenankit, Bábel tornyát is. 

Nabupolasszár és Nabukodonozor újra felépítette. Kyros, a perzsa, aki 
Nabukodonozor halála után, i. e. 5 39-ben a várost elfoglalta, volt az első hódító, 
aki nem rombolt. Őt, a történelem szempontjából fiatalabbat, lenyűgözték a 
gigászi arányok. Annyira, hogy nem csupán a rombolást mellőzte, hanem 
önnönmaga síremlékéül a babiloni torony mintájára egy miniatűr zikkuratot, az 
Etemenanki kicsinyített mását készíttette el. 


A tornyot azonban még egyszer elpusztították. A perzsa Xerxés nem 
hagyott maga után egyebet, mint romokat. Ezt látta meg Nagy Sándor, amikor 
Indiából erre vonult, ő is megbűvölten állott a hatalmas romok előtt. Két hóna- 
pon át, tízezer emberrel, végül egész hadseregével takaríttatta a törmeléket; 


Strabón hatszázezer napszámról beszél. 


4 


Huszonkét évszázaddal később egy nyugatról jött tudós állott ugyanazon 
a helyen. Nem hírnévre, hanem tudásra szomjazott. Nem tízezer, hanem csak 


kétszázötven embere volt. Tizenegy eszten- 
dei serény munka folyamán nyolcszázezer 
napszámot fizetett ki. Munkája nyomán ki- 
bontakozott, hogy milyen is volt valaha ez 
a páratlan építkezés! 

A , függőkerteket" csodaként dicsőítet- 
ték a régiek, Bábel tornya még manapság is 
az emberi elbizakodottság fogalmával egyen- 
lő. Koldewey a nagyváros egy másik olyan 
részét is kiásta, amely - noha a feliratok be- 
széltek róla - soha nem került az általános 
köztudatba. 

Csupán egy út volt ez. Miután Kolde- 
wey felfedte, kiderült róla, hogy a világ leg- 
pompázatosabb útja, a rómaiak, sőt még az 
Újvilág útjait is beleértve, ha apompát nem 
hosszmérték szerint ítéljük meg. Nem köz- 
lekedési útnak építették (legalábbis nem el- 
sősorban), hanem díszfelvonulási útnak a 
nagy Mardukhoz,akit mindenki szolgált Bá- 
belben, maga Nabukodonozor is. 

Negyvenhárom esztendeig tartó ural- 
kodása alatt ez a király, úgy látszik, csak- 
nem megszakítás nélkül építkezett. Erről az 
útról részletesen számol be: , Aibursabut, 
Babilon útját, a nagy Marduk-körmenetek 
tiszteletére magas töltéssel építettem ki. 
Turminabanda-kövekkel és Sadu-kövekkel 
tettem Aibursabut, az IIllu-kaputól egészen 
az Istar-szakipat-tebisáig az ő istenségének 
körmenetéhez méltóvá. Összekötöttem az 


35. ábra 


Nabukodonozor téglapecsétje. Szövege is- 
métlődik a király építkezéseihez felhasz- 
nált sok millió tégla mindegyikén. A szö- 
veg így hangzik: , Nabukodonozor, Babi- 
lon királya, E-sagila és Egida istápolója, 
Nabupolasszár fia, Babilon királya" 


atyám által épített részekkel és fényesen elkészítettem az utat." 
Igen, vallásos felvonulási út Marduknak. De egyben a városvédelem meg- 
erősítésének egyik része. Mert ez az út lényegében roppant méretű mély úthoz 


hasonlított. Se jobbra, se balra nem engedett szabad kilátást. Mindkét oldalról 
hét méter magas, erős falak szegélyezték. És mert az út a külvárostól ilyen for- 
mában vezetett el egészen az Istar-kapuig (a felirat Istar-szakipat-tebisájáig), 
amely a tulajdonképpeni Babilon bejáratául szolgált, a kaput ostromló ellenség 
kénytelen lett volna ezen az úton előrenyomulni. Ez pedig a halál útja lett volna 
számára. 

Már az út szakadékszerűsége is minden támadóban nyilván szorongást 
ébresztett. S ezt a félelemérzést bizonyára még fokozhatta (tekintettel a kor- 
társak gonosz szellemekkel és mesebeli szörnyekkel 
benépesített fantáziájára) a százhúsz oroszlán serege! 
A 2-2 m hosszú oroszlánok fénylőén színes dombor- 
műként díszítették a falat, és úgy látszott, mintha 
egyenesen az ellenség elébe vonulnának. Pompásan 
és büszkén vonultak, világos és sötétkék alapon, fe- 
hér vagy sárga volt szőrzetük, sárga vagy Vörös a sö- 
rényük, szélesre nyitott szájukból fenyegetően villan- 
tak ki fehér fogaik. Harminchárom méter széles volt 
az út. 

Közepén aszfalttal bevont téglaalapzaton hatal- 
mas mészkőtömbök feküdtek, több mint egy méter- 
nyi széles kvadrátok. Szegélyül feleakkora vörös és 
fehér erezésű breccialapok szolgáltak, melyeknek he- 
gyes réseit szintén aszfalttal öntötték ki. Valamennyi 
kődarabba ugyanazt a feliratot vésték: , Nabukodo- 
nozor, Nabupolasszár fia, Babilon királya vagyok én. 
A Bábel-utat a nagy Marduk körmenetére Sadu- 


kőlapokkal rakattam ki. Marduk Urunk, adj örök 36. ábra 
életet!" Marduk nagyúr, 


- St si a legjobb isten. 
Ehhez a felirathoz méltó volt a kapubejárat.  L4bánái fekszik szent állata, 


Mindabból, ami Bábelből megmaradt, még mais ez Babilon sárkánya, a Szirrus 
kelti a legnagyobb hatást tizenkét méternyi magas 

falával. Tulajdonképpen két hatalmas kapu volt ez, erősen előreugró tornyok- 
kal. A belépő bárhova nézett is, mindenünnen a szent állatok villogtak felé. Öt- 
százra becsülte Koldewey a rémületet keltő állatok számát. Kék alapon, tün- 
döklő tarkaságban ragyogva, döbbenetre kényszerítették a jövevényt, és tiszte- 
letet keltettek a kapu mögött lakozó hatalom iránt. 

Nem Istar istennő állata, az oroszlán díszítette a kaput, hanem Ramman 
(Adadnak is nevezték), a vihar istenének szent állata: a bika, és Szirrus, a sár- 
kány, a kígyófejű griff. . . Ám ezek silány és elégtelen kifejezések annak a mese- 
beli lénynek a megjelölésére, amely az istenek és maga Marduk előtt is szentnek 
számított. Négy lábon járt, mégpedig négy magas lábon, hátsó talpa madárkar- 
mokkal vértezve, teste pikkelyes, nyaka hosszú, lapos, nagyszemű kígyófején 
szarv, hasított nyelve kinyújtva ... Ez volt Babilon sárkánya! 


na jegre 
KÉL főv; 


Ismét levetette legendaburkát a Biblia egyik részlete. Dániel, aki itt Babi- 
lonban, az oroszlánok barlangjában élte meg Jehova csodáját, bebizonyította a 
sárkány tehetetlenségét az ő istenével, a hatalmasabbikkal szemben, aki később 
az eljövendő évezredek istenévé vált. 

,, Elképzelhető - mondja Koldewey -, hogy E-sagila papjai ott valami 
hasonló állatot tarthattak. Valami hüllőfélét, talán az ezen a vidéken előforduló 
arvalt és azt a templom félhomályában mint élő Szirrust mutatták be. Minden- 
esetre nem meglepő, ha ez azután a Dániel által, szőrből és aszfaltból készített 
kalácskát nem tudta megemészteni." 


Milyen látvány lehetett Marduk útján az újévi nagy körmenet! Ennek 
szemléltetésére Koldewey egy hasonlattal kísérletezik: 

,, Láttam egyszer, amint Máriának fogadalmi ajándékokkal: gyűrűkkel, ék- 
kövekkel, arannyal megrakott, életnagyságúnál nagyobb ezüstszobrát hordoz- 
ható emelvényen negyven ember vitte. A siracusai dóm bejárata előbb jelent 
meg a nyüzsgő tömeg feje fölött, hogy azután ünnepélyes menetben, zsongó 
zene hangjai és az emberek buzgó imája közben a Latomiák kertjébe vigyék 
tovább. Ilyennek képzelem Marduk isten körmenetét, amikor az E-sagilából ki- 
jövet - talán keresztül a Periboloson - Babilon processziós útján diadalmenetét 
tartotta." 

Ez a hasonlat azonban bizonyára halvány képét sem adja a valóságnak. 
Erőszakosabban, pompázatosabban, fényűzőbben, barbáribban játszódhatott le 
ez a processzió; rítusait elég jól ismerjük, amikor az isteneket elvitték az E- 
sagila templom , sors-terméből" az Eufrátesz partjáig háromnapos imádásra, 
majd diadalmasan vitték őket haza! 

Időszámításunk fordulója körül, a parthusok uralma alatt kezdődött meg 
Bábel széthullása. A Szasszanidák korszakában (i. sz. 226-636) még álltak egyes 
lakóhelyek a hajdani paloták helyén. Az arab középkorban aztán már csak kuny- 
hók - egészen a XII. századig. 

Manapság, ha elnézzük Babilont, melyet Koldewey keltett újból életre, 
csak romokat, csillogó töredékeket látunk, maradékait az egykori dicsőségnek. 
Hogyan is mondja Jeremiás próféta? 

, Azért sakálok lakozzanak ott baglyokkal, és struccmadárnak fiai lakozza- 
nak benne, és soha többé ne lakják azt, és ne legyenek lakosai nemzedékről 
nemzedékre!" 


26. FEJEZET 


AZ EZERÉVES KIRÁLYOK 
ÉS AZ ÖZÖNVÍZ 


a manapság az úton keresztbe fut előttünk az a bizonyos fekete macska, 
H s ha emiatt a babona visszafordulásra indít, gondolunk-e ilyenkor a régi 
babiloniakra? Vagy ha óránk tizenkét mezőre osztott lapjára tekintünk (mi, 
akik csak tizedes mértékrendszerben számolunk!), vagy ha a németek egy 
, Schock" tojást vesznek (pontosan hatvan darabot), vagy ha az égbolton ép- 
pen a mi sorsunkkal egybekötött csillagokat keressük ? Gondolunk-e ilyenkor 
reájuk ? 

Kellene, hogy gondoljunk, mert gondolat- és érzésvilágunk egy része 
tőlük származik. Jobban mondva nem is tőlük, a babiloniaktól, hanem csak 
talán Babilóniából. . . 

Az emberiség történelmével közelebbi kapcsolatban olykor egy-egv pilla- 
natra megérint bennünket az örökkévalóság lehelete, amikor azt látjuk, hogy 
ötezer esztendő leforgása alatt, lényegében milyen kevés az, ami kárba veszett. 
Noha a jó meg a rossz gyakran összekeveredett, és ami helyes volt, meghamisí- 
tódott, hatóereje mégsem szűnt meg, akkor sem, ha ideig-óráig tudatunknak 
csak legmélyén élt is tovább. Olykor hirtelen és döbbenetesen hasít tudatunkba: 
mit is jelent embernek lenni, nemzedékek áradó sodrába ágyazva, elődök gon- 
dolatait és érzéseit elveszíthetetlen örökségképpen magunkban továbbhordani. 
Többnyire tudatán kívül vagyunk az örökség nagyságának, és így nem is tu- 
dunk helyesen sáfárkodni a hagyatékként átvett javakkal. 

A kutatókat meglepte, hogy úgyszólván minden újabb ásócsapás egyre 
újabb és újabb bizonyítékát adta a múlttal való szoros összetartozásunknak. 
Kiderült, hogy tudatunkban és tudatunk alatt sok olyan érzés és gondolat rej- 
tőzik, amit hajdan Babilonban is éreztek és gondoltak. De egyenesen megdöb- 
bentette őket, amikor a jelek egyre inkább arra mutattak, hogy maga Babilon 
bölcsessége is már olyan néptől öröklött bölcsesség volt, amely még az egyip- 
tomiaknál is sokkalta régibb. 

Ennek a népnek cseréptáblákon fennmaradt okmányait Samuel Noah 
Kramer amerikai tudós 1946-ban kezdte publikálni. Huszonhat évi rendkívül 
alapos és fáradságos megfejtési munka után 1956-ban adta ki feltűnést keltő 
könyvét, melynek a ,, History begins at Sumer" (, A történelem Sumerban kez- 
dődik") merész címet adta. Ebben kutatásainak eredményeit tudományos 


súlyuktól megszabadítva, szellemes humorral elbeszélgetve adja közre. Nem keve- 
sebb, mint huszonhét , elsődlegességről" számol be, vagyis olyan dolgokról, 
tapasztalatokról vagy eseményekről, melyeket az emberiség történelmében elő- 
ször ez a nép jegyzett fel. És attól sem riadt vissza, hogy azokat modern fogal- 
makkal jelölje. Ügy véljük, rendkívül fontos tudnivalótól fosztanók meg olva- 
sóinkat, ha nem sorolnánk fel mind a huszonhetet. 

1. az első iskolák; 2. az , enyhe megvesztegetés" első esete; 3. a fiatalkorú 
bűnözés első esete; 4. az első , idegháború"; 5. az első politikai , kétkamarás 
országgyűlés"; 6. az első történetíró; 7. az első adótörlés; 8. törvénykönyvek: 
az első , Mózes" ; 9. az első jogi , precedens"; 10. az első orvosi receptkönyv; 
11. az első parasztnaptár; 12. az első kertgazdálkodási kísérlet; 13. az emberiség 
első kozmogóniája és kozmológiája (a világmindenség keletkezésének és fejlő- 
désének tana); 14. az első erkölcsi törvények; 15. az első , Jób"; 16. az első 
közmondások; 17. az első állatmesék; 18. az első filozofikus , szőrszálhasoga- 
tások"; 19. az első , Paradicsom"; 20. az első , Noé" ; 21. az első , feltámadás"; 
22. az első , Szent György"; 23. Gilgames suméri mondahós volt; 24. az első 
, epikus költészet"; 25. az első szerelmi dal; 26. az első könyvtári katalógus; 
27. a , béke első aranykora". 

Ennek a listának olvasásakor nyilván bárki arra gyanakodna, hogy itt egy 
saját kutatási eredményein fellelkesült szerző kissé erőszakos módon olyan tár- 
sadalmi jelenségekre alkalmazta modern terminológiánkat, melyek egész más 
égtájakon több ezer évvel ezelőtt játszódtak le (némelyikük valóban több mint 
négy évezreddel ezelőtt). De ha magunk is elolvassuk Kramer kitűnő szöveg- 
fordításait, eláll a lélegzetünk. Elég, ha szemügyre vesszük egy apa panaszait 
rosszul sikerült fia és általában a fiatalság elzüllése felett, melyeket 3700 évvel 
ezelőtt (ősformájukban azonban még sok évszázaddal előbb) 17 cseréptáblára 
jegyeztek fel, máris úgy látszik, mintha saját szomszédságunkban az imént les- 
tük volna meg egy apa és fia párbeszédét. A szöveg az apa felelősségre vonó 
kérdésével kezdődik: , Hová mentél?" Válasz: , Nem mentem sehova!" 

Ennek a népnek létezését a lehető legkülönösebb módon fedezték fel. És 
ez a felfedezés az emberi szellemnek egyik legfényesebb teljesítménye. Az ékírás 
megfejtőinek elképzelései alapján történt. Jobban mondva: e nép létezését , ki- 
számították". 


Egyik nagy diadalát ünnepelte az asztronómia, amikor hosszas és bonyo- 
lult mérések alapján először állította nagy merészen, hogy egy bizonyos időben, 
egy bizonyos pályán egy még névtelen és emberszem nem látta csillagnak kell 
feltűnnie. A diadalmas perc elérkezett: a csillag az előre megjelölt helyen és 
időben megjelent. 

Hasonló esemény volt az is, amikor Mengyelejev orosz tudós, az addig 
felfedezett elemekben titkos rendszert ismert fel, amelyet azután táblázatokba 
foglalt. Az elemek így nyert sorozatának hézagaiból következtetve megállapí- 


totta bizonyos, addig még ismeretlen elemek létezését. Sőt, bizonyos sajátos- 
ságaikat is előre meghatározta. 

Az antropológia területén sem történtek a dolgok másképpen: Haeckel 
tisztán elméleti alapon alkotta meg az általa Pithecanthropusnak nevezett, em- 
ber és majom közötti lényt, s ezután Eugéne Dubois 1892-ben, Jáva szigetén 
olyan csontmaradványra akadt, amely Haeckel elméletét igazolta. 

Miután az ékírás megfejtésének nehézségeit Rawlinson követői végleg 
megoldották, a szakmabeliek figyelme most már az ékjelek származása, nyelvé- 
szeti összefüggései és az ékírással kapcsolatos egyéb kérdések felé fordult. Ezek- 
nek az érdekes vizsgálatoknak kapcsán olyan elmélethez jutottak, amely egé- 
szen meglepő végeredményre vezetett. 

Az asszír-babiloni ékírás többértelműsége csak így, egymagában nem 
magyarázható meg. Az írás egész módszerének bonyolultsága, a betűírásnak 
és képírásnak ez a zűrzavaros keveréke nem születhetett csak úgy egy csapásra, 
mindjárt akkor, amikor Babilon a történelem porondjára lépett. Ilyen bonyo- 
lult rendszerek hosszas fejlődés nyomait viselik magukon. Tehát: a babiloniak 
már másodkézből kaphatták. A szakszerű kutatás - főleg a nyelvészet területén 
- több száz részeredménye egymást kiegészítette, és végül arra a megállapításra 
juttatta a kutatókat, hogy az ékírást nem a semita babiloniak és asszírok, hanem 
egy másik nép találta fel. Ez a nép valószínűleg nem semita volt, hanem a Kelet 
hegyei közül jött, és létezését egyelőre a legcsekélyebb lelettel sem lehetett bizo- 
nyítani. 

Igen merész feltételezés volt, de tudós szószólói annyira bíztak benne, hogy 
évek múltával az elképzelt népnek - amelynek létezését egyetlen felirat sem 
említette - még nevet is adtak. Akkadoknak nevezték egyesek, míg a német- 
francia Oppert sumérokról beszélt. Az utóbbi elnevezésnél maradtak, amit a 
,, Kétfolyam országa" legdélibb vidékének legkoraibb uralkodóitól vettek 
, Sumér és Akkad királyaitól". 

Ez a fontolgatásoknak, elméleteknek és állításoknak igen leegyszerűsített 
vázlata. És ugyanúgy, ahogy az előre kiszámított bolygó megjelent, az eleve 
megjelölt elemeket és a Pithecanthropust megtalálták, ugyanúgy nyomára jöt- 
tek egy napon annak a népnek is, amely Babilonnak és Asszíriának az írást aján- 
dékozta. De nem csupán írást! Hamarosan felfedezték, hogy Bábel és Ninive 
majdnem minden kulturális teljesítménye a titokzatos sumér nép előmunkála- 
taira vezethető vissza. 

Már említettük Ernest de Satzecet a francia konzulátusi ügynököt, aki 
nemcsak hogy nem volt hivatásos régész, de míg Mezopotámia földjére nem 
lépett, az ásatás tudományának feladatait még hírből sem ismerte. Ám a , Két- 
folyam országá"-nak romjai és dombjai az ő kíváncsiságát is felébresztették, akár 
Émile Bottáét negyven évvel ezelőtt. Kezdeti, nagyon is dilettáns vizsgálódásait 
rendkívüli szerencse kísérte, mert Tello dombjának lábánál egy addig soha nem 
látott alakú szobrot sikerült kiásnia. Ezen felbátorodva tovább ásott. Felirato- 
kat talált és - az , előre megjósolt" népnek, a suméroknak első látható nyomait! 


Gudea papkirály vagy tartományi fejedelem kemény dioritból faragott és 
csodásan csiszolt szobra lett ásatásainak legpompásabb eredménye. A többi ér- 
tékes darabbal együtt hajóra rakták és a párizsi Louvre-ba szállították. Micsoda 
izgalom támadt a tudósok körében! Még a leghiggadtabb és a történelmi szám- 
bűvöletbe soha nem eső asszirológusoknak is - a leletkörülmények és feliratok 
alapján - el kellett ismerniük, hogy az újonnan felfedezett kőtöredékek egyes 
darabjai i. e. 4000-3000-ből származnak, tehát még az egyiptominál is ősibb 
kultúrának emlékei. (Lásd a XX. táblát.) 

Négy évig ásott de Sarzec, 1877-től 1881-ig. 1888-tól 1900-ig az amerikai 
Hilprecht, Peters, Hayne és Fisher folytatott ásatásokat Farában és Nippurban. 
1912-től 1913-ig a Német Keleti Társulat Erekhbenásott, és 1928 novemberében 
Erich F. Schmidt vezetésével az American School of Orientál Research expedí- 
ciója ismét Farában. 


3 Biru-nyi távolság, 
ahol a nap nem látható 


6 Biru-nyi 
távolság. 


KESERŰ FOLYÓ 


57- ábra 

Babiloni térkép: 1 — Assziria; 2 — város. A ,,biru" — úimérték, amely egyik ,,kerület"-től 
a másikig megadja a távolsági mértéket. A ,,keserű folyó" - a talajvíz, tenger és ,,égi óceán" 
(eső) - körös-körül folyja a szárazföldet 


XVIII. tábla 


Fent: Robert Koldeweyről készült babiloni felvétel. Lent: Bábel régi tornyának rekonst- 
rukciója. Koldewey, miután megtalálta alapzatának maradványait, kiásta , Bábel tornyát" 
amelyet II. Nabukodonozor a régebbi, elpusztított torony romiainak helyére épített 


XIX. tábla. 


Kőokirat. Alaposan megindokolt vélemény szerint Marduk-apaliddin babilóniai ki- 
rályt ábrázolja (balról), amint egyik főemberét földbirtokkal jutalmazza. A felső 
képszegélyen négy istenjelkép látható 


Hatalmas építkezések kerültek napvilágra. Lépcsőpiramisok, zikkuratok, 
amelyek ezekben a városokban ugyanolyan természetesen tartoztak össze, mint 
másutt a mecset a minarettel, a templom a toronnyal. Feliratokat találtak, ame- 
lyek bepillantást engedtek Mezopotámia ősi világába. Babilon megértéséhez 
éppoly fontos volt ennek az előző világnak feltárása, mint az antik görögség 
megértéséhez a kréta-mykénéi kultúra felfedezése. 

Ez a sumér kultúra azonban távolabbra vezetett vissza, sokkalta távo- 
labbra. Majdnem úgy tűnt, mintha kezdetei magával a teremtéssel, az emberiség 
eredetével fűződtek volna össze, de legalábbis - ahogy a Biblia írja - azokkal 
az emberekkel, akik az özönvíz után megmaradtak, melyet Isten küldött az 
emberiségre, s amelyet csak Noé élt túl. . . 

Nem mesél-e a félisten Gilgamesről szóló eposz ilyen vízözönről ? Az az 
eposz, amelynek hiányzó részeit a British Museum számára George Smith 
Kujundzsik dombjának millió cserepe között kereste és találta meg. 

Századunk húszas éveiben Leonard Woolley angol archeológus Urban - 
Kaldea bibliai Urjában, Ábrahám hazájában - kezdett el ásni, és nemcsak azt 
bizonyította be, hogy a Gilgames-eposz és a Biblia vízözöne azonos volt, hanem 
azt is, hogy ez a vízözön történelmi tény! 

Ha a telített szivacsot a lehető legkisebbre nyomjuk össze, az ilyen préselés 
egyben ki is szárítja Ugyanez történne, ha mi most az egész babilon-asszír tör- 
ténelmet itt néhány oldalra zsugorítanók. Az ilyen rövid áttekintés azonban 
minden szárazsága ellenére hasznos lehet annak számára, aki nem történetekre, 
hanem magára a történelemre kíváncsi. 

A , Kétfolyam országá"-nak történelme nem olyan egységes, mint Egyip- 
tomé. Némi hasonlóság ellenben kínálkozik a görög-római kultúra keletkezé- 
sével. Jött egykor messzi idegenből egy nép, megtelepedett Tirynsben és Myké- 
nében, és megteremtette saját kultúráját. Majd északról betörtek a barbár achá- 
jok és dórok - s néhány évszázad leforgása alatt e népek a tulajdonképpeni 
görögséggé olvadtak össze. Így jött be a sumérok idegen népe az Eufrátesz és 
Tigris delta-vidékére, kész kultúrát, írást, törvényeket hozva magával. Néhány 
száz esztendő alatt barbár népek kiirtották őket, de ebből a televény talajból, 
, Sumér és Akkad" birodalmából nőtt ki és virult fel Babilónia. 

Vajon a Biblia nem beszél-e a Bábel tornyának építésénél kitört nyelv- 
zavarról ? Tény és való, hogy Babilonnak két hivatalos nyelve volt: a sumér és a 
semita. (Később a sumér csupán a papok és jogászok nyelve lett.) A beözönlött 
amoriták, arameusok, elámiak, kassziták, majd Asszíriában a lulubeusok, mitan- 
niak és hettiták is saját nyelvjárásukat beszélték. 

Az első uralkodó, akinek nagy területet - Elámtól a Taurusig - sikerült 
jogara alatt egyesítenie, I.Sargon volt (i. e. 2637-2582). Születésének története 
ősregén alapszik, akár Kyrosé vagy Romulusé, Krishnáé, Mózesé vagy Per- 
seusé. Leánytól született, aki aszfalttal vízhatlanított edényben a folyó árjára 
bízta a gyermeket. Akki, a vízhordó, kertésznek nevelte, Istar istennő pedig 
királlyá emelte. Sokáig nem is hittek Sarrukin (,jog szerinti király", Sargon) 


létezésében. Történelmi szerepe - amely igen jelentős volt - ma már minden két- 
ségen felül beigazolódott. 

Dinasztiája kétszáz esztendeig állott fenn. Aztán kihalt. (A babilon-asszír 
történelmet is dinasztiákra osztjuk, mint az egyiptomit. Mezopotámia fejlődésé- 
ről ez a beosztás nem tájékoztat oly világosan, mint Egyiptom történelméről. 
Beözönlő hegyi népek, főleg a gutik pusztítottak az országban. Város királysá- 
gok viaskodtak az elsőségért, papkirályok, mint Ur-Bau és Gudea jutottak egy 
időre Urban és Lagasban hatalmas befolyáshoz. A politikai zűrzavarok ellenére 
azonban ezekben az időkben nagy fejlődésnek indult itt a művészet és tudo- 
mány, teljesen a sumér örökségre támaszkodva. Ezen örökség hatása oly nagy 
volt, hogy az egész utána következő emberi történelmet négyezer évre meg- 
termékenyítette. 

A babiloni Hammurapi. (i. e. 
1700 körül) politikai és katonai erő- 
szak érvényesítésével egyesítette a 
szétzilált országot. De most már 
olyan országot és kultúrát terem- 
tett, amely az akkori világban egye- 
dül tarthatott igényt vezető szerep- 
re. Hammurapi több volt, mint 
katona. Miután a hatalmat megsze- 


rezte, huszonöt esztendőt tudott 

Gudea pecséthengerének legöngyblítése. A lagasi Gudea szeti ;, , 
KIÉRT ÉSOT ; , , — várni, amíg legveszélyesebb ellen- 
a korai babiloni idők egyik leghatalmasabb tartományi . . K . 7 
fejedelme volt fele, a larszai Rim-Sin annyira ki- 


öregedett, hogy biztosra vehette le- 
győzését. Azonkívül Hammurapi a történelem egyik legnagyobb törvényhozója 
volt. , Hogy erős a gyöngének ne árthasson, hogy árva és özvegy helyesen vezé- 
reltessék, azért ő Babilonban, mégpedig az E-sagilatemplomban... kincset 
érő szavait kőtáblára írta és odaállította a saját szobra elé, amely őt mint az igaz- 
ság istenét ábrázolta." (Már előtte is voltak kisebb törvényfeljegyzések, írásba 
foglalt törvények Iszin királynőjétől és Sulgitól, Ur III. dinasztiabeli kirá- 
lyától. Amikor pedig 1947-ben Francis Steele amerikai régész négy Nippurban 
talált ékírástöredéket összeillesztett, Lipit-Istar király törvénykönyvét olvas- 
hatta, amely másfél évszázaddal előzte meg Hammurapi , kódex"-ét. (Hammu- 
rapi király nagy érdeme azonban a helyi jognak és előírásoknak összeegyezte- 
tése olyan általános törvénykönyvvé, amelynek kerek háromszáz cikkelye még 
akkor is elevenen tovább hatott, amikor a babiloni birodalom már réges-rég 
romokban hevert.) 


38. ábra 


Ez a hatalmas fellendülés hosszú időre kimerítette a sumér-babiloni kultúra 
termékenységét. A birodalom politikai ereje szétforgácsolódott, gazdasági ereje 
összeomlott. (Egykor viruló gazdasági életéről - amely I. Kadasman- Enlil 
és II. Burnaburias alatt az összes határterületeken keresztül egész Egyiptomig 


terjedt - tanúskodik az a fennmaradt levelezés, amelyet i. e. 1370-ben III. és 


IV. Amenóphisszel folytattak.) A kasszita idegen uralom megtörése után ara- 
meus beduinok és északról beáradó asszírok gondoskodtak arról, hogy új , biro- 
dalom" egyelőre ki ne alakulhasson. 

Itt ismét a görög-római kultúra fejlődésével adódik párhuzam. Athénnek 
végig kellett néznie, mint morzsolódik szét hatalma, vallása, művészete, tudo- 
mánya, mint olvad be egész kultúrája a feltörő, az újgazdag Róma mechanizál- 
tabb civilizációjába. Éppígy kellett végignéznie Babilonnak, amikor kultúrája 
az újgazdag Asszíriában feltámadását ünnepelte: Ninive alakjában létrejött az a 
város, mely Bábellel szemben nem volt más, mint Róma Athénnel szemben. 

I. Tukulti-Ninurta (i. e. 1250 körül) volt az első asszír, aki egy babiloni 
királyt foglyul ejtett. I. Tiglatpileszár (i. e. 1100 körül) alatt Asszíria , nagy- 
hatalommá" lett, de nem bizonyult szilárdnak, mert a gyenge utódok alatt a 
nomád arameusok nemcsak hogy betörtek az országba, hanem ott megg is tele- 
pedtek. Asszurnaszíirpal (i. e. 884-860) és IV. Szalmanasszár (i. e. 781-772) 
hozta újra rendbe a birodalmat, előnyomultak a Földközi-tengerig, meghódí- 
tották egész Szíriát és még a föníciai városoktól is sarcot szedtek. Asszurnaszir- 
palnak köszönhette Kalah főváros gyönyörű királyi palotáját, és Ninive az Istar- 
templomot. Négy évig uralkodott , Semiramis" (Sa-ammu-ramat). Fia, III. 
Adad-nirari (i. e. 805-782) , egy misét megérő" ügyes politikai sakkhúzással 
Bábel istenségeit próbálta Asszíriában meghonosítani. De csak III. Tiglatpile- 
szár a (Bibliában Phul néven ismeretes), a ritka erőszakos trónbitorló, tette 
Asszíriát újból világhatalommá. Uralma alatt (i. e. 745-727) birodalmának hatá- 
rai a Földközi-tengertől a Perzsa-öbölig terjedtek. Benyomult Arméniába és 
Perzsiába, mindenkinek ellenálló vad népeket igázott le, meghódította Damasz- 
kuszt és Észak-Izraelből nagy területeket vont asszír közigazgatás alá. 

Ezek között az uralkodók között még számos olyan van, akiknek nevét és 
adatait ismerjük, de cselekedeteiket és jelentőségüket nem tartjuk elég fontos- 
nak ahhoz, hogy ebbe a rövid összefoglalóba besoroljuk. 

Így a következő, akit megemlítünk, II. Sargon (i. e. 722-705), a hettiták 
legyőzője Karkemisnél. Uralma alatt volt talán Asszíria politikailag a legegysé- 
gesebb, ö volt az apja Szanhéribnek (i. e. 705-681), Babilon őrült szétrom- 
bolójának, nagyapja Asszarhaddonnak (i. e. 681 -669), aki viszont Babilont 
újból felépítette. Ö verte meg a kimmereket északon, majd i. e. 671-ben az egyip- 
tomi Memphisi hódította meg, és fosztotta ki Ninive javára. Végül dédapja volt 
Asszurbanipalnak (i. e. 668-626), akitől az egyiptomi meghódított területeket 
I. Psammétichos fáraó ismét elvette. Lázadó fivérét viszont, Saosdukint, Babi- 
lon uralkodóját Asszurbanipal legyőzte, sőt intrikákkal öngyilkosságba ker- 
gette ; az ókor legnagyobb könyvtárát alapította Ninivében (egyedül Alexandria 
papiruszkincsei múlták felül) és számos háborúja ellenére is inkább béke-király 
volt mint harcos. 

Az ezután következő királyok közül Szinszáriskun (i. e. 625-606) már nem 
tudta a birodalom gyeplőjét kézben tartani. A médek mind erősebb nyomásával 
szemben képtelen volt helytállni, s ráadásul hadvezére, a kaldeus Nabupolasszár 


személyében árulót ajándékozott meg bizalmával. Mialatt a médek a meg- 
hódított Ninive utcáit rohamozták, összes asszonyával és kincseivel együtt el- 
égettette magát. (Diodóros szerint, aki Ktésiasra hivatkozik, négyszáz láb magas 
máglyán százötven arany nyugágy, ugyanannyi aranyasztal, tízmillió talentum 
arany-, százmillió talentum ezüst- és bíborholmik tömege égett el.) 

Ezzel befejeződött vajon az asszír-babilon történelem? Ismét trónbitorló 
uralkodott Babilonban, a hűtlen Nabupolasszár generális, és előkészítette az 
utat idősebbik fia, II. Nabukodonozor (i. e. 604-562), a ,, Kétfolyam országa"- 
nak , Cézárja" számára. 

II. Nabukodonozor Babilonjának pompája, hivalkodása, hatalmaskodása, 
nemcsak ennek a városnak szelleméből, hagyományaiból, ősrégi kultúrájából 
fakadt. Külsőségekben ragaszkodtak a régi kultuszokhoz, a régi szokásokhoz, a 
régi társadalmi formákhoz. Mindez azonban nem vezethet félre bennünket: , az 
újbabilóniai birodalom" (ahogyan ma nevezzük) hanyatló civilizáció volt ős 
kultúrtalajon. 

"Nabukodonozoralkotásai a civilizációt szolgálták. Műszaki érdemeit dicsőí- 
tik csatornaépítkezései, kertjei, duzzasztógátjai és a számtalan vallási és világi 
célra készült épület. 

Ám éppen a civilizáció magas fokán szokott jelentkezni a hanyatlás. Halála 
után hat évvel palotaforradalom pusztította el az uralkodóházat. Nabunaid (i. e. 
555 - 539), az utolsó király - avult hagyományokhoz ragaszkodó álszent - elégett 
a királyi vár bevételénél, amelyet árulók Kyros perzsa király kezére játszottak. 
Nabukodonozor uralma alatt adta ki utolsó leheletét a ,, Két folyam országá"- 
nak kultúrája. 


Winifred Fontana asszony, az akkori brit konzul felesége 1911-ben három 
fiatal archeológust fogadott vendégül. Festőnő volt, ennek megfelelően ezt írta 
naplójába: ,,. . . mindhárom fiatalember igen szép modell lenne egy festőnő 
számára ..." 

A három archeológus David Hogarth, T. E. Lawrence és Leonard Woolley 
volt. Közülük egyik alig néhány év után világhírre tett szert, - de nem mint 
régész. Ö volt Lawrence ezredes, aki az első világháborúban az arab felkelést 
vezette. A harmadik nem szerzett ilyen hírnevet a nagy nyilvánosság előtt, ám 
annál nagyobbra nőtt régész kollégái szemében. Természetes, hogy Winifred 
Fontana asszony, akit később faggattak egykori vendégei felől, a közben törté- 
nelmi sikereket elért Lawrence ezredes hírnevének hatása alatt így felelt a kér- 
dezőknek: ,,. . . Lawrence mindig újra meg újra magára vonta figyelmemet. . ." 

Egy szíriai viszont, aki akkor a konzul házában szintén mint vendég jelent 
meg, Fontana asszonnyal ellentétben így nyilatkozott: , Milyen ellentét van a 
fiatal Lawrence és Monsieur Woolley között! Ez utóbbi igazi nagyvilági ember 
és parfait gentilhomme." 

Ez a , parfait gentilhomme", csak sokkal később, 1927-ben és 1928-ban 
negyvenkét éves korában kezdte meg ásatásait az Eufrátesz menti Ur városánál, 


Ábrahám legendás szülőföldjén. Hamarosan szokatlanul gazdag sumér lelet- 
anyagra bukkant. Felfedezte az , űrbeli királysírokat", értékes kincseket talált. 
De a talált aranynál is fontosabb volt, hogy ismereteinket számtalan értékes 
részlettel gazdagította Babilon történelem előtti idejéről, így az emberi kultúrá- 
nak ez a korai fejezete egyszeriben színt és életet kapott. 

Rengeteg leletének (amelyeket itt fel nem sorolhatunk) két darabja különö- 
sen figyelemre méltó: egy sumér királynő parókadísze és az úgynevezett 
, űrbeli mozaikzászló". Legjelentősebb azonban az emberiség ősi történelme 
szempontjából az a felfedezése, amely a Bibliának egyik leghatásosabb elbeszé- 
lését történelmi igazsággá avatja. Hátborzongató viszont az ötezer év előtti 

39. ábra 
Babiloni világkép. E — föld; HI, H2, H3 — I., 2. és 3. égbolt; HO — égi óceán; O — földi óceán; 
T — a földi óceán mélysége; A — nyugat, napnyugati hegységek; M — kelet, napkeleti hegységek; 
TR — a halál birodalmának hétfala és palotája (P) 


temetési szertartások felfedezése. Gondolni sem mertünk volna arra, hogy ilyes- 
fajta dolgok léteztek. 

Woolley megásta a szokásos árkot a dombba, hiszen minden régészeti kuta- 
tás így kezdődik. Tizenkét méter mélységben hamuréteget talált, szétesett téglá- 
kat, agyagcserepeket és szemetet. Ebbe a dombba ástak királyaiknak sírt Ur 
lakói. Egyik uralkodónő sírjában gazdag ékszeréket, aranyedényeket találtak és 
két kis - hatvan centiméteres - csónakot, egyik rézből, másik ezüstből volt. Ott 
találták meg a királynő fej díszét is: vastagon párnázott parókán háromszoros 
füzér lapislazuliból és vöröskarneolból. A legalsó füzéren aranygyűrűk lógtak, 
a másodikon arany bükklevelek, a harmadikon aranyvirágok és fűzfalevelek. 
Felette aranyvirágokkal és lapislazulival díszített ötágú fésű. A halántékokat 
díszítő arany spiráldrótokon félhold alakú súlyos arany fülönfüggők lógtak. 
Catherine Woolley megkísérelte egy abból a korból származó koponya alapján 
annak a királynőnek fejét megmintázni, aki egykor a fejdíszt viselte. Terrakot- 
ták tájékoztatták őt az akkori hajviseletről, az arany spiráldrótok pedig a paróka 
méreteiről. Ez a modell, mely most a Philadelphia University Museumban áll, 
és amelynek igazsághűségében nem kételkedhetünk, bizonyítja a nemesfémek 
megmunkálásának s a művészi ízlés ötezer év előtti magas fejlettségét. Az Ur 
királysírjaiban felfedezett ékszerkincsek között sok olyan akad, amely miatt ma 
Párizsban Cartiernek sem kellene szégyenkeznie. 

Igen tanulságos felfedezés az úgynevezett , mozaikzászló" (Woolley sze- 
rint i. e. 3500-ból való). Ez a lobogó két 55 centiméter hosszú és 22,5 centi- 
méter széles táblából állt, két kiegészítő háromszöggel. Feltételezhető, hogy eze- 
ket a táblákat rúdra erősítve körmenetek és felvonulások élén hordozták. 

A táblákat lapislazuli alapon számtalan apró gyöngyház- és kagylófigura 
díszítette. Ha nem is olyan részletesen tájékoztatták a nézőt, mint ahogyan egy- 
kor Mariette-et az egyiptomi életről a gazdag Ti sírjában talált falfestmények, 
Woolley, mint valami képeskönyvből leolvashatta róluk egy ötezer éve letűnt 
életforma mozzanatait. Ha korát tekintjük, akkor ez a , mozaikzászló", mint 
afféle kulcs, rendkívüli értéket képvisel. 

A zászló ünnepi menetet ábrázol (amely a ruházatot és a szerszámokat 
mutatja), leölésre szánt állatokat (ebből az akkor tartott háziállatokat ismerjük 
meg), foglyok és harcosok menetét (ez fegyverekről és háborús felszerelésről 
tájékoztat) és végül harci kocsikat. A harci kocsik azt mutatják, hogy a sumérok 
vezették be a hadtörténelembe a negyedik évezred végén a kocsi-hadosztályo- 
kat. Ezek a harci kocsi seregek kovácsolták össze vagy verték szét a babilóniaiak, 
asszírok, perzsák és makedónok óriás birodalmait. 

Nem sokkal később azonban rettenetes felfedezésre jutott Woolley. Ur 
királysírjai nemcsak uralkodók és uralkodónők tetemeit rejtették. 

Ezekben a sírokban tömegmészárlások áldozatai voltak elhantolva. Egyik 
sírban testőrök feküdtek, koponyájuk mellett rézsisakjuk, kezük mellett fegyve- 
rük. Agyonverték őket! A sírkamrák egyikének végében kilenc udvarhölgy 
feküdt, még azzal a pompás fejdísszel, melyet nyilván a temetési ünnepségeken 


viseltek. A bejárattal szemben két nehéz kocsi, bennük a kocsisok csontjai. 
Elöl a vontató ökrök csontvázai mellett a szolgák csontjai. Őket is lemészárol- 
ták! 

Sub-ad királynő (lásd címlap előtti képet) sírjában két sorban feküdtek a 
leölt udvarhölgyek, utolsónak egy férfi, a hárfás. Karcsontjai a drága intarziás 
hangszert ölelték; azután érte a halálos csapás. Szorosan a ravatal mellett, ame- 
lyen a királynő feküdt, két csontváz kuporgott olyan helyzetben, mintha ütés 
sújtott volna le reájuk. 

Mit jelenthetett ez a felfedezés ? 

Csak egyet: itt halandó embereknek emberi életet áldoztak, az emberek 
között létező legnagyobb áldozatot hozták. Woolley tudatos emberáldozattal 
állt szemközt, ami nyilván fanatikus papok műve volt, akik itt valami isten- 
királyságot tartottak fent. Mind a tetemek helyzetéből, mind az összes leletkö- 
rülményekből meg lehetett ítélni, hogy ezek az udvari emberek, szolgák és 
katonák, nem önként követték uralkodójukat a halálba, nem mint halott férjü- 
ket önként máglyára követő hindu özvegyek. Mészárlássá vált itt az áldozat! 
Véres kivégzés a halott király tiszteletére! 

Milyen tanulságot vont le a tudomány ebből a felfedezésből? , Semmilyen 
hasonló emberáldozatra vonatkozó feljegyzést nem ismerünk - mondja Wool- 
ley - és az archeológia sem jutott még soha ilyen nyomokra. Ha ezek az áldo- 
zatok ... az első királyok istenítésével függnek össze, akkor azzal válaszolunk, 
hogy történelmi időkben még a leghatalmasabb istenek sem követeltek meg 
ilyen szertartást, mindez tehát az Ur-beli királysírok rendkívüli régi voltát 
bizonyítja." 


Az ősi sumér kultúrához Woolley még egy lépéssel közelebb került. 
Mikor módszeresen, egyre mélyebben kezdett ásni, a sírok alatt tizenkét 

40. ábra 


A , mozaikzászló" Ur városából. Leonard Woolley egyik legérdekesebb lelete. A rajz nem mutatja 


eléggé híven a mű gazdag megmunkálását. Eredetije viszont valóságos ,, képeskönyv "a sumerok . 


a figyelmes néző számára 


méter mélységben agyagrétegre akadt. Ez a réteg teljesen tiszta volt, cserepek- 
től, szeméttől mentes, és két és fél méter vastag. 

Ilyen természetes hordalék jelenlétére az egyetlen elképzelhető magyaráza- 
tot a geológus még nagyobb biztonsággal tudná megadni, mint az archeológus; 
Sumérban egykor szörnyű árvízkatasztrófa pusztíthatott. Ha két és fél méter 
vastagságú agyagréteg rakódhatott le, akkor az ár a tengerből és az ég minden 
sarkából zúdulhatott. Egy napon a völgyekből és a hegyekből jött; hogy a bib- 
liai Mózes 1. könyve 4. fejezetét idézzük: , felfakadának ezen a napon a nagy 
mélység minden forrásai és az ég csatornái megnyilatkozának. És esett az eső 
negyven nap és negyven éjjel ... És erőt vevének a vizek a földön százötven 
napig!" 

Woolley óriási horderejű következtetés előtt állott. 

Ha a bibliai történetnek a sokkal régibb Gilgames-eposszal való egyezésére 
gondolt, ha az úgynevezett sumér , királylistát" hívta segítségül (, akkor jött az 
ár és az ár után ismét a királyság ereszkedett le az égből"), ha még ezen kívül 
mindazt tekintetbe vette, amit a ,, Kétfolyam országa" ásatásai a régi legendák s 
a Biblia igazáról bizonyítottak, valóban nem lehetett kétség afelől, hogy az 
itt igazolódott óriási vízáradat csakis az - özönvíz lehetett. 

Természetesen a mitikus özönvíz alapjául szolgáló vízáradat nem irtotta ki 
az egész emberiséget, azt nem egyedül Utnapistim - Noé - és családja élte 
túl. Azoknak az árvizeknek egyike lehetett - kétségtelenül egy egész szokatla- 
nul nagyarányú -, amelyek az Eufrátesz és Tigris deltájának árterületén 
kisebb arányokban állandóan előfordulnak. A vízözön előtti és utáni legrégibb 
sumér királyokról maradt feljegyzések nyomán megállapítható, hogy elsősorban 
a sumér telepesek élték túl a nagy árvízkatasztrófát. Egyszerűen azért, mert 
ellentétben a bennszülött, még barbár semitákkal, ők már fallal körülzárt, 
mesterséges alapozású talajra épített városokban laktak. És nincs kizárva, hogy 
Utnapistim, a sumér Noé: valóságos történelmi alak, telepes, aki Akkad terü- 
letén élve, másoknál hamarább ismerte fel a vízár növekedését és még időben 
megtette a szükséges óvintézkedéseket. Az Utnapistimnek szóló isteni figyel- 
meztetést pedig, hogy , szaporodjatok és sokasodjatok és töltsétek be a földet" 
a megmaradt sumér telepesek szó szerint megszívlelték. A régészek még ma is 
csodálják hihetetlen akaraterejüket, amellyel a vízözöntől elpusztított vidéken 
ismét virágzó kultúrát honosítottak meg. 


Woolley i. e. a IV. évezredbe helyezi Ur királysírjainak leleteit. Amíg ő 
ezeket fel nem fedte, ismereteink erről az időről pusztán legendákra és ősre- 
gékre támaszkodtak. Woolley szolgáltatta a történelmi hitelességet. 

Egykor a sumér nép létezését tudományos következtetések alapján állapí- 
tották meg. Ma már senki nem kételkedik az egykori megállapítás helyességé- 
ben, mert művészetüknek és iparuknak számtalan bizonyítékát őrzik múzeu- 
maink. A nép származásáról azonban, amely e dolgokat létrehozta, úgyszólván 
semmit nem tudunk. Így állításainknál megint csak következtetésekre támasz- 
kodhatunk. 


Kétségtelen a következő: a nem sémita, sötét hajú - a feliratokban , fekete 
fejűeknek" nevezett - sumérok jöttek utolsónak az Eufrátesz és Tigris deltá- 
jába. Előttük (valószínűleg) kétféle semita törzs telepedett már ide. De a sumé- 
rok magasabb, sőt egyes területeken már teljesen kifejlett kultúrát hoztak 
magukkal, amelyet a félbarbár semitáknak is átadtak. 

Hol fejlesztették ki kultúrájukat? - ez egyike az archeológia nagy és még 
megoldatlan kérdéseinek. Nyelvük- az egyes kutatók szerint - a régi török- 
höz (turáni) hasonló. A további megállapítások feltételesek. Olyan emberek 
lehettek, akik isteneiket hegyormokon szerették látni és imádni. Ezért mester- 
séges hegyeket, zikkuratokat építettek isteneiknek, még számukra idegen sík 
tájon is. Semmi esetre sem származhattak tehát a nagy síkságokról. Az Iráni 
fennsíkról jöttek talán, vagy még messzebbről, Ázsia magas hegyvidékeiről? 
Ezeket a feltételezéseket az a tény támogatja, hogy a ,, Két folyam országá"-ban 
kiásott korábbi sumér építkezés faszerkezetes hagyományokon alapszik. Ez az 
építkezési mód pedig csak dús erdőkkel borított vidékről eredhetett. 

De ez még a legkevésbé sem bizonyos. Mert ennek az elméletnek ellene 
mond egy olyan népről regélő ősi sumér legenda, amely a tenger felől jött a 
,, Két folyam országá"-ba. Itt is lehet következtetni. 

Egy napon az angol Arthur Keith kijelentette: , A régi sumérok arcvoná- 
sai ma már csak Keleten: Afganisztán és Beludzsisztán lakói közt az Indus völ- 
gyéig - vagy kétezernégyszáz kilométernyi távolságra - találhatók meg." 

Alighogy ez a kijelentés elhangzott, az Indus völgyében való ásatásoknál, 
egy igen fejlett régi kultúra felfedezése közben, különös négyszögű pecsétnyo- 
mókat találtak. Alakjukban, vésésük stílusa és felirataik tekintetében hajszálra 
egyeztek a suméroknál találtakkal! 

De még mindig nyitva marad a kérdés, honnan jött ez a titokzatos nép ? Ne 
legyünk türelmetlenek. Gondoljunk arra, milyen távoli, homályos múltba vezet 
vissza az is, hogy a fekete fejűek létezését bebizonyították. Az úgynevezett 
, királylista" pedig még szélesebb, még messzibb távlatokat nyit meg előttünk. 


A régi Babilonban mindent az elmúlt esztendő egyik kimagasló eseményé- 
től kelteztek. De már Iszin I. dinasztiájának idejében (i. e. 2100 körül) elkészült 
a múltnak első kronologikus rögzítése. Ebből fennmaradt a ,, Királyok listájá- 
nak" néhány másolata, sematikus, de számunkra igen értékes tabellák. Sokkal 
későbbi időkből (i. e. III. és IV. századból) származik Bérössosnak, a babiloni 
papnak, görög nyelven írt történeti műve. 

E listák szerint a sumérok történelme az ember teremtéséig nyúlik vissza. 
Ádámtól, az első embertől, egészen az özönvízig, tíz , ősatyát" ismer a Biblia. 
A sumerok ezeket , őskirályoknak" nevezik, és szintén tízet tartanak nyilván. 
Már az izraelita ősapák is valószínűtlenül hosszú életkorral dicsekedtek. Ádám, 
aki százharminc éves korában nemzette első fiát, ezután még nyolcszáz évig élt. 
Matuzsálem kora pedig mai szókincsünknek is egyik tartozéka. A régi sumerok 
életkora egyenesen fantasztikus. Az egyik felirat szerint (amely csak nyolc ural- 


kodót sorol fel) az , őskirályok" összesen 241 200 évig uralkodtak, egy másik 
szerint, amely mind a tízet felsorolja: 456 000 évig. 

Akkor jött az özönvíz, majd az emberi nem újjászületése Utnapistim tör- 
zséből. A királyokat, akiket most név szerint ismerünk, a babiloni bölcsek, akik 
krónikáikat i. e. 2100 körül írták, történelmi személyekként emlegetik. Ezek 
között az uralkodók között nem egy olyan akadt, aki a korabeli legendákban 
mint isten vagy félisten élt. Sőt a vízözön utáni első dinasztia azt állítja önmagá- 
ról, hogy huszonhárom királya összesen 24 510 évig, három hónapig és 3 és fél 
napig uralkodott. Nem csoda tehát, ha 
a kutatók eleinte nem adtak hitelt a , ki- 
rálylistáknak". 

A kutatók kétkedése azért is érthető, 
mert századunkig a régészek egyetlen 
olyan király nyomát sem tudták megta- 
lálni, melynek viselője a vízözön utáni 
nyolcadik dinasztia előtt uralkodott 
volna. 

Amikor azonban Woolley szeme lát- 
tára tűntek elő a legősibb kultúrának 
egyre ősibb rétegei, egyszeriben megnö- 
vekedett bizalma a régi listákban. Hasonló 
bizakodással, hasonló körülmények kö- 
zött állott ott, mint egykor Schliemann 
Homécrosa és Pausaniasa előtt. És őt is sze- 
rencsés véletlen segítette megerősítő bi- 
zonyítékhoz ! 

Kaldeában, az Ur melletti El-Obeid 
domb belsejében találta meg Leonard 
41. ábra Woolley Nin-churszag anyaistennőtemp- 
jemát. Lépcsők, teraszok, előcsarnokok, 
rézzel berakott faoszlopok, gazdag mo- 
zaikok, szarvas- és oroszlánszobrok díszítették a templomot. A világ legrégibb 
épülete volt ez, amely a nagyságot és a művészi megmunkálást párosította. 
Sok értékes és sok értéktelen tárgy között Woolley egy arany nyakéket is ta- 
lált atemplomban. 

A nyakék felirata adott hírt Leonard Woolleynek a templom építőjéről. 
Világosan, olvashatóan állott rajta a név: A-anni-padda! 

Woolley egy mészkőtáblát is talált. Ez még az arany nyakéknél is többet 
árult el. Fejlett ékírással jegyezték rá, hogy a templomot , A-anni-padda", Ur 
királya, Mes-anni-padda, Ur királyának fia avatta fel. 

Mes-anni-padda a királylistán, mint a vízözön utáni III. dinasztia, az úgy- 
nevezett I. Ur-dinasztia megalapítója szerepelt. Tehát azoknak a királyoknak 
volt egyike, akiknek történelmi létezésében addig kételkedtek. 


Magánház Ur városában. - Rekonstrukci 


Fekete macskával , Schock"-kal, tizenkettes beosztású óralappal kezdtük 
el a sumér nép felfedezésének ezt a fejezetét, s ezzel is fejezzük be. 

Egyenes vonal vezet a sumeroktól hozzánk, csak ezt a vonalat itt-ott priz- 
matikusan megtörik a közbeeső időkben kialakult és elpusztult kultúrák. A su- 
mér kultúrának rendkívüli teremtő ereje minden területen éreztette hatását. 
Minden, ami Babilonban és Ninivében gazdagon kivirult, sumér talajból fakadt. 
Felsorolunk néhány példát arra, hogy Babilon kultúrája milyen mértékben 
támaszkodott a sumér örökségre, és hogy teljesítményeit mint lehetett beillesz- 
teni későbbi kultúránk ranglistájába. 

A Susában talált nagy törvénytábla, amely Hammurapi kódexét őrizte meg, 
az ósumér alapvető jogok és szokások összefoglalása. Ami számunkra ebben 
a gyűjteményben meglepő, mert , modern", világos bűntudat kidolgozása és 
tisztán jogi szempontok hangsúlyozása (vallási parancsolatok korlátozása mel- 
lett). Például a vérbosszút - amely a későbbi kultúrákban élt, sőt Európa egyes 
részeiben századunkig pusztított - Hammurapi törvényei eltiltották. 

A jogsérelem megtorlója az állam - és ez a , legmodernebb" a susai tör- 
vénytáblán - és nem az egyén. Az igazságszolgáltatás kemény volt, és a testi bün- 
tetések durvasága magán viselte a keleti zsarnokság jeleit. Lényegében Hammu- 
rapi törvényei egészen Justinianus kódexéig és a Code Napoléonig hatottak. 

Babilónia mágiával szorosan egybekötött gyógyító tudománya - a római 
nyelvben a , babiloni" vagy , kaldeus" gyakran egyet jelentett a , mágussal" - 
ugyancsak sumér eredetű. Babilonnak állami orvosi iskolái voltak. Az orvos 
mesterségét gyakran vallásos előírások irányították. Más esetekben az államnak 
volt felelős, sőt gyakran az igazságügyi szerveknek. A Hammurapi-féle törvé- 
nyek 218. cikkelye szerint a műhibát elkövető orvost következőképpen büntet- 
ték: , Ha az orvos valakinél bronzkéssel való súlyosabb beavatkozásra hatá- 
rozza el magát, és a betegnek ezzel halálát okozza, vagy bronzkéssel valakinek 
hályogját felnyitja, s ezáltal szemét tönkreteszi - vágassék le a keze!" Az asztro- 
lógiában hivő sumérok vallását és istenét más nevekkel és gyakran csak enyhe 
változásokkal megtaláljuk Babilonban és Asszíriában, majd sokkal később 
Athénban, sőt Rómában is. (A sumér történelem és legendakör közvetlen hatá- 
sát a Bibliára már ismerjük.) 

Az égboltozatnak és az égitestek mozgásának vizsgálása elérte az egzakt 
tudomány fokát. Alapjául szolgált a csillagászati világképnek, naptárnak és az 
idő fogalmának. A zikkuratok templomtornyai egyben csillagvizsgálók is vol- 
tak. Babilónia papjai pontosabban kiszámították a Merkur bolygó pályáját, 
mint később Hipparchos és Ptolemaios. Sőt, sikerült nekik a Hold keringési út- 
ját is kiszámítaniuk. A technika legkitűnőbb segédeszközeivel felszerelt modern 
csillagászat eredményei csupán 04 másodperccel térnek el számításaiktól! 

A babiloni matematika a sumérok hatvanas számrendszerén alapult, amit 
a semiták a maguk tízes rendszerével kereszteztek. Ez a kettősség megnehezí- 
tette a számolást, amin számolótáblákkal könnyítettek. (Az antik logarléccel!) 
Ezzel a módszerrel elképesztően magas számértékekhez jutottak el Babilonban. 


A görögöknél, akiktől a matematika-asztronómia terén is sokat átvettünk, már 
a tízezres szám is a , számtalan" fogalmával kapcsolódott össze s a , millió" 
fogalmát Európában csak a XIX. század honosította meg. Egy Kujundzsik 
dombjáról való ékírásszöveg azonban olyan matematikai sorozatot ad meg, 
amelynek végösszege a mi számolási rendszerünkben 195 255 200 000 000-nek 
felel meg. Ilyen nagy szám Descartes és Leibniz idejében szóba sem jöhetett 
volna. 

Kártékony volt azonban az, hogy minden tudomány keveredett az asztro- 
lógiával és a jövendöléssel. A sok jó mellett, amit a suméroktól és babilóniaiak- 
tól kaptunk, van igen rossz is, a babonákban való hit, amely a legjelentéktele- 
nebb dolgokat is titokzatos vonatkozásokkal kapcsolta össze. Ez azután vallási 
mániával - kivált a boszorkányőrülettel - összebonyolódva, hátborzongató 
színjátékokra vezetett. A későbbi Rómán és a mór Arabian keresztül ez is meg- 
találta a nyugati országokba vezető utat. A , Malleus maleficarum" (,, Boszor- 
kánypöröly"), a nyugati országok könyvei között a legintelligensebben megírt 
, ostoba" könyv, nem egyéb, mint késői utódja az ,, Elégetés" című ékírásos 
szövegnek. 

Leonard Woolley, akitől többet tudtunk meg a , fekete fejűek" titokzatos 
népéről, az építészet területén mutatta be, hogy egy sumér alkotás hogyan ha- 
tott évezredeken át. , Az európai építészetben a boltív csak Nagy Sándor hódító 
hadjáratain keresztül vált ismeretessé. A görög építészek mohón kaptak rajta, 
és mint új építkezési formát bevezették ... a nyugati világba ... A görögök 
szerepét azután a rómaiak vették át. Babilonban általánosan elterjedt volt a 
boltív. Nabukodonozor Babilon újjáépítésénél használta i. e. 600-ban. Urban 
még ma is áll egy ív Kuri-Galzu templomában. (Kuri-Galzu Babilon egyik 
királya volt i. e. 1400-ban.) Ur városában i. e. 2000 körül a sumér polgárok lakó- 
házaiban a kapuboltozat téglából készült, és valódi ív alakjában rakták fel. Nip- 
purnak egy boltozattal átívelt lefolyó csatornája i. e. 3000-re tehető. Urban, a 
királysírok tetőzeténél is találtunk boltíveket. Ez a lelet további négy- vagy öt- 
száz évvel vezeti vissza az építészeti formát. Íme egy világosan követhető vonal 
a sumér kultúra hajnalhasadásától egészen a modern időkig." 

Végül is így foglalja össze Woolley: , Ha az emberek erőfeszítését kizárólag 
elért sikereik szerint ítéljük meg, akkor a rangsorban a sumerok ... ha nem is 
kimagasló, de mindenesetre tiszteletre méltó helyet érdemelnek. Ám, ha a törté- 
nelem fejlődésére gyakorolt befolyásuk után ítéljük meg őket, akkor élére kerül- 
nek a ranglistának. Kultúrájuk, amely még a sötét barbárság állapotában levő 
emberiségre sugárzott fényt, a világnak egyik első ösztönző ereje volt. 

Mi olyan időkben nőttünk fel, amikor minden művészet forrását Görög- 
országra vezették vissza és azt hitték, hogy maga Görögország is, mint Pallas, 
az olymposi Zeus fejéből pattant ki. Később azonban megláttuk, hogy a kul- 
túrának ez a világa a lydiaiaktól és a hettitáktól, Föníciából, Krétából, Babilon- 
ból és Egyiptombólszívta életerejét. És a gyökerek még messzibbre ágaznak: 
mindezek mögött a népek mögött a sumérok állnak." 


Ha a régésszel együtt kalandozva követjük életünknek ezeket a nyomait, 
vissza a , Kétfolyam országá"-ba, az özönvíz és az őskirályok hazájába, ilyen- 
kor megcsap bennünket az évezredek lehelete. Sok mindent látunk, ami jó vagy 
rossz irányban, de már éppúgy, ötezer év előtt is hatott - s elmondhatjuk, hogy 
mint egyetlen nap, úgy múlt el a sok évezred. 


Idáig olyan földrajzi területen követtük az archeológust, mely csak kevéssé 
tért el a Földközi-tenger határsávjaitól. Most, bár földrajzi távlatokban mér- 
földes ugrást teszünk, időbeliekben azonban rövidet. Az ásó embereivel olyan 
világba szállunk alá, amely csak alig néhány évszázad előtt süllyedt el és mégis, 
az imént megismert világoknál idegenebbnek, barbárabbnak, ijesztőbbnek és 
gyakran érthetetlenebbnek tűnik előttünk. 

Mexikó és Yucatán őserdeinek világába indulunk. 


XX. tábla. 


Balról: sumér uralkodónőt ábrázoló szobrocska, alighanem az i. e. harmadik évezred- 
ből. Jobbról: Gudea tartományi fejedelem vagy lagasi papkirály szobra. Az Ernest de 
Sarzec által talált egyik Gudeaszobor vezetett bennünket a sumérok nyomára! 


27. FEJEZET 


II. MONTEZUMA KINCSE 


ég alig virradt, a spanyolok parancsnoka máris talpon volt. A sereg 

dobogó szívvel sorakozott zászlai alá, mialatt a trombita vérpezsdí- 

tőén harsant vizek és erdők felett, hogy azután a hegyek távoli visszhangjában 

lassan elhaljon. A számos teocalli", a piramistemplomok oltárán lángoló szent 

tüzek, a hajnali köd szürke fátylán homályosan átszűrődve, csak épp hogy jelez- 

ték a főváros fekvését. Később a keleti hegyláncok mögül előtört a nap, és suga- 

rai bevilágították a szépséges völgyet, a templomokat, tornyokat, palotákat 

1519. november nyolcadika volt, fénylő napja a történelemnek: európai embe- 
rek ekkor léptek először a nyugati világ fővárosába." 

Így írja le a múlt század egyik történetírója, W. H. Prescott (akivel hamaro- 
san közelebbről is megismerkedünk) azt a világtörténelmi pillanatot, amikor 
Hernando Cortez, a spanyol kalandor (leveleiben Cortésnek írta magát alá), 
négyszáz főnyi serege élén először pillantotta meg az azték birodalom fővárosát, 
Mexikót. 

Amikor Cortez csapatai - a spanyolokat még vagy hatezer bennszülött 
követte, főleg tlaskalánok, az aztékok esküdt ellenségei - a szárazföldet a sziget- 
várossal összekötő töltésen meneteltek, egy nagy felvonóhídon kellett átkel- 
niük. Minden spanyol harcos számot vetett azzal, hogy most kezére adta magát 
egy fejedelemnek, akinek hatalmát egyrészt a körülötte hemzsegő harcosok 
serege és építkezéseinek óriási arányai érzékeltették, másrészt a bennszülöttek 
elbeszélései is bizonyították. 

A spanyolok mégis habozás nélkül, döngő léptekkel meneteltek tovább. 

Mikor a város széles főútjára értek, csillogó díszbe öltözött emberek csa- 
pata közeledett feléjük. A menet élén három államhivatalnok aranybotot lenge- 
tett, mögöttük nemesemberek következtek, akik vállukon aranyos gyaloghintót 
hordoztak. Ezüst keretbe foglalt mennyezetét tarka tollakból készült kézi- 
munka és drágakövek borították. A trónust hordozó nemesek mezítláb, kimér- 
ten és lesütött szemmel lépkedtek. Azután illő távolságban megállt a menet, s a 
gyaloghintóból egy negyven év körüli, magas, karcsú férfi szállt ki. Arcszíne 
halványabb mint a többié, haja sima fekete, rövid, gyér szakálla volt. Gyön- 


x Isten háza"; a régi México több emeletes gúla alakú temploma. 


gyökkel és drágakövekkel hímzett köpenyének csücskeit nyakán csomóba kö- 
tötte. Lábán aranypántokkal bokájához erősített aranyszandált viselt. Amikor 
két nemesemberére támaszkodva közeledett, a szolgák gyapotszőnyegeket tere- 
gettek elébe, nehogy lábát beszennyezze. Így jelent meg II. Montezuma, az 
azték birodalom császára, Cortez előtt. 

Cortez leszállt lováról, és szintén két nemesemberére támaszkodva közele- 
dett az uralkodó felé. 

Bertal Diaz, a hódító egyik kísérője, ötven évvel később így ír erről a talál- 
kozásról: , Soha nem felejtem el ezt a jelenetet. Ennyi esztendő után is oly ele- 
vennek tűnik, mintha tegnap történt volna." 

A két férfi egymás szemébe nézett, szavakban biztosították egymást barát- 
ságukról, de a valóság mást mutatott. Két világ, két korszak nézett egymással 
farkasszemet. 

A felfedezések változatos történetében, amelyekről ez a könyv beszél, elő- 
ször fordult elő, hogy Európa emberének nem romjaiból kellett kiásnia egy ide- 
gen, gazdag kultúrát, hanem elevenen és kézzelfoghatóan került elébe. Cortez 
és Montezuma találkozása éppen olyan, mintha Der-el-Bahri völgyében Brugsch 
Bey a Nagy Ramsesszel találkozott volna, vagy mintha Babilon , függőkertjei- 
ben" a sétálgató Nabukodonozorral válthatott volna szót Koldewey. 

Cortez azonban hódító volt és nem kutató. A szépséget csak akkor be- 
csülte, ha értékes volt, a nagyságot pedig csak akkor, ha mérhető volt. Nála 
elsősorban a nyereség számított: saját maga és őfelsége a spanyol király részére. 
No meg a keresztény vallás terjesztésére - de semmiképpen sem a tudás. (Ha- 
csak földrajzi kutató ösztönét nem tekintjük tudásszomjnak.) Egy évvel a nagy 
találkozás után Montezuma halott. Nem sokkal azután romjaiban hevert a 
virágzó México. Csak México, csak a város? Nem, nemcsak az. 

Korunk egyik kultúrtörténészének, Spenglernek idézzük erre vonatkozó 
szavait. , Erőszakos halállal múlt ki ez a kultúra. Nem sorvadt el, nem igázták le 
és nem szorították béklyóba, hanem virágja teljében egyszerűen meggyilkolták. 
Úgy pusztult el mint a napraforgó, amelynek egy járókelő leüti a fejét." 


Az események megértéséhez szükséges, hogy visszapillantsunk a , konk- 
visztádorok korszaka" néven ismeretes esztendőkre, a keresztény-európai tör- 
ténelem egyik tűztől és vértől izzó, csuháktól feketéllő, fegyvercsörgéstől han- 
gos időszakára. 

1492-ben fedezte fel Cristóbal Colón, genovai kapitány - akit később 
Kolumbus Kristófnak neveztek - India felé hajózva a Közép-Amerika előtt 
fekvő Guanahani, Kuba és Haiti szigeteket. Későbbi útjain pedig Dominikát, 
Guadeloupe-ot, Puerto Ricót, Jamaicát, végül pedig a dél-amerikai és közép- 
amerikai partvidéket. Ugyanebben az időben Vasco da Gama megtalálta az 
India felé vezető , igazi", azaz legközelebbi hajóutat, Hojeda, Vespucci és 
Fernáo Magalháes pedig az Újvilág déli partjait kutatták fel. John Cabot uta- 
zása és Magalháes Föld körüli vitorlázása után az összefüggő amerikai földrész, 


Labradortól egészen a Tűzföldig ismeretessé vált. Amikor a nagy felfedezőkre 
általában jellemző ünnepélyességgel Nunez de Balboa teljes fegyverzetben a 
Csendes-óceán vizére szállt, hogy azt , minden időkre" tulajdonába vegye, ami- 
kor Pizarro és Almagro a nyugati partoktól az inkák birodalmába, a mai Peruba 
betört - egyetlen emberöltő rést nyitott a legnagyobb európai kaland számára! 
A felfedezést kutatás követhette, a kutatást pedig hódítás. Az új világ elképzel- 
hetetlen kincseket rejtett, mégpedig kettős értelemben: egyrészt a kereskede- 
lem újonnan fakadó forrását, másrészt a szabadon kifosztható kincsesbányát 
jelentette. 

Nem nehéz megállapítani, hogy az utóbbi lehetőség gyakorolta a nagyobb 
vonzóerőt. Többnyire ez sarkallt egy-egy maroknyi embert mindig újabb és 
újabb vakmerő tettekre, ma már csak folyóinkon használatos csöpp hajókon. 
Mégis igazságtalan lenne, ha Eldorado csillogó aranyában látnánk az egyedüli 
hajtóerőt. Nem kizárólag kalandvággyal párosult kapzsiságuk volt elszántságuk 
rugója. Kutatók és hódítók nem csupán a saját maguk meg Izabella és Ferdi- 
nánd, majd V. Károly javára járták a tengereket; a pápa kedvéért is cseleked- 
ték, VI. Sándorért, a Borgiáért, aki 1493-ban a térképen egyetlen választó- 
vonallal Portugália és Spanyolország között osztotta fel a világot. Ő Apostoli 
Felségéért vonultak messzi tájra a Szűz lobogója alatt, hitterjesztőként a pogá- 
nyok ellen. Egyik hajóról sem hiányzott a keresztet idegen földbe ültető pap. 

A kutatók és konkvisztádorok amerikai kalandozásai révén alakult ki elő- 
ször az emberiség történelmében átfogó világkép. A csillagos ég ismerete, 
s a földrajz és e két tudomány eredményei alapján a navigáció szolgáltatta 
az eszközöket a hódító európai országnak, amelyben ,soha nem nyugodott 
le a nap". A vallási fanatizmus szent zászlaja alá sorakoztathatta a kalandorokat, 
mert a hidalgók szíve megunva a tétlen álmodozást - tettekre vágyott. 

Elbeszélésünk céljának megfelel e rövid történelmi vázlat. Nemegyszer 
említettünk már olyan mellékkörülményeket, amelyek döntően befolyásolták 
elsüllyedt kultúrákat kutató tudományunk történetét. Hernando Cortez, aki 
a konkvisztádorok közül most leginkább érdekel bennünket, mert ő volt az 
aztékok felfedezője, tulajdonképpen ügyvédnek készült. Hajlamai azonban 
másfelé vonták. Első menekülési kísérlete a gyűlölt ügyvédi pályáról megfenek- 
lett. Kolumbus utóda, Nicolas de Ovando ugyanis expedíciót szervezett. Erre 
az expedícióra Cortez is jelentkezett. Indulás előtt baleset érte. A szeretett 
hölgy szobájához vezető magas fal kövei meglazultak, s őt maguk alá temették. 
Don Juan-i kalandja - első kalandja, amelyről tudunk - alkalmából szerzett 
sérülései ágyhoz kötötték Cortezt és közben Ovando flottája kifutott a tengerre. 
Felmerül a kérdés, vajon mennyiben változott volna meg az Újvilág történelme, 
ha az a bizonyos fal még magasabb lett volna . . . 

Mindenesetre, még olyan férfiak is, mint Cortez, pótolhatók - ha az idő 
szava ilyenek után kiált. 


Cortez páratlan harci lendülettel rohamozta meg Mexikót. Tizenhat évvel 
korábban, amikor mint tizenkilenc éves ifjú Hispaniolában szállt partra, gőgö- 
sen jelentette ki a helytartó írnokának, aki számára földet akart kiutalni: , Azért 
jöttem, hogy aranyat szerezzek magamnak, nem pedig azért, hogy a földet 
szántsam, mint valami paraszt." Ám annak akkor még nem jött el az ideje. 
Huszonnégy éves korában Veazguez vezetése alatt részt vett Kuba meghódítá- 
sában. Kitüntette magát, de mert az új helytartó ellenfeleinek pártjára állt, bör- 
tönbe vetették. Megszökött, elfogták, majd újra megszökött; végül sikerült 
kibékülnie a helytartóval. Gazdálkodott földjén, elsőnek vezette be Kubában a 
szarvasmarhát, aranybányákat aknázott ki és jelentékeny, két-háromezer 
castellanóra rugó tőkét sikerült összegyűjtenie. Las Casas püspök, az Újvilág 
kevés indiánbarátainak egyike, erről így nyilatkozott: ,, Isten, aki egyedül tudja, 
hogy ez az összeg hány indián árán gyűlt össze, számadást követel majd róla." 

E vagyon döntően befolyásolta Cortez további életpályáját. Most, hogy 
pénzügyileg mindenfajta fegyverkezési és felszerelési előkészületben részt vehe- 
tett, sikerült megszereznie a hadiflotta főparancsnokságát. A hadiflottát azután 
Velazguezzel közösen szerelték fel, hogy végre megrohamozhassák annak a 
mesebeli országnak partjait, amelyről a bennszülöttek annyi csábító dolgot 
regéltek. Utolsó pillanatban ismét fellángolt ellenségeskedése a helytartóval. 
Mikor Cortez a flottával - melybe nemcsak saját vagyonát, hanem barátaiét is 
beleölte - már a kubai Trinidadnál járt, Velazguez letartóztatási parancsot 
adott ki ellene. Csakhogy Cortez az a fajta parancsnok volt, akiért katonái 
tűzbe mentek. A parancs teljesítése a katonák lázadását idézte volna elő. Így 
Cortez tizenegy hajójával - szágtonnásnál nagyobb nem akadt köztük - meg- 
indult legjelentősebb kalandja felé. 

Ebben az időpontban egész hadereje - amellyel egy előtte teljesen ismeret- 
len ország meghódítására vonult fel - száztíz tengerészből, ötszázötvenhárom 
katonából (közöttük harminckét íjász és tizenhárom mordálylövész), tíz nehéz 
ágyúból, négy könnyű tábori ágyúból és tizenhat lóból állott. 

Arannyal hímzett fekete bársonylobogóján vörös kereszt és latinul ez a 
felirat állott: ,, Barátaim, kövessük a keresztet, és e jelben, ha hisszük, győzni 
fogunk." Hadseregéhez intézett beszédét, melyet ez alatt a zászló alatt mondott 
el, megőrizték az utókor számára. , Kevesen vagytok számban, de erősek az el- 
szántságban, és ha ebben meg nem inogtok, ne kételkedjetek, hogy a Minden- 
ható, aki a spanyolt a hitetlenek elleni harcban még soha el nagy hagyta, megvéd 
benneteket. Megvéd még akkor is, ha körül venne az ellenség, mert a ti ügyetek 
igaz ügy és ti a keresztes lobogó alatt harcoltok. Előre tehát vidáman, bátran 
és bizalommal. Vigyétek az ügyet, amely oly üdvös kilátásokkal kezdődött, 
dicsőséges befejezésre!" 

Cortez 1519. augusztus 16-án indult el a későbbi Veracruz melletti part- 
vidékről Mexikó meghódítására. Azt hitte, törzseket kell majd legyőznie, most 
azonban látta, hogy egy óriási birodalmat kell meghódítania. Ügy képzelte, 
hogy barbár vadakkal kell erejét összemérnie, most megtudta, hogy fejlett 


civilizációval áll harcban. Azt várta, hogy útjában falvakat és településeket talál, 
most a síkságon óriási városok emelkedtek előtte. Ezek után még mindig nem 
riadt vissza attól az elhatározástól, hogy ezt az országot hatalmába kerítse! 
Azok közé a férfiak közé tartozott, akiket az utókor csak akkor átkoz el, ha 
vállalkozásaik nem járnak sikerrel. 

Az eszeveszett hódítás részletei, melynek során három hónap leforgása 
alatt Montezuma fővárosába jutott Cortez, nem kaphatnak helyet ebben a 
könyvben. A vidék, az éghajlat és az ismeretlen betegségek akadályait sorra 
leküzdötte. Harminc-, negyven-, ötvenezer indián ellen harcolt és - győzött. 
Verhetetlenségének híre városról városra megelőzte. Vezetésében a legponto- 
sabb hadművészet a legvadabb vérengzéssel egyesült. Bölcs politikai meggon- 
dolással Montezuma egyre-másra megjelenő követeit minden esetben ajándé- 
kokkal megrakodva bocsátotta útjukra, miközben az azték császár vazallusait 
ügyesen kijátszotta egymás ellen. Az aztékok ellenségeit, a tlaskalánokat egyik 
napról a másikra megnyerte. Céltudatosan haladt előre, nem tartották vissza 
Montezuma félmegoldásokat kínáló ajánlatai, aki végül arra kérte Cortezt (ő, aki 
százezer harcos felett rendelkezett), hogy ne lépjen be birodalmának fővárosába! 

A győzelmeknek és sikereknek ez a sorozata aligha magyarázható. Cortez 
ereje legendás hírnevében, fölényes szervezőképességében és fegyelmezett had- 
viselési tudományában rejlett. Itt ismét - ahogy az egyik történész mondja - 
görögök állottak perzsákkal szemben. Ez esetben a , görögök" fegyelmezettsége 
erősítést kapott: tűzfegyvereikben. Üj és ijesztő harci eszközök. És volt még 
valamijük, amivel mindig újra és újra döbbenetet keltettek az indiánokban: 
lovaik. Az azték nép iszonyatos ősállatokat sejtett bennük. Az embert lovával 
összenőve képzelték el, és babonás félelmük akkor sem múlt el, amikor valame- 
lyik királyi vezérük lovat zsákmányolt, azt darabokra vágatta és a birodalom 
minden egyes városába szétküldette. 

Feltartóztathatatlanul érkezett el a főváros meghódításának napja, 1519. 
november 8. - de ez a hódítás már nem volt egyéb megszállásnál. A kincs, 
amit Cortez a mexikói metropolisban talált, amely már tizenkilenc éves korában 
ott lebegett képzeletében, sok bajnak vált okozójává. Ez és az azték istenek 
templomaiban túlzott sietséggel felállított kereszt, olyan bonyodalmak soroza- 
tához vezetett, amelyek Cortezt és spanyoljait hajszál híján megfosztották hódí- 
tásuk minden gyümölcsétől. 


A fővárosba való bevonulása utáni harmadik napon - 1519. november 
10-én - Cortez engedélyt kért az azték császártól, hogy az ő és emberei rendel- 
kezésére bocsátott paloták egyikében kápolnát rendezhessen be. Az engedélyt 
haladéktalanul megkapta, sőt Montezuma azték munkásokat is adott segítségül. 

A spanyolok azonban maguk is körülnéztek. Észrevettek egy még nagyon 
is frissnek látszó vakolási felületet a régi falban. A gyakori harácsolás során szer- 
zett bőséges tapasztalat alapján ajtót sejtettek mögötte. Bár egyelőre még ven- 


dégként laktak a császári palotában, ez korántsem zavarta őket. Minden lelki- 


ismeret-furdalás nélkül feltörték a falat. A feltételezett ajtó tényleg ott volt, 
azonnal fel is nyitották, majd - mentek Cortezért. 

Cortez, amikor bepillantott a feltört helyiségbe, be kellett hogy hunyja a 
szemét. A feltáruló csarnokban a legszebb, a legdrágább ékszerek, kelmék, a 
legértékesebb használati tárgyak, a legkáprázatosabb holmik voltak felhal- 
mozva. Arany és ezüst pedig nem csupán remekbe készült dísztárgyak alakjá- 
ban, hanem egymásra tornyozott rudakban! Bertal Diaz, a krónikás, aki Cortez 
vállán át nézegetett be, így ír: ,, Fiatal ember voltam még és úgy tűnt nekem, 
mintha a világ minden gazdagságát ebben az egyetlen helyiségben zsúfolták 
volna össze!" 

Montezuma kincsével állottak szemközt. Jobban mondva apjáéval, amit 
fia még megtetézett. 

Cortez rendkívül okossággal járt el. Tüstént újból befalaztatta az ajtót. 
Nem élt a fellegekben, tudta, hogy egy minden percben kitöréssel fenyegető 
kráter szélén áll. Ha meggondoljuk, milyen esélyei lehettek a parányi spanyol 
csapatnak ebben az óriásvárosban - hatvanötezer házra becsülték -, még ma is 
eláll a lélegzetünk ekkora vakmerőség láttára. 

Valójában milyenek is voltak az esélyeik ? Hogyan folytatják majd ezt a 
kalandot ? Kínálkozott-e vajon a legcsekélyebb kilátás is arra, hogy a kézzelfog- 
hatóvá vált kincseket valaha is elszállíthatják a fővárosból ? A császár és meg- 
számlálhatatlan harcosainak szeme láttára? Feltételezhették, hogy a hatalmat 
magukhoz ragadhatják ebben a birodalomban? Hogy azt gazdaságilag minden 
időkre ugyanúgy kizsákmányolhatják, mint ahogyan az Újvilág vad szigetein 
ezt olyan sikerrel cselekedték ? 

Valóban ilyen elvakultak voltak! De elvakultságuk, melyet Cortez féken 
tartott, nem haladta túl a reális lehetőségeket, jóllehet az ilyenfajta politika szá- 
munkra ma már mindenképpen irreálisnak tűnik. Csupán egyetlen elképzel- 
hető mód kínálkozott arra, hogy maguknak a főváros közepén hatalmi helyzetet 
teremthessenek. Olyan lehetőség, amelyet csak kalandorok agyaihatnak ki és 
csak konkvisztádorok hajthatnak végre. Corteznek bőségesen volt alkalma meg- 
figyelni Montezuma személyének szinte szentségszámba menő jelentőségét. 
Ebből arra a következtetésre jutott, hogy egyedül azzal képes féken tartani a 
lakosság minden ellenséges megmozdulását, ha a császár személyét a hatalmába 
keríti. Kellő idő eltelte után meghívta Montezumát, költözzön át az ő palotá- 
jába, hogy ezáltal a császári lakónegyedet az övével egyesítse. Ezt olyan ügyes 
érvekkel kevert udvarias felkérés és rejtett fenyegetés formájában terjesztette elő 
- miközben az ajtó előtt teljes fegyverzetben legjobb lovagjai állottak őrt -, 
hogy Montezuma egy szánalmasan gyenge pillanatában engedett neki. Ennek a 
napnak estéjén történt, hogy az újonnan berendezett kápolnában páter Olmedo 
és páter Diaz misét mondtak. Az istentisztelet alatt a kápolnától balra eső 
helyiségben hevert a kincs, amelyet az imádkozó spanyolok mindegyike rész- 
ben a magáénak érzett. A jobbra esőben pedig a kincs tulajdonosa tartózkodott: 
a császár. Saját birodalmának kellős közepén - immár nem volt egyéb, mint 


túsz, néhány ember kezében. Méltatlan helyzetében hű nemeseivel vigasztal- 
tatta magát. Bertal Diaz ez alkalommal feljegyezte, hogy a misén valamennyi 
spanyol komolyan és példaszerűen viselkedett, , részint az ügy érdekében, 
részint pedig a sötétségben tévelygő pogányokra ható példamutatás végett." 


Cortez sikereinek sorozatában még nem állott be a nagy fordulat. Még 
úgy tűnt, mintha minden cselvetése szerencsével járna. Ám rövid egymás- 
utánban három olyan esemény következett be, amely megváltoztatta a helyzetet. 

Az első egyenetlenkedés a spanyolok táborában ütötte fel fejét. Montezuma 
fogságba ejtése után Cortez már nem látott többé okot arra, hogy a kincset 
érintetlenül hagyja. (A szerencsétlen császár, hogy méltóságát valahogy meg- 
őrizhesse, az egész kincset Cortez távoli nagy uralkodójának, a Spanyol Felség- 
nek adományozta. Ezt hűbéresi esküjével kötötte össze, melynek helyzetére 
való tekintettel nem kell túlzott jelentőséget tulajdonítani.) Cortez a kincset a 
nagy csarnokok egyikébe hozntta, hogy értékét ott megállapíthassák. (Mérleget 
és súlyokat a spanyoloknak maguknak kellett készíteniök, mert ilyesmit a nagy 
számolóművész aztékok nem ismertek.) Az összérték 162 000 aranypezóra 
rúgott, ami a múlt század egyik számítása szerint 6 millió 300 ezer dollárral 
egyenlő. Ez a XVI. században akkora pénzösszeget jelentett, amekkorát úgy 
hisszük, azokban az időkben egyetlen európai uralkodó sem látott még együtt 
kincstárában. Csoda-e hát, hogy a katonák, egyenlő részesedésük nagyságának 
tudatában megvadultak ? 

Kiderült azonban, hogy Cortez másképpen gondolta az elosztást. És vajon 
nem volt-e igaza ? Nem a Spanyol Felség megbízásából utazott-e, aki ezek után 
joggal várhatja részesedését? És ki szerelte fel a hajókat, vajon ki adósodott 
ebben el, ha nem ő, Cortez, akinek ezekért az adósságokért egy napon fizetnie 
kell ? Cortez tehát így rendelkezett: a kincs egyötöde Spanyolország királyáé, 
második ötöde saját magáé, harmadik ötöde Velazguezé (akit mint helytartót 
- kinek parancsaira Cortez fittyet hányt és akit összes hajóival együtt faképnél 
hagyott - meg kellett békítenie), a negyedik ötöd pedig jutalomként a nemese- 
ket, a tüzérséget, a lövészeket és íjászokat és a Veracruzban visszamaradt parti 
helyőrséget illeti. Marad a szétosztásra kerülő utolsó ötöd. Minden katonára 
száz aranypezo esik! Silány alamizsna ahhoz képest, amit teljesítettek, csekély 
borravaló azok számára, akik az egész kincset látták! 

Cortez hadserege zendülés előtt állott. Véres párbajokat vívtak. Cortez 
ekkor közbelépett: nem szigorral, hanem szép szóval. , Mézesmázos szavakkal, 
melyekből minden szükséges eshetőségre bő készletet tartott" - mondja egyik 
harcosa. A katonák pedig beadták derekukat. Fantáziájuk kárpitjára Cortez 
sokkal gazdagabb jutalmakat festett, mint amilyenekről valaha is álmodtak 
volna. 

De melyik kincs került valójában szétosztásra? Csakis az az egyötöd, 
amelyből mindenki egyenlő arányban részesült. No meg a nemesek, a tüzérség, 


a lövészek és a parti helyőrség másik ötöde. A király, Cortez és a helytartó 
ötödei jól őrzötten pihentek a palotában . . . 

Ami azonban néhány hónappal később történt, az sokkalta súlyosabb volt. 
Partvidéken hagyott kapitányától megtudta Cortez, hogy a dühöngő helytartó 
megbízásából egy bizonyos Narváez parancsnoksága alatt álló flotta szállott 
partra Veracruznál. Feladata pedig nem egyéb, mint hogy őt, Cortezt állásától 
felmentse, valamint nyílt lázadás és a rendelkezések megszegése miatt fogoly- 
ként Kubába szállítsa. Cortez rendkívül érdekes részletekről szerzett tudomást: 
Narváez tizennyolc hajója kilencszáz embert, nyolcvan lovast, nyolcvan lövészt 
és százötven íjászt s ezeken felül még nagyszámú nehézlöveget rejteget! A 
Mexikó puskaporos hordóján táncoló Cortez, íme, most saját honfitársaiból álló 
hadsereget lát ellenségként felvonulni. Egy olyan hadsereget, amely mellett nem 
csupán a sajátja törpül el, de amely egymagában is a legnagyobb haderőt kép- 
viseli, amit valaha is az Újvilág földjén harcba vetettek. 

Ekkor valami rendkívüli dolog történt. Ennek alapján meg kellett hogy 
változzék a véleménye annak is, aki eddig Cortez sikereit pusztán szerencséjé- 
nek, kalandon vakmerőségének és a rosszul felfegyverzett indiánok gyengeségé- 
nek tulajdonította. 

Cortez elhatározta, hogy elébe vonul Narváeznak és lesújt reá. 

De vajon hogyan? 

Megkockáztatja, hogy egyik főemberét, Pedro de Alvaradót, csapatának 
kétharmadával együtt Mexikó megszállására és a kezükben oly értékes zálogot 
képviselő Montezuma őrzésére visszahagyja. Ö maga pedig a megmaradt egy- 
harmaddal - hetven katonával! - Narváez elébe veti magát. Mielőtt távozott 
a fővárosból, sikerült Montezumát meggyőznie a rettenetes büntetéseknek iszo- 
nyatos sorozatáról, amellyel a saját népéből támadt lázadókra kell lesújtania. 
Ezeket oly hátborzongató színekkel ecsetelte, hogy az ingatag természetű ural- 
kodó a legrosszabbakat várta a spanyolok visszatértétől. Tanácsadói számára 
pedig - akik ezekben a kedvező órákban fel szerették volna őt rázni - süket 
maradt. Sőt, igyekezett Cortezt lecsillapítani s őt gyaloghintóján (Alvarado 
biztos felügyelete alatt) egészen a töltésig kísérte. Ott átölelte és jókívánságaival 
bocsátotta útjára! 

Cortez hadseregével - vagyis az indián megerősítéssel kétszázhatvan 
lélekre növekedett kis csapatával - levonult a síkságra, a Tierra calientére. 
Ömlött az eső, tombolt a vihar. Felderítők révén Cortez tudta, hogy Narváez 
elérte Cempoallát. Már csak a folyó választotta el ellenfelétől. 

Közben Narváez, a hadviselésben jártas vezér, este a folyóhoz vonult, hogy 
ott Cortezt megállítsa. A borzalmas időjárás azonban nem volt ínyére a kato- 
náknak, és ő hallgatott rájuk. Különben is meg volt győződve róla, hogy ezen 
az éjszakán Cortez már amúgy sem várható, és bízva fegyvereinek fölényében, 
visszament a városba és nyugovóra tért. 

De Cortez átkelt a folyón. Rajtaütött az ellenfél őrszemein. Az 1520-as 
esztendő pünkösd éjszakáján ,, Espiritu Santo" csatakiáltással tört be hiányosan 


felfegyverzett, szegényes kis csapata élén Narváez katonáktól és fegyverektől 
zsúfolt táborába. 

A meglepetés tökéletesen sikerült. Rövid, de iszonyatos, itt-ott ágyútűz 
villámlásaitól - ezek csak egyetlenegyszer jutottak szóhoz  - megvilágított 
éjszakai harc után elfoglalták a tábort. Narváez az egyik templomtorony csúcsán 
védekezett. Egy lándzsa kiütötte bal szemét. Jajkiáltására Cortez ujjongó 
,, Victoria" ordítása felelt. 

Későbbi híradások szerint a cocuyók - szokatlanul nagy, világító bogarak 
- jöttek Cortez igaz ügyének védelmére. Hirtelenében feltűnt hatalmas töme- 
gük elhitette a védekezőkkel, hogy gyújtókanóccal felszerelt hadsereg közele- 
dik ! A győzelem azonban egyedül és kizárólagosan Cortez győzelme volt. Teljes 
jelentősége pedig akkor vált nyilvánvalóvá, amikor a legyőzöttek többsége 
késznek mutatkozott hűségesküt fogadni Corteznek. Cortez szemlét tartott a 
lövegekből, fegyverekből és lovakból álló gazdag zsákmánya felett, és meg- 
állapíthatta, hogy Mexikó ellen viselt hadjáratának történetében most először 
rendelkezik erős nagy csapattal. 

Amíg azonban Cortez szegényes kis csapatainak eddig minden oly csodá- 
latosan sikerült - erős csapatait cserbenhagyta a szerencse. 

kereszt zászlaja alatt meneteltek a spanyolok, s az , Espiritu Santó"-val, 
A; Szentlélek segítségül hívásával vívták ki legjelentősebb ütközeteiket. 
Keresztek, később templomok jelezték hódító útjaikat. Papok gyóntatták a 
harcosokat, mielőtt ütközetbe indultak, papok mondtak ünnepi misét, amikor 
győztesen tértek vissza, és közben az azték népek megtérítésén szorgoskodtak. 

Nem feladatunk a missziós munka jelentőségének és jogosultságának mér- 
legelése. A spanyolok az azték birodalomba való bevonulásukkor nem vadakra 
bukkantak, akiknél a vallás könnyen leszerelhető rítusokból és szokásokból, 
primitív lélekhitből - animizmusból -, barbár természet- és szellemimádásból 
állt. Itt kultúrvallásra találtak, amely általánosságban többistenhiten alapult, de 
a két főisten - Huitzilopochtli és Ouetzalcouatl - már egyistenhívő irányzatot 
sejtetett. Vallási kultúrájuk a mindent szabályozó naptártudománnyal szoros 
kapcsolatban olyan jellegzetes volt, mint az eddig ismert vallások között a meg- 
váltó- és világvallások. 

A spanyolok és papjaik ott hibáztak, hogy ezt a tényt túlságosan elkésve 
vették észre. 

De észrevehették-e egyáltalán ? Gondoljuk el az egyház jelentőségét a XVI. 
században. Abban az esztendőben, amikor Cortez Mexikót rohamozta, Luther 
Márton nem volt egyéb lázadó szerzetesnél, aki néhány felforgató szellemű írás- 
művet hozott forgalomba. Kopernikusz új világképe még nem került nyilvá- 
nosságra, és Galileo Galilei meg Giordano Bruno - a nagy kételkedők - meg 
sem születtek. Sem művészet, sem tudomány, sem élet nem létezhetett az egy- 
háztól függetlenül. Az európai világnézet keresztény volt. Ennek a világnézetnek 
a dogmatikussága, az örök fennállásába, megváltó erejébe vetett rendületlen 
hit hozta létre - természetes folyamat gyanánt - a vallási türelmetlenséget. 
Eszerint minden, ami nem keresztény, az pogány; mindenki, aki nem azonos 
világnézetet vall, barbár. 

A XVI. század embereinek ez az alapvető nézete végleg megakadályozta 
őket abban, hogy egyenrangú műveltséget az esetben is egyenrangúnak ismerje- 
nek el, ha az másfajta, mert más világnézetből született. Ez a gondolkodásmód 
akkor sem ingott meg, amikor a hódítók Mexikóban világosan tagolt és rend- 
kívül fejlett társadalmi élet jeleit látták, megismerték az iskola és nevelési 


rendszer magas szintjét s az azték papok csodálatra méltó csillagászati 
tudását. 

Az azték civilizáció, amely városaik elrendezésében, közlekedési és hírszol- 
gálati szervezettségükben, pompás világi és vallásos építkezéseikben első tekin- 
tetre megnyilvánult, világossá tette, hogy a spanyoloknak itt korántsem térítésre 
szoruló vadakkal van dolguk, ök azonban az egész gazdag Mexikóban, lagúnái- 
ban, töltéseiben, gyönyörű útjaiban, úszó virágszigeteiben (a , Chinampák"- 
ban, melyekben később még Alexander von Humboldt is gyönyörködött) nem 
láttak egyebet, mint az ördög káprázatát. . . 

Sajnálatosképpen az azték vallásnak valóban volt egy olyan sajátossága, 
amely mindenkit, aki ennek nyomára jutott, irtózattal és felháborodással tölt- 
hetett el, s az ördög művét sejtethette benne. Az emberáldozás - a papok ele- 
venen tépték ki az áldozatok szívét - 
egész hihetetlen méreteket öltött. Viszont 
ma már talán jogosan emlékeztetjük ép- 
pen a spanyolokat - akik olyan szenve- 
délyesen háborodtak fel ennek láttán - sa- 
ját inkvizíciójuk áldozataira, akiknek 
húsa máglyák tüzén pörkölődött. Igaz vi- 
szont, hogy az azték vallásnak ez a rítu- 
sa felülmúlt kegyetlenségben minden is- 
mert vallási szertartást. (Lásd a XXII. 
táblát.) 

Az azték civilizációban magas mű- 
veltség keveredett barbár szokásokkal. 42. ábra 
E kettősséget nem voltak képesek össze- Emberáldozat. Azték rajz 
egyeztetni a vakbuzgók. Így nem fogták 
fel azt sem, hogy az aztékok mások, mint azok a vadak, akikkel Kolumbusnak, 
Vespuccinak, Cabralnak volt dolga. Nem értették meg, hogy az aztékokat nem 
szabad vallási meggyőződésükben megalázni. Nem ismerték fel, hogy félemlet 
keltő fegyvereik védelme alatt minden kegyetlenséget, szégyent, borzalmat 
büntetlenül elkövethettek ellenük, kivéve egyet: templomaik és isteneik meg- 
gyalázását. És éppen ezt tették. 

Ez okozta a balfogásokat, amelyek Cortezt mind katonai, mind politikai 
hódításainak csaknem minden gyümölcsétól mégfosztották. 

Érdekes az, hogy Cortez környezetében nem a papok képviselték a vak- 
buzgóságot. Diaz és Olmedo páter (kivált az utóbbi) óvatosan és politikusan 
látta el tisztségét. 

A feljegyzések szerint Cortez volt az - talán valami tudatalatti önigazolási 
szándékból -, aki először kísérletezett Montezuma megtérítésével. A császár 
udvariasan meghallgatta, és amikor a konkvisztádor szembeállította a véres 
emberáldozást a katolikus mise tiszta és egyszerű ünnepélyességével, Monte- 
zuma éreztette, hogy ő kevésbé borzalmasnak tartja embereket áldozni, mint az 


isten tulajdon testét és vérét elfogyasztani. Nem tudjuk, hogy Cortez ennek az 
álláspontnak megvitatására rendelkezett-e megfelelő felkészültséggel. 

Cortez továbbment. Engedélyt kért az egyik nagy templom megtekinté- 
sére. Montezuma papjaival tanácskozásra ült össze, s hosszabb huzavona után 
az engedélyt megadták. Cortez tüstént felment a lakhelyéhez közel fekvő és a 
főváros közepén álló nagy teocalliba. Amikor figyelmeztette páter Olmedót, 
hogy ez volna a legalkalmasabb hely a kereszt felállítására, a pap lebeszélte őt 
erről. Megálltak a jáspistömbnél, amelyen az áldozatokat obszidián kőből való 
késsel gyilkolták meg. Megtekintették Huitzilopochtli isten képmását, mely ret- 
tenetet ébresztő vonásaivál a spanyolok szemében csakis az ő egyházuk ábrázo- 
lásaiból ismert ördöggel volt azonosítható. Gyöngyökkel és drágakövekkel dí- 
szített hatalmas kígyó tekeredett az undorító isten testére. A jelenlevő Diaz el- 
fordította tekintetét, ám még borzalmasabb dolgot pillantott meg: a templom 
oldalfalain véges-végig megalvadt embervér nyomait! , Az émelyítő szag - írja 
- elviselhetetlenebb volt, mint Kasztília vágóhídján." Ezután az oltárkőre né- 
zett: három emberi szív feküdt rajta, amelyet képzelete még vérzőnek látott. 
(Lásd a XXII. táblát.) 

Nem sokkal azután, hogy lejöttek a lépcsőn, egy földhányáson nagy, reke- 
szekre osztott épületre lettek figyelmesek. Megvizsgálták. Szabályos sorokba 
rakva egészen fel a tetőig: áldozatok koponyáit tartalmazta. Egy katona 136 000 
darab koponyát számolt össze. 

Ezek után a türelmi idő lejárt. A kérések fenyegetésekkel alátámasztott 
kurta követelésekké alakultak át. Cortez katonái megszállták a nagy teocalli 
egyik tornyát. A toronyban tett első látogatás után Cortez meggondolatlanul és 
kemény szavakkal kárhoztatta, amit ott látott. Ezt Montezuma megütközéssel 
hallgatta. A császár ezúttal ingerültté vált, és először utalt arra, hogy népe ezt 
nem fogja eltűrni. Cortez konokul elrendelte a templom kitakarítását. Oltárt 
emeltetett, felállíttatta a keresztet és a Szűz Mária képét. Az aranyakat és drága- 
köveket eltávolították (nem kérdezzük hova), és a falakat virágokkal díszítet- 
ték. Amikor a hosszú lépcsősoron és a teocalli teraszán egybegyűlt spanyolok 
előtt felhangzott az első tedeum - így szól a krónika -, a spanyolok örömköny- 
nyeket ontottak a kereszt győzelme feletti boldogságukban. 

Most már csak egy lépés hiányzott ahhoz, hogy a nép türelme végleg ki- 
fogyjon. 


Az esemény kevés szóval elmondható. Mialatt Cortez a fővárostól távol tar- 
tózkodott, hogy Narváezzel dicsőséges harcát megvívja, helyetteséhez, Alvara- 
dóhoz kéréssel fordult az aztékok papi testülete. Engedélyért folyamodtak, 
hogy a nagy teocalliban (amelynek egyik tornyában már a spanyol kápolna fog- 
lalt helyet) Huitzilopochtli tiszteletére megrendezhessék vallásos táncok és éne- 
kek kíséretében az évenként ismétlődő tömjénáldozati ünnepséget. 

Alvarado két feltételt szabott: az aztékoknak nem szabad embert áldoz- 
niuk, és fegyver nélkül kell megjelenniük. 


Vagy hatszáz azték vonult fel az ünnepségre (az erre vonatkozó számada- 
tok nem egészen pontosak), a legelőkelőbb nemesi családok hozzátartozói. 
Fegyver nélkül jöttek, de legpompásabb ruháikat, legdrágább ékszereiket visel- 
ték. Megkezdődött a díszes szertartás. Rövidesen egy csomó, talpig felfegyver- 
zett spanyol keveredett közéjük, s megbeszélt jelre, az ünnepség tetőpontján, a 
védtelen hívőket mind egy szálig lekaszabolta. 


43- ábra 
A , teocaltitlan" szó (templomosok; teo-cal-Lli: isten háza) azték hieroglifa- 
írásban. H.Jensen értelmezése szerint: balra lent az ,, ajak "szótjelentő képpel 
(te-n-tli), tőle jobbra lábnyomokkal érzékeltetett , út" (o-tli), fölötte ház EN ty 
(cal-li), jobbra ettől a , fogak "-átjelző kép (tlan-tli) ü 


Érthetetlen, hogy miért tették ezt. Történelmileg sem derült reá soha vilá- 
gosság, mert ez a cselekedet semmivel sem magyarázható. Egyik szemtanú sze- 
rint: , Patakokban ömlött a vér, mint a víztömeg záporeső idején!" 

Mikor győzelme után, erős seregével Cortez ismét visszatért Mexikóba, 
tökéletesen megváltozott városba került. Az alattomosan végrehajtott vérfürdő 
nyomán az azték nép egy emberként felkelt. Az elfogott Montezuma helyette- 
séül annak egyik fivérét, Cuitlahuacot választották meg, és a templombeli mé- 
szárlás óta csaknem szünet nélkül ostromolták a palotát, ahova Alvarado elsán- 
colta magát. Cortez éppen idejében érkezett meg, hogy Alvaradót seregével fel- 
mentse. De a felmentés ebben az esetben azzal járt együtt, hogy maga Cortez 
is csapdába került. 

Minden kirohanás, amelyet Cortez szervezett, győzelemmel végződött, de 
- pyrrhusi győzelemmel! Lerombolt háromszáz épületet - az aztékok viszont 
lerombolták összes visszavonulási hídjait. Felégette a nagy teocallit - az aztékok 
újult dühvel támadták fedezékeit. A kétségtelenül vitéz hadi múlttal rendelkező 
- állítólag kilenc háborúban mint harcos vett részt - és az azték birodalmat a 
legvirágzóbb hatalommá fejlesztő Montezuma pedig Cortezzel szemben teljesen 
érthetetlen magatartást tanúsított. Ez a spanyolok bevonulásának pillanatától 
kezdve akaratlan bábbá vált uralkodó békítő közbejárónak ajánlkozott fel. Tel- 
jes császári ornátusban beszédet intézett népéhez. És a nép - ítélkezett felette: 
megkövezte. 1520. június 30-án halt meg II. Montezuma, az 
aztékok egykori nagy császára, utóbb a spanyolok foglya. 

Úgy látszott, hogy ezzel betetőződött a spanyol sereget Ör 
fenyegető veszedelem. Utolsó ütőkártyájuk, az élő császár (2) ző 
személye, már nem szerepelhetett a Mexikóért folyó játék- "av 
ban. Elérkezett Cortez legrettenetesebb éjszakája, a szomorú 
éjszaka, amelyről , noche triste" néven emlékezik meg a spa- 
nyol történelem. 


44 ábra 
Azték hieroglifa- 
jelek. A koponya 
a halált, a könnye- 
Montezuma kincsének felosztásánál kis híján zendülésre  ZŐ szem pedig 


került sor . . . fejezi ki 


A ,noche triste" előestéjén Cortez kiadta a parancsot a városból való ki- 
vonulásra. Kétségbeesett parancs volt ez, ha meggondoljuk, hogy harcosok 
tízezrei között kellett a maroknyi csapatnak keresztültörnie. Cortez szétteregette 
a kincseket, és csak úgy félvállról kijelentette: , vegyetek belőle, amennyit akar- 
tok ..." Figyelmeztetésként még hozzátette: , Vigyázzatok, hogy túl ne ter- 
heljétek magatokat. Aki sötét éjszakán legkönnyebben utazik, az utazik a leg- 
biztosabban!" Csupán legfelsőbb Urának járó ötödét helyezte el gondosan a 
menet közepén, mert tudta, hogy vereség esetén egyedül ezzel nyerhet ke- 
gyelmet. 

Régi katonái jól tudták, hogy tanácsa aranyat ér, és ezért csak keveset vet- 
tek magukhoz a kincsből. A Narváez seregéből való jövevények még nem tud- 
ták. Teleaggatták magukat ékszerekkel, derekuk köré, testükre súlyos drága- 
köves holmikat kötöztek; övüket, csizmáikat aranyrudakkal tömték tele. Már 
az első fél óra után lihegve maradtak egyre hátrább, egészen a hátvédek vona- 
láig. (És még így is a kincs nagyobbik része a palotában maradt!) 

1520. július 1-e éjszakáján az első fél órában sikerült a spanyoloknak észre- 
vétlenül a halott városon átvonulni és a töltés útját elérni. (Az aztékok furcsa 
módon idegenkedtek az éjjeli harctól.) Akkor azonban felhangzottak az őrsze- 
mek riasztójelzései és a teocallik dobpergései. Erre elszabadult a pokol. 

Szörnyű zűrzavar támadt. Saját maguk ácsolta, hordozható hídjuk segít- 
ségével a spanyolok keresztülvergődtek a töltés első átvágásán. Ekkor zuhogni 
kezdett az eső. A patakokban ömlő zápor zuhatagába közeledő harci csónakok 
evezőcsapásai vegyültek. A csúszós talajon alig bírtak előrehaladni a spanyolok. 
Kétségbeesett kiáltozásaik közé az aztékok harci füttyszava vegyült. Kövek és 
nyilak röpködtek. Majd az első azték harcosok, akiket az éjszaka sötétje s az eső 
sűrű fátyla eddig eltakart, nekiugrottak a spanyoloknak. Vaskeménységű, obszi- 
dián darabokkal borított buzogányukat spanyol fejeken csattogtatták. 

Hol maradt a hordozható híd, mire a spanyolok elővédéi a második szét- 
rombolt csatorna-átmenethez érkeztek? A hátvédek szörnyű hírt közöltek: a 
híd a rajta keresztül zúduló teher alatt mind mélyebbre süppedt, és annyira le- 
süllyedt a felpuhult talajba, hogy nem lehetett többé elmozdítani. Ami addig 
még szervezett visszavonulás volt, az fejvesztett meneküléssé fajult. Ami addig 
hadsereg volt, külön csoportokra bomlott és élethalálharcot vívott. Gyalogo- 
san és lóháton vetették bele magukat a spanyolok az árokba, hogy a túlsó partot 
elérhessék. A zsákmány mind odaveszett az éjszaka sötétjében. 

Nem térünk ki az eszeveszett viaskodás részleteire. Elég annyi, hogy egyet- 
len spanyol nem került ki sértetlenül a csatából, Cortezt sem kivéve - aki a tudó- 
sítások szerint csodálatosan bátor volt. 

Amikor a reggel szürkén és esősen beköszöntött, Cortezék végre is átjutot- 
tak a töltésen, és az aztékok több figyelmet fordítottak a hátramaradt óriási 
zsákmányra, mint ellenségeik üldözésére és elpusztítására. A parancsnok hadi- 
szemlét tartott. Ennek az éjszakának veszteségeit illetően a kortársak adatai el- 
térőek. Ha a középarányt fogadjuk el, akkor a spanyolok létszáma egyharma- 


dára, a szövetséges tlaskalánoké pedig egynegyedére vagy ötödére zsugorodott. 
Ezenkívül teljes egészükben odavesztek a tűz- és lőfegyverek, az íjak egy része 
s a lovak többsége. Cortez csapata csak árnyéka volt annak a kis seregnek, 
amellyel háromnegyed éve a fővárosba vonult. 

De a szenvedésnek útja még mindig nem ért véget. Nyolc napig tartó csatá- 
rozások közepette a spanyolok, amilyen gyorsan csak tudtak (ez nem lehetett 
valami nagy gyorsaság, tekintettel elgyötört és most már kiéhezett állapotukra) 
tlaskalán területre igyekeztek, szövetségeseik területére, akik az aztékok ősi 
ellenségei voltak. 1520. július 8-án az Otumba völgyét körülzáró hegygerincre 
felérkezve, a megvert csapatot riasztó látvány fogadta. Úgy látszott, hogy a spa- 
nyolok sorsa végérvényesen megpecsételődött. 

Ameddig a szem ellátott, a völgy - egyetlen átjárásuk - azték harcosoktól 
hemzsegett. Sokkal jobban szervezettek voltak, mint ahogy ezt náluk koráb- 
ban megfigyelhették. Tagolt hadoszlopaik élén ott állottak vezérlő hercegeik, 
csillogóan tarka tollköpenyeikben. Az egyszerű harcosok tömegéből úgy vil- 
lantak elő, mint tarka madarak a hómezőn. 

Kétségbeejtő volt a helyzet, de a spanyoloknak nem lehettek semmiféle 
meggondolásaik. Mert mit tehettek egyebet? Vissza nem fordulhattak, tehát 
előre kellett menniük. Nem akartak - mint az összes hadifoglyok - az azték 
istenek legyilkolt áldozataivá válni, akiket az istenek ínyére előbb faketrecben 
hizlalnak fel. A halált úgyis megtalálhatják, ha egyszerűen továbbmennek. Más 
választásuk nem akadt. 

A teljes reménytelenség pillanataiban (az aztékok számát kétszázezerre 
becsülték, míg a spanyoloknak még az első győzelmeikben oly nagy szerepet 
játszó fegyvereik is hiányoztak), ebben a kilátástalan helyzetben csoda történt! 

Három csoportban, élükön a lovasság maradványával, húsz lóval tör be 
Cortez az azték tengerbe, amely mindhárom csoport fölött összecsapódni lát- 
szik. Az utca, amit a húsz lovas úgy hasít magának, akár az ekevas a száraz szán- 
tóföldet, mint hajlékony gaz csukódik mögöttük össze, s az aztékok hátulról 
igyekeznek a lovakat megtámadni. A legelső vonalban küzdő Cortez elveszti 
lovát, másikra száll, egy fejére mért ütéstől megsebesül, majd tovább viaskodik. 
Az ellenség légiója beláthatatlan. A vad közelharc közepette, egy apró emelke- 
désen, feltűnően pompás öltözékű harcosok kis csoportját pillantja meg Cortez. 
Gyaloghintót állnak körül. Ott az ellenség fővezére, Cihuacu. Felismeri hátára 
erősített botjáról, amelynek hegyére zászlóként és hadvezéri jelvényként arany- 
háló van tűzve. Ekkor történik a csoda. Nem a Szűz és a szentek, hanem Her- 
nando Cortez csodája, amely méltó arra, hogy szájról szájra adják a katonák 
tábortüzeinél. A sebesült Cortez megsarkantyúzza lovát, és két-három leghívebb 
emberétől követve lándzsával és karddal, szúrva és vágva, keresztültör az azté- 
kok csatársorán. Az elébe kerülő harcosok csoportjait elsöpri. Néhány perces 
mindent legázoló száguldással eléri az azték hadvezért, keresztüldöfi lándzsájá- 
val, elszedi tőle az aranyzászlót, és meglengeti a hullámzó tömeg felett! 

Hadielmélet szerint e csata veszve volt, de gyakorlatban a spanyolok meg- 


nyerték. Az aztékok, győzelmi jelvényüket a fehér hódító kezében látva, ész 
nélkül menekültek. Valóban, isteneiknél is hatalmasabbnak tűnhetett szemük- 
ben Cortez. Abban a pillanatban veszett el México, tűnt el az utolsó Monte- 
zuma birodalma, amikor Hernando Cortez az aranylobogót meglengette. 

A fejezet végén adjuk át a szót a történelemírónak: ,, Bármi legyen is véle- 
ményünk erkölcsi szempontból erről a hódításról, mint haditett csodálattal kell 
hogy eltöltsön bennünket. Gyöngén felfegyverzett és felszerelt maroknyi kalan- 
dor szállt ki a tüzes és harcias törzs hatalmas birodalmának partjain ... a nyelv 
és az ország ismerete nélkül. . . teljes bizonytalanságban afelől, hogy ellenséges 
nép közé vagy puszta sivatagba kerülnek-e . . . Noha a lakossággal való első 
összeütközéseiknél csaknem rajtavesztettek, feltartóztathatatlanul vonultak 
tovább a birodalom fővárosa felé és . . . ahelyett, hogy az ott tapasztalt pompa 
és hatalom megfélemlítette volna őket, kitartottak 
eredeti elhatározásuk mellett. A császárt hatalmukba 
kerítették, minisztereiket alattvalói szeme láttára ki- 
végeztették, és amikor nagy veszteségek után a vá- 
rosból kikergették őket, szétszórt harci felszerelésük 
maradványait összegyűjtve, okosan és vakmerően 


tál ák Bai keresztülvitt tervük szerint, a fővárost leigázták és 
ztéi épírás a keresztség mat 4, ; 
felvétele után. Az ötödik és benne hatalmukat megerősítették . . . Mindezt egy 


hetedik parancsolat ábrázolása maroknyi ágrólszakadt kalandor vitte véghez! Cso- 

dával határos történet ez, amely még a hősköltemé- 
nyektől megkívánt valószínűséget sem éri el, és példa nélkül áll a történe- 
lemben." 

Csak az áttekintés és a teljesség kedvéért említjük meg, hogy letűnése előtt 
(az otumbai csata utáni hónapokban) az azték nép, helyes vezetés mellett még 
egyszer annyira felemelkedett, ahogy Montezuma alatt senki sem hitte vol- 
na. Négyhónapi uralom után Cuitlahuac himlőben elpusztult. A trónon 
Ouauhtemoc követte, akit huszonöt éves korában választottak meg császárnak. 
Olyan vitézül védelmezte országának fővárosát a megerősített és jól felfegyver- 
zett Cortez ellen, hogy súlyosabb veszteségeket okozott neki, mint addig a többi 
azték hadvezér. Az átmeneti sikerek után azonban Mexikót végül elpusztították, 
házait felégették, isteneit ledöntötték, lagúnák befedték (México már nem 
, Velence" többé!), Ouauhtemocot fogságba vetették és kínvallatások után 
felakasztották. 

Üjra kezdődött az ország térítése és gyarmatosítása. A teocalliból, amely- 
nek meredek lépcsőjéről az utolsó ostromkor a spanyolok Ouauhtemoc papjai 
kezébe került honfitársaikat látták lezuhanni, szívüktől megfosztottan, felhasí- 
tott mellkassal, most Szent Ferenc messzire világító alapítványi temploma lett. 
A házakat újból felépítették. Néhány év múltán kétezer spanyol (közöttük fél- 
vérek is) és harmincezer indián család élt a régi azték főváros területén. Körös- 
körül a vidéket az úgynevezett , repartimientok" elvei alapján osztották fel, ami 
az egykori azték birodalomhoz tartozó népek számára (és mindazok számára, 


akik a további hódításoknak estek áldozatul) rabszolgaságot jelentett. Csak a 
tlaskalánokkal - akiknek Cortez oly sokat köszönhetett- tettek kivételt egy 
időre. (De vajon ki várta volna, hogy örökre szabadok maradjanak?) 

Míg ez a fellendülés a távoli Spanyolországot szolgálta, addig a hódítók- 
nak némi keserűséget is hozott. Montezuma kincse odaveszett. Amit a , noche 
triste" sötétjében nem tudtak elcipelni, remélték, hogy Méxicóba való második 
bevonulásukkor újból megtalálják. De a kincs szőrén-szálán eltűnt, és mind a 
mai napig sem került elő. Cortez kínpadra feszítette Ouauhtemocot, mielőtt fel- 
akasztatta. Nem kapott felvilágosítást. A lagúnákat, csatornákat búvárokkal 
kutattatta át. Hosszas keresgélés után csupán maradványokat találtak itt-ott. 
Összértékük nem tett ki többet 130 000 aranycastellánónál. Éppen annyi, hogy 
a megígért egyötödöt elküdhették a spanyol udvarnak. Aki a spanyol hódítá- 
soknak ezzel a részével foglalkozott, némi elégtételt fog érezni, ha elmondjuk a 
kincsmaradvány további sorsát. Cortez 1522. május 15-én levélben jelentette be 
a kincs útnak indítását. Ez meg is történt, de a hajót, amely szállította, a spanyo- 
lokkal hadiállapotban levő franciák elzsákmányolták. Végül nem V. Károly, 
hanem I. Ferenc francia király került legnagyobb meglepetésére a megmaradt 
azték kincsek birtokába. 

Egy lélegzetvételnyi elmélkedésre meg kell állnunk. Mert könyvünk nem a 
földrajzi felfedezések története, sem a katonai és politikai hódításoké. Mi, akiket 
a régi kultúrák felfedezése érdekel, végre fel kell hogy tegyük a kérdést: Kö- 
zép-Amerika régi kultúráival kapcsolatban vajon mit is jelent Cortez hódítása? 

Cortez megérkezésekor Mexikóban fejlett kultúra létezett; ez az eddig 
közöltek alapján nem lehet vitás. Nézzük Cortezt a mi szempontunkból, nem 
mint konkvisztádort, hanem mint egy olyan kultúra szerencsés megtalálóját, 
amely a XVII. század számára már meghalt és számunkra is éppen olyan halott, 
mint az egyéb ősi kultúrák, amelyekről ebben a könyvben olvastunk. Érdekel 
tehát bennünket, hogy mit tartott Cortez és kortársai s mit az utókor erről a 
kultúráról. 

Érdekes dolgot figyelhetünk meg. Cortez éppúgy, mint a korabeli szem- 
tanúk, soha nem mulasztotta el, hogy rámutasson az általa leigázott nép hatal- 
mára és jelentőségére. Hiszen ha ezt elmulasztja, nyilván csökkent volna teljesít- 
ményének értéke kritikus kortársainak szemében. Azonban nem csupán egy bar- 
bár és pogány birodalmat pusztított el, hanem, hogy a már egyszer használt 
idézettel újra éljünk, , úgy fejezett le egy kultúrát, mint a járókelő a naprafor- 
gót". Erről a tényről viszont soha nem vett tudomást. Ez figyelemre méltó, de 
annak az időnek szellemével és világnézetével magyarázható, amely csak króni- 
kásokat termelt ki, de történelemírókat még nem. Érthetetlen és példátlan, 
hogy a XVI. század elején meghódított aztékokat, a róluk szerzett gazdag isme- 
retekkel együtt, de még a régi aztékok létezését is, az utókor úgyszólván újból 
elfelejtette. Míg az Újvilág egyre szorosabban bekapcsolódott Európa gazdasági 
és politikai vérkeringésébe, egyes, egészen rendkívüli amerikai kultúrák egy- 
kori létezése teljesen kikerült a köztudatból. Annyira, hogy kevéssel ezelőtt 


még a tudomány sem érezte szükségét annak, hogy ezt a régi világot úgy 
vizsgálja, amint az megérdemli. Ezt a mulasztást nemcsak saját hiányos ismere- 
teink bizonyítják, hanem az a számos enciklopédia, meg világtörténelmi gyűjte- 
ményes kiadvány, amely a toltékokat, mayákat és aztékokat vagy egyáltalán nem 
említi, vagy csak éppen futólag érinti. 

Az az indokolás, hogy ezek a kultúrák nem állanak velünk olyan bensőséges 
fejlődéstörténeti kapcsolatban, mint a babiloni, egyiptomi vagy görögországi, 
nem helytálló. Mert a számunkra szintén idegen kínai és indiai kultúra sokkal 
elevenebben él tudatunkban, mint a régi amerikai. Pedig annak ellenére, hogy 
szárazföld köt össze velük, gazdasági és politikai forgalom tekintetében mégis 
sokkalta távolabb esnek, mint a négy évszázad óta elspanyolosodott és közben 
az amerikai kontinens hatókörébe belevont Mexikó. (Jellemző, hogy az első 
jelentős, 1879-ben alapított Amerikai Archeológiai Intézet évtizedeken keresz- 
tül teljes munkaerejét európai ásatásokra fordította. És azok a rendkívüli 
összegek, amelyeket amerikai intézmények régészeti kutatások céljaira áldoz- 
tak, még ma is csak elenyésző részben jutnak azok kezére, akik hazai talajból 
kinőtt kultúrák felkutatásán fáradoznak.) 


Az azték kultúránál tehát nem csupán letűnt, hanem - és ezt nyugodt lelki- 
ismerettel állíthatjuk - felfedezése után ismét elfelejtett kultúrával van dolgunk. 

Miután az aztékok kultúrájának nagyságát és erőteljességét oly gyakran 
emlegettük, itt az ideje, hogy túlbecsülésében megálljunk. Azért hoztuk annyira 
előtérbe, mert elsőnek fedezték fel, és ez a könyv a kutatás kronológiája szerint 
halad. Látjuk majd, hogy más, még jelentősebb kultúrák is léteztek, s lényegé- 
ben az azték kultúra nem volt egyéb, mint civilizációs visszfénye egy nálánál 
még sokkalta magasabb, sokkalta ősibb kultúrának. 

Ezzel megint belekerülünk elbeszélésünk sodrába. Elérkeztünk a régi 
Amerika második felfedezéséhez és ezzel együtt két rendkívüli ember ismerteté- 
séhez. Közülük az egyik anélkül, hogy dolgozószobájának küszöbét átlépte 
volna, újból felfedezte a régi aztékokat. A másik pedig a dzsungelon késsel 
verekedte át magát és újból felfedezte azt a még sokkal régebbi népet, amelyre 
Cortez egyik kísérője bukkant elsőnek. 

Ezúttal azonban a letűnt nagyságnak kijáró mélységes áhítattal, amilyenre 
csak a XIX. század volt képes. (Érdekes, hogy még a második, felfedezés sem 
volt elegendő ahhoz, hogy Amerika őslakói a kultúrák történetében az őket 
megillető helyre kerüljenek. Harmadik felfedezés is kellett hozzá, amely csak 
most, napjainkban éri el csúcspontját. Ezen azonban ráérünk majd csodálkozni 
egvik későbbi fejezetünk folyamán.) 


29. FEJEZET 


MR. STEPHENS VÁROST VÁSÁROL 


z 1839-es esztendő egyik kora reggelén egy kis társaság lovagolt a Hondu- 
Á ras és Guatemala határán fekvő Camotán-völgyön keresztül. Az élen két 
fehér ember haladt, kiket indiánok követtek. Noha fegyvert viseltek, békés 
szándék vezette őket erre a vidékre. Azonban sem békés terveik hangoztatása, 
sem fegyvereik nem akadályozhatták meg, hogy még aznap este egy kis város- 
nak , tanácsházában" mint elfogott rabok, lakat alá ne kerüljenek. Egész éjsza- 
kán át részegen duhajkodó és vadul lövöldöző katonaság őrizte őket. 


Ezzel a kellemetlen bevezetéssel indult neki nagy kutatóútjának John 
Lloyd Stephens aki a régi Amerikát újból felfedezte. 

Stephens a New York állambeli Shrewsburyben született 1805. november 
28-án. Jogot tanult és nyolc esztendeig New York város bíróságain tevékeny- 
kedett. Magánéletét régészet iránti szenvedélyes érdeklődése töltötte ki. Minden 
idők, minden régi nép fennmaradt nyoma érdekelte. Amire előző fejezetünkben 
utaltunk, nála is beteljesedett. Ő, Amerika fia, nem az ősi Amerika ősi népeinek 
nyomai után vetette magát, nem Közép-Amerika felé fordult, ahol számtalan 
régiség hevert gazdátlanul - mégpedig azért nem, mert egyszerűen nem tudott 
róluk. Egyiptomba, Arábiába, s a Szentföldre utazott, majd a következő évben 
Görög- és Törökországba. Csak harminchárom éves korában, miután már két 
útleírást kiadott, került kezébe az a jelentés, amely fantáziáját valósággal felcsi- 
gázta és érdeklődését egészen új irányba terelte. 

Ezt a beszámolót egy bizonyos Garlindo nevű ezredes írta a közép-amerikai 
hatóságok megbízásából, az ottani bennszülöttek közt szerzett tapasztalatai 
alapján. A hivatalos jelentést saját észrevételeivel bővítette. Sajátságos és igen 
régi eredetű építőművészetről számolt be, amelynek maradványai Yucatán és 
Közép-Amerika erdőségeiben találhatók. 

A száraz katonai jelentés rendkívüli hatást tett Stephensre. Egyéb idevo- 
natkozó adatok után kutatva, ráakadt Juarrosnak, Guatemala történetírójának 
könyvére, aki művében viszont egy bizonyos Fuentest idéz. Ez a Fuentes azt 
állította, hogy az ő idejében, 1700 körül, a hondurasi Copán területén egy régi 
épületcsoport - amelyet ő maga cirkusznak nevez - még igen jó állapotban volt. 

Stephensre döntően hatottak ezek a hiányos értesülések. Hihetetlennek 


tűnik, hogy semmi közelebbit nem tudott meg. A konkvisztádori idők forrásai- 
val alig törődött. Igaz, hogy mint említettük, a spanyol hódítóknak a régi kultú- 
rakat illető felfedezései teljesen elvesztek a köztudat számára. Stephens azt sem 
sejthette, hogy amikor ő Közép-Amerikába indul, tőle nem messzire egy másik, 
szintén amerikai férfiú, pontosan ugyanakkor Közép-Amerika egyik régi népé- 
ről gyűjti egybe az összes fellelhető adatot. Ez a férfiú, aki dolgozószobájából 
ki sem mozdult, nemcsak bőségesen tájékoztathatta volna e régi népek felől, de 
még azt is meg tudta volna mondani, hogy körülbelül mit fog találni! . . . 

Stephens kísérőt keresett. Meg is találta, mégpedig angol barátjának, Fre- 
derick Catherwood rajzolónak személyében, aki itt hasonló szerepre vállalko- 
zott, mint egykor Vivant Denon, aki lerajzolta mindazt, amit az Egyiptomi 
Társulat Napóleon számára gyűjtött, vagy mint Eugéne Flandin, aki a Ninive 
romjaiból kiásott, porladozó szobrokat rajzolta le Botta munkatársaként. 

Már mindketten utazásuk előkészületeivel foglalatoskodtak, amikor alka- 
lom adódott rá, hogy vállalkozásuk pénzügyi terheit nagyrészt az Egyesült Álla- 
mokra hárítsák. Közép-Amerika gazdaságilag az USA érdekkörébe került. Ami- 
kor pedig az addigi ügyvivő hirtelen meghalt, Stephensnek sikerült az elhunyt 
örökébe lépnie. Ebben Martin van Buren volt segítségére, az Egyesült Államok 
elnöke, akit a törvényszéken eltöltött évekből ismert, amikor az még New York 
kormányzója volt. Így történt, hogy számos ajánlólevele mellett a jóhangzású 
,, Encargado de los negocios de los Estados Unidos del Norte" (az Észak- 
amerikai Egyesült Államok megbízott ügyvivője) címével indulhatott útjára. 
(A régészet úttörői között már mennyi diplomatát találtunk!) 

Hangzatos címe mit sem segített rajta, mikor megérkezése után részeg 
katonák csoportja őt és útitársait megrohanta. Az történt vele is 1839-ben 
Közép-Amerikában, ami hat évvel később Mezopotámiában, a Tigris partján, 
Layard-ral. Mind a ketten olyan országba csöppentek, amelyben éppen forra- 
dalmi események zajlottak. 

Három nagy párt uralkodott akkor Közép-Amerikában. San Salvadorban 
Morazáné, a volt elnöké, Hondurasban a mulatt Ferreráé és Guatemalában az 
indián Carreráé. Ez az indián, híveivel együtt - akiket nem éppen barátságosan 
, cachurecos"-nak (,hamis pénz") becéztek - fegyverben állott. Morazán és 
Ferrera San Salvadornál csatát vívtak. Morazán generális megsebesült, de 
győzött, és a lakosság éppen az ő érkezését várta Guatemalába. Ugyanazon az 
úton, amerről a generálist várták - menetelt John Lloyd Stephens kis karavánja. 

Az ország szétzüllött. Operettgenerálisok és banditafőnökök váltották egy- 
mást az inkább fosztogatókból, mint harcosokból álló csapatok és csapatocskák 
vezéri tisztében. Indiánok, négerek, néhány kalandra szomjas európai tiszt és 
Napóleon olaszországi hadseregéből elszökött katonák voltak ezeknek a csapa- 
toknak tagjai. A falvakat kifosztották, a lakosság éhezett. , No hay" - semmi 
sincs -, hangzott a megszokott válasz Stephens érdeklődésére, amikor élelmi- 
szert akart vásárolni. 

Amikor egyik városka , tanácsházába" beszállásolták magukat, az ezüst- 


gombos bottal - méltóságának jelvényével - felszerelt elöljáró, vagy huszonöt 
emberrel együtt betört a hálóterembe. A csoportot Carrera egyik párthíve, egy 
tiszt vezette, akit Stephens, kalandjai leírásában csak , a fénylő kalapos úr"-nak 
nevez. A magyarázkodás kissé hevesen folyt le. Stephens Augustin nevű szol- 
gája, aki egy elsietett bárdcsapástól megsérült a fején, elkiáltotta magát: 
, Tüzelni, sir, tüzelni!" Erre Stephens lobogó fáklyafény mellett kiteregette 
útleveleit és Cascara generális pecsétjét is megmutatta. Cascara, a napóleoni had- 
sereg egyik szökött tisztje, elég fontos szerepet játszott itt az országban, ajánlá- 
sát is azért vette igénybe Stephens. Catherwood viszont a nemzetközi jogról és 
diplomáciai kiváltságokról tartott tudományos előadást. Ám ez még annyira 
sem érdekelte az ittas bandát, mint a dokumentek. A helyzet egyrészt a ,, Fra 
Diavolo" egyik jelenetéhez hasonlított, másrészt, ha tekintetbe vesszük, hogy 
három mordály már Stephens mellének szegeződött, véresen komoly fordulatot 
vehetett volna. 

Némi haladékot okozott egy második tiszt felbukkanása. Ő láthatólag 
magasabb rangú volt, mert fején még gondosabban fényesített kalapot viselt az 
előbbinél. Az útlevelet újból átvizsgálták. A tiszt minden erőszak alkalmazását 
megtiltotta, viszont saját személyében tette felelőssé az elöljárót, hogy a foglyok 
biztos őrizetben maradjanak. Stephens közben sebtiben levelet írt Cascara gene- 
rálisnak és le is pecsételte - a nagyobb hatás kedvéért, egy féldollárossal. 
5A sas kiterjesztette szárnyait, a csillagok felragyogtak a gyantafáklyák fényé- 
ben, és valamennyien odatolongtak, hogy a hatásos pecsétet megszemléljék." 

Stephens kis csoportjának szemére nem jött álom. Szállásuk előtt katonák 
ütöttek tábort; kurjongattak, üvöltöztek és mérhetetlen tömegű szeszt fogyasz- 
tottak. Majd ismét megjelent az elöljáró, mögötte az egész részeg bandával. 
Kezében tartotta a Cascarának szóló levelet. Tehát nem küldte el. Ekkor Step- 
phens hangot változtatott. Most már erélyesebben lépett fel. És lám: amit sem 
az útlevelek, sem Catherwood tudós beszéde nem értek el, azt elérte - az új 
hang. Az elöljáró az egyik indiánt a levéllel útnak indította és kíséretével vissza- 
vonult. Stephens hosszas várakozási időre készült fel, amikor a helyzet magától 
jóra fordult. 

Magasan állt a nap, mikor a kijózanodott elöljáró megjelent hivatalos, 
békítő látogatásra. A katonák pedig, még a hajnali szürkületben, valami új 
parancsnak engedelmeskedve, nagy hirtelen elvonultak. 

Copán Honduras államban, a hasonló nevű folyó partján fekszik, amely a 
Montaguába ömlik, majd a hondurasi öbölbe. (Nem tévesztendő össze a Rio 
Coban vagy Cahabon menti Coban városával, amely északnyugatra esik Copán- 
tól és már Guatemala területén fekszik.) 

Ezen az útszakaszon menetelt egykor Cortez, amikor az azték birodalom 
meghódítása után, 1525-ben Hondurasba vonult, hogy egy árulót megbüntes- 
sen. Ezernél több kilométert tett meg hegyeken és őserdőkön keresztül. 

Stephens, Catherwood s az indián vezetők és teherhordók is útnak indul- 
tak. Alighogy olyan erdőségekbe kerültek, amelyek mint zöld tenger csapód- 


tak össze mögöttük, már sejteni kezdték, miért is járt előttük errefelé oly kevés 
utas és kutató. , A lombsátor -írta háromszáz évvel ezelőtt Cortez - olyan sűrű 
árnyékot vetett, hogy a katonák nem látták, hová lépnek." Az öszvérek hasig 
süppedtek a mocsárba, és ha Stephens és Catherwood leszálltak segíteni, arcu- 
kat és kezüket szúrós növények tépték véresre. A füllesztő meleg legyengítette 
őket, s az ingoványból felszálló szúnyograjok lázt okoztak. , Ez az éghajlat 
- írták Stephens előtt száz évvel Don Juan és Ulloa spanyol utazók a tropikus 
völgykatlanok klímájáról - kiszívja a férfierőt, és megöli a gyermekágyas asszo- 
nyokat. A barmokról leszárad a hús, a tehénből kiszárad a tej, a tyúk nem 
tojik . . ." Cortez és a két spanyol óta nem változott a természet. Az ország 
zűrzavaros katonai eseményei lehetetlenné tettek minden diplomáciai feladatot, 
ezért Stephens, egyéb elfoglaltság híján, kedvére követhette kutató szenvedé- 
lyét. Ha ez nem így történt volna - talán visszafordul. 

Különben is azok közé tartozott, akikre az új és ismeretlen varázsa még 
megpróbáltatások árán sem veszti el vonzerejét. Ez az erdő, mely lépten-nyo- 
mon újabb akadályokat gördített útjukba, amint sűrűjébe mind mélyebbre 
hatoltak, nemcsak idegeiket, hanem szagló-, látó- és hallószerveiket is próbára 
tette. A lapályokról dohos pára tört fel. Mahagónifák terpeszkedtek, sárga és 
kék fák. A corozo-pálma tizenkét méter hosszú legyezőit tetőként teregette ki 
fejük felett. Orchideát is talált a kutató szem. Az őserdei fák törzsein, mint 
virágcserepek, virítottak a broméliák. És este, mikor a dzsungel ébred - bőgő- 
majmok kiáltozása, papagájok rikácsolása, tompa ordítás, majd elfojtott iaj- 
szavak hallatszottak, a megrohant és kínlódó állatok hangjai. 

Álmukban sem látott tájakon küzdöttek magukat keresztül Stephens és 
Catherwood. Vérezve, iszaposán, gyulladt szemmel törtettek előre. Itt, ebben 
az ősidők óta érintetlennek látszó, elátkozott világban, itt lennének azok a ko- 
építkezések ? Azok a nagy építkezések, amelyeket emlegettek ? . . . 

Stephens becsületesen beismerte később, hogy minél mélyebbre hatolt a 
zöld birodalomba, annál hitetlenebbé vált. , Be kell vallanom, hogy mindket- 
ten, én is, Catherwood is, kissé kételkedtünk, és Copánhoz legföljebb remény- 
kedéssel, nem pedig csodákat várva közeledtünk." 

A csodához mégis elérkeztek. 


Valahol, egy idegen erdő mélyén régmúlt életről regélő öreg falakra buk- 
kanni igen érdekes és elmélkedésre késztető dolog, de csodának azért még nem 
nevezhető. Gondoljunk arra, hogy Stephens fél Keletet bejárta, és csaknem 
valamennyi ókori nép romvárosait ismerte. Vajon elképzelhető-e, hogy ez a 
csekély reménnyel és nem nagy várakozással érkező ember (aki egyiptomi mére- 
tekhez szokott) olyasmit lásson meg, ami az első percben elnémítja, ami csodá- 
val határosnak tűnik előtte, ha arra gondol, hogy felfedezése micsoda következ- 
ményeket vonhat maga után tudományos téren ? . . . 

Rio Copánig jutottak előre. Érintették a kis falut, hol a környék bennszü- 
lött lakosságával, csupa megkeresztelt meszticcel és indiánnal, jó kapcsolatokat 


teremtettek. Majd továbbmentek előre a dzsungelben, amíg egyszerre csak ter- 
méskövekből épített, jól összeillesztett, jókarban levő fal előtt állottak. Lépcsők 
vezettek fel egy teraszhoz, amelyet azonban már annyira ellepett a növényzet, 
hogy méreteit nem lehetett becsléssel megállapítani. 

Bár a látvány nagy hatást tett rájuk, örömüket fékezte az a gyanú, hogy az 
egész nem egyéb régi spanyol erődítménynél. Az útról letérve, vezetőjüket pil- 
lantották meg, amint erős csapásokkal egy folyondár vastag fonalait vágta szét. 
Majd, mintha csak színpad előtt állt volna, a folyondárfüggönyt félrehúzta, és 
várakozásteljesen, büszkén mutatott egy kimagasló, sötét kőtömegre, mintha 
csak saját művét mutatná a kritikusoknak. 

Stephens és Catherwood most már késükkel maguknak is utat és kilátást 
vagdalva, egy sztélé előtt állottak, magas szobor előtt, amilyet még soha nem 
láttak. A szobor olyan művészi volt, hogy hasonlót sem Európában, sem a 
Keleten még nem láttak, és itt Amerikában eszükbe sem jutott, hogy ehhez 
hasonlót akár csak el is képzeljenek. 

A kőszobornak olyan pompás volt az ornamentikája, hogy leírása az első 
pillanatokban egyenesen lehetetlennek tűnt. Későbbi mérések szerint: 3,90 
méter magasságú, 1,20 méter szélességű és 0,90 méter vastagságú, faragásokkal 
és díszítményekkel teljesen elborított négyszögletű oszlop. Hatalmasan és szür- 
kén állott az őserdő mély zöldjében; rovátkáiban még azoknak a sötétragyogású 
színeknek maradékaival, melyekkel egykor befestették. 

Elülső oldalán egy férfi erőteljesen megmintázott alakja; arca , ünnepélye- 
sen szigorú és félelmet keltő". Oldalai rejtélyes hieroglifákkal borítva, háta fara- 
gásokkal díszítve - melyek , mindentől különböznek, amit valaha is láttunk". 
(Lásd a XXIV. és XXV. táblát.) 

Stephenst elbűvölte a felfedezés, de vérbeli kutató lévén, még a legvárat- 
lanabb pillanatok sem ragadtatták elsietett következtetésekre. Éppen ezért elő- 
ször csak a következőt állapította meg, ezt azonban teljes bizonyossággal: 
5 A váratlanul felfedezett műemlék arról győzött meg, hogy az általunk keresett 
tárgyak nem csupán mint egy ismeretlen nép felfedezett nyomai érdekesek, ha- 
nem művészi értéküknél fogva is. Ezek a műalkotások, mint újonnan felfedezett 
történelmi dokumentumok, bizonyítják, hogy az a nép, amely egykor Amerika 
kontinensét lakta, nem sorolható a vadak közé." 

Catherwood kíséretében Stephens most már egyre tovább vágott utat késé- 
vel az őserdő sűrűjében. És amikor egy második, harmadik, negyedik, összesen 
tizennégy ilyen faragott oszlopra bukkant - egyik tökéletesebb megmunkálású 
volt a másiknál -, következtetéseiben már lényegesen merészebbé vált. Ő, aki 
jól ismerte a Nílus menti ország műemlékeit, és jól tudta, hogy ilyen és ehhez ha- 
sonló alkotásokat csakis fejlett kultúrák termelhetnek ki magukból, azt mon- 
dotta néhány, a Copán őserdejében talált darabról, hogy , ízléses kidolgozás 
tekintetében felülmúlják a legszebb egyiptomi szobrokat, a többiek pedig mint 
művészi munkák, legalábbis egyenrangúak velük"! Képtelenségnek tűnt az 
akkori világban ez az állítás. Amikor levélben először adott hírt leletéről Ste- 


phens, tudósításai nemcsak hitetlenséget, de közderültséget is keltettek. Tudja-e 
vajon bizonyítani mindazt, amit állít? 


, Hogyan kezdjen hozzá az ember?" - kérdezte önmagától is Stephens, a 
szobrok nagyságát és az áthatolhatatlan zöld növényfalakat méregetve. ,, Ez a 
vállalkozás csaknem reménytelen. Az erdő tele van rejtett romokkal. Itt van 
ugyan a folyó, amely ugyanabba a tengerbe ömlik, melynek partján New York 
áll, igen ám, de ez a folyó egyes szakaszain zuhatagos. Egyetlen lehetőség ma- 
rad: egyik bálványt kísérlet céljából szét kell vágni és darabokban el kell szál- 
lítani, a többiekről pedig lenyomatokat készíteni." 

De ettől a tervétől eltért Stephens. Hiszen ott volt Catherwood. Sürgette, 
kezdjen már hozzá a rajzok készítéséhez. Catherwood azonban, aki egyiptomi 
műemlékekről gyönyörű rajzgyűjteményt adott ki, húzódozott. Tétován és 
kedvetlenül tapogatta az eltorzult kőarcokat, az érthetetlen hieroglifákat, a bo- 
nyolult ornamentikát. Ismételten vizsgálgatta a világítást, a mély árnyékokat a 
csodás reliefeken, és fejét rázta . . . 

Stephens tovább nyomozott: visszaküldte a vezetőt a faluba, tüzetesen ki- 
kérdeztette az embereket, hogy tud-e valaki valamit a titokzatos szobrokról ? 
Senki nem tudott semmit. Vajon ki hozhatott ilyen művészi alkotásokat létre ? 
, Ouien sabe?" - (, Ki tudja?") volt az állandóan megismétlődő válasz. 

Stephens a falu szabójával, egy Bruno nevű meszticcel hatolt most egyre 
mélyebbre a dzsungelben. Mindig újabb és újabb szobrokat talált, újabb fala- 
kat, újabb lépcsőket és teraszokat. A szobrok egyikét , óriási gyökerek húzták le 
talapzatáról, egy másikat a fák ágai szorosan körülgyűrűztek s a talajból csak- 
nem kiemelték. Megint egy másik a földön hevert, kúszónövényzet elképesz- 
tően vastag fonatai tartották fogva. Végül egy oltárszerű emelvény mögött ott 
állott előtte egy újabb szobor, fáktól körülvéve, melyek mintha beárnyékolni, 
szentségként őrizni akarnák. Az erdőség ünnepi csöndjében elveszett népét gyá- 
szoló istenségnek látszott." 

Mire Stephens Catherwooddal ismét találkozott, ötven lerajzolandó modellt 
jelentett be neki. Ám Catherwood, a gyakorlott rajzoló, továbbra is a fejét rázta. 
Itt nem megy a rajzolás. Itt világosságot kell teremteni. Ebben a félhomályban 
elmosódnak az árnyékok és eltakarják a körvonalakat. 

A következő reggelre halasztották munkájukat. Segítségre volt szükségük. 
A falunak kell munkaerőt adni. Egyszer csak egy mesztic közeledett feléjük, 
valamivel díszesebben és tarkábban öltözve, mint saját málhahordozóik és a 
többi bennszülött, akikkel eddig találkoztak. Talán ő hozza a várt segítséget ? 
De nem, a barna férfiú egyenesen hozzájuk lépett, meglepetésszerűen bemutat- 
kozott mint Don José Maria, és elébük tárta a Copán folyó menti terület tulaj- 
donjogáról szóló iratait. 

Stephens elnevette magát. Az, hogy ezek a dzsungelben heverő romok 


, valakié" legyenek, képtelen ötletnek tűnt fel előtte. Mikor pedig kérdéseire 


XXIII. tábla. 


A Ouetzalcouatl-piramis díszítményei Teotihuacanban. A piramis már akkor ősrégi 

volt - pontos korát még ma sem ismerjük -, amikor Cortez, a spanyol hódító mel- 

lette elvonult. Hat szakaszra osztva emelkedett egykor a magasba, széles lépcsőzet 
vezetett lábától egészen a csúcsáig 


XXV. tábla. 


Modern fényképfelvétel a XXIV. tábla kőoszlopáról. Ez az összehasonlítás alkal- 
mat nyújt arra, hogy - ami a művészetet illeti - egy pillanatra kételkedjünk a tech- 
nika haladásában 


Don José Maria kijelentette, hogy ilyen szobrok létezéséről hallott már egy- 
szer . . . akkor Stephens egyszerűen szavába vágott és hazaküldte. 

Este, kunyhójában fekve azonban elgondolkodott Stephens a dolgon. 
Tulajdonképpen ki is ezeknek a romoknak tulajdonosa? Félálomban úgy dön- 
tött: , Senki más, mint mi, akik felfedeztük. És noha még azt sem tudtam, hogy 
hamarosan nem tessékelnek-e ki bennünket innen, elhatároztam, hogy mégis a 
mieink lesznek. S míg lelki szemeim előtt a hírnév és dicsőség ködös fantázia- 
képei vonultak végig, takarómat magamra húztam, és álomba merültem. 

Másnap éles balták rövid csattanásai verték fel a dzsungel csöndjét. Az 
indiánok ledöntötték vagy egy tucat fát. Ha valamelyik fa végre kidőlt, meg- 
bomlott a kúszónövények, folyondárok s levelek összekuszált szövevénye is. 

Stephens figyelte az indiánokat. Arckifejezésükben egyre annak a teremtő 
erőnek nyomait kereste, amely ezeket a szobrászati műremekeket képes volt 
megalkotni. Azt az idegenszerű jellegzetes, groteszkül kegyetlen, de mégis mes- 
teri formákban megnyilatkozó erőt, amely nem törhetett hirtelen elő a homály- 
ból - térség kellett hozzá -, azon is csak lassan növekedhetett. Ám az indiánok 
arckifejezése nem árult el számára semmit. 

Mialatt Catherwood rajztábláját felállította, hogy kihasználhassa az első, 
nehezen nyert világosságot, Stephens ismét behatolt a dzsungelbe. Rátalált a 
folyó menti falra. Sokkal magasabb volt, mint amilyennek első látásra becsülte. 
Főleg jóval nagyobb területet foglalt el. Tövises folyondárral annyira be volt 
nőve, hogy úgy látszott, mintha ormára roppant növényi kalpagot tűztek volna. 
Majomsivalkodás csattant föl, amikor Stephens a meszticcel együtt belefúrta 
magát ebbe a kusza folyondárba. ,, Itt találkoztunk először ezekkel az embereket 
majmoló furcsa élőlényekkel. A csodálatos műemlékek közepette úgy hatottak 
ránk, mint letűnt néptörzsek vándorszellemei, akik most egykori lakóhelyük 
romjait őrzik." 

Stephens szemei előtt piramis alakú építmény bontakozott ki. Nagy nehe- 
zen szabaddá tették egy széles lépcsőzet fokait, melyet a vadul burjánzó növé- 
nyek megrongáltak. A lépcső a tövisbozótok sötétjéből a már szellősebb levél- 
koronák világosságába vezetett, végül a ceibafák ormai felett ki egy teraszra, 
amely legalább harminc méter magasságban volt a földtől. Stephens szédült. 
Micsoda nép mesterkedett itt ? Mikor halt ki ? Hány száz év előtt építette ezt a 
piramist? Melyik korszakban, milyen eszközökkel, kinek a megbízásából és 
kinek a tiszteletére emelte a számtalan szobrot ? Csupán az látszott bizonyos- 
nak, hogy egyetlen város nem hozhatott létre ilyen alkotásokat és építménye- 
ket. Mögöttük egy nagy és hatalmas nép erejének kellett állnia. Elképzelte, 
hogy Honduras, Guatemala, Yucatán messzi őserdei még milyen sok, ismeret- 
len várost rejthetnek, és megborzongott feladatának nagyságától. Ezer kérdés 
meredt feléje, és ő egyikre sem tudott választ adni. Széttekintett a fák koronája 
fölött, melyek alól a szobrok sejtelmes szürkén csillámlottak. 

, A romváros, mint szétzúzott bárka a tenger közepén, úgy hevert előt- 
tünk: árbocai elvesztek, neve eltűnt, legénysége alámerült. Senki sem tudja 


többé megmondani, honnan jött, kié volt, meddig hányódott, mi okból pusz- 
tult el. Azt, hogy legénysége kikből állott, csupán az egykori vízi jármű szerke- 
zetében sejthető hasonlóság révén találgathatjuk, de bizonyosan talán sohasem 
fogjuk megtudni." 

Amikor Stephens Catherwood munkájának első eredményeit meg akarta 
tekinteni, furcsa látvány fogadta. A rajzoló az elsőnek felfedezett oszlop előtt 
állott. Körülötte a földön egész halom papír feküdt szétszórva. Ö maga, tetőtől 
talpig mocskos volt, lábai az ingoványba süppedtek, a rázúduló moszkítósereg 
miatt szeméig beburkolta fejét. Kezén kesztyű volt, és azzal a bizonyos sötét és 
konok eltökéltséggel dolgozott, amely a felmerülő nehézségeket minden áron 
le akarja küzdeni. Kiderült, hogy Catherwood - az utolsó nagy grafikusok 
egyike, akinek művészi hatása csupán néhány angol rézmetszetben élt tovább 
egészen a századfordulóig, majd a formalizmus útvesztőiben eltűnt - ezúttal 
számára csaknem megoldhatatlan feladattal találkozott. 

Az elébe táruló formák világa kívül esett az addig ismert formavilágon, 
rajzolóirónja úgyszólván felmondta a szolgálatot. Az arányokat nem ismerte fel, 
a perspektívák eltolódtak szemei előtt, és sem , camera lucidával" (abban az 
időben használatos segédeszköz), sem anélkül nem érte el az igényeinek meg- 
felelő célt. Megzavarta az, amit papírra kellett vetnie. Vajon az ott díszítmény-e, 
vagy emberi testrész ? Az pedig amott emberi szemet vagy napot, vagy valami 
jelképet ábrázol ? Ez meg egy állatnak a feje volna ? Ha igen, hát hol létezhetnek 
ilyen állatok ? A fantáziának milyen talajából burjánzottak elő ilyen rettenetes 
fejek ? A díszítések gazdagsága folytán a kövek olyan alakokat öltöttek, amelyek 
páratlanul álltak a világon. , Mintha - állapítja meg Stephens - sa bálványc 
gúnyt űzött volna Catherwood művészetéből, a szomszéd fa tetején pedig mint- 
ha két majom gúnyos kacajjal kísérte volna fáradozásait." 

Catherwood reggeltől estig vitézül próbálkozott, és végre elérkezett az a 
nap, amely meghozta az első sikerült rajzot. Ez a rajz rövidesen nagy feltűnést 
keltett szerte a világon. 


Ekkor érdekes dolog történt. Stephens, mivel segítségre volt szüksége, 
közelebbi érintkezést keresett a falu lakosságával. Az ismerkedés barátságos 
úton indult meg, mert a kölcsönösségi elv alapján ő is tudott a maga módján 
segítséget nyújtani; orvossággal és jó tanáccsal. Ám kisebb kellemetlenségek is 
adódtak. Mégpedig Don José Maria személyében, aki egyre-másra felbukkant, 
hogy újra meg újra, csökönyösen felmutassa birtoklevelét. A részletesebb tár- 
gyalások során kiderült, hogy az ő szemében a romterület értéktelen, nem ér- 
dekli őt sem most, sem a jövőben, a , bálványképek" iránt is teljesen közömbös 
- csak a tulajdonos sértett önérzete nem hagyta nyugodni. 

Tekintettel az ország zilált politikai viszonyaira, Stephens a környező 
lakossággal mindenáron fenn akarta tartani a jó viszonyt. Bolondos ötlete tá- 
madt. Röviden és velősen megkérdezte Don José Mariát: , Mennyi pénzt akar 


a romvárosért ?" 


, Úgy hiszem - írja Stephens -, Don José Maria akkor sem lepődött volna 
meg jobban, ha szegény öreg feleségét, a mi reumás páciensnőnket kérem tőle 
megvételre . . . Nem tudta hirtelen, hogy kettőnk közül melyikünk vesztette el 
az eszét. Annyira értéktelennek tartotta saját birtokát, hogy ajánlatom gyanak- 
vást keltett benne." 

Stephensnek tehát be kellett bizonyítania becsületes szándékát a gyanakvó 
Don José előtt. Ebből a célból bemutatta neki iratait, amelyek őt jellembelileg 
kifogástalan egyénnek, utazó tudósnak s a nagy és hatalmas Egyesült Államok 
ügyvivőjének tüntették fel. A nyelv- és írástudó Miguel olvasta mindezt fel. 
A derék Don José ezalatt egyik lábáról a másikra állt, majd azt mondta, hogy 
meggondolja a dolgot, és azután visszatér. 

Ez még egyszer megismétlődött. Miguel újból felolvasta az iratokat, de 
ezúttal sem mutatkozott eredmény. Akkor Stephens, aki már csak az ősi város 
megvásárlásától remélt békét és nyugalmat, a dzsungelfalu észjárását ismerve, 
bohózatba illő rábeszélési jelenetet rögtönzött. 

Odacipelte utazóbőröndjét és előszedte belőle diplomata egyenruháját. Ha 
már diplomáciai feladatait nem intézhette el itt Közép-Amerikában, legalább 
az uniformis ne maradjon viseletlen. Stephens, az Egyesült Államok ügyvivője, 
ünnepélyes mozdulatokkal öltötte magára díszkabátját a bámuló mesztic José 
előtt. Igaz, hogy esőtől puhára ázott panamakalapot, kockás inget és térdig csa- 
takos fehér nadrágot viselt hozzá. Igaz, hogy az egésznapos eső következtében 
nagy vízcseppek potyogtak a faágakról, és az ingoványos talajon pocsolyák ter- 
peszkedtek. Néhány odatévedt napsugár azonban megcsillant a sasos díszgom- 
bokon, és olyan hatásosan világította meg az aranysujtásokat, hogy a látvány a 
Föld más szélességi körén sem tévesztette volna el hatását. 

Hogyan maradt volna hatástalan Don José Mariára? Ellenállásának egy- 
szeriben vége szakadt. John Lloyd Stephens pedig, aki saját bevallása szerint 
olyan furcsa jelenség volt, , mint az a bizonyos néger király, aki az angol tisztek 
küldöttségét fejére csapott kalapban, katonazubbonyban és kimondhatatlan 
ruhanemű nélkül fogadta" - megvásárolta Copán régi városát. 

Később még hozzátette: 

5 AZ olvasót talán érdekli, hogy Közép-Amerikában hogyan vásárol régi 
várost az ember. Mint minden egyéb áru, ez is a piaci kereslethez és kínálathoz 
igazodik. Egy város azonban nem tömegcikk, mint a pamut vagy az indigó, 
tehát nincs kialakult árfolyama. Ezen a téren az irányzat épp akkor igen lanyha 
volt. Tudja meg hát az olvasó, hogy én Copánért ötven dollárt fizettem. Az ár 
körül semmiféle vita nem támadt. Felajánlottam az összeget, és Don José Maria 
azt olyan fantasztikusan magasnak tartotta, hogy bizonyára tisztára bolondnak 
nézett miatta. Ha többet ajánlok fel, nem is tudom, minek vélt volna." (Lásd a 
XXVI. táblát.) 

Világos, hogy ezt a jelentős és rendkívüli eseményt - noha a falu nem 
tanúsított különösebb érdeklődést iránta - méltóképpen meg kellett ünnepelni. 
Stephens hivatalos fogadást rendezett, amelyre díszmenetben vonult fel az 


egész falu. Idős hölgyek feltűnően nagy számban jelentek meg. A fogadáson 
szivarokat kínáltak körül. (, Cigarró"-t a hölgyeknek és , Puró"-t a férfiaknak.) 
Majd Gatherwood rajzait csodálták meg, végül a romokat és emlékműveket. 
Valóban csodálkoztak, mert amint kiderült, még senki az itt élők közül nem 
látta ezeket a romokat és szobrokat. Soha nem jutott eszükbe, hogy a lázt okozó, 
egészségtelen kipárolgású dzsungelbe behatoljanak. Még Don Gregoriónak, a 
helység legtekintélyesebb emberének fiai sem tették ezt, akik pedig bátraknak 
és az erdők legjobb ismerőinek számítottak. 

Pedig a falu lakossága közül a tisztavérű indiánok még ugyanabból a törzs- 
ből származtak, és még pontosan ugyanazt a nyelvet beszélték, mint a kőszob- 
rok, piramisok, lépcsők és teraszok réges-rég elporladt építőmesterei! 


Amikor 1842-ben New Yorkban Stephens , Incidents of Travel in Central 
America, Chiapas and Yucatan" című könyve, és kevéssel utána Gatherwood 
rajzai is megjelentek, a sajtóban óriási vihar támadt. A nyilvános viták egymást 
követték. A történészek idáig felállított világképük felborítását látták benne, 
a laikusok pedig a legvakmerőbb következtetéseket vonták le belőle. Közben 
Stephens és Catherwood számtalan megpróbáltatás között továbbment Copán- 
ból. Behatoltak Guatemalába; átvonultak Chiapason és Yucatánon. Útjukban 
mindenütt a mayák emlékműveire bukkantak. Szóban és képekben adott hír- 
adásaik a kérdések özönét vetették fel. Egyszeriben visszanyúltak a spanyol for- 
rásokig. Yucatán felfedezőjéről és meghódítójáról, Hernandez de Cordova és 
Francisco de Montejo tetteiről szóló művekben rátaláltak e sajátságos népről 
szóló legkoraibb utalásokra. Sőt, hirtelenében egy másik könyv is a viták for- 
gatagába került, mely négy évvel korábban jelent meg Párizsban, és ugyanarról 
a témáról szólt, mint Stephens ,  Üti benyomásai", de idáig senki nem törő- 
dött vele. 

Első pillanatban különösnek látszik ez a dolog. Stephens műve feltűnést 
keltett, gyors egymásutánban több kiadást ért el, megjelenése után azonnal több 
nyelvre lefordították, röviden: közkézen forgott. Ezzel ellentétben, von Wal- 
deck úr , Romantikus régészeti utazás Yucatánban" című munkáját figyelmen 
kívül hagyták, és ma már úgyszólván nem is tudnak róla. Bizonyos, hogy 
Stephens könyve alaposabb és olyan ragyogóan van megírva, hogy még ma is 
élvezetes olvasmány. Azonkívül Waldeck mögött nem állott egy Catherwood, 
akinek a rajzai művészi értékük mellett még tökéletesen pontosak is (a fény- 
képek haloványabbak és elmosódottabbak Catherwood rajzainál). E rajzok még 
ma is dokumentációs értékei az archeológiának, annál is inkább, mert időköz- 
ben sok minden, amit Catherwood még látott és lerajzolt, szétmállott, elporladt, 
tönkrement vagy benőtte újból a vadul burjánzó őserdő. 

A két könyv sikere közti különbség fő oka mégis az, hogy amikor Waldeck 
könyve megjelent, Franciaország egy másik ősi kultúra felfedezéséért lelkesült, 
amelyhez a közelmúlt nemzeti eseményei is fűződtek. Még éltek Napóleon 
egyiptomi expedíciójának résztvevői, még javában foglalkoztatta a közvéle- 


ményt a hieroglifák megfejtésének nagy jelentősége. Franciaország, és vele 
egész Európa, de még Amerika is (mert vajon hová utazott Stephens legelő- 
ször?) Egyiptom felé tekintett! Hathatós beavatkozás kellett ahhoz, hogy az 
érdeklődés más irányba terelődjék. Bizonyos találgatások most sem maradtak 
el, amikor a mayák az érdeklődés középpontjába kerültek. Ezek még minden új 
felfedezésnek nyomába szegődtek. Egy volt bizonyos Stephens tudósításai 
után, hogy a maya nép kultúrája egyanrangú volt a régmúlt nagy kultúráival. 
(Egyelőre csupán építkezéseik alapján állapították meg a szakemberek ezt a 
tényt, mert a mayák igen fejlett matematikai tudását csak sokkal később ismer- 
ték fel.) 

Honnan jött ez a nép ? Ugyanahhoz az indián törzshöz tartozott-e, mint a 
többi indián népek, amelyek északon és délen éltek, és soha nem emelkedtek ki 
a nomád sorból ? És ha így van, akkor közülük miért éppen a mayák érték el a 
fejlettségnek ezt a magas fokát? Mi ösztönözte őket? Lehetséges-e egyáltalá- 
ban, hogy elvágva az antik világ nagy kulturáramlatától, az amerikai kontinen- 
sen egy teljesen önálló, egyéni kultúra keletkezett? 

Az első merész következtetések az utóbbi kérdés nyomán bukkantak fel: 
nem, ez lehetetlen - mondták. Nyilván a régi Keletről vándoroltak be, még a 
történelem előtti időkben. De vajon milyen úton? Valószínűleg a magas észa- 
kon a dilúviumi korszakban létező szárazföldi úton keresztül! Mások felhábo- 
rodtak ezen a feltevésen: egyenlítő környéki népeket a sarkvidéken át egy másik 
földrészre telepíteni - teljes lehetetlenség! . . . Ők inkább úgy döntöttek, hogy 
a mayák a mondabeli Atlantis-sziget életbenmaradottjai... És mivel egyik 
magyarázat sem tűnt eléggé kielégítőnek, olyanok is akadtak, akik Izrael törzsé- 
ből származtatták a mayákat. 

Catherwood rajzai révén az egész világ megismerkedhetett az újonnan fel- 
fedezett szobrokkal. Ezek közül egynéhány nem hasonlított-e feltűnően az 
indusok istenalakjaira ? Persze, mondták mások, de a piramisok inkább Egyip- 
tomra utalnak . . . Egyes kutatók szerint a spanyol leírások világosan utaltak 
arra, hogy a maya mitológiában erős keresztény vonások tapasztalhatók. Meg- 
található benne a kereszt jelképe, és több mozzanatból arra lehet következtetni, 
hogy a mayáknál nem volt ismeretlen az özönvíz fogalma sem. Kukulkan nevű 
istenük Messiáshoz hasonló szerepet töltött be - vagvis mindez a keleti Szent- 
földre mutat. . . 

A viták még hevesen dúltak (elárulhatjuk, hogy ma már szilárdabb alapo- 
kon folynak, de még távolról sem zárultak le), amikor megjelent egy könyv, 
amelynek szerzője nem kutató volt, mint Stephens, hanem szobatudós. Ez a 
csaknem teljesen vak ember, dolgozószobája magányából pusztán elméleti ala- 
pon tört át a dzsungelen, ahogy Stephens - késével. Stephens Hondurasban, 
Guatemalában és Yucatánban fedezte fel a régi maya kultúrát, ez a tudós köz- 
ben Mexikóban az azték birodalmat, Montezuma birodalmát fedezte fel másod- 
szor. A kavarodás még teljesebbé vált. 

A szaktudós, William Hickling Prescott Új-Anglia egyik puritán családjá- 


ból származott. 1796. május 4-én született Salemben. 1811-1814-ig jogot tanult 
a Harvard Egyetemen. Néhány évvel később a nagy reményekkel induló jogászt 
különös írótábla mellett találjuk. Ez az úgynevezett , noctograph", Wedge- 
wood találmánya volt. Palatáblához hasonlított, amelyen a vonalakat vízszinte- 
sen kifeszített rézrudacskák helyettesítették. Miután a kiálló rézvonalak bizto- 
san vezették a kezet, a táblákon csukott szemmel is lehetett írni. Tollat tintába 
mártani nem kellett, mert a rudacskák alatt levő szénpapír a hegyes írószer nyo- 
mását átengedte. Tehát: ezen a táblán még az is írhatott, aki vak volt. 

William Prescott pedig majdnem vak volt. Bal szemét szerencsétlen bal- 
eset folytán vesztette el még a kollégiumban, 1813-ban. Jobb szeme viszont az 
állandó tanulás következtében annyira elromlott, hogy a leghíresebb európai 
szemorvosok - két évet töltött emiatt Európában - sem tudták látását vissza- 
adni. Jogászi pályafutásának ez a fogyatékosság hirtelen véget vetett. 

Prescott ezután hihetetlen önfegyelemmel történetírói munkára vetette 
magát. Noctographon készült el , History of the Conguest of Mexikó" című 
műve. Lélegzetállítóan izgalmas elbeszélése ez Cortez hódításainak. De még 
ennél is több. Mert emberfeletti szorgalommal, a konkvisztádorok kortársainak 
a legapróbb, legrejtettebb feljegyzéseit is összegyűjtötte, hogy a hódítás előtti és 
utáni azték birodalomról teljes képet adhasson. A mű 1843-ban jelent meg. Az 
éppen felfedezett maya kultúra mellett a nem kevésbé titokzatos azték civilizá- 
ció rejtélye is az érdeklődés középpontjába került. 

A kutatások eredményeként kiderült, hogy az aztékok és mayák egymással 
kapcsolatban voltak. Vallásuk igen sok tekintetben egyezett; építkezéseik, 
templomaik és palotáik ugyanolyan elgondolás alapján készültek. De hasonló 
volt-e a két nép nyelve, és korbán hogyan illeszkedtek egymáshoz ? Már a felü- 
letes vizsgálat is megállapíthatta, hogy az aztékok és mayák különböző nyelven 
beszéltek. Cortez az aztékokat virágzásuk idején , fejezte le", a mayák viszont 
évszázadokkal túlélték kulturális és politikai fénykorukat. Nyilván utolsókat 
vonaglottak már, amikor partjaikon a spanyolok kikötöttek. 

Prescott azonban néhány olyan széljegyzettel egészítette ki könyvét, amely 
újabb rejtélyek forrása lett a közép-amerikai kultúrák keletkezését illetően. 

Így például Prescott megszakítja az iszonyú , noche triste" leírását, amikor 
megvert csapatával Cortez Mexikóból elmenekül. Az izgalmas menekülés köze- 
pette megáll a történész, hogy megtekintse azt a romterületet, amelynek az ül- 
dözött spanyolok nyilván nem sok figyelmet szentelhettek. Ezen a területen 
emelkednek többek között a Teotihuacan-piramisok, azaz a Nap- és Hold-pira- 
misok. Roppant építmények, amelyek a fáraók síremlékeivel is kiállják a ver- 
senyt. (A Nap-piramis hatvan méternél magasabb, és alapzatának oldalszéles- 
sége kétszáz méter.) 

Ez a gigászi templomféle alig egynapi járásra (ma egyórai vonattávolságra) 
esik Mexikótól, tehát az azték birodalom szívében fekszik. Prescottot azonban 
nem befolyásolták a földrajzi tényezők, hanem követte az indián hagyományo- 
kat. Azt állította, hogy ezeket a romokat az aztékok már ott találták, amikor az 


országba egykor mint hódítók betörtek. Ez annyit jelent, hogy az aztékok, sőt 
még a mayák előtt, egy sokkal régebbi harmadik kultúrnép is élt és tevékeny- 
kedett Közép-Amerikában és Mexikóban. 

Prescott ezt írja: , Milyen gondolatok tölthetik el az utast. . ., amikor az 
óriás építkezések alkotóinak porai felett lépdel ? E romok a homályfedte ókorba 
vezetnek vissza. Kik voltak az építők? A regebeli olmékok, akiknek törté- 
nelme, mint a régi titánoké, a mondák ködébe nyúlik vissza? Vagy, amint azt 
általában hiszik, a békés és szorgalmas toltékok, akikről bizonytalan szájhagyo- 
mányokon kívül semmit sem tudunk ? És mi lett vajon azokból a néptörzsek- 
ből, akik itt építkeztek? Hazájukban maradtak, és elkeveredtek az őket követő 
vad aztékokkal ? . . . Vagy továbbvonultak délnek, ahol tág teret találtak kultú- 
rájuk elterjesztésére, amint azt Közép-Amerika és Yucatán távoli vidékeinek 
nagyszerű építkezés-maradványai mutatják ?" 

Egymást érték az ilyen és hasonló utalások - mi az egyszerűség kedvéért 
csak Prescottból idézünk. Ha Prescott azt állítja: , Áthatolhatatlan fátyolt borí- 
tott az idő ezekre a titkokra ..." - és ha még hozzáteszi: ,,. . . s ezt a fátylat 
halandó kéz fel nem lebbentheti" -, akkor bármennyit hozott is fel a múlt sötét- 
jéből a napvilágra, túlontúl kishitűnek bizonyult. Mert halandó kezek még ma 
is ásnak, és máris sok olyan dologra derítettek világosságot, amely száz eszten- 
dővel ezelőtt megfejthetetlen titoknak tűnt. Jogosan remélhetjük, hogy egyszer 
azt is megfejtik, ami számunkra ma még rejtély és titok. 

erek húsz esztendővel később, 1863-ban, a madridi Királyi Könyvtár egyik 
látogatója szétnézett az Állami Történelmi Archívumban. Nézelődés köz- 

ben egy nagyon öreg, láthatóan soha nem használt, megsárgult kéziratra akadt. 
Címe: , Reláción de las cosas de Yucatan", , Jelentés a yucatáni dolgokról" 
volt, és 1566-ban írták. Néhány egészen különös és első tekintetre érthetetlen 
rajzvázlat tartozott hozzá. A kézirat szerzőjeként Diego de Landa szerepelt. 

Minden átlagos látogató a kéziratot visszarakta volna a helyére, mint aho- 
gyan azt bizonyára már sokan meg is tették. De az, akinek ezúttal kezébe került, 
véletlenül tíz évig működött Mexikóban, mint az ottani francia követség be- 
osztott lelkésze. 1855 óta pedig Guatemala salamái kerületében, Rabinal nevű 
indián faluban volt pap. Emellett komoly tanulmányokat folytatott az ottani ősi 
kultúra maradványaival és az indián nyelvjárásokkal kapcsolatban. (Ez az indián 
hittérítő és tudós, Etienne Charles de Ravensberg álnév alatt egész sor törté- 
nelmi regényt és elbeszélést is írt; ezt csak azért említjük, hogy fogalmat alkot- 
hassunk széles körű érdeklődéséről.) 

Charles Etienne Brasseur de Bourbourg (1814-től 1874-ig élt) Diego de 
Landa elsárgult kis könyvét nem dobta félre, hanem alaposan átvizsgálta, és a 
közép-amerikai kultúrák tanulmányozása szempontjából igen fontos felfede- 
zésre jutott. 

William Prescott kilenc évvel volt idősebb Stephensnél, Brasseur de Bour- 
bourg pedig kilenc évvel fiatalabb. És noha Brasseur de Bourbourg felfedezése 
csak 1863-ban történt, hármuk munkája mégis együvé tartozik. Stephens a 
maya emlékeket ásta ki. Prescott addig gyűjtötte az adatokat, amíg megírhatta 
az azték történelem első összefüggő fejezetét. (És egyszersmind az utolsót.) 
Brasseur de Bourbourg szállította viszont egy egész sereg mindaddig érthetet- 
len díszítmény és hieroglifa - ha még nem is teljesen tökéletes, de már jó nyo- 
mon haladó - megfejtését. Mielőtt ennek a felfedezésnek fontosságáról beszél- 
nénk, tisztán kell látnunk a régészek helyzetét, mely egészen másképp alakult 
az amerikai problémával, mint az antik világ problémáival kapcsolatban. 


Mikor a kínaiak i. e. három évezreddel az ottani nagy vízözön után biro- 
dalommá szervezkedtek, két legnagyobb folyójuk, a Huangho és a Jangce men- 


tén vetették meg birodalmuk alapját. Az indiaiak először az Indus és Gangesz 
mentén telepedtek meg. Miután a sumerok bevonultak Mezopotámiába, az 
Eufrátesz és Tigris közében települtek meg, és itt fejlődött ki a babilon-asszír 
kultúra. Az egyiptomiak kultúrája nemcsak a Nílusnál, hanem egyenesen a 
Nílusból virult ki. Amit ezeknek a népeknek a folyók jelentettek, azt jelentette 
a régi görögök számára a szűk Égei-tenger. A régmúlt idők kultúrái tehát /o- 
lyami kultúrák voltak, így az archeológia megszokta, hogy a folyam jelenlétét 
egy kultúra keletkezése szempontjából előfeltételnek tekintse. Nos - az ameri- 
kai kultúrák nem folyami kultúrák voltak. Virulásukban, fejlettségükben még- 
sem kételkedhetünk. (Peru fennsíkján az inka kultúra sem folyami kultúra: 
erről majd később beszélünk, mert nem áll közvetlen kapcsolatban a közép- 
amerikai kultúrákkal.) 

A fejlődés további feltételének a népek földműveléshez, állattenyésztéshez, 
háziállatok neveléséhez való hajlamát és rátermettségét tekintették. A mayák 
megművelték a földet. (Noha egész sajátságos módon.) De állattenyésztés? 
A maya kultúra az egyetlen házi- és málhásállat nélküli kultúra, mely ennélfogva 
a kocsit sem ismerte. 

De ez még nem minden, ami a mayáknak olyan különálló helyzetet bizto- 
sított a történelemben. Az antik világ legtöbb kultúrnépe kihalt és úgyszólván 
nyomtalanul eltűnt a föld színéről. És velük a nyelvük is. Ezek a , holt nyel- 
vek", melyeket gyakran csak hosszas és fáradságos munkával sajátíthatunk el. 
Ám a mayák még ma is élnek, számuk csaknem egy millió; testalkatuk ugyanaz 
maradt, életmódjuk alig és ruházatuk csak jelentéktelen apróságokban válto- 
zott. A kutató, aki indián kísérője felé fordul, ugyanazt az arcot láthatja, melyet 
éppen az imént másolt le egy régi maya domborműről. 1947-ben a Life és az 
Illustrated London News folyóiratok újabb ásatásokról közöltek fényképeket. 
Egy-egy régi relief előtt maya férfi és maya nő áll: mintha egyenesen az ő ar- 
cukról mintázták volna egykor a domborművet! Ha a reliefen megmintázott 
fejek még meg is szólalnának - hajszálra azt a nyelvet beszélnék, mint amelyen 
a maya szolga bérét kéri a kutatótól. 

Azt hinnénk, ez különösen megkönnyíti a régészet munkáját. De ez csak 
a látszat. Mert - és ebben is különbözik az ókori világ többi kultúrájától - a 
maya kultúra nem két- vagy háromezer éve, hanem csak négyszázötven éve 
halott, felkutatásának lehetőségei mégis csekélyebbek bármely régi kultúráénál. 

Babilóniáról és Egyiptomról, Ázsiának, Kisázsiának és Görögországnak 
régi népeiről mindig voltak értésüléseink. Ha közülük sok veszendőbe ment is. 
igen sok írásbeli vagy szájhagyományként mégis fennmaradt. Bizonyos, hogy 
ezek a népek réges-rég kihaltak, de még halálukban is tovább tudták adni azt, 
amit teremtettek - és halódásuk nagyon sokáig tartott. Az amerikai kultúrákat 
viszont, amint már mondtuk - , lefejezték". A talpig felfegyverzett spanyol 
lovasokat papok sorai követték, és azok a képek, írások, amelyek számunkra fel- 
világosításokat nyújthattak volna, máglyák tüzében hamvadtak el. Don Juan 
de Zumárraga, Mexikó első érseke, gigantikus autodafé keretében minden el- 


érhető iratot megsemmisített. Példáját követték a püspökök és papok, s ami 
még megmaradt, azt - éppoly buzgalommal - a katonák pusztították el. Amikor 
1848-ban Lord Kingsborough a régi aztékok még fennmaradt írásbeli emlék- 
anyagából összeállított gyűjteményét lezárta, egyetlen spanyol eredetű darab 
nem volt közötte! Milyen dokumentumok maradtak reánk a mayáknak a konk- 
visztádorokat megelőző idejéből ? Három kézirat csupán. 

Az egyik kézirat Drezdában, a másik Párizsban és két összetartozó darab 
Spanyolország két különböző városában található: a , Codex Dresdensis" (a leg- 
régibb), a , Codex Peresianus", továbbá a , Troano" és , Cortesianus"-kódex. 

Ha már a nehézségek felsorolásánál tartunk, rá kell mutatnunk a közvetlen 
tudakozódás nehézségeire is. Görögországban és Olaszországban civilizált terü- 
leten utazik az archeológus. Az egyiptomi kutató a lehető legkényelmesebb 
klímában dolgozik. Az viszont, aki a múlt században a mayák és aztékok nyo- 
mainak felkutatására szánta magát, teljesen civilizálatlan világba került és pokoli 
éghajlattal kellett megbirkóznia. (Még mostanáig, a hatvanas évek közepéig 
hiányzik például egy turisták számára járható szárazföldi út a legjelentősebb 
ásatások színhelyére, a guatemalai Tikálba, ahol a Pennsylvania Egyetem 
régészei William Coe vezetésével egy évtized során több mint háromszáz, 
részben óriási méretű épületet tártak fel. Repülőgépen viszont Guatemala-City- 
ből bárki egy óra alatt Tikálba látogathat és ott a hangulatos , Dzsungel ven- 
dégfogadóban" amerikai módra lakhat és étkezhet.) 

Három akadály állott tehát a közép-amerikai kutatás előtt: először, ezeknek 
a kultúráknak sajátos, csaknem megválaszolhatatlan kérdései. Másodszor: az 
összehasonlítások és a következtetések lehetetlensége, mely az adatok hiányos- 
ságából eredt. Romokon kívül alig akadt valami. Harmadszor: az az akadály, 
melyet maga a vidék támasztott minden újabb kutatással szemben. 

Csoda-e tehát, ha Stephens és Prescott nagyszerű újrafelfedezése után a 
mayák és aztékok ismét eltűntek a köztudatból? Hogy ezeknek a népeknek 
emlékét és ismeretét négy évtizeden keresztül csupán egynéhány tudós őrizte ? 
Hogy az 1840 és 1880 közt eltelt esztendők számtalan apró-cseprő kutatási ered- 
ményen kívül egyetlen valóban nagy felfedezést sem mutattak fel ? Hogy még 
Brasseur de Bourbourgnak Madrid archívumaiban végzett , ásatása" is csak 
egyes szakemberekben keltett érdeklődést ? 

Pedig Diego de Landa háromszáz éven át mindenki számára hozzáférhető 
és mégis használaton kívül heverő könyve varázsigét rejtett magában. Ennek 
segítségével - ha csak részben is - lehetségessé vált a kevés számú maya doku- 
mentum és emlék rejtélyének megfejtése. Ám túlontúl kevés bizonyíték, túlon- 
túl kevés kő, dombormű és szobor volt kéznél ahhoz, hogy a varázsigét kellő- 
képpen hasznosítsák és hitelességét döntő jellegű összehasonlításokkal ellen- 
őrizzék. 


31. FEJEZET 


AZ ELHAGYOTT VÁROSOK TITKA 


a vonalat húzunk északról délre a yucatáni Chichén Itzától a hondurasi 

Copánig, keletről nyugatra pedig a guatemalai Tikáltól és Ixkúntól, Guate- 

mala városán keresztül Palengue-ig (Chiapas) - megkapjuk az egykori maya 

kultúra határvonalait. Egyben pedig azt a területet is, amelyet az angol Alfred 

Percival Maudslay az 1881 és 1894 közötti esztendőkben - tehát kereken negy- 
ven évvel Stephens után - beutazott. 

Maudslay többet tett, mint Stephens. Megtette azt, ami időközben szük- 
ségessé vált ahhoz, hogy a kutatás parlagon ne heverjen. Nem kevesebbszer, 
mint hét ízben vonult dzsungelkutató útra. Kutatásairól nem csupán leírásokat 
és képeket hozott magával a tengerpartra, hanem eredeti leleteket is, tiszta és 
szemléltető pacskolatokat feliratokról, és gipszlenyomatokat domborművekről. 

Gyűjteménye Londonba került s a Victoria és Albert Museumból a British 
Museumba vándorolt. Amikor a , Maudslay- Collection" az általános tanulmá- 
nyozás céljára is hozzáférhetővé vált, anyaga lehetővé tette, hogy maguk a mű- 
emlékek szolgáljanak kellő felvilágosítással korukra és eredetükre vonatkozólag. 

Ezzel pedig ismét elérkeztünk Diego de Landához. Yucatán második érse- 
kében kettős lélek lakozott: a buzgó papnak és a tudományos felismerés felé 
törekvő, szinte már modern műértőnek lelke. Ez a kettős, állandóan ütköző haj- 
landóság viaskodott benne és nem bírt összhangra jutni. Sajnálatos, hogy a 
harcból végül a vakbuzgóság került ki győztesen. Mert Diego de Landa is 
egyike volt azoknak a püspököknek, akik a maya dokumentumok valamennyi 
fellelhető darabját, mint az ördög művét, elégették. A másik benne lakozó lélek 
ezek után már csak arra tudta őt rábírni, hogy az egyik életben maradt maya 
herceget Seherezádeként használja fel. De amit ez a Seherezáde neki elmondott, 
több volt mesénél. Így történt, hogy Diego de Landa nem csupán a mayák élet- 
körülményeiről, működéséről, isteneiről és háborúskodásairól készített feljegy- 
zéseket, hanem vázlatokat is közölt. Ezekből az is kiderült, hogy a mayák a 
napokat és hónapokat hogyan jelölték. 

Semmi esetre sem lehet a dolog érdektelen - gondolhatják ma egyesek -, 
de miért éppen ez utóbbi feljegyzés érdemel különösebb figyelmet ? 

Nos, már ez a néhány rajz is elegendő volt ahhoz, hogy a maya kőemlékek 
soha nem látott, idegenszerű díszítései megelevenedjenek, élettel teljenek meg. 


A kutató most már kezében Diego de Landa rajzaival és rövidesen a mayák 
számjegyeinek ismeretében állhatott meg a lépcsők és templomok, oszlopok és 
frízek előtt. Az új alapokon végzett kutatás eredménye így foglalható össze: 

A málhás állatok és kocsi nélkül összehordott, a dzsungelben egymásra hal- 
mozott köveken és a kőszerszámokkal kőbe vésett egész maya művészetben 
minden egyes díszítmény, dombormű, állatfríz vagy szobor közvetlen vonatko- 
zásban állott bizonyos dátummal, keltezéssel. A mayák minden építkezése való- 
ságos kőbe vésett kalendárium volt! Építő- és díszítőelemek elhelyezésében 
nem játszott szerepet a véletlen, s a ma- 
tematika fölébe kerekedett az esztétiká- 
nak. Azelőtt elcsodálkoztak a látszólag 
értelmetlenül ismétlődő vagy értelmet- 
lenül megszakított borzalmas kőábráza- 
tok sorozatán. Most megtudták, hogy 
mindegyikük valamely számot vagy nap- 
tári vonatkozást fejez ki. így például, 
ha Copán hieroglifdíszes lépcsőzetén a 
feljárás ornamentumai tizenöt ízben is- 
métlődtek, tudták, hogy ez az elmúlt, 
szökőnapos periódusok számát jelenti. 
És ha maga a lépcsőzet hetvenöt lépcső- 


ea €1I3 fokból állott, ezzel az időszakok végén 
(gy fe (a) szereplő szökőnapok száma jutott kife- 
—rAi TÓ ei jezésre (15x5). Ilyen, minden vonatko- 


zásban a naptárnak alárendelt építészet 
és művészet nem akadt még egy a vi- 
lágon. Akadtak olyan tudósok, akik 
MUAN egész életüket a maya naptár tanulmá- 
nyozására áldozták. S amikor mind mé- 
lyebbre hatoltak a kalendáriumi rejté- 
lyekbe, a meglepetésekben gazdag maya 
kultúra újabb meglepetést tartogatott 
számukra. 


VAYEB 


A mayák TE KSNYEEEB jegyei A maya naptár - a világ legtökéle- 
tesebb naptára volt! 

Másképpen épült fel, mint a többi, ismert naptár, pontosságban mégis 
felülmúlja azokat. Apró részletfinomságok (amelyek különben még ma sincse- 
nek felderítve) figyelembevétele nélkül a maya naptár szerkezetét nagyjában 
a következőképpen vázolhatjuk: Ez a naptár húsznapos sorozatokkal dolgozik, 
melyek az 1-től 13-ig való számjegyekkel kombinálva kétszázhatvan napból álló 
sorozatot képeznek, az úgynevezett ,  Tzolkin"-t. (Aztékul: ,, Tonalamatl".) 
Másodszor, egy tizennyolc hónapjelből álló sorozatot használ, melynek 
mindegyike egy húsznapos szakaszt ölel fel, követve egy öt napot magába 


zárójeltől. Ez a 365 napos maya év, az úgynevezett , Haab". Ezt aztán egy a 
, TIzolkin" (Tonalamatl) és a , Haab" összetételéből eredő időszámítás egészí- 
tette ki. Utóbbinak megjelölésére az egész tudományos világban immár érvé- 
nyessé vált angol kifejezést, a , Calendarround"-ot használjuk. Ez az időszak 
18 980 napot, vagyis 52, egyenként 365 napos évet foglalt magában, ami - ezt 
majd tapasztalhatjuk - igen fontos szerepet játszott a mayák életében. Végül 
is, az úgynevezett , long-count" rendszerrel számoltak, ami viszont egy bizo- 
nyos kiindulási dátummal kapcsolatos. Funkciójában a mayák kiindulási dá- 
tuma, a ,4 ahau, 8 cumhu" - ha szabad e hasonlattal élnünk - a mi, Krisztus 
születését jelző dátumunknak felel meg. De csakis funkciójában, magában a 
keltezésben nem. 

Ezzel az időszámítási rendszerükkel - amely annyira bonyolult, hogy rész- 
letes kimutatása külön könyvet töltene meg - érték el a mayák a világ minden 
egyéb naptárát felülmúló, pontos időszámításukat. Ma használatos naptárun- 
kat jogosulatlanul tartjuk a legmegfelelőbb megoldásnak. Csupán közvetlen elő- 
deihez viszonyítva mutat javulást. Így javította ki i. e. 239-ben Ptolemaios az 
óegyiptomi időszámítást; Julius Caesar átvette ezt a megoldást, amely Julián 
naptár elnevezés alatt érvényben maradt i. sz. 1582-ig, amikoris XIII. Gergely 
pápa újabb kiigazítások segítségével a róla elnevezett Gregorián naptárral 
helyettesítette. Ha összehasonlítjuk az eddig elfogadott naptári évek hosszú- 
ságát a csillagászatilag megállapított abszolút évhosszúsággal, észrevehetjük, 
hogy egyik sem közelíti meg annyira az abszolút értéket, mint a mayák naptára. 

Íme az évhosszak összehasonlítása: 


Julián naptár szerint: 365,250 000 nap 
Gregorián naptár szerint: 365,242 500 nap 
Maya naptár szerint: 365,242 129 nap 
Asztronómiai számítás szerint: 365,242 198 nap 


A mayák képesek voltak arra, hogy a legpontosabb csillagászati tudo- 
mányt a matematika legbonyolultabb műveleteivel egyesítsék. Tehát rendkívül 
ésszerűen kellett hogy gondolkodjanak. Másfelől viszont a legsötétebb babonák 
bűvkörében éltek és cselekedtek. A mayák megalkották a világ legtökéletesebb 
naptárát és ugyanakkor rabjaivá váltak saját kalendáriumuknak. 


A maya naptár titkainak felderítésén immár a szaktudósok harmadik nem- 
zedéke dolgozik. A munka Landa utalásai nyomán indult meg és még ma is 
folyamatban van. Első sikereit a Maudslay-gyűjtemény anyagával érte el. Ha 
ebbe a munkába belevonjuk a képírások kibetűzését is, akkor a siker leginkább 
a következő nevekhez fűződik: E. W. Förstemann (hivatásos germanista 
filológus, aki elsőnek magyarázta a , Codex Dresdensist"), Eduard Seler 
(volt tanító, a berlini Néprajzi Múzeum vezetője, aki idevágó értekezéseiben a 


mayákról és aztékokról Maudslay után a leggazdagabb anyagot hordta össze), 


Thompson, Goodman, Boas, Preuss, Ricketson, Walter Lehmann, Bowditch és 
Morley. Itt a nevek felemlítése tulajdonképpen igazságtalanságszámba megy 
azokkal szemben, akik akár a dzsungelben másolva, akár íróasztaluk mellett 
újabb részismereteket szereztek ugyanennek a célnak érdekében. A közép- 
amerikai kultúrák tudománya: közös munkásság eredménye. Közösségi alapon 
járták be azt a keservesen nehéz utat is, mely a naptártól egészen a történelmi 

kronológiához vezetett. 
A naptártudománynak nem volt szabad öncélúvá válnia. A számok, hóna- 
pok, napok és időszakok ijesztő jelképei 


sz ott sorakoztak a templomok és paloták 
ím íg homlokzatán, oszlopain, szegélyein és lép- 
: ml csőfeljáratain. Minden egyes építkezés 
ksd va AsSAL homlokán viselte születésének időpontját. 
(9) (a (ga A kutatók dolga volt most már, hogy a 
ss új ze űemlékeket időrendbe rakják 
OTYITÓ és műemlékeket időrendbe rakják, csoporto- 
wan CHICCHAN cat sítsák, a csoportokat a kronológia sze- 
— ma Pe— 


rint rendezzék és ezek alapján a stílus vál- 
tozásokat megállapítsák, a történelmet 
vegyék szemügyre. 

De vajon melyik történelmet? 

Természetesen a maya történelmet. 
Bár a felelet kézenfekvő, a kérdés még- 
sem felesleges, mert minden ilyen ala- 
pon szerzett ismeretnek megvolt az a 
hátránya, hogy a kutató csak a maya tör- 
ténelmet, jobban mondva csak a maya 
dátumokat látta, a mi időszámításunkra 
való vonatkoztatás nélkül. 

A kutatók itt ismét olyan kérdések 
előtt állottak, amilyeneket - legalábbis 
ennyire kiélezetten - az antik világ soha 
nem vetett fel. Hogy jobban megértsük a 

a JTA dolgokat, az újabb európai történelemből 

A mayák napokat jelző jegyei hozunk fel ideillő példát. Tegyük fel, 

hogy Angliának nem voltak történelmi 

kapcsolatai a kontinenssel és időszámítása egy számunkra teljesen ismeretlen 

időpontból indult ki. Egész történelmüket saját időszámításuk alapján jegyez- 

ték volna fel. Nos, a történészek átjönnek a kontinensről, pontosan megálla- 

pítják a viszonylagos történelmi folyamatot Oroszlánszívű Richárdtól egészen 

Viktória királynőig. És az időszámítás kiindulópontját nem ismerve, csak 

éppen azt nem tudják, hogy Oroszlánszívű Richárd vajon Nagy Károly, XIV. 
Lajos avagy Bismarck kortársa volt-e. 

A dzsungel-műemlékeket tanulmányozva pontosan ilyen helyzetben voltak 


a kutatók. Rövidesen sikerült megállapítaniuk, hogy Copán építkezései például 
hány esztendővel korábbiak Ouiriguá épületeinél. De ugyanakkor még csak 
nem is gyanították, hogy az európai időszámításnak melyik évszázadában épül- 
hetett ez a két város. 

Világossá vált tehát, hogy következő feladatként meg kellett teremteni a 
kapcsolatot a maya és a mi időszámításunk között. Amikor azonban ez lényegé- 
ben már megtörtént, a különálló időpontoknak egyre biztosabb rögzítésével 
kapcsolatosan újabb probléma vetődött fel. A nagy népek történelmének egyik 
legérthetetlenebb csodája: az elhagyott 
városok titka. 


Túllépné könyvünk keretét és meg- 
zavarná mondanivalónk folyamatosságát, 
ha megkísérelnénk elmagyarázni azokat a 
módszereket, amelyek segítségével a két 
időszámítást sikerült hozzávetőlegesen 
összeegyeztetni. 

Az egyik ide vonatkozó felfedezést 
azonban meg kell említenünk, noha ez 
az amúgy is bonyolult vonatkoztatási 
rendszert még bonyolultabbá tette. Emlí- 
tésre méltó ez a felfedezés azért is, mert 
a legkésőbbi maya történelem egyik ele- 
ven részletébe engedett közvetlen bete- 
kintést, s ezáltal kerülő utakon ismét 
csak a holt városok titkához vezetett. 

Az elmúlt században Yucatán legkü- 
lönbözőbb helyein rátaláltak ,,Chilam 
Balam könyvei"-re. Konkvisztádori idők 
utáni feljegyzések voltak ezek, de színe- 
sek és telve politikai kalandok leírásával. 
Értékük főleg abban rejlett, hogy lega- 
lábbis részben, eredeti maya adatokon 48. ábra 
alapultak. A mayák számjegyei 

Chumayelben, a múlt század hatva- 
nas éveiben találták meg a legfontosabb ilyen kéziratot. Crescencio Carillo y 
Ancona püspöknek és történésznek adták át. A Pennsylvania Egyetem ké- 
sőbb fényképet is közölt róla. A püspök halála után a kézirat a meridai Cepeda- 
könyvtárba került. Onnan azután 1916-ban titokzatos körülmények között 
nyomtalanul eltűnt. A róla készült fénykép fennmaradt. A könyv különben 
is egyedülálló ritkaság. Spanyol behatás alatt, latin betűkkel, maya nyelven ír- 
ták. Ám a maya papok nem törődtek a latin szóelválasztással és az írásjelek 
alkalmazásával. Némely szót erőszakosan széttördeltek, másokat viszont tekin- 


tet nélkül kezdetükre és végződésükre, soha nem ismert szószörnyeteggé 
képeztek. A spanyolban nem létező maya hangokat latin betűkapcsolatokkal 
igyekeztek kifejezni, melyek jelentőségét nem ismerjük. Ezek után természe- 
tes, hogy az amúgy is gyakran jóslatszerűen homályos szöveg kibetűzése rend- 
kívül nehéz volt. 

Az általános adathiány közepette nagy örömet keltő felfedezés sok fejtörést 
okozott. , Chilam Balam könyvei"-ben ugyanis az ősi mayák által még nem 
használt időszámítás, az úgynevezett , Katun-Count" szerepelt. Bár hamarosan 
kiderült, hogy itt csupán a , Long- Count" bizonyos leegyszerűsítéséről van szó, 
ez a tény mégis újabb bonyodalmat jelentett: azt, hogy most már nemcsak a 
, Long- Count" és a keresztény időszámítás között, hanem a kettő és a , Katun- 
Count" között is meg kell állapítani a kölcsönös vonatkozásokat. 

Keserves feladatot jelentett ez az újabb kiegészítő munka. Valami azonban 
mégis megédesítette: minél inkább közeledtek a kutatók a megoldás felé, annál 
többet tudtak meg a maya történelem utolsó fejezetéről. Nemcsak hogy életre 
kelt előttük a mayáknak ez az időszaka, de keltezhetővé is vált. Addig a mayák 
idegenszerű építkezését ismerték csak. Most felfedezték, hogy történelmüknek 
legalábbis az utolsó szakasza nem különbözik a többi, ismert nép történelmétől. 
Támadásoknak, harcoknak, árulásnak, forradalmaknak szakadatlan sorozata, 
röviden - emberi történelem. 

Megtudtuk, hogy a Xiu és az IÍtza család küzdött a hatalomért. A fényes 
Chichén Itza főváros csodás épületei, Dél-Yucatán ősibb városaihoz viszonyítva 
mind stílusuk, mind méreteik tekintetében valami különös, idegen befolyást 
árulnak el. Nagyvonalú egyszerűségében a régi birodalom reneszánszát kép- 
viseli Uxmal. (Lásd a XXVIII. táblát.) Mayapánban mindkét stílus összetalál- 
kozott. Értesültünk arról, hogy Mayapán, Chichén Itza és Uxmal városok egy- 
mással szövetségre léptek. Ezt a szövetséget azonban árulás bontotta meg. 
Chichén Itza hadserege Mayapán ellen vonult. Ám a szövetségi főváros ura, 
Hunac Ceel tolték zsoldosokat fogadott, és elfoglalta Chichén Itzát. Hercegeit 

túszokként Mayapán udvarába hurcoltatta, később azonban alkirályi méltó- 
ságba emelte. A városok közötti szövetség később sorvadásnak indult. 1441- 
ben Uxmal Xiu dinasztiája megszervezte az elnyomottak felkelését: Mayapánt 
bevették. Ezzel nemcsak a látszólagos városszövetség omlott össze, hanem az 
egész Maya birodalom. A xiuk még alakítottak egy várost, amelynek neve Mani. 
Többek véleménye szerint ennek a szónak értelme az, hogy , elmúlt". Minden- 
esetre a bevonuló spanyolok számára könnyebb zsákmányt jelentett, mint 
Cortez számára Mexikó. 

Az Újbirodalom dátumokkal ellátott történelme sok izgalmas percet ered- 
ményezett. Nehogy azonban hamis képet nyújtsunk a kutatás folyamatáról, a 
maya történelem e legtitokzatosabb fejezetének kutatásáról, még egyszer leszö- 
gezzük : az események nem mindjárt illeszkedtek bele következetesen azokba a 
leírásokba, melyeket itt iparkodunk bemutatni. Tehát semmiképpen sem úgy, 
hogy a tézist mindig antitézis követte. A , Chilam Balam könyvei"-t tanulmá- 


nyozó kutatónak, hogy eredményt érhessen el, fel kellett használnia á korábbi 
munkák eredményeit is. Mindazt, amit tudós társai harminc esztendővel ez- 
előtt kiástak, vagy mások egy évtizeddel előbb mint nyelvészek vagy naptár- 
kutatók elértek, figyelembe kellett vennie. Ez az elsüllyedt kultúrát visszahódító 
hadjárat soha nem hozott sorozatos és teljes sikert. Annyira jutott csak el, még 
napjainkban is, hogy a kép egyre kerekebb és világosabb. 

Ilyenformán bontakozott ki annak a történelmi folyamatnak a képe, amely 
páratlan a maga nemében, és amelyet máig sem sikerült mindenki számára el- 
fogadható módon magyarázni. 

Először használtuk most az ,,új"- és az , ó"-birodalom megjelölését. Ezzel 
elébevágtunk az eseményeknek. Elmondtunk már egyet-mást Mayapánról, 
Chichén Itzáról és Uxmalról, hogy az Újbirodalomnak csak legnevezetesebb 
városait említsük. Kezdjünk most egy kérdés-felelet játékot azokkal a kutatók- 
kal, akik a maya kronológiával foglalkoznak: 

Miért nevezzük a Yucatán északi részén fekvő alapításokat ,, Újbirodalom" - 
nak? 

Felelet: Mert igen későn keletkeztek, csak az i. sz. VII. és X. század közötti 
időkben. Ez az Újbirodalom minden jellegzetes megnyilvánulásában: építésze- 
tében, képzőművészetében és naptárrendszerében lényegesen eltér az óbiro- 
dalomtól. 

Mit jelent ebben az esetben az , alapítás" ? Szokás szerint egy új birodalom 
mindig a régiből alakult ki. 

Felelet: Ez a megszokott eset itt már annyiban sem állhat fenn, mert az 
Újbirodalom a dzsungel szűz talajára valóban újonnan épült fel. Ez annyit je- 
lent, hogy itt teljesen új városoknak vetették meg alapjait. Az Óbirodalom 
Yucatán félszigetének déli részén terült el, a mai Honduras, Guatemala, Chiapas 
és Tabasco területén. 

Így tehát az Újbirodalom az Óbirodalom telepes gyarmata volt ? 

Felelet: Éppenséggel nem. Hiszen a mayák egész népe alapította. 

Azt akarják ezzel mondani - kérdjük mi most -, hogy egy szép napon a 
a mayák egész népe felkerekedett, és jól berendezett országát, erős városait el- 
hagyta - azért, hogy ott fenn északon, az őserdők bizonytalanságának kiszol- 
gáltatva új birodalmat építsen magának ? 

A kutatók ezúttal mosolyogva válaszolnak: Éppen ezt akartuk mondani. 
Magunk is jól tudjuk, hogy ez milyen hihetetlenül hangzik, de mégis ez a tény- 
állás, mert. . . 

És itt egy csomó dátumot teregetnek elénk. Most pedig emlékezzünk visz- 
sza arra, amiről egyszer már beszéltünk. Arra, hogy az a nép, amely a világ leg- 
jobb naptárát szerkesztette, saját naptárának rabjává vált. A mayák tudniillik 
nem akkor emelték óriási épületeiket, amikor azoknak szükségét látták, hanem 
akkor, amikor azt nekik naptáruk parancsolta. Ez annyit jelent, hogy minden 
ötödik, tizedik vagy huszadik esztendőben újabb építkezésbe fogtak, melyet 
születése dátumával láttak el. Néha egy már meglevő piramis közelében másikat 


építettek, ha ezt egy újabb naptári fordulat így követelte. Évszázadokon keresz- 
tül cselekedték ezt, teljes szabályszerűséggel; ezt a kőbe vésett dátumok bizo- 
nyítják. A szabályszerűséget pedig csak egy nagy katasztrófa törhette meg. 
A kivándorlás. 

Ha tehát azt látjuk, hogy bizonyos időpontban az építkezés egyik városban 
megszűnt, és körülbelül ugyanakkor egy másik városban újra kezdődött, ennek 
csak egyetlen oka lehetett, az, hogy a lakosság hirtelenében otthagyott egy vá- 
rost, és másikat alapított. 

Az ilyen helyi eseményekre, habár az a kérdések özönét indítja el, még talál- 
hatnánk magyarázatot, de az, ami i. sz. 610 körül lejátszódott, teljességgel meg- 
magyarázhatatlan. 

Ugyanis egy egész nemzet kerekedett fel, elhagyta biztonságos házait, ut- 
cáit, tereit és palotáit, hogy a távoli és vad északra vándoroljon. A kivándorlók 
közül egyetlenegy sem tért vissza. A városok kihaltak, a dzsungel behatolt az 
utcákba, gaz burjánzott lépcsőkön és küszöbökön. Erdők magvai keltek ki a 
résekben, amelyekbe földet hordott a szél. Vadhajtások nőttek nagyra, és szét- 
tördelték a falakat. Ember nem tette többé lábát az udvarok kövezetére, és a 
piramisok lépcsőin sem haladt többé fel senki. 

Hogy ennek a folyamatnak teljes szörnyűségét és érthetetlenségét felfog- 
hassuk, képzeljünk el valami hozzá hasonlót. Például azt, hogy az ezeréves 
múltra visszatekintő franciák, hirtelen elhatározással, zárt sorokban nekiindul- 
nának Marokkónak, hogy ott a tengerparton egy új Franciaországot alapítsa- 
nak. Otthagynák székesegyházaikat, nagy városaikat. Marseille, Toulouse és 
Bordeaux, Lyon, Nantes és Párizs lakossága váratlanul egy szálig kivándorolna! 
S mindennek tetejébe - mert még az is hozzátartozik - , Marokkóba megérkezve 
rögtön elkezdenék ugyanazt felépíteni, amit az imént elhagytak, ugyanolyan 
katedrálisokat és városokat. 

Ez a mayáknál éppen olyan érthetetlen, mint amilyen a franciáknál lenne. 

Amikor ennek az eseménynek nyomára jöttek, egymást érték a találgatá- 
sok. A legtermészetesebb annak az érvnek elfogadása lett volna, hogy idegen 
betolakodók üldözték ki a mayákat. De miféle betolakodók lehettek azok? 
A mayák hatalmuk tetőpontján állottak, és hadierő szempontjából sem jöhetett 
számításba ellenük komoly vetélytárs. De ez a magyarázat különben sem helyt- 
álló. Az elhagyott városokban nyoma sincs idegen hódítók pusztításának. 

Természeti katasztrófa adott okot netán a kivándorlásra ? Ismét meg kell 
kérdeznünk: hol van ennek nyoma? És miféle katasztrófa indíthat arra egy 
nemzetet, hogy új országot építsen fel, ahelyett, hogy a kényszerű menekülés 
után ismét visszatérjen ? 

Valami szörnyű ragály pusztított talán? Semmi jel sem mutat arra, hogy 
egy megtizedelt nemzet (mert csakis ebben az esetben szánja el magát kiván- 
dorlásra) kelt volna nagy útjára. Ellenkezőleg, az a nép, amely olyan városokat 
tudott felépíteni, mint Chichén Itza: erős volt. 

Vagy az éghajlat változott meg hirtelenében ? Annyira, hogy minden to- 


vábbi ottmaradást lehetetlenné tett volna? Nos, az Óbirodalomtól az Újbiro- 
dalom központjáig a távolság légvonalban nem több négyszáz kilométernél. 
Akkora klímaváltozás pedig (amire különben semmi támaszpontunk nincs), 
amely ennyire szét tud bomlasztani egy egész birodalmat, négyszáz kilométerre 
is érezteti hatását. 

Milyen magyarázat marad még hátra ? 

Úgy látszik, hogy az igazira az utolsó évtizedek folyamán találtak rá. Való- 
színű, hogy ez a magyarázat meggyőzőbb az eddigieknél, mert egyre több ku- 
tató foglal mellette állást, közöttük az amerikai Sylvanus Griswold Morley pro- 
fesszor is síkra száll érte. Hogy ezt a magyarázatot érzékelhessük, vessünk egy 
pillantást a maya birodalom történelmére és társadalmi szerkezetére. Megéri a 
fáradságot, mert közben ennek a különös országnak megint újabb sajátosságá- 
val ismerkedhetünk meg. A világ összes fejlett kultúrája között ugyanis a 
mayáké az egyedüli eke nélküli kultúra! 

Tételezzük fel a könnyebb áttekintés kedvéért, hogy a mayák úgynevezett 
Óbirodalma fejezetekre oszlik. 


Óbirodalom 


Az építkezési dátumoknak a keresztény időszámítással való, S. G. Morley- 
től származó egyeztetése alapján egy még nem keltezhető időponttól fogva i. sz. 
610-ig tartott. 

A legrégibb korszak 

datálhatatlan, i. sz. 374-ig. Úgy tudjuk, hogy a legrégibb város Uaxactún 
(mindenesetre régebbit még nem találtak). Utána, tőle nem messze keletkezett 
Tikál és Naranjo. Közben a mai Hondurasban megalapították Copánt, később 
a Rio Usumacinta mellett Piedras Négrast. 

A középső korszak 

i. sz. 374-től 472-ig. Ez alatt a kerek száz esztendő alatt alapították Palen- 
gue-t (Chiapas és Tabasco határán fekszik; a legrégebbi s a középső korszak 
fordulóján épült; gyakran a legrégibb korszakhoz tartozónak tekintik), majd 
Menchét (Chiapasban), végül Ouiriguát (Guatemalában). 

A nagy korszak 

i. sz. 472-től 610-ig. Sejbal, Ixkún, Flores és Bengue Viejo városok kelet- 
kezése. A nagy korszak a kivándorlással zárul. 

Ha a térképen a területet megnézzük, ahol az Óbirodalomnak ezek a váro- 
sai épültek, láthatjuk, hogy ez a térség olyan háromszög, amelynek három sarka 
Uaxactún, Palengue és Copán. Észrevehetjük továbbá azt is, hogy a háromszög 
szélein Tikál, Naranjo és Piedras Négras városok emelkednek. Majd azt is 
tapasztalhatjuk, hogy (az egyetlen Bengue Viejo kivételével) a háromszög köze- 
pében az utoljára épült és legrövidebb életű városok foglalnak helyet: Sejbal, 
Ixkún és Flores. 

Mindez az emberiség történelmének egyik csodálatos folyamatára vet fényt. 
A mayák a világ egyetlen népe, amelyik kívülről befelé fejlesztette országát! 


Kívülről a központ felé irányuló imperializmus! Fordított expanzió: a vég- 
tagoktól a szív felé. Mert ténylegesen növekedés volt és , terjeszkedés". Az 
országot nem idegen hatalom szorította össze - hiszen a mayákon kívül ott és 
akkor nem létezett hatalom -, hanem ez minden logikával és a történelem 
minden tapasztalatával ellenkező irányban, minden külső befolyás nélkül fejlő- 
dött így. 

Nem akarjuk Kínát idézni (sem a kínai nagy falat), sem pedig azt a sáp- 
kóros pszichológiai feltevést előráncigálni, amely szerint fénykorának dekaden- 
ciájában egy nép már nem akar kifelé terjeszkedni. Inkább bevalljuk, hogy a 
maya történelemnek erre a csodálatos jelenségére semmi magyarázatot nem 
tudunk. Mivel ritkán fordul elő, hogy valamilyen történelmi probléma végérvé- 
nyesen megoldatlan maradjon - hátha egy olvasónk megtalálja a rejtély kulcsát. 
Ez nem csupán udvarias szónoki kérdés. Mert a problémát egyedül a szaktudo- 
mány aligha oldja meg. A szaktudás ugyanis ebben a kérdésben mind ez ideig 
nem jutott eredményre. 

A régészeti tudomány önmagában arra a kérdésre sem tudott kielégítő 
választ adni, hogy a mayák, fejlődésük csúcspontján, amikor városaik teljes 
pompájukban álltak, és hatalmuk tetőfokát érte el, miért hagyták el hirtelenében 
városaikat, és miért vándoroltak ki a kietlen észak vadonjába ? 


Azt mondottuk, hogy a mayák városlakók voltak. Csak abban az elhatárolt 
értelemben, ahogy ötszáz esztendő óta minden európai nép az volt. Az uralkodó 
osztályok (nemesség és papság) városokban összpontosultak. Hatalom, kultúra, 
szellemi élet és választékos életmód, mindez a városokból indult ki. Ám ezek a 
városok életképtelenek lettek volna a paraszt nélkül, az ország terményei nél- 
kül. Kivált egy bizonyos főtermény nélkül, mely számunkra a kenyérgabona, a 
közép-amerikai népek számára pedig a tengeri volt. 

A városokat és az uralkodó osztályokat a tengeri táplálta. Belőle és általa 
virágzott ki a kultúra. Még helyet is ő teremtett számára, hiszen azon a leégett 
dzsungelrészen épültek fel városaik, amelyen előzőleg tengeri termett. 

Társadalmi berendezkedés szempontiából azonban a mayák élesebb ellen- 
téteket mutatnak minden más ismert nemzetnél. Hasonlítsuk csak össze a maya 
várost a modern európai várossal. A modern városok lakosai között ha érezhető 
is a társadalmi különbség, mégis ezer és ezer közbeeső fokozat, apró szál fűzi 
össze és hozza közel őket egymáshoz. A maya városok viszont leplezetlenül ki- 
élezve hangsúlyozták a lakosaik között fennálló társadalmi ellentétet. Több- 
nyire dombtetőn pompáztak a papság és nemesség templomai és palotái. Zárt 
területet képeztek, erődítményszerű jelleggel. (Ezt a jellegüket nyilván több 
alkalommal be is kellett bizonyítaniok.) E körül a kőből épült , City" körül 
hevertek szanaszét minden közbeeső fokozat és átmenet nélkül az egyszerű nép 
lomb- és fakalyibái. A maya nép két részre oszlott. Az elenyészően kis számú 
uralkodó osztályra és az elnyomottak óriási tömegére. 


A két osztály közötti tátongó szakadék a mi fogalmaink szerint elképzel- 


hetetlenül nagy volt. A mayáknál a közvetítő szerepet játszó polgárság, úgy lát- 
szik, teljesen hiányzott. , Almehenoob"-nak nevezte magát a nemesség, ami 
annyit jelent, hogy , akiknek apjuk és anyjuk van", tehát, akik - családfát vezet- 
nek. Ez a kaszt szigorú zárkózottságban élt. Közülük származtak a papok s az 
örökös herceg, a , hlach uinic", az , igaz ember". Ezeknek az , apákkal és 
anyákkal bíróknak" dolgozott az egész nemzet! Termésének egyharmadát a 
nemességnek adta a paraszt, a második harmadát a papságnak, és csak az utolsó 
harmadot tarthatta meg magának. (Gondoljunk arra, hogy Európa feudális tár- 
sadalmi korszakában a , tized" leadása milyen elviselhetetlen terhet jelentett.) 
A vetés és aratás közötti időben pedig a parasztok az építkezéseknél a rabszol- 
gákkal együtt dolgoztak. Kocsik és málhás állatok nélkül hurcolták kijelölt 
helyükre a kőtömböket. Vas, érc és bronz nélkül, csupán kőből készült szer- 
számokkal faragták ki a csodás szobrokat és domborműveket. A maya munká- 
sok teljesítménye semmivel sem csekélyebb az egyiptomi piramisok építőiénél, 
sőt valószínűleg nagyobb. 

Ez az élesen elhatárolt kasztrendszer (amely a jelek szerint ezer év alatt 
semmit sem engedett merevségéből) magában hordozta a bomlás csíráját. A pa- 
pok magas fokú kultúrája és tudománya egyre elvonatkozottabbá vált. Nem 
táplálták alulról gyökerek. A maya tudósok egyre kizárólagosabban a csillagok 
felé fordultak - és megfeledkeztek a termőföldekről, éppen arról, ami az erőt 
adja. Elfelejtettek segítőeszközt feltalálni, hogy a fenyegető katasztrófát elhárít- 
hassák. Csak a maya intelligencia példátlan szellemi gőgje adhat magyarázatot 
arra, hogy ez a jelentékeny tudományos és művészi teljesítményeket létrehozó 
nép nem tudta feltalálni az egyik legfontosabb és egyben legegyszerűbb szer- 
számot: az ekét. 

Történelmi létük egész folyamata alatt a mayák olyan földművelést foly- 
tattak, mely kezdetlegesség tekintetében egyedülálló. Egész, úgynevezett , föld- 
művelésük" abból állott, hogy a dzsungelnek egy sávját - miután előzőleg az 
összes fát kidöntötték - a rönkök kiszáradása után és még az esős évszak beállta 
előtt felégették. Mindjárt az esős évszak elmúltával hosszú, hegyes karókkal 
lyukakat fúrtak a földbe, és minden lyukba néhány szem tengeri-vetőmagot 
dugtak. Ha a termést learatták, megint újabb erdősáv került sorra. Mivel nem 
trágyáztak (kivéve a közeli települések kevés, természetes trágyáját), minden 
learatott földnek hosszú idő kellett ahhoz, hogy ismét új termést hozhasson. 

Most pedig elérkeztünk annak a rejtélynek egyedül elfogadható és helyt- 
álló magyarázatához, hogy mi lehetett az az ok, amely a mayákat hatalmas váro- 
saik hirtelen elhagyására kényszerítette ? 

A termőföldek kimerültek. A földnek szükséges pihenési időszak, amíg 
ismét erdő nőhetett rajta, hogy azt ismét felperzselhessék, egyre hosszabbra 
nyúlt. Ennek természetes következménye az lett, hogy a maya paraszt, erdő- 
tüzeket gyújtó irtási módszerével a dzsungelben egyre beljebb kényszerült. 
A várostól, amelyet ő táplált, és amely nélküle élni nem tudott, egyre inkább el- 
távolodott, A termőföld meg a város közé végül is sivár és kiégett pusztaság 


ékelődött. A mayák Óbirodalmának nagy kultúrája azért szűnt meg, mert a 
parasztságon nyugvó életlehetőség kicsúszott alóla. Kultúrák virágozhatnak 
technika nélkül - de eke nélkül nem! Mikor már csak száraz fűvel borított 
szteppék kötötték össze az egyik várost a másikkal, éhínség köszöntött be. Ez 
az éhínség kergette a maya népet vándorútjára! 

Felkerekedett, elhagyta városait és pusztasággá vált országát. S míg észa- 
kon felépült az Újbirodalom, az elhagyott templomokba és palotákba lassacskán 
befészkelte magát a dzsungel. A pusztaság városa ismét erdőséggé lett. Az erdő 
azután át- meg átburjánzott az épületeken és egy évezredre elrejtette az embe- 
rek szeme elől. Alighanem ez az elhagyott városok titka! 


32. FEJEZET 


AZ ÁLDOZATI KÚT 


ds világított a dzsungel felett. Másfél évezreddel azután, hogy a mayák 
elhagyták városaikat és északra költöztek, Edward Herbert Thompson 
amerikai kutató egy szál indián vezetővel járta be lóháton az Újbirodalmat, 
melyet a mayák építettek fel és melyet a spanyolok pusztítottak el. Thompson 
Chichén Itzát kereste, a hagyományok szerint legnagyobb, legszebb, leghatal- 
masabb és legpompázatosabb várost. Mindkét férfit, de lovaikat is alaposan ki- 
merítette a dzsungelen való fáradságos áttörés. Thompson elcsigázottan hor- 
gasztotta le fejét, lovának botladozása minduntalan kibillentette egyensúlyából. 
Az indián vezető hirtelen felkiáltott, mire Thompson felegyenesedett a nye- 
regben és előrenézett. Mesevilágot pillantott meg. 

A fák sötét koronái fölött domb emelkedett. Magasan és meredeken. 
A dombtetőn, a hold világának hideg csillogásában ezüstös fényben úszó temp- 
lom állott. Mint egy indián Akropolis Parthenónja, úgy tekintett le az éjszakai 
csendben a faóriásokra. Ahogy közeledtek, egyre hatalmasabbnak látszott. Az 
indián leugrott lováról, lenyergelt és alvásra terítette ki a takarókat. Thompson 
azonban megbűvölten bámulta a valószínűtlennek tűnő építkezést. Ő is leszállt 
lováról, de míg kísérője aludni tért, ő továbbment. Fűvel és bozóttal benőtt, 
helyenként beomlott, meredek lépcső vezetett a domb lábától fel, egészen a 
templomig. Thompson jól ismerte az egyiptomi piramisok képeit és jelentősé- 
gét. Ám a mayáknak ez a piramisa nem sír volt mint az egyiptomi piramisok. 
Külsejében zikkuratra hasonlított. De a babiloni tornyoknál még sokkalta 
inkább azt a látszatot keltette, hogy csupán a lépcső hatalmas kőalapja, a rop- 
pant lépcsőé, mely merészen ívelt a magasba: Istenhez, a Naphoz és a Holdhoz. 

Thompson felkapaszkodott a lépcsőn, közben bámulta a díszítéseket, a 
gazdagon faragott domborműveket. Fent - harminc méterre lehetett most a 
dzsungel talaja fölött - szétnézett a tájon. Egy, kettő, három . . . Hamarjában 
vagy egy tucat építményt, számolt össze, melyeket a hatalmas fák árnyéka el- 
takart, s csak a hold ezüstje világított meg. 

Ez volt tehát Chichén Itza. A nagy kivándorlás kezdetén nyilván messzire 
előretolt erődítmény szerepé toltötte be. Később fényes metropolissá növeke- 
dett, a birodalom középpontjává. A következő napokban Thompson egyre a 
régi romokat járta. , Egyik reggel a templom tetején álltam, éppen akkor, ami- 


kor a látóhatárt rózsaszínűre festették a nap első sugarai. Mély és békés kora 
reggeli csönd borult a tájra. Az éjszakai zajok már elpihentek, a nappaliak még 
szunnyadtak. Fenn az ég és lenn a föld, mintha csak lélegzetfojtva várt volna 
valamire. Azután ragyogva és lángolva kelt fel a nagy, kerek nap és egyszeriben 
dalba, zümmögésbe kezdett az egész világ. A fák ágain a madarak, és a földön a 
bogarak tedeumot énekeltek. Maga a természet nevelte az első embert arra, 
hogy napimádóvá legyen, és szíve mélyén még a mai ember is hajlik az ősi 
hagyományokra." Varázslat szállta meg Thompsont. Szeme elől eltűnt a dzsun- 
gel. Messzi távlatok nyíltak meg, processziók vonultak, muzsika hallatszott. 
Ünnepségektől visszhangoztak a paloták, könyörgő istentiszteletektől a templo- 
mok. Igézetéből magához térve Thompson tüzetesebben körültekintett, hogy a 
távolabbi vidék egyes részleteit is felismerhesse. Hirtelen megakadt valamin a 
szeme és egyszeriben szétoszlott körülötte a varázslat, a fantázia, a múlt idők 
látomásainak köde. A kutató most már tisztán látta maga előtt feladatát, mert 
egy haloványan megvilágított keskeny utat pillantott meg, azt, amely alighanem 
Chichén Itza legizgatóbb rejtélyéhez: a , Szent Kút-"hoz vezetett. 


A mexikói és yucatáni felfedezések könyvéből ez ideig hiányzott egy Schlie- 
mann, egy Layard vagy egy Petrie-hez hasonlatos egyéniség. És hiányzik - 
John L. Stephens első útját kivéve - a kutatásnak és kalandnak, tudományos 
sikernek és kincskeresésnek az az izgalmas keveréke, az a regényes kapcsolata, 
mely akkor jött létre, amikor a tudományos célból földbe mélyeszteti ásó várat- 
lanul aranyba ütközik. 

Edward Herbert Thompson Yucatán Schliemannja volt. Ö is egy régi 
könyv hatása alatt vágott neki Chichén Itzának. Rajta kívül senki sem hitt ennek 
a könyvnek, mégis, Thompson ösztönös hite végül igazolódott, akár a bizakodó 
Schliemanné. És mint Layard, aki hatvan fonttal és egyetlen kísérővel vágott 
neki első felfedező útjának, ő is pontosan olyan szegényen járta a dzsungelt. 
Amikor pedig olyan nehézségekkel került szembe, melyek előtt mindenki más 
meghátrált volna, konok kitartással állta a sarat, mint hajdan Petrie. 

Említettük már, hogy azoknak az izgalmas vitáknak során, melyeket 
Stephens első felfedezései váltottak ki, olyan nézetek is felmerültek, hogy a 
mayák esetleg az elsüllyedt Atlantis megmaradt népének leszármazottjai. 

Thompsonnak kezdő régész korában első szereplése az volt, hogy ezt a 
kockázatos véleményt egy népszerű folyóirat hasábjain 1879-ben támogatta. 
A mayák származási problémája háttérbe szorul, amikor huszonöt éves korában 
az USA legifjabb konzuljaként (hányadik konzul vajon ő, akikkel a kutatók 
körében találkoztunk ?) 1885-ben Yucatánba megy. Itt már nem annyira elméle- 
tekkel, mint inkább magukkal a műemlékekkel foglalkozik. 

Nem is ez a vitatható elmélet vitte őt Yucatánba, hanem a biztos hit, amely 
egykor Schliemannt Trójába vonzotta. Thompson elhitte Diego de Landa el- 
beszéléseit. A püspök könyvében talált rá először Chichén Itza , Szent K út - 
jának a , Cenote"-nek történetére. Régi értesülések alapján de Landa azt állí- 


totta, hogy szárazság idején a papok és a nép széles processziókban vonultak a 
kúthoz, az Esőisten haragjának kiengesztelésére. Hogy az istent jobb kedvre 
derítsék, áldozatokat is vittek magukkal: fiatal leányokat és ifjakat. Ünnepélyes 
szertartás után a leányokat a nedves és feneketlen mélységbe dobták, ahonnan 
soha többé nem kerültek elő. 

Megy a leány a kútra . . . Csaknem valamennyi nemzet dalkincsében meg- 
található ez a gyakran érzelmes elmélyedéssel, de mégis boldog életigenléssel 
megírt téma. Viszont az ifjú maya leányok útja a szent Cenote-hez: a halál útja 
volt. Legszebb díszükben, gazdagon felékesítve érkeztek a , Szent Kút"-hoz és 
csakhamar elhaló kiáltásuk hallatszott, amikor a lápos víz összecsapott felettük. 

Mit jegyzett ezenkívül még fel Diego de Landa ? Azt, hogy az áldozatok 
után értékes ajándékokat is dobáltak: dísztárgyakat, ékszert, aranyat. Thompson 
ott olvasta, hogy , ha a mayák országának volt aranya, akkor annak legnagyobb 
része ebben a kútban található!" Thompson ezt szó szerint vette. Míg mások 
csupán régi hagyományok hangzatos eltúlzását látták benne, ő hitt neki és el- 
szántan látott hozzá, hogy igazát bebizonyítsa. Amikor fenn a piramison meg- 
pillantotta a kúthoz vezető utat, nem sejtette még, hogy micsoda nehézségek 
várnak rá. 

Néhány esztendő múlva Thompson másodízben állott a kút előtt. Akkor 
már mint tapasztalt dzsungelkutató, aki Yucatánt északtól délig keresztül- 
kasul járta, és aki már helyesen ítélte meg a titkok feltárásának lehetőségeit. Most 
csakugyan Schliemannhoz hasonlított. Körülötte megvizsgálásra váró pompás 
épületek: csodás feladat a régész számára. Öt azonban csak a kút érdekelte, a 
kövekkel, iszappal és évszázadok mocskával telített sötét üreg. Még ha Diego 
de Landa jelentése tényeken alapulna is, elképzelhető-e, hogy ebben az áporo- 
dott levegőjű, bugyborékoló lyukban megtalálhat valaki is valamit. Méghozzá 
azoknak az ékszereknek maradványait, amelyeket a papok egykor áldozataik 
után dobáltak? 

Milyen lehetőség volt egyáltalán a kútban való keresgélésre ? Thompson- 
nak erre is készen állt sajátos, kalandor terve: búvárként leszállni! 

Thompson hazautazott, hogy az USA-ban részt vegyen egy tudományos 
kongresszuson. Ott pénzkölcsönt is kért vállalkozásához. Megkapta, bár min- 
denki, akinek terveit elmondta, bolondnak tartotta. 

, Senki nem remélheti, hogy élve vissza is jön, aki annak az óriási kútnak 
ismeretlen mélységébe leszáll - mondották neki. - Ha már öngyilkos akarsz 
lenni, miért nem választasz rá kellemesebb módot!" 

Thompson azonban vállalta a kockázatot és rendíthetetlenül megmaradt 
elhatározásánál. 

,, Következő lépésem az volt, hogy Bostonba mentem és leckéket vettem 
mélyvízi búvárkodásból. Tanítómesterem Captain Ephraim Nickerson volt 
Long Wharfból, aki már húsz esztendővel előbb nyugalomba vonult. Türelmes 
és szakértő vezetése mellett idővel, ha - amint azt később tapasztaltam - nem is 
egészen tökéletes, de mégis tűrhetően jó búvár vált belőlem. Ezután terveimnek 


megfelelő, kötélre járó kotrókészüléket vásároltam, csörlővel, csigasorral és 
egy harminclábnyi emelőrúddal. Végül minden ládákba csomagolva készen állt 
arra, hogy levél- vagy sürgönyértesítésre elküldjék." 

Nemsokára ismét a kút szélén állott Thompson. Két széle hetven méter- 
nyire esett egymástól. Thompson mérőónnal megállapította, hogy az iszapréteg 
huszonöt méternyi mélységben van. Úgy, ahogyan saját elképzelése szerint a 
leányokat egykor letaszították a mélybe, hogy eljegyezzék őket a rettenetes 
istennel, úgy dobott le ő is - ember alakú fabábokat. A művelet célja igen egy- 
szerű volt: a keresgélést a kút fenekén helyhez igyekezett kötni. Csak ezután 
eresztette le első ízben a kotrószerkezetet. (Lásd a XXXI. táblát.) 

,, Leírhatatlan izgalom kerített hatalmába, amikor a bagger öt emberrel a 
csörlőnél és fékberendezésénél, nyitott acélmarkolójával a magasba lendült. Egy 
rövid percig még a sötét lyuk fölött imbolygott, majd lassú lendülettel lefelé 
siklott és csöndesen elmerült a vízben. Utána néhány perces feszült várakozás 
következett, míg az éles fogak az iszapos talajba haraptak ... A csörlő fölé 
hajolt munkások sötét bőre alatt megfeszültek az izmok, amikor az acélkábelek 
a felvontatott teher súlya alatt megremegtek. 

A víz addig olyan volt, akár egy vörös obszidián tükör. De bugyboréko- 
lásba és valóságos forrásba kezdett, amikor a kotrókosár, melynek szorosan 
zárt karmaiból tiszta víz csepegett, lassan, de egyöntetű folyamatossággal a 
gödör peremének magasságáig emelkedett. Emelőrúdján himbálódzva, a desz- 
kákkal fedett rakodóhelyre kocsirakományra való sötétbarna holmit: korhadt 
fadarabokat, öreg lombot, széttört gallyakat és egyéb limlomot halmozott fel. 
Majd visszalendült, hogy újabb rakományt szállítson . . . Egyszer a markolóiba 
szorítva, fatörzset hozott felszínre, amely olyan friss állapotban volt, mintha 
csak tegnap döntötte volna a vízbe valami vihar. Ez szombat este történt. Hét- 
főre a fatörzs oszlásnak indult s a kőrakáson, amelyre a kotró kitette, csupán 
néhány farost maradt belőle, faecetszerű sötét folt kíséretében. Máskor egy 
dzsungeltragédia néma tanúit rakta elénk a kotró: jaguárnak és őznek csont- 
vázait." 

Jött, ment a bagger és napról napra egyebet sem hozott fel, mint iszapot, 
mocskot, köveket, ágakat vagy szárazság idején vizet szimatoló és a kútba ful- 
ladt állatok csontvázát. A nap égetően ontotta sugarait, rothadás szaga áramlott 
a kútból, s a szélein egyre magasabbra tornyosuló iszapból. 

, Így folyt a munka napokig. Mind idegesebbé váltam és éjszakánként 
került az álom. sLehetséges - kérdezgettem magamban -, hogy barátaimat 
ilyen szörnyű kiadásba vertem, önmagamat nevetségessé tettem, csak azért, 
hogy azoknak legyen igaza, akik figyelmeztettek: a hagyományok minden tárgyi 
alapot nélkülöző régi mendemondák? c" 

De egyik nap, amikor Thompson a felszínre hozott iszaptömeget szokása 
szerint átkutatta, két furcsa, gyantaszerű, sárgásfehér rög került a kezébe. Meg- 
szagolta, még meg is ízlelte. Majd hirtelen ötlettel tűz fölé tartotta a gyantás 
csomót, mire az egész környék kábító illattal telt meg. Thompson tehát rábuk- 


kant a mayák tömjénjére, arra a füstölőgyantára, melyet akkor égettek el, amikor 
embert áldoztak. 

Vajon elég bizonyíték volt ez arra, hogy Thompson helyes nyomon járt? 
Iszap- és töremelékhegyek mellett - két darabka füstölőgyanta ? Mások számára 
bajosan. De Thompson számára ez sokat jelentett: fantáziájának újabb szárnya- 
kat adott. , Hetek óta először ezen az éjszakán aludtam soká és mélyen!" 

És igaza lett. Gyors egymásutánban jött most már napvilágra mindaz, 
amit remélt: szerszámok és ékszerek, vázák és lándzsahegyek, obszidiánkések és 
jade-csészék. És végre - hosszú, kitartó munka után - az első leánycsontváz! 

Diego de Landa igazat mondott! 

Még mielőtt Thompson ,, a boszorkányos vállalkozásnak legboszorkányo- 
sabbik részéhez" nyúlt volna, a véletlen ismét egy ősi hagyomány magvának 
megértéséhez segítette. Diego de Landa, a püspök, megmutatta neki a kúthoz 
vezető utat. Don Diego Sarmiento de Figueroa viszont, aki 1579-ben Valladolid 
elöljárója volt, a kútnál végzett áldozati szertartásokba avatta őt be. Az ide- 
vonatkozó beszámoló, mely eleinte Thompson előtt zavarosnak és értelmetlen- 
nek tűnt, így hangzik: 

, AZ ország nemesei és előkelőségei azt a szokást gyakorolták, hogy hatvan- 
napos böjt és önmegtartóztatás után, a hajnali órákban a kút nyílásához járul- 
tak és saját tulajdonukat képező indián nőket annak sötét mélységébe taszítot- 
tak. Ugyanekkor felszólították őket, hogy uruk számára - kívánságának meg- 
felelő - szerencsés esztendőért könyörögjenek. A megkötözetlenül bedobott 
nők nagy lendülettel és zajjal zuhantak a vízbe. Késő délután, akik még bírták, 
hangosan kiáltozni kezdtek. Számukra köteleket engedtek le. Miután ezek a 
nők félholtan felérkeztek, körülöttük tüzeket gyújtottak és kopálgyantát éget- 
tek. Eszméletre térve elmondták, hogy népükhöz tartozó sok férfi és nő fogadta 
őket odalenn. Ha megkíséreltek felegyenesedni, hogy ezeket jobban láthassák, 
súlyos ütéseket kaptak fejükre. Ha meg fejüket lehajtották, a víz alatt hegyeket, 
völgyeket láthattak, és a kút népe a jó vagy rossz esztendőre vonatkozó kérdé- 
seikre, uruk rendelése szerint válaszolt." 


pi 


Ez a tisztára meseszerű ábrázolás Thompsonnak, aki mindenben a törté- 
nelmi igazság magvát kereste, sok fejtörést okozott. Egy napon beült a későbbi 
búvár-vállalkozások céljaira szánt lapos fenekű csónakba. Hatvan vagy még 
több lábnyira az emelőkészülék helyétől, a csónakot végül is odaerősítette a 
fölötte ágaskodó szirtfalhoz. És akkor, a csónakból csak úgy találomra a vízbe 
tekintve megtalálta ,a régi hagyományban szereplő női küldöttség titkához 
vezető kulcsot". 

, AZ áldozati kút vize sötét és zavaros. Színeit barnától a jade-zöldig s a vér- 
vörösig változtatja, amiről még majd bővebben is beszélek. De annyira zavaros, 
hogy a fényt nem töri meg, hanem tükörként vetíti vissza. 

A lapos fenekű csónakról a víz színét szemlélve, elém tárultak a xhegyek és 
völgyekc. Valóságban persze nem egyebek a közvetlen fölöttem emelkedő szirt- 
fal csúcsainak és mélyedéseinek visszatükröződéseinél. Az eszméletüket vissza- 


nyert nők azt mondták, hogy odalenn sokan vannak népükből és . . . hogy ezek 
válaszoltak kérdéseikre. Miután tovább fürkésztem, én is megpillantottam sok 
embert az őnépükből... És az én kérdéseimre is válaszoltak! Munkásaim vol- 
tak ezek, akik a kút szélére támaszkodva nézegettek csónakom felé. Közben 
halkan beszélgettek. Lefelé irányuló hangjuk csendülése találkozott a víz fel- 
színével, amely azt lentről ismét visszaverte. Az ismert lágy, hazai hangok vol- 
tak ezek, ám maguk a szavak érthetetlenek. Íme, ez a kis jelenet magyarázta szá- 
momra a régi hagyományt. 

Különben a környék bennszülöttei már régen azt állítják, hogy a , Szent 
Kút" vize időnként vérré változik. Mi viszont felfedeztük, hogy a víztükör 
olykor zöld színe egy mikroszkopikus algafajtától származik, alkalmilag barna 
színe meg fonnyadó falevelektől. Bizonyos vérpiros virágmagvak pedig sokszor 
olyan vörösre festik a víz színét, hogy az úgy hat, akár a lecsorgó vér. 

Csupán azért említem ezt a kis felfedezést, hogy ennek kapcsán megmagya- 
rázzam, miért hiszek minden hiteles hagyomány ténybeli alapjában: mert azt 
tartom, hogy a körülmények közelebbi vizsgálata végül minden esetben fényt 
derít reájuk." 

A legnehezebb munka még hátra volt, de az hozta meg Thompsonnak a 
mindent felülmúló sikert. Amikor a kotrógép már egyre kevesebbet markolt és 
néhány kőnél egyebet már nem hozott felszínre, Thompson tudta, hogy eljött 
az ideje, kézzel kiásni azt, amit a markolólapát fogazata a talaj réseiből nem tud 
kikaparni. A legjobb, ha most magának a nagyon is egyéni módszerrel dolgozó 
régésznek adjuk át a szót. 

,, Nikolaos, a görög búvár - kivel már jó előre mindent megtárgyaltam - a 
Bahama-szigetekről jött, ahol szivacshalászattal foglalkozott. Segítőtársat is 
hozott magával, egy másik görögöt. Megkezdtük tehát előkészületeinket a 
víz alatti kutatásra. 

Először a légszivattyúkat helyeztük a csónakba, amely már nem tutaj volt 
többé, hanem erős ponton, majd a görögök átvették az irányítást. A kiválasz- 
tott legénységet betanították a szivattyú kezelésére, hiszen ezek helyes műkö- 
désétől függött életük. Kioktatták továbbá munkásainkat, hogy a lentről fel- 
küldött jelzéseket hogyan értelmezzék és hogyan válaszoljanak rájuk. Mikor a 
legénység tökéletes kiképzéséről meggyőződtek, előkészültünk a lemerülésre. 
Kotrókosarunkat leeresztettük a pontonra és magunkra öltöttük felszerelésün- 
ket. VÍzhatlan ruhát, nagy rézsisakot kiálló üvegszemekkel, a fülhöz közel eső 
légszelepekkel és a nyak körül ólomláncokkal. Utóbbiak majdnem olyan 
nehezek voltak, mint a sisak maga. A búvárruhához vastag kovácsoltvas talpú 
vitorlavászon cipők tartoztak. Ezeken kívül még beszélőcsővel, légzsákkal és 
gondosan elhelyezett mentőkötéllel felszerelve, a görög asszisztens segítségével 
a fedélzetről a vízbe vezető rövid és széles létrához támolyogtam. Amikor a 
létra első fokára léptem, egyenként hozzám lépett a légszivattyúzó csapat min- 
den egyes tagja, az én hűséges bennszülött munkásaim, komoly arccal kezet 
ráztak velem, majd visszatértek a helyükre, ahol a jelzéseket várták. Nem volt 


nehéz kitalálni, hogy mire gondoltak. Utolsó istenhozzádot mondtak, mert azt 
hitték, soha nem látnak viszont. Én pedig ellöktem magam a létráról és egy sor 
ezüstös buborékot hagyva magam mögött, mint egy ólomdarab, úgy merültem 
el. Az első tíz láb mélységig sárga és zöld színekben váltakoztak a fénysugarak, 
majd bíborfeketébe sötétültek. Ezután már áthatolhatatlan mély sötétség vett 
körül. A növekvő légnyomás éles fájdalommal nyilallt fülembe. Amikor egyet 
nyeltem és ugyanekkor felnyitottam a légszelepeket a sisakomban, mindkét 
fülem olyan hangot adott, hogy: xpht! pht!x és fájdalmam megszűnt. Ezt 
gyakran kellett megismételnem, amíg a kút fenekére értem. Leszállásom alatt 
még mást is tapasztaltam. Ügy tetszett, mintha villámgyorsan veszíteném el 
súlyomat. Mire egy fentről lezuhant régi síremlék romjain, egy nagy kőoszlop 
lapos oldalán megvetettem a lábamat, már teljesen súlytalannak éreztem magam 
Az volt az érzésem, hogy inkább légbuborék, mint nehéz súlyokkal megrakott 
ember vagyok. 

De különös érzés fogott el akkor is, amikor eszembe jutott, hogy én va- 
gyok itt az első élőlény, aki erről a helyről még élve remél visszakerülni. Ekkor 
szállott le mellém a görög búvár, és kezet szorított velem. 

Hoztam magammal vízalatti fényszórót és vízalatti telefonkészüléket is. 
De első leszállásom után mindegyiket fennhagytam. A vízalatti fényszórónak 
ugyanis csak tiszta vagy kevéssé zavaros vízben lehet hasznát venni. Márpedig 
az az elem, amelyben mi dolgoztunk, nem volt sem víz, sem iszap, hanem a ket- 
tőnek a kotrótól felkavart keveréke. Sűrű, levesszerű tömeg, amelyen nem ha- 
tolt át semmiféle fénysugár. így hát teljes sötétségben kellett dolgoznunk. Ám 
e tény rövidesen csak apró kellemetlenségnek bizonyult, mert ujjaink tapintó- 
idege nemcsak alakjuk szerint tudta megkülönböztetni a dolgokat, hanem még 
a színek felismerésében is segíteni látszott. A vízalatti telefonnak alig láttuk hasz- 
nát, és csakhamar félre is tettük. A beszélőcsövön és mentőkötélen keresztül 
könnyebben és még gyorsabban is érintkeztünk egymással, mint telefonon. 

Még valami feltűnt nekem, amit még soha más búvártól nem hallottam 
említeni. Nikolaosszal együtt rájöttünk, hogy hatvan-nyolcvan lábnyi mélység- 
ben, ahol működtünk, leülhettünk, és ha sisakunk orrát összedugtuk, egészen 
jól és értelmesen beszélhettünk egymással. Hangunk ugyan tompán és élettele- 
nül csengett, mintha igen távolból jönne, utasításaimat azonban megadhattam, 
és a reá adott válaszokat is eléggé tisztán megértettem. 

A sajátságos víz alatti súlyveszteség - amíg hozzá nem szoktam - néhány 
mulatságos esetnek vált okozójává. Ahhoz, hogy a víz fenekén egyik helyről a 
másikig jussak, csak fel kellett állnom és magamat lábammal a sziklatalajtól el- 
löknöm. Kilőtt rakétaként lendültem azonnal a magasba, és méltóságteljesen 
vitorláztam át a piszokrétegen célom felé, sőt gyakran néhány lábnyival túl is 
mentem rajta. 

Hozzávetőlegesen a kút tojásdad alakú - leghosszabb átmérője 187 láb. 
A dzsungel talaja és a víz tükre közötti szintkülönbség 67 és 80 láb között inga- 
dozik. Könnyű volt annak megállapítása, hogy a víz felülete hol kezdődik. De 


azt, hogy hol végződik és a fenék iszapja hol kezdődik, azt már nehezebb volt 
kitalálni, mert nem voltak egymástól pontosan elhatárolva. Becslésem szerint 
az iszap és a víz együttes mélysége 65 lábnyira rúgott. Harminc láb mélységre 
nyúlt az iszapréteg, amely eléggé tömör volt ahhoz, hogy a felszínén gallyakat, 
ágakat és terjedelmes fagyökereket hordozzon. Ebbe különböző nagyságú és 
alakú sziklák ágyazódtak, mint mazsolák a kalácsba. Ezek után képzeljenek el 
minket, amint a sötétben, iszaphullámok közepette a durva mészkőtalaj repedé- 
seiben és réseiben olyan holmik után kutattunk, amelyeket a kotró már nem bírt 
kiszedni. És azt is képzeljék el, hogy a kőtömbök, melyeket a víz kimozdított, 
egyre-másra, lubickolva zuhantak reánk ebben a vaksötétségben. De azért még- 
sem volt olyan veszélyes, mint amilyennek így elmondva tűnik. Bizonyos, hogy 
a súlyos tömbök akkor és úgy estek le, ahogyan akartak. Sem nem láthattuk, 
sem nem irányíthattuk őket. Addig azonban, amíg beszélőcsövünket, légzsá- 
kunkat, mentőkötelünket és saját magunkat a faltól távol tudtuk tartani, nem 
fenyegetett különösebb veszély. Ha sziklatömegek zuhantak, előfutáruk, a lég- 
nyomás, jóval hamarabb ért el hozzánk, mint maga a kőtömeg. És ha erre fel 
még nem álltunk volna önszántunkból odébb, a légnyomás, mint hatalmas, 
puha pehelypárna terült reánk, és lökött tovább, gyakran fejjel lefelé, lábunkkal 
a magasba, remegve, mint pohárnyi vízben a tojásfehérje. Ha viszont vigyázat- 
lanul, hátunkkal a falhoz támaszkodtunk volna, úgy vágódunk két részbe, 
mintha egy erős óriási olló szelt volna bennünket ketté. S velünk újabb két 
áldozatot kapott volna az Eső-isten. 

A környék mai lakossága abban a hitben él, hogy a , Szent Kút" sötét 
mélységeiben hatalmas kígyók és egyéb szörnyetegek laknak. Hogy ez a hit a 
régi kígyóimádaton vagy olyasvalamin alapul-e, amit egyes bennszülöttek való- 
ban láttak, nehezen lehetne eldönteni. Nagy kígyókat és gyíkokat én is láttam 
a vízben úszkálni, de ezek csak olyan csúszómászók voltak, melyek zsákmá- 
nyukra lesve estek a fákról a tóba, s kétségbeesetten igyekeztek, hogy onnan 
ismét kikerüljenek. A tóban semmi nyomát nem találtuk különlegesen nagy hül- 
lőknek vagy szörnyetegeknek. 

Bár soha nem kellett viaskodnom semmiféle ijesztő hüllőfajtával, egyik 
élményem mégis érdemes arra, hogy elmondjam. Ketten, a görög meg én, 
ujjainkkal éppen a talaj egyik szűk repedésében ástunk. Itt olyan gazdag leletre 
bukkantunk, hogy izgalmunkban megfeledkeztünk bizonyos óvatossági szabá- 
lyokról. Egyszerre csak valami hatalmasat éreztem magam fölött, ami alatto- 
mos és kígyózó mozdulatokkal szorít lefelé. Sima és nyálkás volt ez az ismeret- 
len szörny, és feltartóztathatatlanul nyomkodott bele az iszapba. Egy pillanatra 
megállt ereimben a vér. Majd a görögöt éreztem magam mellett, amint az isme- 
retlen valamit rángatja. Segíthettem most már én is, és közös erővel megszaba- 
dultunk. Korhadt fatörzs volt! Az iszappartról sodródott le, és süllyedése köz- 
ben lekuporodott testemre nehezedett. 

Egyik nap sziklatömbön ülve éppen aznapi érdekes leletemet - egy öntött 
rézharangot - vizsgálgattam. Ebben úgy elmerültem, hogy elfelejtkeztem a lég- 


szelep kinyitásáról, amit pedig nem lett volna szabad elmulasztanom. Leletemet 
zsebrevágva felemelkedtem, hogy helyet változtassak, amikor akár a felfújt 
hólyag, hirtelen felfelé nyomultam. Nevetséges volt, de egyben veszélyes is, 
mert ekkora mélységben a vér, akár a pezsgő, telve van apró buborékokkal. 
Ha nem lassan, a vérnek alkalmazkodásához időt adva száll fel az ember, keser- 
ves kínokkal járó, halált okozó betegséget szerezhet. Szerencsére volt annyi 
lélekjelenlétem, hogy a szelepeket, még mielőtt túlságosan magasra értem volna, 
kinyitottam, s így a legrosszabb büntetéstől megmenekültem. Ám elővigyázat- 
lanságom nem múlt el nyom nélkül, még ma is szenvedek megsérült dobhár- 
tyáim és igen lecsökkent hallásom miatt. 

Még a szelepek kinyitása után is - amikor pedig már egyre lassabban száll- 
tam felfelé -, fejtetőn állva és a megrázkódtatástól kábultan ütődtem a ponton 
aljához. Amikor észbe kaptam és felfogtam azt, ami velem történt, s az ijedt- 
ségre gondoltam, amit embereim miattam kiállhattak, hallva, hogy a csónak 
aljához ütődöm . . . elnevettem magam. Kimásztam a csónak alól, és karommal 
megkapaszkodtam a fedélzetben. Amint sisakom a ponton oldalán felbukkant, 
két kar ölelését éreztem nyakam körül, sisakom merev üvegszemeibe pedig 
izgatott tekintet fúródott. Majd búvárruhámat leszedték rólam, székre ültettek, 
s én lassanként visszanyertem normális állapotomat. Egy csésze forró kávé el- 
fogyasztása közben azután a fiatal görög elbeszélte, mi történt közben odafönt. 

Az emberek - mondta - halottsápadttá váltak a rémülettől, amikor a 
hatalmas koppanást meghallották, mely a maga váratlan megérkezését jelezte. 
Amikor megmagyaráztam nekik, mi történt, csak bánatosan rázták fejüket, és a 
hűséges vén Juan Mis így szólt: "Céltalan itt minden, El Amo, a gazda meghalt. 
A kígyóisten elnyelte és újra kiköpte. Soha többé nem halljuk őt hozzánk szó- 
lani." És szemében könny csillant. De amikor látta, hogy sisakja felbukkant, és 
benézett az üvegszemébe, mindkét kezét feje fölé emelve boldogan kiáltotta: 
"Istennek hála, él még és nevet." c 

A nagy vizeslyukban végzett kotrási és búvárkodási munkánk eredményeit 
illetően megállapíthatjuk mint első és legérdekesebb tényt: a , Szent Kút" le- 
gendás hagyományai minden fontosabb részletükben valóságnak bizonyultak. 
Nagyszámú jade-ból faragott és arany- meg rézlapokból kalapált figurát talál- 
tunk, azonkívül kopál és gyantatömjén csomókat, sok emberi csontvázat, egész 
tömeg lándzsát és dárdát, tűzkő, kalcit és obszidiánból készült, szépen kidol- 
gozott heggyel, meg néhány antik szövetmaradékot. Mindez nagy régészeti 
értéket képviselt. Akadtak közöttük csaknem tiszta, színaranyból öntött, ková- 
csolt és vésett darabok ... A legtöbb úgynevezett aranytárgynak hitványabb 
ötvözetében azonban sűrűbben fordult elő a réz, mint az arany. Főértékük a 
vésett szimbolikus jelekben rejlett. A felszínre hozott tárgyak zöme töredék 
volt. Alighanem fogadalmi adományoknak szánták ezeket, amelyeket egy bizo- 
nyos rítus kapcsán a pap széttördelt, még mielőtt a vízbe dobták volna. Vala- 
mennyit olyan módon törték össze, hogy a jade- és aranylemezeken szereplő 
személyek feje és arcvonásai épségben maradtak. 


Van okunk azt hinni, hogy ezek a jade-függők, aranylapok és egyéb, kőből 
vagy ércből készült díszítő tárgyak, széttörve megöltnek számítottak. Köz- 
ismert tény, hogy Amerika régi civilizált népei, valamint még régebbi elődeik 
Észak-Ázsiában és a mongolok a mai napig a jade-nak és más megszentelt tárgy- 
nak eleven életet tulajdonítottak. Ezért törték tehát szét, illetőleg xölték megc 
ezeket a díszítményeket, hogy ékszerül szolgáljanak a léleknek, amelynek küld- 
ték, s így az Hunal Hu, az egek legfőbb istene előtt kellő díszben pompázva 
jelenhetett meg." 

Mikor Thompson első értesítései - a , Szent Kút"-ban tett felfedezéseiről - 
nyilvánosságra kerültek, felfigyelt a világ. Szokatlanok voltak a felfedezés kö- 
rülményei, de a kincs is gazdag volt, amelyet a nyálkás iszapkút rejtett. Amel- 
lett a hangsúly itt nem annyira az anyagi értéken volt. 

5A :Szent Kútc-ból sok fáradsággal és költséggel kibányászott holmik 
aranyértéke - mondja Thompson - eléggé jelentéktelen. Ám minden érték csak 
viszonylagos. A történész ugyanabból az indokból merül le a múltba, mint ami- 
lyen indokból a mérnök a föld mélyébe hatol: hogy a jövőt biztosítsa. Elkép- 
zelhető, hogy a kút fenekéről felhozott tárgyaknak felületére, jelképekbe bur- 
koltan olyan gondolatokat és hiedelmeket véstek be, amelyek a századokon át 
ennek a népnek első, tengerek mögötti hazájába mutatnak vissza. Segédkezet 
nyújtani ahhoz, hogy ez bebizonyosodjék - megéri egy élet munkáját." 

Chichén Itza kincse mindennek ellenére olyan régészeti aranylelet, amely- 
nek értékét századunkban csakis Tut-ench-Amun kincse múlta felül. De a fáraó 
aranyát a fennkölt nyugalommal sírjában fekvő múmia körül helyezték el, míg 
Cenote aranya ifjú leányok csontjai mellett feküdt, akik kegyetlen istenek és 
kegyetlen papok áldozataiként kétségbeesett sikoltással vetették magukat a ha- 
lálba. Lehetséges, hogy valamelyik leánynak sikerült volna egy papot magával 
rántania a mélységbe ? A számtalan leánykoponya között ugyanis egyetlenegy 
férfikoponyát is találtak. Egy öreg ember koponyáját, erősen kidomborodó 
szemöldökcsontokkal. Talán pap volt ez az öregember? 


Amikor Thompson 1935-ben meghalt, nem volt rá oka, hogy életét meg- 
bánja. , Életerejét" - amint ő maga írta - kimerítette a mayák felkutatásának 
szolgálatában. Huszonnégy évi konzuli szolgálata alatt és közel ötvenévi régész- 
kedése idején ritkán látták őt hivatalban ülni. Keresztül-kasul járta a dzsungelt, 
az indiánok között élt, a szó szoros értelmében. Velük étkezett, kunyhóikban 
hált, beszélte nyelvüket. Egyik lába mérgezés következtében megbénult, s azért, 
mert a , Szent Kút"-ba búvárként leszállt, krónikus hallási zavarokkal fizetett. 
Nem bánta meg. Munkáját illetően gyakran túláradó lelkesedés jellemzi. Követ- 
keztetéseiben - első tudósításai alkalmával - gyakran túllőtt a célon. Mikor egy- 
szer egy piramisban egymás fölé helyezve több sírt talált, majd a piramis alap- 
zata alatt, a sziklában a fő sírt felfedte, azt hitte, hogy a maya nép legendabeli 
őstanítójának, Kukulkánnak utolsó nyugvóhelyére bukkant. Mikor pedig nagy- 
értékű jadeit-ékszert talált (a jadeidot nem Yucatánban, hanem sokkal messzebb 

A Casa del Gobernador homlokzata Uxmalban, a maya Újbirodalom három nagy varosának 

egyikében. Ezt a három várost azután építették, miután Öbirodalmukból rejtélyes ok miatt 

hirtelen kivándoroltak. - A részleteiben csodálatos finomsággal kidolgozott rajzot Frederick 
Catherwood készítette több mint száz esztendeje 


XXIX. tábla. 

A , Harcosok temploma" Chichén Itzában. Fent: a rekonstrukció. Lent: ez 
a fénykép a templom mai látképét mutatja, amely immár szabadon áll az ide- 
genforgalom számára. A , Harcosok temploma" a mayák Ujbirodalmának 
egyik legjelentősebb fennmaradt bizonyítéka. Szobrai és díszítn 
behatásra vallanak 


bányásszák), újból visszatért ifjúságának Atlantis-elméletéhez. De vajon szük- 
ségtelen-e az ilyen lelkesedés ? Hát nem az az egyedüli ellenszere a bénító két- 
kedésnek? . . . 

Időközben sok ásatást végeztek Yucatánban, Chiapasban és Guatemalá- 
ban. Végül repülőgépet is állítottak a kutatás szolgálatába. Charles Lindbergh 
ezredes, az óceánrepülő volt az első, aki madártávlatból figyelt meg egy olyan 
országot, amely ősrégi volt már akkor is, amikor Cortez azt mint Üj világot fel- 
fedezte, 1930-ban. P.C. Madeiro és J. A. Mason repülte át Közép-Amerika 
őserdeit. A levegőből fényképezték és térképezték az odáig még ismeretlen, régi 
maya szigeteket. 

A legújabb időkben, 1947-ben expedíció vonult a chiapasi Bonampakba. 
A múlt gazdag leleteihez méltón újból értékes felfedezésre jutottak. (Lásd a 
XXVII. táblát.) Az expedíciót pénzügyileg a United Fruit Company, tudomá- 
nyos téren pedig a washingtoni Carnegie-alapítvány támogatta. (Ez az intéz- 
mény - karöltve a washingtoni , Smithsonian Institute"-tal - szerezte a leg- 
nagyobb érdemeket a maya-kutatás terén. Utóbbi annak az alapítványnak kama- 
taival dolgozik, amelyet az angol James Smithson adományozott kutatási cé- 
lokra az Egyesült Államoknak kerek száz esztendeje.) A kutató társaságot Giles 
Greville Healey vezette. Rövid időn belül tizenegy templomát találta meg az 
Óbirodalomnak, közvetlenül a kivándorlás előtti időszakból. Három pompás 
kőoszlopra bukkant, egyikük az addig találtak közül nagyság tekintetében a 
második. A hat méter magas oszlopot dús faragások borítják. De a csodát, me- 
lyet Healey a dzsungelben feltárt, a falfestmények képviselik. Technikai eszkö- 
zök segítségével sikerült kimutatni az egykor ragyogóan vörös, sárga, okker, 
zöld és kék színeket, valamint harcosokat, királyokat és papokat teljes szertar- 
tási díszben. Hasonló képeket csak a Chichén Itza-i , Harcosok templomá"-ban 
találtak. 

Legtöbbet Chichén Itzában, a metropolisban ástak. Egészen más kép tárul 
ott ma a látogató elé, mint amelyet Thompson látott azon az emlékezetes teli- 
holdas éjszakán. Ma már kiszabadították a dzsungel öleléséből a romokat. 
A jó karban levő épületmaradványok szabadon állanak, s a turisták társaskocsik- 
kal érkeznek ugyanazokon az utakon, amelyeken egykor a kutatók csak dzsun- 
gelkés segítségével tudtak küszködve előrehaladni. Megtekintik az oszlopsoros 
,, Harcosok templomá"-t, ahonnan lépcső vezet a piramis tetejére. Megszemlél- 
hetik az úgynevezett csillagvizsgálót, azt a kerek épületet, amelynek ablakait 
valamikor úgy vágták be, hogy azok a tekintetet bizonyos csillagokra irányít- 
ják. Végigsétálnak a tágas labdázópályákon - a legnagyobb hozzávetőleg száz- 
hatvan méter hosszú és negyven méter széles -, ahol a mayák aranyifjúsága vala- 
mikor egy kosárlabdához hasonló játékkal szórakozott. Végül megállanak a 
legnagyobb piramis, a ,, Castillo" előtt. Kilenc hatalmas kiugró fölött lépcsők 
visznek a magasba, Kukulkánnak, a ,, Tollas kígyó"-nak templomához. 

A látogatót riadalom fogja el az ottlevő förtelmes arcok, a borzalmas kígyó- 
fejek, istenábrázatok, fenyegetően lépkedő jaguárok láttára. És megdöbben, ha 


a díszítések és hieroglifák titkait kilesve ráébred, hogy itt minden egyes jel, szo- 
bor, kép - valamilyen asztronómiai számmal kapcsolatos. Két kereszt a kígyó- 
fej szemöldöke fölött, egy jaguárkarom Kukulkán isten fülén, a kapuk alakja, 
az újra és újra visszatérő lépcsőmotívumok formája megannyi számot és idő- 
pontot fejez ki. De számot és időpontot soha, sehol nem fejeztek ki ilyen rette- 
netet keltő módon. (Graham Greene, az angol regényíró - minden , rom" es- 
küdt ellensége -, így ír több mint tíz évvel ezelőtt megtett mexikói és yucatáni 
útjáról: , Az eretnekség itt nem az emberek lelki és érzelmi tévelygéséből fakadt, 
mint a manicheusoknál, hanem a számítási hibából... Az embernek az az ér- 
zése, hogy a nagy udvar kövezetére - Teotihuacanról ír, de ugyanígy a többiről 
is - valóságos sguod erat demonstrandumc"-ot lát feljegyezve. A piramisok 
pontosan összeadva, a teraszok száma a lépcsőfokok számával megszorozva és 
az összfelület méretével elosztva . . . Mindez együttvéve olyan emberietlen meg- 
nyilvánulás, akár egy algebrai probléma!") A látogató, miután meggyőződött 
arról, hogy a kőbe merevedett matematika poklok világává válhat, körülnéz, 
hogy az eleven élet némi jelére is találjon. Egy növényt keres . . . De lám, a 
mayák egész pompázatos figurális és díszítőművészetében úgyszólván teljesén 
hiányzik minden növényi motívum. A kukorica terméséből élő és a káprázatos, 
buján viruló dzsungel-flórától körülvett maya nép ábrázolóművészete csak a 
legeslegritkább esetben mutat fel egy-egy növényt. A számtalan virágfajtát és 
a nyolcszáz különféle kaktuszt nem használják díszítéseikben. Újabban az egyik 
ötrészes ornamentumban, a félig vízben termő fának, a , Bombax aguaticum"- 
nak virágát vélik felismerni. Ha ez igaz, még akkor sem jelent sokat a növényi 
motívumok általános hiányával szemben. A mayáknál még az oszlopok is - 
amelyeket mindenütt a világon a fa törzsének alapgondolatából fejlesztettek ki - 
felcsavarodó kígyótestek, nyelvöltögető utálatosságok. (Lásd a XXX. táblát.) 

A , Harcosok temploma" előtt két ilyen kígyóoszlop áll. A szarvakat viselő 
fő a földhöz lapul, a száj szélesre kitátva, a törzs hátra, fölfelé növekszik, és far- 
kával támasztotta alá a templom tetejét. A kígyók és a , Harcosok temploma", 
de Chichén Itza legtöbb maya építkezése is a kutatókat mindinkább meggyőzte 
arról, hogy ez a művészet egészen más, mint amit Copánban, Palengueben, 
Piedras Négrasban vagy Uaxactúnban találtak. És nem csupán annyiban külön- 
bözik, amennyiben egy új birodalom művészete szokott különbözni egy régi 
birodalom művészetétől. A kutatók stílustanulmányokat folytattak. Vizsgáltak 
és összehasonlítottak: itt a vonalat, ott egy díszítést, emitt egy istenálarcot, 
amott egy összekapcsolódó jelet. Végül arra a következtetésre jutottak, hogy 
itt idegen kezek működtek, idegen gondolatok áramlottak be, idegen tudás 
szólalt meg! 

De vajon honnan jöhettek ezek az idegen ötletek és gondolatok? Ki hoz- 
hatta azokat magával ? A kutatók figyelme Mexikó felé fordult. Nem az azték 


: A matematikai levezetések szokványos latin záróformulája: ,, Ezt kellett bizonyí- 
tani." 


birodalom (hiszen az jóval fiatalabb volt a mayákénál), hanem azok felé az épít- 
kezések felé, amelyek már akkor is ősrégiek voltak, amikor az aztékok Mexi- 
kóba betörtek. 

És ennek a csodálatos ténynek a megértésére, hogy a nagy és hatalmas 
maya kultúra idegen befolyás alatt állott, nem akadt semmiféle történelmi uta- 
lás, sem forrás, mint amilyen Diego de Landa volt egykor ? Senki nem tett leg- 
alább célzást a nagy , építőmesterek" titokzatos népére ? 

Azt az embert, aki valóban tett ilyen célzásokat, már régen ismerték. De 
nem vették komolyan. Azték herceg volt: Ixtlilxochitl herceg, egy egészen cso- 
dálatos férfiú. 


33. FEJEZET 


LÉPCSŐK ERDŐ ÉS LÁVA ALATT 


záz évvel ezelőtt William Prescott ezt írta Ixtlilxochitl hercegről: , A hódí- 
S tás századában uralmon levő Tezkukán királyi család nemzetségének 
egyenes leszármazottja. Tehetséges és szorgalmas volt és minden kínálkozó 
alkalmat megragadott, hogy tudását gyarapítsa. Bár ragyogó, színpompás elbe- 
szélései úgy tüntetik fel, mint aki egy ősi, de már romba dőlt ház eltűnt dicsősé- 
gét szerette volna életre kelteni, általánosságban mégis elismerték őszinte nyílt- 
sága és becsületessége miatt. Azok a spanyol írók, akik számára a herceg kéz- 
iratai hozzáférhetővé váltak, bizalmatlanság nélkül igazodtak hozzá." 

A Prescott utáni tudományos világ már régen másképpen vélekedett a 
herceg felől. A , forráskritika százada" romantikus mesemondónak, indián 
bárdnak" tartotta. Megértő jóindulattal fogadta népének nagy tetteiről szóló 
írásait, de - egyetlen szavát sem hitte el. Az igazat megvallva, csodálatos és 
gyakran hihetetlen dolgokról adott hírt. Csak a két legjelentékenyebb német 
Mexikó-kutató: Eduard Seler és Walter Lehmann kezdtek - sokkal később - 
abban hinni, hogy a herceg regényes meséi komoly , történelmi magot" rej- 
tenek. 

A régészet történetében minduntalan visszatérnek olyan rövid időszakok, 
amelyekben új megállapítások váratlan felbukkanása teljesen felkavarhatja a 
már kialakult, nagy nehézségek árán nyert történelmi képet. Ismételten meg- 
figyelhetjük azt is, hogy ezt a kavarodást (vagyis egy új szemlélet kialakítását) 
azzal igyekeznek elkerülni, hogy az újonnan felmerülő tényeket egyszerűen nem 
veszik tudomásul, vagy olyan óvatosan kerülgetik, mint macska a forró kását. 
A tudomány önvédelméről van itt szó. Az archeológiai kásának is ki kell hűlnie, 
mielőtt megennék. Ennek következtében úgy kerülgették a kutatók is az ómexi- 
kói romokat és építkezéseket, mintha az ezeket félig-meddig befedő láva még 
mindig izzásban levő forró folyam volna. Mert ezek az építkezések, melyek 
árnyékában az aztékok éltek, semmi esetre sem voltak beleilleszthetők abba a 
régi képbe, amely a maya területen végzett kutatások és leletek kapcsán körvo- 
nalat és színt, perspektívát és hátteret kapott. Amennyiben ezeket az építkezése- 
ket egyáltalán észrevették (senki sem keresgélt utánuk), óvatosan kitértek útjuk- 


: Utalás a , walesi" bárdokra, illetve a személyükhöz és szerepükhöz a múlt században 
(az Osszián-kultusz idején) fűzött romantikus képzetekre és irodalmi hamisításokra. 


ból. Pedig hogy csak egy példát említsünk, Prescott (száz esztendővel ezelőtti!) 
megjegyzéseit Teotihuacanról, a romvárosról - amelyen keresztül Cortez 
a , noche triste" sötétjébe menekült - rendes körülmények között nem hagyták 
volna figyelmen kívül. Nos, ez a szándékos mellőzés egészen a legutóbbi 
századfordulóig, csaknem valamennyi tudósnak sikerült. Óvatos célzások, s egy 
sereg kérdőjel - ez volt minden közölnivalójuk az ősrégi romokkal kapcsolato- 
san, egészen addig, amíg gyors iramban fel nem fedezték a romokat. Az utóbbi 
három évtizedbe zsúfolódott össze mindaz, aminek régen meg kellett volna tör- 
ténnie. Mert a dologban az a legcsodálatosabb, hogy ezeknek a piramisoknak 
felkutatására nem kellett expedíciókat szervezni. Ahhoz, hogy megközelítsék, 
nem kellett lázzal, ragadozókkal, áthatolhatatlan őserdőkkel küszködve, dzsun- 
gelkéssel a kézben, utat törni hozzájuk. Szinte hihetetlenül hangzik: vasút 
vezetett oda. Sőt, elegendő volt egy kellemes vasárnap délutáni kirándulás is, 
kényelmes gyalogúton. Mert a közép-amerikai kultúra jó néhány jelentős és 
nagyszerű bizonyítéka México fővárostól vonaton egyórányi távolságra feküdt. 
Sőt, némelyik közvetlenül a város határában emelkedik. 


Ixtlilxochitl, a megkeresztelkedett azték herceg, a spanyolok barátja volt. 
Nagy műveltséggel és széles körű papi tudással rendelkezett. A harcok elmúltá- 
val nekifogott, hogy feljegyezze nemzete történelmét. Ö még közvetlenül a 
hagyományok emlőjén nevelkedett és történetírása (amelynek senki nem adott 
hitelt) az ősidők sötét homályáig nyúlt vissza. Ott kezdődött, amikor Tula váro- 
sát (azonos Tolannal, a mai Hidalgo államban) megalapította a foltékok népe, 
kikről figyelemre méltó, csodálatos dolgokat közöl. Ismerték az írást, a számo- 
kat, a naptárt; templomokat és palotákat építettek. Nemcsak mint uralkodók 
trónoltak Tulában, hanem bölcsekként is, kik mindenki számára igazságos 
törvényeket hoztak. Vallásuk szelíd, az utóbb kifejlődött kegyetlenségektől 
mentes volt. Birodalmuk öt évszázadig állott fenn, később éhínség, polgár- 
háborúk, dinasztikus vetélkedések dúlták szét. Egy másik nép, a chichimekek 
foglalták el országukat. A megmaradt toltékok kivándoroltak, előbb Tabascóba 
majd Yucatánba menekültek! 

Mikor történt mindez ? Vannak idevonatkozó keltezések, de ezeket itt nem 
említjük, mert bizonytalanok. Az aztékok előtti idők felfedezéseivel kapcsolat- 
ban (ugyanez áll a mayák előtti időkre is) már egyetlen keltezésben sem hiszünk, 
mert az erre vonatkozó különböző vélemények száma pontosan ugyanannyi, 
ahány Mexikó-kutató van. Ezek száma pedig ma már igen jelentékeny. 

Érdekes, hogy még az a francia, aki egyik leletével elsőnek igazolta Ixtlilxo- 
chitlt, sem tudott az indián történész közlései iránt bizalmat kelteni. A régészek 
nem hittek Tula város létezésében, melyet a herceg emlegetett. És noha ő mint 
egykor virágzó városról, teljesen konkrét formában beszélt róla, mégis, a rege- 
beli Thuléval" azonosították azt. A kutatók a México fővárostól északra 


x , Ultima Thule": az ókori irodalomban az Atlanti-óceán északi vizeire is kimerész- 
kedő föníciai, majd görög hajósok közlései alapján emlegetett , világ végi" sziget. 


fekvő, valóban létező Tula városkát sem tekintették kiindulópontnak, mert szél- 
tében-hosszában semmiféle rom nem bizonyította ott a hercegi történész legen- 
dába illő állításainak igazát. Amikor a francia Désiré Charnay a múlt század 
nyolcvanas éveiben (inkább kincskeresési, mint kutatási célból) ennél a Tula 
de Allende-nél egy piramist kezdett , megbolygatni", a régészet még ebből sem 
vont le következtetéseket! 

Csak a legutóbbi háború alatt, amikor majdnem az egész világ összefogott, 
hogy a meglevő kultúrákat szétrombolja, kezdtek hozzá mexikói kutatók saját 
régi kultúráik kiásásához. 

És lám csak, mi történt. 

1940-ben a világ régészeinek meg kellett hajolniuk az indián herceg előtt, 
mint egykor - Schliemann ásatásaikor - Homéros, majd - Layard felfedezései 
alkalmából - a Biblia előtt. Mert a hitetlen kutatók rátaláltak a régi Tulára, 
a toltékok első városára! Rátaláltak a Nap- és Hold-piramisokra! Méternyi 
vastagságú földtörmelékek alatt jókarban megmaradt domborművekre, szépen 
formált szobrokra bukkantak. 

Egon Erwin Kisch, a világ legnevesebb riportere - aki mint német emig- 
ráns néhány évet Mexikóban töltött - szólaltatta meg elsőnek a Hold-piramist. 
, Mialatt piramis és riporter egymással párbeszédet folytat - jegyzi fel elbűvöl- 
ten az újjáéledt csodák láttán -, az alapzaton markáns arcélű indián fej hajlik 
előre és figyel. A piramissal együtt talán Ixtlilxochitl is kiszállt a földből, hogy 
négyszáz éves száműzetés és elkárhozottság után visszaszerezze tudományos 
becsületét ?" 

Azt mondottuk, hogy a kultúrák alatti kultúrát: az aztékok kultúrája 
alól a legendás toltékokét egyszerre, gyors egymásutánban hozták felszínre. 
Helyes vajon ez a megállapítás ? Valóban, Mexicó főváros lakosai több száz évig 
éltek e piramisok között és mellett, anélkül hogy tudtak volna róluk. Mellettük 
haladtak el, ahányszor a földekre dolgozni indultak, lábuknál pihentek meg, 
amikor a munkaszünetben az agavéból készült, már a toltékok által is ismert 
gyilkos pálinkát, a pulkvét kortyolgatták. Ha csak egyetlenegyszer mentek 
volna nyílegyenes irányban - orrukkal ütköztek volna bele egy piramisba. 

Tehát - a régészeti kutatás időmértékének szempontjából - most már 
gyors egymásutánban követték egymást a felfedezések. Három évtized lefor- 
gása alatt a legizgalmasabb ásatásokat hajtották végre. 1925-ben a főváros észak- 
nyugati szélén a kutatók kiásták a Kígyó-piramist, amelyről kiderült, hogy nem 
is piramis, hanem nyolc egymásbalfákott hagyma alakú kőcsésze. Naptári ada- 
tokból kitűnt, hogy alighanem minden ötvenkettedik esztendőben húztak fel rá 
egy-egy újabb kőréteget. Tehát négyszáz évig dolgoztak csupán ezen az egyet- 
len építkezésen! (Ehhez méltó példa csak a nyugati dómok és székesegyházak 
építésénél akad.) México város közepében a nagy , teocalli" maradványait 
keresve - melyet Cortez oly alaposan elpusztított -, megtalálták annak alap- 
falait! A kutatók most már kifelé mentek a városból, a fővárostól ötven kilo- 
méter távolságra fekvő mai San Juan Teotihuacanba, a legnagyobb piramis- 


mezőre, az antik , tölték kultúra" leggazdagabb bizonyítékainak színhelyére, 
abba a , városba, ahol imádsággal áldoztak Istennek". (Ezt fejezi ki a város 
neve - és itt mint érdekességet megjegyezzük, hogy a mexikói , teo" ugyanúgy, 
mint a görögöknél , theos", , istent" jelentett, de mindjárt azt is hozzátesszük, 
hogy ilyen hangzási hasonlatosságokból még nem vonható le semmiféle követ- 
keztetés.) Ez a romterület tizenhét négyzetkilométerre terjed ki, amelynek még 
csak kis részét kutatták fel. Minden jel arra mutat, hogy ez volt az a város, 
amelyet lakossága, mielőtt elmenekült, méteres vastagságú földréteggel borí- 
tott el. Ez a védőmunkálat nem kevésbé csodálatraméltó teljesítmény, mint 
maguk az építkezések. A legnagyobb piramisok (lépcsőpiramisok a jellegzetes 
lépcsőfokokkal) ugyanis hatvan méter magasságot is elértek. 

Végül a kutatók távolabbi vidékekre is előrehatoltak. Eduard Seler elsőnek 
írta le a fővárostól délre nyolcvan kilométerre eső Xochicalco erődítmény-pira- 
misát. Aztán Cholulában is ásni kezdtek. Ahol egykor Cortez legszégyentelje- 
sebb hitszegését követte el, ott most a régészek a legnagyobb piramisnak (amely 
nagyobb alapfelületet foglalt el, mint annak idején a Cheóps-piramis) kilométe- 
res hosszúságú labirintusjáratait fedték fel. Majd még messzibbre hatoltak dél 
felé. 1931-ben, a mexikói Alfonso Caso ásott az Oaxaca melletti Monte Albánon. 
S amitakutatóksohanem mondottak ki, detitkon mindig reméltek, itt valóra vált! 

Kincset találtak: 

Monte Albán kincsét! Most pedig adjuk át a szót a kitűnő tollú Egon Erwin 
Kischnek, a pontos és alapos riporternek, aki ezt a hegyet is szólásra bírta. 

, Van-e a földön ehhez hasonló hely - kérdezi -, amely ilyen tökéletes 
homályba burkolózva minden kérdést válaszolatlanul hagy ? Láttára az elragad- 
tatás vagy a zűrzavar érzése kerekedik-e bennünk felül ?" Majd kutatja, hogy mi 
lehet ennek az oka. , Talán a romterület, melynek körvonalai a végtelenbe vesz- 
nek? Vagy a piramisok, melyek mintha az ég legbelsőbb szentélyébe vezető 
díszes lépcsők volnának ? Vagy a templomudvar, amelyet képzelőtehetségünk 
ereje sok ezer, vak szenvedéllyel imádkozó indiánnal tölt meg ? Vagy a csillag- 
vizsgáló, amelyben a falba rejtett kémlelőrés a meridiánkörrel azimutszöget" 
képez ? Vagy egy pillantás a stadionra, amilyet az antik Róma óta a XX. századig 
nem épített Európa - százhúsz, lépcsőzetesen egymás fölé emelkedő kőpad- 
sorral ? Vagy ahogyan kriptáik százait elrendezték: a hely nem vált temetővé, és 
egyik sír a másikat nem zavarta ? Talán a tarka mozaikok; a freskók alakjai, jele- 
netei, szimbólumai és hieroglifái ? Vagy az agyagedények, nemes ívelésű áldo- 
zati csészék, a mértani pontosságú négylábú urnák, melyeknek lábaiba belül 
csengőt helyeztek el, hogy azok segítségért csilingeljenek, ha netalán bűnös kéz 
el akarná rabolni őket? 

Vagy talán az ékszerek ? Nem halványodtak-e el a New York-i világkiállítá- 
son a régi és modern aranyművesség összes mesterdarabjai Monte Albán 
ékszerei mellett ? 


x Arabul; a. m. tetőponti szög, melyet valamely csillagon áthaladó magassági kör síkja 
a meridiánnal bezár. 


Ennek a kincsnek egy kis része Mexikó Nemzeti Múzeumának egyik üveg- 
szekrényében ragyog. 

Ki tételezte volna fel svadakrólx, hogy hegyi kristályokat tökéletes mű- 
szaki precizitással csiszoljanak, és 854 darab, matematikai pontossággal egyenlő 
drágakőből és aranyszemből húszsoros nyakláncokat készítsenek? Az egyik 
melltű a halál lovasát ábrázolja, melyet Lucas Cranach ecsetje sem tudott volna 
kísértetiesebben szemléltetni. Térdszalagok, amelyek az angol térdszalagrend- 
hez hasonlítanak. Fülbevalók, melyeket mintha könnyekből és tövisekből alkot- 
tak volna. Fejdísz: tiara, amely a pápák pápájához méltó. Fonott gyűrűk a kör- 
mök díszítésére. Gazdag dudordíszekkel ékített karkötők, mentepitykék és csa- 
tok, melyek alapanyaga jade, türkiz, gyöngy, borostyánkő, korall, obszidián, 
jaguárfogak, csont és kagylóhéj volt. Aranymaszk, amelynek arcára és orrára 
trófeaként emberbőrt feszítettek. Aranyba mártott töklevelekből készített 
dohánytartó. Legyező a guetzalmadár tollaiból - vajon melyik bizánci császárnő, 
melyik hindu maharáni, vagy amerikai milliomosnő rendelkezett életében ilyen 
pompás dísszel, mint amilyeneket ezek az indiánok még sírjukban is viseltek?" 

,, Kérdések, semmi egyéb, mint kérdések a Monte Albánon" - ezt a címet 
adja Kisch mexikói tudósítása idevonatkozó fejezetének. De csak a Monte 
Albánnál állunk szemben ilyen kérdésekkel ? 

Ha őszinték akarunk lenni, akkor be kell vallanunk, hogy az aztékok előtti 
időknek erről az építész népéről egyelőre nem tudunk többet a semminél. Sőt 
kevesebbet a semminél - ez annyit jelent, hogy: sok téveset. Mexikó és Yuca- 
tán a dzsungel országai. Ha pedig a régész ebben a dzsungelben találgatni kezd, 
könnyen eltévedhet. Mi tehát az, ami bizonyosra vehető ? 


Biztos csak a következő: a három nép egymással szoros kapcsolatban élt. 
Mindhárom olyan piramisokat épített, amelyeknek lépcsőzete az istenekhez, a 
naphoz vagy a holdhoz vezetett. Mindezek a piramisok, amint már tudjuk, 
csillagászati szempontok szerint és a naptár kényszerhatása alatt épültek. Az 
amerikai ifj. Ricketson bizonyította ezt be elsőnek Uaxactún egyik maya pira- 
misán, 1928-ban. Ma már korábbi időkből Chichén Itza, ősrégi időkből pedig 
Monte Albán is ezt bizonyítja. Ezek felett a népek felett hosszú naptárciklusaik 
Damokles kardjaként lebegtek. Minden ötvenkét év elteltével azt hitték, hogy 
bekövetkezik a világ vége. (Ez az elképzelés adta a papok hatalmát, mert csakis 
ők tudták a fenyegető veszélyt elhárítani. Módszereik idővel egyre kegyetleneb- 
bekké váltak, végül pedig szörnyű emberáldozatokhoz vezettek. Például Xipe 
Totec, a föld és tavasz istenének szertartási ünnepségén, a papok embereket 
nyúztak meg, majd a még vonagló áldozatok véres bőrét saját magukra öltötték.) 

A három nép szoros kapcsolatát igazolják isteneik is, akik úgy viszonyla- 
nak egymáshoz, mint a görög istenek a rómaiakhoz. A főistenségek egyike, a 
nagy és bölcs Ouetzalcouatl Guatemalában Kukumatz néven élt, Yucatánban 
pedig Kukulkán néven. Képmása, a , Tollas kígyó" a legkoraibb és a legkésőbbi 
építkezéseken egyaránt megtalálható. Még életmód tekintetében is hasonlítót- 


tak egymáshoz a különböző közép-amerikai népek. Noha számos nyelvjárást 
beszéltek, ha csak a kultúrnépeket vesszük tekintetbe, két nagy nyelvcsoport- 
hoz tartoztak. 

A belső rokoni kapcsolat megállapítása után (amelyhez újabban az egyéni 
bizonyító adatok halmaza járult), felmerül az összefüggések kutatásának szük- 
ségessége. Ezeket a népeket vajon miféle hullámok vetették egymás felé és fölé ? 
Vagyis a történelmüket kellett felkutatni. Ami a legrégibb történelmet illeti - 
még teljes sötétségben tapogatózunk. Kiváló kutatási eredmények ellenére - 
amelyek a maya naptár egyeztetését a 
mienkkel minden jel szerint sikeresen 
megoldották - változatlanul továbbra is 
hiányzik a kiinduló fix pont. A dzsungel, 
melynek öleléséből mostanában az ősi 
Amerika piramisait és palotáit kiszabadít- 
juk, megmutat ugyan számos épületet, de 
nem tárja fel a múltat. Keltezési lehetősé- 
get szolgáltat ugyan - de történelmi át- 
tekintést nem. Elméleteket felállíthatunk, 
de a tényeken nyugvó valóságot csak kis 
mértékben ismerhetjük meg. 

Azt mondottuk, hogy kerülni szeret- 
nénk a számadatokat. Ez egyszer mégis 
eltérünk ettől a szándékunktól, hogy fo- 
galmat nyújtsunk azokról az időtarta- 
mokról, amelyekkel a régészeknek számot 
kell vetniük. 

Egyes kutatók - számos ezt igazoló 
jelre hivatkozva - úgy vélekednek, hogy j É 
Mexikó nagy piramisait a toltékok idő- sző léte. sőt il s Grúz jétés a 

nyúzott , akinek tiszteletére elevenen nyúzták 
számításunk szerint a IV. században meg a foglyokat. A. szoborfej anyaga zöldkő 
kezdték építeni. 

Nos, mi Tulától egészen Monte Albánig felsoroltunk néhányat ezek közül 
a piramisok közül. Egyikről azonban még nem beszéltünk. México város déli 
határában egy hét méter magas dombon épült Cuicuilco piramisa. Barátságtalan 
tájon áll, ahol minden olyan, mintha megfagyott volna. Az Ajusco és Xitli vul- 
kánok (talán csak az utóbbi) hajdan kitörtek és izzó láva folyt a piramis felé, 
melyet a csúcsán lakozó isten csak félig védelmezett meg: a fortyogó lávafolyam 
a piramist csak derékig öntötte el. Itt a régészek más szaktudósokat is segítségül 
hívtak: a geológusokat. Milyen régi ez a láva? - kérdezték. És a geológusok, 
nem sejtve, hogy válaszukkal egy történelmi világképet fordítanak ki sarkából, 
szerényen felelték: , Nyolcezer éves!" 

Ma már tudjuk, hogy ez a válasz téves volt. Mert a százezres vagy milliós 


49. ábra 


időegységekben számoló geológusok keltezési módszerei ott, ahol viszonylag 
, rövid" időszakokról van szó, nem szolgáltatnak megbízható eredményeket. 

Hogy az amerikai népek, mint mongol törzsek leszármazottai, húsz- vagy 
harmincezer évvel ezelőtt, szárazföldi hídon vagy csónakokkal, Szibérián vagy 
Alaszkán át érkeztek Amerikába, azt manapság biztosra vesszük. De hogy 
honnan nőttek ki ebből a vándorcsapatból a teotihuacan kultúra építői és hon- 
nan jöttek a toltékok, s miért éppen ezeknek a népcsoportoknak adatott meg, 
hogy Alaszka és Panama között minden kultúra ősi felfedezőivé váljanak, azt 
bizony nem tudjuk. 

Sőt, még azt sem tudjuk bizonyosan, hogy valóban főleg a , toltékok" népe 
volt-e, mely mindezt megteremtette. Mert milyen szerepet játszottak a zapoté- 
kok és olmékok, akiknek nyomaira Mexikóban minduntalan rábukkanunk? 
Manapság a maya és azték kultúra előfutárait általánosságban toltékoknak neve- 
zik. (Ujabban a tudomány elválasztja egymástól a tolték és a teotihuacan kultú- 
rákat.) Közben tudnunk kell azt is, hogy ez egyelőre nem más gyűjtőnévnél, 
amelyet a közép-amerikai kultúrák megteremtői számára találtak. Talán a ,,tol- 
ték" szó valóban nem jelent mást, mint azt, hogy , építőmester"! 

De hogy a három nagy birodalom egymásra való hatásában némi rendet 
teremthessünk, összehasonlítjuk azokat az antik világgal, ahogyan azt Theodor 
Wilhelm Danzel német kutató egyik Mexikóról írt tanulmányában teszi: 

5 AZ azték és maya kultúra sajátosságainak megjelölésére gyakran használ- 
tak ókori összehasonlításokat, így az aztékokat a rómaiakkal, a mayákat a görö- 
gökkel állították párhuzamba. A hasonlat nagyjában találó. Tény, hogy a mayák 
népe, amely szétszórtságban élve, egymás között gyakran torzsalkodott, azon- 
nal zárt egységbe tömörült, ha közös ellenséggel kellett szembeszállnia. Ha a 
politika színpadán nem játszott is kimagasló szerepet, a szobrászat, építészet, 
csillagászat és mennyiségtan terén kiváló műveket alkotott. 

Az azték viszont harcos nép volt. Birodalmát egy, az ostroma erejének 
ellenállni nem tudó másik (tolték) nép országának romjaira építette fel. Ha meg 
a hasonlatot tovább vezetjük, a toltékokat az etruszkokkal helyezhetjük pár- 
huzamba." 

Annak az olvasónak, aki figyelemmel kísérte végig könyvünk sorait, még 
egy hasonlattal szolgálhatunk. A toltékok (vagy talán a náluk még koraibb 
népek) történelmi ténykedésükben a leleményes sumérokra emlékeztetnek, a 
mayák pedig a babilóniaiakra, akik mint egy magasabb rendű kultúra élvezői 
ácsoltak össze maguknak birodalmat. 


Az aztékok a harcias asszírokra hasonlítottak, akik a magasabb rendű szel- 
lemiségből még hasznot húztak ugyan, de ezt a szellemiséget puszta hatalomra 
váltották át. Végül is a dicsősége tetőfokán álló México fővárost a spanyolok 
éppúgy , lefejezték", mint az asszírok fővárosát, a hivalkodó Ninivét a médek! 

Valahol azonban mégis hiba csúszik a hasonlatokba. Ott, hogy a toltékok, 
miután birodalmuk rég letűnt, újabb életjelt adtak magukról. Behatoltak a 


mayák Újbirodalmába, és Chichén Itza városára rányomták sajátosságuk pecsét- 
jét. Ez példa nélkül áll az antik történelemben! De tényleg így történt-e ? Lehet, 
hogy egészen másképpen. Ezenkívül létezik egy legenda is, amely mindent más 
színben tüntet fel, s amely a történelmi képbe a spanyolok megérkezését is - 
mitikus jóslatként - már jó előre beilleszti. Ouetzalcouatl ugyanis (akit eddig 
még csak mint istent említettünk) - a legenda szerint - egy bizonyos , felkelő 
nap országából" jött. Hosszú fehér köntöst és szakállt viselt. Mindenféle tudo- 
mányra, helyes szokásra, bölcs törvények hozására tanította a népet, és olyan 
birodalmat alkotott, amelyben a földek embermagasságú kukoricaszárakat és 
színes gyapotot termeltek. De valamilyen okból el kellett hagynia az országot. 
Fogta tehát törvényeit, írásait, énekeit és elindult azon az úton, amelyen egykor 
jött. Cholulában megállt, és ott még egyszer meghirdette bölcsességét. Onnan 
a tengerpartra ment, sírva fakadt, majd elégette önnönmagát. Szíve hajnalcsil- 
laggá változott! Mások szerint hajóra szállt és visszautazott abba az országba, 
amelyből jött. Abban azonban megegyeznek a legendák: ígéretet tett, hogy 
visszatér! 

Könyvünkben annyiszor tapasztalhattuk, hogy egy legenda magva mint 
fejlődik valósággá, éppen ezért őrizkedünk pusztán költői képzeletnek minősí- 
teni valamit, csak azért, mert az első pillanatra annak tűnik. A fehér köntöst 
nem helyettesíthetjük-e fehér bőrrel, ha meggondoljuk, hogy Ouetzalcouatil 
szakállt viselt, ami teljesen szokatlan körülmény olyan népek számára, akik 
maguk szakálltalanok voltak ? 

Talán még azt is megkockáztathatjuk (és itt csakis komolyan megfontolt 
véleményeket idézünk), hogy benne egy távoli, ismeretlen ország igehirdetőjét 
lássuk ? Mint ahogy egyesek a legkoraibb katolikus misszionáriusok egyikét lát- 
ják a VI. századból ? Sőt, mások magát Tamás apostolt személyesen. Vagy ez a 
legenda talán új táplálékot adhat annak a hitnek, amelyet a fiatal Thompson is 
vallott, amikor azt állította, hogy a maya kultúrát Atlantis népe alapította ? 


50. ábra 
A mayák és aztékok egyik legfőbb istene: Ouetzalcouatl, akit Guatemalában  — Kukumatznak, Yucatán- 
ban pedig Kukulkánnak neveitek. Mindhárom elnevezés ,, Tollas kígyót" jelent. Ez a rajz egy Chichén 
Itzában talált dombormű után készült. Művészi tekintetben a mayák Újbirodalmára kiható t 
befolyást mutatja 


34. FEJEZET 


ÚJABB KUTATÁSOK ÖSI BIRODALMAKBAN 


lérkeztünk az előzőkben ismertetett nagyszabású régészeti felfedezések és 
EB egyben ötezer évet felölelő sétánk végére. 

Témánk azonban még koránt sincs kimerítve. Ha az előző fejezet után 
mégis pontot tettünk, annak oka könyvünk előre megszabott terjedelme, illető- 
leg ökonómiája. Ezenfelül a régészeti felfedezések nagy tömegéből itt közre- 
adott válogatásunkban megfontolt szándék is vezetett bennünket. Azáltal, hogy 
az ásatásokat nem kronológiai sorrendben tárgyaltuk, hanem kulturális szín- 
helyük szerint, négy fő részre osztott könyvünkben-, az emberiség legfejlettebb 
kultúráiról, szinte magától kialakuló képet kaptunk. 

Ha ez az utószó , A még meg nem írható könyvekről" szól, akkor első- 
sorban három olyan kultúrára gondolunk, melyek jelentősége alig marad el az 
előzőekben tárgyaltak mögött: a hettita, az indus és az inka kultúrára. Olyan 
értelemben, mint ahogy itt négy másik kultúráról írtunk egy-egy , könyvet", 
a három utóbbiról még nem adhatunk lezárt összefoglalást. 

Egyébként is, hogy , A régészet regénye" címének valóban megfeleljen, 
szándékosan azokat a kultúrákat tárgyaltuk e kötetben, melyeknek régészeti fel- 
kutatása csakugyan regénybe illően kalandos volt. Az inkákról majdnem ugyan- 
annyit tudunk, mint a mayákról, de az Andok kultúrájának kutatói közt nem 
találkozunk sem egy Stephens-szel, sem egy Thompsonnal. Másrészt eléggé ala- 
posan ismerjük Kína történelmét, de annak, amit erről a hatalmas távol-keleti 
birodalomról tudunk, csak nagyon csekély hányadát köszönhetjük ásatásoknak. 
Világos, hogy ezzel a két ősi kultúrával miért nem foglalkoztunk. 

A hettitáknál és az Indus-völgyben viszont már több évtizede folynak ala- 
pos és sikeres ásatások, melyek , könyvei" még megírásra várnak." 

Egyet azonban eleve tisztáznunk kell: még ha a jelen kötetben foglalt négy 
könyvet további hárommal kiegészítenők is, még mindig adósok maradnánk 
jó néhány fejlett kultúra ismertetésével. Átlagos műveltséggel rendelkező kor- 
társaink tudatában a klasszikus görög-római kultúra vert eleven gyökeret, de 


X Ezt a szerző még 1949-ben írta. 1951 és 1953-ban alkalma volt a hettiták birodalmá- 
ban (főleg a mai Törökország délkeleti részén) folyó ásatásokat személyesen megtekinteni. 
Ezekről Enge Schlucht und schwarzer Berg c. könyvében számolt be, amely , A hettiták regé- 
nye címmel 1964-ben magyar fordításban is megjelent. 


már a titokzatos sumér nép ismertetése során megjegyeztük, hogy sokkal távo- 
libb és ősibb kultúrák örökségét is hordozzuk magunkkal. 

Platón tudósít bennünket pl. Atlantis elsüllyedt kultúrájáról. Ennek a ten- 
gertől eltemetett hajdani szigetbirodalomnak (melynek létezését még egyáltalán 
nem sikerült bebizonyítani), kerek húszezer kötetnyi irodalma van. Számos 
szerző szemében világunk történelmi képe Atlantis nélkül lehetetlenség. Leo 
Frobenius, a híres német Afrika-kutató. és kultúrtörténész is lépten-nyomon 
hivatkozik az , atlanti-kultúrára". De mindettől függetlenül: ki merné állítani, 
hogy a régészek ásói nem hoznak-e a jövőben olyan kultúrákat napvilágra, 
amelyekről ma még sejtelmünk sincs ? A Föld szinte minden táján vannak még 
magányos és titokzatos műemlékek, amelyek csak saját létezésükről tanúskod- 
nak, de semmit sem árultak el máig arról, hogy milyen kultúra talajából nőttek 
ki. A legtöbbet vitatott és legrejtelmesebb ilyen emlékművek - kb. 260 fekete 
tufakőből faragott szobor, melyek régebben még vörös tufakalapot is hordtak 
- a Húsvét-szigeten még ma is hallgatnak. Az ugyancsak a Húsvét-szigeten 
talált, hieroglif jellegű írással telerótt fatáblák talán felfedhetnék a titkot. 
Thomas Barthel német etnológus 1958-ban adta ki rendkívüli éleslátásról tanús- 
kodó könyvét , A Húsvét-szigeti írás megfejtésének alapjai" címmel, melyben 
számos jel értelmezését közli. Röviddel ennek a könyvnek a megjelenése előtt 
Thor Heyerdahl norvég kutató, aki 1947-ben (a régi inkák példájára ácsolt) 
, Kon-Tiki" nevű tutajával átszelte a Csendes-óceánt Callaótól a Tasmotu szige- 
tekig", és ezzel az útjával megalapozta világhírét, újból járt a Húsvét-szigeten. 
Tapasztalatairól beszámoló 1957. évi népszerű ismertetése általános figyelmet 
keltett."? 1966-ban jelent meg Barthel eredményeinek első tudományos (kriti- 
kai) értékelése, és az írás ma még rejtelmesebbnek látszik, mint valaha. 


A nyelvészek alapvető tételét, mely szerint egy ismeretlen nyelvű és isme- 
retlen írásjelekkel készült felirat kétnyelvű szöveg híján sohasem fejthető meg, 
már régebben megcáfolták. A német Hans Bauer ugyanis 1930-ban merész 
következtetéssel néhány hét alatt harminc ugariti jelből tizenhetet helyesen fej- 
tett meg. Egy újabb bilingvis felirat felfedezésének szerencséje (ami persze csak 
kivételeseknek kedvez) Helmuth Th. Bossertnek jutott osztályrészül, amikor 
1947-ben a mai Törökország területén emelkedő Karatepén rátalált egy két- 
nyelvű dombormű-feliratra, melynek alapján meg lehetett fejteni azokat a het- 
tita hieroglifákat, melyek értelmezésén három nemzedék kutatói mindaddig 
eredménytelenül fáradoztak. 

Az írásmegfejtés terén szándékunk legnagyobb és legsikeresebb teljesít- 
ménye mégis kívülálló nevéhez fűződik. Ötvenévi hasztalan nemzetközi kutatás 
után Michael Ventris fiatal angol építész 1953-ban bilingvis nélkül megfejtette 
a krétai ún. , lineáris B-írást", és egy ógörög nyelvjárást ismert fel benne. 


: Magyarul megjelent Thor Heyerdahl: ,, Tutajjal a Csendes-óceánon", 4. kiad., Gon- 
dolat, Budapest 1969. 

xx Magyarul megjelent Thor Heyerdahl: , Aku-aku", 2. kiad., Gondolat, Budapest 
1963. 


XXX. tábla. 


A , Harcosok templomá"-nak kígyóoszlopai égnek irányuló farkukon tartották - a ma 

már nem létező - tetőzetet. A mayák művészete úgyszólván az egyedüli, ahol az oszlopok 
- amelyeket az antik építőművészet mindenkor növényi motívumokbál fejlesztett ki - 
állati testekből alakult 


XXXI. tábla. 


H. E. Thompson kikotorja Chichén Itza , Szent Kút"-ját. Fent: a csónak, annak a 

pontonnak előfutára, amelyről Thompson búvárfelszereléssel a kút mélyére szállt, 

hogy onnan leánycsontvázakat és arany ékszereket hozzon fel a napvilágra. Lent: 

ennek az iszaptömegnek átvizsgálásával talált rá Thompson az első leletre: két 
darab maya tömjéngyantára 


A XX. században az ásatások száma évtizedről évtizedre rohamosan gyara- 
podott. Csupán az értelmetlen háborúk akadályozták időközönként a régészek 
munkáját. Némelyik kutató egész életét egyetlen együttes feltárásának szen- 
telte, így a francia Claude F. A. Schaeífer Ugarit ó-szír kikötővárosának, a német 
Kürt Bittel Hattusas egykori hettita fővárosnak, ahol 1931-ben megkezdett 
ásatásait még ma is folytatja, vagy a már 1922-ben az indiai Harappában ásó 
Sir John Marshall munkáját folytató Sir Mortimer Wheeler, aki egy teljesen 
ismeretlen indus-kultúrát hozott (főképp Mohenjodaróban) napvilágra, mely 
még ma is számos rejtvényt ad fel a tudósoknak. Vagy az olasz Amadeo Maiuri, 
aki 1962-ig több mint négy évtizeden át túrta Pompeji földjét, és e városnak 
máig is csak háromötöde van feltárva. Itt is, mint sok helyütt, állandóan helyes- 
bítik és kiigazítják a régebbi eredményeket. Így pl. az amerikai Blegen profesz- 
szor a trójai dombon végzett újabb ásatásai során arra a megállapításra jutott, 
hogy Schliemann is, Dörpfeld is tévedett, mert a homérosi Tróját (1200-1190) 
nem a VI., hanem a VII-A réteg rejtette magában. 

Más kutatókat a szerencse segített feltűnést keltő leleteikhez, melyeknek 
híre néha valóban jelentőségük révén, többnyire azonban csak a rendkívüli 
leletkörülmények jóvoltából jelent meg öles betűkkel a világsajtóban. Leonard 
Woolley, Ur város neves feltárója, 1937-től 1939-ig, majd a háború után 1946 
óta folytatott ásatásokat a török Alalakh közelében, ahol 1947-ben egy Yarim- 
Lim nevű király csaknem négyezer éves sírjára bukkant. Az amerikai Nelson 
Glueck eredményekben bővelkedő felfedezői tevékenységére , Salamon király 
aknájának" feltárásával tette fel a koronát, míg a mexikói Alberto Ruz azt a 
sarkalatos igazságnak hitt tételt döntötte meg, miszerint a királyi sírhelyül szol- 
gáló egyiptomi piramisokkal ellentétben a régi mexikói piramisok csupán 
templomok alépítményei. 1949-ben ugyanis a palengue-i maya-piramis belsejé- 
ben egy uralkodó sírhelyére talált. Öt évvel később az egyiptomi Zakaria 
Goneim pedig egy teljesen valószínűtlennek hitt sikerről számolhatott be: ásója 
Sakkarában egy mindaddig ismeretlen lépcsőzetes piramist hozott napvilágra. 

Tudományos szempontból rendkívüli jelentőséggel bírt egy újkőkorszak- 
beli város példás feltárása 1958-ban és a következő években a törökországi 
Catal Hüyük szomszédságában, amely i. e. 6000 táján valószínűleg már csak- 
ugyan város volt. Az ottani ásatásokat az angol James Mellaart irányította. 
Előtte egy hasonlóan meglepetésszámba menő várost ásott ki Jerikó romjai 
alól Kathleen Kenyon. Mindkét város korát és - főleg - város voltát egyelőre 
még vitatják - nem is annyira a régészek, mint inkább a kultúrtörténészek közt 
is a szociológusok. A közelmúlt talán leglátványosabb ásatása Yigael Yadin 
izraeli régész - korábban vezérkari főnök - nevéhez fűződik, aki a júdeai siva- 
tagban feltárta azt a Masada nevű sziklaerődöt, melyben Josephus Flavius ókori 
történetíró szerint i. sz. 70-ben 960 zelóta követett el öngyilkosságot, hogy az 
erődöt ostromló rómaiak kezére ne kerüljenek. 

Puszta véletlennek köszönhető az egész nyugati-keresztény régészeti kuta- 
tás szempontjából legérdekesebb és legjelentősebb lelet, mely még ma is számos 


tudóst foglalkoztat szerte a világon. 1947-ben ugyanis beduin kecskepásztorok 
a Holt-tengertől északra, egy Oumran melletti barlangban óhéber iratteker- 
csekre, közöttük Ézsaiás próféta teljes szövegére bukkantak. Ezt röviddel 
később a környékbeli barlangok további leletei egészítették ki. Az időközben 
világhírűvé vált , Holt-tengeri tekercsek" az eddig ismert legrégibb ilyen ter- 
mészetű szövegeknek bizonyultak, amelyek új fényt vethetnek a Biblia tudósí- 
tásaira. 

A háború utáni régészeti kutatásra kiható legfontosabb vívmány azonban 
a természettudományok és a modern technika nagymérvű felhasználása. Úgy 
kezdődött, hogy az addig alig próbált , tenger alatti" és , légi" archeológia új 
ösztönzésekkel szolgált. Úttörő munkát végzett e téren az amerikai Paul Kosock, 
amikor felderítő repülései során az Andokban ún. , inka utak" egész hálózatát 
fedezte fel. Ma már a régészeti légi felvétel (sokszor olyan hatalmas területekről, 
melyeket hangya nagyságú gyalogos sohasem tudna bejárni, illetve átkutatni) 
a magától értetődő előkészületek közé számít. A légifelvétel ugyanis a növény- 
takaró különböző és a föld színeződése alapján a föld alatt levő, tehát még fel 
nem tárt épületek nyomait is mutatja. 

És amit a századforduló idején egy-egy szivacshalászó búvár a görög 
partok mentén kezdett, amikor a ,kék múzeumból" felszínre hozta az első 
amforákat, azt időközben a vállalkozó kedvű francia Jacgues-Yves Cousteau, 
a , vízitüdő" feltalálója valóságos víz alatti régészetté fejlesztette. Amit pedig 
a Földközi-tenger közelében elsüllyedt antik hajóroncsok százai rejtenek maguk- 
ban, ma még nem is sejthetjük. 

A fizika és technika elsőként ismét egy kívülálló segítségével tört magának 
utat a régészetben. Carlo M. Lerici olasz mérnök és gyáros állította a régészet 
szolgálatába azokat a geofizikai eljárásokat, melyek segítségével mindaddig csak 
olaj vagy víz után kutattak a sivatagokban, vagy hegyekben. Munkáját a Rómá- 
tól északra elterülő hatalmas etruszk temetőkben kezdte. Rendkívül érzékeny 
műszereivel rövid időn belül több száz sírkamra pontos helyét sikerült meg- 
állapítania, és hogy a felesleges ásatásokat (üres sírok feltárását) elkerülje, 
különleges fúrót szerkesztett. Ennek segítségével a sírkamrákba fentről fúrt 
lyukon át egy , periszkópot" bocsátott le, mellyel a sír belsejét lefényképezte. 
Lericiben Schliemann vonásait fedezhetjük fel. A gazdag gyáros élete csúcs- 
pontján teljes egészében a régészetnek szentelte magát, és erre a célra vagyont 
áldozott. Alig tízévi ásatásainak eredményeként 1964-ben csupán a Cerveteri és 
Targuinia közti térségben 5250 újonnan felfedezett etruszk sírról számolha- 
tott be. 

A két legjelentősebb segédeszközt a modern régészet számára ezúttal 
Amerika szolgáltatta, pontosabban az atomfizikát és a biológiát. Nekik köszön- 
hetik a régészek egyik legősibb vágyuk beteljesülését: a pontos keltezés lehető- 
ségét. 

Az amerikai Willard F. Libby 1948-ban fejlesztette ki radiokarbon datálási 


módszerét, mely lényegében a minden szerves anyagban jelenlevő "C radio- 

izotóp bomlási sebességének ismeretén alapszik. Libby , időórájának" alkalma- 
zásával most már jóval pontosabban meg tudták állapítani olyan sírleletek 
születési idejét, amelyek messze a legrégibb írásbeli feljegyzést megelőző idők- 
ből származnak. 

De ez a fizikai-vegyi úton való meghatározás nem volt évre pontos (a mutat- 
kozó plusz-mínusz különbség az évek számával arányosan nőtt). 

Ekkor azonban kiderült, hogy az amerikai Andrew E. Douglass - hivatásos 
fizikus és csillagász - már évtizedekkel ezelőtt kidolgozott egy másik kormeg- 
határozó módszert, melyet most aztán az arizonai egyetem kutatócsoportja 
néhány év alatt tökéletessé finomított: Ez a , Tree-Ring- Dating" (a fa évgyűrűi- 
nek alapján történő kormeghatározás), az ún. dendrokronológia. Lényege az, 
hogy az évgyűrűk számából és jellegéből (még elszenesedett fatörmelékből is) 
le lehet olvasni a pontos évszámot. A régebbről ismert módszer tökéletesítése 
abból állt, hogy egészen különböző korú fák évgyűrűinek szinte , egymás fölé 
helyezésével" sikerült - ahol csak akár sírokban, akár romok közt famaradvá- 
nyokra bukkantak, - szinte , fáról fára" visszahatolni a múltba. Ezzel az eljárás- 
sal Észak-Amerika néhány táján Kolumbus előtti romok vizsgálata során már 
időszámításunk kezdetéig nyomultak előre, vagyis pontosabban vissza. Ún. 
, Iluktuáló", azaz viszonylagos kronológiák (melyek nem igazodnak a nálunk 
használt időszámítás valamely abszolút évszámához) annak megállapítására, 
hogy egy bizonyos tárgy egy évvel későbbi vagy korábbi-e egy másiknál, az 
említett módszerek segítségével bármely évezreden belül eredményesen alkal- 
mazhatók és az eddig fennálló kormeghatározások helyességének igazolására 
vagy megcáfolására kiválóan alkalmasak. 


De akár egy olyan régóta ismert műszer felhasználása is, mint amilyen a 
mikroszkóp, a régészetben ma már annyira előrehaladt és differenciálódott, 
hogy a közelmúltban egy külön ezzel foglalkozó tankönyv kiadása vált szük- 
ségessé. 

Mindezek a modern vizsgálati eljárások a régészeti kutatást nemcsak 
minőségileg, hanem az eredmények mennyiségét tekintve is hatalmas léptekkel 
vitték előbbre. Míg a , terepen" dolgozó expedíciókat azelőtt a tíz ujjunkon 
meg lehetett számolni, addig ma egyedül az amerikai Pennsylvania Egyetem 
égisze alatt évente több mint húsz ásatás folyik. Sőt, a napról napra feltárt anyag 
mennyisége némely területen oly nagy, hogy a rendszerezésre és feldolgozásra 
hívatott, tisztán tudományos munka már nem tud vele lépést tartani. Ezért 
fennáll annak a veszélye, hogy a nagy fáradsággal és tetemes anyagi befek- 
tetéssel napvilágra hozott régészeti anyag nagy része közvetlenül a mú- 
zeumokba kerül és ott újból eltemetődik. 

Jó az, hogy a valamikor csupán a beavatottak szűk körének fenntartott 
tudomány a nagy nyilvánosság elé lépett. A modern ember, kinek figyelmét 
látszólag teljességgel leköti az, ami naponta rázúdul és amivel a jövőben még 
meg kell birkóznia, érdeklődéssel és égető kíváncsisággal fordul a múlt felé. 
Ez az éber érdeklődés soha nem sejtett méreteket öltött, amikor híre járt, hogy 


Egyiptomban olyan gátat készülnek építeni, melynek felduzzasztott víztömegei 
- sajnos - elárasztanának néhány ókori műemléket. Elsősorban Abu Simbel 
templomának monumentális sziklába vájt oszlopairól és még vagy száz további 
emlékműről, az emberiség legrégibb és legbecsesebb műalkotásainak egy részé- 
ről volt szó. Erre a hírre az egész művelt világ megmozdult. A nagy nemzetközi 
intézményektől a legkisebb iskolákig segélyalapokat szerveztek. Az UNESCO 
védnöksége alatt több mint húsz állam fogott össze, hogy egyesült erővel meg- 
mentsék Abu Simbelt! 

Végezetül még csak ennyit: az ásatások szerte a világon tovább folynak, 
hogy minél jobban megismerjük 5000 éves múltunkat, és erőt meríthessünk 
belőle az elkövetkezendő századokra. 


